
Álligátorok. 


Az őserdők lámpásai. 


A napnak már utolsó sugarai is eltüntek és a jacu recsegő esti ikiál- 
tása harsog az őserdők visszhangos homályában . . . 

A forró, tikkasztó nap után még néma csend uralg mindenfelé, midőn 
azonban a hüsitő éji szellő halk sóhajjal végigborzongatja a rengeteg lomb- 
sátorát az őserdő hallgatag nyugalma élni és ébredezni kezd . . . 

A vampyrok sötét árnyalakjai, nesztelen szárnyalással indulnak vér- 
szopó éjjeli utjukra, a payerosok és marguayk nyávogására az éjjeli baglyok 
rákezdik kisérteties huhogásukat. A Criangok, Ibijáuk hörgő hangjaira az Ai 
sikoltása felel, erre pedig egyszerre felharsanik a bőgöncz-majmok pokoli 
kardala, a melytől minden zugában visszhangzik a rengeteg sürü homálya, 
mert röfögő, rikoltozó, sziszegő, hahotázó és jajgató zürzavar felel reá ezer- 
szeresen . . . 

Ott egy óriási Bertholletiának az ágain, melyekről a bejake folyondár 
karjai vastag kötelekként csüngnek alá a földre, legmagasabban ül a csapat 
vezére, a legvénebb him. Ez a karmester és hunyorgó szemeiket rámeresztve, 
körülötte kuporognak a többiek a jeladást lesve és midőn az borzas fejét 
magasra. nyujtva, sikoltó bömböléssel megadja a hangot, a többiek is bele- 
bődülnek mélyen, vastagon, jajgató, hahotázó sivitással és mindegyik igye- 
kezik tulorditani a másikat torkaszakadtából . . . 

Egyszerre azonban, mintha elvágták volna, az egész chórusnak torkába 
reked a hang és riadtan menekülnek a fa kuszónövényektől összefont tete- 
jébe, mert, mint a menydörgés ropogó dördülése, harsanik fel a zsákmányt 
kereső jaguár éhorditása. 

Egyszer, kétszer, háromszor dörrenik fel ez a nyávogó hörgésbe fuló 
süket orditás, melynek hallatára minden hang elnémul és mintha maga a 
sötétség is megborzongna reá, a halotti némaságban csak a falevelek zizegő 


Donászy:; Tengereken innen, tengereken tul. 1 

reszketése hallik . . . és csak midőn az utolsó visszhangia is elhal ennek 
az ijesztő kurrogásnak . . . csak akkor mer hosszu időközöket tartva, fel- 
harsanni az elébbeni zürzavaros zsivaj . . . 

Ezekben a szünetekben egyszerre félő sirás és zokogás hangjai törnek 
elő a pirosvirágu melostomáktól köritett páfrányfák sürüjéből . . . 

— Légy csendesen, Nanny! Nem hallottad a jaguár orditását? hallat- 
szott a virágos sürüség közül . . . 

— Éppen attól félek, Junó! Bizonyosan egy Cebadot lesz és nyo- 
mainkra talál... 

— Ha csendesen meghuzódunk a. sürüben, nem talál reánk . . . Ne 
sirj hát, Nanny, ha a holdvilág felkel, megkeressük a folyót s annak men- 
tén a telepre visszatalálunk . . . 

— Istenem, csak el ne tévedtünk volna . . . Én vagyok az oka, Junó! 
Én csaltalak le az ösvényről mejugát** keresni és beletévedtünk a rengetegbe. 

— Pszt, légy csendesen, Nanny, mintha ágrecsegést hallottam volna 
közelünkben. Ezzel a két eltévedt négerleányka félve simult egymáshoz a 
páfrányfák sürüjében és a legkisebb ágzörrenésre rémülve meresztették sze- 
meiket a sötétség homályába. 

— Olyan éhes és fáradt vagyok! — kezdett panaszkodni Nanny, mi- 
közben tüskéktől sebzett lábait az aroideák széles leveleivel hüsitgette, de mi- 
dőn kezeivel véletlenül egy sikos, viczkándozó állatra tapintott, élesen elsi- 
koltotta magát . . . 

— Santa Virgen, egy kigyó! Egy szukuruku! 

— Csak egy béka volt . . . mondotta Juno, de elhallgatott, mert fejük 
felett erős ágzörrenéstől kisért vékony sivitás és vertyogó nyávogás hal- 
latszott. 

Nanny ijedten vetelte magát Juno keblére és mindkét karjával félősen 
belékapaszkodott. l 

— Egy payeros, bizonyára egy kis alvó sagouint fojtott meg — nyug- 
tatá meg a bátorszivü Juno. 

— Menjünk innen! Én itt félek a Cebadótól! — könyörgött Nanny, 
midőn az ágról-ágra ugró távozó vadmacskának a zörgése elhangzott. 

Juno azonban nem mozdult. 

— Majd, ha a holdvilág felkel. Ez jó hely itt, egészen rejtve vagyunk. 

Nanny sóhajtva nyugodott bele és félősen összehuzva magát, kuporgott 
társnője mellett, kinek éles füleit a legkisebb zörej se kerülte el. 

— Mikor jön fel a holdvilág? — kérdezte suttogva Nanny. 

— Még egy jó félóra mulva. Addig itt kell maradnunk. A sötétben nem 
leljük meg a folyót és valami mérges kigyóra hághatunk. . 

Nanny összeborzadt és térdeire fektetett karjaira hajtotta le fejét, mert 
minden perczben attól félt, hogy a Cebadónak zöld tüzben karikázó szemeit 
látja megvillanni a sötétségben. 


* Cebado, az a jaguár, mely emberhusra szokott. Ettöl félnek legjobban. 
** A mejuga egy eperféle ízes bogyó, mely csak az erdők mélyében terem. 

— Nem mult el még a félóra? — kérdezte minduntalan és midőn e 
közben felemelte a fejét, a rémülettől minden csepp vérét jegedni érezte, mert 
nem messze tőlük a bokrok sürüjében zöldben villódzó szikrázás csillant meg. 

— A cebado! A cebado! — nyöszörgé aléldozva. 

A zöld fény mind erősebben villogott, s egyszerre páros sugárkévét 
lövellve, magasan a levegőbe szállt és mint valami repülő lámpás surrant, 
szállongott ide s tova a sötétségben . . 

— A luciernago!* — kiáltá el magát Juno s ugyanakkor, mint a tüzi- 
játék magasra lövellő csillagai, a bokrok közül mindenfelé párosan világló, 
zöldes sugárkévék szálltak felfelé, lefelé s ide-oda repkedve, az erdő homá- 
lyát szinte megvilágitották zöldesen fénylő sugaraikkal, midőn pedig le-le- 
vágódtak a bokrok közé, mintha hulló csillagok estek volna le páros 
sugárzással. 


— A cucujok! A cucujok! Az őserdők lámpásai, az őserdők tüzijátékai 
ezek, Nanny! Hiszen láttál eleget, — korholta gyáva társnőjét Juno. — Most 
már indulhatunk holdvilág nélkül is! — tette hozzá örvendezve, mialatt fel- 
pattant helyéből és ügyes kapással kettőt elfogva a világító rovarok közül, 
azokat, mint az ottani benszülöttek szokták éjjeli utjukban tenni, az irikafa 
kifolyó gyantás nedvével a lába fejére ragasztotta. 

A közeli irikafáról, a cucujo világánál Nanny is lekapart egy kevés 
mézgát és lábai fejére ragasztva kettőt az eleven lámpásokból, a két néger- 
leányka bátran nekiindult az erdő sürü tömegének. 

A vad állatok által tört keskeny csapáson haladva, a cucujok fényénél 
legalább azt látták, hogy hová teszik a lábukat és midőn az előlhaladó Juno 
egy kigyót látott előlük sziszegve a sürübe surranni, egy vesszőt törve le, an- 
nak végére is néhány cucujot ragasztott és ezt maga elé tartotta. 


E nélkül az elővigyázat nélkül csak akkor vették volna észre azt a rétes- 
formán összekunkorodott nagy szukuruku kigyót, mely a szük ösvény köze- 
pén hevert, midőn már későn lett volna, igy azonban a bátor szivü Juno egy 
vastag husánggal tovariasztotta a halálos mérgü hüllőt. 

Nagy örömükre az erdő nemsokára ritkulni kezdett. A fák összefonó- 
dott ágbogai között itt-ott már vékony pásztákban beszüremkedett a hold- 
sugár és ennek téveteg fényénél nagy gyikokat és kalapnagyságu varangyo- 
kat láttak nagy zörgéssel tovairamodni, valahányszor Juno botjával a 
bokrokat megzörgette, hogy a kigyókat tovariaszsza. 

A viharoktól és vénségtől egymásra düledezett korhadó fatörzsek tor- 
laszain nagynehezen átvergődve, egy tisztásra jutottak, a melyet a holdfény 
egész teljében megezüstözött és midőn megkerülték az ennek végében szuny- 
nyadó, kövér vizirózsákkal boritott tavat, az éles fülü Junónak ugy tetszett, 
mintha az Aleuták hahotázó bőgésén és az erdőt betöltő hangzürzavaron 
keresztül távoli sistergő morajt hallana. 


Ebben az irányban haladva, végre ráakadtak a keresett folyóra, a 


* Lámpáshordó. 
1: 

melynek homokos, iszapfedte partjait óriási fák árnyalták be, kimosva és 
össze-vissza döntögetve a gyakori áradástól. 

— A telep befelé fekszik, tehát viz mentében kell haladnunk — szólt 
Junó. I 
: - Lépteik zajára óriási teknősbékák vetették magukat lomha zuhanással 
a vizbe, amelyek tojásaikat kaparták a homokba, hogy a nap melege kiköltse 
öket, a nádas között pedig egy alligátor fészekre is akadtak, honnan kézen- 
fogva egymást, sebesen a szakadékos partra kellett kapaszkodniok, mert "a 
viz szélén vigyázó nőstény alligátor tátott torokkal bukkant fel közeledtükre 
és bikabömböléshez hasonló fuvássa! készült megrohanni őket. 

A tulpartról áthallatszott hozzájuk a nádasban tülekedő alligátorok 
bőgése, egy helyütt pedig egész csapat legelésző capybarát riasztottak a 
vizbe és midőn lefelé haladtak, a fáradt Nanny egy nagy teknösbéka üres 
pánczéljában botlott meg. él, 

Az élesszemü Junó a holdnak majdnem nappali fényében hatalmas 
fogaknak a nyomait pillantotta meg a pánczélon, de nem akarta amugy is 
félénk társnőjét még jobban megriasztani azzal, hogy a jaguár halászó 
tanyáján járnak, hanem csak nagyobb sietésre ösztökélte, de a fáradt Nanny 
ujra sirni és panaszkodni kezdett, hogy az éhségtől és fáradtságtól nem bir 
tovább menni. 

. A homokon látszó barázdákról könnyü volt neki a teknőczök odarejtett 
tojásaira ráakadni és néhányat kikaparva belőlük, azon nyersen fel- 
hörpintették. 

Az evés után Nanny egy keveset pihenni akart és addig makacskodott, 
mig Júnó végre in engedett neki. 

A hold már elérte a Zenithet s már hanyatlani kezdett, midőn tovább 
indultak, mennél jobban lefelé haladtak azonban az ártól kimosott fagyöke- 
rek tömkelegében, annál több teknöczmaradványra. találtak. 

Rossz hely ez itt — gondolta magában Juno és miközben szemeivel 
keresőleg körülnézett, ugy tetszett neki, mintha annak a százados vén cyprus- 
fának, amely felé tartottak, aláhajló óriási ágait a szél mozgatná, daczára 
annak, hogy a gyenge éjjeli szellő alig rezgette meg a leveleket. 

A vizmosta szakadékok miatt nagy kerülővel tudtak csak a part szé- 
lére kerülni, melyet most már helyenként sürü bozót boritott s ezeket kerül- 
getve, éppen a mellett a vén cyprusfa mellett készültek elhaladni, midőn a 
bátorszivü Junónak is a földbe gyökereztek lábai a rémülettől, mert a szem- 
közti bozótból egy hatalmas jaguár szökkent ki a tisztás homokjára és meg- 
állva, szikrázó szemeit rájuk meresztette. 

Tarkán pettyezett bőre ragyogott a holdvilág ezüstjében és gyürüzött 
farkát kigyóként kanyargatta a levegőben, miközben vastag fejét álnokul le- 
sunyva, kurrogni kezdett . . . I 

A két leány ereiben a vér fagyni kezdett. A tarkabőrü szörnyeteg macs- 
kaszerü apró lépésekkel közeledett feléjük, miközben meg-megállva, nagyo- 
kat fujt és a levegőt szimatolta, zöld tüzben karikázó vérszomjas. szemeit 
azonban egy pillanatra se vette le áldozatairól. 





A Sukuriju-kigyó. 


D 

Junónak reszkető karjai Nannyt ölelték át, ki kétségbeesve kapaszkodott 
beléje, de azért rémülete daczára is észrevette, hogy a cyprusfa ágai koron- 
ként meg-megrázkódnak. A jaguár már a fa alatt állott és Junó látta, mint 
ereszkedik lassan hátsó lábaira, hogy ugráshoz készüljön . . . 

Ebben a pillanatban önkénytelenül lehunyta szemeit és zugó fülei már 
hallani vélték felharsanó orditását, amelylyel áldozataira szokott rohanni . . . 
ugyanakkor azonban a vén cyprus is gyökeréig megrázkódott, mert ágai közül 
egy óriási árny villámgyorsan csapott le a fa alatt álló ragadozóra és 
fogaival nyakon ragadva, átfonta hatalmas gyürüivel. 

A jaguár légrázkódtató bődülésére a Sukurijut haragos sziszegése 
felelt, s hiába szökellt, kapaszkodott, hiába szaggatta, tépte körraeivel, a vizi- 
boa szoritó gyürüit nem birta lerázni, mert a kigyó harmincz láb hosszu, 
szálfavastag teste, ellenállhatatlan erővel vonta a cyprusfa felé, hogy annak 
törzséhez odaszoritva, minden csontját apróra zuzza szoritó öleléseivel. 

A jaguár bordái és csontjai máris hallhatólag ropogtak s fájdalmas 
bődüléseitől az egész erdő visszhangzott, de a Sukuriju szemei is parálzsként 
villóztak a dühtől és sziszegése egyre vadabban hangzott, mert testéről ron- 
gyokban fityegett le a bőr és oldalaiba mély barázdák voltak hasogatva a 
jaguár körmeitől. 

Ennek daczára ellenállhatlanul vontatta a cyprus felé és egyszerre 
nagyot kanyarodva, odarántotta a törzshöz. 

A jaguár orditása ezalatt egyre gyengébben, dfkedtebben. “Taipa 
melybe most már a csontok ropogása is vegyült. A kigyó tarkabőrü teste 
ivhurként feszült a rettentő szoritástól, mely alatt a kemény lábszár- és 
gerinczcsontok üvegként roppantak össze, ugy, hogy utoljára a ragadozó 
elettelen teste alaktalan tömeghez hasonlitott. 

Ekkor a Sukuriju eleresztette, de a hosszu küzdelemtől kifáradva, 
pihenésre kanyarodott az ágak közé, hogy uj erőt gyüjtsön a zsákmány elnye- 
léséhez. Ezt azonban a két lány már nem várta meg, hanem a rémülettől sar- 
kallva, menekült tova a folyó partján, hol hajnal táján egy pár halászó 
indusra találva, ezek csónakjukon hazavitték őket övéikhez. 


* * 


A cucujo (Pyrophorus noctilucus) az elateridák családjába tartozó, 
80—40 milliméter hosszu feketebarna rovar két sárga folttal a testén, a 
melyekből a világitó sugarak törnek elő, melyeknek fényét, hasonlóan a mi 
Szent János bogarunkhoz, tetszése szerint, mérsékelni és erősbiteni képes. 

Brazilia őslakói a spanyol hóditás előtt a cucujokat használták világító 
eszközül kunyhóikban, miután ezeknek fénye oly erős, hogy mellette egészen 
jól lehet olvasni és irni. 

Portoricco szigetén él egy nagyobb faja, melyet Cucubanonak nevez- 
nek és az ottani, valamint a braziliai hölgyek bálok és ünnepélyek alkalmá- 


* A Sukuriju, vagyis Anakonda-kigyó a viziboák óriása. 

val a cucujokat átlátszó gazeból készült zacskókba és csokrokba rejtve, 
ruhadiszül és fejdiszül használják. A hatás természetesen tündéri, midőn a 
ragyogó fekete szemü szépségek, mintegy tündéri zöld sugárglóriától övezve, 
lejtenek és hollófekete fürteik között a szikrázó colibritollakból készült virá- 
gok, agraffok és koszorukon a ragyogó brilliánsok mellett néhány cucujo is 
zöldtüzü sugarakat lövell, melyek a kolibritollak zománczos szivárvány- 
fényét és a gyémántok szikrázását százszorosan emelik és ragyogtatják. 

E miatt a cucujok Portoricco, Veracruz, sőt Mexicóban is igen jó 
kereseti forrását képezik az indiánoknak, kik ugy fogják őket, hogy egy 
parazsat vékony drótszálra kötve, ezt fejük felett forgatják, miután a parázs- 
vörös villogása ezeket a rovarokat tömegesen odacsalogatja. 

Viselik továbbá, mint melltüket és függőket is. Ilyenkor a cucujo egy 
parányi, arany vagy ezüst drótból font kalitba van zárva és a barna arczu 
szépségek pihegő keblét és rózsaszinü fülczimpáit árasztja el zöldes 
sugártüzével. 

Hogy a cucujo el ne pusztuljon, apró kalitkákba zárva tartják és 
apróra vagdalt czukornádszeletkékkel étetik és naponta kétszer megfürösztik, 
hogy estére annál élénkebben világitson. 

Lárvája a czukornád gyökerein és a podvás fákban él és fejlődik rovarrá, 
ezért több izben megtörtént, hogy a mahagoni és egyéb drága fanemekkel 
Európába is átkerült. Igy 1766-ban Párisban a St. Autoine külváros- 
ban óriás ribillió támadt, midőn egy ottani nagy asztalos mühelynek a fél- 
szeréből egy cucujo röppent fel és hosszu zöldes tüzsugarakat ontva, repült 
végig az utcákon és házak felett. Hamburgban szintén több izben szallt ki 
a Braziliából hozott drága fanemekből több eleven rovar, melyhez még az a 
történelmi anekdota is füződik, hogy megfuttatott egy egész angol hadsereget. 

Ugyanis, midőn Candisius Tamás és Dudlev Róbert lovag csapatjaik 
élén a nyugatindiai partvidékre hatoltak, az erdőség fái és bokrai között 
az előre küldött előőrscsapatok számtalan világító pontot láttak mozogni, 
mintha égő fáklyákkal szaladgálnának ide-oda. 

Miután erről a két vezér maga is meggyőződött, csapatjaikkal együtt 
hirtelen hajókra szállva, tovavitorláztak, mert azt hitték, hogy az erdő bok- 
rai között nagyszámu spanyol hadsereg tanyázik égő tábortüzeivel és egész 
ágyuparkjával. 

Leirhatatlan tündéri látvány az, irják Humboldt, Azara, Bonpland és 
mások, midőn a tavak álmatag, sötét tükre felett ezer és ezernyi fénybogár 
szállong és az ide-oda villanó zöld fényü sugarakat a lágyan bodrosodó hul- 
lámok megsokszorozzák és a viz sötét mélye ragyogva visszaveri. l 

A cucujukon kivül van még Surinamban egy rovarálcza, mely nappal 
hasonlit egy hatalmas lisztkukaczhoz, éjjel azonban, midőn az odvas fák 
odvából ki-kifurja magát, hátán két sorban tiz-tizennégy sötét smaragdzöld 
tüzben égő pont villog, vörös feje és rágonyai pedig az izzó rubinnak vérvörös 
szikrázó tüzében égnek. 

A világitó rovarokról beszélve, nem hagyhatom emlités nélkül a Suri- 
nami lámpahordót (Fulgora laternaria) és a chinai lámpapompályt (Ful- 

gora candelaria) sem. Ezek a világitó kabóczák rendjébe tartoznak és kivált 
az első, egy pompásan szinezett, nagy tarka lepkéhez hasonlit és bunkószerü 
kinövésben végződő fejére ráfogták, hogy az lámpásként világit a sötétben. 
Ezt azonban csak a sokat utazott Meriam asszony fogta rá mindakettőre és 
sokáig tartotta magát ez a tévhit a természet historiában, ma már azonban 
be van bizonyítva, hogy sem az első, sem a Chinában élő második lámpa- 
hordó nem lövell fényt magából a sötétben. 





A cucujo. 


































































































A szarvas vipera. 


Sivatagképek. 


Végtelenbevesző, fakósárga homoksivatag, néma és élettelen, mint az 
enyészet birodalma. 

A lég forró, mint az érczkemenczék lehellete és reszkető hullámzással 
lebegteti a távolban a kékvizü hullámzó tavak, bókoló pálmacsoportok és 
kupolás csarnokok tündéri csalképeit — az „ördög játékát", „a dsinek birodal- 
mát", mint a puszták lakói a fata morganát nevezik . . . mikor aztán a tik- 
kasztó tibbah vagy a kanyargó Samum mindent elperzselő tüzes homokfel- 
hőivel szétzavarja ezeket a, csalképeket, a kékvizü tavak, az üde pálmacso- 
portok és a kupolás paloták helyett fehéren szikrázó sziksótavak, aszu teve- 
tüske és vigasztalan homokpuszta terül el mindenfelé halotti csendjével, 


kifehérlő csonthalmaival . . . és csak a messze láthatárt szegő vöröslő szikla- 
gerincz mögött sejt a szem némi zöldet, egy távali oázisnak ritka mimóza- 
ligetjét. 


A homokdombok védettebb lejtőin, a sziklavölgyek és szakadékok fene- 
kén itt-ott az érdes halfafü ütögeti fel szurós leveleit, odább pedig a tövises 
tevetüske csenevész bokrai sinlődnek a magas száru csipkéslevelü scorodoz- 
mák társaságában. 

De ahol növényélet van, ott állatéletnek is kell lennie . . . 

A lejtősen lefutó homokdombok oldalai sejtformán át vannak lyug- 
gatva és a halfabokrok tövei s a szurós magvát hullató tevetüske árnyékában 
is megmozdul, elsurran valami, a lyukak szélén pedig csillogó homokszemek 
görögnek alá halk zizegéssel. 

Egyik-másik lyuk szájában csillogó nagy fekete szemek, villannak meg, 
majd pedig egy-egy apró fejecske dugja elő magát, azután egymásután buj- 
nak elő és a kiröppenő madár sebességével iramodnak erre, arra a sivatag 
tösgyökeres lakói a Djerboák, vagyis az ugróegérkék (Haltomys egyptius). 

Szinezetük csalódásig megegyez a homoktakaró fakó, vörösessárga szi- 
nével s alakjára nézve valamennyi egy-egy parányi kenguruh!... Rövidke 
lábaikat kecsesen mellükre kulcsolva, bojtos farkukat pedig körben kanyar- 
gatva, szökdécselnek, iramodnak szélsebesen ide-oda hosszu hátsó lábaikon. 
Ha nem mozognának, a legélesebb szem sem birná a fakóveres homoktaka- 
rótól megkülönböztetni, éppen ugy, mint a társaságukba szegődő fakósárgás 
pusztai talpastyukokat (Syrrhaptes arenarius), melyek eddig egy homok- 
gödör ritkás árnyékában vonták meg, pihegve, magukat a nap izzó sugarai 
elől — miután a jóságos anyatermészet, mely a legigénytelenebb teremtmé- 
nyéről is egyforma szeretettel gondoskodik, épp azért adta nekik a: puszta ho- 
moktakarójához hasonló szinü ruházatot, hogy azzal mintegy összeolvadva, 
ellenségeik szemei elől elrejtőzhessenek . . . 

Az ugró egérkék a kilőtt nyil gyorsaságával szökdécselve, a talpas tyukok 
pedig halk, szomoru pityegéssel keresgéltek sovány élelmük: a pusztai növé- 
nyek tüskés magvai és azután a kevés kiaszott rovar után, melyek a sivatagok 
vendégszeretetlen asztalát lakják és valóságos versenyfutást rögtönöztek min- 
den falatért . . . 

Nem messze a halfabokrok aszuszálaitól, páros tüskehegy meredt ki a 
naptól átfült homokból, mintha csak a dagmi félig eltemetett tüskés magva 
hullott volna oda . . . csakhogy a tüskék alól parányi vöröslángolásu szemek 
merednek fenyegetőn és alattomosan a közelgő djerboákra és talpas tyukokra. 

Egér, madár, söt még a felettük lebegő pusztai pacsirta (Alauda 
deserti) is versengve igyekezett egymás elől a jó falatot igérő tüskés dagmi 
magot elkaparintani . . . A djerboák azonban a leggyorsabbak voltak . . . 
de alig, hogy odaszökött az egyik, a csillogó homokszemek megmozdultak s a 
másik pillanatban sziszegve vágódott elő a homoki szarvasvipera (Cerastes 
aegyptiacus) feje tátott torkával s párosan villogó méregfogaival. 

Villámgyorsan vágott fejével a djerboához és a inellette elsuhanó talpas 
tyuk: felé, azután összekunkorodva, uj támadásra készült és sziszegve szegte 
hátra a fejét . . . 

A kalandóczok, egérkék a rémület nyilgyors szárnyain rohantak szerte- 
szét, mig a megmartak, a méreg gyorsan ható erejétől már csak szédelgő ván- 
szorgással igyekeztek a kigyó elől menekülni . . . 

. Ez azonban nem üldözte őket tovább! . . . Meg sem mozdulva helyéből, 
rétesformán összekunkorodott és csak vadvillogásu szemeit szegezte mereven 

áldozataira, tudva, hogy a sebbe jutott mérgével se embernek, se állatnak nincs 
ideje tova menekülni . 

Csakugyan alig pár másodpercz mulva az ugró egér reszketeg rángások 
között hömpölyödött a homokra, a talpas kalandócz pedig leeresztett szár- 
nyakkal vonszolta magát a gyér halfafü közé . . . és mindakettő mozdulat- 
lanná meredt . . . 

Csak akkor mozdult meg az alig másféllábnyi hosszu szarvasvipera. 
Homokszinü, barnásan foltozott pikkelyei zörögve horzsolták a homokot . . . 
A kalandócz nagy volt neki, azt tehát otthagyta, az egérkéhez csuszva azon- 
ban, azt ide-oda huzta, forgatta mindaddig, mig megfelelő állásba rángatva, 
nagy lassan elnyelhette. Midőn e nehéz munkájával készen lett, egy ideig meg- 
pihent a halfafü tövében, azután tovább kuszva, a megfelelő helyen lassu, 
rhytmikus ringással ujra a forró homokba furta be magát, hogy csak felálló 
szarvacskái, a halál tüskéi álltak ki belőle . . . 

E közben a nap már javarészben megtette lángoló utját és nyugovó felé 
kezdett hajlani . . . 

A magányosan kóborló sakál árnyéka hosszura nyulva rezg a homokon, 
a láthatár vöröses sziklái égni, izzani látszottak a tüzes alkonyfényben . 

a felvert homokfelhők pedig lángoló ködként hömpölyögnek s gomolyognak és 
közöttük fekete árnyékok suhannak czikázva a távoli gyepszélek zöldje és 
üditő forrásai felé . . . 

Mélabus dalukat sirva, suhannak a magányos pusztai- és homok pacsir- 
ták (Alauda deserti és A. cinctura) feketén libegő árnyékokat rajzolva a. sivó 
homoktengerre, a talpas tyukok csapatjai pitvegve huznak az esti itatójukhoz, 
de pityegésük csakhamar elvesz abban a dobogásban, melyet a felkavart 
homokfelhőkből előbontakozó, párokra szakadozott síruczcsapat dobogása okoz. 

- Legelől magasra szegett nyakkal az ébenfekete tollazatu himek vágtat- 
nak bodrosan libegő hófehér szárnytollaikkal, utánuk tikkadt tátogással a jó- 
val kisebb, fakó tollazatu nők, és fiatalok és vihargyors száguldozással, mintha 
titáni ekékkel szántották volna fel, barázdálják végig a puszta homokját. 

E nyomokat szimatoló szaglálással, fürgén követte két macskanagyságu 
állatka, a sivatagi rókák legkisebbike (Canis Zerda), amelyet az arabok fen- 
nek-nek, a mórok pedig Zerdá-nak neveznek. 

Valódi tőzsgyökeres gyermekei a vendégszeretetlen, sivó pusztának . . . 

Kicsi testükhöz képest aránytalanul nagy lapos füleik, melyeknek moz- 
gatásával a puszták legmesszebbről jövő és leghalkabb zörejét is képesek fel- 
fogni, bohókásan furcsa kifejezést adnak, hegyesorru, agyafurt pofácskájuk- 
nak, melyet nagy, ravaszul villogó szempár világit meg. Selyemfinom bundá- 
juk, lombos farkuk, teljesen homokszinü, s ékes lábacskáiknak még a talpa 
is ki van szőrökkel párnázva, hogy a forró homok meg ne égesse azokat, rész- 
ben pedig azért, hogy árnyék-nesztelenül közelithessék meg a puszták alvó és 
hüsselő állatvilágát. 

Különben egészen kicsinyitett kiadásai a mi ravaszdinknak, a rókának, 
csakhogy ez a vadászatból, ravaszságból és a tolvajkodó torkosságból bátran 
leczkét vehetne tőlük. 

Mert bizony a vendégszeretetnélküli sivatag nagyon sovány menüvel 
szolgálna nekik és többet böjtölnének, mint ennének, ha nem lennének a világ 
legkitanultabb vadászai és legszemesebb tolvajai, kik még az óvatos kalandó- 
czokat, a riadós homokpacsirtákat és a fürge ugró egérkéket is meg tudják 
lopni, noha ez a legnehezebb próbaköve a vadászatnak. 

A sáskajárás idején sátoros ünnepjük van nekik, csakhogy az a baj, 
hogy a vándor sáskarajok is csak minden sátoros ünnepen, akkor is csak a 
véletlen széláramlatoktól ragadtatva, kerülnek a növényzetnélküli, sivó pusz- 
tára. A villámsebes djerboákra vadászni pedig keserves mulatság két ilyen 
jóétvágyu Nimródnak, mert azokból mig egyet elfoghatnak, balálra fárasztják 
magukat. Egy pedig meg se kotytyan nekik! Legalább egy tuczat. Igaz, hogy 
az oázis édes gyümölcsü datolyapálmáival csak. egy jó versenyfutásnyira fek- 
szik a pusztában, s el is látogatnak oda szorgalmasan, de bát az csak sovány 
gyümölcs, ha jó is, édes is, az ő gyomruk megkivánja amellett még a pecse- 
nyét is, azért hát legszivesebben a talpas tyukokra s mellesleg a sivatagpacsir- 
tákra is szeretnek vadászni . . . 

A struczpárok szerteszakadó nyomainál a két ravaszdi egy ideig tana- 
kodva megállapodott, majd pedig ide-oda szaladgált . . . Már most merre, 
hová e között a sok minden jót igérő nyom között? Ezt kérdezték idegesen lide- 
oda billegetett füleikkel s várakozólag felemelt előlábukkal . . . 

Majd ezt, majd a másik nyomot szaglászva, összenéztek, midőn az egyik 
egyszerre csak megállapodott és sajátságos fülbillegtetéssel társának jeltadva, 
feszülten fülelni kezdeti . . . 

Az rögtön megállt, azután mindaketten lelapulva, kigyófürgén és kigyó- 
lassan csusztak a halfabokrok közé, ahonnan már az éjjeli tanyájukra telepe- 
dett kalandóczok halk gyügyögése hangzott. 

Sárgás bundájuk annyira összeolvadt a homok szinével, hogy a; legéle- 
sabb szem se tudta volna megkülönböztetni és egy homokszem se nyiszszant, 
egy érdes halfalevél se zörrent meg alattuk . . . 

Egyszerre mintha szobrokká dermedtek volna, megálltak . . . nagy sze- 
meik sóváran villogtak, lapos fülük egyet-kettőt billent . . . azután egy villám- 
gyors ugrás, melyet sivalkodó vergődés követett . . . és a másik pillanatban 
mindegyiknek a fogai között egy-egy kalandócz vergődött, a felriadt csapat 
pedig zajos szárnycsattogás s ijedt pityegés között menekült szerteszét a puszta 
sötétes mélyében 

A két tyukocskát hamarosan felhabzsolva, hogy csak a tépett tollak ma- 
radtak a szin helyén, ujra tovább csapázták a strucznyomokat és hosszu kere- 
ség után végre egy mély barázdát kiválasztva, egyetértő csahintással rohantak . 
benne előre . . . 

Ez a mélyen felszántott barázda egy. kerekdeden összekotort laposas 
halomhoz vezetett, amelyet árokforma mélyedés vett körül . . . 

A zerdapár végre ráakadt a sóváron keresett prédára — a struczfé- 
szekre, mely körül egy rothadó sakállnak és egy hyénának csunyán össze- 
szabdalt hullája hevert a homokon . . . 

A halom tetejére szökellve, egy-kettő alatt, mintha csak elseperték volna, 
kitakarva feküdt a tojások nagy része. 

A gyermekfőnyi, érdes héju tojáskolosszusok sárgásan fehérlettek elő a 
fakó homokból, melynek izzó hevére volt bizva, hogy kiköltse huszonnégy 
tyuktojással vetekedő tartalmukat. 

A belső körben heverő 25—30 tojás a kiköltésre, a külső kör szélén he- 
verők pedig a kikelő fiókák első táplálékául voltak szánva és egy-egy ilyen fé- 
szekbe nemcsak egy, de néha két-három struczpár rakja le közösen a. tojásait. 

Ezek közül kapart ki egyet-egyet magának a torkos fennek pár, azután 
óvatos fülelés közt szétnézve, vajjon nem közeledik-e a fészket gondozó himek 
közül valamelyik, sebesen görgetni kezdték mellükkel és előlábaikkal a tojáso- 
kat maguk előtt . . . 

Mert akármilyen éles foga is van ezeknek az apró sivatagtolvajoknak, 
a strucztojás érdes, vastag héját nem birják beroppantani. Nem is vesződtek 
azzal egy perczig sem, hanem addig guritották, görgették a szerteheverő kö- 
darabokhoz, mig csak be nem lyukadtak, akkor aztán siető lafatyolással kezjd- 
ték felhabzsolni a kiömlő csemegét . . . 

Java habzsolásuk között egyszerre tompa robaj veri fel a sivatag álma- 
tag csendességét. A legelészve hazatérő struczpárok éles szemei már messziről 
észrevették a tolvajlást és a vágtató mén robajával, bodros szárnyukkal a 
levegőt hasitva, rohannak fészkük védelmére . . . Elől vágtat csőrét dühösen 
tátogatva és dobolásszerü öblös hangokat hallatva a legvénebb him, mely nem- 
csak az ilyen apró tolvajokat, hanem a fészkére törő hyénákat és sakálokat is 
agyongázolja izmos lábaival, — de akkorra már, mire odaér, a fürge tolvajok 
jóllakva illannak tova és egy pillanat alatt eltünnek, összeolvadnak a sivatagra 
ereszkedett éji homályban . . . mely egyre hollófeketébb fátyolt terit az 
álomba merülő sivatagra . . 

De még sem! . . . A távolban tompa robaj huzódik az oázisok mögött 
a látóhatár fakó szélén elterülő sykomor és mimóza erdő felé . . . A hőségtől 
eltikkadt gazellanyáj siet szomját oltani a tó sekély vizében, mely nemcsak 
az erdő, hanem a sivatag és az azt köritő hegység vadainak ugyszólván az 
egyedüli itatója . . . 

Még nem kelt fel a holdvilág! A. sivatag mélyéből eredő éji szellő halk 
borzongással suhogtatja a mimóza- és oleánder-bozótok leveleit. Óriási dene- 
vérek libegik körül a virágzó fatetőket éjjeli lepkékre vadászva, a zászlós lap- 
pantyu (Caprimulgus Spekei) pedig megnyult szárnytollaival nesztelen phan- 


tomként vadászsza a szunyogokat . . . Még hallgat minden, csak a sivatag 
felől hangzik koronként egy-egy hyénának vagy sakálnak az üvöltése, me- 
lyekre a fészkén őrködő struczhimek süket hangja felel . . . Minden szellő- 


lebbenés más-más illatot hordoz szárnyain. Az aloëk, jambák, ixiák, a nar- 
ciss, liliom, asphodelák és Yncca-félék kábitó illata teliti az éji levegőt a man- 
gák, vadnarancsok, pitangák és pálmafélék illatával összevegyülve . . . 
E közben nagylassan felvonul a holdvilág is és megezüstözi a mimozák 
és akáczoknak párosával álomra csukódott finom leveleit . . . 
` Az erdő rejtekében mindenfelől ágropogás és ágrecscsenés hallszik . . . 

Lomhán kuszó, tappogó óriási árnyékok kezdenek mozogni a bozót között, 
lassan, óvatosan vonulva a tó ezüstpárát sugárzó tükre felé, mégegyszer 
akkorára nőve a csalóka éjjeli világitásban . . 

A gazellanyájat vezető him megtorpanva fülel, szaglál mindenfelé, 
zsiráffok, zebrák, gnuk, antilopok lihegő nyelvvel sietnek, szökellnek szom- 
jukat oltani a tó vizében . . . 

. Ezalatt a rengeteg éjjeli élete mindjobban ébredezni kezd nappali álmá- 
ból. Először csak, mint elhaló segélykiáltás hallik a maku kiáltása és mint 
gyermeksirás követi ezt a párducz rekedt jajgatása. A vizilovak komoran 
bömbölnek a nádasban és papyrusberkek között, az orrszarvu mérgesen röfög, 
a fák tetejéről majmok visitoznak, közbe-közbe pedig beleharsog az elefántok 
trombitaszerü lármája . . 

Vágtató guaggalovak patái alatt dobog a föld, a gnu himek bikahangon 
bömbölnek, a csaholó hyénakutyák szemei villognak a, bokrok között. A jövő- 
menő árnyaktól szinte hemzsegnek a tó partjai . . . Fujtató szuszogás, csobo- 
gás s bugyborékoló szivattyuzás hallatszik. 

Mint óriási kolosszusok állnak egy csordában az elefántok mesebeli nagy- 
sággá nőve a fény és árnynak csalóka homályától. Mintha nagy szivattyuk 
működnének, szivják, fecskendezik, orrmányaikkal a vizet, nem messze tőlük 
a. zsiráfok hosszu nyaka óriási tarka kigyóként nyulik fel-alá. A szemközti 
partszél iszapjában lomha orrszarvuak hütőznek. A fekete szinü Borele és a 
Keitloa, két elálló szarvukkal turják az iszapot, mig a fehérszinünek nevezett 
Mutschotscho és Kobaoba rinoczeroszoknak csak félöles szarvai állnak ki a 
vizből . . . 

Egyszerre, mint a kitörő zivatar menydörgő csattogása dördül meg az 
oroszlán hangja az oázisok irányából . . . 

Az állatkirály lakomáját bevégezve szintén szomját akarja oltani a kö- 
zös itató vizénél . . . 

Az orditás minden hat-nyolcz perczben ismétlődött . . . Az első felhar- 
sanó hangokra a zsiráfok, antilopok, zebrák és gnuknak a csapatja eszeveszett 
rohanással száguldott szerteszét a szélrózsa minden irányában, az elefántok 
és kafferbivalyok csapatja ellenben a hang felé fordulva, fülelni kezdett . . . 

Az elefántok boszusan rázogatták füleiket, hogy csak ugy csattogott s 
orrmányaikat az ég felé suhogtatták, az orrszarvuak pedig röfögve tovább hen- 
gergőztek az iszapban. 

A második orditásra a kafferbivalyok csapatja lassu czamogással szin- 
tén eltávozott és az elefántok is, boszusan bár, de az indulásra készülődtek, az 
orrszarvuak azonban fel se vették az állatkirály fenyegető orditását, se a leo- 
párdnak a bozótból felhangzó sikoltó hördüléseit, hanem kihivólag röfögtek 
és egész iszapfelhőt kavartak maguk körül szarvaikkal. 

A harmadik ordítás már a közelben bődült el . . . Erre a néhány elké- 
sett hyéna és sakál sunynyogva tünt el a bokrok között, az elefántok csapatja 
pedig nehéz csörtetéssel vonult az erdő felé . . . mire nemsokára a holdezüs- 
tözte erdőszélen megjelent az állatkirály. Nehéz talpai alatt recsegtek a galyak 
és levelek s nője háta megett követte fiaival . . . 

A him bozontos sörényét rázva, haragos hördüléssel szimatolta a levegőt 
és szemei, mint a parázs, sötét vérszinben izzottak. Nagy fejével arra felé né- 
zett, hol az orrszarvuak pocskoltak és kihivón elordította magát . . . Ugy 
látszott, hogy egyenesen a lakomáról jönnek, mert nője koronként serczegve 
nyalogatta a szája széleit és midőn hörgő lélekzettel inni kezdtek, lefetyelésük 
messze elhallatszott a csendes éjszakában . . . 

A him többször gyanakodva nézett az erdő felé, miközben az ajkairól 
lepergő vizcseppek hulló gyémántként szikráztak a holdvilágban. A rinocze- 
roszok röfögése és pocskolása ugy látszik, boszantotta, mert koronként el-el- 
ordította magát s ilyenkor vörös torkából kifehérlettek hatalmas fogai . . . de 
azok, mit se látszottak törődni az állatkirály haragjával, mely, ugy látszott, 
szintén nem mert kikezdeni velük, mert szomját lecsillapitva, családjával 
együtt visszatért az erdő felé . . 

Jó ideig néma csend uralkodott a tó partján, de midőn a leopárd rá- 
kezdte hörgő nyávogását, erre a jelre ujra megzendült az erdő zürzavaros 
lármája és csakhamar megint az elébbi nyüzsgő éjjeli élet zajlott a tó 
habnyaldosta partjain . 


A. tenger fenekén. 


A lég helyett viz, az aranyos, derült napsugár helyett pedig olyan zöl- 
den derengő félhomály, mint a napsütött erdőnek párázatos belseje . . . ez a 


tenger feneke, mely éppen olyan változatosságot mutat hegyekben, völgyek- 
ben, sziklák- 


ban, homok- 
sivatagokban, 
erdőkhen és 
virányokban, 
mint földünk- 
nek a felü- 
lete . . . 

Ahol a 

fenék finom 
sárgásfehér 
homokkal 
hintett lapályt 
mutat, ott épp 
ugy, mint a 
földfelület 
homoksiva- 
tagain, hiányzik minden növény- 
élet és tenyészet . . . 

Mert a lazán libegő homok- 
fenekén nem terem meg semmi 
tengeri növény, vagy hinár, 
állat élete azonban a tenger- 
fenék homokpusztáinak is van, 
még pedig változatos, mert ott he- 
vernek az ehető cardium kagylók 
(Cardium edule) százai és százainak szépen barázdált, gyenge vöröses és fehér 
teknői és amint az egymásra zárult teknők megnyilnak, egy ujjnyi hosszu, 
hegyeses spanyolviaszvörösszinü nyulvány dugja ki magát. Ez a kagylónak 
a lába. Egy van neki, de azzal jobban tud mozogni, mint némelyik kétlábu 
állat, mert térdben meghajtva, aszerint, amint kinyujtja és összehuzza, egyet 
lökve magán, gyorsan halad előre-hátra. Némelykor egy rőfnyire is ellöki 

magát és ugyancsak van dolguk apály idején a kagylógyüjtő halászoknak, 
mert ilyenkor a cardiumok a parti homokon százával és százával ugrálnak 
és lökik magukat vörös lábaikkal a viz felé . . . 

A kikötővárosokban, kivált Hollandiában kosárszámra árulják a pia- 
czokon és nem egyszer megtörtént, hogy a cardiumok a csónakok fenekéről 
visszalökték magukat a tengerbe. Amilyen ügyes futó, épp olyan ügyes ásó is, 
mert veszély idején hegyesvégü lábával gyorsan felturja a homokot és magára 
hányva, elrejti a teknőit . . . 

A cardiumok mellett megszámlálhatlan mennyiségben lakják a bársony- 
puha homokot a garneláknak vagy granátoknak (Crangon vulgaris) nevezett 
apró rákocskák, melyek nagyobbszámu csapatokban uszkálnak, mászkálnak, 
s kavarják a homokot maguk körül, mindamellett a legélesebb szem alig veszi 
őket észre, annyira összeolvad a homokszinüen sárgás, pontozott pánczéljuk 
a talajjal, mások meg olyan kristály átlátszó testtel birnak, hogy nem vetnek 
árnyékot, hanem egészen beleolvadnak a viz átlátszóságába. Farkukkal 
egyet csapva, lökik előre, hátra magukat, veszély esetén pedig hosszu lábaik- 
kal gödröt kaparva, villámgyorsan eltünnek a szem elől, mert csak egy kis 
kavargó homokfelleg támad a nyomukban, amely mindjárt el is takarja őket . . . 

Fentfekvő szemeikkel és tapintó szerveikkel mindent látnak és figyelme- 
sen észlelnek, mert amilyen parányiak, éppen olyan kiváncsiak, torkosak, 
tolakodók és marakodók . . . Merészen odatolakodnak a lakmározó tengeri 
rákokhoz és felkapkodják az elhullatott morzsákat, ügyesen kikerülve a rák- 
óriások utánuk kapkodó ollóit és együtt vendégeskednek a tengeri rózsákkal, 
kökörcsinekkel, mit sem törődve ezeknek csalláncsipésü csápjaival, sőt néha 
elébb felfalják ők az egész prédát, mint amazok . . . 

Mindig nagyszámu társaságban portyázva, összetüznek azokkal a kis 
apró homoki angolnákkal (Ammodytes tobianus), melyeknek felső szája 
olyanformán van felhajtva, mint a lisztkereskedő meritő mérczéje. Ez a furcsa 
száj szintén arra való, hogy apály idején vagy üldöztetve, gyorsan a homokba 
tudják ásni magukat és mikor az angolnák megsokalják a granátok ollóinak 
a csipkedését és tolakodó támadásait, ugyanazzal a taktikával menekülnek 
előlük a védő homok alá, mint a garnelák szokták . . . 

Erre a gyors eltünésre nagy kavarodás támadt a garnelák között s 
kisebb-nagyobb csoportokban, keresőleg portyáztak mindenfelé . . . 

Az első portyázó csoport azonban csakhamar fürgén rugta magát 
visszafelé, mert félig a homokba temetve, olyanformát vett észre, mintha ott 
valami nagyobb halmaradék képében, jó lakoma várakoznék reájuk. Erre a 
főcsapat is fürgén neki indult, de vendégség helyett ők lettek fellakmározva, 
mert ott a tengeri sárkány (Trachinus draco) félig a homokba ásva magát, les- 
kelődött préda után. Ezt az alig 30—50 czentiméter halat a halászok hálóik- 
ból rögtön visszaforditják. a tengerbe, mert legyezőszerüen felmeresztett háti 
és hasi tüskéivel nehezen gyógyuló és igen fájdalmas sérüléseket okoz. Még 
jobban félnek a, tengeri viperának (Trachinus vipera) nevezett rokonától, mert 
ennek tüskéi még mérgesebb és veszedeimesebb sárülészket szoktak okozni . 

A szemes garnelacsoport riadtan menekült szerteszét, de óvatosan 

elkerülték a fenék sötétes iszapos részét, daczára, hogy ez az iszappad millióit 
és millióit rejti magában azoknaki a górcsövi állatkáknak, amelyek azokból a 
maradékokból tengődnek, melyeket a nagyobbak meghagynak és elhullatnak . . 

Ezek a górcsövi állatkák viszont százait és ezreit csalják erre a részre 
a tengeri állatok különféle fajainak . . . 

Az iszap tetején, mintha kisebb-nagyobb kék, sárga és pirosas szinü, 
fényes, laposas kavicsok volnának elszórva. Ezek a tengeri pókok. Mikor 
rövid ollóikat és ollós lábaikat behuzzák pánczéljaik alá, mozdulatlan kavi- 
csoknak látszanak, de csakhamar egyik a másik után mozogni kezd és akkor 
a formáknak és szineknek mindenféle alakját mutatják. Egyik olyan, mint 
egy mászkáló halálfő, a másik hegyes tüskéivel, szőrös lábaival egy nagy 
madárpókhoz, a harmadik meg varangyos békához hasonlit. Az iszapban egy 
nagyobb halnak a maradványai hevernek. Oda siet lakmározni valamennyi 
s ollóikkal, lábaikkal serényen szabdalják, hasogatják, aprózzák mindenfelől 
és veszik szájukba a falatot. Egyik-másik még félig az iszapba ásva, ravaszul 
leskelődik, mert éppen feléje közeledik egy apró halrajocska, s néhány mezi- 
telen csiga . . . A fészkelődő tengeri pók erre mozdulatlanul meglapul, ollóit, 
lábait bevonja, mintha kavics lenne, de mozgatható szemei élénken forognak 
mindenfelé és mikor a préda közelébe ér, ollójával egyszerre gyorsan elkapja... 
Ezek valóságos komikusai a tengernek, mert futni, buvócskát játszani, s az 
üldöző ellenségnek fittyet hányni, senki se tud jobban náluknál . . . 

A hallakomázók között, melyekhez minden oldalról folyton ujabbak és 
ujabbak csatlakoztak, egyszerre nagy ribillió támad. Uszni nem igen jól tud- 
nak, de nem is vesződnek most azzal, hanem fut mindegyik. amerre lát, csak- 
hogy későn, mert az a hatalmas dorád, mely fogaival az ő kőkemény pánczél- 
jukat is összeőröli, már a nyakukon van . . . Egy pillanat alatt valamennyi 
mozdulatlan kavicscsá változik tehát. A félelmes ellenség uszonyait rezegtetve, 
megáll, merev szemei szinte kérdezni látszanak, hová. lett innen az az egymás 
hátán nyüzsgő-mozgó csoport? . . . De azoknak csak a szemei mozognak és 
valamennyié a dorádra van függesztve, valamennyi csak ezt az ellenséget 
lesi, vigyázza . . . 

Lassan odauszik az egyikhez, s mikor otromba szájával meg akarja 
érinteni, huss, mint a nyil villant el előle! Egy rugással már a háta mögött 
fülel! Odasiklik a másikhoz. Midőn meg akarja érinteni, az is gyorsan odább 
vágódik, de azt már látja, hová nyilalt, utána siklik tehát, de mire odaért, 
már eltünt előle, beleásta magát az iszapba, hogy csak hegyes tüskéi mered- 
nek elő, az a nagyobb ollóju pedig, midőn feléje uszott, merészen felágaskodott 
és ollóit kezdte fenyegetőleg nyitogatni és zörgetni, midőn azonban ez a. fenye- 
getés nem használt, egyszerre csak minden lábát és ollóit behuzva, holtnak 
tetette magát és olyan lett, mint egy ott heverő kavics . 

Prédát nem találva, a dorád tovább portyázott, mire à tengeri pókok 
nagy nyüzsgéssel ujra nekifogtak a rothadó halmaradéknak, másik része 
pedig élő préda után kezdett vadászni. 

Az iszappadnak egy része tengeri növényekkel volt boritva és ezek 
között a Dormia és a Dorippa nevü tengeri pókok ütötték fel tanyájukat. 


Donászy : Tengereken innen, tengereken tul. 2 

Ezek a fajok örökké azon igyekeznek, hogy hogyan rejthetnék el legjob- 
ban magukat, ez okból a dormia kinézett magának egy világos narancssárga 
spongyafajt (Suberites) és azt lábaival ügyesen leválasztva a helyéről, a saját 
hátára telepitette.. Ez az eleven pajzsul szolgáló spongia folyton nő a dormia 
hátán és igy az egész állatot elrejti ellenségei szemei elől. Ha egy másik dormia 
ezt megirigyli és le akarja lopni róla, akkor harczra kél vele és ha a másiknak 
mégis sikerül elvennie, akkor mindenféle csellel és praktikával igyekezik 
visszaszerezni . . 

Spongia állátok hiányában a dormiák más ilyenféle mozdulatlan és 
helyhez kötött tengeri állatot telepítenek védőpajzsul a hátukra, a dorippák 
pedig phallusiákat, holothuriákat, lerágott halfejeket, holt vagy eleven társai- 
kat veszik pajzsul a hátukra, sőt Martin azt állitja, hogy a nápolyi aguarium- 
ban látták, amint egy dorippa egy darabka üvegcserepet helyezett magára és 
ezeket a védőpajzsokat olyan ügyesen tartják háti lábaikkal, hogy az teljesen 
elfedi őket és mindig azt forditják támadó ellenségük felé, ha pedig az ellenség 
azt megragadja, ügyesen elmenekülnek alóla . . . 

Egy ilyen csapat dormiának és dorippának nagyon felkeltette a figyel- 
mét valami, mert egy helyet erősen kezdtek kerülgetni. Óvatos lappangással, 
rókaravasz kerülgetéssel mászkáltak, köröskörül, mindig kisebb köröket irva 
le, midőn azonban vagy három tátogató ollókkal nekirontott, az a lapos, göm- 
bölyü, iszapfeketés szinü test megmozdult, s lusta, szédelgő uszással tovább 
imbolyogva, ujra letelepedett az iszapba. Ez volt a lapos félszeg uszóhal (Pleu- 
ronectes platessa), mely monstruózus formájával éppen ugy néz ki, mintha 
oldalára lenne fordulva és mintha egész testét laposra nyomták volna. szét. 

Ezek a koboldok azonban onnan is felzavarták . . . tovább imbolygott 
tehát, de megint csak visszafordult, mert az iszappad ott már lejtősödni kez- 
dett és véget ért, helyette ujra homokos kő és szikladarabokkal és korallkép- 
ződményekkel beszórt dombos-völgyes talaj terült el . . . 

A viz szinezete itt zöld helyett azurkékesbe játszott és a tengeri növé- 
nyeknek és moszatoknak mindenféle faja tenyészett a sziklákon és a talajon... 

A fonálalgák sokasága a legragyogóbb zöld szinben pompázó rétnek a 
képét mutatta, hol a virágok helyett a sokszinü tengeri tulipánok és anemo- 
nák virágsziromhoz hasonló csápjaikkal, az őszirózsák, szegfüvek, georginák 
és százszorszépeknek a virágalakjait mimelték a legégőbb és legragyogóbb 
tarka szinekben. 

Csakhogy ezeknek a pompás szinü virágállatoknak középen a szájnyilást 
rejtegető virágalaku csápjai, mint megannyi gyilkoló szerszámokként mozog- 
tak s lebegtek, mert ha egy-egy halacska vagy puhány közéjük került, azt maró 
csallánégetésü nedveikkel azonnal megölték és a sok fonál és sziromalaku kar 
kiszivta és a szájon át az állat gyomrába temette. 

Skarlátvörös, biborpiros és égő violaszinü tangok, algák, mint megannyi 
diszbokorként ültek a sziklák, kövek oldalain és a talaj kimagasló pontjain, 
odább óriási algák egész erdőket képezve, nyujtogatták hosszu, leveles karjai- 
kat, minden hullámringásra más-más szinben játszva, a rubinpirostól egé- 
szen a császárzöldig. 

A lamináriák karminpiros gömbölyü szárai óriás kigyóként kusztak fel 
a sziklákra s a febér és vörös koralltörzsek ágaira. A fekete antipathes ágain, 
mint egy pálma, vagy pandanus koronája, élénk zöld fukuszbokréták ültek, 
a kékespiros Irideák széles levelein pedig tarkaszinü csigák mászkáltak . . . 

A talajon, a sziklák oldalain, a lejtőkön és mélyedésekben óriási szeg- 
füvekként fehér-piros tarkázatu aktiniák ültek az echinák, holothuriák, 
cythiák és kagylók pedig fehér, piros, kék, rózsa, sötétzöld és viola szinekben 
pompázva, alakjukban fodros vánkoskákhoz, csillagokhoz, kosárkákhoz és 
virágokhoz hasonlítva, a tenger fenekét egy mesebeli varázskerthez tették 
hasonlóvá, amelyben ott diszlett még fonálvékony kecses ágaival a pirosló 
korallin és ott lebegtek az árvalányhajhoz hasonló plumatellák és pennatulák 
lehelletszerü finom szálaikkal. 

Az algáknak: erdőhöz hasonló tömkelegében uszkáltak: a Diodon 
hystrix, ez a pufók alaku hal, melynek teste, mint a tüskés borzé, tüskéktól 
meredezik; a tisztán csak fejből álló Orthagoriscos molának ormótlan alakja; 
a négyszarvu Ostracion guadricornis, és a pompásan szinezett lepkehal 
(Blennius ocellaris). 

Játszó viczkándozással kerülgeti és mulattatja a lamináriák közül elő- 
bukkanó him tengeri nyul (Cyclopterus lumpus) a nöstényét. Éppen nász- 
uton vannak és alkalmas helyet keresnek az ikralerakásra. A him ormótlan, 
vastag testével nagyokat szökik és bukfenczezik, majd a torka alatt fekvő 
köralaku szivószervét mutogatja, mely olyan, mint egy mozaiktányér, majd 
hátára fordul, majd tótágast állt, mig egyszerre a fenékre ereszkedve, egy 
alkalmas helyen gödröt tur a homokba, mire nője is mellé ereszkedik és bele- 
rakja narancsszinü ikráját, amelyet a him attól a percztől fogva féltékenyen 
őriz. És midőn a fürge halivadék kikel a tojásból, az apa, mint egy jó kotlós- 
tyuk viszi és vezeti őket mindenfelé. A fiatalok szüntelen körülötte rajzanak 
és szivószerveikkel százanként beleragadozva, vitetik magukat ide-oda a ten- 
gerfenék virányai felett . . . 

Nászutjuk közben a himnek majdnem lovagias ügye akadt egy fészek- 
építő tüskehallal (Gasterosteus trachurus), mert éppen afölött a hinárbokor 
felett vonultak el, ahol a tanyáját felütötte. A parányi tüskéshal azonban épp 
olyan rettenthetetlen vitéz és támadón heves természetü, mint amilyen kicsiny 
és amint megpillantotta a közeledő tengeri nyulhal párt, éles báti tüskéit fel- 
meresztve, nekik rohant. A him azonban száját kitátva, el akarta nyelni, de 
azonnal prüszkölve kiköpte parányi támadóját, mert az sebet. hasított a tor- 
kában, azután pedig a hasuk alá kerülve, azokat kezdte éles tüskéivel haso- 
gatni, mig csak odább nem vonultak . . . 

Akkor a kis tüskéshal ujra visszatért a hinárbokor szálai közé és nősté- 
nyével együtt ujra továbbépitette mindenféle tengerifüből és növényből álló 
gömbölyü fészkét, mely a hinár ágai közé volt felfüggesztve és hogy eléggé 
tartós is legyen, a hinárszálakat és növényeket nyálkás váladékával és homok- 
kal keverve szötte-fonta össze . . 

A gömbölyü fészeknek két egymással szemben fekvő bejárója van és mi- 
dőn az teljesen elkészül, a nőstény a fészekbe rakja petéit, de többet aztán nem 

gondol velük, a him ellenben gondos apaként, a fészekbe bujva, ugy, hogy 
egyik bejárón a fejét, a másikon pedig farkát dugja ki, őrzi. gondozza az 
ikrákat még saját falánk nőstényével szemben is mindaddig. mig a fiatal 
ivadék ki nem kel, amelynek jó ideig szintén a fészek védő öble szolgál tanya 
és buvóhelyül . . . 

.A homokos fenéknek aktiniákkal teleült egyik sziklapadja mellett, ame- 
lyet állandóan apró halrajok szoktak környékezni, a homokban egy furcsa 
bojtalaku sallang lebeg, mintha apró férgek volnának egy csomóba gyülve. A 
halak mohón rohannak a kinálkozó prédának, a másik perczben azonban a 
sallang alatt egy óriási száj nyilik meg hatalmas fogaival, vörös torkával és 
egymásután nyeli el az odatolakodó halakat, puhányokat és tengeri póko- 
kat . . . Ez a tengeri ördögnek (Lophius piscatorius) nevezett rablóhal, mely 
hatalmas fejében szélesre nyilt szájával és örökké telhetetlen gyomrával egy- 
maga több kárt okoz a halászatnak, mint tiz más rablóhal és a fején felme- 
reszthető s minden irányban mozgatható bosszuszálu sallangjaival és csáp- 
jaival csalja magához a halak és puhányok egész tömegét . . . 

A hullámok szelid ringása csak alig, hogy meglebbenti a, Iridaeák széles 
kékes-vörös leveleit. De ez a csekély lebbentés is elég, hogy a levelek majd a 
legpompásabb égőpiros, majd pedig világló azurkék szinben játszanak. Egyik 
levélen, mintha csak egy odaesett papirdarab lenne, egy fehér folt látszik, 
mely, hogy még jobban hasonlitson egy darabka elhullatott ujságpapiroshoz, 
még betük is, legalább olyanforma fekete rajzok — látszanak rajta . 

Ez egy mezitelen csiga, mely az Iridaea leveleken legelészget . . . és tőle 
nem messze, egy kődarab mögül egy másik rokona nyujtogatja és billegteti 
nyulfejhez hasonló otromba, alakját. Ez az emberektől, állatoktól egyformán 
félt tengeri nyul, a hires Aplysia depilans, mely ráfecscsentett mérges, büzös 
nedvével öli meg áldozatait. Ha valaki megérinti, haja, szakálla, szemöldöke 
kihull tőle és testén rosszindulatu kütegek támadnak és az ó-korban a hires 
méregkeverőnő: Locusta, ebből az undok alaku puhányból készitette méreg- 
italait . . . 

A hólyagos águ fukuszok és tengeri makkoknak száraz földi növények- 
hez hasonló olajzöldes bozótjai között, a gyepzöld fümoszat, koromfekete villa- 
tang, a halványsárga caragheentang és skarlátpiros bokormoszatok sürüiben 
kisebb-nagyobb polypok és növényállatok ezrei huzzák meg magukat. 

Ott azonban, hol a lamináriákkal és moszatokkal benőtt sziklatömbök 
egy szorosforma völgyet képeznek és annak a fenekén, az algaerdőségek 
bozótjaitól elrejtve, egy nagy barlangforma üregnek a sötét odva ásitoz, ott 
laknak a polypoknak azok a rettegett óriási példányai, melyek emelőrud 
nagyságu nyolcz karjukkal magát a tengereknek rémét, az emberevő czápát 
megfojtják és agyonszipolyozzák . . . 

Az a szikláról leszakított és a szoros közepén heverő ezeréves Iziztörzs 
is, melynek keménysége a vassal vetekedik, szintén két ily titáni szörny küz- 
delmében töretett le. 

A szoros utba és a barlangjába merészkedő öt öles czápát, az óriás 
polyp megragadta karjaival és midőn ez a vergődő titán a küzdelem hevében 

kihurczolta a belékapaszkodó polypot a barlang sötétjéből, az két karjával 
a sziklákba és az azokra telepedett Iziz csompóba kapaszkodott. 

Rettentő küzdelem folyhatott a két szörny között, mert a szoros ut telve 
van leszakitott sziklatömbökkel és a czombvastag fukuszok, lamináriák és 
korallok ágaival, de mégis a polyp lett a győztes, mert ellenfelének emészthet- 
len porczai és maradványai ott hevernek a barlang előtt . . . 

A szoros elejének dőlt asztalforma sziklatáblát a biborszinü Vénusz- 
kagylók (Cytherea Dione) telepe foglalta el, amelyek onnan, mint valami pá- 
holyból nézhetik a remete rákoknak (Pagurus Bernhardus) egymás közti 
torzsalkodását és veszekedését . . . 


Ezek a Bernát-rákok a tenger tolvajai és zsebmetszői, falánkok, telhetet- 
lenek, merészek és szemtelenek. Nincs a tengerben egy döglött hal vagy akár- 
miféle hulla, hogy azok körül a Bernát-rákok ne nyüzsögnének, apálykor 
pedig nehézkes alkatuk daczára, felmászkálnak a part fáira, bokraira s 
onnan kémlelődnek hosszan kinyujtható csöves szemeikkel mindenféle meg- 
ehető préda után . . . 

Ezeknek a rákoknak egyik ollója nagyobb és fejlettebb, a másik ellen- 
ben jóval kisebb, fejletlen és elnyomorodott formáju. Testük előrészét kemény 
pánczél boritja, farkuk pedig mezitelen és könnyen sérthető, azért ez a rákfaj, 
hogy ezt a sebezhető gyenge testrészét megvédelmezze, addig jár-kel, mig a 
nagyságának megfelelő üres csigaházat talál, amibe farkát beledugva, azt bár- 
hova megy is, mindenüvé magával hurczolja. Mig egy ilyen védő csigaházat 
nem talál, addig félénk, óvatos, rejtőzködő, mihelyt azonban farkát védve 
tudja a csigaház kemény pánczélja alatt, melyből csak erős ollói és pánczéllal 
boritott felső teste állnak ki, vakmerő. erőszakos és támadó rabló természete 
lép előtérbe . . . 

Egy csapat ilyen kisebb-nagyobb remeterák veszekedett a vénuszcsigák 
telepe előtt, mert éppen ott hullott el egy pompás rózsaszinü dorádhal a ten- 
geri penésztől megölve . . . 

Csigaházaikat zörgetve, ollóikat pedig magasra emelve, csusztak előre, 
hátra és birkóztak irigyen egymással a préda fölött . . . Egyiknek már na- 
gyon kicsiny és szük volt a farkán viselt csigaház, azért belekapaszkodott a 
szomszédjába, amelynek ellenben sokkal nagyobb háza volt, mint kellett volna. 

Előre-hátra huzták, rángatták egymást, kiálló szemeiket mérgesen moz- 

gatva, ollóikkal olyan ütéseket mértek egymásra, csak ugy kopogott. Felbuk- 
fenczeztek, egymásra ágaskodtak, mig végre a nagyobbnak és erősebbnek 
sikerült a kisebbiket derékon kapni, mire addig huzkodta, ránczigálta és 
püfölte a másik ollójával, hogy az kétségbeesetten rugta le magáról a vitatott 
csigaházat . . . 
. _ A harcznak erre vége szakadt, a ház nélkül maradó, eszeveszett ijedt- 
séggél menekült a moszatok sürüségébe, hogy uj házat keressen, a győző pedig 
szépen kimászva a magáéból, egy pillantás alatt belebujt az elhóditott nagyobb 
csigaházba, azután ollóit és lábait-a földnek feszitve, peczkes lökésekkel sietett 
ő is a lakmározók közé . . . 

Ezt a harczot és lakmározást egy vénebb remeterák a szemközti fukusz- 
bokor alól csak félszemmel figyelte, mert a másikkal a saját lakomájára kellett 
ügyelni. Neki is szük volt már a háza és nagyobbat keresett. Talált is egy 
pompás trombitakagylót, mely neki éppen jó lett volna, de az nem volt üres, 
mert még élt és benne volt a gazdája. A remeterák azt se bánta, sőt inkább 
örült neki, hogy a neki való csigaház teritett asztallal várja. Nekirontott tehát 
ús a husos, kövér tulajdonost megölve, már napok óta lakmározik. rajta . . . 
Most már csak az utolsó tisztogatást, végzi, hogy a legkisebb rostszál s homok- 
szem se maradjon benne, mely lágy és gyönge farkának kényelmetlen lenne. 
A nápolyi aguariumban ugyanis észlelték, hogy egyik-másik remeterák ki- 
bujva a házából, addig forgatta, boritgatta és veregette az ollóival, mig csak 
a benne levő homokszemek, melyek farkát nyomták, ki nem hullottak . . . 


Eközben folyton uj és ujabb vendégek érkeztek a dorádhoz . . . és ezek 
között néhány pompásan viruló aktinia és egy-két terebélyes spongiaállat is 
közeledett koczogó mászkálással . . . 


Ezek azonban nem a maguk lábán jöttek, hanem a remeterákok is, a 
tengeri pókok példájára, leszakítva őket a helyükről, a saját csigaházukra 
telepítették át, hogy ezeknek az ártani nem tudó állatoknak a czégére alatt 
odacsalogassák vagy látatlanul meglephessék prédájukat . 


A tengeri penésznek nevezett halbetegség annyira szétbomlasztja a halak 
testét, hogy a legkisebb érintésre széjjelmállik . . . Az egyik vén remeterák, 
mely egy nagy és nehéz kürtkagylót czepelt, ollójával a lakmározók közé ütve, 
hogy ezek jobbra-balra gurultak, olyant rántott a dorád farkán, hogy abból 
egy jó darab az ollója között maradt, amivel nagykényelmesen tovább kezdett 
vonulni . . 


Egy-két irigy azonban rabló szándékkal utána eredt, de ez a veterán 
nem ijedt meg tőlük, hanem prédáját maga elé téve, ráhasalt és kihivólag fel- 
ágaskodva, nagy ollóját fenyegetőleg emelgette és szemeit mérgesen hegyezte 
és meregette rájuk . . . 


A támadók kis ideig viszonozták ezt a kihivó szemmeregetést, de azután 
óvatosan visszaretiráltak, mire az prédájával a csöves polypok (Tubularia 
coronata) felé tartott, amelyek nyálkájukkal kevert iszaprészekből, egymásba 
fonódott, jobbra-balra csavarodó csöveket épitenek, melyeknek végéből az 
állat szárnyait lebegtető madárhoz hasonló, finoman tollazott biborpiros teste 
buvik elő. Egyes fajoknak egy tölcsérhez hasonló szervük is van, mely arra 
való, hogy ha az állatot veszély fenyegeti, az csövesházába huzódik, mire ez a 
tölcsérforma szerv a cső nyilását teljesen befedi. 


Erre a védőfegyverre a csövespolypoknak nagy szüksége van, mert nem- 
csak közelükben, de sokszor csöves telepükre fonódva él egy majd harmincz láb 
hosszu fonálféregnek nevezett tengeri lakó, mely vékony, de annál szivósabb 
feketeszinü testével ezekre vadászik és lakásukba furakodva, kiszívja őket . . . 


A sziklatömbök és heverő kövek alatt és magukban a sziklákban is 
kisebb-nagyobb gödrök, üregek, hasadékok és lyukak sötétlenek, a melvek 

előtt a ravasz tengeri pókok és remete-rákok óvatos kerülgetéssel surrannak 
el, mert tudják, hogy azokban rendesen egy-egy hatalmas ollóju tengeri-rák 
ütött tanyát, a melynek félelmes fegyverétől nem védi meg őket a pánczéljuk. 

Egyik lyukból csakugyan egy pár hatalmas olló buvik elő, utána pedig 
maga a termetes ráktest és hátráló lökésekkel megy előre a dorád felé és 
utána csakhamar innen és onnan is követik a többiek . . . 


Gyanakodó hátrálással, fenyegető olló emelgetéssel és nyitogatással mé- 
regetik egymást és pálczás szemeiket kitolva-betolva, előbb egy kis dulako- 
dással kezdik meg a lakmározást. 


Java lakmározás közben azonban pár ökölnyi nagy kavics zuhan le 
közéjük a fölöttük levő szikla tetejéről, melyet két veszekedő papagájhal 
(Scarus frondosus) sodort le . . . a mire nagyot ijedve, széles farkukkal 
egyet csapnak a vizre és daczára, hogy legalább egy jó ölnyire volt mindegyik 
a lyukától, mégis ezzel az egy csapással, mintha puskából lőtték volna ki őket, 
olyan villámgyorsan visszalökték magukat hátrafelé a lyukaikba . . . 


Ott, a hol pedig a legyező-koralt (Gorgonium flabellum) terjeszti szét 
hajszál finoman szőtt ágbogait és a sziklák oldalain az emberi agyvelőhöz ha- 
sonlóan gerezdelt velőkorall (Maeandrina cerebriformis) telepedett meg, nem- 
csak a sziklák lyukaiban, de a fenéken is a tüskebőrüek családjába tartozó 
közönséges tengeri-sün (Echinus vulgaris) százával mászkál apró lábain. 
Ököl és kisebb-nagyobb almanagyságban, gömbölyü, laposra nyomott és 
gerezdelt alakban, hegyes tüskéktől meredező külsővel, a tengeri csillagok 
(Solaster papposus) és a csillagkigyók (Ophiotrix fragilis) társaságában. 


Ellenben a szikláktól öbölszerüen zárt csendes vizü fenéken százával és 
ezrével hevernek a drága gyöngyöt termelő gyöngykagylók (Avicula marga- 
ritifera) telepei, hosszu, hajszálvékony szálakat eregetve, melyekkel a sziklák- 
hoz kötik magukat, hogy a hullámok játéka tovább ne mossa őket. 


A kagylók ezen haiszálforma fonalait byssusnak nevezik. A legszebb és 
leghosszabb szálu byssust a lapos, háromszögalakulag megnyult Pinna squa- 
mosa és a Pinna nobilis nevü kagylók termelik. Az első majd 70, a második 
csak 30 ctmr hosszu, gyönyörü, aranyszinben ragyogó ruganyos szálakat 
ereszt, melyeket déli Olaszországban selyemmel keverve, keztyüknek, gallérok- 
nak és csipkéknek dolgoznak fel. Orbán pápának egy pár tisztán byssusból 
szövött keztyüje volt, mely ragyogásban az aranynyal, lágyságban a selyem- 
me. és bársonynyal vetekedett és 30.000 frankra becsülték. mint a legnagyobb 
vitkaságot. 

A sziklák oldalain telepedik meg tündéri ágbogként a vérpiros és rózsa- 
szinü nemes korall (Isis nobilis) a madreporáknak nevezett febérszinü s esö- 
vesen épitett fehér korall, melyeknek ágbogaira függesztik fel a czápák négy- 
szögletes, szaruféle tokba zárt tojásaikat és közöttük vitorláznak el az ar- 
gonautáknak, guáloknak, medusáknak és pelágiáknak tarka csoportjai, tün- 
déri flotta gyanánt . . . 

A tenger mérhetlen vegtelenségében örökké egyforma lehet, de állatéleté- 

ben mindig uj s változatos és az is fog maradni az idők. végéig, mert a tenger- 
fenék volt a földnek és minden élőnek a szülőanyja és az őserő teremtő mag- 
vait magában rejtő iszapjában szakadatlanul folyik az ösképződés uj és uj 
fajokat teremtő lüktetése . . . 

-\ schapu és fészke. 


Az állatok társasélete és barátsága. 


A teremtés koronája: az ember, az állatvilágtól leste el a társasélet hasz- 
nát és az államalkotás eszméjét . . . l 
i Az ősember a bozótok és barlangok védő mélyében élve, odarejtette 
ellenségei elől a párját és minden iját-fiját. Először csak éjjel mert kilopózni 
élelem után s midőn ilyenkor az egyik ősember összetalálkozott a másikkal, 
mindkettő vijjögya menekült egymástól . . . 

o, Midőn azonban napközben a hangyáktól és vadméhektől elleste, hogy 
valamennyi egyért és egy valamennyiért, milyen sokat és hasznosat tehet, 
Jassan-lassan felébredt benne a társulás vágya, az összetartozandóságnak 
az eszméje és az összetartás erősségének a létfentartó tudata . . . a melyből 

aztán megszületett a mai világ különböző országaival, jó és rossz államfor- 
máival és rendszereivel . . . 

Az állatvilág tanitotta meg továbbá az embert még sok más minden- 
félére. Ettől leste el a ruházkodás, a. hajózás, a téli élelemgyüjtés, a hajlék- 
építés, a halászat, vadászat, a gátépités mesterségét, a sebek gyógyitását és 
midőn azután a tanitvány felülmulva mesterét, az ő ügyesebb kezeivel és gon- 
dolkozó eszével ezeket a mesterségeket őstanitómestereitől elérhetlen magas- 
ságu tökélyre fejlesztette, akkor gőgösen megtagad ezekkel minden közösséget, 
megtagad tőlük minden észt, értelmet és lelki megnyilvánulást és elbizako- 
dottan azt mondja, hogy az embernek lelke, az állatnak pedig csak ösztöne 
van!... 

Igaz, az állatoknak nincsen halhatatlan lelkük, de van nekik némi lelki 
világuk, a mely bizonyos érzelemnyilvánulásokra, minők a társasélet és 
barátság, igen is alkalmas! . . . 

Ennek száz és száz példáját látjuk az állatok életében. 

Kezdjük először a majmoknál, melyektől egy hires tudós az embert. 
akarja leszármaztatni, csupán csak azért, mert alakja és szervezete hasonlit 
az emberéhez . 

A majmok rendszerint társaságban élnek, mely társaság, leszámitva a 
kisebb-nagyobb czivódásokat, a legnagyobb összetartással intézi megrohaná- 
sait a benszülöttek gyümölcsös kertjei, kukoricza-, durrah- és egyéb veteményei 
ellen. Indiában pedig az elhagyatott városok pompás márványpalotáiban, a 
milyen a hires Ambeer király palotája," nagyszámu majomcsapat tanyázik 
s ezt a palotát annyira jogos tulajdonuknak tartják, hogy a néha odatévedő 
vándor csak nehezen tud a felgerjedt majmok támadásai elől menekülni. 

Különben Indiában és Ceylonban, hol a benszülöttek a csinos és fürge 
hanuman-majmokat szentnek tartják, ezek annyira elbizakodottak és szemte- 
lenek, hogy a lakásokból ellopkodnak mindent, a mihez hozzáférnek. Rousse- 
let beszéli, hogy midőn a düledező és elhagyatott régi királyi palotának. 
melyet a langur, vagyis a hanuman-majmok csapatja foglalt el, a szomszéd- 
jában lévő angol vendéglőnek terraszán ismerőseivel ebédelt, az egész. majom- 
kolonia a párkányokra és tetőre telepedve, a legnagyobb figyelemmel nézte 
és bámulta, miként és miket esznek, isznak összevissza az. emberek. ` 


A legkényelmesebb helyen æ vén vezér ült, körülötte telepedtek le fiai, 
unokái és kegyenczei, hátul pedig a nőstények üldögéltek, egy-egy kis majom- 
csecsemőt szorongatva karjaikban. Rousselet annyira furcsának találta a 
majmok komoly figyelemmel bámuló csoportját, hogy néhányszor le akarta 
fényképezni, de mihelyt a fényképező masinát rájuk irányozta, rettenetes 
riadalom és kavarodás támadt, mert a majmok azt hitték, hogy az valami 
puska és orditozva menekültek. A vén himek fogaikat csattogtatva, torz- 
pofákat vágtak, kezeikkel, lábaikkal hadonázva, hátuljukat mutogatták, 
szóvál mindenféle. bolondsággal igyekeztek dühüket és megvetésüket 
kimutatni . . . 


* Bővebb leirása a szerző: , Őserdőkön tengereken", cimü művében. 


Játszadozó majomcsapat. 

A Jáva szigetén élő majomfajok között szintén vannak ilyen rendezett 
koloniák, a melyek, miután a benszülöttektől kimélve lesznek, alig félnek az 
emberektől s miután az átutazó idegenek és az ott lakó hollandi és angol csalá- 
dok meg is szokták vendégelni őket, azt annyira megszokták, hogy mindennap 
megjelennek egy bizonyos helyén az erdőnek, hogy nincs-e lerakva számukra 
a rizsből, czukorból, gyümölcsből, vagy mézből álló lakoma? 

Junghuhn és Werder német utazók beszélik, hogy midőn ők is meglá- 
togatták ezt a nevezetes helyet, az egy óriási teack fáktól körülvett kisded 
tisztásból állott, egy buja erdővel benőtt hegymagaslatnak a tetején. 

A tisztás közepén egy mohval boritott lapos sziklatömb állott, körülötte 
pedig kisebb-nagyobb szikladarabok hevertek . . . 

Sem a közelben, sem a távolban egyetlen majmot sem lehetett látni, 
midőn a két utazó a kisérő malayok intésére a közeli bokrok mögé vonult, 
csak egy nagy hborsevő-madár csattogott gólyaforma kelepeléssel, hatalmas 
csőrével az egyik teackfán. 

Ekkor a malayok egyike bambuszhusángjával háromszor egymásután 
erősen a lapos sziklatömbre ütött, melynek csattogása messze elhallatszott a 
visszhangos erdőben és a hozott nyalánkságokat a lapos  sziklatömbre 
teregette . 

Alig, hogy azután a bokrok mögé huzódott, mindenfelől ágrecsegés és a 
levelek zörgése hallatszott. mire csakhamar vagy harmadfél tuczat kisebb- 
nagyobb vén és fiatal majom jelent meg az erdő szélén és fürge szökések közt 
rohantak a kiteregetett csemegékre . . . i 

De rögtön meglakoltak e merészségükért, mert az erdőszélen megjelent 
a vén vezér, a csapat feje, egy pár korosabb majomtárs kiséretében és mint 
egy kigyó, olyan fürgén és alattomosan siklott a bokrok között a mohó lakmá- 
rozásba merült banda, felé s egy ugrással közöttük teremve, kettőt nyakon 
kapott ripacsos kezeivel, egyet pedig a lábával és ugy egymáshoz verte a fejü- 
ket, hogy csak ugy kopogott, azután a többieket kezdte pofozni, püfölni a 
kezeivel és lábaival, a miért ő előtte hozzá mertek nyulni a hozott cseme- 
gékhez. 

A vén patriarchát a pár korosabb adjutánson kivül egész serege követte 
a szoptatós nőstényeknek és fiókáknak. kik erre valamennyien a nagy kő köré 
telepedtek és áhitatos sóvár figyelemmel néztek a vén vezérre, mely mint 
valami király a trónusán, egymagában terpeszkedett el a lapos kő közepén és 
fenyegető fogvicsorintással kisért bősz pillantásokat lövellt azokra az illetlen- 
kedőkre, melyek a többieknél közelebb merészkedtek hozzá férkőzni. 

Egyiknél se tett kivételt! Kegyencz, fiu, unoka, mind fenyegető fogcsat- 
togással lett tovább riasztva, mialatt ő szorgos figyelemmel a kiteregetett 
ajándékokat vizsgálta. 

. Majd egy marék rizskását tömött a pofájába, utána pedig egy jó darab 
czukrot rastogtatott hatalmas fogaival, közbe előre, hátra, jobbra-balra for- 
gott s ujjait majd a syrupba dugva, nyalogatta tisztára, majd a mézet kóstol- 
gatta, közbe-közbe pedig gyanakodó pofával piszkálgatta, forgatta, szagol- 
gatta az ismeretlen süteményeket és étkeket . . . mert, mint a malayok beszél- 

ték, egyik-másik utazó, erősen megpaprikázott és borsozott csemegékkel tré- 
fálta meg, a melyekkel a pofáját teletömve, ölnyi magasakat ugrált kinjában, 
midőn a paprika marni, égetni kezdte. 

A többiek ezaiatt sóvár pofával kisérték minden mozdulatát és ha egyik- 
másik mozdulni mert, vagy kezét nyujtogatta, egyetlen fogcsattintás elég volt, 
hogy valamennyi szobormozdulatlarul várakozzék . . . 

Midőn a vén vezér jóllakott és minden ételt megkóstolva, mindenbe bele- 
nyalt és beleharapott, akkor kegyeltjeinek kezdte a csemegéket osztogatni . . . 
Ha másik nyult helyette oda, egy pofonnal vagy rugással lett regalirozva és 
csak midőn valamennyi választott kegyencze ki lett elégitve, akkor kelt fel 
nagy méltóságosan és a kő tulsó végére vonulva, ott telepedett le . 

Ez volt a jeladás az általános lakomára, mire valamennyi nagy mako- 
gás és visítás között mohón az ételekre rohant és annyit kapkodott fel kezei- 
vel, lábaival és pofáiba tömve, a mennyit csak birt. Ezek aztán villámgyorsan 
tovább ugrottak, hogy békén elfogyaszthassák, mert az öregebbek és torko- 
sabbak a gyengébbeket lefülelve, elszedték tőlük, sőt még a szájukat is szét- 
feszegették és pofazacskóikból piszkálták ki az odadugott falatokat. 

A vén vezér azonban mindenre vigyázott. Az első visitásnál tüstént ott 
termett és az ütlegek záporként hullottak az erőszakoskodók fejére, valamint. 
a verekedők is pofonokkal lettek széjjel választva és midőn az utolsó morzsáig 
minden; el lett fogyasztva, a méznek és szirupnak minden elhullatott csepje 
felnyalva, csak akkor kezdett a társaság a vén vezérrel az élén oszladozni és 
pár pillanat mulva már a teackfák magas ágai között surrantak tovább a 
rengeteg felé. 

Csudálatos az a barátság is, melylyel a csörgő-kigyó és a földi-bugoly, 
az amerikai prairie-kutyának nevezett kis rágcsáló emlőssel él. 

A prairie-kutya (Cynomis Ludovicianus) százak és ezrekből álló társa- 
ságban, Észak-Amerikának végtelen mezőségein földi lyukakban tanyázik. 
Száz és száz, ezer meg ezer apró dombocska. sorakozik egymás mellé, melyek - 
nek tövében van a bejáró-lyuk. Ezen domboknak a tetején — melyek a kiásott 
földből keletkeztek, — ha semmi se zavarja a lakók nyugalmát, két hátsó 
lábára gugolva, ül a tulajdonos és apró lábaival, kurta farkával a legfur- 
csább mozgásokat és billegetéseket művelve, ugató hangocskáján átbeszél a 
szomszédjaihoz, a melyek ugyanigy visszafelelnek neki, mintha csak a nap- 
és a telep eseményeit beszélnék meg egymással. A telep, melyet a benlakók fa- 
lunak neveznek, csak ugy zug az ugató, fütyülő hangocskák zürzavarától és 
messziről ugy hangzik, mintha valami óriási méhkas zümmögne, mintha va- 
lami gyár zakatolna, csingő-csengő csattogásaival. 

E közben egyik szomszéd átlátogat a másik dombjára és ott szembeülve 
egymással, folyik a társalgás, majd felkerekedve, ellátogatnak egy harmadik-. 
hoz, negyedikhez és ötödikhez. Minden lyuknál megállnak és beszólnak a 
kitekintő gazdához, a vándorló-csapat egyre nagyobb lesz, mert a szomszédok. 
egymásután hozzá csatlakoznak, hogy látogatást tegyenek a falu tulsó végén. 

Az elhagyott halmocskák és lyukak azonban nem maradnak üresen, 
nert alig, hogy a gazda eltávozott, a lyukak üregében megjelenik egy pár zöl- 

desszürke szem, egy gömbölyü fejecske, utána pedig egy hosszulábu kis 
bagoly szökken fel a domb tetejére és figyelmes szemlét tart a végtelen mesz- 
szeségek minden irányában. Ez a paririe-kutyák egyik barátja, a földi bagoly 
(Speotyto hypogaea), mely békésen együtt lakik velük földalatti lyukaikban 
és a szállásért figyelmes őrködéssel fizet, mert akár valami ragadozó állat, 
madár, vagy ember közeledik a falu felé, azonnal éles sivitással jelt ád gaz- 
dáinak, a mely jeladást azok a fellobbanó puskapor gyorsaságával lyukról- 
lyukra ismételve, egy pillanat alatt minden lakó eltünik . . . 

Midőn a veszély elvonult, ismét felhangzik a dombocskákon őrt álló 
haglyok jeltadó sivitása, mire a lyukak szájából egy-egy óvatos fejecske dugja 
ki magát és a jeladás lyukról-lyukra megint ismétlődik, mire a lakók ujra 
előjönnek és megkezdődik az előbbi élénk csaholás, sipitó ugatás és ide-oda 
való szaladgálás. 

A harmadik lakója a békés kutvafalunak a veszélyesmérgü csörgő- 
kigyó (Crotalus horridus), a mely szintén békében megfér lakó gazdáival, az 
azonban megesik, hogy néha-néha lakáspénz fejében gazdájuk fiaiból egyet- 
egyet felfalnak e hüllők, melyek a napos, meleg időben a dombok között süt- 
kéreznek és mérges voltuknál fogva veszedelmessé teszik a földi kutyák 
kiásását. Némikép védelmezői és testőrei a telepnek, mert a vérszomjas 
menyéteket, prairie-macskákat s más efféle ragadozókat, melyek a lyukba 
merészkednek, elriasztja, vagy ha betolakodik, halálos marással megöli. 

Megható az a vonzalom és ragaszkodás, melylyel egymás iránt visel- 
tetnek. Ha egyet meglőnek közülök és midőn az sivitva felhemperedik, rögtön 
előrohan a legközelebbi lyuknak a lakója és résztvevő csaholás között gyorsan 
a lyukba vonszolja a sebesültet . . . 

Még különösebb barátság az, mely a dél-amerikai schapu (Cassicus per- 
sicus) és vagy három nagy darázsfaj között létezik. Ez a pompás énekü, varju 
nagy madár, 30—80 párból álló társaságokban szokott élni és zacskóalaku- 
lag szőtt, hosszu fészkeiket egymás mellé függesztik fel a fák ágaira. Ezeknek 
a fészkeknek a hossza másfél méter, alsó szélessége pedig 14—17 czenti- 
méter szokott lenni, mindazonáltal a kigyók, mókusok és a majmok meg- 
rabolnák tojásaiktól, ha nem volna olyan védő jóbarátja és testőrsége a 
Cassikáknak a mérges és támadó természetü Marabonseneknek nevezett 
hatalmas darazsak képében. Kappler A., ki negyvenhárom évig élt a holland- 
guyanai gyarmatokon, alaposan megfigyelte ezt a szövetséget. 

A Cassikák fészke — ugymond — olyan közel volt felaggatva a dara- 
zsaknak szintén a fák galyaira épitett telepeihez, hogy mikor a Cassikák fész- 
kükbe bujtak, szinte surolták a darázstelepeket. Egyik nap nagy riadal támadt 
a Cassikák között, mert egy hatalmas kuszó-kigyó éppen az egyik fészekbe 
akart kuszni, hogy tojásaitól megrabolja, a másik pillanatban azonban, 
mintha villám sujtotta volna le, ugy esett le a magasból és kinjában farkával 
a földet korbácsolva, tekergett, vonaglott a fa tövében, mert két darázs a sze- 
mébe eresztette mérges fullánkjait. 

Más esetben pedig a spondiás-fákon lakó Cassikák egy csapat evet- 
majommal (Calitrix sciurea) elegyedtek küzdelembe, mert a majmok roha- 

inot roham után intéztek a fészkekre. Mind a két fél sivított, berregett torka- 
szakadtából, midőn egyszerre csak megjelentek a küzdtéren a szövetséges 
Marabonsen darazsak, mire a majmok fájdalmas visitással menekültek tova 
és mintha meg lettek volna vadulva, kinjukban a legféktelenebb ugrásokkal 
verték magukat a fák vastag ágaihoz és torkuk szakadtából visitozva, vaka- 
róztak és tépték magukat. 

Egy havrei franczia hajó Dél-Amerika partvidékén zátonyra került. 
Egyik utasnak volt egy kis majma, amelyet, midőn a hajótöröttek Punta-di- 
Arenasba kerültek, eladott egy ottani spanyol telepesnek. 

A majom a tanyán szabadon járva-kelve, barátságot kötött a sertés- 
kondával. Folyton a disznók között járt-kelt, de különös kedvenczei a kis ma- 
laczok voltak. Ezeknek nem győzött eléggé kedveskedni és hizelegni. Felix, 
igy hivták a majmot, a kondát mindennap kikisérte a legelőre és minden al- 
kalommal más-más sertésbarátjának a hátán ülve, lovagolt velük. Akár 
esett, akár szél fujt, nem maradt el a kondától, hanem az egész napot vejük 
töltve, este hiven haza kisérte őket, mint a legjobb disznópásztor. 

Ha ugy tettek, mintha az egyik sertést el akarnák lopni, Felix irtózatos 
dühbe jött és karmolva, harapva védte barátjait. Hiába csalogatták a legjobb 
csemegékkel, utóljára egy perczre se tágitott a nyájtól és még az éjjeket is a 
konda között töltötte, egyik-másik malacz kedvenczét szorongatva a karjai 
között és ha bezárták, olyan keserves jajgatást és tombolást vitt véghez, hogy 
megsajnálva, rögtön kieresztették . . . 

A gödények szintén társaságban élnek és nagyon ragaszkodnak egymás- 
hoz. Az ilyen társaságok rendesen közösen, együttesben szoktak halászni és 
kiválasztva egy-egy keskeny, sekélyes vizü öblöcskét, azt körbe fogják és szár- 
nyaikkal a habokat verdesve, oda hajtják be a halakat, a mire megkezdődik 
a halászat és mindegyik annyi halat kapkod fel terjedelmes torokzacskójába, a 
mennyit csak tud és a mennyi csak belefér. 

Persze az ilyen dusan fizető halászatot irigy szemekkel nézik a parti 
sziklákon gubbaszkodó kormoránok és torkos, tolvaj természetüktől ösztö- 
nözve, nem állhatják meg, hogy nyilsebes szárnyukon le-lecsapódva, a, sekély 
vizben viczkándozó halakból a legkövérebbeket el ne kapdossák az esetlen 
gödények orra elől. 

Hiába lármáz, suhogtatja szárnyait a halászatot vezető vezérgödény, 
hiába hallatja mérges kör-kör szavát, a tolvajok, mintha csak gunyolni akar- 
nák a serény halászokat, a lopott halakat a levegőbe hajigálva, szemük előtt 
nyeldesték el. 

Midőn a sekély vizből minden odahajtott hal ki lett fogva, a gödények 
egy lapos homoktorlatra gyülekeztek, hol körbe állva, mindegyik a középre 
okádta a zacskójába gyüjtött prédát. A melyik hal még viczkándozott, azt föld- 
höz csapkodták és csőrükkel agyonverték, a legnagyobbakat pedig maga a vén 
halászmester szabdalta szét egyforma. darabokra. 

Mikor igy fel volt teritve, megkezdődött a reggelizés. A. vezér magasra 
nyujtotta ripacsos, kopasz fejét s korgó rikkantással jelt adott, mire vala- 
mennyien egy-egy darabot felkapva, elnyelték. A: második rikkantásra 

megint . . . szóval, igy ment szép egyetértésben és rendben mindaddig, mig 
csak az utolsó kis halacska is el nem lett fogyasztva, mire nagy serényen a 
tisztálkodáshoz láttak, hogy rendbe hozzák összecsapzott tollazatukat. 


Midőn ezzel is-készen lettek, a vén falkavezér terpedt lábaira ágaskodva, 
szárnyait kezdte suhogtatni, azután egyet hörrentve, nagy zsivajgással a 
levegőbe emelkedtek, hogy reggeli tanyahelyükre visszatérve, egy kis szunyó- 
kálással füszerezett reggeli sziesztát tartsanak. , 

Sausbury kapitány Utahban, a nagy Sóstón egy vén megvakult gödényt 
látott egy félreeső nádas öbölben tartózkodni, mely oly kövér volt, hogy alig 
tudott szuszogni. Ezt a vakot a többi gödények táplálták, ugyanezt állitja 
Blyth, ki Indiában varjukat látott, melyek megvakult és elaggott társaikat 
étették . . . 

Egy ismerősömnek volt egy igen szelid nyulacskája, melyet fióka korá- 
ban vadászat közben a vizslája fogott és ő felnevelte. Nyuszival rendkívül jó 
barátságban élt egy csóka, mely annyira ragaszkodott nyulbarátjához, hogy 
annak a kedvéért még a káposztalevélre és torzsára is rászokott. 

Egy alkalommal a Nyuszi valahogy oly közel talált menni, a lánczra 
kötött sas állójához, hogy az elkapta, s midőn kiszabaditották a körmei közül, 
szegény Nyuszinak amellett, hogy csunyán össze volt tépve, mind a két szeme 
kifolyt, de azért meggyógyult. Érdekes és igazán megható volt látni, hogy. a 
csóka, mely attól fogva elválhatlan társává szegődött, milyen szeretettel gon- 
doskodott róla. Midőn Nyuszi orrát fintorgatva: keresgélt, odahordta neki a 
káposztaleveleket, melyeket a többi nyul orra elől kapdosott el és minden levél- 
nél olyanforma rövid kárálást hallatott, mintha azt mondta volna: , Nesze, 
egyél!" , . . 

Brehm Alfrédnak a kutyái Abessyniában egy alkalommal vadászat köz- 
ben a hegyekbe igyekező nagy csapat páviánra bukkantak, melyek közül az 
utolsókat körbe fogva, elszakitották a csapattól. Ezek között volt egy nagyon 
fiatal is, mely félelmében egy szikladarabra mászott, s onnan visitott, nya- 
fogott nagy kétségbeeséssel a többiek után. A kutyák erre a nagyobbakat, 
melyek rettentő fogaikat mutogatták, szaladni hagyták és csak ezt a szikla- 
darabot állták körül. 

A fióka visitására nagy orditás és kavarodás támadt a páviánseregben. 
A vén himek visszafordultak és tigrishez hasonló rettenetes szemfogaikat 
mutogatva, fenyegető ordítással vicsorogtak a kutyákra, midőn egyszerre 
megjelent a többinél nagyobb és erősebb vén him és felborzolt sörénynyel, 
szikrázó pillantással közeledett a kutyák felé és oly fenyegetőn orditott, hogy 
azok meghátráltak előle. Erre a vén him bátran odament a szikladarabhoz 
és karjaira emelve a remegő fiókát, diadalmasan tért vissza a többiekhez, 
melyek örvendező orditással fogadták . . . 

Másik esetben egy sas csapott le a fákon tanyázó majomseregre és egy 
fiatalabbat megragadott karmaival. Ez azonban kétségbeesetten kapaszkodott 
az ágakba és visitására odarohant az egész csapat és a szárnyaival csapkodó 
rablónak nekiesve, marokszám tépték ki a tollait és addig verték, püfölték 
ökleikkel, mig csak ott nem hagyta a prédáját . . . 

A. párducz nagyon szereti a majomhust és több izben szokott a hegyek 
és sziklák között tanyázó páviánokra vadászni, kik mihelyt a gyülölt rabló- 
nak a közellétét megsejtik, egy csomóba gyülve, bősz és kihivó ordítással adják 
neki tudtára, hogy résen állnak . . 

Mindazáltal sikerül e félelmes ragadozónak egy merész ugrással egyiket 
vagy másikat megragadni és elhurczolni és ilyenkor, ha a csapat számosabb, 
a vén himek a párduczot megtámadják s nem ritkán meg is futamitják . . 

Egy izben a párducz egy fiatal, tapasztalatlan páviánt ragadott meg, 
midőn az egy köralaku sziklamélyedés fenekén a kövek alatt férgek és rova- 
rok után keresgélt. A többiek riadtan menekültek a mélyedést köritő szik- 
lákra és onnan fogaikat csattogtatva, orditozásaikkal igyekeztek a párduczot 
elriasztani . . 

Eközben egyik pávián véletlenül egy kődarabot letaszitva, az a pár- 
duczra esett, amely erre haragosan elordította magát . . . erre valamennyi 
majom, mintha csak összebeszéltek volna, követ ragadott s a mélyedésben 
ide-oda szökellő párduczot valósággal agyonkövezték . . . A párducz ordi- 
tott, ágaskodott, de a majmok által körülfogott szük mélyedésben nem tudott 
hová menekülni a legördülő szikladarabok elől, amelyek utoljára is agyon- 
zuzták . 

Szép példája van a barátságnak és társaséletnek még az állatok egyik 
legparányibb fajtájánál, a hangyáknál is kifejlődve. 

A hires Lubbock, ki egész életét a hangyák megfigyelésének szentelte, 
néhány hangyát alkoholizált, ugy hogy azok teljesen lerészegedtek és azután 
igy visszahelyezte őket a bolyba. 

Ottlevő társaik először csudálkoztak, azután aggályteljes rövid ide-oda 
futkosás után, ketten-hárman felemelve, nagy gonddal egy külön czellába 
vitték a részegeket, hol gondosan lefektették . . . 

Egy hangyabolyban Lubbock egy csápok nélkül született, elnyomorodott 
hangyát vett észre, mely, még sohse volt ki a fészekből, miután a hangyának 
a csápja mindene. Ezzel hall, ezzel tapint, ezzel érez és érintkezik a többiekkel. 

Egy izben ezt a nyomorékot Lubbock a fészken kivül találta, ahol nagy 
gyámoltalanul ide-oda keczmergett, mert nem tudta megtalálni a bolyba 
visszavezető utat, hanem egy másik boly közelébe tévelyedve, annak lakóival 
czivakodásba keveredett és azok ugy össze-vissza marták, hogy mozdulatlanul 
terült el, mire az idegen boly lakói a fészektől továbbhurczolva, otthagyták . . . 

Rövid idő mulva egyik fészektársa arra járva, reá akadt és midőn meg- 
vizsgálta és össze-vissza tapogatta a sebesültet, a fészekhez vonszolta és besza- 
ladva, két másik társával tért vissza, amelyek gyöngéden megnyaldosva és 
megczirógatva, bevitték a régi otthonba és annak egy külön priajn 
helyezték el a legszeretetteljesebb gondoskodással . 


A jó gólyamadár. 


Hauffnak a gólvakirályról szóló meséje, midőn Chasid szultán és nagy- 
vezére a , mutamur" szóra gólyákká változnak, mindenkinek kedvencz em- 
léke a gyermékkorból, melyet még kedvesebbé tesz az, hogy a keletiek Adhe- 
bar madara nálunk a tavasz hirdetője és ugyanazon óvó kegyelettel beczézett 
kedves vendége alföldi házainknak, mint akár a fecske, mert a milyen eszes, 
ép oly szabad és öntudatos természetü madár, mely az emberhez. szoros 
bizalmassággal és bensőséggel vonzódik . . . r 

Európa csupán csak két fajt ismer magáénak a gólyák családjából és 
ezek egyike a fehér vagy házi gólya (Ciconia alba), melyek leirásával 
nagyon hamar végezhetünk, miután fekete váll- és evezőtollait kivéve, egészen 
hófehér, menning piros csőrrel és lábakkal, barna, okos szemekkel . . . 

A gólya, melynél a nő, kisebb a himnél, egyike a legpraegnansabb ván- 
dormadarainknak, néha már — kivált enyhe teleken — február közepén, 
leginkább azonban márczius végén érkezik, először a him, pár nappal azután 
a nőstény, néha azonban egyszerre is. Érkezését ritkán kisérhetni figyelemmel. 
Rendesen egyszerre csak megpillantjuk régi fészkén, melyet örvendező kele- 
peléssel üdvözöl, vagy pedig a magasból látjuk csavarmenetü repüléssel alá- 
ereszkedni a derülten kék, tiszta tavaszi levegőből. Ennek oka abban rejlik, 
hogy a lég legmagasában, hova a szem már nem hat, térnek vissza vándor- 
utjokból és midőn a régi kedves fészekre leereszkednek, mely vagy a ház 
üstökére, vagy pedig a gazda kegyeletes gondoskodásából a kéményre helye- 
zett ócska kocsikerékre van rakva, először is helyszini szemlét tartanak. Szor- 
gosan megtekintik, minő állapotban van az őszszel elhagyott családi hajlék, 
milyen károkat és dulást vittek benne véghez az elmult tél viharai? . . . 

E szemlénél igen sokszor kemény harczokat viv a régi törzspár az ugy- 
nevezett , vadgólyákkal", vagyis betolakodókkal, melyeknek hajléka még nincs 
és nem mindig lesz győztes a régi jogos tulajdonos, de akármint forduljon a 
dolog, a régi pár, vagy az ököljog nyomán foglaló jövevények, szorgosan 
hozzákezdenek a faágakból, csalit, kórók- és gyepből ágas-bogasan rakott 
fészek kiigazitásához. Az elkorhadt ágak helyébe ujakat hordanak, a fészek 
pereme minden évben rendesen egy sor uj gyeprakással növekedik, a tojó-ágy 
pedig ki lesz bélelve mindennel, mi puha és a mi meleget ád. 

. És ekkor ebbe a némelykor nyolcz-tiz lábnyi terjedelemre növelt és 

tatarozott fészekbe, melynek ágbogas oldalaiba viszont apróbb zsellérek, a 
tolakodó verébcsaládok rakják csiripoló fészkeiket, a nő 3—5 darab hófehér, 
sima tojást rak, melyekből 28—31 nap mulva a szürkés-fehér dunnás, hosszu- 
csőrü fiókák kibujnak. 

Ezek az öregektől a legpéldásabb gonddal és szeretettel lesznek gon- 
dozva. Egyikük szüntelen vigyáz, mig a másik élelemért jár, melyet a vizzel 
együtt vagy gégezacskójában, vagy pedig csőrében hord haza. Kezdetben a 
fiókák, hogy ugy mondjam, tömve, vagyis etetve lesznek, azaz a szülők fiaik 
tátott szájába dugva csőrüket, az ételt és vizet begyükből, mintegy beleokád- 
ják, növekedésükkel azonban az élelmet az öregek egyszerüen a fészek lapos 
szélére hányják ki, a kielégíthetetlen étvágyu fiókákat pedig megtanitják rá, 
miként öljék meg és kapkodják fel a még élő és viczkándozó táplálékot, me- 
lyekből néha a lakók rémületére egy-egy kunkorgó kigyó, vagy pöffedező, 
ronda varangy a háztetőről az udvarra potyog le, a sziszegő, panaszos han- 
gokat hallató fiókák mohó kapkodásától. E sziszegő panaszos hang, néhány 
hét mulva a szülék kelepelő hangjává változik át, mikor is a fiókák leppegő 
ugrások és szárnycsattogtatások között majd a fészek széleire, majd a ház- 
tetőre merészkednek, ezután pedig megkezdődnek a szárnypróbálgatások, mig 
végre egyik nap a megerősödött fiókák szüleik társaságában megteszik első 
légi utjukat a közeli rét, vagy ingovány ismeretlen világába, vagy a nádasok 
és pocsolyák béke-eldorádóiba. 

Ugy az öregek, miként a fiatalok táplálékát hal, béka, gyik, kigyó, egér, 
vakond, giliszta képezi, e mellett azonban kivált a fiókák idejében a gólya 
egyike a legnagyobb rablógyilkosoknak. 

Hosszu lábaival a rét vagy ingovány világát méregetve, éles vigyázó 
szemeit a legkisebb mozdulat, vagy levélzörrenés se kerüli ki. Nyul fiókákat, 
sármány-, pacsirtafészkeket, fürj- vagy fogolycsirkéket egész rajokban pusz- 
titja, csapkodja agyon hegyes csőrével, azután a levegőbe dobva, néha a még 
élő áldozatot feneketlen torkába temeti. 

Minden mi él, el lesz kapva, nem kegyelmez ilyenkor semminek és nem- 
csak a fészke oldalaiban lakózó verébcsaládok csiripoló fiókáit habzsolja be, 
hanem az elszörnyedő gazdasszony szemei láttára nem egyszer egy-egy pely- 
hes csirke- és kacsafiókát is el-elkapdos, igy komoly méltóságot, bölcselkedő 
magába mélyedést negélyező természete bizonyos időszakokban felébredő gyil- 
kolási ösztönt is rejteget, a midőn minden mozgó lény áldozatul esik, dárda- 
hegyesen lecsapó piros csőrének. 

Igy egy tavacskában, a hol egy gólyapár apró kárászhalacskákat szo- 
kott halászgatni, igen sok keresztes varangy is tartózkodott, melyet a gólya. 
utálva mellőz és nem eszik meg. Egy ideig a varangyok békésen megvoltak 
a halászó gólyák szomszédságában, egy napon azonban vagy harmincz 
vonaglott felfordult hassal a tavacska felszinén, fél annyi pedig gyilkosul 
megcsonkitva, féldöglöttre csapdosva hevert a parti szárazon. A másik nap 
ugyanez a jelenség mutatkozott. A harmadik nap szintén. A varangyok 
között erre természetesen nagy pánik támadt és rejtőztek, a merre láttak, mire 
a gólyák gyilkolási dühe egyidőre csillapodni látszott, de csak addig, mig a 

varangyok a beálló nyugalom láttára, ujra vérszemet nem kaptak és mutat- 
kozni nem kezdtek; mert erre a betlehemi gyermekgyilkolás ujra megkez- 
dödött. 

Természetesen a vadászok között igen sok, nagy ellensége a gólyáknak, 
azért a pusztitásért, melyet az apróvadban okoz. És ebben van is valami 
igaz, de, ha párhuzamba, állítjuk az okozott kárt azzal a haszonnal, melyet 
a sokféle ártó csiga, kagyló, álcza-giliszta, rovar és csuszó-mászó elpusztítása 
által kivált fiókás időben okoz, akkor vadorzását könnyü szivvel meg lehet 
neki bocsátani, az a haszon pedig, melyet szenvedélyes egérpusztitó létére a 
természet háztartásában kifejt, meg éppen annyira nagyarányu, hogy e 
rokonszenves madárnak pusztitása egyenesen isten ellen való vétek volna! 

Tartózkodási helyének megválasztásában szintén kitünik az emberek- 
hez hajló, ragaszkodó természete, mert a hogy a lakatlan, terméketlen tájakat 
kerüli, ép ugy kerüli a hegységeket, sziklás helyeket, sürü erdőséget és azokat 
a végtelen nádrengetegeket, a melyek ellenben a félénk és óvatos vizi vadak- 
nak valóságos paradicsomai. Legkedvesebb választott helyei, a hol bővében és 
nagyobb számban található, művelt termékeny rónák, sikságok, honnan sza- 
bad és végtelen kilátás nyilik mindenfelé és az ezeken levő füdus legelők, ned- 
ves rétek, fiatal vetések, törpe berkek, patakok, erek, lápok, egyes apró nád- 
és kákafoltokkal hintett mocsarak, állóvizek, lomha kanyargásu folyóágak, 
holt vizek és csatornák és a mérsékelt égövek ilyen helyein mindenütt elég 
bőven található, kivéve Francziaországot, hol a sürü üldözés és elfogdosás 
miatt nagyon megritkult, mert ott egyike a legkeresettebb és legkedveltebb 
park- és majorsági udvar-szárnyasnak, ugy, hogy Németországból igen sok 
gólyát importálnak évenként jó pénzért a frankok hazájába. 

E nagy kedveltsége először is szépségében, másodszor pedig viselkedé- 
sében rejlik, ugy, hogy csak egy példát említsek, öreganyám udvarának tizen- 
egyéven keresztül állandó lakója volt a „Hanzi“, egy nőstény gólya. Télen 
a nap nagy részét a tüzhelyes konyhában töltötte és pár órára, ha kiment a 
szabad levegőre, akkor rendesen a meleg és gőzölgő ganéjdomb tetejére állva, 
behuzott nyakkal álldogált ott. Hogy piros lábai meg ne fagyjanak, mind a 
kettőre posztónadrágot kapott, mely szárnya alatt lett miederformán átkötve 
és ezt igen jól eltürte. A konyhában legkedvesebb helye volt a tüzhely szög- 
lete, honnan okos, élénk szemével mindent észlelt, mindenre vigyázott. Kutya, 
macska között példás rendet tartott, ezek féltek tőle, mint a tüztől, ő meg 
viszont gyülölte minden erejéből Vili nagybátyám szelid gépárdját, a Rizlánt 
és rettenetes kelepelést csapott és felborzalt tollakkal, kinyujtott nyakkal 
rohant, futkosott ki-be a legnagyobb felgerjedésben, ha csak távolról is meg- 
pillantotta. 

Hánzié volt a leölt csirkék, kacsák, ludak, pulykák bele, különben na- 
ponként kijárt neki a nyers marhatüdő. A halak fejét, farkát szintén ő kapta 
és egyszer besétálva a szobába, Lina nagynéném népes aguariumát az arany- 
halaktól kezdve, az utolsó bogárig kipusztitotta. Ezenkivül megette a vizbe 
áztatott kenyeret, a főtt hust, sonka-szalonnát, sőt még a sertések korpával 
vegyitett főtt krumplijából is néha napján jóllakott, a kamrába, istállóba 

pedig be-bejárt egerészni, ugyszintén a granariumba is, és türelmesen vára- 
kozva a buzás és zabos zsákok között, macskaként elfogta, az egeret, az istálló- 
ban pedig a kocsisok nagy boszuságára nem egy házi-nyulfiókát pusztított 
el, ha bejuthatott. 

Tavasz nyiltával mindössze csak annyi változás mutatkozott természe- 
tében, hogy az idő nagy részét az udvaron és a kertben a nagy mosótóka 
közelében töltötte, ősz kezdetén azonban, különösen a költözködési időben, 
komor, nyugtalan és ingerült volt. Helyét nem találva, ugrált, futkosott, leppe- 
gett, szüntelen kelepelés között, csonka szárnyait lengette, suhogtatta és sze- 
mei folytonosan az ég elvesző magasára voltak függesztve. Talán az ő éles 
szemei észrevették az emberi szemnek láthatatlan égi magasban tovahuzó 
gólyacsapatokat, vagy a természet által beléoltott ellenállhatatlan vándorlási 
ösztön ébredt fel bensejében, mely ösztön szabadban élő rokonainál rendsze- 
rint augusztus hóban nyilatkozik meg. 

Ekkor csapatokba gyülve, valóságos röpgyakorlatokat tartanak és néha 
egyes helyeken ezrek is összeverődnek. Az ilyen gyülekezéseknél, már a régi 
rómaiak is állitólag észlelték, hogy a hosszu utra képtelen gyengéket, vagy 
csonkákat, társai halálra vagdossák. E tényt az öreg Plinius is megerősiti, sőt 
ujabb buváraink, köztük Lenz is állitja. Igaz-e, nem-e, nem tudom! Kezessé- 
get nem merek vállalni érte, mert nem láttam, nem tapasztaltam! 

De az tény, hogy néha 4—5000 darab is összeverődik egy csapatba. 
Naumann J. Fr. közép Németországban látott egy ilyen nagyszámu csapatot, 
dr. Shaw a Karmel-hegy lábánál három csapat gólyát látott, melyek Afriká- 
ból Ázsiába tértek vissza. Egy-egy csapat elvonulása három óráig tartott és 
a csapat szélessége pedig 12 angol mértföldnyire huzódott, mely vonulásoknál 
azonban nem képeznek, mint a darvak vagy vadludak. rendszeres sorokat, 
hanem csapatokban huznak tova. 

A mi a gólyák téli tartózkodási helyét illeti, dr. Brehm számtalant 
látott Szudánban, dr. Labouysse február végén és szeptember végén a Szahara 
északi részén, honnan Közép-Afrikába huzódtak, Sundewall Kelet-Indiában, 
Belon Egyiptomban látott oly nagyszámu csapatokat, hogy a sikság szinte 
fehérlett tőlük, mintha hó esett volna. Egyptomban különösen nagy nemzet- 
gazdasági jelentősége van a gólyák telelésének, hogy az iszonyu mennyiségü 
béka és csuszó-mászó szaporodásának a természet háztartásában egyensulyt 
szabjanak, ép ugy Palestinában Belba és Gaza között, hol a gólyák nélkül a 
benlakók vetéseiket nem tudnák megőrizni a rémséges egér- és patkánysereg 
pusztitásai elől. 

Körülbelül még négy ennyit lehetne irni a gólyákról és még mindig 
nem lenne e kitünő szárnyas háztartása és biographiája kimeritve, de még 
csak néhány érdekes adatot akarok arról elmondani, miként vadásznak 
vakondokra és kigyókra, mely utóbbiak a gyikókkal egyetemben, legkedven- 
czebb táplálékát képezik. 

E vadászatoknál, melyeknek jó részt magam is szemtanuja valék, az 
általam észlelt gólyapár mindig elsőséget adott a barnás gyepi-békának a 
zöld kecskebéka fölött, ha válogathatott. Ezekből ide-oda lépkedve, jobbra- 

balra kapkodva, egyfolytában 14—18 darabot is elnyeltek a legkomolyabb 
méltósággal. A középnagyságuakat különösen eleintén, mig éhesek voltak, 
elevenen nyelték el, ugy, hogy csak ugy izgett-mozgott a békák rugódozásaitól 
a nyakuk, két izben pedig, még kuruttyolni is hallottam a begyükben az el- 
nyelt áldozatokat. 

Félóráig, óráig elálltak a mozgó vakandturás mellett, szobormozdulat- 
lan, vigyázva és lecsapásra kész tartásban. Okos szemük feszült, vigyázó pis- 
logással követte a föld minden mozgását és a másik pillanatban, villámgyors 
vágással, a hegyes csőr átdöfte a felszinre kerülő vakondot, melyet aztán jó 
étvágygyal és látható erőlködéssel magukba gyomroztak. 

Kedvencz falatjaik: a kigyók, akár mérgesek, akár méregtelenek, egy- 
forma étvágygyal lettek megtámadva. A közönséges középhosszu siklókat, pár- 
szor csőrükkel megroppantva, még félelevenen elnyelték, ugy hogy ezek 
vonaglása is látszott a begyükben. Egy jó nagy siklót, midőn vagy harmadát 
elnyelte, nagy méreggel ujra kirázott torkából, mert a kunkorgó és csapdosó 
kigyó csőrére tekerődzött. Midőn a kirázás nem; akart menni, lábával segitett 
kirángatni, kikarmolni, azután pedig néhány heves csőrcsapás után, ujra 
elnyelte, olyan formán kelepelve utánna, mintha azt akarta volna mondani: 
, Látod, mégis ez lett a vége!" 

Egy szelid házi gólya elé egy közönséges viperát hajitva, ennek fejét 
iparkodott szétverni heves, ingerült csapásokkal, mindamellett a kigyó láb- 
szárát kétszer is megmarta méregfogaival. Erre még hevesebben csapkodott 
rá és midőn fejét a szószoros értelmében szétverte, akkor nyelte el csak, de a 
méreg következtében négy napig gunynyasztott és látszott rajta, hogy beteg, 
mert semmit se evett, de annál többet ivott. Négy nap eltelte után azonban 
ujra friss és egészséges lett és leírhatatlan étvágygyal esett a neki dobott 
ennivalónak. 

Másfél hónap után ugyanezzel a gólyával még egy próbát tettem, még 
pedig egy homoki viperával, de ezt is minden ártalom nélkül elnyelte . . 
a nélkül, hogy a méreg ártott volna neki . . . igy feltehető az, hogy hazai 
mérges kigyóink harapását a gólyák ártalom nélkül elviselik, ellenben a 
kigyászó sas, tapasztalatom szerint, belevész a mérges kigyó harapásába. 





A szárnyasvilág művészei. 








Harun-al-Rasid szultán 
egy napon nagyvezérével, meg 
a tudományáról, de még in- 
kább a jámborságáról hires 
Abu Omár nevü csillagvizs- 
gáló bölcscsel sétálgatott bag- 
dadi palotájának madárdaltól 
hangos, pompás kertjében és 
arról vitatkoztak, vajjon eléggé 
nyilvánul-e a teremtés czélja 
és bölcsessége a természet egyes 
műveiben ? . . . 

— Ez nagy kérdés! — 
mondá a kalifa, ki maga 
is tudós férfiu volt és nagy 
hévvel védelmezte a maga ál- 
litásait, melyeket a bölcs jó- 
ideig szótlanul és gondolkozva 
hallgatott. Midőn azonban egy 
füzfáktól köritett nagy tó elé 
értek, egyszerre csak felemelte 
karját és a legnagyobb elra- 
gadtatás hangján háromszor 
elkiáltotta magát: — Allah 
nagy! 

Mikor a kalifa ennek okát kérdezte, rámutatott a tó tükre fölé hajló 
füzfaágra. A függő czinke remekül szőtt fészke ringatódzott ott, mint valami 
creolnak a lenge függőágya! . . 

— láttál-e olyan emberi művet, mely annyira megfeleljen a szükséges- 
ségnek és czélszerüségnek, mint ez a fészek itt? — kérdezte . . . 

A kalifa sokáig elmerülve szemlélte a fészket, azután megrendülve haj- 
totta le büszke fejét: 

— Győztél, óh Abu Omár! Ez a fészek maga bizonyit és maga beszél 
a teremtés isteni bölcsességéről és tökéletességéről! . . . 

A kalifa igazat mondott! Mert a fészek a madárnak az, mi az ember- 
nek a ház; csakhogy ennél sokszorosan jobb és tökéletesebb. A fészeknél min- 
den szükséges megvan, ami a szaporodáshoz és a fiatal ivadék felneveléséhez 
szükséges. A fészekben nincs ártó légvonat, dohos levegő, nyavalyaszaporitó 
nedvesség és több efféle átka házainknak és czifra palotáinknak, hanem maga 
a czélszerüség, tökéletesség! és minden fészek ugy van megépitve, amint a kör- 
nyezet, a helyiviszonyok, az időjárás, az éghajlat és faji sajátságok meg- 
kivánják. 

A függő czinke (Parus pendulinus) fészke pedig valóságos remekmű! 
Remeke a szövésnek, azaz inkább annak a művészetnek, ahogyan az ugy- 
nevezett kallózott nemezféléket készitik . . . Alakjára nézve majd hosszukás, 
majd gömbölyü s a legtöbbjén a bejárólyuk egy előrenyuló csövet képez, sőt 
vannak olyanok is, melyeken ezzel szemközt egy másik kijárólyuk van hagyva. 
Ez a meleg és lágy madárpalota oly finoman van a viz fölé hajló füzágak 
hegyére odakötözve, mint valami indiai szultánának lengekönnyü hintaágya. 
Különféle finom növényrostokból, de leginkább a füzek, jegenyefák és egyéb 
növények pelyhes gyapjából oly erősen és művésziesen van összeszőve, mint 
valami kallózott nemez, hogy Gácsországban kereskedelmi cikket képez. Az 
ottani lakosok ugyanis egyik oldalát felhasitva, téli harisnya gyanánt viselik. 
Ugyanezt teszik nálunk is, mert ez a kis szövőmester hazánk füzfákkal benőtt 
mocsaras vidékeinek és nádasainak állandó lakója és fészkéből a mi öreg 
anyókáink is jó meleg téli bocskort készítenek . . . 

De nemcsak a függő czinke, hanem mondhatni majdnem valamennyi 
madár művész és mester a maga nemében a fészeképités mesterségében és 
amint a különféle nemzeteknek megvolt a maga román, arab, góthikus, bi- 
zanczi stb. épitkezési stylje, ép ugy a különféle madárfajoknak a fészkelése is 
különböző és mindegyiknek megvan a saját jellemző épitésmódja, mely ugy 
látszik, egyuttal némi összefüggésben van a madár természetével és karak- 
terével . . . 

Erre a legjellemzőbb példa a madárvilág czigánya, a tolakodó és szem- 
telen veréb! Ez a szárnyas szocziálista, ez a kóborló proletár, szemtelen ter- 
mészetéhez hasonló, rendetlenül össze-vissza hányt és lopkodott fészket hord 
össze, minden alaki csin és gondosság nélkül, mindenféle hozzá és hozzá 
nem való, durva és finom anyagból: sőt még azt is megteszi, hogy erőszakos 
rablólovag módjára betolakodik más madarak, kiváltképpen a jámbor fecs- 
kék fészkébe és elfoglalja bitorul a maga számára. 

A fészeképités módja szerint, akárcsak az emberek között, különféle 
mestereket találunk a szárnyas világban. Vannak fonók, szövők, azaz taká- 
csok, kosárkötők, nemezkészitő kallósok, szabók, fazekasok, ácsok, kőmivesek, 
bányászok és aknaásó munkások, amelyek; fészküket és otthonukat életmód- 
juknak megfelelő helyeken. épitik. 


A bokrok árnyas levélrejteke, a fák szellős lombsátora, a káka és nádas 
zizegő birodalma, a gabonaföldek kalásztengere és a mezők, rétek zöld fü- 
szőnyege, mind-mind alkalmas helyek a fák törzsével, odvaival, villaalaku 
ághegyeivel együtt. Emberi lakok, tanyák ereszei, templomtornyok párkányai, 
sziklarepedések, földi lyukak, a folyók partoldalai, barlangok és üregek, asze- 
rint, amint az épitőművészek szokásai megkivánják és az anyag hozzájuk 
minden, amit a bőkezü természet csak szolgáltathat, a fák vastagabb ágaitól 
kezdve, le a legfinomabb gyökérrostig, füszálak, szalma, növényi gyapot, tüs- 
kétől kitépett juhgyapju, .lószőr, moh, toll, pehely, pókháló, fakéreg, sár, 
agyag, sőt még az embergyártotta elhullatott papirszeletkék, czérna, spárga- 
darabkák, tépés, sőt megesik az is, hogy serényen dolgozó szárnyas művé- 
szeink a gazdasszony künn felejtett orsójáról, vagy fehériteni a napra teritett 
motringjaiból a len és kenderszálakat ellopkodják. 


Mig a teremtés koronája, az ember, házait, palotáit, fonott és szövött 
kosarait, gyékényeit két kezével és a hozzávaló szerszámok; és gépek ezerféle 
nemével késziti, addig szárnyasaink a két legelemibb eszközzel: csőrükkel és 
lábaikkal készítik művészremekeikkt. 

A kosárfonás durvább munkáit a ragadozók végzik. Fészkük épitéséhez 
hozzájárulhatlan sziklapárkányokat, vagy magas fákat választanak ki és vas- 
tag faágakat raknak. össze-vissza, hatalmas nagyságban és majdnem minden 
művészet nélkül. A kőszáli- és az aranysas (Aquila fulva és chrysaëtos) vas- 
tag faágakból összeábdált fészke valóságos mészárszékhez hasonlit, mert pár- 
kánya tele van fogoly, nyul és másféle állatok véres tetemeivel, hogy a fiókák 
kedvük szerint lakmározhassanak. 

A fehérfejü halászsas (Haliaëtus leucocephalus) és a mi csonttörő ha- 
lászsasunk (Haliaëtus albicilla) már nagyobb művészek, mert ezeknek majd- 
nem kisebb kazalnagyságu fészke, valamely faóriás tetejére van épitve és e 
rengeteg fészek oldalaiban sokszor albérlők is ütnek tanyát, a csókák és vere- 
bek képében, amelyek fészkeiket ebbe a faágakból erősen össze-vissza font 
óriási alkotmányba rakják. 

Hanyag fészeképitők vadgalambjaink is, mert a vékony ágacskákból 
ritkásan összerótt lapos fészek, olyan hanyagul és gondatlanul látszik épitve 
lenni, hogy attól fél az ember, hogy minden szélfuvalom lerepiti a fák ágairól. 

A zöldlábu. vizityuk (Stagnicola chloropus) egyike a leggondosabb és 
hivatott müvészeknek. Fészkét sásból, közel a viz szine fölé hajló ágakra 
vagy gyökerekre épiti gondos fonással és szépen kikerekitett puha tojóágy- 
gyal ugy, hogy a fészek szélétől a vizig egy meneteles, lejáró vezet, hogy ő és 
kicsinyei kényelmesen föl és lejárhassanak. 

: A dél-amerikai kakuk nagyságu Anik-ból (Crotophaga Ani) rendesen 
öt-hat szokott közösen egy nagy, lapos fészket épiteni, amelyen egymás mel- 

lett a legegyetértőbb szomszédságban költi ki mindegyik a maga tojásait és 
ha fészküket elhagyják, tojásaikat falevelekkel takarják be, hogy ki ne 
hüljenek. 

Fenyves erdőink tősgyökeres lakói: a keresztcsőrök (Loxiae) és rigóink 
szintén a leggondosabb fonással készitik fészkeiket, sőt a fekete és énekes 
rigók a tojóágyat, agyag, marhaganéj és korhatag humuszkeverékkel szépen 
ki is tapasztják. Az erdei pinty, a tengelicz, a csiz és poszátáink nagy része 
szintén művészies gonddal fonják fészkeiket, a bűbájos torku csalogányunk 
pedig fészke oldalait, hogy lehetőleg megvédje a felfedezéstől, aszulevelekkel 
fonogatja be, hogy lehetőleg hasonlitson és összeolvadjon a környezettel. Hazai 
ökörszemünk mohból font fészke, amely egész kis fedeles kunyhónak nevez- 
hető, valóságos műremek, ezt pedig jóval felülmulja az áfrikai pinc-pinc 
pinty (Drygmoica tetrix) növényi gyapotból összefont és összekallózott fészke, 
mely néha majd egy kis fedeles palotát mutat, majd pedig fedél helyett be- 
járóul egy csőforma nyulvány van reá alkalmazva. 

A hazájabeli tschitrek (Muscicapa cristata) a mimózák és akáczok tüs- 
kétől meredező villaalaku ágaira egészen a bőségszarvához hasonló fészket 
sző, a nádi zenérek, több nádszálra kötözve épitik fészkeiket, a dél-amerikai 
csalogány vagy Synallaxis (Synallaxis garrula) ellenben szalmából és. fü- 
szálakból a fák ágaira majdnem egy öl hosszu csőszerü alkotmányt fon, ha- 
nyagul felakasztva, amelynek rendesen a felső végében szokott a tojóágy 
lenni. Ennek a fészeknek az oldalába, nem tudni mi okból, néha egy-egy 
tarkaszinü levedlett kigyóbőr. majd pedig más ilyen valami van befonva. 
Talán hogy elrettentse vele a fészekrablókat? 

Ugyanilyen talány az is, hogy a kis gébics (Lanius minus) és a rőthátu 
gébics (Lanius serrator) miért fonják a levendula, achillea és a kakukfü illa- 
tos ágait fészkeik anyaga közé, s miért teszi ugyanezt egy ceyloni basonló 
madárfaj is, mely a fahéj illatos kérgét vegyiti fészkébe? 

Csodának nevezhető az ausztráliai Plectorynchus lanceolatus mézszivó 
madárnak a banksiák és kazuárfák villaalaku ághegyeire függesztett fészke. 
mely olyan, mint egy függő bölcső, fonása pedig olyan sürü és finom, hogy 
vizet lehetne merni vele, miután nem: ereszti keresztül. 

A madárvilág takácsai az áfrikai és indiai szövő-madarak. Ezek a 
pálmalevelek hosszu és szívós rostszálaiból, ruganyos füszálakból lombik, 
retorta vagy kupalaku és gömbölyded fészkeket szőnek csöves bejárattal s 
magasra helyezett tojóágygyal, hogy a kigyók és más efféle ragadozók tojá- 
saik és fiókáikhoz ne férhessenek. A szövés ugy történik, hogy midőn a hösszn 
rostszálat csőrükkel lehasitják a levelekről, lábaikkal nagyserényen hurokfor- 
mán összegalyabitják és a szál végét csőrükkel rajta keresztülhuzzák. Igy 
megy az serényen, szem-szem után, csőrrel és lábbal, egyforma serényen 
munkálkodva. Egyes áfrikai szövőfajok, minők a társas-szövők (Ploceus 
socius), az akáczok és gummifák ágai közé középszerü boglyanagyságu csu- 
csos tetőt szőnek és ez alatt százanként, ezrenként költenek, békés egyetértés- 
ben. A fészkek a tető alatt egymás mellett vannak és népes méhkasként rajzik 
a munkás madársereg a.tető alatt. Néha a fészek, melyet évről-évre folyton 

tovább épitenek, olyan sulyos lesz, hogy a fa letörik alatta. Az egyes szövőfa- 
joknak zöld füszálakból font fészke nagy, gömbölyü gyümölcshöz hasonlit. 
Ezek a fészkek annyira megtévesztették a középkorban a Marco Polo nevü 
hires velenczei utazót, hogy azt irta, miszerint: , Indiában olyan csudálatos 
gyümölcsök lógnak a fákon, melyeket ha felnyitunk, hát tojásokat és eleven 
madárfiókákat találunk bennük." 

Az indiai szabómadár (Orthotomus longicauda) árhoz hasonló hegyes 
csőröcskéjével két nagy falevelet valósággal összevarr és ezt a szivós füszálak- 
kal szélein egymáshoz varrt levélüreget béleli ki fészeknek tojásai és fiókái 
számára. 

A madárvilág ácsmesterei, melyhez honi harkályfajaink tartoznak, 
vésőforma csőreikkel zacskóalaku üregeket kopácsolnak az odvas fák tör- 
zseibe; ezt az ácsmesterséget azonban nemcsak a fészeképités, hanem élelem- 
keresés czéljából is üzik; a bányászok pedig, minők: a parti fecskék, a méh- 
evő gyurgyókák és jegérek, hosszu üregeket vájnak a folyók, patakok olda- 
laiba és ezeknek kemenczeformán kibővülő végében rakják le tojásaikat, me- 
lyeknek tojóágyát hazai jegérünk (Alcedo ispida) halszálkákból gabalyitja 
össze. Az ausztráliai Pardalotis punctatus pedig valóságos kutszerü üreget 
váj mélyen le a földbe és fiókáit az ebből torkolló, puhán és melegen kibélelt 
sötét katlanban neveli nagyra. 

Nem hiányoznak szárnyasaink közül a kőmivesmesterek sem. Fecskéink 
kisded sárpalotája, melynek minden egyes göröngyét, hogy jól egymáshoz 
tapadjanak, nyálkájukkal gyurják össze, valóságos kis műalkotás. Az ausz- 
trálúai l4riel fecskefaj (Chelidon Ariel) sárból gyurt fészke a lefelé forditott 
hasas üveghez hasonlit. A belsejében két részre van osztva. Egyik a him alvó 
szobája, a másik pedig a nőcskéd és a fiataloké. Az áfrikai árnyékmadár 
(Scops umbretta) a fák villaalaku ágai közé, iszappal vert sásból és ágakból 
valóságos tágas házat épit magának, melyben a puha sáslevelekkel kibélelt 
költőszoba leghátul van. Ez előtt van az ebédlő, melynek talaján lakomájának 
maradványai: kigyók, békák és gyikok hevernek; legelől pedig van az őrterem, 
amelynek bejárójánál a him állandóan őrködik . . . Az afrikai toco (Rham- 
pastos toco) himje szintén mester a kőmivesmunkában. Hogy nőstényét az 
anyai kötelesség szorgos betartására szoritsa, a csörében hordott sárral be- 
tapasztja a faodu nyilását és csak akkora lyukat hagy rajta, amelyen keresz- 
tül a bentülő párját és fiókáit ezek felnövéséig táplálhassa . . . 

A hires ehető fecskefészeknek, mely Chinában a gazdagok legkeresettebb 
nyalánkságai közé tartozik, a Salangan-fecske (Hirundo esculenta) fészke. 
Ez a hires csemege a chinaiakon kivül nemcsak Indiában és a malayoknál, 
hanem ma már Európa inyenczeinél is keresett és igen nagy megbecsülésben 
részesül és évről-évre nagyobb mennyiségben kerül a piaczra belőle. 

: Ez a kis kelet-indiai fészekművész, mely nem nagyobb a mi csizünknél, 
feketés-barna és fehér tollazatu és hátsó Indiának sziklás tengerpartjain a 
sziámi partvidéken, továbbá a borneoi és a philippini szigeteken található, a 
hol minden három hónapban, a leghozzáférhetlenebb tengeri barlangok, sza- 
kadékos sziklaüregek és megmászhatlan sziklaszorosoknak széditő magasságu 

meredek falaira rakja csudálatos fészkét, melyek közül a legbecsesebbnek tar- 
tott tunkin-fésekek, az ég birodalma urának az asztalára kerülnek, hol font- 
ját, a mely legalább is száz darab fészekből áll, 160 koronával fizetik. Éven- 
ként átlag 500—600.000 darab fészek kerül eladásra. Drága ára következté- 
ben tehát a benszülöttek a halálveszedelemmel daczolva, buzgón neki látnak 
a fészekszedés nyaktörő munkájának és szivós bambuszléczekből állitanak 
össze olyan szétszedhető és összerakható létraszerü, de veszedelmesen ingó 
alkotmányt, melylyel a barlangok mély üregeibe alá tudnak bocsátkozni, vagy 
pedig dayákmódra kötélen eresztetik le magukat a szédületes sziklapárká- 
nyokról és fáklyával kezükben kutatják át a sötét barlangok öbleit és falait, 
melyeknek fenekén bögve és harsogva törnek meg a tenger hullámai. 

A fészkek egyik oldaluknál fogva erősen a sziklafalhoz vannak ragadva, 
ugy, hogy erővel kell lefejteni és midőn az erre rendelt zacskó megtelik velük, 
egy zsinór segitségével felhuzzák. Néha megtörténik, hogy az, vagy azok, kik 
odafenn a kötelet tartják, a gazdag zsákmány látlára, a birvágytól elkápráz- 
tatva, elmetszik a kötelet, vagy pedig szerencsétlen társukat egyszerüen ott 
hagyják az ég és a tomboló hullámok között fügve, a sziklafolyosók sötétjé- 
ben. Mindkét esetben, a szerencsétlen össze-vissza zuzódva, a tenger zsák- 
mányává lesz. 

Kétféle ehető indiai fecskefészek létezik, a fehér és a fekete, melyek 
közül az első, a legbecsesebb, ugy néz ki, mintha fehér, áttetsző vizahólyagból 
vagy gelatinból lenne készitve. Alakja kagylódad és alig valamivel nagyobb 
egy fél ludtojásnál. A benszülöttek azt tartják, hogy a fehér fészkek csak a 
legsötétebb barlangokban találhatók, barnásak, feketések és a tollakkal, a 
fiatalok ürülékével és egyéb piszokkal fertőzöttek pedig a világos barlangok- 
bél kerülnek elő. 

Ez azonban csak mende-monda, valamint az is, hogy kétféle salangan- 
faj késziti ezeket a különböző szinü fészkeket. Ez utóbbit megengedem, de 
csak ugy, hogy a kétféle faj egyformán fehérszinü fészkeket készit, a különb- 
ségnek oka azonban abban rejlik, hogy a fehérszinüeket korábban, tehát épi- 
tésük után, vagy akkor szedik, midőn még csak tojások vannak benne; a bar- 
nás szinüeket pedig későbben, a fiókák felnevelése után és ezek a levegőn való 
hosszu beszáradástól megbarnultak és a fiatalok tollaitól és mocskaitól be 
vannak piszkitva s-különböző nagyságuk is abban leli magyarázatát, hogy a 
fehérek kevésbbé, a barnák és feketeszinüek jobban össze vannak száradva és 
zsugorodva. 

A fészkek anyagára nézve is igen sek ideig eltérők voltak a vélemények. 
Majd azt állitották, hogy kocsonyaszerü tengeri puhányokból, a tenger taj- 
tékjából vagy bizonyos halikrából és algafajból, sőt azt is ráfogták, hogy bizo- 
nyos fának a nedvéből készülnek, majd pedig azt, hogy a madár bizonyos 
kocsonyanemü nyulós váladékot termel begyében, mely a levegőre érve, gyor- 
san megszárad. 

Ez utóbbi állitás jár legközelebb a valósághoz, mert a vegytan kideri- 
tette, hogy a fészekanyag nagyobb részben állati enyvből és nyálkából áll, 
melyben megemésztett parányi polypok és fejlábuak vagy pedig az Usued 

plicatának nevezett kocsonya állományu moszatnak maradványai találhatók 
s továbbá, hogy a párzás és a fészeképités ideje alatt a salangánok nyálmi- 
rigyei, és a zuzának és gyomornak különben is mirigyekkel dusan ellátott falai 
erősen megvannak duzzadva s a mellett bizonyit még az is, hogy egy fészek- 
nek az épitése egy hónapi időt vesz igénybe. 

A mi e fészkeket annyira keresetté teszi, az nagy részben az emberi tor- 
kosság és az a hiedelem, hogy rendkivül erősítő és konserváló hatással van- 
nak a gyomorra és az elernyedt idegekre. Különösen csudahatásunak nyil- 
vánitják erős tyuk, vagy báránylevesben megfelelő füszerekkel, továbbá, egy 
tengeri algának a kifőtt levében kevés szerecsendió-virággal és curryval 
füszerezve. Si non vero, e bon trovato! 

A salangan fecskét is a madárvilág egyik kőmüvesének vagy épitőmes- 
terének nevezhetjük, de még tökéletesebb fazekasmesternek, a braziliai ős- 
erdők egyik szárnyasát, a melyet a benszülöttek Joáo el barronak, azaz 
sárjankónak neveznek. Ennek természetrajzi neve Furnarius rufus és fészke 
egy vizszintes faágra helyezett kalaphoz hasonlit. Egészen agyagból van 
épitve, oldalt nyiló bejárattal, belseje pedig egy közfallal kétrészre van osztva. 
Az első részben a him őrködik és kicsisége daczára vitézül megvédelmezi a 
második részben tojásokon ülő nőcskéjét a betolakodni akaró kigyók, pat- 
kányok és madárölő pókok támadásai ellen. 

Ügyes fazekas és építőmester a mi tolvaj természetü szarkánk is, mert 
a kökény, akácz és galagonya tüskéktől meredező ágaiból egész védőtetőt rak 
fészke fölé, a tojóágyat pedig olyan szépen és simán kikeni, kisározza agyag- 
gal, akárcsak egy kályhásmester . 

A szárnyas művészek között kiváló helyet foglalnak el a műépitő- és 
diszitőmesterek és közöttük a legelső sorban az ausztráliai atlasz- és galléros 
atlaszmadarak (Ptilonorhynchus holosericus és Chlamydodera maculata) 
ezek a seregély és csókanagyságu madarak, melyek közül az első igen szép 
sötét aczélkék tollazattal ékeskedik, a másik ellenben barna alapon feketén 
csikozott tollrubát, nyaka körül pedig baraczkvirág szinü tollgallért visel. 

Ezeknél nem tudja az ember, hogy ügyességüket vagy műérzéküket 
bámulja-e jobban, mert ezek nem fészket, hanem a szó szoros értelmében 
kis mulató kunyhókat épitenek az örökzöldlevelü illatos növények földbedug- 
dosott ágaiból. Az egész épitmény a mi csucsos alföldi csőszkunyhóink alak- 
jára emlékeztet. Belső oldalfalait azonban minden szinben váltakozó mag- 
vakkal, csillogó kövecskékkel, ragyogó jegeczekkel, fénylő érczdarabkákkal, 
tarka madártollakkal, naptól fehéritett csontocskákkal és csigaházakkal 
diszitik föl s továbbá beleszövik a vadselyem fénylő szálait és az el nem her- 
vadó virágok szines szirmait is. A kunyhó előtti tenet pedig telerakják és föl- 
diszitik, még pedig különféle alakokba formáltan, gyors és kitartó szálldogá- 
lásuk közben talált mindenféle szines és csillogó holmival, ugy hogy nem 
egyszer termésaranydarabokat és gyémántot és más drágaköveket is találtak 
az ilyen fészekkunyhókban. Emiatt nemcsak a benszülött vadak, de a, letele- 
pült gyarmatosok is keresve-keresik ezeket a kis mulatókákat, mert nem 
egyszer igen értékes tárgyakat, sőt elveszett ékszereket is találtak bennük; 

miután e szárnyasok, akárcsak a mi szarkáink és csókáink, a csillogó és fé- 
nyes dolgokat nagy előszeretettel ellopkodják, hogy mulatókáikat földiszit- 
sék velük. Érdekes, hogy ezek a kunyhók csak játszadozásra épülnek. 
A tulajdonképeni fészküket rendesen egy közellevő kauri fának lombjai közé 
rejtik el . . . 

Szárnyasaink közül számosan nem a bokrok és fatetők szellős lomb- 
sátorát választják fészkelési helyül, hanem a faodukat, fali lyukakat és a 
sziklarepedéseket béllelik ki mohval, pehelylyel, növényrostokkal és más 
egyébbel jó puhára tojóágynak. , 

Füsti- és házi fecskéink kömivesmesterek módjára saját nyálkájukkal 
átgyurt sárgömböcskékkel épitik fészkeiket, mely, hogy tartós és szilárd le- 
gyen, apró szalmaszálakat s toklászokat kevernek bele. A parti fecskék, méh- 
evő gyurgyókák bányász- és aknamesterek módjára hosszu lyukakat vájnak 
a partoldalba és ennek katlanszerüen kibővitett vége szolgál tojóágyul. Har- 
kályaink, akárcsak az ácsmesterek, kopogtatják a fák odvait és vésőalaku 
csőreikkel levagdossák, kisimitják, zacskóalakura kibővitik ezeket az odva- 
kat. Kopogásuktól szinte zug az erdő, mert az északamerikai Picus princġ- 
palis hatalmas csőrével egy-egy csapásra olyan szilánkokat hasit le, hogy 
tüzelni lehetne vele s némelykor egész két karra való faforgács is hever az 
alatt a fa alatt, amelyen ez a szárnyas ácsmester dolgozott. 

Bármily felületesen pillantson is be valaki a természet háztartásába, 
látni fogja, hogy abban a madárvilág nemcsak fontos, de egyenesen nélkü- 
lözhetetlen szerepre van hivatva. Az ősembert semmi más, csak ia madár- 
világ munkája tanithatta meg a kertészkedésre és rovarirtásra! 

Madaraink nélkül ugyanis nem teremne egy szál fü, egyetlen fa és egy 
folt gabona, vagy szem gyümölcs a föld szinén. Nélkülük a lég tele volna 
legyekkel, szunyogokkal, a hernyók és rovarok milliárdjai pedig elpuszti- 
tanának, fölemésztenének minden zöldet és tenyészetet . . . 

Hogy ehhez az állításhoz kétség nem férhet, azt elég szomoru példa 
bizonyitja kézzelfoghatóan. Csak azokat a vidékeket és környékeket kell meg- 
tekinteni, ahonnan az emberi tudatlansággal s kapzsisággal párosult tor- 
kosság, a madarak elfogdosásával, a, fészkek pusztitásával, a bokrok, erdők 
és ligetek kiirtásával elüzte a madárvilágot, különösen a rovar- és féreg- 
pusztító hasznos fajokat. Az ilyen vidékek képe valóban nagyon szomoru! 
A fák és bokrok satnyák, kopaszok, a gyümölcsösök terméketlenek s gyümölcs 
helyett hernyófészkek, lepkebábok rongyai csüngnek a fákon . . . és maga 
a vidék erdőivel, völgyeivel együtt kietlenül néma és hangtalan! . . . 

Csak egy pár rövid, de annál megdöbbentőbb példát sorolok föl! 

1862-ben a trieri kormánykerületben hét község burgonyatermését 
tették tönkre a cserebogárpajorok. A kár 40.000 tallérra rugott. Ugyanabban 
az évben e kerületből 300 hordónál több bepáczolt sármány, czinke is egyéb 
apró madár küldetett inyenczfalatokként Olasz-, Aingol- és Franczia- 
orszégba. 

Bern kantonban (Svájczban) 1864-ben 83.738 véka cserebogárpajort 
szedtek össze, mely a kormánynak 207.180 koronájába került, ellenben az 

ugyanezen évben összefogdosott és elszállított rigók, czinkék, seregélyek, 
zenérex és sármányok alig 6000 koronát jövedelmeztek. 

1869-ben Pest környékén a gyürüs pohók (Bombyx neustria) — ez a 
legveszedelmesebb lepkefaj — milliószám lepte el a kerteket, gyümölcsösöket, 
sőt még a füzfákat is csupaszra rágta, mert a dusgazdag és különcz ter- 
mészetü B . . . J . . . báró urnak az a kificzamodott ötlete támadt, hogy 
vendégeinek másfél héten át (mint valaha Lucullus, a hirhedt római dob- 
zódó tette), madárnyelvekből és madárvelőkből készült pástétomokkal és 
ragout-kal kedveskedett. E , geniális" ötlet 60.000-nél több madárnak az éle- 
tébe került, mert boldog-boldogtalan a madárfogással foglalkozott, miután 
a báró ur gazdagon fizetett érte . . . A báró urnak ez a madárfogás bele- 
került több száz forintjába, a vidék pedig ezt az ötletet ugyanannyi száz- 
ezrekre rugó kárral fizette meg, mert minden termés a lábán veszett . . . 

Hogy az emberi erő minő gyenge és tehetetlen a féregpusztitással szem- 
ben, mutatja az, hogy nálunk a breznói kincstári erdőkben 1870-ben a 
betüző szu (Bostrychus typographus) 50.000 ölnél nagyobb területü erdőt 
pusztitott el. E rovar irtására a kormány 40.000 koronát költött, még se lát- 
szott semmi foganatja . 

Állítsuk most ezzel szembe, hogy egy nyáron mennyi ártó férget vagy 
rovart képes elpusztitani egyetlenegy czinke-család! 

Egy czinkepárnak évenkint 16—24 fiókája szokott lenni és egy czinké- 
nek napi táplálékul legalább is harmincz rovarra van szüksége, a mi napon- 
ként circa 800 rovart tesz ki, 90 nap alatt pedig 70.000-et. Vegyük hozzá 
még azt is, hogy e rovarok között legalább 20.000 nőstény volt, amelyek 
mindegyike legalább is 100 petét rakott volna a nyár folyamán — ez kitenne 
tehát két millió darabot — és ezt a munkát egyetlenegy czinkepár és családja 
teljesitette! . . . 

Mennyi temérdek ember kellene ennyi rovarnak az elpusztitásához, ha 
ugyan képes lenne rá? A belőle eredő haszon bizonyára nem fedezné azt a. 
horribilis költséget, amennyibe ez a pusztitás kerülne és még akkor is kér- 
dés maradna, vajjon az a sok ember képes lenne-e a rábizott munkát ugy 
elvégezni, mint a czinkepár és kicsinyei? 

Ez az egy példa is világosan mutatja, hogy az ember a féregpusztitó 
madarak munkájával nem veheti fel a versenyt. 

De hogy madaraink ezt az áldásos munkát végezhessék, arról az 
okszerü madárvédelemnek kell gondoskodnia . . . 

Az okszerü madárvédelem nemcsak abban áll, hogy a féregpusztitó 
hasznos madarainkat (minők a zenérek, a szén-, kék-, bubos-, barát- és feny- 
ves-czinke, a fakusz, légykapó, nyaktekercs, csuszka stb.) fészkelésükben 
megvédjük, pusztitásukat meggátoljuk, hanem abból is, hogy őket környé- 
keinkre, vidékeinkre telepitve, megadjuk nekik a fészkelésre és szaporodásra 
való alkalmat és a tél zordon idején gondoskodjunk némileg táplálásuk- 
ról is . . 

Hasznos madárfajainknak a megfogyatkozását főként az okozza, hogy 
az erdők rendezésénél és szabályozásánál az odvas fáknak irtó háborut üzen 

az ujabb divatu erdőgazdálkodás. Valami igen bölcs német erdőprofesszor 
kisütötte, hogy az erdőben az odvas fák épp olyan ártalmasok a többi fákra, 
mint a szájban az odvas fogak a többi fogakra! És ezt elhitték neki! Ennek 
következtében a fészkelésre alkalmas faoduk is lassankint elpusztulnak. Arra 
azonban nem gondolnak, hogy mikor még rengeteg erdő boritotta a föld 
nagyobb részét, milyen vigan diszlett az erdő az odvas fákkal együtt, mert az 
a sok madár, mely az odukban otthont talált, az odvas fákban megtelepülő 
fapüsztitó rovarok elszaporodásának gátat vetett, amint gátat vet ma is az 
őserdőkben, melyek jobban diszlenek a gondosan ápolt erdőinknél! 

Ezen a bajon azonban a mesterségesen készült és felaggatott fészek- 
odukkal és fészkekkel lehet segiteni. 

Ilyeneket bárki maga is könnyen csinálhat, mert nem kell hozzájuk 
egyéb megfelelő vastagságu fatörzseknél. Az ilyen fatörzsön, hogy a termé- 
szetes oduhoz mennél jobban hasonlitson, a kérget teljesen rajta kell hagyni. 
A fatörzs belül kivájandó, továbbá födéllel és bejáró lyukkal kell ellátni. Ez 
a zárt odufészek. Ezen kivül van a félig nyitott odufészek, vannak zacskó- 
alakuan kivájt harkály-odufészkek, melyeknél legjobb mintául egy termé- 
szetes fészket venni. 

A czinkék számára kertekben, gyümölcsösökben, ligetekben, erdőszé- 
leken helyezzük el az odufészkeket, olyformán, hogy a vastag fákra egysze- 
rüen rászegezzük, a fiatal gyümölcsösökben pedig a fák mellé alacsony 
karókra erősitjük azokat, lehetőleg ugy, hogy a gyümölcsfák lombjai némileg 
födjék azokat. Széljárta helyen, magányosan álló fiatal fákra ne helyez- 
zünk fészekodukat, mert ezeket nem szeretik. Az oduk általában alacsonyan, 
fél-, másfél-, vagy két méter magasra függesztendők fel. Magasabbra nem, 
mert akkor verebek tolakodnak beléjök. Nyilásaik lehetőleg mindig délkelet 
vagy kelet felé, északnak azonban sohase nézzenek. R 

Hogy mennyi legyen az oduk száma, az a gyümölcs- és egyéb fáknak a 
mennyiségétől és a madártelepités és a környék nagyságától függ. Ha minden 
tiz-tizenöt fára egy fészekodut akasztunk (és e mellett a czinkefélék számára, 
mivel ezek a nyár folyamán kétszer költenek. és a második költésnél uj odvat 
keresnek, néhány tartalékodut függesztünk föl), akkor a környék a termé- 
szetes állapotnak megfelelő mennyiségü költőhelylyel rendelkezik. De, ha, lát- 
juk, hogy április közepéig, vagy végéig minden odu el van foglalva, ugy füg- 
geszszünk föl még nehányat, a később érkező vándormadarak számára. Ilye- 
nek például a kiválóan hasznos nyaktekercs és rozsdafarku fülemile. 

Gondoskodnunk kell továbbá arról is, hogy ezekbe az odvakba görény, 
macska s más efféle ragadozó be ne hatolhasson, azért czélszerü, ha azok be- 
járóit hegyes szögekkel verjük ki köröskörül, tartó póznáit pedig tüskés ágak- 
kal kötözzük be. 

A fészekodvak ne lötyögősen, hanem mindig szilárdul és függőleges, 
vagy kissé előredülő helyzetben függesztendők fel. Hanyatt nem szabad dül- 
niök, mert akkor beléjük ver az eső. Több hasznos féregpusztitó madárfajtánk 
s ezek között egyes czinkefajok és a házi rozsdafark, fakusz és szürke légykapó 
szivesen költenek fali lyukakban is. Hogy ezeknél a megtelepülést elősegítsük, 

a fali lyukak elé bejárólyukkal ellátott deszkát és e fölé egy kis védőfedelet 
erősitsük meg, vagy pedig az üreget sárral és cserépdarabokkal tapaszszuk be. 
Ezzel azonban még nem tettünk meg mindent a madárvédelemre és 
telepítésre! . . l 
Ugyanis a kitelelő rovarevő madaraink közül sokat az éhhalál pusztit el, 
miután télen a zordon hófuvások és ólmos esők idején, midőn jégkéreg boritja 
a fák ágait, hólepel takarja a földet, élelmet nem találnak. Ezeken segitenek 
az alkalmas helyeken felállított etető kunyhók, melyek nem egyebek négy sza- 
badon álló oszlopra erősitett tetőnél, mely alá az egyszerü deszkalapból álló 
étető asztal van állitva. Erre az esőtől, hótól védett deszkalapra szórjuk az 
eleséget, amely különféle magvakból, a ház- és konyhának mindenféle étel- 
maradékából vagy hulladékából állhat, melyet éhező és didergő szárnyasaink, 
bármily csekély és egyszerü legyen is, hálás szivvel fogadnak és hasznot hajtó 
munkásságuk mellett, szivet-lelket deritő dalaikkal hálálnak meg! 

Hogy mennyire áldásos és hasznothajtó erdő- és mezőgazdaságunkra a 
madárvédelem és a madármegtelepítés munkája, mutatja az, hogy a külföld- 
nek minden művelt nemzete törvényekkel védi s állami intézkedésekkel szerzi 
és honositja meg államaiban. Az egyszerü svéd és norvég paraszt karácsony 
estéjén póznákra tüzött gabonakévékkel s egyéb magfélékkel vendégeli meg az 
éhező madársereget. Németországban a falvak és városok környéke csak ugy 
hemzseg a póznákra tüzött költőládikóktól. A. belga, hollandi és a norvég föld- 
mivelő nép veteményes földjén aratás után egy kis részt az ég madarainak 
hagy meg táplálékul terményeiből, ezzel adván hálát a Mindenek Urának 
jóságáért, továbbá madárvédő, madártenyésztő egyleteket alakitanak, madár- 
kiállításokat rendeznek, fölolvasásokat tartanak, az iskolában pedig az ugy- 
nevezett madárnapokon a tanitó vagy egyik-másik ornithologus ismertető 
előadásokat tart a féregpusztitó madarak fajairól és megtelepitésükről. 

Hála Istennek, ebben sem vagyunk már a külföldtől egészen elmaradva. 
Állami segélylyel és intézménynyel létesitett , Ornithológiai Központunk" élén 
olyan ügybuzgó és szakavatott férfiak állanak, kiknek kezében ezen hasznos 
intézmény a legáldásosabban virágzik és máris fényes eredményekkel dicse- 
kedhetik, ép ugy, mint a Chernel István hirneves ornithológusunk által alapi- 
tott , Köszegi Madárvédő Egyesület", mely az ottani vidék hasznothajtó madár 
létszámát háromszorosra szaporitotta, sőt van már állami támogatással léte- 
sült „Első magyar fészekodu gyárunk" is Baranya-Kárászon, hol mindenféle 
madárélelem, odufészkek, étető kunyhók, étető szekrények készülnek. Uj köz- 
oktatási miniszteriumunk pedig az iskolákban meghonositott , madárnapok"- 
kal a legszélesebb körben terjeszti és fejleszti a szárnyas világ megismeréséről, 
hasznosságáról, védelméről és megtelepitéséről szóló üdvös ismereteket. 






























































A sivatag királynője. 


A sivatag királya. 


Nincs a, földön ahhoz hasonlitható megrázón mély döngölő hang, mint 
mikor az éj süket, visszhangos csendjében a zsákmányra induló oroszlán el- 
orditja magát. 

Ehhez a megrázó hanghoz azonban korántsem hasonlitható a mena- 
geriák és az állatkertek oroszlánainak az orditása, mert ahhoz, hogy azt a 
megrázó félelmes hatást tegye, szükségesek az áfrikai őserdők és vadonok ren- 
getegei, a halálcsendes sivatag és a hollófekete éjszaka, vagy pedig zuhogó 
zápor és a villámok egymást érő czikázása . . . 

Ilven sceneriák mellett hat. s ilyenkor remeg a borzadálytól és rémület-- 
től ember és állat. 

„Háromszor jelenti jöttét az éj közepén, a sivatagok ura rettenetes ordi- 

Donászy: Tengercken innen, tengereken tul. 4 

tásával, mondják az arabok és ez azt jelenti, hogy térjen ki ember és állat az 
utjából. A bátor beduin reszket sátorában, a négerkunyhók lakói remegnek. 
A csorda bikája kővé válik, a széllel versenyző nemes paripa pedig lomhább 
lesz a kuszó csigánál félelmében" . . . 

És ez nem költői hasonlat vagy tulzás! Mert az Atlasz-hegységek har- 
czias és bátor kabyl-népei is suttogásra halkitják hangjukat, midőn bérczen 
és sivatagon megdörren ez a vénjegesztő orditás, mely szerintük igy hangzik: 

„Ana Seid — „Én az oroszlán 

ou ouled el mra — fia a nőnek 

ksír el ouidener — Kis füleim vannak! 

Sultanats -— királyok vagyunk 

Hona kebar — ő a hatalmasabb 

1 eghketer ni — legyőz engemet 

ou hanak — és elégeti 

kalbi, kalbi, kalbi" — a szivemet! a szivemet! a szivemet!" 

Ez a kabylok erőteljes hangzásu nyelvén és mély torokhangjain el- 
mondva, hasonlit az oroszlánok éhorditásához, de különben szentül meg van- 
nak arról is győződve, hogy zsákmányra való indulásakor ezeket orditja. 

A sivatagok királya orditását az éj beálltával 9—10 óra tájban kezdi, 
a lakatlan puszta vadonokban azonban nappal is 9—10 óra táján. Borult és 
esős napokon majdnem a napnak minden órájában ordit, de nem olyan har- 
sogó menydörgéssel, hanem tompábban, süketebben. Néha többen összegyülve 
orditanak, s ilyenkor a legvénebb him kezdi, a többi kettő, három vagy négy 
pedig egymásután folytatja, hogy csak ugy dörög és dübörög bele a tájék. 

Orditása legerősebb a hideg éjszakákon, valamint akkor, midőn két- 
három idegen him egy közös itatónál váratlanul találkozik egymással, továbbá 
párzás idején. 

Ilyenkor mindegyik igyekszik a másikat tulorditani ugy, hogy a levegő 
is reszket bele . . . 

Az ordítás először valami leirhatlan idegrázón sóhajtozó hördüléssel 
kezdődik, mely azután fokonként mindig mélyebb bömbölésbe szállva alá, 
éppen ugy, mintha egyszerre a magasból és a föld gyomrából dübörögne elő, 
harsogó tempóval egészen a mennydörgés csattogásáig fokozódik, azután 
megint egy mélyen bődülő orditásba taszitódva alá, a mennydörgés robajában 
végződik, legutólján pedig sóhajtozó hördülésekben hal el. 

Micsoda tüdő, micsoda torok kell az ilyen idegrázó hanghoz, mely két- 
három mértföldnyi távolságban is, mint a mennydörgés gördül végig a tájon, 
az éjszaka és a sivatag rejtelmes csendjében. 

Természetesen erről az állatseregletek és állatkertek elcsenevészett pél- 
dányainál még csak fogalmat sem lehet alkotni, mert ezek szabadban élő, ki- 
fejlett rokonaikhoz képest csak vézna macskák és azoknak erőt, fenséget és 
hatalmat kifejező méltóságából még csak halavány árnyék sincs rajtuk. 

Éppen azért tán egy állatról se regéltek annyit és alakját nem cziczo- 
mázták fel annyi mondával és mesével, sem az ó-, sem a jelenkorban, mint 
az oroszlánét. 

Azonban a természetrajz józan világa, a megfigyelések és kutatások 
fáklyájával az „Androclus“ és „Keresztes lovag"-féle meséket, a „Lydia“-féle 
történetet egészen más világitásban mutatja be és a sokat emlegetett , hálát", 
„nagylelküséget“, „méltóságot“ s , nemesszivüséget" a maguk valódi értékére 
és igazságára szállitja alá . . . 

Ugyanis azokból az egyes vakesetekből, hogy fegyvertelen emberek talál- 
koztak világos nappal egyik-másik kóborló oroszlánnal, s arra merőn rá- 
nézve, az nem birta ki az ember rámeredő tekintetét és lassan-lassan hátrálva, 
utóvégre elszaladt; vagy pedig az embert fel sem véve, elrohant mellette — 
ezekből a véletlen esetekből nagylelküséget, hálát, meg a többi ilyenfélét követ- 
keztetni nem hogy nem lehet, de kissé nagyon is merész dolog! Ennek világos 
magyarázata az, hogy az egész éjjeli zsákmánykeresésben — mikor nyolcz- 
tizenkét mértföldet is bebarangol — elfáradva és jóllakottan barlangja hüvös 
homályából, vagy a sürüségből a legyek, szomjuság kizavarták, s álmosan, tele 
hassal, vagy más hüvös helyet, vagy forrást keresve, szomja csillapítására 
rohan, félig zárt szemekkel, elvakulva a nap fényes sugaraitól — persze ilyen 
állapotban — ha nem bántják — nem támad, mert természete nem a tigrisé, 
mely addig öl éhesen, jóllakottan, mig körülötte él, mozog valami . . . de 
bezzeg, ha valaki alkonyatkor, vagy éjjel találkozik az oroszlánnal — az ugyan 
nem beszéli el kalandját senkinek ezen a világon — mert az nem menekül — 
kivált ha a feketesörényü oroszlánnal találkozik, mert ez meglesi a pásztort, 
a hazatérő utast, a vizért menőket és a nyáj meg a sátor közepéből ragadja 
ki . . . azért alkonyat felé az arab, még a szomszéd sátorba sem megy fegy- 
ver nélkül. 

Vaddus vidékeken kevesebb ember esik áldozatul, lakatlan, ember nem 
járta helyeken ellenben veszélyesebb, támadóbb, vakmerőbb természetü, mint 
a lakottabb részek környékén, hol az embert és hatalmát ismerni és félni 
tanulta. 

Az oroszlán nem más, mint egy óriási macska — a macskafajnak min- 
den rossz, de minden jó tulajdonaival, ép azért — természetéről, characteré- 
ről a már elmondottak értelmében hü képet adni rem lehet azért, mert az 
állatkirály is, hasonlóan az emberhez, a megszabott faji természet mellett, a 
hány, annyiféle charaktert mutat. 

Lássuk először az oroszlán faji természetét, azután pedig egyeseknek 
egyéni characterét, melyet az alább felsorolt példákban igyekszem vázolni. 

Az oroszlán a nappalt rendszerint bozótok, nádasok, sürüségek vagy 
sziklabarlangokban rejtőzve, alvással, vagy pihenéssel tölti, napnyugta után 
és a sötét beálltával pedig zsákmányolásra indul. A nappal vadászó orosz- 
lánt rendesen csak az éhség kényszeriti ragadozásra és ha bő zsákmányt 
ejtve, abból kedve szerint lakmározhatott, azon éjjelen egyetlen hangját se 
hallhatni, kivéve, ha nem zavarják. 

Igen sötét és viharos éjszakákon a legbátrabb és legtámadóbb, az uta- 
zóknak ilyenkor kell legjobban félteni magukat és állataikat. 

A nőstény vadabb és fürgébb természetü a himnél, kivált, ha fiai van- 


nak. Ilyenkor félelmet nem ismerve, a legnagyobb számu csapatokat is leir- 

hatatlan dühhel támadja meg. Tanyája környéke még a távolból is veszedel- 
mes, mert, ha a nőstény oroszlán csak távolról is szimatot kap, fiait féltve, 
megrohanja a gyanutlanul közeledő lovast vagy gyalogembert, vagy bármely 
közeledő állatot. 

Igy egy izben, midőn Cumming 250 betschuána négerrel eletánt vadá- 
szatra indult, a sürüség közül egy hatalmas him oroszlánt látott feléjük köze- 
ledni, lassu s méltóságteljes léptekkel. Az oroszlán szemei félelmesen szik- 
ráztak s farkával oldalait korbácsolva, hörgő morgással mutogatta iszonyu 
fogait, mire az egész betschuána-csapat fejvesztett ijedtséggel rohant a sürü- 
ségbe. Egyet azonban a hatalmas állat leteritett és magával hurczolt és . mint 
később kiderült, attól a helytől vagy ezer lépésnyi távolságban a nő oroszlán 
fiait szoptatta egy barlangban. A nő helyett itt a him támadott, miután ez 
fiait szintén a legnagyobb szeretettel őrzi és gondozza, nem ugy, mint a tig- 
ris, mely a saját fiait fel szokta falni, azért a nő rendesen egy eldugott rejtet 
keres számukra és a him falánksága ellen önfeláldozóan védelmezi. 

A párzásnál a himek a nő birtokáért élet-halálra menő küzdelmet foly- 
tatnak, melynek végén a nő a győztessel távozik. Ha pedig mind a két vetély- 
társ :a küzdtéren marad, akkor a legnagyobb nyugalommal végig szag- 
lássza az elesetteket és uj himnek a keresésére indul. 

A vadaknak és a vándorló antilop, valamint más állatcsordáknak 
állandó kisérője s néha öt-hat, sőt több oroszlán is kiséri ai vándorló csapato- 
kat vidékről-vidékre. Ezek rendszerint egy, vagy több családhoz tartoznak. 

Eledelét illetőleg nem nagyon válogatós, mert a zebra-, gnu-, zsiráf-, 
antilop-csapatokat, valamint a marhacsordákat egyformán megtizedeli, leg- 
kedvesebb eledele azonban az emberhus. Ha abba egyszer belekóstol, mindig 
arra vadászik és ezek az oroszlánok a legfélelmesebbek, mert ravasz lappan- 
gással, orvul támadnak az emberre és jöttüket nem jelentik előre támadó 
ordítással, mint rendszerint tenni szokták. 

A bivalyt, elefántot, orrszarvut és efféle nagyobb vadakat az állatkirály 
többedmagával társulva, ejti el s nagyon gyakran kemény küzdelmet kell 
vivnia a csorda urával, a bikával. Egyes utazók pedig azt állitják, hogy az 
orrszarvut kerüli és csak kivételes kényszeritő esetekben támadja meg. Oswell? 
és Badon annak az érdekes jelenetnek voltak tanui, midőn három oroszlán 
egy halálosan megsebesitett kaffer-bivalyt akart leteperni. 

A bivalyt a Limpopo-folyó partján sebesitették meg és éppen feléje 
rugtattak, hogy a kegyelemdöfést megadják neki, midőn három oroszlán szö- 
kellt elő a sürüből és a bivalyra vetették magukat. A bivaly haragos bőgéssel 
fogadta. támadóit és jó ideig futás közben védelmezte magát hatalmas szarvai- 
val, a tulerő azonban mégis győzött és hosszas küzdelem után lerántva, mo- 
hón neki láttak a lakmározásnak. Oswell lövésére egyik him szemen találva, 
a bivalyra zuhant, mire a második rövid ordítással a sürübe inalt, a har- 
madik azonban, mintha mi sem történt volna, csak egy pillanatra emelte fel 
a fejét, azután pedig a bivaly hasába furakodva, a gőzölgő beleket kezdte 
falni és marczangolni. Badon lövésére dörgő orditással szökellt feléjük, de 
egy második golyó őt is leteritette. 

Az oroszlánnak a gyávasága épp ugy, mint a vakmerősége, sok esetben 
tulozva van. Ez onnan származik, mert az északi részeken lakók egészen más 
életmódot folytatnak a déli részeken lakóknál. Ott a hol kevés a vad és mar- 
hákra, házi állatokra van utalva, gyanakodó és elővigyázó, az embert kerüli, 
a falvakhoz, tanyákhoz nem közeledik. Gyanakodása annyira megy, hogy a 
cseltől vagy csapdától való féltében a fához kötött vagy felszerszámozott lovat, 
és marhát nem rohanja meg, sőt megesett nem egyszer az is, hogy a karavá- 
noknak kikötött állatai körül három-négy oroszlán is lappangott és egész éjjel 
hallották az orditásukat, a nélkül, hogy az ökrökre támadtak volna. A másik 
esetben egy angol tisztnek a lova megbokrosodván, tova száguldott, de futtá- 
ban kantárszára egy. fatörzsben megakadván, a ló fogva maradt. Két nap 
mulva akadtak rá és akkor látták, hogy körülötte a talaj tele volt oroszlán- 
nyomokkal, a nélkül, hogy bántani merték volna. 

Ereje rendkivüli! Talpának egyetlen csapásával beszakitja a bivaly 
koponyáját, melyen az ólomgolyó ellapul; letöri az ökör s teve gerinczét. Far- 

"kának egyetlen csapásával leteriti a legerősebb embert a lábáról és állkapcsa 
között egy-egy fiatal tehénnel, vagy bikával 2—3 mértföldet képes befutni és 
ugyanezzel a teherrel négy méternyi magas, másfél méter széles tüskefalat 
madárkönnyen átszökell, 

Fentebb emlitve lett, hogy legkedvesebb eledele az ember. Erre nézve 
azonban egy ideig nagyon eltérők voltak a vélemények. Az utazók egy része 
azt állitotta, hogy az , emberevők" rendesen olyan megvénült oroszlánok, 
melyek a gyorslábu és erős vadakat már nem képesek beérni és megejteni. Ez 
az állitás azonban ma már meg van czáfolva azzal a ténynyel, hogy vannak 
ilyenek is, de vannak fiatal, erőteljes emberevők is, melyek, mint a részeges 
ember a pálinkára, örökké embervérre, emberhusra szomjuhoznak! 

A megvénült oroszlán sorsa nem éppen irigylésreméltó! Fogai elkop- 
vák, kitöredezvék, körmei és inai rugékonyságukat veszitve, képtelenné teszik 
a vadászatra. Megrokkan, erőtlenné lesz és az egykori félelmes zsarnok leso- 
ványodott, kóczos árnyéka lesz egykori félelmes alakjának. Ebben a nyomoru- 
ságos állapotában, mint állítják egerészésre, gyik és kigyó fogdosásra adja 
magát s az emberek iránti félelmet leküzdve, gyáva tolvajként, éjnek idején a 
faluk, tanyák és marharajok körül kóborol, egy-egy kecskét, juhot lopva, asz- 
szonyt, gyereket és öreg embereket rabolva. Ezen gyáva tolvajkodásban oly 
ravasz, elővigyázó és körmönfonttá válik, hogy rémévé lesz a falunak és kör- 
nyéknek. 

Gordon Cummingnak egy ilyen vén emberevő falta fel az egyik legked- 
vesebb emberét. A Limpopo partján egy bakalahari falu közelében táborozva, 
egy este éppen lenyugváshoz készültek, midőn egyszerre dörgő bődülés ráz- 
kódtatta meg a levegőt és Cumming egy óriási fekete árnyat látott maga 
fölött elröpülni, mely a tüz mellett fekvő emberek egyikét nyakánál megra- 
gadva, egyetlen harapással megölte.A mellette fekvő néger egy lángoló hasáb- 
bal akarta elriasztani, de hiába ütötte, sütögette, a vén emberevő haragos ordi- 
tás között magával hurczolta áldozatát és másnap a sürüség szélén csak 
néhány véres ruhafoszlányt találtak a szerencsétlen irlandiból. Gordon azon- 


54 A SIVATAG KIRALYA 


ban nem nyugodott, hanem felkutatván a vén emberevő tanyáját, még az nap 
leteritette a falu leirhatatlan örömére, mert annak is már jó ideje valóságos 
réme volt ez a vén gonosztevő! 


Ugyancsak Cumming beszéli, hogy utaztában a Nilus felső vidékén 
vagy tizenhat főből álló négercsapatra akadt, a melyek minden fegyver és 
élelmiszer nélkül, az éhenhaláshoz közel, már alig birták vonszolni a nélkülö- 
zésektől csontváz soványságura lefogyott testüket. 

Midőn jóllaktak, a legöregebb a következőket beszélte: 

Egy távolabb lakó dinkatörzsből valók voltak és a szomszédtörzs meg- 
rohanva falujukat, mindnyájukat rabszolgaságba akarta hurczolni. Har- 
mincz embernek azonban sikerült megszöknie és minden fegyver, meg élelem 
nélkül, hazájuk felé indultak. 

Menekülésük harmadik napján rettentő kisérőjük akadt egy óriási, vén 
him oroszlán képében, mely lassan követte csapatjukat. Estefelé azonban el- 
tünt, mire a négerek tüzet raktak és az éhségtől, fáradtságtól elcsigázva, fél- 
halottként hevertek körülötte. Ekkor egyszerre egy menydörgő bőgés harsant 
fel a fejük felett és a felettük levő tizennyolcz láb magas sziklatetőn az orosz- 
lánt látták heverészni, talpait nyalva, szemeit hunyorgatva, mintha a. felszálló 
füst nem tetszene neki. 


A megrettent négerek szoborrá. merevültek a rémülettől! Egyszerre az 
oroszlán repülő farkbojtját látták a levegőben kigyózni, a másik pillanatban 
pedig nehéz dobbanással közéjük szökellve, egyet megragadott közülök és ott 
a szemük láttára szétszaggatta és felfalta, a nélkül, hogy a többiekkel vala- 
mit törődött volna. 

Másnap este ujra megjelent egy áldozatért, harmadnap, negyednap 
megint és igy ment napról-napra idáig. A harmincz emberből csak tizenhatan 
maradtak. , Ki tudja, elérjük-e falunkat? Még hosszu az ut, az oroszlán pedig 
a sarkunkban van és ma este szintén meg fog jelenni," — végezte tompa, 
megadásteli hangon az öreg dinkanéger . . . 

Gordon Cumming azonban, midőn a vén emberevő napszállta után a 
tábor körül ólálkodott, rálesett és egy jól czélzott lövéssel megmentette a nége- 
reket rettentő kisérőjüktől. 

Livingstone azt állitja, hogy az oroszlán ép ugy, mint a többi vad, ösz- 
tönszerü félelemmel viseltetik az emberek iránt és ha nincs hajszolva, vagy 
ingerelve, hát baj nélkül találkozhatni vele nappal ugy, mint az éji holdfény- 
nél. Ilyenkor rendesen megáll, pár pillanatig merőn az emkerre tekint, azután 
lassan-lassan hátrálva, egyszerre csak sebesen tovarohan. Gordon Cumming 
ellenben tagadja ezt és minden tapasztalat arra mutat, hogy neki van igaza, 
mert egyes véletlen eseteket nem szabad általános számba venni. Annyi 
azonban igaz, hogy egy vagy több oroszlánt nagy lármával és zsivajgással 
el lehet kergetni, sőt prédájától is el lehet riasztani. 

Erre nézve Anderson beszéli, hogy amint egy setét éjszaka a Damara 
tartományban fekvő Richterfeld missziótelepről táborába visszatért, a sürü- 
ségben megrázó panaszhangokat hallott, mintha egy ember küzdene a vizbe- 

iulłással. Mindjárt az ötlött eszébe, hátha valami benszülött vadász esett az 
oroszlán körmei közé, az itatónál való leshelyén. 

A koromsötétben mitsem lehetett látni, de azért gyorsan a sürü tama- 
riszkbokrok közé törtetve, a szerencsétlen segitségére sietett, ahonnan már 
csak elhaló jajgatás hangzott feléje. A bokrok közé érve, ugyanakkor a másik 
oldalról siető léptek és emberi hangok zaja hallatszott, akik szintén arrafelé 
igyekeztek, mire nemsokára egy keskeny tisztás és az azon heverő sötét tömeg 
ötlött a szemébe, amelyen majd keresztül bukott, fülei mellett pedig egy nyil- 
ideg pattanását és egy nyilvessző sivitását hallotta elsuhanni . . . 

Ebben a pillanatban alig 2—3 lépésre tőle egy feldühített oroszlán 
bödülése harsant fel, amelyet a benszülötteki hangos diadal ujjongása követett. 
Meglepetéséből magához térve, látta, hogy az a setét tömeg, a miben majdnem 
felbukott, egy benszülött néger volt, egy vonagló zebra fölé hajolva és azok a 
hörgő nyöszörgések nem embertől, hanem az oroszlántól levágott zebrától 
eredtek, amelyről kevéssel azelött riasztották el lármájukkal az oroszlánt, mely 
rem messze a bokrok között ujra hallatni kezdte haragos orditását. A négerek 
azonban nem sokat törődtek vele, hanem tüzet élesztve, mikor az javában 
lobogni kezdett, néhány lángoló üszköt hajitottak a haragos állatkirály felé, 
melyek elől az dühös csörtetéssel tova menekült . . . 

Sajátságos az a makacsság, aminővel egyik-másik oroszlán kiszemelt 
prédáját követni szokta. 

Egy hottentotta pásztor — napkelte után pár órával — egy hatalmas 
oroszlánt látott a cserjésben bujkálva, közeledni. 

Nyája már elébb megérezve a veszedelmet, reszketve egy csomóba verő- 
dött — a pásztor pedig azt remélve, hogy megelégszik egy tehén vagy borju- 
val, a nyáj közepébe furta magát. 

A megrémült állatsereg azonban, mikor a rettentő állatkirály a cserjés- 
ből farkával a levegőt korbácsolva kiszökött, egymás hegyén-hátán egy gom- 
bolyagban menekült vad rohanással — magával ragadva a csorda bikájának 
hátára kapaszkodott pásztort is. 

A pásztor jól látta, hogy az oroszlán iszonyu szemei egyedül csak reá 
vannak irányozva, ezért lélekszakadva egy mimozafára kapaszkodott fel, s 
alig hogy a felső ágakat elérte, már ott termett az oroszlán is, mely pár 
perczig a futó csorda után bámult és csak azután rohant öles szökésekkel 
utánuk. 

A fa alá érve, melynek ágai közt a pásztor meglapult, az oroszlán is 
megállt s oldalait farkával csapkodva, menydörgő hördülésekkel orditott... 
szikrázó szemeit a remegő hottentottára emelve, le-lelapult, mintha ugrani 
készülne, a távolságot méregetve. Igy mult egyik óra a másik után, de a ret- 
tentő őr nem mozdult a fa alól, emellett egy perczig sem vette le izzó tekin- 
teiót a pásztorról, ki a fát is remegni, rázkódni érezte maga alatt félelmében 
s szemci kápráztak, feje zugott az éhség és a szomjtól az óriási hőségben. 

Végre egy csapat Bless-Antilop rohant a cserjésen keresztül . . . mire 
az oroszlán is . . . aprózó léptekkel a bokrok közé távozott . . . 

Nyilgyorsan ereszkedett le erre a fáról s futott, amunt csak lábai birták. 

a bokrok között faluja felé, mely körülbelül egy negyedmértföldnyi távolság- 
ban feküdt a cserjéstől . . . 

Tán tiz perczig sem futhatott, midőn erős ronogás, ágrecsegés reszket- 
teté meg minden csepp vérét! Körül sem tekintve . . . ujra egy mimozára 
mászott fel... és alig, hogy fel birt kapaszkodni, már az oroszlán ujra a fa 
alatt volt, s majdnem elérte, mikor utána szökött . . . 

E fa legvastagabb ágán a szövő madarak egy fajának, a társas szövők- 
nek tetőalaku óriási fészke állt, mely majdnem egy kunyhófedél nagyságával 
vetekedett és mint valami méhraj, százai repkedtek e madárkáknak a fészek 
körül. 

E fészek mögött vonta meg magát, ugy hogy az oroszlán nem lát- 
hatta . . . de azért még sem tágitott, hanem iszonyu tekintetét a fészekre szö- 
gezve, hevert le a fa alá . . 

Beállt a rövid alkonyat, beállt a minden átmenet nélküli tropicus éj- 
szaka, de az oroszlán nemi mozdult . . . néha-néha rövid hördüléssel körüljárta 
a fát, neki-neki ágaskodott . . . azután ujra lehevert... szemei pedig, mint 
két vérpirban izzó vörös parázs, világitottak a vaksetét éjszakában . . . 

Éjféltájban orditott, hogy a föld rengett, s fel-alá járt a fa alatt, iszo- 
nyatos hördülések között . . . s igy tartott ez egész napkeltéig . . . mikor 
végre, majdnem huszonnégy órai szivós kitartás után eltávozott a völgyben 
fakadó forráshoz . . . szomját oltandó . . . 

A hottentotta reszketve mászott le, s nyargalt a falu felé, s már közel volt 
kunyhójához, midőn háta megett dörgő orditás hördült fel, s az oroszlán fel- 
borzadt serénynyel szökött ki a cserjés közül s négy-hatöles ugrásokkal rohant 
nyomába . . . de a pásztor minden erejét összeszedve; elérte kunyhóját, a 
menydörgő orditozások pedig felverték az egész falut és az oroszlán csak a 
falubeliek lármájára és puskalövéseire vonult vissza bősz ordítozás közt a 
cserjésbe. 

A következő éjjel . . . a falu közepén levő králból egy hároméves bikát 
rabolt el, miután vagy másfél óra hosszat járt-kelt dühös morgás és ordito- 
zással a pásztor kunyhója körül... ugy, hogy ez két hétig nem mert a falu- 
ból távozni, mert az oroszlán szivós dühvel és kitartással . . . folyton a kör- 
nyéken tartózkodott . . . 

Ez idő alatt a csordát sem hajthatták ki s hiába égettek nagy tüzeket, 
az oroszlán hol itt, hol ott tört be a seribákba, néha egymásután, néha min- 
den második éjjel, s az elhurczolt marhákat rendesen a közeli mimozaligetben 
falta fel és néha tiz, néha pedig tizenegy óra felé hallották hördüléseit zsák- 
mánya megmaradt részei közelében. 

A falubeliek valami oroszlánalakot öltött goncsz szellemnek tartották, 
— mert e hit nagyon el van terjedve a négerek közt — azért nem is mertek 
ellene lándzsáik és ócska kovás puskáikkal kivonulni — amikkel különben sem 
igen árthattak volna e félelmes vadnak — mert azt hitték, ugy sem ejthetik el, 
hanem máskép iparkodtak őt eltávolitani. 

` Ugyanis minden falunak, minden törzsnek megvan a maga varázslója, 

ezt hivták tehát meg a falu vénei, hogy engesztelje ki a kegyetlen szellemet és 
segitsen rajtuk, mert már az egész törzs kétségbe van esve a félelem és a sok 
veszteség miatt s el akar e pompás legelőjü vidékről költözködni, hogy meg- 
szabaduljon e félelmes pusztitótól. 

Ez nagykomolyan meghallgatta az egész eseményt, sok hókusz-pókusz 
után a falu véneiből összeült títkos tanácskozásban kimondta, hogy ez a pusz- 
titó oroszlán igen is egy rossz szellem, ki megharagudott a törzsre s addig el 
nem hagyja a vidéket, mig csak a pásztort fel nem falhatja, mert ez volt, ki 
haragját felingerelte. 

Ezzel a kijelentéssel a szegény pásztor halála a törzs javáért el lett hatá- 
rozva . . . e közben azonban az oroszlán mintegy három nap óta nem mutatta 
magát a vidéken, s nyomai sem voltak láthatók . . . 

Azonban Corróó is — igy hivták a pásztort — ismerte annyira törzsé- 
nek az eszejárását, hogy semmi jót se következtetett magára nézve abból a sok 
görbe tekintetből és szidalomból, melylyel uton-utfélen elhalmozták, amiért a 
szellem haragját magára és a falura zuditotta, azért egyik nap szépen meg- 
szökött falujából, hogy egy szomszéd törzsnél próbáljon szerencsét. 

Már a nap régen tulhaladt a zenithen és a. horizont felé kezdett hajlani 
s Corróó vigyázva haladt előre a szakadékos, sziklás uton, mely egy feneket- 
len mélységü szakadék szélén vezetett párkányszerüen tova. 

Ez az ösvény meglehetős keskeny volt s egyik oldalán szédületes mélység 
ásitott feketén, másikon pedig némely helyen magas, némely helyen oly ala- 
csony sziklafal futott, hogy kényelmesen beláthatta a kopár vidéket, mely csak 
itt-ott volt gyéren kiaszott füvel s apró bokrokkal benőve. Egy fordulóná! 
amint megint végigtekinthetett az egész vidéken, minden csepp vérét jegedni 
érezte a rémülettől, mert vele szemközt, alig két-háromszáz lépésnyire egy 
óriási oroszlánt pillantott meg, mely folyton kisérte és csak az estét várta, 
hogy megrohanja. Bár a rémülettől majdnem a mélységbe szédült — mégis 
megismerte — ugvanaz az óriási vén oroszlán volt, mely néhány nappal 
ezelőtt oly szivósan egészen kunyhójáig üldözte. 

A nap már nagvon ferdén lövellte sugarait és a rövid alkony nem 
messze volt . . . ő pedig fegyvertelenül, minden menedék és buvóhely nélkül, 
mintegy maga futott a szörnyeteg torkába. 

Lassan haladt tova, mintha semmit sem vett volna észre, mert ha meg- 
áll, vagy visszafordul, az oroszlán rögtön megrohanja, mig igy folyton csak 
abban a távolban követte, hol aprózó szökellő lépésekkel. hol pedig kuszva, de 
rettentő tekintetét folyvást ráfüggesztette és ahol a magas sziklafal elfödte 
előtte, ott hatalmas szökésekkel rohant szimatolva előre . . . 

Minden tagjában remegve, minden zörejre összerázkódva, haladt mégis 
előre, de minden perczben várta, hogy egyszer csak előbukkanik feje felett a 
rettentő sörényes fej szikrázó szemeivel, vagy előtte terem utját állva a szük 
hegyi uton a rettentő ellenség, mely menekülésében már akkor nyomon 
követte, mikor a faluból kilépett. 

Egymást üzték forrongó agyában a gondolatok, s görcsösen szoritá 

kezébe a hosszu ivét, mely gyenge, lehetetlen fegyver: volt ez ökörnagyságu 
ragadozó ellenében. 

Kétségbeejtő gyorsasággal multak eközben a perczek, s mint a nap 
alább-alább hanyatlott, ugy az oroszlán is folyton közeledett, s a hottentotta 
éles füle jól hallá a nehéz talpak tompa dobaját, amint apró ugrásokkal nyo- 
mon követték . . . 

Rettegve várta, nem kerül-e eléje a fordulónál, hol a sziklafal megint 
egész alacsonynyá mélyedt? . . . Nem! hanem megállt és lehasalva leste, a 
mint a pásztor a kigyózó ösvényen tovalépdelt és csak akkor rohant sebes 
ugrásokkal megint utána. midőn a magasodó sziklafal ujra elfedte egész 
alakját. 

Ezen a helyen a sziklafal alig volt Corróónál egy-két tenyérnyivel maga- 
sabb, az ösvény pedig aggasztóan keskenynyé vált, noha itt volt legmélyebb 
és legszélesebb a rémületes szakadék . . . 

Amint Corróó tekintete szilaj késégbeeséssel villant ide-oda, valami bar- 
langot vagy efféle menedéket keresve, halvány arczán egyszerre örömteljes 
meglepetés villámlott végig . . . 

Egészen a sziklafal tövébe lapulva gyorsan leveté karroszát, ezt a rövid- 
ujjas, gyapjas juhbőrből készült hosszu ködmenformát, s ezt és ócska szalma- 
kalapját botjára tüzte. Aztán pár pillanatig várt, s mikor feje felett dobogni 
kezdett a föld a közeledő oroszlántól, szép lassan felemelte és ide-oda lób- 
bálva a magasba nyujtotta a botját, mely a rátüzött kalap és ködmönnel 
némileg egy emberhez hasonlitott. 

E perczben tünt le a nap! . . . Az oroszlán megpillantva a felemel- 
kedő és ide-oda mozgó alakot, mint egy egérre leső macska lapult le, s kuszott 
lassan-lassan előre . . . majd aztán, mint a felpattanó aczélrugó, lökte fel 
magát s menydörgő hördüléssel a karroszra szökött . . . de ugrásában ezen 
átrepülve . . . iszonyu ordítással a feneketlen mélységbe zuhant, hol izzé-porrá 
zuzta magát . . . és még dörgött a hegyek: és szakadékok visszhangja a rémitő 
bömböléstől, midőn felhangzott a néger győzelemittas, fülhasitó örömri- 
vallgása is, hogy rettentő ellenétől ily szerencsésen megszabadul . . . és most 
már nem is ment a szomszéd törzsekhez, hanem büszkén tért vissza falujába, 
hol örömriadallal fogadták, mint a törzs megmentőjét. 

Még számtalan hasonló esetet lehetne elbeszélni arról a szivós kitartásról 
és emlékezőtehetségről, melylyel az oroszlán kiválasztott zsákmányát napokig, 
sőt hetekig makacsul követi . . . és csak kivételes ritka esetben menekül az ilyen 
áldozat előle, mert ráismer száz, ezer között s nyomról-nyomra, még oly cse- 
kély szimat után is képes követni, melyet a menekülő vad röpke lábai hagy- 
nak a száraz sziklás talajon, hol nyom nem, sőt szimat is csak alig marad. 

Vaddus vidékeken néha több oroszlán vagy oroszláncsalád egyesül közös 
vadászatra egy vén him vezetése alatt. Gordon Cumming, Livigstone, Gérard 
tiz-tizenöt tagból álló oroszláncsaládot is láttak különösen zsiráfra és kaf- 
ferbivalyra vadászni, s mint valami jól vezetett kopófalka, nem annyira látá- 
suk, mint inkább finom szaglásuk által vezettetve, rohantak széditő sebesség- 
gel a nyomon. 

Anderson látta ezt a jelenetet Afrika nyugati partvidékén való utaztá- 
ban, midőn egy előttevaló napon megsebzett oroszlánt nyomozott. 

A sebesült oroszlán nyomain haladva, beszéli, nemsokára egy egész csa- 
pat oroszlánnak a friss nyomaira akadtunk, mely nyomok, között egy kifejlett 
zsiráf nyomai is látszottak . . . 

Bushmann. kisérőim e látványtól valósággal elektrizálva lettek és oly 
sietséggel rohantak előre, hogy csakhamar elveszítettem; őket a szemeim elől 
az erdő fái között. 

Nemsokára azonban fülhasitó örömrivallgásukat hallottam, s abban a 
hiszemben, hogy a keresett oroszlánra bukkantak, én is odasiettem, de leg- 
nagyobb megdöbbenésemre, a, döglött oroszlán helyett öt eleven állatkirályra, 
két himre és három nőstényre akadtam. 

A két him egy pompás zsiráfot marczangolva, igyekezett földre dönteni, 
a három nő pedig villogó szemekkel, bojtos farkukkal lihegő oldalaikat csap- 
dosva, várták a küzdelem kimenetelét. 

A bushmannok egyszerre fülsiketítő orditásban törve ki, fegyvereiket 
csóválva, a tisztásra rohantak, és erre a váratlan orditásra mind az öt orosz- 
lán futva menekült tovább, a bushmannok prédájára hagyva a végvonaglásai- 
ban heverő zsiráfot. 

Afrika legnagyobb részében jóformán mindenütt el volt terjedve az 
oroszlán, ma már azonban tetemes számban csak a belső tartományokban 
található; amely vidéken azonban honos, ott a bennszülött arabok és néger 
törzsek kivétel nélkül adófizetői e királyi vadnak, mindazonáltal csak ritkán 
merik megtámadni, annyira félnek iszonyu erejétől és vadságától. 

Ha már elviselhetlenül nagy pusztitásokat tesz a nyájak és emberekben. 
inkább elköltözködnek a vidékről . . . egy-két hét mulva azonban az oroszlán 
uj lakóhelyükön is egyszerre csak megjelenik . . . s ujra kiveszi adóját a 
nyájak közül. 

Igy egész falvak, egész vidékek lettek és lesznek még ma is lakatlanná. 
néptelenné, a törzsek elszegényednek, vagy éppen szétzüllenek az ide-oda köl- 
tözködésben . 

Igy a Mabotsa törzs népét annyira szétzavarták az oroszlánok éjjeli 
betörései, — hogy e hatalmas néptörzs . . . eltünt . . . elfogyott, mint a 
homokpusztába futó csermely. 

A legnépesebb falvak közepébe törtek be éjjelenként; széttépték a juho- 
kat, teheneket, a kunyhókból s a tüzek mellől ragadozták el az embereket, és 
ha egy-egy tekintélyes csapat harczos nagynehezen kivonult is az oroszlán- 
vadászatra, a nagy lárma és nagy garral megkezdett vadászat vége rendesen 
az lett, hogy csufosan szétfutottak, mikor az oroszlán. rettentően szikrázó sze- 
mekkel és felborzolt sörénynyel eléjük szökött . . . a bozótból. 


Egy alkalommal negyvenkét lándzsával fegyverzett mabotsa tizenhét 
kutyával vonult ki egy oroszlán ellen. l 

Előre szegzett lándzsákkal, a pálmabor hatása alatt addig csak vitézül 
megállták helyüket — mig a felzavart oroszlán apró 'macskalépésekkel 

messziről feléjük közeledett, midőn azonban ugrásra készülve, leguggolt —- 
egyik harczos ijedtében azt se tudva mit cselekszik — lándzsáját az orosz- 
lánra hajitá, mire ez dühében három ölet szökött előre s szikrázó szemekkel és 
mennydörgő orditással állt meg a csapat előtt. A mabotsák a hányan voltak, 
annyi felé futottak, a feldühödött vad pedig utánuk rohant, s azt, ki lándzsáját 
rá hajitá, veszett haragjában egyetlen harapással megőlte, huszonegynek pedig 
futásközben ugy összemarta vállait, karjait, és lehasogatta a hust hátukról 
körmeivel, hogy tizenöten még az nap belehaltak sebeikbe, azután még 
kettőt szétszaggatva — öt menekülő után még a tóba is belerohant — s ezek- 
nek is mind összehasgatá hátukat és karjaikat, midőn uszva akartak előle 
menekülni, a rá következő éjjel pedig iszonyu vérfürdőt rendezett a falu mar- 
hái között nősténye és kölykeivel. 

Ilyen és hasonló esetek persze oly vak rémületet. gerjesztenek — mihez 
még hozzájárulnak a különféle babonás vélelmek is — hogy nem merik ezt a 
hatalmas ragadozót megtámadni, vagy, ha megtámadják is és helytállnak, 
rendesen több emberélet áldozatul esik. 

Még a vitéz, harczias arab nép is csak csapatosan és akkor meri „a 
vastag fejü urat" megtámadni, midőn az jóllakottan tanyáján hüsel. Innen 
nagy lármával kutyákkal, kődobásokkal kizavarják, azután addig lődöznek 
rá hosszu puskáikkal, mig harmincz-negyven lövéstől találva, végre összeros- 
kad. De mig ez megtörténik, addig dühében néhány vadászt darabokra szag- 
gat, vagy másfél tuczatot pedig csunyán össze-vissza szabdal. Ez azonban 
mindegy! A diadal és öröm megvan a vastagfejü ur fölött, amely marháik- 
ban és nvájaikban annyi kárt okozott. 

Az Atlasz-hegység lakatlannak látszó kopár völgyei, kedvencz tanyái 
az oroszlánnak. Ez a kopárság és lakatlanság azonban csak látszólagos, mert 
azok a szabadságot és függetlenséget korlátlanul szerető arab törzsek, kik a 
franczia fenhatóságot megszokni nem birják, laknak e hegységek közt s hoz- 
záférhetlen rejtekhelyeket találnak a számtalan szakadék és völgykeblekben. 
De egyik rossz helyett a másikra találtak, mert itt meg az oroszlánok és pár- 
. duczok tizedelik a nyájakat . . . 

De ez már egészen megszokott dolog náluk és a mohemedánok megin- 
gathatlan egykedvüségével a Kismet rendelkezésébe belenyugodva, körülbelül 
minden gazda igy csinálja évi számadását: „ennyi az oroszlánoké, ennyi illeti 
meg adóban az államot, ez pedig nekünk marad . . ." és az oroszlánok adója 
„tizszer“ többet tesz ki évenként, mint az államé! 

Fajra nézve kétféle oroszlán létezik, de változat van hét, a melyek nagy- 
ság, erő, szin és alakra nézve meglehetősen különböznek egvmástól, de vala- 
mennyinek kizárólag Afrika és Ázsia a hazája. 

Az ó-korban Görögországban, sőt állitólag Szicziliában is élt egy orosz- 
lán-faj, de ez még kisebb és gyengébb volt az Ázsiában élő sörénytelen orosz- 
lánnál. 

Legnagyobb és legfenségesebb a dél-afrikai berber, a senegali lés a 
capföldi oroszlánok. A perzsa-, indiai és a sörénytelen oroszlánok sokkal kiscb- 
bek és jóval gyengébbek. 

A capföldi oroszlánok között a sárga és fekete sörényüek a legszebbek 
és köztük ezen utóbbiak a legvadabbak és legveszélyesebbek, mert majdnem 
a tigris féktelen vadsága, ravaszsága és vérszomjával ölnek, támadnak meg 
mindent, mi eléjük akad. 

A fekete sörényü oroszlán ráles a hazatérő pásztorra s nyája vagy 
udvara közepéből ragadja magával, sőt egészen a tüz mellé merészkedik és 
onnan hurczolja el áldozatát . . . és amely vidéken honos, ott nincs bátor- 
ságban, kivált alkony közeledtével a hazatérő utas, a vizért menő asszony, 
gyerek, sőt nincs bátorságban a sátorából, vagy lakásából kilépő benlakó sem. 

Az oroszlán elől futással menekülni, még a leggyorsabb mén hátán is 


képtelenség . . . 
Beéri a széllel versenyző zebrát, guaggát, antilopokat . . . s zsákmá- 
nyát üldözve nem is fut, de három-négyöles szökésekkel repül . . . miközben 


hatalmas sörénye zászlóként lobog, bojtos farka pedig, mint egy repülő, 
kanyargó fekete fejü kigyó korbácsolja a levegőt... s egyetlen szökéssel terem 
zsákmányán, vagy leüti talpának: egyetlen csapásával. 

Mint már emlitettük, a nőstény oroszlán kölykeit féltve megtámad 
tanyájának környékén minden élőt, legyen az ember vagy állat. Ezt egyrészből 
kölykeit féltve, azok iránti gyengéd szeretetből teszi, másrészt pedig, hogy eze- 
ket zsákmánynyal tulbőven elláthassa. 

A kölykek négy-öt hónapos korukban először az erdő, vagy a barlang- 
jukat rejtő szakadék, vagy sürüség széléig követik anyjukat, hová nekik az 
öregek a zsákmányt hordják. Féléves korukban, kiválasztva egy sötét éjsza- 
kát, az egész család — közösen megy rabolni — s ettől kezdve a fiatalok foly- 
ton kisérik az öregeket . . . s nyolcz-tiz hónapos korukban már kecske, juh 
és antilop nyájakat maguk is megtámadnak . . . j 

Csak kétéves korukban fejlenek ki annyira, hogy egyetlen harapással 
megöljenek egy-egy lovat vagy tehenet és hat-nyolcz lábnyi keritéseket köny- 
nyen átszökhetnek. Ez és az egy és két éves koruk közti idő a legnagyobb csa- 
pás a benlakókra, mert akkor valóságos vérfürdőket rendeznek a nyájak közt, 
hogy a fiatalok ölni tanuljanak . . . 

Teljes kifejlettségüket nyolcz éves korukban érik el . . . akkor már ere- 
jük teljében vannak, noha az erő, nagyság és sebesség még az évekkel folyton 
növekedik. A hímeknél hároméves korukban kezd az a szép hullámos sörény 
nőni, mely oly fenséges s méltóságos kifejezést ad e királyi vadnak, mely 
szintén nyolcz éves korukban éri el teljes gazdagságát. 

Erről a fejedelmi méltóságot kölcsönző sörényről, sokat vitatkoztak a 
természettudósok, hogy mi czélra lett az teremtve, miután a természet czél 
nélkül nem alkot semmit? 

Egy német tudós végre kisütötte ezt a fejtörő kérdést azzal, hogy a 
sörény a himeknek különösen a nász idején való élethalál párharczoknál viv 
és védő álarczul szolgál, a melylyel a karmokkal felfegyverzett talpcsapáso- 
kat háritja el fejéről. A mikor az oroszlán harczra készül, arczizmait össze- 
huzza és sörénye minden szála felberzenkedik. Az arcz ez által megkisebbedve, 
a védő sörény által a szélein elfedetik. Az arczon egyuttal vastag bőrdudoro- 

dások támadnak és ezek közé mélyednek a szemek és az orr, a merev szőrökkel 
boritott felső ajk pedig kétoldalt magasan kipuposodik. és az ütések róla, mint 
valami rugalmas vánkosról visszapattannak. Si non e vero, e bon trovato! 

A szellemi életnek azt a szép vonását, hogy az oroszlán mintegy házas- 
társi viszonyban él nőstényével, tőle elvitatni nem lehet. Ez a vonás a macska- 
fajoknál ritkaság, példa erre, ezen fajnak másik hatalmas képviselője: a 
tigris, amely ezen szép vonásból, mit sem örökölt és mig az oroszlánban a 
macskafajnak minden jó tulajdonságai megvannak, addig a tigrisben a 
macskafajnak minden rossz tulajdonsága van összpontosulva. 


A búbos vöcsök. 


Egyike a legszebb, legérdekesebb, de egyuttal a legfurább alkatu vizi- 
szárnyasainknak, kivált pompás szinezetü nászruhájában, melynek tömött, 
vastag atlaszfényü tollazata, hátán, szárnyain és a nyak felső részén sötétesen 
hullámzott umbra-barna, hasán hófehér, oldalain sötétbarnásan csikolt élénk 
sárgásbarna szinezetü, karélyosan szegett uszóhártyás, nagy lábai zölden fol- 
tozott sárgák, szemei élénk pirosak, hosszu, hegyes csőre pedig erősen rózsa- 
szinü. Arczát nagy gömbölyü tollgallér köriti, fekete, gesztenye-vörös és 
narancssárga szinezettel, feje tetejét ellenben egy kétágu, bársony-fekete toll- 
bóbita ékesiti. 

Miután évenként két vedlésen megy keresztül, a pompás tavaszi és 
nyári nászruhán kivül, van neki egy egyszerübb őszi ruházata is, mely nagy- 
jában ugyan a nászruha főbb szinezetének megfelel, de hiányzik a pompás 
tollgallér és élénk szinézete, a kaczkiásan felmeredő kettős bóbita, mert ezek 
jóformán csak kicsi, suta maradványnyá zsugorodnak össze. 

A körülbelül vadrucza nagyságu szárnyas, a hideg északot kivéve, 
egész Európában, sőt Ázsiában, Észak-Afrikában és Amerikában is feltalál- 
ható, nálunk pedig a náddal, kákával s egyéb vizi növényekkel szegett álló bel- 
vizeinknek és nagyobb tavainknak rendes lakója, ellenben folyóvizeinken csak 
a költözködés idején tartózkodik, miután október végén vagy november elején 
a hideg elől délibb tartományokba költözködik, a honnan csak márcziusban 
tér vissza hozzánk és ezen vándorutjain a nappalokat pihenéssel töltve, utját 
mindig az éj setét homályában folytatja . 

Természetére nézve a vöcsök (Podiceps cristatus) a legtőzsgyökeresebb 
vizi madarak egyike és souverain egyeduralkodója a hullámoknak és ezt a 
védő és éltető elemét csak a legvégső szükségben hagyja el, hogy a szárazra 
menjen, a hol nemcsak ügyetlenül és esetlenül mozog, de még felrepülni sem 
tud, ellenben a vizben nálánál gyorsabb és ügyesebb mesteruszót és bukót 
keresve sem lehet találni. A viz hátán eszik, pihen és alszik s eledele mindenféle 
vizirovar, álcza, apró halak, békák, békaporontvok és szitakötő-lárvák, me- 
lyeket alábukva, a viz fenekén keresgél össze és azután felbukva, a viz szinén 
fogyaszt fel. Ezen táplálék mellett minden szál tollát, pelyhét, melyeket el- 
hullat, vagy amelyek tisztogatás, rendezgetés közben csőrére tapadnak és ki- 

tépődnek, nagy mohósággal elnyeldesi. E különös szokása abban leli magya- 
rázatát, hogy ezek a tollak valóságos védőburkot képeznek a gyomorfal körül, 
hogy ezt a keményhéju rovarok és a tüskés szitakötő-álczák sertései ellen 
megvédelmezzék -. . . 

Hogy mennyire kitünő uszó és buvár, azt mutatja az, hogy a viz alatt 
gyorsabban képes uszni, mint a viz felett, ugy, hogy a parton tovafutó ember 
a viz alatt tovasikló vöcsökkel nem képes lépést tartani, hanem hátramarad, 
mert ez pár másodpercz alatt legalább ötven lépésnyire képes tovalökni magát 
és a milyen gyorsan bukik fel, ép oly villámgyorsan tünik el a viz alá . . . 
Teljes biztonságban érezve magát, könnyedén és kecsesen, mint valami para- 
fadugó uszkál és hintálódik a viztükrön, megriadva azonban, oly mélyen. alá- 
merülve siklik tova, hogy csak feje, nyaka és háta közepe látszik ki a hullá- 
inokból . . . 

A milyen sajátságos az alkata, ép oly furcsa és groteszk járása van 
neki a szárazföldön, mivel lábai egészen hátul a testvégén állanak, ép azért 
járásközben a test egészen függélyesen áll. Daczára ennek egy-egy darabon 
elég gyorsan képes szaladni, de csakhamar kifáradva, kifelé meresztett lábak- 
kal hasravágódik. 

Mint már emlitettem, a szárazon nem tud felrepülni, ellenben a viz szi- 
nén öt-hat lépést előre lökve magát, emelkedik. gyors szárnycsapásokkal a leve- 
göbe és midőn április végén, — vagy májusban náluk is elérkezik a szere- 
lem bűbájos korszaka, akkor az egymást gyengéden szerető és csakis szigo- 
ruan egymásnak élő párocska megkezdi a fészeképités csodálatos munkáját a 
nád, káka vagy más mocsári növények közelében. Ez az uszófészek abban 
különbözik a más fészkektől, hogy egészen átázott anyagokból lesz épitve és a 
tojások ugyszólván egész nedvességben lesznek kiköltve. Ugyanis a him és nő 
néhány szál nádat vagy kákát a viz szine alatt letörnek és ezekre a csonkokra 
a viz hátán uszkáló, vagy a viz fenekéről felhozott különféle vizinövényeket, 
leveleket és nád cseretet raknak rá és mindezt egy circa 30 em. széles és 15 
cm. magas gomolylyá fonják össze, vagy pedig a viz ringó szinén megépítve 
fészküket, hogy a viz hullámzása el ne sodorja, néhány szál szivós füvel vagy 
szittyóval egyik-másik nádszálhoz vagy kákához hozzákötik. Itt eszembe jut, 
hogy minő jót nevettem F. M. Helbornnak azon a leirásán, mely a „Vom Fels 
zum Meer“ cz. folyóirat 1886. évfolyamában volt közölve. Ebben azt irta, hogy 
„ha a nőstényt költés közben veszély fenyegeti, akkor a mennyire csak lehet, 
fészkére lapul és egyik lákát gvorsan a vizbe eresztve, ezzel lassan és 
óvatosan evezni kezd és ez által fészkét a nád és káka sürü rejtekébe kor- 
mányozva, megmenti a veszedelemtől." Hát ez igen szép volna, ha igaz lenne, 
mert, ha a fészek, mondjuk, egy megfeneklett faághoz, kákacsomóhoz van 
kötve, vagy éppen a lecsikkantott nádtövekre van épitve, hogyan hajókázik el 
vele a nád közé?? Erről Hellborn ur, ugy látszik, elfeledkezett! . . . 

Ennek a fészeknek tojóágya jóformán nincsen, majdnem egészen lapos, 
csakis a kotoló madár testsulya nyom belé egy kis sekély mélyedést és inkább 
a viz által odasodort és megfeneklett korhatag giz-gaz csomónak, mint 
fészeknek látszik és ugyancsak avatott szemnek és tapasztalt észlelőnek kell 

lenni, ki a fészket felismeri benne. A másik csudálatos épitészeti tulajdonsága 
a lengén libegő fészeknek az, hogy a le- és felszálláskor a tojó aránylag ne- 
héz testsulya folytán fel nem billen. Valóságos remeke az egyensuly problé- 
májának! Május hó közepén a nőcske 3—6 tojást rak, melyeknek nagysága 
egy kisebbfajta tyuktojáséhoz hasonló és három hétig a himmel felváltva 
üli őket . . . 

E tojások eredeti szinezete piszkosan fehéres-sárgás-zöld, de a nedves 
és rohatag fészekanyagtól bepiszkolódnak és zöldesbarna foltok keletkeznek 
rajtuk, melyeket azonban langyos vizzel könnyen le lehet róluk mosni — és 
valahányszor a tojó fészkéről távozni akar, gyorsan a viz alá bukik és an- 
nak fenekéről annyi iszapos gizgazt hoz fel, a mennyi csak csőrébe fér és ez- 
zel takarja be tojásait, ugy, hogy az egész egy gazzal kevert iszapos sárku- 
paczhoz hasonlit. 

Mikor a fiatalok három hét mulva kibujnak a tojásból, ebből az érdekes 
szárnyasból a leggyöngédebben szerető és gondos madáranya válik, mely 
csakis kicsinyeinek és ezek nevelésének él és a leggyengédebb szeretettel nekik 
szenteli minden idejét és erejét és őket minden veszély s rablótámadás ellen 
a. kétségbeesés és a szülői szeretet szilaj bátorságával egészen körömszakadtig 
védelmezi, hegyes csőrével, erős szárnycsapásaival, ellenben a him, a veszély 
idején gyáván kereket old és cserben hagyva családját, csak biztos távolból, 
szájhősködő kiabálással és lármával adja tudtul feleségének, hogy ő is sze- 
retne ám segiteni, csák volna hozzá bátorsága! Különösen a ragadozófélék 
fenyegetik a kicsinyeket, épp ezért a bátor és harczias tojó a vizből fel-fel- 
szökve, minden szárnvashoz — még a legártatlanabbhoz is hozzá vág, hosszu 
hegyes csőrével, ha ezek fészkének, vagy fiainak a közelébe merészkednek. 

Ha veszély nincsen. akkor nagyobbrészt az apa veszi át az őrködést s 
ilyenkor bátorságát fitogtatva, be nem áll neki a szája, különben a kicsinye- 
ket mind két szülő vezeti és gondozza, noha az oroszlánrészt ebből is az anya 
veszi ki magának. Kezdetben a kicsinyeknek a mindenféle rovarálczát cső- 
rükben adják oda, később a viz szinére helyezik nekik és egyuttal a bukásban, 
buvárkodásban is valóságos tanitást és leczkéket kapnak, hogy a kisebb- 
nagyobb halakat elkapni megtanulják. Érdekes elnézni, hogy ha a kicsinyek 
fáznak vagy elfaradnak, milyen gondos szeretettel veszi őket anyjuk a hátára 
és igy uszkál velük ide s tova és mikor már elég volt nekik a pihenésből, 
akkor éppen csak annyira merül a viz alá, hogy kicsinyeit a ringatódzó hul- 
lámok szépen leemeljék a hátáról. 

A vöcsök husa, mint vadpecsenye, hal- és mocsárize miatt ehetetlen, 
annál értékesebb azonban a bőre, melyekből — remek atlaszfényü és szép 
szinezetü tollazata miatt, — pompás női karmantyuk, kalapdiszek, gallérok 
és boák készülnek. Egy-egy ilyen bőrt 4—5 koronával is szivesen megfizetnek 
a szücsök és prémkereskedők. Csakhogy ember legyen a talpán az a vadász, 
ki ezt a nagyon óvatos, szemes, vigyázó és mindent megfigyelő, neszes szár- 
nyast puskája végére tudja kapni . . . Mert, ha a szárazról akarja meg- 
lopni, akkor óvatosan a tó közepére lőtávolon kivül vonul, ha pedig ladikon 
akarja megközeliteni, egy villámgyors rövid percz alatt elrejtőzik a nád és 

káka közé, söt, ha a szabad viz közepén lepi is meg, kevés esélye van, hogy 
eltalálja, mert oly villámsebesen bukik fel és alá, hogy a töltés csak a viz 
szinét éri, a vöcsök pedig akkorra már meseszerü gyorsasággal messze löki 
magát a viz alatt. 

Mint park-, tavi, vagy állatkerti diszszárnyas szintén egyike a legszeb- 
beknek és legérdekesebbeknek, mert igen könnyen megszelidül s apró halakkal 
és mesterséges táppal a fogságot igen jól és huzamosan kiállja, csakhogy hő 
bazinjának, vagy tavacskájának kell lenni, hogy kedvére uszkálhasson, mert 
viz nélkül hamar elpusztul. A másik ok, a miért tartása nehézségekbe ütkö- 
zik, az, hogy nem állja a hideget és télen legalább is 8—10 fok hőmérsékletü 
zárt helyen kell tartani és oit is bő vizű bukó- és uszóhelylyel ellátni . . . A 
harmadik nehézség pedig az, hogy megszerzésük a légtöbb esetben csak a 
véletlen ritka kedvezéséből sikerül, tudniillik, ha annak a tónak a vizét, a ho! 
tartózkodnak, sikerül leereszteni, akkor az iszapból nem tudnak felrepülni, 
vagy ha bugdácsolás közben a zavaros vizben kirakott varsákba, halfogókba 
vagy hálókba belekeverednek, a kicsinyeket pedig azért nehéz megfogni, mert 
veszély esetén, anyjuk a szárnyai alá rejti őket és velük együtt bukik le a viz 
védő mélyébe . . . 


















































































































































































































































































































































































































































































































































A hajófogó halak a czápa mellett. 


A tengerek tigrise. 


Méltán annak nevezhetni a czápát, a hajósoknak ezt a leggyülöltebb 
és legjobban rettegett rémét. X 

Ez az óriási szörny a porczos halak osztályába tartozik és majdnem 
félholdalaku szája nem elől ül a fejében, hanem testének alsó részén, hátul az 
orra mögött, azért a hátára kell fordulnia, ha martalékát meg akarja ragadni. 
Nyakának mindkét oldalán öt kopoltyuval és ugyanannyi nyilással rendel- 
kezik, melyeken át a szájába tóduló vizet kilövelli. 

A czápafajok közül többen eleveneket szülnek a világra, legtöbb azon- 
ban lapos, négyszögletü tojásokat rak, mely tojások egy szarunemü kemény, 
sárgásszinü tokba vannak zárva, melyek egy hosszas, de egyik végükön nyi- 
tott bőrzacskóhoz hasonlitanak. 

E zacskók mindkét végükön zsinórszerüen megnyúlt szarunemü füg- 
gelékkel vannak ellátva, a mely zsinórokkal a tengeri növények, vagy koral- 
lok ágaira vannak felfüggesztve. 

Ezeket a czápatojásokat a természetrajzi gyüjteményekben „tengeri 
egér"-nek nevezik. 


- 

Eddig majdnem száz faját ismerik, de évezredekkel azelőtt, midőn föl- 
dünk nagyobb részét még tenger boritotta, sokkal több fajt számláltak és 
megkövesedett fogaik és lenyomataik után, némelyik őskori czápa a 70—80 
lábnyi hosszuságot is elérte. ` 

Ezzel az ijesztő nagysággal szemben a ma élő óriási czápának (Selaxe 
maxima) néven ismert faja, majdnem felét, a harminczöt láb nagyságot eléri 
és négyezer foggal fegyverezett szája daczára az emberre nem veszedelmes. 

Kalapácshalnak.(Zyaena malleus) nevezett rokona falánk és vérszom- 
jas természeténél fogva már sokkal veszedelmesebb. Ezt a nevét kalapács- 
szerü alakjától nyerte, mert tizennégy-tizenhat lábnyi testén keresztben ülő 
feje mindkét oldalon czölöpformán meg van hosszabbodva és ennek két 
végén ülnek gonoszvillogásu, zöld tüzben szikrázó szemei.  Legveszedel- 
mesebb és legfalánkabb azonban valamennyi között az emberevő czápa (Car- 
charias glaucus)! Ez a tengereknek a tigrise és hyénája! Kegyetlen rablója 
és gyilkos hóhéra a vizek és mélységek minden lakójának. 

Már alakja is rémületet és iszonyatot keltő! Apró csontszemcsékkel bo- 
ritott, érdes bőre barnásszürke szinezetü. Huszonöt-harmincz lábnyi, sőt még 
hosszabb, óriási teste ötven-hatvan métermázsát is nyom s hegyes háti- és 
hasuszonyai nélkül alakja egy fokozatosan megnyult hengerhez volna hason- 
litható. Hegyesorru fejében apró, álnoktekintetü szemek villognak és ő az 
egyedüli a halak között, mely szemeit forgatni képes. 

Irtózatos szája nyolcz-tiz láb kerületü és felső állkapcsa rendszerint 
hat, az alsó pedig négy sorban álló fogsorral van felfegyverezve. Ezek az 
egy-két hüvelyknagyságu, aczélkemény fogak háromszögletes alakuak s szé- 
lükön fürészesen vannak kicsipkézve, és egy ruganyos izom segélyével szük- 
ség szerint előre, hátra fektethetők. 

Daczára ezen mindent összemorzsoló fogazatnak, a czápa nem rágja 
meg, hanem egészben nyeli el zsákmányát, miután fogai csakis a préda meg- 
ragadására és széttagolására valók. 

Ennek az iszonyatot gerjesztő külsönek mindenben megfelel a ter- 
mészete. Kielégithetlenül falánk, prédaéhes, vad és kitartó természeténél 
fogva, heteken át kiséri a hajókat, hogy ami a fedélzetről a tengerbe hull, 
legyen az halott, vagy eleven, elkaphassa. Éles szaglása és ugyanilyen finom 
hallása ebben nagy segitségére vannak, mert négy, sőt hat tengeri mért- 
földnyi messzeségből megérzi a hullámok mélyébe sülyesztett holtakat, vagy 
dögöt és ugyanilyen mélységében az Oczeánnak meghallja az emberi beszédet 
vagy lubiczkolást. 

Társaságában rendesen két halfaj tartózkodik, melyek közül az egyi- 
ket jó barátjának, a másikat pedig ellenségének nevezhetjük. 

Ez az elválaszthatlan jóbarát a Pilot-nak (Naucrates ductor) nevezett 
egy lábnyi hosszu ezüst fényü halacska, melyet a matrózok , Cgzápavezetőnek" 
neveznek, mivel azt hiszik róla, hogy ez mutatja meg neki az utat zsákmányá- 
hoz. Ez azonban csak naiv mese, mert ez a falánk rabló maga is elég legény 
ahhoz, hogy zsákmányára rátaláljon. Hogy micsoda ösztön vagy hajlam füzi 
ezt a kis Dávidot a tengerek Góliáthjához, az még ma sincs felderítve, de 

annyi bebizonvitott tény, hogy állandó kisérője neki és elválaszthatlan 
ragaszkodás füzi a czápához. 

A pilota rendesen a czápa feje körüi uszkál és, ha a czápa a hajóhoz 
közeledik, akkor ez a kisérő állandóan a torka körül tartózkodik, vagy egyik 
uszonya alá huzódik, néha ellenben gyorsan jobbra vagy balra előre uszkál, 
mintha. a környéket akarná kikémlelni, de azután hüségesen visszatér hozzá. 

Egy izben egy szalonnával ellátott czápahorgot eresztettek le a hajóról, 
melytől a czápa vagy husz ölnyi távolságban uszkált a hajó körül. A kis 
pilotahal villámgyorsan lökte magát oda és a csalétket minden oldalról 
körülnézve, visszatért a czápához és annak tátongó torkát többször körülusz- 
kálva, farkával a vizet verdeste, a mire a czápa is megmozdult és néhány 
percz mulva horog és csalétek mindenestől eltünt a torkában. 

Egy másik esetben pedig egy pilota magányosan követte napokon 
keresztül a hajót, mire a matrózok azt mondták, hogy óriási társát elveszítve, 
most másikat keres helyette. 

Az ellenségnek mondott másik kisérőjét hajófogó halnak (Echeneis 
naucrates) nevezik. Ritkán fognak czápát a nélkül, hogy két-három ilyen 
hal ne volna kolosszális testébe ragadva. Két faja ismeretes neki. Az egyik 
csak az egy láb hosszu (Echeneis remora) és a Közép-tengerben él, a másik 
pedig, amely három-négy lábra is megnő, minden világtengerben található. 
Ezeknek ragaszkodása azonban már meg van magyarázva világosan. 

Ugyanis uszóhólyagjuk nincsen és uszonyaik annyira kicsinyek, hogy 
e miatt szerfelett lassu uszók. Fejük teteje azonban egy ovális alaku, lapos 
tárcsával van ellátva, amelyen salugáder formán fekvő bőrlebbenyek van- 
nak, amelyeknek segitségével oly erősen hozzátapadnak a hajók fenekéhez, 
a viz alatti sziklákhoz, nagyobb halakhoz és czápákhoz, hogy a legnagyobb 
erővel sem lehet őket leválasztani és mivel a nagyobb halak rendesen gyors 
uszók szoktak lenni, tehát ezekkel szálittatják magukat a tengerek egyik 
részéről a másikra. E tulajdonságaik miatt a partvidékek: lakói farkukba egy 
érezgyürüt füzve, az erre erősített fonál segitségével a tengerbe eresztik és 
teknősbékák fogására használják, miután oly erősen hozzátapadnak ezeknek 
a teknőjéhez, hogy általuk a teknőczöket a felszinre lehet vontatni. 

A czápák legnagyobb számban a déli tengereket lakják, hol gyakran 
egészen a viz szinéig feljönnek. A Földközi-tengerben ellenben leginkább a 
mélységekben tartózkodnak, mert a gyakori hajójáratok nyugalmukban 
zavarják őket. 

Eledelük minden, a mi él! A fókák, tokok és tinhalaktól kezdve minden 
a mi csak megehető, de legkedvesebb nekik az emberhus, kiválóan a négereké. 
Azért a régibb években, midőn a rabszolgakereskedés virágzott, a czápák sere- 
gestől kisérték a néger rabszolgákat vivő hajókat, mivel ezek-a hajók a min- 
denféle ragályos betegségben elhalt négereket a tengerbe vetették. 

Ez okból rémei minden hajósnak, kiváltképpen a  hajótörötteknek, kik 
néha egy-egy gerendába kapaszkodva, vagy rozzant tutajra szorulva, igye- 
keznek menekülni. 

A „Magpin“ nevü angol hajó rémes történetet beszél el e szörnyek vér- 
szomjáról és falánkságáról: 

A Magpin a cubai partok közelében sülyedt el és legénysége egy nagyobb 
csónakba menekült, a dühöngő vihar azonban csakhamar felforditotta ezt a 
mentőcsónakot is. 

A matrózok a halálveszedelem eme pillanataiban is betartva a fegyel- 
met és engedelmességet, Smith hajóhadnagy parancsára igyekeztek a csóna- 
kot felállítani, java munkájuk közepette azonban az egyik egyszerre csak 
elkiáltotta magát, hogy egy czápa hátuszonyát látja a hullámok közül 
felmerülni. 

Ez a vészkiáltás olyan fejvesztett rémületet okozott, hogy mindenki 
csak a saját meneküléséről gondoskodott. Tudták ugyanis, hogy menthetet- 
lenül veszve vannak, ha e szörnyek egyike jelenlétüket felfedezi. 

Semmi fegyelem és parancsszó nem használt többé és a csónak, melyet 
fel akartak egyenesíteni, elébbi felborult állapotában maradt, midőn azon- 
ban a rettegett szörny nem mutatta magát, Smith hadnagy ujra a csónak 
felállítására és az élelmiszerek egy részének a megmentésére kezdte buzdi- 
tani a legénységet. De mivel tudta, hogy nem képes belőlük azt a hitet ki- 
irtani, hogy a tengernek ezen a táján számos czápa tartózkodik, tehát, hogy 
bátorságot öntsön beléjük, megparancsolta mindazoknak, kik legszélről dol- 
goztak, hogy lábaikkal és karjaikkal zajosan verjék a vizet, hogy ezzel a lár- 
májukkal a czápákat a környékről elriaszszák. 

Ez a parancs a legénységet csakugyan megnyugtatni és felbátoritani 
látszott és a csónak már pereméig kiemelkedett a zajló hullámokból, mert 
négy ember szakadatlanul merte kifelé belőle a vizet és ha még egy kevés 
ideig türelemmel és engedelmesen dolgoztak volna. hát mindnyájan meg- 
menekülnek. 

A vizet merők lázasan dolgoztak és már mindenkinek arczán a menc- 
külés reménye derengett, midőn mögöttük egyszerre zajos sistergés és bugy- 
borékolás között tizenöt czápát láttak a csónak felé közeledni. 

Fejvesztett rémület fogott el ujra mindenkit és hogy megmenekülhes- 
senek, a csónakot eleresztették, mire az ujra felfordult és megtellett vizzel, 
minek következtében a huszonkét főből álló legénységnek a, veszte meg volt 
pecsételve. 

Kezdetben a tenger félelmes szörnyei semmi kedvet se mutattak a táma- 
dásra, hanem a hullámok között bukdácsoló legénység között ide-oda 
uszkálva, játszadoztak, le-lebukva, fel-felmerülve óriási testükkel. 

Ez a játék azonban nem soká tartott! Egy hajmeresztő fájdalomorditás 
jelentette, hogy egyik embernek a lábát tőből leharapták és midőn a viz ennek 
következtében a vértől piroslani kezdett, a czápák, mint a tigrisek, a megérzett 
vérszagra, támadni kezdtek . . . 

Egyik velőtrázó fajdalomorditás a másik után harsant fel, mert majd 
egy kéz, majd egy láb lett, mintha taglóval vágták volna le, tőből leharapva. 
Néhányat a felfordult csónak gerinczéről rántottak alá, mások pedig a rémü- 
lettől aléltan és féleszméletlenül sülyedtek alá a viz fenekére. 

Smith hadnagy ezzel a hajmeresztő halálveszélylyel szemben is a leg- 
nagyobb hidegvérüséggel és körültekintéssel osztogatta a parancsait és tisz- 
teletére legyen mondva a szerencsétleneknek, voltak, akik megfogadták és tel- 
jesiteni iparkodtak ezeket a parancsokat. 

A csónakot ujra oldalára billentve, két ember a, vizet iparkodott ki- 
merni. A hadnagy a csónak hátrészébe kapaszkodva, lelkes szavakkal báto- 
ritotta és buzditotta emhereit, a czápák azonban már vért kóstoltak és nem 
akarták a gazdag zsákmányt elereszteni. 

Smith látni akarta, hogy még mennyi viz van a csónakban, e végett 
kissé feljebb kapaszkodott és ezalatt elfeledkezett a lubiczkolásról, mire egy 
czápa mind a két lábát térden felül leharapta . . . 

Bámulatos önuralma daczára, a rettenetes fájdalom metsző sikolyt 
facsart le ajkairól, de, hogy a legénységet el ne rémitse, el akarta azt tit- 
kolni. A legénység azonban a vereslő hullámokról bajt sejtve, parancsnokát 
a csónakba emelte és annak hátsó részére fektették. 

A haldokló, rettenetes fájdalmai daczára, csak a többiek megmentésére 
gondolt, s röviden megmagyarázta nekik, mi módon menekülhetnek a halál- 
veszélyből és meghagyta nekik, hogy azok, akik megmenekülnek, mondják 
meg az admirálnak, hogy kötelességét utolsó lehelletéig teljesitette. 

Ebben a pillanatban a csónak két belekapaszkodó matróztól nagyot 
billent, mire a szerencsétlen hadnagy legurulva, a hullámok közé zuhant, hol 
azonnal két czápa rohant reája és valósággal kétfelé szakitva, tüntek el vele a 
vértől zavaros hullámok mélyében. 

Este nyolcz óra felé már csak két ember maradt életben a huszonkettő- 
ből és noha halálosan ki voltak merülve a félelemtől és erőfeszítéstől, mégis 
a csónak elejére és hátuljára állva, mindaddig merték a vizet, mig csak a 
csónak annyira meg nem könnyebbedett, hogy nem kellett az ujabbi felboru- 
lástól félni. : 

Bár a tenger szörnyei folyton ott uszkáltak körülöttük, mégis pihenőre 
döltek és csak akkor riadtak fel ólomsulyu, nehéz álmaikból és folytatták a 
vizmeritést, midőn észrevették, hogy a falánk és telhetetlen szörnyek csónak- 
jukat fel akarják boritani. 

A csónak veszedelmesen billegett, mire a két kétségbeesett ember, hosz- 
szunyelü vizmerő vedreikkel a hullámokat kezdték nagy zajjal csapkodni és 
torkuk szakadtából orditoztak. 

Ez használt! A prédaéhes szörnyek csapatjából egyik a másik után 
tünt el a mélyben és végre az utolsó is eltávozott, mert a milyen vérszomjasan 
falánk és vakmerő, épp olyan gyáva is tud lenni, a tengereknek ez a szörnyű 
Leviathánja. 

Voltak esetek, midőn torkában a beletört horoggal, oldalában pedig két 
szigonydöféssel ujra visszatért és beleharapott a leeresztett csalétekbe, más- 
kor pedig aelegkisebb lárma is elriasztja, miután a czápa ritkán támad arra, 
ki kezeivel és lábaival lubiczkolva, zajt üt maga körül, mihelyt azonban 
elcsendesedik, a kilőtt nyil gyorsaságával támad reá. 

Ezért a matrózok olthatatlan gyülölettel üldözik és vadásznak rája. 

Mihelyt egy czápa a hajó körül mutatkozik, azonnal megnépesül a 
fedélzet és az erős czápafogóhorgot vagy szigonyt, csalétekkel ellátva, mely 
vagy egy oldal szalonna, vagy pedig egy darab besózott romlott hus szokott 
lenni, hosszu lánczra kötve, a hajó faránál a hullámok közé sülyesztik. 

Alig, hogy a horog lemerül, a czápa villámgyorsan löki magát előre 
és a másik pillanatban már megfeszül és megcsörren a láncz a rettenetes 
állat bősz hánykolódásaitól. 

— Fogva van! Fogva van! — ujjong a hajószemélyzet a tisztektől 
kezdve az utolsó hajósinasig és mindenki siet a kötél végét megragadni, hogy 
a viczkándozó szörnyeteget a fedélzetre vontassák. 

Midőn az óriási test a vizből kiemelkedik, fejére ési farkára. hurkot 
vetve, a fedélzeten végig fektetik s a tapasztaltabb vén matrózik közül egyik 
egy jól irányzott bárdcsapással levágja a farkát, nehogy ide-oda csapkodá- 
sával veszedelmet okozzon, azután bárdcsapásaikkal a hánykolódó szörnye- 
teget elszéditve, késeikkel felhasitják. 

A czápa gyomra valóságos tárháza szokott lenni a tengerbe hullott 
mindenféle tárgyaknak. Igy egy czápaóriásnak a gyomrában egy mosogató- 
dézsát, három borosüveget, egy ökörfejet, egy fél evezőlapátot, egy. csorba 
tányért, egy réz teaüstöt, egy lószőr-vánkost és három sipkát találtak. 

A czápa husa kemény, emészthetetlen és utálatos izü, óriási májából 
azonban több tonnára való kitünő minőségü halzsirt olvasztanak, bőre pedig 
chagrin név alatt, mint igen keresett dolog, diszműáruk, kardmarkolatok s 
egyéb tárgyak bevonására lesz felhasználva. 

Afrikának és Indiának a partvidékén a benszülötteknek szintén ked- 
vencz sportja a czápavadászat. 

Egy kétélü yatagánnal vagy machétával felfegyverkezve, vetik magu- 
kat a hullámok közé és midőn a tengerek tigrise nyilgyors lökéssel feléjük 
sikamlik és hátára fordulva, elnyelésre tátja rettenetes torkát, akkor egy 
ügyes döféssel, egy rántással végighasitják. Sokszor megesik azonban, hogy 
a vakmerő vadász, a hullámok játéka miatt, döfését elhibázza, ilyenkor 
azután a vadászból üldözött lesz és igen sokszor a czápa gyomrába kerül. 

A pilotahal. 


Az emberevő. 


Azzal az indiai pária-mesével kezdem, midőn két sakál csaholva felel- 
get egymásnak a Ganges folyó partján elterülő dsungelban a holdfényes 
éjszakában: 

— Hoho! Hoha! Kehah! Mi látszik a bambuszok és tamarindok sürü- 
jén át a folyó vizében fényesen bukdosni? Éppen olyan duzzadt és fényes, 
mint a vangou gyümölcse? Vagy tán maga a holdvilág? . . . 

— Hoho! Hoha! Kehah! Egyik sem az! Egyik sem az! 

— Hát mi? Talán egy nagy felforditott hasu teknős béka? Vagy a folyó 
vizén leuszó hulla a halottégető helyről? 

— Hoho! Hoha! Kehah! Nem az! Egyik sem az! 

— Akkor bizonyosan egy nagy felfujt hólyag vagy uritök, melyet ide- 
oda ringatnak a folyó hullámai? 

— Hoho! Hoha! Kehah! Nem az! Hanem Auroussala brahmin tök- 
kopaszra borotvált fejét s rizszsel szétpukkadásig telezabált poczakját látod, 
a mint az éjszaka hüsében fürdőzik és a gurival*) vizet öntöget a kopasz feje 
bubjára! . . . 

— Hoho! Hoha! Kehah! Nem látsz, nem hallasz a sürüben surrogni, 
dorombolni valakit? 

— Nem! Nem! Auroussala fujtat, horkol, tüszköl, mint valami jóllakott 
krokodilus a folyóban . 

— Hoho! Hoha! Kehah! Valami fénylik! Valami villog a bambuszok 
és tamarindok sötétségében . . , 

— Nem! Nem! Auroussala zsiros hasa, hájas tagjai fénvlenek! 

— Hoho! Hoha! Kehah! Hájnak, vérnek a szagát érzem! Vacsora 
szagát érzem! Hoho! Hoha! Kehah! Tigris van a közelben! 

— Hoho! Hoha! Kehah! Igaz! Igaz! Tigrist látok! Tigrist érzek: 
Auroussala, a kövér brahmin lesz ma a vacsora! . . . 

Csakugyan ugy is volt! A brahmin kövér teste kéjes jólesés közt fujta- 
tott, lubiczkolt a hüsitő hullámok ölében... A gurival szünet nélkül locsolta, 
hüsitette kopasz fejét, hájas vállait . . . és a holdfény mindent pazarul meg- 
ezüstöző sugárözönében, észre sem vette, hogy a partot szegő bambuszok és 


*) Guri, vörösrézből készült kis öntőzőedény. 

tamarindok összefonódott sürü rejtekéből két topáz-zöldben villódzó pont 
mered rá lángoló szikrázással, a sürüség fátyolszerüen aláomló szövevénye 
pedig megrezdül, megrázkódik, mintha félne, összeborzongna valamitől . . . 

Halk, álomszerü volt ez a lombsuttogás! De mégis felriasztotta a. fa 
tetején alvó pávakakast, melynek vészthirdető rikkantásába egyszerre lég- 
reszkettető bődülés vegyült és a szétrepülő bambuszszálak közül egy feketén 
csikozott rőtvörös árny veté magát a brahminra és rettentő torkával derékon 
ragadva, csörtetve szökött vele vissza a sürüségbe. 

A falu gyászt öltött a szent emberért! De az általános sirás és jajve- 
széklés mellett leverő rémület uralkodott az egész faluban és környékén, mert 
ez az emberevő tigris a környéken állandó tanyát ütött s nem egészen hat 
hónap alatt száznál több embert s ezek között huszonkét gyalogpostát falt 
fel és szaggatott szélylyel. 

Senki se mert még világos nappal sem távozni a faluból, mert a melyik 
tigris egyszer emberhust kóstolt, az, mint a pálinkaivó, mindig csak ez után 
jár. Hiába legel előtte a csorda, hiában hemzseg az erdő és a dsungel a vadak 
mindenféle fajától, nem kell neki más, mint csak emberhus s vérszomját nem 
oltja más, mint embervér és még, ha éhezik is, akkor se vadász másra, hanem 
inkább koplal és éjjel-nappal addig bujkál, addig sunynyog rejtőzködve a falu 
és a földek körül, mig csak emberzsákmányra nem talál és utoljára még a 
faluba is bemerészkedik és udvara közepéből, gunyhója ajtajából ragadja el 
áldozatát . . . 

Még jóformán el se siratták szent emberüket, máris ujabb rémhir és 
ijedelem verte fel a falu egész lakosságát! A biró feleségét, hainalban, midőn 
vizet meritett a folyóból, elhurczolta a vérszomjas bestia. Csak törött vizes 
korsóját s vértől ázott piros csikos fejkendőjét találták meg a folyóparton, 
más egyebet semmit, egyetlenegy vérnyomot sem! 

A sirás és jajveszéklés erre még nagyobb mérvet öltött. Az áldozat 
férje és a helység vénjei a félelem és izgalomtól egészen fejüket vesztve, tanács- 
. talanul lótottak, futottak ide-oda, midőn a skót származásu Allan őrnagyot 
látták egyetlen szolgája kiséretében a falu felé közeledni . . . 

Erre mindenki megváltva lélekzett fel és a falu szabaditó angyalául 
üdvözölték a rettenhetetlen vadászt, kit a kegyes Whisnu isten éppen a leg- 
nagyobb szükségben és veszedelemben küldött segitségükre . . . 

— Miért nem küldtetek értem? Pirongatta a bírót és a falu véneit, 
midőn ezek a rémülettől sápadozva, elmondták neki a történteket . . . 

— Nem tudtuk, merre jársz, szahib! Válaszolták nagy szánom-bánom 
között, mire az őrnagy egy szót se vesztegetve tovább, a nyomozáshoz látott... 

A folyó partján látható nyomokat követve, észrevette, hogy a tigris 
zsákmányával egészen más uton távozott, mint a melyen jött . . . és mánt 
nyomai világosan mutatták, egész éjjel a falu körül ólálkodott és a vizet 
meritő asszonyt napkeltével nyomon követte egészen a folyó partjáig és ott 
rohant rája vizmerités közben . . . Elébb azonban rálesett és levágta a falu 
legszebb arni bikáját, midőn az a folyóba merülve, ivott és hüsitette magát, 
testét azonban ott hagyta, a nélkül, hogy egy falatot is evett volna belőle . 


arni bivalyokra leső tigrisek, 

A nyomok onnan egy nem éppen nagyon sürü bozóton keresztül, egy 
kiszáradt patakágynak a homokos medrében tisztán lenyomódva vezettek 
tova s daczára annak, hogy mindeddig, egyetlen vércsepp se mutatkozott, az 
örnagy mégis bizonyos volt, hogy a biró feleségét szájában hurczolta tovább, 
mert előlábai mélyebb nyomokat hagytak a hátulsóknál . . . Nem messze a 
patakágy ellaposodó fordulójától, lépteinek neszére a bokrokról egész sereg 
légykapó madár röppent fel, mire arra felé tartva, a homokban egy nagy 
beszáradt vértócsát látott sötétleni, mely lepve volt a legyeknek és bogarak- 
nak minden fajtájától . . . és a körülötte levő nyomok arra látszottak val- 
lani, hogy a tigris zsákmányát itt vagy rövid pihenés czéljából, vagy pedig 
azért letette, hogy jobban fogai közé vehesse . . . 

Vizsgálódásai közben az őrnagy egyszerre halk csontropogást és lassu 
morgást hallott, nem messze a bokrok között, de hiába erőltette füleit és sze- 
meit, a ritkás bokrok mögött nem birt semmit felfedezni. Erre egy kis kerülőt 
tett arra felé, honnan jobban beláthatott a bokrok közé, hol azonban a tigris 
helyett csak három marakodó sakált talált, melyek irigy morgás között huz- 
kodták, rastogtatták a szerteszét heverő csontokat és agyarkodva czibálták, 
rágták le róluk a véres husczafatokat . . . 

Ez a hely volt az emberevő véres áldozathelye és lakomázó asztala! . . 
A homokon beszáradt, fekete vértócsák sötétlettek szerteszét és. félig lerágott, 
összeroppantott koponyák rájuk száradt hajmaradványokkal hevertek min- 
denfelé, egész halom kéz, lábszárcsont és oldalbordával egyetemben, melyek 
között vértől ázott ruhadarabok, hajfonatok voltak elszórva, itt-ott pedig 
csillámló arany és ezüst amulétok ragyogtak, villantak meg a napsugárban... 

Iszonyu, hajmeresztő kép volt ez! Egy véres utolsó itéletnek, egy vérfür- 
döben uszó pokoli hekatombénak a velőtfagylaló képe! . . . 

Legalább harminczöt, harminczhatra becsülte az őrnagy az itt föl- 
emésztett áldozatok számát és mélyen megindulva tette tarisznyájába a két 
tömörezüstből készült, széles karkötőt, egy pár drágaköves fülbevalót és egy 
arany női mell-ékszert, a milyent csak a férjes asszonyoknak szabad vi- 
selniök . . . 

A két karkötő és a mell-ékszer a hajnalban elhurezolt legutolsó áldo- 
zaté volt, mert rájuk ismert férjének, a birónak leirásából és a mint lehajolt 
értük, a bokrok között fényesen megvillant valami a másik oldalon is. De 
alig, hogy szétválasztotta a bokrokat, irtózva döbbent vissza, mert ott is egy 
véres hekatombét talált, mely hajmeresztő iszonyatosságában hasonló volt 
a másikhoz . . . 

Itt is széttépett s lerágott emberi tagok, naptól aszalt koponyák voltak 
szétszórva a száraz vértócsák között és a fényesség, mely az imént a szemébe 
ötlött, egy vörösréz markolatu késtől eredt, melynek közelében egy levélzacskó 
és egy bambuszbot hevert néhány zörgő rézgyürüvel beaggatva, a milyent a 
telingák, vagyis a gyalogpostaküldönczök szoktak hordozni, hogy annak 
zörgő csilingelésével már messziről jelezzék közeledésüket. 

Miután a tigrist nem találta lakmározó helyein, a véletlen kereséssel 
pedig nem akart időt vesztegetni, az őrnagy visszatért a faluba, hol a kar- 

kötőkben csakugyan felismerték a biró feleségének az ékszereit, a késben és 
a rézgyürüs bambuszbotban pedig a mult héten eltünt telinga tulajdonaira 
ismertek rá . . . 

A faluban az őrnagy erre átöltözött telingának, kiket ez az embervér- 
ben telhetetlen bestia kiváló szenvedélylyel és előszeretettel szokott meglesni 
és megrohanni. Ebben az öltözetben egészen biztosra vette, hogy minden fá- 
radtságos és hosszas keresés nélkül ráakad a tigrisre, melynek éles fülei már 
messziről megneszelik a telinga botján csüngő rézkarikáknak az ütemes csen- 
gését. Ezek a rézkarikák és egyéb csörgő apróságok továbbá még arravalók, 
hogy már messziről figyelmeztessék a szembejövőket, hogy térjenek ki a 
gyalogposták elől, kik különben a leveles zacskóikat szintén a hosszu bam- 
buszbotra akasztva, szokták hordani. 

Az őrnagy tehát letörte a bambuszbot csörgős végét és övére erősitette, 
ugy, hogy minden lépésére zengett, csilingelt és igy indult neki másodszor is 
rövidcsövü duplafegyverével a kezében, két pisztolylyal és egy hatalmas 
schikari késsel az övében, hogy az emberevőt rejtekéből előcsalja . . . 

— Whisnu segitsen, szahib, hogy megtaláld! A tigris valami sürü rejtek- 
ben hever! Igy szokott tenni a melegben és ha torkig ette magát! Nehéz lesz 
előcsalnod! — szólott fontoskodva a falu vénjeinek egyike, mialatt a biró 
összes rokonságával együtt, felesége ékszenei fölött jajgatott és kesergett . . . 

— Ne félj, majd előcsalja ez a nagy csengés-bongás! Azt hiszi, hogy a 


telinga közeledik! — felelte az őrnagy — azzal sietve neki indult, mert a nap 
égi utjának már nagyobb részét átfutva, a lenyugvás felé közeledett . . . 
Ünnepélyes csend, hangtalan némaság ült az egész tájon . . . Egyet- 


len füszál, egyetlen falevél se mozdult, csak a kiszáradt patakágy csillogó 
homokszemei surlódtak az őrnagy lábai alatt, ki lépteit a már emlitett nyomo- 
kon ujra. a véres áldozathelyek felé irányozta. . . . 

A nyugváshoz készülő nap részutos sugarai oly sajátsagos fénynyel 
öntötték el a vidéket, a rézgyürük pedig olyan kietlenül csengtek, bongtak 
ebben a hangtalan csendességben, hogy az őrnagy bátor és félelmet nem 
ismerő szive hevesen dobogni kezdett és hideg veriték- ütött. ki a homlokán, 
midőn a kisérteties temetőhely felé közeledett, melyen annyi szerencsétlen 
vérzett el . . . 

Egy pillanatig ugy tetszett neki, mintha, azok véres árnyait látná a nap 
tüzes sugaraiban lebegni és vibrálni, a másik perczben azonban boszan- 
kodva rázta le magáról ezt a nyugtalanitó érzést és megfeszített érzékekkel 
figyelt, hallgatódzott mindenfelé . . . 

A nap bucsuzó sugaraira a tájék is lassan-lassan ébredezni kezdett . . . 
A patakágy bokrai között egy pár bülbül*) szállongott, bucsuzó esti dalát 
zengve, a távolban pedig a vöröshátu foglyok és a vadpávák éles hivogatásai 
harsogtak bele a dsungel tyukok pityegő kárálásába és a pihenni készülő 
majmok veszekedő visitásaiba. 

Bármily halkan, andalitóan zengett is a bülbülök esti dala, az őrnagy 


*) Pycnonotus Arsinoe. 

most pokolba kivánta öket a pávákkal, foglyokkal és minden lármával 
együtt, mert zavarták a figyelésben és hallgatózásban és nem birta világo- 
san kivenni, hogy csakugyan megzörrent-e az embermagas dsungelfü a háta 
mögött, midőn a szárazpatak medrén keresztül menve, az aszulevelek halk 
zörgését vélte hallani? . . . 

Ebben a pillanatban egy sakált látott a patak ágyán keresztül surranni. 
Megállott tehát és hallgatódzni kezdett, de semmi se mozdult, mire az övére 
akasztott rézgyürüket kezdte rázni, csörgetni, de midőn erre sem mozdult 
semmi, ujra vigyázva tovább indult . . . 

A nap e közben már egészen alászállott a hegyek mögé és a bokrok között 
félhomály kezdett terjengeni. Az őrnagy erre megállott és gondolkozni 
kezdett, tovább menjen-e, vagy pedig itt maradjon, mert első elhatározásához 
hiven a folyómeder fordulójánál akart lesbe állani. 

A mint azonban a meder tulsó partjára lépett, ugy tetszett neki, mintha 
megint hallaná az előbbihez hasonló lassu, száraz levélzörgést, mire tüstént 
megállva, balfelé fordult, honnan a zajt hallani vélte . . . És csakugyan akkor 
világosan látta, hogy az embermagas, sürü fü gyengén ide-oda hullámzik, 
mintha, nemcsak az alkonyi szellő lebbegetné, hanem mintha benne lassan 
és óvatosan feléje kuszna valami . . . azután pedig erős duruzsoló fonást 
hallott, a mivel egyidőben azt is észrevette, hogy a magas füvel kevert ala- 
csony bozót mögött, nyolcz-tiz lépésnyire valami mozogni kezd . . . 

Ebben a feszült, várakozásteljes pillanatban, hogy jobban odaláthasson 
az őrnagy pár lépésnyire hátrább vonult . . . És ez a pár lépés mentette meg 
neki az életét! Mert ugyanebben a pillanatban a szétrepülő bozótból, egy 
óriási tigris szökött hörgő fujtatással elő és alig hat lépésnyi távolban böm- 
bölő ordítással állott meg előtte . . . 

Óriási vén állat volt . . . Csikos bőre fénylett, ragyogott a nap utolsó 
sugaraiban, mint valami velenczei brokátköpeny s fejét lesunyva, gyürüs 
farkával oldalait korbácsolta, éppen ugráshoz készült, midőn az őrnagy 
fegyverétől nyakszirten találva, a patakágy homokos medrébe hempergett, hol 
azután második golyójával megadta neki a kegyelemlövést . . . 

Ugyancsak ezzel az Allan őrnagygyal történt, hogy egy déltájon a folyó 
partjain cserkészve, egy csapat arni bivalyt pillantott meg a folyó vizében 
hüsölve. A bokrok között csendesen meghuzódva, egyszerre csak a folyó felett 
áthajló kyrafának a törzsén két leselkedő tigrist látott lelapulva, a melyek 
közül az egyiket abban a pillanatban lőtte le, midőn a bivalyokra készült vetni 
magát, a másik pedig a lövés durranására eltünt a sürüség között . . . 





A csapdát állitó trapper. 


Prémvadászat a magas" 
északon. 


Amint beköszönt a tél hullongó havával és szikrázó jégpánczéljaval, elő- 
kerülnek a prémek, bundák és szőrmegallérok különféle nemei a szücsök jól 
gondozott rejtekeiből és ugyancsak megbámulják azt a szerencsés halandót, 
ki kabátján egy kékesszürke sarki róka, vagy egy bársonypuhaságu remek 
tengeri vidragallért visel, mert nem mindenkinek adatott meg az a kivételes 
szerencse, hogy ilyen ritka és drága szörmét viselhessen, miután egy hibátlan 
.kék rókabőrért 200--300, egy tengeri vidragereznáért pedig 2500—2600 ko- 
ronát is fizetnek. Ezek a rémdrága prémek Szibéria, Grönland, a Spitzbergák 
és Észak-Amerika Jegestenger övezte, valamint a Pehring-szoros örök hó- 
és jéghegyfedte tájairól kerülnek hozzánk, a szibériai és az orosz-amerikai 
nagy prémtársaságok utján. 

Mert csak a magas észak az igazi prémes állatok hazája, hol a hótól 
roskadozó, komorzöld fenyvesek határtalan rengetegei, sivár hópuszták, kopár 
sziklahegységek s szakadékos völgykeblek váltogatják egymást és ahol éjszaka 

a tündéri aurora borealis ragyogtatja szivárványszinü sugárküllőit a sötét 
aczélkék égbolton. i 

A tenger harsogásán, a jéghegyek szakadozó ropogásán kivül nem hal- 
látszanék más hang a fagynak, némaságnak. és az élettelenségnek ebben a 
zordon birodalmában, ha csak az északi állatvilág mozgalmas életével meg 
nem élénkitené a tájat. 

A halmok és lejtők törpe nyirfával és arbutuscserjével tarkázott olda- 
lain a hófehér hölgymenyétek (Mustela erminea) játszadoznak egymással. 
Ezeknek a bőréből készül a királyi hermelinpalást fekete csikjaival. Játsza- 
dozva követik a törpe egerek (Mus pygmeus) apró nyomait és mélyen a hóba 
ásott alagutjait, közbe-közbe egy-egy félénk sarki nyulat (Lepus glacialis) 
ugratva fel fektéből, melynek hófehér bundája teljesen beleolvad a hótakaró 
szeplőtlen fehér szinébe. 

Játékuk közben észre sem veszik, hogy. a fenyveserdők homályából egy 
barnaszőrü állatka szökken nagy óvatosan elő és a mespilus-cserjék mögé 
huzódva, éhvillogásu szemekkel, ugrásra készen, lesi minden mozdulatukat. 
Ez a barnaszőrü állat a drága bundáju czobolymenyét (Mustela zibellinus), 
amelynek gereznája annyira keresett és értékes, hogy azt a belőle készült téli 
bundát, melyet Miklós czár I. Napoleonnak ajándékozott, 150.000 koronára 
becsülték, egy párisi szépségnek pedig a bundája 30.000 frankba került ebből 
a szőrméből. 

A czoboly egy ugrással nyakonkapta az egyik hölgymenyétet és épen 
a lakmározáshoz készült fogni a vértől piros havon, midőn a bokrok közül 
két ujabb hivatlan kosztos jelentkezett a lakomához! , . . Először óvatosan és 
sunynyogó lelapulással közeledtek a mit sem sejtő czobolyhoz, de midőn elég 
közelre meglophatták, vakmerő szemtelenséggel kurrogva, ugrottak melléje. 

Mindkettő a mi rókánkhoz hasonlit, csakhogy kisebb. Az egyik tiszta 
hófehér, mint a legszüzebb hótakaró, a másik pedig a palához hasonló kékes- 
szürke bundát visel. Ez a sarki, vagyis a szibériai róka (Vulpes lagopus) a 
prémes állatoknak egyik királya. 

A czoboly rövid marakodás után mérges prüszköléssel kereketoldott. 
nehogy őt is az erősebb jogánál fogva, felpecsenyézzék, mert a sarki róka 
épen nem válogatós az élelemben! Megeszik az mindent a világon, amit a 
tenger hullámai és a hómezők nyujtanak neki. Dög vagy Íriss hus, az neki 
mindegy, csak ennivaló legyen! 

Nyáron a környezetnek megfelelő föld- vagy sziklaszinü szürkésbarna 
bundát visel, amely télre átváltozik hófehérré vagy palakékessé. Ez a kékes- 
szinü válfaj vagy szinváltozat a legdrágább és legkeresettebb, s azért vadász- 
szák is serényen az osztják, jakut, tunguz és szamojéd népek s a szibériai és 
az amerikai prémvadászok, vagyis a trapperek, kik egész életüket az északi 
rengetegek és végtelen hómezők lakatlan tájain vadászva, töltik el. 

A sarki rókát, mivel a golyó az értékes prémet átlyukasztva, megron- 
taná, a legtöbb esetben lesvermekben, hurkokban és csapdákkal fogják, amely 
csapdának azonban olyan ügyesen és annyi furfanggal kell elkészítve lenni, 
hogy a róka koma meg ne orrontsa és gyanut ne fogjon, különben bele nem 

megy, vagy legfeljebb a beletett csalétket lopja ki bámulatos ügyességgel 
belőle. 

Bár, ha olyan kitanult okosnak nem is mondható, mint a mi rókánk. 
de ravaszságra, torkosságra és szemtelen tolakodásra nézve a miénk bátran 
leczkét vehetne ettől az északsarki rokonától. E tulajdonágairól az északi 
tájon járt utazók majdnem hihetetlen dolgokat és csodákat beszélnek . . . 

A Behring-szigeten alig él rajtuk kivül más négylábu és midőn ott egy 
tudományos expediczió tanyát ütött, nemcsak éjjel, de nappal is a legnagyobb 
szemtelenséggel a kunyhókba tolakodtak és elloptak, elcsentek, elhurczoltak 
mindent, amit csak megmozditani lehetett. A 15—25 kiló nehézségü besózott 
husós hordókat kigörgették, s addig görgették, dobálták és harapdálták, mig 
a tartalmához nem férhettek; söt vakmerő szemtelenségük annyira ment. 
hogy midőn az expediczió egyik-másik tagja valami állatot nyuzott, folytono- 
san körülte sürögtek, forogtak és kilesve a kedvező pillanatot, a kezeik közül 
kirántották a prédát és fel se vette a többi, midőn a vadász e szemtelenségen 
nekidühödve, késével két-három körülötte szemtelenkedő rókát leszurt. 

Az elásott élelmiszereket, bármilyen jól el voltak rejtve s ásva és nehéz 
kövekkel befedve, kikaparták és ellopták. A nehezebb köveket — kettő-három 
a vállát nekivetve, akárcsak az emberek — elgörgették, ha pedig a hust egy 
földbe ásott magas póznára akasztották, addig ásták, kaparták a pózna tövét, 
mig az ki nem dőlt; ha pedig igy nem birtak vele, egyik ravasz macskaügye- 
sen felmászott rá és elrágva az akasztózsineget, a prédát ledobta a többieknek. 

Az expedicziónak minden mozdulatát éberen megfigyelték. Ha vadászni 
mentek, egy kisebb csapat elválhatlanul nyomon követte őket tisztes távolság- 
ban és bármit lőttek is, azonnal ott termett a ravasz banda és részt követelve, 
lopni próbált a prédából. 

Ha a tenger hullámai valami nagyobbfajta állatot: delfint, rozmárt 
vagy fókát kivetettek, rögtön ott termett ez a mindig éhes és örökké szaglálódó 
prédaéhes rókahad és hihetetlen gyorsasággal felfalta és eltüntette a csupasz 
csontokig. Amit nem tudtak felfalni, vagy ha munkájukban valaki megzavarta, 
őket, azt gyors lótás-futás között darabonként a hegyek és sziklák közé hur- 
czolva, elrejtették a kövek, bokrok vagy a. hó alá és a felturt havat farkukkal 
olyan ügyesen elegyengeíték, hogy a legélesebb szem se tudott reáakadni és 
ezt olyan gyors, ügyes és egyértelmü munkával végezték, hogy valóban bámu- 
latraméltó volt. 

Ugyanis az ilyen munkánál egy-két szemes ravasz mindig őrt állott 
valami kedvező helyen, honnan. a környéket beláthatta és ha embert vagy 
valami nagyobbfajta ragadozót látott közeledni, rövid csahintással jelt adott, 
mire az egész csapat egyesült erővel nekiállva, a prédát olyan gyorsan és 
ügyesen beásta a homokba vagy hófuvásba, hogy nem lehetett még a nyomára 
se többé reáakadni. 

Daczára ennek az egyetértő munkának, az egész banda örökké veszeke- 
dett és marakodott egymással, csak. ha lopni kellett, akkor állott be közöttük 
a béke és egyetértés. Az expediczió tagjainak, midőn azok az enyhébb éjjeleken 
a füstös és szorult levegőjü kunyhók helyett a szabadban aludtak, tömérdek 
kellemetlenséget okoztak lármás lótás-futásukkal s kurrogó marakodásukkal 

s e mellett lerángatták az alvók fejé- 
ről a szörmesipkát, kezeiről a keztyüt 
s hideg orrukkal végig szaglászták az 
arczukat, továbbá lerágták, lehuzo- 
" gatták róluk a hód- és szarvasbőr- 
takarókat, lábaikról meg a rozmárbőr- 
csizmákat. Néha pedig egy-egy alvó 
nagyott jajjintva arra riadt fel, hogy 












a hegyes rókafog a csizma mellett 
jól a lábába harapott. 

Hiába próbáltak a lelőtt vadra 
ráfeküdni, nem használt az semmit ! 
Olyan ügyesen kirágták, kiették az 
alvók alól a legnagyobb részét, hogy 
észre sem vették, sőt annyira szem- 
telenek és vakmerők voltak, hogy 
utóbb már az alvókat arczuktól 
kezdve le a lábukig végigszagol- 
gatták, tapogatták és ha egyik- 
másik holtnak tettetve magát, lélek- 
zetét visszatartva, várta, hogy vaj- 
jon mit csinál vele a róka koma, 
nagyon keservesen megbánta ezt a 
tréfát, mert biz az halottnak vélve 
a tréfálót, jól az arczába vagy a kezébe harapott neki. 


Donászy: Tengereken innen. tengereken tul. 


keri 

Érdekes volt nézni, midőn reggelenként az egész rablóbanda a tenger- 
parton portyázott, az ott szanaszét a napon heverő fókafajok között. Minden 
egyes alvó fóka gyökeresen végig lett szaglálva és vizitálva, hogy nem akad-e 
döglött közöttük, rnert kivált az oroszlánfókáknál gyakran megtörténik, hogy 
álmukban agyonnyomják a kicsinyeiket . . . Volt is nagy mozgás, ha néhány 
ilyenre találtak, de csak rövid ideig, mert néhány rövid percz alatt az agyon- 
nyomott fókafiak nagy huzalkodás és csaholás között a rókagyomrokba ván- 
doroltak. A fókavadászoknak, midőn a tengerpart füves sziklái között heverő 
fókacsapatra támadnak és azok nagyobb részét leölik, néha valóságos csatá- 
kat kell ezzel a vakmerő rókahaddal vivniok, nehogy az agyonvert fókák bőrét 
szétmarczangolják és tönkre tegyék . . . 

A tengeröblöt keritő magas sziklapárkányokon temérdek tengeri madár 
fészkelt. E párkányok azonban olyan magasan és meredeken feküdtek, hogy 
egy macskának is nehéz dolgot adott volna oda felkuszni. A tojásokra és 
zsengehusu fiókákra éhező sarki rókákat ez azonban nem rettentette vissza, 
hanem kötéltánczoshoz méltó ügyességgel megmászva a sziklafalakat, a tojá- 
sokat hegyüknél feltörve, kiszörpölték, sőt az expediczió nem egy tagja látta, 
amint egy-egy alkatojást állával a melléhez szoritva, vagy pedig óvatosan a 
fogai közé véve, egyik-másik nőstény róka törés nélkül lehozta a legmerede- 
kebb magasból, hogy fiókáinak vigye, amelyeknek száma néha 8—12-re is 
rug. Az anya fiókáit egész az önfeládozásig szereti és dédelgeti és midőn a 
kölykezés ideje április vagy május hóban elérkezik, a hegy vagy partoldalba 
körülbelül tiz láb hosszu bejáratot kapar, melynek végét katlanszerüen kibő- 
vitve, melegen kipárnázza mohával és szőrökkel. E katlanból vagy nyolcz-tiz 
mellékkijáró vezet minden irányban és ha a rókaanya észreveszi, hogy a vacz- 
kát felfedezték, fiókáit más, biztosabb helyre hordja, néha több órányi 
távolságra. 

Szinte csodálatos, hogy minő cselt eszel ki akkor a róka koma, ha va- 
lami szárnyas pecsenyére éhezik. Kikeresi a dunnakacsák és az alkáktól leg- 
jobban látogatott helyeket és ott fejét és lábait elnyujtva, a hátára fekszik és 
teljesen mozdulatlan marad, de lombos farkának alig észrevehető gyenge csó- 
válgatása jelzi, hogy lehunyt szempillái alól élesen kémlel mindenfelé . . . és 
midőn a mindenfelől rajzó szárnyasok mozdulatlan dögnek vélve, végre a 
közelébe merészkednek, egyszerre villámgyorsan felrugja magát és a másik 
pillanatban már a fogai között vergődő kövér falattal vidáman üget 
tanyája felé . . . 

Amilyen. örömmel keresik és vadászszák a trapperek és vadfogók egy- 
részt a sarki róka kékszinü változatát, annyira átkozzák és gvülölik más- 
felől az egész rókanemzetséget és ezzel együtt a wolwerént, vagyis a torkos- 
falókat (Gulo borealis), amelynek kissé érdesszőrü, de azért nagyon szép bun- 
dája szintén a keresett szörmék közé tartozik. 

Mert jaj annak a vadásznak és vadfogónak, ha egy-egy kitanult vén 
sarki róka, vagy egy wolwerén a felállitott csapdáira ráakad! 

Ugyanis a prérnvadász annyifajta és olyan nagyságu csapdákat állit fel, 
amilyen prémes vadat akar elejteni. Mert más csapda kell a hódnak, más a 

vidrának, a nyestféléknek és a rókáknak és ha czobolyt, hermelint vagy egyéb 
nyestféléket akar fogni, akkor szekerczájével levág néhány fiatal fát s azokból 
egy csomó, körülbelül méternyi hosszu. czövekeket farag s azokat tojásdadon 
megnyult félkör alakban leveri a földbe. Ebbe a keritésforma czövekelésbe — 
melynek hossza és szélessége mindig a vad nagyságához van mérve, annyira, 
hogy annak csak kétharmada férjen bele és ne tudjon benne megfordulni — 
a, bejárónál keresztbe tesz egy hosszu husánggal feltámasztott nehéz tuskót 
vagy fatörzset, amely viszont egy könnyen járó peczekkel van feltámasztva és 
amelyre a csalétek van reáerősitve. A csalétek rendesen abból a vadból áll, 
amelyet az illető állat kedvel, ennek hiján husból vagy piritott szalonnabőr- 
kékől. A csapda azután a bejárón kivül, nehogy a vad gyanut orrontson, be 
lesz csalókán fedve galyakkal, fakéreggel vagy hóval. Ha most a vad félig a 
csapdába kuszva a csalétket megrántja, a rázuhanó tuskó agyonüti. Nagyon 
egyszerü, de nagyon bevált és elmés szerkezetü csapda ez, amelylyel rókát és 
más minden vadat lehet fogni és egy ügyes. gyakorlott prémvadász napjában 
negyvenet-ötvenet is elkészit belőle a több mértföldnyi tágas vadászterületen. 

A fiatalabb és tapasztalatlanabb rókák belemennek ezekbe és a másféle 
csapdákba, a vén, ravasz kékrókák és wolwerének azonban óvatosabbak és 
ugy felcsufolják a szegény vadfogót, hogy sirva néz utánuk. 

Ugyanis, midőn ez napkelte vagy napalkony táján csapdáit felkeresi, 
szomoru meglepetéssel látja, hogy azokból nemcsak a csalétek, de a benne 
volt és megfogott vad is gavallérosan ki van takaritva, mert a vén ravasz 
nem a csábitón invitáló nyiláson bujt be. hanem szépen kiásta a csapda olda- 
lát vagy hátulját és onnan lopta ki a csalétket, vagy a belé szorult vadat; 
a vascsapdánál pedig nem felülről, hanem alól kaparta el a havat és igy 
hiába csappan el a vasfogó, a kitanult ravasz kaparászó talpát nem fogja 
meg. E kár után káromkodva bandukol az övig érő hóban a másik csapdához. 
Abból is, sőt kétségbeesve látja, hogy a többiből is ki van lopva, fel van falva 
a benne volt drága prémes zsákmány az utolsó darabig és mintegy kiáltó 
gunyból csak kevés vér. vagy a farkának ott maradt vége tanuskodik arról, 
hogy mi lenne benne, ha benne maradt volna! 

Ami vadat ez a két rabló fel nem tud emészteni, azt elhurczolja és el- 
rejti mindenfelé. Amit elhurczolni nem. tud, mintha csak boszut akarna állani 
a vadászon, azt használhatatlanná tépi és marczangolja, sőt nemcsak a csap- 
dákat rabolják ki, hanem, ha ráakadnak valamely faoduban vagy szikla- 
üregben a vadász eldugott rejtekére, ahol az fölösleges élelmiszereit és zsák- 
mányolt bőreit tartogatja, ezt a rejteket is tisztára kirabolják és tovahurczolva, 
elássák a hóba, vagy elrejtik valamely hozzáférhetlen faoduba és sziklaüregbe. 

Ilyen módon egy vagy több sarki róka tönkreteszi a prémvadász min- 
den igyekezetét és fáradtságát, mert, ha a vadásznak egyszer a nyomába sze- 
gődik, az máskép nem szabadulhat tőle, mintha egy másik, távolabb fekvő 
tájon próbál szerencsét. De még ez se biztos! Ez a drága bundáju lator, ami- 
lyen nagy kószáló kedve van, ha nyomaira ráakad, ezeken oda is utána ván- 
dorol, hogy dühbe hozza, kétségbeejtse és tönkretegye, sőt, mint Parry kapi- 
tany beszéli, egy ilyen vén ravasz sarki róka napokig lóstatott fel-alá a fo- 

lyóparton, hogy az előle a tulpartra és onnan másik tájra vándorló vadfo- 
gónak elveszett nyomaira rábukkanhasson és midőn hosszas keresés után a 
nyomokra. reáakadt, a zajló jégtáblákon keresztül követte a folyó másik part- 
jára és hangos csaholással, mintegy örömriadót fujva, vigan és serényen 
tovább követte az eltünt vadász nyomait, hogy a csapdáit továbbra is 
kifosztogassa. 

A kékrókánál, mely válfajt ma már az Aleuta-szigeteken szabad élet- 
módjának megfelelő körülmények között, mesterségesen is tenyésztik, jobban 
fizet a drága gereznáju tengeri vidra, (Enhydris marina) vadászata. Ez jóval 
ritkább az előbbinél, mert mig a kék rókabőrökből évenként 5000—6000 da- 
rab kerül ma már a piaczra, mintegy 900.000 korona értékben, addig a ten- 
geri vidráéból alig kerül 2500—3000 darab évenkent vásárra, de 2—3 millió 
korona értékben . . . 

A tengeri vidra, melynek hosszu, sürü szőrü és leirhatlan selyemlágy 
és atlaszfényü bundája a legszebb feketebarna bársony színében ragyog, tős- 
gyökeres tengeri lakó. Az Aleuti-szigetcsoporttól a Behring-szigetekig, minde- 
uütt található s eledelét: kagylók, rákok, héjanczok és apróbb halak képezik. 
Kitünő uszó és bukó, amelyben nagy segitségére vannak uszonyformán ella- 
posodó széles hátsó lábai, amelyekkel azonban a szárazföldön is meglehetős 
gyorsan és ügyesen mozog egy darabig, de csakhamar elfárad. 

Mennél vénebb az állat, annál fényesebb, lágyabb és ragyogóbb fényü 
a bundája, sőt a nagyon véneknél a szőrök hegyei fehéres szinben játszanak. 
mely az állat gereznájának, ragyogó ezüstszinü árnyalatot kölcsönöz. Az 
ilyen bőrök a legdrágábbak és ezeket különösen Chinában a főmandarinok 
kedvelik, akik a szőrök hegyeit még meg is szokták aranyoztatni, hogy fényét 
ús szinhatását még hatásosabban fokozzák . . . 

Az Aleuti-szigetek lakói a tengeri vidrát kalannak, a félig felnőtt fióká- 
kat: koschlokinak, a szopós kölykeket pedig: medvekinek nevezik és érdekes 
dolgokat beszélnek e hatalmas, majdnem borjunagy állat életmódjáról. Ez a 
nármas elnevezés mutatja, milyen becsben és tiszteletben áil az aleuták népé- 
nél ez az állat, melynek egész háztartását és életmódját ugy ismerik, mint a 
saját magukét. 

A tengeri vidrák legjobban családi körben szeretnek tartózkodni. A him, 
a nő és a fiókáik órák hosszán át fáradhatlanul eljátszadoznak egymással a 
lágyan ringó hullámok hátán, vagy a partok napfény aranyozta jégtábláin 
és puha fövényén. A czirógatásoknak, kedveskedéseknek se hossza, se vége. 
Egymás mulattatására bohó bukfenczeket hánynak, merész bukó- és uszó- 
műveleteket végeznek, mialatt a szülők szemei szeretetteljes gondossággal 
ügyelik a fiókák mirden mozdulatát. A szülők annyira önfeláldozólag sze- 
retik kicsinyeiket, hogy saját életüket is feláldozzák, hogy azok a veszélyből 
rnenekülhessenek és ha fiókáikat elrabolják, a szülők gyermeksiráshoz ha- 
sonló hangon jajongnak és a fiaikat vivő csónakot messze elkisérik, a meddig 
csak láthatják. A kicsinyétől megfosztott anya nem eszik fájdalmában és 
csontjáig lesoványkodva, hetekig kóborol fel-alá azon a partokon, hol fiókáit 
elrabolták. Vonzó és meginditó jelenet az is, midőn a szülők a kicsinyeknek 

uszóleczkéket adnak. Ilyenkor egyik gyöngéd és bohó tréfa a másikat éri. 
A kicsinyek fürge halként viczkándoznak a szülők körül, kik majd az egyiket, 
majd a másikat a levegőbe dobva, előlábaikkal labdaként felfogják; majd. a 
hátukra veszik; majd pedig hanyatt fekve, mint az anya gyermekét, előlábaik- 
kal gyengéden magukhoz szoritva, ölelgetik, dédelgetik, kivált, ha elfáradnak, 
söt emberformán kedveskedve, valósággal csókolgatják őket. 

Szép napfényes és csendes időben, több család a tenger partjaira vonul 
ki pihenni és szunyókálni. Ilyenkor aztán a benszülött vadászok szél ellené- 
ben óvatosan meglepve őket, rájuk rohannak és a fejükre s orrukra intézett 
bunkócsapásokkal ölik meg azokat, a melyek nem birnak elég gyorsan a hul- 
lámok mentő mélyébe visszamenekülni. A menekülni nem tudó öregeknek 
ilyenkor valóságos köny potyog a szemeiből és előlábaikkal szemeiket elta- 
karva, kétségbeesett nyöszörgéssel várják a halálos bunkócsapást. Továbbá 
vadászszák őket csónakokra ülve, a melyeken hosszu sorba oszolva, bekeritik 
őket és midőn a fáradtra hajszolt kalan lélekzetvétel végett felbukik, golyó- 
val vagy" nyillal szemen lövik őket, nehogy a drága prémet átlyukasztva, 
megrontsák. Fogják őket még a part közelében kedvencz játszóhelyeiken, fel- 
állított hálókkal, vagy pedig a vadász másfél méter gömbölyded lyukakat vág 
a jégen s azok mellé hosszu sorban póznákat verve le, ezekre bőrből font köte- 
let függeszt. Ezen kötélről megfelelő csalétekkel ellátott hurok, vagy vidra- 
vas lóg a viz alá, melybe, ha a kalan beléakad, ezt a. kötélre függesztett csen- 
getyü azonnal jelzi és akkor a lesben álló vadász a vidrát késlekedés nélkül a 
felszinre rántja, nehogy az erős állat hánykolódásával a hurkot és kötelet 
elszakaszsza és elmeneküljön. 

Sajátságos és megfejthetlen titka a természetnek az, hogy mennél érté- 
kesebb, szebb és tömöttebb bundát visel a kalan, annál vigyázóbb, éberebb 
és óvatosabb, mintha maga is tudná szőrméjének az értékét és keresettségét. 
Az ezüstfehérrel tarkázott vén vidrákat alig lehet elejteni, annyira éberek és 
óvatosak, mig ellenben azok, a melyeknek a bőre fakó, ritka és fénytelen, 
mintha sejtenék, hogy rájuk ugy sem vadásznak, alig hogy óvakodnak a vadá- 
szoktól. Ez bebizonyitott tény, a melyről Steller maga is több izben meggyő- 
ződött. Egy ezüstfehér szőrü vén kalanra ugyanis másfél hónapig lesett és 
vadászott. mig végre nagy nehezen, mindenféle cselfogást kipróbálva, nagyobb 
részt a véletlen segitsége folytán elbirta ejteni, ellenben a kopott szőrü és fiata- 
labb példányok minden félelem nélkül csónakja körül bukdácsoltak órák 
hosszán keresztül, olyan közelben, hogy majdnem az evezőjével elérhette őket. 

Természetesen ugy ezeknek, mint a kékrókának és velük együtt az északi 
prémes vadaknak a vadászata nehéz fáradalmakkal, nélkülözésekkel, sok eset- 
ben pedig életveszedelemmel van összekötve . . . 

Eltekintve attól, hogy a vadásznak mértföldekre és mértföldekre ter- 
jedő jég- és hófedte sivatagokat és rengetegeket kell naponként széles hóczi- 
pőin bebarangolnia, metsző fagyot és más egyéb nélkülözéseket türnie, min- 
dennap készen kell lennie arra is, hogy meglepi a legnagyobb és legfélelme- 
sebb ellenség, az északi tájak réme: a hirtelen kitörő hózivatar és az utvesztő 
köd, mely sokszor hetekig megüli átláthatlan fátvolával a tájat . . . 

Ilyenkor a magányos vadász el van veszve! Mert a sürü ködben irányt 
és utat vesztve, nem talál vissza védő tanyájára és a hosszu ide-oda való 
bolyongásban vagy valami feneketlen hószakadékba zuhan, vagy pedig a 
hidegtől, fáradtságtól és éhségtől kimerülve, végre is a fagy martaléka lesz... 

A: hózivatar ellenben még a ködnél is rettenetesebb! Mert az orvul és 
váratlanul támad a mit sem sejtő vadászra. A nap egyszerre koromeötét 
éjszakára változik és a feltámadó.orkán, mely a száz éves fenyő óriásokat 
gyenge nádszálként tördeli össze, minden élőt elsöpör és magával ragad, vagy 
pedig az özönnel hulló hótömeg maga alá temeti. A. meglepett prémvadász 
hiába akar menekülni! A keoromsötétségben nem lát egy lépésnyire se, a har- 
minczöt—negvven Celsius foknyi rettenetes hideg csontját-velejét fagylalja... 
A sivitó orkán labdaként ragadja a gomolygó hótömegek közé, melyek perczen- 


ként két lábnyi magasan boritják a földet . . . és a mikor elbukik, olyan hótö- 
meg zudul reá, mely alól nincs menekülés . . . a fagytól ellankadt embernek 
nincs ereje kivaczkolódni . . . és ott fagy, ott fullad meg a végtelen, fehér 


hótakaró alatt . . . 

Ezekért a veszélyekért azonban kárpótolja a rengeteg erdő, az észak 
állatvilágának változatos képeivel s kárpótolja az emberhangtalan, fenséges 
magány, a melyet nem cserél fel semmivel a világon, a ki megszokta, mert 
csak annak magány az, a ki meg nem érti a természet örökké uj és változatos 
képeit, a melyek mozgó panorámaként vonulnak el a prémvadász előtt, ki egy- 
szerre félre kanyarodva megáll, széles hóczipőin, mert a rengetegnek elcserjé- 
sedő szélénél a mink-nyest, vagyis a pékán (Mustela canadensis) csapázza a 
viburnum és arbutus bogyók után keresgélő hófajdok nyomait, közbe-közbe 
figyelve szemez és fülel a rengeteg buskomoran zugó mélye felé, honnan az 
erdei és fenyves foglyok fázó pityegése olvad belé a szél bus morajába. 

Odább egy-egy hófedte tamarak-fenyőnek és a szomszédos kupresszus- 
fának busongva hajló ágairól szikrázva porlik alá a hótömeg . . . Egy 
karcsu királynyest szökik ágról-ágra a toronymagas Lambert-fenyők és 
czédrusok törzsén villámsebesen fel-alá rohanó fekete- és sziirke eveteket 
üldözve . . . 

Kigyóként surran át a lombok összefonódott labyrintjain, madárként, 
mintha szárnya volna, szökell ágról-ágra és épp oly villámsebességgel cziká- 
zik fel-alá a mohos törzseken, mint a hajszolt mókusok és végre is egy reme- 
kül kiszámított nyilgyors szökéssel majdnem röptében kapja el a rémületében 
egészen fejétvesztett, fáradtan lihegő mókusok egyikét . . . 

A vadász szemei villognak az igazi vadászhévtől és gyönyörtől, a mint 
a mókus vérét mohón szivó királynyestre figyel, mert az egyszerre neszelni 
kezd és rövid előlábaival a fa mohos derekához támaszkodva, egész kigyó- 
szerü karcsuságában felegyenesedik. 

A vörösbogyóju taxusfák irányában az erdő visszhangos ropogása hall- 
szik. A fagyott hó csikorog, az ághegyekre fagyott jégcsapok csendülve össze- 
verődnek . . . 

Egy falka jávorszarvas töri át magát a hótól roskadozó cserje tömkele- 
gen és az alatt a dölt vörös czedrus alatt vonulnak el, mely 40—50 lábnyi 

hatalmas törzsével estében egy kanadai fenyőnek a főágára döli . . . melynek 
lombjai körül zöldesen szikrázó, vérszomjas szemek merednek a közeledő csa- 
patra . . . s a másik pillanatban egy hatalmas test veti magát lezuzó szö- 
késsel a vékony ághegyeket késedelmesen csipkedő jávortehénre .. . . 

A csorda riadtan menekül tova a felhörrenő nyávogó orditásra . . . 5 
gőzölgő vér festi pirosra a felturt havat, a sarki hiuz (Lynx borealis) pedig 
győzelmes kurrogással szivja, kortvogtatja az átharapott nyakütérből kiszö- 
kellő párolgó vérsugárt . . . 

Egyszerre azonban riadtan kapja fel fejét és szemeit mérges szikrázás- 
sal a szemközti boróka sürübe meresztve, vértől párolgó torkából haragos 
fuvás és vertyogás tör elő, mert a bokrok közül egy carcajou (Gulo luscus} 
dugja elő tömzsi. busa fejét és fogait vicsoritva, szimatol a friss vérszagra, 
rnintha részt akarna követelni a még mindig vonagló prédából . . . 

A carcajou azonban nem mer közeledni, hanem csak sunynyogva buj- 
kál a bokrok között és éhvillogásu szemekkel lesi, mikor hagyja ott a hiuz 
az elejtett prédát . . . Jól tudja ő, hogy az az áldozatnak csak a vérével lakik 
jól, a többit nekik hagyja . . . s e közben lassan aláereszkedik a téli éjszaka 
ködfátyolos sürü sötétségével és visszhangverő néma csendjével, melyet csak 
a hóterhelte rengeteg fáinak a ropogása zavar meg, midőn egy-egy szétrepedő 
faóriás nagyot durran a fagytól . . . 

Egyszerre azonban, mintha maga ez a ködfátyolos sötétség is elkezdene 
süketen üvölteni, olyan visszhangzó vonitás és csaholás veri fel a táj fagyos 
csendjét . . . Egy vadászó farkascsapat üvöltő kardala ez, mely száguldva 
rohan a menekülő jávorcsapat nyomába, a melyet hóvárából sikerült kiza- 
varnia . . . A fagyos hó csikorgása, a fel-felüvöltő vonitások egyre távolabb, 
egyre enyészetesebben hangzanak el az éjszakában . . . mire a rengetegből, 
mint a daemonok kinhahotája, mint a fojtogatott ember sikoltásba fult hör- 
gése, harsanik fe! az óriási uhu (Strix virginiana) hajmeresztő jajongása, 
mely borzalmas hangokra, mintha maga az éj is megrémült volna, szorongó, 
kietlen csendesség ereszkedik a tájra... csak a távolból... a messze távolból, 
éjszak felől, hangzik a partokon megtörő tengernek a tompa morajlása . . . 

E zajló morajba virradat felé az észak felé huzó hattyuk, sarki ludak 
és jeges réczék mélabus hangja olvad belé a magasból . . . Még szürke min- 
den . . . csak a jégtáblák csillognak a haragos zölden zajló hullámokon. . . . 
A hullámok tetején egy-egy drága prémü kalan, vagyis tengeri vidra (Enhyd- 
ris maritima) ringatódzik, odább pedig egész csapat fóka kúszik fel lomhán 
az aszú tengeri füvel és jégtáblákkal boritott magaslatra . . . Gyanutalan 
nyujtózkodnak el vagy esetlenül csusznak-másznak ide s tova, mig közöttük 
és felettük rikoltozva, szállongnak az ébredező sirályok és osztriganyitogatók 
reggeli után keresgélve . . . de ez a békés csendélet csak addig tart, mig az 
össze-visszadőlt jégbuczkák és hóhalmok mögül egy csapat. fókavadász nem 
tör elő, kik az esetlen lassusággal menekülő állatok nagy részét nehéz fur- 
kóikkal agyonbunkózva, valóságos vérfürdőt rögtönöznek a tenger eme kere- 


sett prémü lakói között . . . 

November elején, mikor mindezek az állatok felöltötték már becses téli 
bundájukat, kezdődik a prémvadászat ideje és a hires Hudson-bay társaság, 
valamint az amerikai prémtelenek vadászai, trapperei, vadfogói és voyageur- 
jei kezdenek utra és a vadászatra készülődni a jeges tengerpartok, a hófödött 
lapályok és a téli mezt felöltött végtelen rengetegek mélye felé . . . 

De, hogy is ne, mikor a végtelen területeken elszórt beváltó állomások, 
váracsok, telepek , bármily mennyiségben hozzák is a prémeket, készségesen 
átveszik, mert ugy az amerikai, mint az orosz, angol és német piaczokon, a 
prémáru egyike a legkeresettebb czikkeknek. Egy-egy darab hibátlan tengeri 
vidrabőrért, mely különösen Chinában nagyon keresett czikk, 1800—3000 
korona mesés árakat fizetnek, a ritka és szintén kevés számban vásárra kerülő 
kék- vagy ezüstróka-gereznáért pedig 1000—1500 koronát is elkérnek és hogy 
egy ezzel bélelt bunda minő rengeteg értéket képvisel, azt legjobban mutatja az 
orosz czárnak a londoni világkiállításon sokaktól megbámult és megirigyelt 
bundája, mely circa 68.000 koronára volt becsülve . . . Ellenben egy keresz- 
tes róka-bundáért 80—90 koronát, egy pékánért 28—40 koronát, a nyestéért 
25—30 koronát, a fouterauért 15—20 koronát fizetnek, a vidraprémért pedig, 
mely szintén igen keresett czikk, hüvelyenkint 1—2 koronát is adnak szépsége 
és minősége szerint. Egy szép hiuzbőr szine, rajza, tömöttsége és nagysága 
szerint 8—25 koronát, egy kasztorbőr 3—10 koronát ér, ellenben a valamikor 
annyira, keresett és drága hermelin-prém ma már az európai piaczokon alig 
számit valamit, csakis Chinában veszik és kedvelik. 

A mi magát a Hudson-bay társaságot illeti, ezt a társaságot Ruprecht 
herczeg, a szerencsétlen Pfalzi Wrigyes fia és I. Jakab angol király unokája 
alapitotta többedmagával... és sokáig félelmetes versenytársa volt neki a 
Mackenzie által alapitott Északnyugati társaság, a melylyel, sok versengés és 
valóságos harczok után, végre egy társasággá olvadt. Volt idő, mikor 60—80 
ügynököt, 70—100 tolmácsot, 1250—1500 vadászt és trappert is tartott zsold- 
jában s voltak évek, mikor tiszta nyereségeként 2,259.994, sőt 6,666.224 koro- 
nát fizetett ki részvényeseinek, hivatalnokai között pedig jutalékként 756.170 
koronát osztott szét. Vadászai mellett, természetesen a territoriumán és az a 
körül lakó különböző indián törzsek is ennek a társaságnak 166 kereskedelmi 
telepén váltják be a prémkészletüket és midőn a beköszöntő tavasz megszaba- 
ditja a tavakat és folyamokat nehéz jégpánczéljuktól, akkor az összes prém- 
készlet nehéz fáradtsággal a Hudson-öböl melletti York-, vagy Moose-telepre, 
onnan pedig Montreálba vagy Vancouverbe és innen lesz aztán Londonba, 
Párisba, Lipcsébe és Amsterdámba elszállítva . 

Ez dióhéjba szoritott története ennek az egész világot áthálózó, hatal- 
mas prémtársaságnak, melynek kiterjedésével csak a szibériai prémkereske- 
dés vetekedhetik és hogy mily fáradalmakkal és nehézségekkel jár a szállítás, 
azt mutatja az, hogy a legtávolabbi telepekről egy-egy szállítmánynak a fő- 
telepre való szállítása sokszor két-három évig is eltart. Mert a szállítás az 
uttalan rengetegeken, lapályokon, fenyéreken, hegyeken és völgyeken át, hol 
lépten-nyomon óriási tavak, rohanó folyamok, zuhatagok gátolják a haladást, 
végtelen lassan megy, mikor pedig beköszönt a tél zordon fagyával és több 

méter magas hóleplével, akkor minden utazásnak és szállításnak vége . . . és 
csak azok az edzett-testü és bátor szivü vadászok merészelnek skiffeken és 
hóczipőkön ennek a végtelen és iránytalan hó és jégmindenségnek merészen 
neki vágni, kik életük javarészét ennek veszélyeivel és fáradalmaival küzdve, 
ebben töltötték el. 

A vadászatra és a hosszu utra készülődés a vadászoknak nem sok ide- 
jüket veszi igénybe, mert vastag gyapjutakarójukat kétrét összehajtva, bele- 
teszriek egy hétre való száritott hust, vagy indus módra készitett pemmikánt, 
egy kis üstöt, egy czinpoharat, teát, sót, dohányt és néhány könnyü aczélcsap- 
dát, azután a takaró négy sarkát összecsomózva, átkötik és vállaikra vetik. 
A puskán és töltéseken kivül magával visz ujabb időben egy zacskó gyujtó- 
szert és aczélt, kovát, taplót s késével és szekerczéjével övében, hóczipőin neki 
indulva, egyik a rengetegeknek, másik a hegyeknek tart, a harmadik, negye- 
dik pedig a mocsaras ingoványokat, folyókat vagy tengerpartokat keresi fel 
egyesben, vagy többedmagával, a szerint, a mint azt az egyes vadak termé- 
szete, vagy a vadászat módjai kivánják. 

Hóczipőin egyes helyeken szélgyorsan siklik tova a magas hórétegeken, 
más helyeken csendesen ballagva, a havat kutatja éles szemével, hogy nem 
akad-e valahol valami vadnak a nyomára? A folyók s tavak partjain, hol 
a hódoknak gátjai és galyakból font kunyhói állanak, csalétekkel ellátott s 
fából ácsolt hódfogókat állit fel, a csuszkálóknál pedig ráles a vidrákra, 
de bármi vadra fogja is a fegyverét, rendesen szemén lövi a vadat, hogy 
prémjében kár ne essék, azután bőrét lerántva, saját egyszerü és gyors módja 
szerint, kikésziti és ha az állat husa ehető, hát estéli tanyahelyén azt is 
elfogyasztja . 


Ha nyestnek, pékánnak vagy efféle szőrmésnek akad a hóban nyomaira, 
szekerczéjével levág néhány fiatal fát és azokból egy csomó, körülbelül mé- 
ternyi hosszu czövekeket farag és azokat hosszukásan tojásdad félköralakban 
leveri a földbe. Ebbe a keritésforma czövekelésbe — mely mindig az illető vad 
nagyságához van mérve — ennek körülbelül csak kétharmada fér bele, hogy 
ne tudjon benne megfordulni és a nyilásban keresztbe tesz rajta egy rövid tus- 
kót, azután pedig levág egy fát és letisztitva róla az ágakat, ezt vele feltá- 
masztja. A csalétek, mely többnyire száritott husból, bőrkés szalonnából, egy- 
egy mókusból, vagy a nyestfélék által kiválóan kedvelt fogoly, vagy hófajd 
fejből áll, egy botocska alaku fapeczek végére van erősitve, a melylyel a nyilás 
nehéz tuskója olyanformán van megiámasztva, hogy ha a csalétket a vad meg- 
rántja, hát a rajta nyugvó fatörzs ráesik és agyonüti. A csapdát aztán végül 
a vadász befedi fakéreggel, galyakkal vagy hóval; csak a nyilást, vagyis a be- 
járót hagyja szabadon, azután tovább ballag és egy uj nyomnál ugyanezt 
ismétli, ugy, hogy egy gyakorlott vadász napjában negyvenöt-ötven ilyenforma 
csapdát is elkészit . . . 

Ellenben, ha kettős rugóju, fognélküli s a mi patkányvasunkhoz hasonló 
aczélcsapdáit akarja használni, ezeket a havon fesziti ki s csalétekkel bőven 
ellátva, hóval betakarja és a csapda lánczára valami nehéz czölönköt. vagy 

tuskót akasztva, minden nyomot elsimit körülötte, hogy a vadak meg ne érez- 
zék. A csapda rendszerint a vadnak lábait fogja meg, midőn ki akarja a csal- 
étket a hóból szabaditani és ha magával czepeli is a könnyü vasat, messzire 
nem hurczolhatja, mert a kölöncz nehéz s a hóban megfeneklik, vagy pedig 
a fák, bokrok és gyökerek közt mihamar fennakad. E csapdák könnyüségük 
daczára oly erős rugókkal vannak ellátva, hogy nemcsak a farkast és rókát, 
hanem a wolwerént és a hiuzt is megfogják és egy erős ember csak nagy erő- 
feszitéssel birja kétfelé nyitani . . . 

Az ilyenformán felállitott csapdákat a vadász rendszerint vagy még az 
nap alkonyat tájban, vagy másnap reggel keresi fel, hogy zsákmányát össze- 
szedje. Néha azonban nagyon szomoru meglepetés éri, mi akkor történik, ha 
egy ravasz wolwerén akad a nyomába, ez és a sarki rókák, mint már elmond- 
tuk, kilopkodják csapdáiból a vadat. a 

A prémvadászok élete nagyon nehéz és fáradtságos volta mellett, igen 
gyakran keserves csalódásokkal jár, de másrészt, mivel a szabad természetet 
testtel-lélekkel szeretik, ez fenséges nagyszerüségével bő kárpótlást nyujt nekik 
a kiállott fáradalmakért. Hosszu, fáradtságos utakat kell nekik tenni, nyakig 
érő hóban, uttalan rengetegekben, hótól roskadozó, sürü bokorszövevények 
között; nagy batyuval a hátukon hegyeken, völgyeken, jégbuczkák között, 
össze-visszadőlt fatörzseken vastag ruházatban, fegyverét, mindenét magával 
czipelve, mikor aztán nyomra lel, neki kell állnia a fadöntésnek és csapda- 
készitésnek és midőn ebben rogyásig kifáradva, meglepi a közelgő est homá- 
lya, alkalmas éjjeli tanyahely után kell néznie és ujra nehéz munkával pihe- 
nésre kell készülődnie . . . 

De mindezekért kárpótolja őket a rengeteg . . . a leirhatlanul szép, hall- 
gatag és téli mezében annyira fenséges rengeteg! . . . A kétszáz lábnyira fel- 
nyuló, hatalmas fenyőkolosszusok, czyprusok, taxineák hótól roskadozó, sötét- 
zöld ágaikkal, melyeknek komor homályában sajátságos bus morajjal pana- 
szol a szél és midőn elhallgat, a beálló mély csendet csak a fagytól repedező 
fák ropogása, a jégcsapok csengése és néha-néha egy-egy mókus fütyülő kiál- 
tása töri meg . . . 

Ez az élettelen magány, ennek hangtalan és szivszoritó csendje, a renge- 
teg zordon, fagyos nyugalma, az elhagyatottság és a teljesen önmagára utalt- 
ság érzetével, oly nyomasztón és különösen hat a lélekre, hogy egyik-másik 
vadász nem is birja ki soká, ellenben La Ronde, Florimont, Cheadle, Rits, 
Rosesbois és a többi hires prémvadászok annyira vágyódtak utána, hogy -alig 
várhatták már a mindent Hetakaró hólepel és a vadászidény kezdetét . . . és 
midőn leszáll az éj . . . egy óriási fenyőnek védő ágai alatt, vastag takarójába 
burkolódzva, a vadász illatos fenyőágakból rakott nyugalmas fekhelyére 
telepszik. Lábainál hatalmas máglya ég, jól megrakva, hogy egész éjjel lobog- 
jon és lángoljon . . . A fényesen lobogó lángokba merengve, kurta pipáját 
sziva, hallgatja, mig csak el nem alszik, a tüz ropogását és az éj rejtelmes 
hangjait, . . . melyekbe koronként a farkasok távoli éhüvöltése, a hiuz ver- 
tyogása és az uhuknak borzalmasan hahotázó jajongása bődül bele . . . De 

ezek az ismert hangok mind nem zavarják őt... csendesen elalszik fekhe- 
lyén . . . lábainál fényesen lángolva ropog a tüz, feje fölött pedig kavargó 
füstoszlop és az olvadó hó párás gőze emelkedik a hófelleges sötét éjszakai 
égboltozat felé csendesen, altatóan és fenségesen . . . 


























































































































































































































A Kalan. 





Aplysia- depilauns. 


Az állati mérgek hatása. 


Ha Lollia Paulina, Locusta, Messalina, Cleopátra, Toffana, a Borgiák, 
a Ferrarák, Listius László, Brinvilliers marquisnő, szóval a régi és ujabb 
koroknak ezek a hirhedt méregkeverői, ha csak tizedrésznyire ugy ismerték 
volna a kigyó és egyéb állati mérgek hatását, mint azok ma ismerve vannak, 
ugy meglehetős számu áldozataiknak a száma bizonyára megszázszorozódott 
volna! . . , 

Toffana asszony nem készítette volna a hires Agua Toffanát, a melyet 
gyengéd hangzatossággal Agua di Perugiának, vagy Manna di San Nicolao 
di Barinak is neveztek, Ozanari szerint arsenicumból vagy körisbogár kivo- 
natból, továbbá Brinvilliers marguisnő se fordult volna, az arsenicum, rézsul- 
fid és higanysókhoz. ezekhez az otromba ásványi mérgekhez, melyeket áldo- 
zatai testéből, még az akkori nagyon simplatudásu vegyészek is a legegysze- 
rübb chemiai experimentumok segélyével kanálszám; szedegettek elő . 

Az ó-kor bürökitala, a mostoha anyák aconituma, az olasz szépségek- 
nek megunt szeretőiket másvilágra küldő belladonnája. és mandragórája nem 
mindig öltek biztosan. Locusta, Lollia Paulina és Messalina már kissé jobb 
nyomon haladtak, midőn az állati mérgekhez fordultak, csakhogy az Aplysia 
depilans nevü tengeri kagylóból szürlézett mérgük még nem. elég raffinált 
módon lehetett elkészítve, vagy talán kellően adagolni nem tudták, mert nem 
mindig hatott kedvük szerint, vagy ha hatott is, hát az áldozatoknak hosszu 
kinlódása, rettenetes fájdalom orditása a félvárosnak tudtára adta, hogy meg 
vannak mérgezve és megfelelő ellenszerekkel ki lehetett ragadni őket a halál 
torkából . . . 

Állitólag Borgia Caesar és hozzá mindenben méltó hatalmas párt- 
fogója, egy indiai orvostól nehéz aranyak árán vásároltak egy olyan gyorsan 

ölő és biztos hatásu mérget, mely az áldozat tcsiében semmi látható és kide- 
rithető nyomot nem hagyott maga után. Ezt a mérget nem kellett beadni, 
hanem a vérre hatott. Egy véletlen csekély kis karczolás, akkora csak, mint 
egy jó balhacsipés . . . és az illető menthetetlenül veszve volt. 

Ezt a véletlent Borgia Caesár és pártfogó apja nagyon ügyesen tudták 
irányitani, mert Borgia Caesarnak volt az a történelmi nevezetességü orosz- 
lánfejü gyürüje, melylyel lekötelező mosolygással „barátságos“ kézszoritáso- 
kat. osztogatott. 

Ez a gyürü egy tátottszáju oroszlánfőt ábrázolt smaragd szemekkel, 
rubin nyelvvel, a főnek azonban olyan hegyes és finom fogai voltak, hogy kéz- 
szoritás közben az illető kezét , véletlenül" megsértették, a nélkül, hogy észre- 
vette volna. De ez a parányi kis karczolás menthetetlen utlevél volt a más- 
világra! . . . 

Nagyhatalmu pártfogójának, a közhit szerint apjának, pedig a Vatikán 
egyik vendégfogadó termében volt egy hires szekrénye, mely tömve volt mü- 
vészi ritkaságokkal és más efféle unikumokkal, melyeket vendégei, köztük azok 
a „nem szeretem", vagy „alkalmatlan“ személyek is, a kiktől szabadulni akart, 
midőn kellőkép megcsudálták, a házi gazda, vagy Borgia Caesar felszólította 
az illetőket, hogy nyissák ki a szekrényt és nézzék meg közelről az illető mű- 
remeket . . . 

A milyen ritka munkáju volt a szekrény, szintén olyan művészileg volt 
készítve fantasztikus alaku kulcsa is, csakhogy azon „a lakatos hanyagságából" 
egy le nem reszelt, hegyesen kiálló szilánkocska maradt, mely a kulcs elfor- 
ditása közben az illető tenyerét könnyedén megsértette, de ez a jelentéktelen kis 
karcz elég volt arra, hogy az illető mihamarébb, minden gyanus tünet nél- 
kül, a másvilág lakója legyen . . . 

Hanem: „quis quid peccat, in eo punitur!“ Borgia Caesart is elérte a 
Nemezis, mert őt is egy ismeretlen, de rettenetes hatásu méreggel mérgezték 
meg. Egy Carneval-féle ünnepély alkalmával — ellenségei, ismerve a szépnem 
iránti féktelen szenvedélyét, egy feltünő szépségü nőt juttattak látkörébe, ki- 
nek oly hevesen kezdett udvarolni, hogy az, midőn egy kissé merészebben 
ölelte meg a szokottnál, erényes felháborodásában a hajából kirántott tűjé- 
vel karjába szúrt. 

Hanem hát Borgia Caesar nem hiába járta ki a világ legnagyobb 
méregkeverőinek az iskoláit, mert karjának a jelentéktelen szurásból eredő 
heves fájdalmaiból s egyéb más jelekből, még elég korán megsejtette, hogy 
megmérgezték. A gyors segély és nagy tudománya daczára a mérgek és ellen- 
mérgekben, mégis csak annyira vitte, hogy életét megmenthette ugyan, de tiz 
evig pokolbeli kinok közt nyomta az ágyat s évenkint a mérgezés forduló 
napján kinjában tajtékzott és őrjöngött. Ezen 10 év alatt bőre ötször hám- 
lott le — azaz megvedlett, mint a kigyóké -— és egész teste épp olyan foltos 
lett és maradt örökre, akár a párduczé s a délczeg, hóditó lovagból, egy tá- 
molygó, rokkant aggastyán lett." 


" Hope dr. Toxicologia animal. 

Az a menthetetlen halálos méreg, mely az oroszlánfő fogaira és a kulcs 
hegyes szilánkjára volt edzve, nem lehetett más, mint valami tropicus kigyó- 
méreg. Mert ez és az egyéb fajta állati mérgek, minden mérgeknek a királyai! 
Más méreg nem hathat oly parányi mennyiségben annyira halálosan, mint 
ezek! Továbbá a kigyómérgek 10—15 évig is megtartják teljesen öldöklő 
hatásukat, azért a hottentották és több amerikai- és afrikai-, indus- és néger- 
törzsek megszáritva teszik el a kigyók méregmirigyeit s alkalomadtán fel- 
oldva, a nyil és lándzsa hegyeknek a bekenésére, vagy pedig az ugynevezett 
nyilméregnek a készitéséhez használják, mely méregnek főható anyagát 
szintén a kigyóméreg képezi. 

Már maga a természet is az óvakodás visszarettentő Kain jegyével bé- 
lyegezte meg alakjukat, mert a mérges kigyók pillantása ijesztőn vad és alat- 
tomos, szembogaruk függélyesen metszett, mint a macskáé, lapos fejüket a 
méregmirigyek szivalakura duzzasztják, farkuk pedig nem fokozatosan, ha- 
nem a vastag testhez aránytalanul egyszerre vékonyul el s legtöbbnyire rétes- 
iormán összekunkorodva, emelik fejüket támadásra, miközben tátott szájuk- 
ból kivillanik a hosszu, párosan görbült méregfog. A Cobra di Capello kigyó- 
nál pedig a nyaktáji bordák a többinél hosszabbra vannak fejlődve s midőn 
ezen bordáikat felemelik, nyakuk ennek következtében pajzsformán kiszélese- 
dik, miért is a görögök az ilyeneket pajzs-kigyónak (aspis) nevezték. 

Ezek az ismertető jelek azonban koránt sem megbizhatók, mert vannak 
fajok, a melyek alakjukra nézve egészen a méregtelen kigyókhoz hasonlitanak. 
Ezt a leczkét Jáváhan életével fizette meg egy hajóskapitány, ki egy ártatlan- 
nak lálszó kigyót megmarkolva, annak marásába tiz percz alatt belehalt, 
Dumeril pedig, ki egész élctét a kigyók tanulmányozásának szentelte, egy vi- 
perafajnál szintén tévedett és majdnem életével fizette meg ő is tévedését. 

A mérget a felső állkapocs két oldalán fekvő ágas-bogas alaku miri- 
gyek termelik, melyek egy-egy csatornácskával összeköttetésben vannak a felső 
állkapocs végébe ékelt két tűhegyes, szintén csatornás, vagy lyukas méregfog- 
gal. Ezek a fogak mozgékonyak s a nyugvás pillanatában zsebkésnek a pengéi 
formán feküsznek az inyhus között, a harapásnál azonban rugógyorsan ki- 
egyenesednek. Ezen mozgás szülte feszülés és nyomás, valamint a kigyó aka- 
rata következtében a harapás pillanatában a mirigyekben levő méreg a csa- 
tornákba és innen a fogak csatornáin, vagy lyukain át a sebbe lövellődik . . . 

A kigyóméreg Bollinger, Albertoni, Fontana, Fayrers, Taylor, Pravy, 
Dumeril, Wilson, Christison, Gauthier és Halfold vizsgálatai szerint egyes 
fajoknál tiszta és átlátszó, másoknál kissé zavaros, de valamennyinél nyulós, 
kissé zsiros tapintatu, fehéres, sárgás, vagy gyengén zöldes folyadék, össze- 
tételét és alkatrészeit azonban teljesen nem sikerült kideriteni, mert daczol 
minden chemiai tudománynyal. A fentnevezett tudósok szerint valami fejér- 
nyenemü, valami savas és még valami öldöklő alkatrészből áll, mely beszá- 
ritva, hatását még évek multán is megtartja és ujra feloldva, a belemártott 
tü, nyilhegy vagy tőrnek a legcsekélyebb karcza is menthetetlen passe partout 
a másvilágra! . . . 

Mitschell, Gibbs, Armstrong, Reichert ujabb vizsgálatai szintén meg- 

erősítették, hogy a kigyóméreg kémhatása savas és hatóanyagát a globulinhoz 
és peptonokhoz közel álló fehérnyenemü anyagok, minők az echidnin, vipe- 
rin, crotalin, acantophin és hoplocephalin, stb. alkotják, melyek Briegel és 
Fränkel szerint ugyanolyan mérges toxalbuminok, vagyis ptomainok, mint 
a milyeneket némely pathogen bakteriumok készitenek . . . 

Helyes! Ez a megfejtés nagyon kielégitene mindenkit, ha még megfej- 
tené azt is, hogy miből állanak azok az echidninnek, viperinnek, crotalinnak 
stb.-nek nevezett részek is, melyeknek elképzelhetlen kis mennyiségü paránya 
képes egy embernek minden csep vérét halálosan felbomlasztani?! . . 

Ezt a mérget, éppen mivel oly parányi mennyiségben is öldöklőleg hat, 
a kigyók aránylag igen csekély mértékben termelik, mert egy 6—7 lábnyi 
hosszu csörgö-, vagy lándzsa-kigyónak és a hatalmas Lachesis mutá-nak a 
méregmirigyei sem tartalmaznak belőle öt-hét cseppnél többet, de ezzel ugyan- 
annyi száz embert meg lehetne halálosan mérgezni . . . 

Indiában és Ázsiában évenkint 10—20.000-re, Dél- és Észak-Ameriká- 
ban 7—8000-re, Ausztráliában 4000-re, Afrikában 6—7000-re és Európában 
pár százra lehet átlagosan, az ismert és ismeretlen esetekkel együtt a kigyó- 
marás s egyéb állati méreg következtében elhaltak számát tenni. 

E megdöbbentő nagy számok már ősidőktől kezdve kényszeritették az 
emberiséget, hogy e mérgek, kivált a kigyóméreg ellen hathatós ellenszereket 
keressenek, b z 

A vegytan elméletileg meg is találta ezt az ellenszert, mert a görebek- 
ben és eprovettákban a szemüveges, a bungarus, a lachesis kigyó mérgét a 
Kalium hyperoxyd vizes oldata megsemmisiti, de ez egészen hatástalan ma- 
rad még akkor is, ha mindjárt közvetlen a marás után a sebbe öntik! 

A Kalium hypermanganicum 5%-os, az Acidum chromicum 1% -os ol- 
data, továbbá a salétromsav, az ammoniák, a brom- és jódsók oldatai azonnal 
a sebbe öntve, több esetben segitettek, de nem mindegyiknél, — igy tehát meg- 
bizhatlanok, — e szerint érvényben marad az a régi igazság, hogy a kigyó- 
marás ellen egészen biztos szerünk, még mai nap sincsen! 

Az indusok, négerek, indiánok, creolok és az ültetvényesek által dicsért 
és használt Aristolochia serpentária, Polygala senega, Mikania Huaco, Arge- 
mone mexicana, Euphorbia prostata, Cephaëlis Ipecacuanha, Bignonia és 
Jacaranda-fajok s nálunk a Ruta graveolens, Dictamnus albus, a Gentiana 
iutea nedve, vagy főzete nem mindig megbizható, részint azért, mert mire ezt 
a növényeket megszerzik, nedvét kipréselik, vagy megfőzik, addig a kigyóméreg 
már erősen a vérbe hatolt, részint pedig azért, mert mindenféle más körülmé- 
nyek és jelenségek állhatnak be, melyek ezek hatását megsemmisitik, 

A kigyókövek,* melyeknek hatásáról annyi csodás mese forog közszájon, 
Blyth szerint, porozitásuknál fogva hatnak, azaz ezen tulajdonságuknál fogva 
gyorsan magukba szivják a sebbe hatolt mérget, nem egyebek megszenesitett 
szarvasaggancs, csont és krétából készült mészkemény lyukacsocs külemü 
keveréknél. Ebben az állításában azonban Blyih téved, mert Indiában vannak 


" Bővebb leirásuk a szerzőnek : s Őserdőkön tengereken" czimü művében. 

majdnem a türkizkőhöz hasonló kék- és zöldszinü kigyókövek, sőt vannak 
vörösesbarna szinezetüek is. A kékek és zöldek a legritkábbak és hatásuk min- 
den esetben biztos! . . . 

Afrikában vannak az ugynevezett kigyóméreg doktorok," akik szavahi- 
hető utazók és tudósok állitásai szerint, valóságos csudákat művelnek gyógyi- 
tásaikkal és a legkétségbeesettebb esetekben is mindig segitenek. Ezek, ép ugy, 
mint egyes afrikai négertörzsek, magukat és gyermekeiket először csak nagyon 
gyenge mérgü, azután fokozatosan mindig erősebb mérgü kigyókkal marat- 
ják meg, vagy oltatják be magukat ezek mérgével és egy titkos összetételü 
nedvvel, hogy a kigyóharapások ellen magukat immunissá tegyék és az igy 
beoltott embereknél nem volt rá eset, hogy a legerősebb mérgü kigyó harapá- 
sától elpuszultak volna. 

G. A. Farini emliti és a londoni természettudományi társaság előtt be is 
mutatta a Kalahari pusztában tenyésző Naubu nevü gyiknak a fejét, (többet 
nem tudott belőle szerezni), hogy annak megszáritott pora a sebbe hintve, 
minden kigyómarást meggyógyit. Több esetnek maga is szemtanuja volt és 
valamennyi néger mind megerősitette azt, hogy a Naubu pora minden kigyó- 
marást meggyógyit; miután maga is oly mérges, hogy marásával embert és 
állatot megöl. 

Ezek volnának a kigyóméreg eddig ismert ellenszerei, mely alkalommal 
felvethető méltán az a kérdés, ha az előbb emlitett Kalium hyperoxyd a göre- 
bekben és eprovettákban megsemmisiti a kigyómérget, miért nem semmisiti 
meg ugyanakkor annak romboló erejét az emberi szervezetben is? . . 

Itt áll meg minden vegytani tudomány s szerintem ez a kigyóméreg 
Achilles sarka és rejtélye! 

Mert, ha a vegytan a mai, mondhatni majdnem a tökély fokán álló 
tudományával nem tudja a méreg alkatrészeit s ennek megfelelőleg ellen- 
szereit is kideriteni, akkor erre talán századok folytán sem lesz képes és ez 
js egyike marad azoknak a megfejthetlen titkoknak, melyeknek rejtélyét a 
természet magának akarja megtartani! 

Ezt a rejtélyt növeli még az is, hogy a kigyóméreg nemcsak a vérre, de 
a gyomorra is hat, mert bevéve csak ugy halált okoz, mintha külső sérülés 
utján a vérbe jut . . . Egy ideig azt hitték, hogy a gyomorra nem ártalmas, 
mert Blyth azt állitotta, hogy Indiában látott egyes kigyószeliditőket, kik 
a szemüveges-kigyó méregcseppjeit egész élvezettel felszürcsölték . . 

Ez lehet! Oka azonban abban rejlik, hogy a felszürcsölt méregadag nem 
volt a gyomorra halálos mennyiségü, vagy pedig az illető hozzá szokott már, 
mint a morphium evő a morphiumhoz. 

Hitték továbbá azt is, hogy egyes faj melegvérü és gerinczes állatok- 
nak, mint szorgalmas kigyópusztitóknak, a szervezete ellentáll a kigyóméreg- 
nek, mint az európai sündisznó, a görény, a kigyászó sas, továbbá. a Kap- 
földi titkár madár (Gypogeranus serpentarius) és egyes Mungo-. Viverra- 
és Ichneuman-fajok. 


* Szerzőnek : , Őserdőkön tengereken" czimü művében. A , Kigyőméreg és doktorai" 
czim alatt kimerilően vannak ismertetve. 

Ez a hit azonban téves, mert ezek valamennyien ép ugy belevesznek a 
mérges kigyók harapásába, mint más állatok, hanem mivel a természet ezek- 
nek a pusztitására rendelte őket, hát adott nekik olyan ügyességet. gyorsa- 
ságot, olyan védő toll-, szőr- vagy tüskemezt, hogy a mérges kigyók ördö- 
gien gyors támadása ellen sikeresen tudnak védekezni. 

Én magam láttam egy sündisznót és egy kigyászósast* a viperamarásba 
belepusztulni, De Molle pedig Martinique szigetén egy odatelepitett. titkár- 
madarat látott, mely rettenetes görcsök és rángatódzások között mult ki egy 
lándzsakigyó marásától. 

Nemcsak a melegvérü, hanem a hidegvérü. kigyók, békák s halak is el- 
pusztulnak, sőt, még a gerincztelen, vagyis a fehérvérü állatokra is halálos a 
kigyóméreg hatása, csakhogy ezeknél lassubb vérkeringésüknél fogva, hosz- 
szabb idő letelte után állnak be a halálos tünetek. 

Az a kérdés pedig régen meg van oldva, hogy az erősebb mérgü kigyó 
harapása a gyengébb mérgüt megöli, söt vak dühében a saját testét véletlenül 
megmaró kigyó is belepusztulna a saját mérgébe — ha mérge a testébe jutna, 
de ez azért nem történik meg, mert a méreg sebbe jutásához a kigyónak a 
nyomás mellé, még a saját akarata is szükséges, és bármilyen vak dühvel 
vagdal is maga körül, mihelyt a saját testébe érzi a fogait, rögtön vissza- 
rántja a fejét s a mérget nem lövelli a sebbe . . . 

Európának circa huszonöt kigyófaja közül hét faj mérges s ezek közül 
öt faj a Vipera-félékhez, kettő pedig a Halysok- és Coelopeltisekhez tartozik. 
Ezeknek mérge sok esetben nem okoz halált, de annyi mindenféle fájdalmas 
tünet lép fel és ujul meg időnként a gyógyulás után, hogy az illetők keser- 
vesen szenvednek bele . 

A kigyóméreg hatását fokozzák a megmart egyén szenvedélves vér- 
alkata, a forró napok, felhevült állapot, a kigyó vénsége s a méregmirigyek 
tellettsége, ellenben szeliditik a phlegmaticus véralkat, hideg időjárás, a kigyó 
tiatal volta, vagy, ha előzőleg méregmirigyei a marás következtében kiürültek 
és végre a segély és ellenszerek gyors alkalmazása. 

Fájdalom, ezek a körülmények a tropicus égövek alatt alig használnak 
valamit és csak az európai mérges kigyóknál jöhetnek tekintetbe, s mindezek 
daczára mégis számos haláleset fordul elő, ahol nem segit semmiféle ellen- 
szer és tudomány, mint a következő esetből láthatni: 

„Egy Hörzelmann nevezetü kapa-kaszakerülő csavargó, több izben 
kérkedett Lenz, a hires német ophiolog előtt azzal, hogy apjától olyan erőt és 
varázsmondatokat örökölt, hogy a mérges kigyók nemcsak messze elkerülik, 
de csipésük reá nézve teljesen ártalmatlan. Egy izben meglátogatta Lenzet, 
ki jól berendezett viváriumában mindig nagyobb számu kigyót tartott észle- 
lés czéljából, s midőn a tudós megmutatta neki kigyóit, hogy ő is megmutassa 
mennyire nem fél azoktól, mielőtt Lenz megakadályozhatta volna, belenyult a 
viperák szekrényébe s az ott csendesen fekvő homoki viperák közül egyet dere- 


Szerzőnek : , Őserdőkön tengereken" czimü müvében a ,„Kigyók és sasok küzdelme" 
czim alatt részletesen van egy ilyen párharcz leirva. 

kánál fogva kikapott s magasra emelte, miközben néhány zagyva, érthetetlen 
szót szerinte varázsigét — mormogott. Lenz ijedtében: egészen megmereve- 
dett, mert a kigyó erősen tekergett, sziszegett, s ádáz, dühös pillantással me- 
redt Hörzelmannra. De ez, minderre nem ügyelve, a kigyó fejét szájába kapta 
és ugy tett, mintha a kigyót nyálával itatná. Azonban pár másodpercz mulva 
gyorsan kikapta szájából s elkáromkodva magát, visszadobta helyére, miköz- 
ben párszor véreset köpött. Néhány pilanat mulva, azonban arcza rohamo- 
san égni, vörösödni kezdett, szemei pedig mint egy dühöngőnek szikráztak s 
forogtak és rekedt hangon dadogta: „Az egész tudományom nem ér egy fa- 
garast. Varázskönyvemmel csunyán megjártam!!!" Lenz először komédiának, 
majd hányavetiségnek vette a dolgot, mert Hörzelmann nem akarta a marás 
helyét megmutatni és minden segélyt konokul visszautasított, de majd erős fáj- 
dalmakról panaszkodva, kijelentette, hogy a kigyó nyelvét egészen hátul ha- 
rapta meg, s azt mondta, hogy haza megy, hol biztos szere van a kigyóméreg 
ellen, s a kinált olajat visszautasítva, szilárd léptekkel kalapjáért a fogas felé 
ment, de egyszerre tántorogni, ingadozni kezdett és összeesett. Eszméletét 
azonban nem vesztette el, mert bár igen halkan, nehezen, de egészen értelme- 
sen beszélt, hanem arcza egészen a kicsattanásig izzó pirban égett, tekin- 
tete pedig mindinkább törtebb és bágyadtabb lett. Halkan, töredezve egy ván- 
kost kért a feje alá, mert ugymond: feje nagyon nehéz és erősen szédül. Egy 
kényelmes karosszékbe fektették tehát, hol megtámaszkodhatott, s e helyzet- 
ben csendesen maradt pár perczig. Miután aznap szilárd táplálékot nem 
cvett, először mardosó éhségről, majd kinzó szomjuságról panaszkodott, de 
midőn vizzel kinálták, irtózva fordult el attól, s kérte a körülállókat, hogy 
kössék fejét jó szorosan a szék támlájához, mert ugy érzi, hogy darabokra fog 
szerteszét szakadni; majd setétségről. s ebben szemhasogató zöld villanások- 
ról panaszkodott, miközben feje egyszerre csak lehanyatlott, hörögni kezdett, 
azután vége volt. E jelenet tanui megrendülve s megdermedve álltak, mert e 
rémjelenet alig tartott 15 perczig s noha a haiál után minimum 4—6 óra kell, 
hogy a test kihüljön, Hörzelmann teste 10 perez mulva kömerev és jéghideg 
ilétt s a következő reggelen (az eset délután 4—5 óra között történt) a testen 
nagyfoku feloszlás s puffadás jelei mutatkoztak, a homlok, szem, orr, jobb 
kar és czomb erősen zöldes-kék. a nyelv pedig óriásilag kidagadva a szájból, 
egészen fekete szinü volt." 

Ez a leirt borzalmas eset egy európai kigyó mérgének a hatása volt s 
noha a sebbe és a vérbe a méregből nem juthatott több, mint amennyit átlag 
két finom tü hegyével fel lehet valami nyulós folyadékból egyszerre mártani, 
mert az európai kigyók méregfogai átlag 3—5 milliméter hosszuak, s a hara- 
pás szintén alig 3—6 milliméter hosszu páros karczot okoz, tehát a haj- 
szálnál is vékonyabb csatornán a méregnek jóformán alig látható paránya 
kerül csak a vérbe! 

Mennyivel rettenetesebb s bomlasztóbb a hatás a tropicus kigyóknál, 
inelyeknek méregfogai 1—2, söt 3 czentiméter hosszuak, élesek, hegyesek, 
mint a legfinomabb angol varrótū, kemények, mint az aczél, s méregcsator- 
nájuk is tehát jóval bővebb, s igy a nagyobb sebbe nagyobb mennyiségü mé- 








AZ ÁLLATI MÉRGEK HATÁSA 99 


rog ömlik, mely azután az áldozat egész vérét rémesen rövid idő alatt telje- 
sen szétbomlasztja, elerjeszti! Aki látott valaha vérmérgezést és ennek symp- 
tomáit, az megközelítőleg — de csak megközelitőleg — némi fogalmat tud 
alkothatni arról a leirhatlan kin és szenvedésről, mely az áldozatnak még 
csontját s velejét is megrázza, mert a fent leirt eset kivételes módon, kinok, 
görcsök és vonaglások nélkül ment végbe . . . 

A kigyókon kivül vannak még gyikok, békák, halak, férgek, pókok, ro- 
varok, csigák, kagylók és puhányok, amelyek méregtertalmu fogazatuk, 
fulánkjaik, tüskéik, váladékuk, vagy husuk élvezete által halált, hosszantartó 
betegségeket, rosszullétet vagy heves gyulladásokat okoznak. I 

Már a régi egyptomiak a szarvas viperát (Cerastes cornutus) és az 
Ureusnak nevezett cobrát (Naja haje) halálos mérgük miatt szentnek tartot- 
ták és a hyeroglyphákban képével a hatalmat jelezték, mivel ezeknek is, mint 
a királyoknak, hatalmuk volt az ölésre. Ugyancsak a virágok között belopott 
Ureusz kigyóval mérgezte meg magát Cleopatra királyné is. 

Afrikának halálos mérgü kigyói közé tartozik az alig egy láb hosszu 
Ejah vipera (Vipera efah), a puffogó vipera (Echidna arietans) és még 
számos mérges kigyó, amelyek között két-három měter hosszu, kar- és czomb- 
vastagságu félelmes példányok is vannak. 

Indiában és Ceylonban a szemüveges kigyót (Naja tripudians), melyet 
a portugallok Cobra di capellonak neveznek, a tumril (sipféle) hangjai mel- 
lett tánczra tanitják, egy fekete szinü fajtája pedig, Ceylon szigetén, mint 
házőrző csuszkál, mászkál éjszaka a ház körül, éles, kotkodálásszerüen ká- 
ráló sziszegésével messze riasztva a tolvajokat. 

Közeli rokonát, a hatalmas nagyságu Suncherchor kigyót (Najá bun- 
garus), melyet a benszülöttek Gnauboknak, azaz kigyókirálynak neveznek, az 
indiaiak képzelete a kigyók uralkodójának tette meg s azt hiszik róla, hogy 
minden kigyó engedelmesen hódol neki, az engedetlenkedőket pedig felfalja. 
Ezt meg is cselekszi, mert főtáplálékát a mérges és méregtelen kigyók képe- 
zik. melyeket ugy hatalmas nagyságával, mint erejével könnyen hatalmába 
kerit. Különben ez is egyike a leghalálosabb mérgü kigyóknak, mint: a fái 
vipera, a Budru-pam (Bothrops viridis), a szikla kigyó (Bungarus coeru- 
leus) és a gyürüzött vipera (Bungarus annularis), melytől azért rettegnek, 
mivel kiválóan szereti magát az emberi lakásokba befészkelni s innen kapta 
Bungarum; pama nevét is, mely annyit tesz, mint látogató halál. Észak- 
Amerika és Dél-Amerika csörgő- és más számos fajta mérges kigyóiról hires. 
Ezek között legfélelmesebb az erdőmester (Lachesis muta), ez a majdnem 
czombvastag, két öles óriás, két czentiméternyi méregfogakkal és olyan 
támadó, dühös természettel, hogy embert, állatot megrohan, ha csak messziről 
a pihenő helye felé közelednek. Martinigue szigetén rémletesen elszaporodott a 
Lándzsa. kigyó (Bothrops lanceolatus), mely az emberi lakásokba való be- 
furakodásával egész csapásává vált a gazdag és paradicsomi szépségü 
szigetnek. 

Ausztrália, a milyen szegény emlős állatokban, olyan gazdag a mérges 
kigyókban, mert csak a Furia-félékből (Hoplocephalus) 25 faja van, melyek 

7* 

közül a porphir kigyó (Pseudoechis porphyraceus) és a tüskés farku halál- 
kigyó (Acantcphis artarticus) a legrettegettebb és évenként nemcsak szám- 
talan menniységü juh és szarvasmarha, hanem a gyarmatokról megszökött 
fegyencz is esik méregfogaiknak áldozatul. 

Az európai homoki viperát (Vipera ammodytes), Echidna és Echis név 
alatt már Aristoteles is ismerte. Ez és a kurta kigyó, vagy keresztes vipera. 
(Pelias berus), az Aspis (Pelias Redi), a spanyol: félszigetet lakó Letest- 
viperája (Vipera Letesti), a Cyprus szigetén és az Euphrat vidékén honos 
eufrateszi Vipera (Vipera euphratica), a Volga és Ural között Ázsiából ide- 
származó Hálise kigyóval (Trigonocephalus halys) és a gyikász kigyóval 
(Coelopeltis monspessulána) együtt — Európának a mérges kigyói. 

Nem panaszkodhatik tehát Európa sem, mert eléggé el van a mérges 
hüllőkből látva és nem panaszkodhatik hazánk sem, mert a kurtakigyónak 
egy fekete változata a fekete vipera (Pelias berus var. prester) a Rákoson 
és a budai hegyekben gyakori, a homoki vipera pedig a Pánságban, Hunyad- 
megyében, Mehádia és Déva körül annyira nagyszámban fordul elő, hogy — 
mint Tömösváry Ödön állitja — Déva mellett 1880-ban egy ujonnan nyitott 
kőbánya üregében, mintegy 30 m? területen több száz, sőt majdnem! egy sze- 
kérre való homoki viperát találtak mély téli álomba merülve. 

Mexicoban a benszülöttek nagyon félnek egy 60 czmternyi gyiknak, a 
Heloderma horridumnak a marásától. A kreolok gilatiernak, a spanyolok 
escorpionnak, a. régi törzslakó aztékok pedig tola-chininek, azaz a király bün- 
tető karjának nevezték, mert a halálraitélt gonosztevőket az inkák paran- 
csára a nap temploma mellett tartott Heloderma gyikokkal halálra maratták. 
A halál rettenetes görcsök, tajtékzó vonaglások és görcsös rángások között 
állott be, s állitólag az áldozat teste egészen megfeketedett a vérbe jutott 
méregtől . . . 

A. G. Farini a Kalahari pusztán való átutaztában, a benszülött nége- 
rektől egy Naubu nevezetü gyikról hallott beszélni, melytől halálos mérge 
miatt nagyon félnek, de viszont nagyon keresték és drágán megfizették, mert 
megszáritva. és porrátörve, még a leghalálosabb mérgü kigyómarást is meg- 
gyógyitotta, ha porából a késsel felhasitott marás helyére egy keveset rá- 
hintettek. 

Ez a világos sárgásszinü, alig tizennyolcz czentiméter hosszu gyikocska 
elhagyatott néger kunyhókban, száraz giz-gaz között tartózkodik, s nagyon 
nehéz megfogni, mert nagyon fürge és apró lábai daczára szélsebesen tud 
szaladni és fogásánál nagyon kell vigyázni, mert megriasztva és felbőszitve, 
az emberre ugrik és megmarja. Mérge menthetetlenül halálos, azért jobban 
félnek tőle, mint a legnagyobb mérges kigyótól. Farini a legnagyobb jutalom 
igérete mellett sem birt egyhez hozzájutni, noha minden család tartogat 
helőle egy-egy darabkát és csak hosszas alkudozás után tudott egy száraz 
N’aubu fejet kapni, a melyet a londoni tudóstársaságnak be is mutatott. Ő 
maga szemtanuja volt, midőn egy Echidna arietans által megmart és már 
majdnem végvonaglásban lévő ökör, pár óra alatt jobban lett, két nap mulva 
pedig teljesen felgyógyult, midőn egy kevés N’aubu port hintettek a marás 

helyére, továbbá egy vipera által megmart szürke ló is helyreállott, sőt, hogy 
Farinit teljesen meggyőzze, huszonöt darab töltényért egy James nevü ben- 
szülött szeme láttára megmaratta magát a lábán és kezén egy hatalmas 
fekete cobrával (Naja haje). Farininak a haja szálai ágaskodtak rémületében, 
de a néger csak nevetett és késével kissé megnagyobbitva a marások helyeit, 
egy kevés port hintett és egy darabka antilopbőrrel bekötötte. A marás után 
szédült egy keveset és a láz borzongatta, de reggelne kelve, semmi baja se 
volt neki. 

Ennél még mérgesebbnek tartják és jobban félnek a Kalahari lakók 
egy Kamerunak nevezett kis féregtől, melyet a bushmanok K"ugaanak (mar- 
hahalál) neveznek. Ez a fü között, közel a talajhoz ragadós nyálkája segit- 
ségével, apró kavicsszemekből olynforma Þázat épit magának, mint a csiga 
-— és ha a ló vagy ökör a füvel együtt felfalja, menthetetlenül belevész. Midőn 
a sarjadzó fü még rövid, százai és százai pusztulnak el tőle a szarvasmarhák- 
nak és lovaknak. 

Tazai varasbókáink között: a közönséges varangy (Bufo vulgaris), a 
foghagymaszaga varangy (Felobates fuscus), a tüzeshasu varangy (Bom- 
binator igneus), valamint a jollos szalamandra (Salamandra maculata) és 
a gőte-félékből a Triton taeniatus, a T. cristatus, a T. alpestris és a T. Mon- 
taudoni szintén mérgesek, csakhogy ez a méreg kisebb mértékben nem halá- 
los és ha a gyomorba kerül, legfeljebb erős hányást, fájdalmas görcsöket s 
véres hasmenést, a felbőrön pedig pár napig tartó heves gyulladásokat okoz. 
Ezt a mérget többnyire fehéres nedv alakjában, a felbőr szemölcsein nyiló 
kisebb-nagyobb gömbölyded mirigyek választják ki, a melyek a varasbékák- 
nál a halántéktájon a. fültőmirigynek (parotis) nevezett félhold-, vagy bab- 
szemalaku kérges kinövésén csoportokat alkotnak. 

Ennek a különben igen mérges váladéknak, mely megfelelő adagokban 
a vérbe vagy gyomorba oltva, szintén öl, a hatóanyaga a leukomain. A: vála- 
dékból előállított kékaméreg phvrnin, a gőteméreg pedig salamandrin név- 
alatt ismeretes a toxicologiában. 

Egy uj-granadai (Dél-Amerika) békának, a Phyllobates melanorr- 
hinusnak a váladéka a leghalálosabb kigyómérgekkel vetekedik. A benszülöt- 
tek ebbe mártják nyilaik és tőreik hegyét. Szemtanuk beszélik, hogy a hatása 
rettenetes, mert a legkisebb karczolásra az áldozatnak egész teste mondhatat- 
lan kinok között, rövid perczek mulva, kókeményre megmered és azután 
villámsujtottként összeesik és, ha ilyen békát kutya, macska a szájába vesz, 
nyelve akkorára dagad, hogy majd szétfesziti állkapcsaikat és megfullasztja 
üket. A mocsári madarak és gázlók ezeket a békákat ösztönszerüleg kerülik, 
és, ha véletlenül egyet elnyelnek, azt rögtön kiadják és beledöglenek . . . 


Legtökéletesebb méregszerve a békahalak (Batrachidae) családjába 
tartozó lengeri varangynak, a Thalassophrynének van. Ez Közép- 
Amerika partjain él és tüskés háttaraja van. Kopoltyuján a mérges kigyóké- 
hoz teljesen hasonló berendezésü csatornás fogaival lövelli mérges vá- 
ladékát a sebekbe, s legtöbh esetben halált okoz. A kigyógyultak évek során 

át fájdalmas, genyesedő daganatokban, tagmerevedés és szaggatásokban 
szenvednek és rendesen rövid életüek szoktak lenni. 

A halak közül az európai tengerekben élő nyilfarku rája (Trygon 
pastinacea) bőrváladéka mérges, mely, ha a farkán levő csonítüske hasitása 
folytán a sebbe kerül, hosszantartó fájdalmas gyulladást, a kar, vagy lábnak 
napokig tartó bénulását okozza; a hollandi tengerben lakó Szentpéter hala 
(Trachinus draco és a Tr. vivipara) pedig háttarajának és kopoltyujának 
éles tüskéivel oltja a sebekbe bőrének szintén igen mérges váladékát, ha a 
halász vigyázatlanul találja megfogni. , 

Kifejlett méregmirigyekkel birnak, a melyek háttarajuk hegyes tüskéi 
alatt vannak szétágazva, a Scorpaena porcus és a Sc. scrofa nevü tengeri 
halak, ugy, hogy a halászok ijedve forditják ki mindenestül hálóikat, ha belé- 
jük kerülnek és nemcsak az emberek, de még a. halak is ismerik e tulajdon- 
ságukat, mert még a hálókban is menekülni igyekeznek a közelükből . . . 

Még félelmesebb ezeknél a Maláyi-tengerben az ottani halászoktól a 
Nou-nak nevezett hal (Synanceia verrucosa). Háttarajának tizenhárom moz- 
gatható tüskéje alatt egy-egy zacskóalaku méregtömlője van és a tejhez 
hasonló mérges nedvnek a vezetésére ezeknek a tüskéknek mindegyike meg- 
felelő csatornával van ellátva. 

Veszedelmes fegyverének a tudatában, bátran nekitámad minden fe- 
léje közeledőnek és minden oldalra mereszthető tüskéivel megfelelőleg védeni 
is tudja magát. Wyart Gill a Sunda-szigeteken való jártában, érdekkel nézte, 
a mint egy csinos malay-i leány bóditót szórva a tengerbe, halászni kezdett. 
A sekély vizü sziklás öböl csak ugy hemzsegett a mindenféle haltól, melyek 
mohón kapdosták egy borsféle és sabadillanemü növény megtört magvaiból 
és a lisztből készült bóditót, csakhamar szédelegve kezdték csapdosni far- 
kukkal a vizet . . . 

A lány egymásután dobálta a partra a halakat, de midőn egy különösen 
szép és jóizü pitahal után kapott. az egy korallhasadékba menekült és midőn 
oda benyult érte, egy odahuzódott Nou erősen megsebezte a karját. A. lányka 
rögtön félbehagyta a halászatot és jajgatva sietett hazafelé és midőn ott 
Wyart felkereste, már akkor karja tüzveresve gyulladva, idomtalanul fel volt 
dagadva és a lányka kinjában haját tépve fetrengett fekhelyén. Hiába raktak 
rá mindent, hiába próbálta rajta végig Wyart is a tudományát, a lányka 
24 óra mulva meghalt a legnagyobb tetanusban. 

A tengerekben élő Clupea. humeralis, Diodon, Tetrodon, Sphyraena- 
félék és a tinhal (Thynnus vulgaris), továbbá az édesvizi tokfélék, a márna 
{Barbus fluviatilis), a sügér (Perca fluviatilis), a menyhal (Lota vulgaris) 
bizonyos testrésze mérges hatásu, de nem mindig, hanem csak bizonyos idő- 
ben különösen az ivás idején. 

A Sphrynaeának, Scorpaenáknak, a sügérnek a tinhalnak a mája 
mérges, a Diodon, Tetrodon, márna- és csukaféléknek ellenben az ikrája ús 
a petefészke mérges tartalmu, ugy, hogy heves rosszullétet, hányást, szédülést 
és hasmenést okoznak. 

A Clupea humeralis csak a Quadeloupe-sziget körüli vizeken mérges, 

San-Dcming9 körül már nem — és megtörtént, hogy a Toulon nevü franczia 
hajón öten meghaltak typhusszerü tünetek között ennek a-halnak az élvezeté- 
től és a többi pedig, a ki evett belőle, sulyosan megbetegedett . . . 

Ezt mondhatni számos tengeri és folyami rákról, a Mytilus edulisnak 
és a Cardium edule-nak nevezett szivkagylókról és osztrigákról, melyeknek 
élvezetébe nemcsak typhusszerüleg belebetegedtek, de bele is haltak. Ezekben 
is a mérges hatásu anyag: valamely pathogen: bakteriumokat fejlesztő 
. ptomain, azaz a inytilotoxin, mely szintén halálosan ölő méreg a szervezetre. 

A tengerinyul-csiga (Aplysia depilans), mely Pliniusnál Ossa is for- 
mis név alatt van felemlitve, a Földközi-tengerben mindenütt közönséges és 
utált jószág. A halászok átkozódva és undorodva lökik ki hálóikból, mert 
undoritó nyálkájával a halakat mind ćivezhetetlenné teszi, mérges volta 
miatt pedig félnek tőle. 

Undoritó, émelyitő szagu, vörösesszinü nyálkát választ el, mely any- 
nyira mérges, hogy a szervezetbe jutva, haj, szakáll, bajusz és a szemszörök 
kihullanak tőle, innen ered a neve: depilans, azaz szőrirtó. 

Neronak hires udvari méregkeverőnője: Locusta ebből szürlézte ha- 
lálos italait, Domitián ennek a nedvével mérgezte meg testvérét: Titust, mert 
az ó-kor méregkeverői, ugy látszik, szintén jól értettek a chemiához, miután 
ebből az undokszagu nedvből teljesen szintelen, szagtalan és izetlen nedvet 
voltak képesek előállítani . . . 

A meduzákat, aktiniákat, pelagiákat, Physalisokat, ezeket a pompás vi- 
rág-, csillag- s fejkötő-alaku, ragyogó szinü puhányokat, maró nedvük után, 
tengeri csallánnak, urtica di mare nevezik a partok lakói. Mert, ha kézzel 
hozzájuk nyulnak, csipnek, égetnek, mint a tüz. A bör megvörösödik, fájó 
hólyagok keletkeznek rajta, sőt az érzékenyebb szervezetü embereknél még 
heves lázakat is idéznek elő . . 

Bates irja, hogy az Amazon- és az Orinoco-folyók menti őserdőségek- 
ben, olyan maró nedvvel telt szőrü hernyók élnek, melyeknek legcsekélyebb 
érintése tüzként éget . . . Ha valakinek nyakába vagy kezére hullnak, azt 
hiszi, izzó parázs esett reájuk . . . Az erdőket lakó vad topinámba-törzsek 
négy elfogott katonát ezekkel kinoztak halálra akképpen, hogy mezitelenre 
levetköztetve őket, testüket telerakták ilyen hernyókkal. Egy fogoly katona, 
ki a törzsfőnök kegyeit megnyerve, életben maradt és később sikerült neki 
megszökni, beszéli, hogy a szerencsétleneknek hajmeresztő kinorditásától az 
egész erdő visszhangzott . . . 

Méregnek nevezhetjük a méhek és darazsak fullánkjainak edző nedvét 
is, miután ötven méhnek a csipése képes egy nyulat megölni, ellenben a bé- 
kának nem árt. Állitják, hogy nagy lódarazsainkból tizenkettő szintén képes 
egy lovat megölni. Ezt nemi tudom, de láttam azt, hogy egy gyermekkori jó 
pajtásom majd belehalt ezeknek a csipésébe és csak hosszu betegeskedés után 
tudták lábra állitani, a. mikor majdnem az egész bőre lehámlott a testéről . . . 

A nagy Humboldt Sándor irja, hogy az Amazon- és Orinoco-folyókon, 
valamint ezek partvidékén az utazást nem a mérges kigyák; kaimánok, 

jaguárok és a vad botokud törzsek teszik veszélyessé, hanem ezeknek a vidé- 
keknek az egyptomi hétcsapásokhoz méltó átkai, a mérges csipésü mosguitók! 

Ezeknek az ördögi állatoknak minden szurása egy-egy adag égető mé- 
reg, a mely majdnem megbolonditja az embert, olyan türhetetlen fájdalmat, 
égető viszketést és lázakat okoz . . . 

A scorpioféléknek és százlábuaknak a tropicus tartományokban élő 
fajai szintén halálosan ölő mérget rejtegetnek mirigyeikben, mely sok eset- 
ben az emberre is halálossá válik, kisebb állatokat azonban menthetlenül 
megöl. A Kalahari-puszta lakói a fekete scorpio csipését ugy gyógyitják, hogy 
ha egy megszurta valamelyiket, rögtön keres egy másik scorpiót és azzal le- 
hetőleg a sebzett hely közelében ujra megszuratja magát, hogy egyiknek a 
mérge elölje a másiknak a hatását és Farini állítása szerint ez a „similia 
simillibus"-féle gyógymód minden esetben hatásosnak bizonyult . . . 

A scorpiófélék rokonai közül a pókok számos faja szintén bir méreg- 
mirigyekkel, mely csöves méregmirigyek egészen az állkapocs közelében a 
sarlóalaku méregkarmok tövében feküsznek, maga a pókméreg pedig viz- 
tiszta, olajszerü, de rendkivül keserü és erősen savas hatásu nedv. 

Oroszországnak Don- és Volgavidéki rónáin a Kara-kurtnak (fekete 
farkas) nevezett pókfaj él és teszi veszedelmessé a legelőket, mert csipésétől 
ember, állat egyformán elhull. 

Olaszországban pedig a Malmignattonak nevezett Lacrodectes trede- 
cimguttatus nevü nagy póknak a marása, még veszedelmesebb a Tarantel- 
láénál (Lycosa tarantula), mert emezénél még hevesebb lázakkal, ájulásokkal 
félrebeszéléssel és görcsökkel párosult choleraszerü tüneteket okoz, a marás 
helyén pedig igen fájdalmas és tüzes daganat marad hátra . . l 

Nem: hagyhatom végül megemlités nélkül hazánknak egy ritkaságát és 
nevezetességét, az óriási száglábut (Julus hungaricus). mely a déli hegyvidé- 
ken a régi Bánságban, Hunyad, Szeben és Fogaras vidékén található . . . 
Ez a ránézésre irtózatot keltő óriás százlábu nem valami mérges ugyan, de 
marni tud és az érintésre erősen jódszagu büzös váladékot izzad ki testén, 
mely, ha a bőrrel érintkezik, azt megvörösiti és mulékony égetésszerü érzést 
okoz. 








A földi kakuk és a csörgökigyó párbaja. 


Állatpárbajok. 


Az állatvilágtól, kivált ennek magasabbrendü egyedeitől az észt, értel- 
met és öntudatot, valamint a lelki élet megnyilvánulásait megtagadni nem 
lehet! . . 

"Hiába nevezte Descartes automatáknak, Buffon csupán ösztöneik után 
indulóknak az állatokat s hiába tagadtak meg tőlük minden szellemi tulaj- 
dont, az akarat szabadságát! . . , az igazságot nem lehetett véka alá rejteni, 
mert az kitört és eget kért! . . . 

Legujabban Lacassagnac és Flourens tettek e tekintetben igen mélyre- 
ható észleleteket és különösen Lacassagnac, a lyoni egyetem tanára mondja 
szerfelett fontosnak az állatok szellemi életét az emberekre nézve, mert e kettő- 
nek az összehasonlitásából lehet csak kideriteni azt, hogy a magasabbrendü 
állatvilágnak egyes cselekedeteiben öntudatos akarat és értelem-e, vagy pedig 
az ösztönnek nevezett inkább anyagi, mint szellemi megnyilvánulás jut ki- 
fejezésre? . . . 

Az észt, értelmet, az érzelmek kifejezését, az akarat öntudatos nyilvánu- 
lását, a bünök és szenvedélyek egyes nemeit a lelki élet megnyilvánulásának 
nevezik az embereknél . . . és ha ugyanezek nyilvánulnak meg az állatvilág 
cselekedeteiben, akkor ezek az ösztön megnyilvánulásának nevezhetők-e csak 
azért, mert nem kétlábu, hanem: négylábu teremtésektől. vagy madaraktól 
erednek?! : : 

Az ösztön veleszületik az állattal és ellenállhatatlan erő képében kény- 
szeriti arra, anélkül, hogy abban az akaratnak. vagy értelemnek csak parányi 
része is lenne. Ezt teszi az állat, mert tennie kell, mert benne és vele születik 
és teszi azt valamennyi állat a maga életszükségleteihez és viszonyaihoz egy- 


106 ÁLLATPAÁRBAJOK 


formán, ámbár külalakja és formája a különböző állatfajoknál különböző 
lehet, de alapjában mindig egy és ugyanaz, azaz általánosan kötelező. 

Ellenben az akarat, vagy egyéb szellemi megnyilvánulás nem kötelezö 
állapot az állatoknál, hanem azoknál a magasabbrendü fajoknál és egyedek- 
nél nyilatkozik meg, a melyeknél, mint az embernél, azokra kedvező, vagy 
legalább is azt megközelitő szervileg és szellemileg fejlett állapotot talál . . . 

Ezen értelmi megnyilvánulás egyikének mondhatjuk az állatpárbajo- 
kat, a melyek okaikban, lefolyásukban néha megdöbbentően hasonlitanak az 
emberek közt lefolyt párbajhoz, természetesen a segédeket, párbajorvosokat 
és az utána következő diadalmi lakomákat bele nem értve. 

Igy Münzl beszéli, hogy Abessziniában több hónapon keresztül a szikla- 
hegyekben tanyázó páviánokat figyelve, észrevette, hogy közöttük egy vézna, 
betegesnek látszó fiatal hím volt az egész csapatnak a bünbakja. 

Akár a forrásnál ittak, akár midőn a gumós növények hagymáit keres- 
gették, ha ez a bünbak egy jó falatra talált, elvették tőle, s mellé ütötték, kar- 
molták s harapták folytonosan, midőn pedig a kövek alatt férgekre, rova- 
rokra vadásztak, kettő, három is reárohant, ha valami kukaczot vagy rovar- 
félét talált, azután nagy püfölés között lefogták és még a szájából is kiszed- 
ték a kövér falatot. Ez a szegény kiközösített jószág, mindig a csapat háttal- 
ján kullogott, a vén vezérre még rá sem mert nézni, nemhogy a közelébe 
inerészkedett volna és mig a többiek a kiálló sziklapárkányokon melegedtek 
és egymást bogarászták, ez szomoruan és félénken egymagában félrehuzó- 
dott és bus szemekkel nézett a többi boldogokra, a melyek vigan hanczuroz- 
tak és melegedtek. 

Különösen egy ravasz pofáju vén hím acsarkodott rá legjobban — és 
ha ez csak messziről ránézett is, mindjárt szükölve, vinnyogva alázatosan 
akart tovacsuszni, de az rögtön rajta termett és ütötte, püfölte, mint a két- 
fenekü dobot . . . 

Egyik nap azonban, Münzl legnagyobb bámulatára, ezt a bünbakot egy 
vén nősténynek a társaságában találta, melynek bőrét a legnagyobb szorga- 
lommal bogarászta és midőn a ravasz pofáju vén, szokása szerini püfölni 
kezdte, a vén nőstény vitézül neki támadt. 

Valóságos párbajt vivtak érte, mely jó tiz perczig tartott és az lett a 
vége, hogy a nőstény annyira helybenhagyta a vén verekedőt, hogy az ordítva 
megfutott előle és a többi napokon is, ha valamelyik bántani akarta, mindig a 
vén nőstény vette fel helyette a harez keztyüjét és megvédelmezte támadói 
ellen . . . 

A másik eset a londoni állatkertben történt. 

Egy vén rhesus majom barátságot kötött egy gonosz, harapós természetü 
páviánnal és csodálatos, de egyuttal megható is volt látni azt a vonzalmat és 
szeretetet, a melylyel iránta. viseltetett. Ha az ápoló valamiért meg akarta 
fenyiteni a páviánt, a rhesus majom olyan keserves nyöszörgést, olyan kétség- 
beesett ugrándozást, szökellést vitt véghez kalitjában, hogy az őrnek legtöbb- 
ször megesett a szive rajta és nem bántotta, ha pedig a korbácsával ráhuzo- 
ratott, a rhesus majom jajgatott, nyöszörgött helyette. 

Egyizben azonban a kalit tisztogatását végző őrt minden ok nélkül a pá- 
vián olyan veszedelmesen megharapta a kézcsuklóján, hogy majdnem elvérzett 
bele — és e miatt, valamint javithatatlan gonosz természete miatt, az igazga- 
tóság a páviánt agyonlövetésre itélte. De mi történt! A harapás után, a rhesus, 
mintha csak megsejtette volna, hogy mi vár a pajtására, egy lépést se tágított 
oldala mellől. Mindenkivel szemben, a ki csak a kalit felé közeledett, mérges, 
ellenséges állást foglalt és mikor az őr bejött a kalitba, hogy a páviánt a szom- 
széd ketreczbe hajtva, elválaszsza a rhesustól, ez a szelid, békés jószág, reátá- 
madt az őrre és karmolni, harapni kezdte, a pávián pedig a. büntetéstől való 
féltében, gyáván bebujt az alvó házikóba és nem lehetett semmivel sem 
előcsalni. 

Az ételt oda hordta barátjának a házikóba és a bejáró lyukat testével el- 
födte, midőn az őrt puskával látta közeledni, a melyet különben jól ismertek, 
mivel azzal szokták a parkba betolakodó tolvaj szarkákat, héjákat és ölyveket 
telődözni . . . 

Igy ment ez vagy egy hétig, amikor az igazgató a nagy odaadó barátság 
láttára nemcsak megkegvelmezett a bünösnek, hanem még egy harmadik tár- 
sat is, egy nőstény páviánt zárt hozzájuk. 

Ettől a naptól kezdve azonban keserves napjai voltak a hüséges rhesus- 
nak! A háládatlan pávián minden idejét a jövevény nősténynek szentelte és, 
ha a rhesus is melléjük akart telepedni, azt püfölésekkel és harapásokkal 
zavarta el maguktól. A rhesus egy ideig csak türt és szomorkodott, egyszer 
azonban, midőn a nőstény pávián az elpártolt barátot balházni kezdte, a mi 
eddig mindig a rhesus foglalkozása volt, ez rárohant a nőstényre és azt a 
ketrecz másik végébe kergetve, leirhatlan dühvel kezdte tépni és harapni . . . 
Erre a hím pávián is beleelegyedett a küzdelembe, a rhesus azonban, bármint 
marta is a volt jóbarát, azt nem bántotta, hanem csak a nővel folytatta a 
párharczot, mig az őrök szét nem választották őket. 

Az elefántok, mint társaságkedvelő állatok, rendesen kisebb-nagyobb 
számu csordákban szoktak élni és minden ilyen csordát a legvénebb és legta- 
vasztaltabb hím vezet és kisér mindenfelé . . . 

Ez vigyáz és őrködik mindenre, támadás esetén pedig ő veszi fel a harcz 
keztyüjét és a többiek csak akkor elegyednek a harezba, ha a vezér egyedül 
nem bir megküzdeni az ellenséggel . . . 

Viszont azonban ez a vezér feltétlen engedelmességet követel és minden 
legkisebb kihágást, ellenszegülést, vagy rendetlenséget szigoruan meg szokott 
torolni és hatalmas orrmányával vagy agyaraival sulyos csapásokat és dö- 
féseket osztogatva, zavarja szét a czivakodókat és verekedőket . . . 

Különösen a csordában levő mogorva természetü vénebb hímek, irigység- 
ből, tülekedési kedvből minduntalan összeakaszkodnak egymással, söt a ren- 
det csináló vezért is megtámadják, a mely ilyenkor legelőször is a rendet 
állítja helyre, azután az ilven megférhetetlen és rossz természetü himet kikö- 
zösiti és elkergeti a csordából . . . 

Előbb azonban a vezérrel párbajt kell neki vivnia, hogy ki az erősebb, 
ki a hatalmasabb? 

A csorda ilyenkor félre áll és füleit rázva, felemelt orrmányokkal szem- 
léli a viadalt. 

A két kolosszus orrmányát suhogtatva, előre szegzett agyarakkal és föl- 
detrengető robajjal rohan egymásnak . . . 

Egy-egy sulyosabb ormánycsapásra a gyengébb térdre roskad, a kolosz- 
szális fej lökésére pedig megtántorodik vagy oldalára esik. A föld reng, a 
kar, czomb, derék vastagságu törzsek nádszálként törnek, zuzódnak össze a 
küzdelemben, dühös trornhbitálás, fujtató szuszogás hallatszik, melybe ziháló 
fájdalombődülés recscsen bele, midőn a hegyes agyar czombjába vagy olda- 
lába furódik az egyiknek és hegyomlásként belerendül a föld, midőn a legyő- 
zött óriás test végig zuhan a földön . . . 

Az ilven párbajoknak rendesen akkor szokott vége szakadni, midőn a 
küzdők egvike kimerülve, vagy megsebesülve, elmenekül a harcztérről vagy 
pedig, ha egyik agyara beletörik a küzdelembe, a mi szintén gyakorta meg 
szokott történni . . . 

A győztest a csorda fülsiketítő trombitahangokkal üdvözli, mely egyut- 
tal a futónak kinzó gunyriadalként harsog a fülébe . . 

A legyőzött és megfutott elefánt attól a perecztől fogva, nemcsak a saját 
csordájából, hanem minden más idegen csordából is ki van közösitve. Meg- 
fejthetetlen dolog, de való tény, hogy az ilyen elefántot egyetlen egy csorda 
se ereszti magához, hanem rátámadnak, elüzik, sőt, ha nem tágit, meg is 
ölik . . . Miről tudják meg, miről ismernek rá a távoli messzebb vidéken 
lakó idegen csordák a kiközösitettre, még csak sejteni se lehet, de tény az. 
hogy ráismernek és elzavarják maguk közül, ugy, hogy egyedül és társ nél- 
kül kell neki leélni napjait a rengetegekben . 

Az ilyen kiközösített, magánosan kóborló elefántokat Indiában és Cey- 
lonban remetéknek, Afrikában hahdschillnak, azaz csavargónak, ha pedig 
csak egy agyara van neki, azt ghunes-nak nevezik. 

Ezektől félnek a vadászok és benlakók a legjobban! . . . Mert az ilyen 
kiközösített elefántban szünet nélkül forr és tombol a düh . . . Az elefántok 
nyugodt, méltóságos járása helyett rohanva, száguldozva járja az erdőt és rét- 
ségeket, pozdorjává törve, zuzva az utjába eső fákat és bokrokat, mintha azo- 
kon akarná a benne tomboló dühöt kitölteni . . . Jaj minden élőnek, mely ut- 
jába kerül! Irgalom nélkül neki támad, feldöfi és kásává gázolja. Ember, állat 
nincs előtte biztonságban! Rátámad a szembejövő erdei vadakra, neki rohan a 
legelészó szarvasmarháknak, szétkergeti a csordát, párharczot viv a neki tá- 
madó bikával. Utána ered a lovas embereknek, szétkergeti dolgozókat a me- 
zőről, szóval nem kegyelmez senkinek és semminek! . . . 

Skinner őrnagyot csak a véletlen szerencse mentette meg, midőn az erdő- 
szélen elvágtatva, egy ghunes lovastól együtt több ölnyire felhajitotta a leve- 
gőbe. Az őrnagy estében a bokrok sürüje közé zuhant, mely elrejtette a dü- 
höngő elefánt szemei elől, felhasitott ágyéku paripáját azonban addig paskolta 
orrmányával s gázolta talpaival, mig csak egyet mozdult . . . 

A másik esetben egy ghunes a gyakorlótérről kergette szét a katonákat 
és vagy egy fél tuczat embret halálra gázolt, mig végre agyonlőtték. 

A bambuszból épitett rizspajtákat, górékat, vandáli dühvel rombolja, 
döntögeti halomra, a csorda bikáját pedig Putah falunak a közepéig kergette 
a legelőről, mire az egész falu népe az erdőbe menekült előle. 

Wilson őrnagyot ceyloni utja alatt szintén csak egy hajszál mentette 
meg az agyongázoltatástól . . . 

Hordszékében ülve, épen szunyókálni kezdett, midőn kisérete nagy zsi- 
vajjal menekült szerte szét a szélrózsa minden irányában, őt magát pedig a 
hordszékkel együtt ott hagyták az ut közepén. 

Kitekintett hordszékéből és egy csavargó elefántot látott fölemelt orr- 
mánynyal, bőgő trombitálás között, földet rengető dobajjal az erdőből feléje 
rohanni. 

Épen csak annyi ideje maradt, hogy hordszékéből kiugorva, egy közeli 
fára felmászhatott. Ha egy pillanatot késik, a, dühöngő kolosszus beérte volna, 
igy is majdnem csizmája sarkát érintette felemelt orrmányával . . . 

Az őrnagy a biztos fatetőről nem éppen a legkelletnesebb érzések között 
nézte, mint rohan, kurta farkát ostorszerüen pöndörgetve, tőle a gyaloghin- 
tóhoz, mely iszonyu fejének a lökésére recsegve felbukott, azután agyarával 
és faderékvastag talpaival nekiesve, azt rapittyává törte, gázolta és haso- 
gatta, mig csak egy darab maradt belőle . . . 

Még érdekesebb ennél egy ilyen kóborló hahdschillnak egy vizilóval tör- 
tént párbaja. 

Két szudáni vadásznak éppen csak annyi ideje maradt, hogy a neki- 
dühödt csavargó elől a folyó partján álló villámütött fára menekülhetett. 

A villámütött, sudaravesztett fán azonban csak az egyiknek akadt 
nelye, a másiknak pedig a fa vizszintes ágára kellett menekülni, mely egészen 
a folyó közepéig nyult be . . . 

Az ág azonban annyira alacsonyan feküdt, hogy egészen a végére kel- 
lett kusznia, hogy az elefánt ormányával el ne érhesse és ott a viz szine fölött 
némileg biztos helyen érezte magát. 

A félelmesen bömbölő elefánt először vak dühében a fának esett és mi- 
dön azt hiába döngette, feszegette az agyarával, félelmes orrmányát az ág 
végében görcsösen megkapaszkodó vadász után kezdte nyujtogatni, de midőn 
igy se érte el, orrmányát az ág köré csavarva, olyanokat rántott rajta, hogy a 
korhadt ág recsegve letörött, minek következtében a sulyegyent vesztett ele- 
fánt a sikos partról a folyóba zuhant, magasra felkavarva az iszapos hul- 
lámokat . . . 

A másik pillanatban mindjárt felbukott ugyan, de vele együtt fel- 
bukott egy másik szörnyeteg is: egy hatalmas viziló, a melyet az alázuhanó 
elefánt érzékenyen megdöfött az agvarával . . . 

A vizek hatalmas Behemothja óriási torkát tátogatva, rontott a nyugai- 
mát háboritó betöröre és a két félelmes kolosszus bömbölve,. prüszkölve tá- 
madt egymásra. Egész hullámhegyeket, iszapzuhatagot verve maguk körül, 
küzdött a két Lewiathán a viz fölött és viz alatt . . . A harcznak azonban 
hamar vége szakadt, mert abban a pillanatban, midőn a hahdschill félagya- 
rát a viziló bordái közé döfte, ez rettenetes fogaival tőből leharapta az elefánt 

kanyargó orrmányát . . . és iszonyu testével rádőlve, annak vértokádó fejét 
egészen a viz alá nyomta . . 

A két vadász bámulva szemlélte a gigászi harczot, mert abban a pilla- 
natban, midőn. az elefánt az ágat orrmányával megrázta, a rajta lógó szu- 
dáni, mintha parittyából lökték volna ki, a folyó közepére repült, a honnan 
egy kis kerülővel szerencsésen a partra uszva, tanuja lehetett a küzdelemnek, 
melynek következtében nemcsak egy fél elefánt agyarra, hanem még az annál 
jóval becsesebb vizilófogakra is szert tehettek, miután ugy az elefánt, mint 
a viziló halálra sebesitve egymást, a küzdtéren maradtak . . . 

Gyakoriabbak ennél az elefánt és orrszarvu közötti párbajok. Ez a két 
hatalmas gigász ereje tudatában ugyan kerüli egymást, de midőn a fürdés- 
nél vagy itatónál véletlenül egymásra bukkannak, egyik se tér ki a másik 
elől . . . 

A tó sekélyes hullámait fodrozza a hüvös reggeli szellő . . . Busa fejét 
lehajtva, messzire hangzó szürcsöléssel kortyogtatja üde vizét a kobaoba. Ez 
az orrszarvuak között is óriásnak nevezhető rhinoczerosfaj, négy láb hosszu 
szarvat hordoz rengeteg fején, mely rettenetes fegyverrel, minden vágásra öles 
hosszu barázdákat képes hasitani a földbe, ereje pedig olyan óriási, hogy fejé- 
nek a lóditásáva! egy lovasembert könnyedén a levegőbe hajit . . . 

Rengeteg testével elnyujtózva a vizben, észre sem vette, hogy az arany- 
sárgába hajló ég alján élesen válik el egy fekete árnyék és lassan közeledik a 
tó felé . . . és csak akkor kapta fel nagyot horkantva a fejét, s ugrott szuszogva 
lábaira, midőn a parti bokrok recsegve szétváltak és egy óriási árnyék vetődött 
a vizszinre . 

Mind a ketten meglepődve a váratlan találkozástól, a kobaoba haragos 
röfögést, az elefánt pedig kihivó trombitarecsegést hallatott, azután. mielőtt a 
rhinoczerosz még jól megvethette volna a lábait . . . az elefánt kardalakulag 
meggörbült, hatalmas agyarait a vállának szegezve, egy rohanó gőzmozdony- 
nak az erejével hanyatt lökte a vizbe . . . 

A rhinoczerosz dühösen fujt, röfögött és esetlen alakjától nem várt sebes- 
séggel talpon teremve, ugyancsak dolgot adott az elefántnak, hogy szarvának 
a döféseit agyaraival félreüthesse. 

A tó partjára egy keskeny sziklaszoros nyilott és a dühösen támadó 
kobaoba elől az elefánt lassu hátrálással abba huzódott befelé, hogy oldalai 
fedezve legyenek, azonban elszámitotta magát. mert a szoros falai olyan 
alacsonyak voltak, hogy korántsem fedezték, s hozzá még a keskeny szorosban 
se szabadon mozogni, se megfordulni nem tudott . . . és az utána kapaszkodó 
rhinoczerosz pedig nem előlről, hanem oldalt rontott reá és négy láb hosszu 
szarvát kiálló oldalába meritette . . . 

A sulyosan megsebesitett elefánt légreszkettetőn elbődült és nagy robajjal 
térdig a tó vizébe rohant hol ormányát telesziva, vastag vizsugárt lövellt vértől 
bugyogó oldalára, azután pedig a partra törtetve, orrmányát suhogtatva, 
kereste ellenfelét . . . A rhinoczerosz azonban eltünt, mire az elefánt ujra a 
tóba gázolva, jó ideig hüsitő vizsugárral fecskendezte az oldalán tátongó sebét, 
azután tántorgó nehéz léptekkel az erdő sürüjébe távozott . . . 

A következő állatpárbaj az óriás Góiiáthnak a törpe Dáviddal való küz- 
delmét mutatja : 

A cincinnati állatkertben a kigyók rendesen eleven állatokkal lettek 
étetve. Igy egy két méternél jóval hosszabb csörgőkigyónak a kalitjába egy 
szürke mókust eresztettek. A kigyó már féléve mult, hogy mit sem evett, mihelyt 
tehát az evet kalitjába szökött. erősen zörögni kezdett csörgős farkával, 
melylyel ébredezni kezdő étvágyát és támadó szándékát jelezte. 

A mókus először ijedten szökdelt fel-alá a kalitban, egyszerre azonban 
a kigyó zörgő farkára ugrott, mókus észszel talán azt vélve, hogy az a zörgő 
valami az, amitöl neki félnie kell és amint ráugrott, éles fogaival a kigyónak 
két pikkelyét leharapta, midőn azonban tovább szökellt, a csörgőkigyó mérges 
fogaival a czombjába harapott. 

A seb erősen vérzett és az égető fájdalom a különben félénk evetet 
annyira felbőszítette, hogy mérges fütyüléssel a kigyó hátára szökött és fogait 
olyan erővel mélyesztette a kigyó nyakába, hogy hátgerinczét teljesen átharapta, 
ugy, hogy a kigyó rövid, görcsös vonaglás után dögölve maradt a küzdtéren, 
a mókus pedig daczára a méregfogak harapásának, tulélte a küzdelmet . . . 

Érdekes a kaliforniai földi kakuknak (Geococcyx californicus) párhar- 
cza a csörgőkigyóval!... Ez a körülbelül szarka nagy, egyszerü barnásszinezetü 
madár leginkább a kaktuszbokrokkal benőtt homokos, sivó helyeket szereti, a 
melyek egyuttal kedvencz tanyái a csörgőkigyóknak is, amelyek kedvtelve 
sütkörésznek a naptól átfütött izzó homokban. 

A földi kakuk azonban annyira engesztelhetlen ellensége ezeknek a 
mérges hüllőknek, hogy mihelyt egy ilyen csuszó-mászót megpillant, izgatott 
rikácsolással kiséri, zavarja és ezen viselkedésével rávezeti a disznókat és a 
többi kigyópusztitó állatokat, mivel maga gyenge lévén hatalmas ellenségével 
megküzdeni. 

Ha azonban a homokban, vagy valamelyik kaktuszbokor alatt alva 
találja, ezt a félelmes hüllőt, akkor a legszurósabb tövisekkel ellátott kaktusz- 
bokrok leveleit letörve, azokkal az alvó kigyót egészen körülsánczolja és mikor 
a kigyó igy szorosan körül van véve a tüskétől meredező kaktuszágakkal. 
akkor néhányat összekunkorodott testére dob . . . 

A tüskeszurásokra felriadó kigyó hánykolódni, tekeregni kezd, azonban 
mennél bőszebben sziszeg, mennél dühösebben hányja-veti magát, annál 
jobban belekeveredik és össze-vissza szurkáltatja magát a tüskéktől. Szárnyas 
ellensége pedig szünet nélkül dobálja rá tüskés lövegeit, ugy hogy végtére is a 
fájdalomtól és vérvesztéstől elgyengülve, a tüskék halálosan felnyársalják . . . 

Ennél azonban még érdekesebb egy nőstény oroszlánnak és egy spanyol 
szamárnak a párbaja, mert komoly volta mellett még mulatságos humorral 
18 párosul. 

Ugyanis a cincinnati állatkertnek egyik pártfogója egy spanyol szárma- 
zásu szamarat ajándékozott és midőn munkáját végezve, szokás szerint istálló- 
jába baktatott vissza, egy alig hároméves nőstény oroszlánnak a kalitja előtt 
kellett mindennap elhaladnia. 

Egy napon azonban az oroszlán annyira dühbe jött, hogy olyan erővel 
szökött kalitja rácsához, hogy a vaspálczák kitöredeztek és a másik pillanatban 
már az oroszlán a szamárra vetve magát, annak jobb czombjába harapott... 

A fiu, ki a szamarat vezette. megfutott, hogy fellármázza az állatkert 
személyzetét, egy ott levő látogató pedig a városba sietelt, hogy az éppen ott 
tartózkodó Robinson-féle állatseregletből segitséget hozzon az oroszlán befo- 
gatásához . . . 

Eközben dühös küzdelem folyt az oroszlán és a szamár között, melyet a 
nézők a 200 méternyire fekvő gazdasági épületek tetejéről szemléltek. 

Az oroszián többször ráugrott a szamárra, de ez patáival olyan vitézül 
védekezett, hogy mindannyiszor ledobta és midőn vagy félóráig igy folyt a 
küzdelem, mely alatt az oroszlán a szamarat többször földre teritette, ez azon- 
ban ügyes rugásaival mindannyiszor kiszabaditva magát, talpra ugrott, végre 
olyan hatalmas rugást mért az oroszlán veséinek. a tájékára, hogy az fél- 
kábultan felhemperedett és fájdalmában nyögve, néhány lépésre hátra- 
kuszoti . . . 

A küzdelemtől és a kapott sebektől nekivadult szamárban azonban ugy 
felpezsdült a büszke és gőgös spanyol vér, hogy most már ő kezdett támadni! . . . 
Száját tátogatva, harsogó orditással rohant a földre hasalt oroszlánra s jókat 
rugva rajta, hátát megragadta a fogaival és beleharapott, azután dühében 
felrántva, megrázta, mint a macska a patkányt és ugy ellóditotta, hogy csak 
ugy bukfenczezett bele . . 

Az oroszlánt a szamárnak ez a váratlan támadása olvan zavarba hozta. 
hogy riadtan kuszott hátrafelé, mire a fülesmester ujra nekirontva, ugy 
oldalba rugdosta, hogy elbődült bele, azután a czombjába harapott neki, mire 
az oroszlán bemenekülve az istállóba, a jászol alá huzódott . . . 

A nekibőszült füles oda is utána rontott és fogaival a lábát megragadva, 
vonszolni, rángatni kezdte, mire a megriadt oroszlán egy hatalmas ugrással 
átrepülve rajta. a szabadba menekült, hol először is a fák kérgét hasogatta le 
a leveretése fölötti dühében, azután pedig a hálókkal és pokróczokkal elősiető 
személyzetet támadta meg, ugy hogy utóljára is le kellett lőni, hogy valami 
halálos veszedelmet ne okozzon . . . 

A hős szamárnak a sebeit pedig azalatt bekötözték. A szegény füles bár 
esunyán helyben volt hagyva. mégis — midőn az esetnek hire ment a városban 
— valóságos népvándorlás támadt! Ezeren és ezeren siettek nézni és meg- 
bámulni . . . Nála is bebizonyult az a közmondás ,,. . . és mindenki a szamarat 
akarta látni . . ." Az állatkertnek sohasem volt olyan dus bevétele, mert reg- 
geltől késő estig valóságos ostrom alá vették a pénztárt! . . . A lapok napon- 
ként hasábos bulletineket adtak ki a , magas szenvedő" állapotáról, s nemcsak 
a neves állatorvosok, de emberoperateurök is ajánlkoztak a hires beteg gyógyi- 
tására, „ki“ feldiszitett istállójában szőnyeggel leterített almon heverészett, 
mely aranyos korláttal volt elválasztva a közönségtől, az oroszlán hőre pedig 
előtte volt leteritve . . . 

A lapok egy nap komoly megrovást intéztek a közönséghez. hogy a drága 

istenitett szamár fölött, a közönség egy része pedig nevetett rajta . . . 

De hiába volt minden! A hires szamárnak összezuzott térdét kétszer 
is operálni kellett és mindennek daczára az állatkerti igazgatóság nagy bána- 
tára és keserüségére, a homéri harcz után egy hét mulva vérmérgezésben 
megdöglött . . . 





A prairie kutya és lakótársai. 


Donászy: Tengereken innen, tengereken tul. 





Kolibrifészek a passitlorián. 


Az őserdők. ékszerei. 


Áthatolhatlan sürü chaosza a fáknak, bokroknak, leveleknek és az egy- 
másra dőlt korhadó faóriásoknak, melyek ugy össze-vissza vannak fonva-szőve 
a folyondároknak és kuszó növényeknek ezerkaru szálaitól, hogy helyenként a 
nap egyetlen parányi sugara se hatol be soha! Ez az őserdő! 

Ebben a zöld levélrengetegben, melynek végtelen levélboltozata alatt 
olyan zöldes félhomály dereng, mint a tenger fenekén, minden lépésnek, min- 
den mozdulatnak fejszével kell utat nyitani. Maga a talaj a korhadó fák és le- 
véltömegek rohájától annyira kövér és televény, hogy minden atomja egy-egy 
csirát és életet rejteget magában, a nehéz fojtó levegő pedig forró és páradus, 
mint a tulfütött üvegházakban, ugy, hogy az erdő minden levele párát izzad 
és gyöngyözik a nedvességtől . . . 

Az öserdőknek eme örökös félhomályt rejtegető mélyében siri csend és 
halotti mozdulatlan némaság uralg. A hallgatás örök országai ezek, a hol 
egyetlen madárhang s leghalkabb rovarzümmögés nem hallik, csak a természet 

zajtalan keze munkálódik szünet nélkül és hihetetlen bujasággal kelti életre az 
ezerféle növényzetet. 

Az évszázadokon át egymásra dőlt korhadó faóriások és az egymásra 
halmozódott aszu levéltömeg fölött lépten-nyomon uj élet virul. Itt nem az élö 
szüli az élőt, hanem a halálból és enyészetből támad uj élet. A láb bokáig sü- 
lyed a kövér és gőzölgő rohába, melynek penészes és erjedő lehellete halálos 
lázaknak és egyéb vérmérgező nyavalyáknak a tenyésztő fészke, kivált az euró- 
pai emberekre . . . 

: Ellenben az őserdőknek a szélein és tisztásain, hová szabadon süthet be 
a napsugár és akadálytalanul járhatja át a levegő és a szelek áramlata. . . ezer 
szinben égő virágtenger, lüktető, zajgó állatéiet tárja elő szindus és mozgalmas 
pompáját a legkáprázatosabb változatosságban. 

Egy ilyen napfényben fürdő őserdőrészletet nemcsak leirni, de még le- 
festeni is lehetetlen! 

Leirhatlan bujasága a természetnek, szemkápráztató pompája a leg- 
égőbb szineknek van tündéri tarkaságban egymásba fonódva, egymásba szőve... 

A bársonyos levélzöld százféle árnyalata közül majd égő vörös virág- 
kelyhek lángolnak elő, majd a számtalan felfutó lián, kuszónövény, folyondár 
cs iszalag sárga, vörös, fehér, kék, rózsaszin és égő violaszinü virágzáporba öl- 
töztet minden bokrot és fát egészen a sudaráig, sőt onnan meg aláomolva átka- 
paszkodik egy másikra, harmadikra, tizedikre, huszadikra, virágos hidakat, 
tündéri lugasokat alkotva, melyek körül töméntelen sokaságban aranyos fényü 
rovarok, drágakő ragyogásu lepkék zümmögnek, szállongnak, megittasulva, az 
egész környéket betöltő vad-narancsfák, ibolvafák részegitő illatától . . . 

A napfényes tisztásokon a grummijáma és paulinia fák árnyékában 
széles levelü calladiumok és arumok bólogatnak tölcséres virágaikkal, az 
Fupatoriák sürü gesztjei között a tulipántok, jáczintok, fritilláriák és geraniu- 
mok diszlenek az égővirágu amaryllisekkel egyetemben, odább pedig puska- 
dörgésszerü ropogással a pálmák virágfüzérei fakadoznak fel, termékenyítő 
himporukat minden irányban szétlövellve . . . 

Az ilyen helyeken, a hol amugy is a természet minden szépsége és gaz- 
dagsága van összezsufolva, virulnak az őserdők királyai: a Yuccák és az 
őserdők ékszerei: az Orchideák, melyeket, mint valami ragyogó, fényes udvar, 
vesz körül a virágok sokasága . . 

A Yucca gloriosa, mint valami többágu fenséges kandelaber, emeli 
virágfüzéreit a magasba, melynek ágain buja sokaságban vörössel csikozott 
bágyadt fehér szinben csillognak harangalaku virágai, ellenben a Yucca aloi- 
folia virágai hosszu füzérekben nyulnak fel, kivül vörös, belül pedig ezüstö- 
sen fehér szirmokkal. 

A Yuccák álmatag éjjeli növények. Nappal, még az árnyékban is, leve- 
leik bágyadtan hanyatlanak alá. s pompás virágaik bezáródva; aluszszák át a 
napot . . . midőn azonban a hold ezüstös fénye önti el a tájat s a csillagok 
miriádjai fénylenek a magasban, akkor leveleik, mintegy varázsütésre meré- 
szen kiegyenesednek s virágharangjaik kinyilva, árasztják kábitó illatukat... 

Az Orchideák ezekkel ellentétben, az erdők legmélyén virulnak, hová a 

napsugár nem hat. Ezek a nap tüzes csókjára ellankadnának, azért hát az 
erdő mélyének páradus, nedvességtől gőzölgő árnyékában tárják ki csudás 
szinpompáikat. 

E királyi virágok legtöbbje nem a talajból, hanem, mint az élősdi növé- 
nyek, korhadó fatörzseken, vén faóriások ágain, mohos sziklapárkányokon 
telepednek meg és majd ezekbe furva gyökereiket, majd pedig hosszu, vékony 
légi gyökereket eresztve, a korhadó fából és magából a páradus levegőből sziv- 
ják táplálékukat. 

Az orchideák virágai alig hat-hét sziromból állanak, de ezekből mégis 
annyiféle alak és változat fejlődik, hogy a leghevesebb képzelet sem tudna 
változatosabbakat előállitani. Szépségükről és illatukról azonban az üveg- 
házak orchidea gyüjteményeiben alig lehet fogalmat szerezni, mert azok csak 
halvány kisértetei az őserdők mélyében élő rokonaiknak. 

Egyesek drágakövekkel kirakott ékes kis papucskához hasonlitanak 
lengő szalagkötőkkel, vagy csokrokkal diszitve, mint a Gypripedium cauda- 
tum, másik tarkaszárnyu pillangóhoz, mint az Oncidium papilio, majd pedig 
mintha kiterjesztett szárnyu kolibri himbálódznék a hajlós zöld száron. 
A Stanhopea virágai közepén, mintha rózsaszinü galambok üldögélnének, az 
Odonttoglossum crispum gyémántos rendcsillagot mimel virágaival, a Catt- 
leya gigas pompás szines legyezőhöz hasonlit, a Lycaste Skinneri pedig tova- 
szállni készülő rovarnak az alakját mutatja. 

Az Oncidium amplicatum majus száraira, mintha aranypénzek volná- 
nak felfüzve, a Masdevallia fajoktól pedig az első pillanatra visszaretten az 
ember, mert mintha hosszu csudalábu, feketepiros, sárgahasu pókok, hasas- 
testü szunyogok üldögélnének, leselkednének a zöld levelek fölött, szóval, 
mintha csak Flórának, a. virágok Istenasszonyának pipereasztalkáját fosztot- 
ták volna meg kincseitöl, mert egyes fajok apró ampolnákat, gyöngyfüzére- 
ket, korsócskákat, mások pedig kosárkákat, rezgőket. csokrokat, forgókat lát- 
szanak ábrázolni mindenféle szinben, a bársony lágyságával, a selyem. és 
atlasz ragyogásával. 

Az Orchideák családja rendkivül gazdag és kiterjedt, mert eddig körül- 
belül 400 faját és vagy 10.000 változatát ismerjük, a melyből a tropikus 
zónákra circa 340 faj 8500 változattal esik. 

A virágok történetében a legérdekesebb fejezetet a tropikus orchideák- 
nak az európai üvegházakba való meghonositása képezi és körülbelül vagy 
száz évvel ezelőtt lett az első tropikus orchidea Európába importálva és álta- 
lános csodálatot keltett szépségével és remek illatával, de mivel a gondozásá- 
hoz az akkori kertészek nem nagyon értettek, az első kisérlet nem sikerült és 
fel is hagytak vele egészen a negyvenes évek elejéig, a mikor a nagyobbhirü 
üvegházak és növénykertek birtokosai, ujra megpróbálkoztak a tenyésztéssel. 

Mint valaha Hollandiában a tulipánszédelgés idejében, midőn egy Sem- 
per Augusztus hagymáért 3000 aranyat fizettek és mindenki a tulipánok után 
bolondult, épp olyan orchidea-láz fogta el a virágkedvelőket, midön tenyész- 
tését ujabban felkarolva, ez a virágfaj a piaczra került. 

Mert az orchideák a disznövényeknek azon fajtáihoz tartoznak, melye- 

ket a kertészek és kedvelők sem természetes, sem mesterséges uton nem bir- 
pak a keresletnek megfelelő mennyiségben szaporitani, azért tehát, hogy a 
rohamosan növekedő keresletnek megfelelhessenek, a nagyobb tenyésztők és 
kereskedőházak, fiatal kertészeket, mint gyüjtőket küldtek ki a tengerentuli 
világrészekre. hogy uj fajokat és tenyészképes példányokat gyüjtsenek szá- 
mukra. Egészségüket és életüket koczkára téve, a gyüjtőkmek be kell hatolniok 
az őserdők mélyébe, hogy az orchidea-fajok tenyészhelyeit, alakját és virág- 
zását tanulmányozzák és elvirágzásuk után néhány hónapra, mikor a növény 
tulajdonképeni nyugvó ideje elkövetkezik, akkor kell hozzáfogniok. a gyüj- 
téshez . . . 

Kosarakkal, zsákokkal és ha lehet öszvérek kiséretében keresi fel a már 
kijelölt helyeket, azután egy benszülött négert vagy indus kulit felmászatva 
a fákra, vagy sziklagerinczekre, a növényt óvatosan leszedeti, azután kosorakba 
vagy zsákokba csomagolva, megmászhatlan hegylánczokon, lázakat lehellő 
maláriás mocsárokon utnak indul, hogy több heti küzdelmes vándorlás után 
elérhesse a kikötőt, hogy kincseit hajóra rakhassa. 

Azzal azonban, hogy elkerülte a bennlakók gyilkos fegyvereit, a vad- 
állatok fogait és a kigyók halálos mérgü marását, még nem szakadt vége a 
hajoknak és kellemetlenségeknek, mert előtte áll még a legnagyobb baj, mely 
fáradságosan gyüjtött orchidea fajaikat tönkreteheti, mert tönkre mennek biz- 
tosan, ha a hónapokig tartó tengeri ut alatt a dohos és penészes hajófenék 
megfertőzött levegőjének lesznek kitéve, ha pedig a fedélzetre helyezi őket az 
útcsapkodó hullámok sós vize egytől egyig megüli növényeit. 

El lehet képzelni, minő rengeteg pénzbe kerül egy ilyen kiküldetés és 
mennyi veszélyt kell az illetőnek kiállania, nem lehet tehát csodálkozni azon, 
ha egy ritka és ujabb faju orchideáért mesés árakat kell fizetni. Sok faj ter- 
mészetesen ezrekre, százezrekre menő példányban kerül Európába, ugy hogy 
termőhelyein e miatt ritkasággá válik és talán az az idő sincs messze, hogy a 
kimerithetlen bujaságu és termékenységü tropikus orchidea termőhelyeket a 
divatozó orchidea-láz teljesen kipusztitja, ugy hogy majd az orchideák gyüj- 
tését is, mint egykoron a havasi gyopárt Svájczban, állami intézkedésekkel 
kell megvédelmezni. 

Ennek daczára még igen sok hely van a tengerentuli országokban, hová 
gyüjtő még be nem tehette a lábát és ahol még igen sok ujfajta orchidea várja 
a felfedeztetést. 

Így legutóbb a német Forstermann Borneoban hatvanféle uj fajt fede- 
zett fel s természetesen, midőn ezek piaczra kerültek, olyan óriási feltünést és 
izgalmat okoztak, hogy egyért-egyért egész vagyont fizettek a gyüjtők és ked- 
velők. Előfordul az is, hogy a gyüjtők kiküldőiktől parancsot kapnak, hogy 
azokat a ritka fajokat, melyeket nem képesek Európába szállitani, semmisitsék 
meg, hogy elmondhassák azt, mint egy brüsszeli czég tette, hogy az ő pél- 
dányain kivül ez és ez a fajta sehol se található. 

Vannak egyes fajok, melyek drágaságban a gyémánttal vetekesznek, 
igy Amerikában egy dusgazdag magángyüjtőnél van egy tő, mely egy millió 
koronát ér, ezenkivül kincseket érő példányai vannak a londoni Rothschild 

háznak, Schröder bárónak, a zürichi botanikus kertnek és a berlini Borsig 
háznak. 

Természetesen egyes fajok értékét nem a szépségük, hanem a ritkaságuk 
határozza meg, igy megtörténik, hogy egy olyan faj, melyért a gyüjtő 5—6000 
koronát fizet, virágjában alig különbözik egy 2—3 koronástól és ritkaságát 
csakis a gyüjtő éles szeme tudja felismerni és megbecsülni. 

E miatt igen sokszor fordulnak elő olyan tévedések is, hogy haját tépi 
miatta az illető. Igy pár évvel ezelőtt egy orchidea, melyet közönséges Cypri- 
pediumnak, azaz Mária czipőcskének tartottak, Londonban lett néhány koro- 
náért eladva, midőn ott azonban kivirágzott, egy olyan ritka példányt fedez- 
tek fel benne, hogy egy gazdag gyüjtő 15.000 koronát fizetett ki érte. Időközben 
azonban egy szemes gyüjtő ennek a ritka fajnak a tenyészhelyét felfedezte a 
Kalkutta és Manipor közötti sziklás helyeken és pár ezer példányt gyüjtve 
belőle, azokat Londonba küldötte. Természetesen óriási lett a meglepetés és az 
elámulás, midőn az a ritka példány, melyért még januárban 15.000 koronát 
fizettek, ugyanazon év junius havában 3 koronáért lett kapható. Ma már 
minden gyüjteményben látható Cypripedium Spicerianum név alatt. 

De nemcsak ilyen meglepetések, hanem mindenféle furfanggal párosult 
lefőzések, csalások fordulnak elő a gyüjtők között, hogy mindegyik a maga 
firmája számára szerezhesse meg a ritkább fajokat. 

Egyik hires londoni tenyészdének egy szemes, de annál nagyobb gaz- 
ember gyüjtője, midőn észrevette, hogy riválisa, egy német gyüjtő, ritkább 
fajokra talált, mint ő, mivel máskép nem tudta levenni lábáról a borneoi 
vad főnököt, fogta magát, elvette feleségül egyik kifurt orru leányát, mire az 
após uram lágy lett, mint a viasz és veje óhajára a németet a tartomány 
határára hordatta és elkobozta tőle a fáradtságosan szerzett egész gyüjteményt 
persze a fia ura. számára, a kit aztán többet nem látott se az após, se a felesége. 

Ugyanez a jómadár megtette azt a tréfát Indiában egy collégájával, 
hogy éjszaka kinyitotta annak a félszernek az ajtaját, a melyben az orchidea 
fajtáit tartotta és beeresztette rájuk a ház kecskéit, melyek reggelre vala- 
mennyit tövig lerágták. 

Másik esetben pedig egy közönséges Lycaste fajnak fehér husos szir- 
maiba kék festéket fecskendezett és, mint enormis ritkaságot egy hamburgi 
gyüjtővel elcserélte, három más olyan ritka fajjal, a melyekkel czége hirneve 
mégegyszer akkorára emelkedett. mivel a hamburgi gyüjtönek megmaradt 
példányai utközben tönkrementek — és az a három volt egyedüli egész 
Európában. 

Nem egyszer megtette azt is, hogy ha hozzáférhetett egy-egy riválisának 
a gyüjteményéhez, hát annak ritka példányait megsemmisitve, helyettük 
hasonló közönséges fajtákat csempészett a kosaraikba. 

Egyszer azonban czudarul megjárta ő is, mert hasonló pénzzel fizettek 
neki is vissza, midőn Madagaszkárból hazafelé utazott. Gazdag gyüjteménye 
a födélzeten volt egy nagy lapos kosárban erősen a padlóhoz kötve. Egy hir- 
telen támadt viharnál azonban, azzal a rettentő hiradással ugratták fel reg- 

gelije mellől, hogy kosara az ingó hajóról a hullámokba zuhant, de nagy- 
nehezen kihalászták. Midön felvágtatott a feldélzetre, látta, hogy a zsinegek el 
vannak vágva és mivel kivüle még három orchidea-gyüjtő utazott vele a 
hajón, magáról itélve, ezeket vette gyanuba, de nem mert beléjük kötni, mivel 
egyikre se tudott volna rábizonyitani semmit. 





A hangyák tisztálkodása 







Chamäeleonok. 


A megsemmisülés 
lánczolata a létért 
való küzdelemben. 


A nap már felkelt és tüzes 
csókjaival felszivta a harmat kö- 
nyeit az erdő fáiról és leveleiről. 

Az erdő át van fülve a vadnarancs- 
fák és myrthusok illatától . . . a levegőben 
zománczos szárnyu pillangósereg tánczol 
ringó szárnyalással, aranyos szárnyu rova- 
rok zümmögnek és tarka to:lu madárcsa- 
pat szökdel zajos csiripolással a vörösbo- 
gyóju bokrok ágbogain . . . 

Két óriási Tupelofa között (Nissa candicans) áttörhetlen sürü levélfalat 
szőttek a passiflora virágaival és aranylósárga gyümölcseivel átszött kuszo- 
növények, melyekre, mintha biborpalástot boritottak volna, ugy beteritette a 
gobea égőveres tölcséres virágaival . . . 

Két rubin kolibri (Trochilus colubris) szállong drágakőszerü csillogás- 
sal a virágok körül. Akkorák, mint egy cserebogár. A him nyaka égő rubin- 
ként szikrázik a gyémánt szintjátszó sziporkázásával, többi része pedig arany- 
zöld smaragdként csillog. Dongószerü zümmögéssel surrannak virágról 
virágra. A passiflora virágairól, melynek himporszálai a kinszenvedés kinzó- 
eszközeit: a szögeket, kalapácsot, harapófogót és töviskoszorut mimelik, a 
gobeák tölcséres virágaihoz surrannak döngicsélő szárnyalással, hogy azok- 
ból a mézet és a benne tanyázó apró rovarokat kiszürcsöljék. 

Minden szál tollacskáját mérgesen felborzolva, sivitó czirpeléssel ron- 
tott a bátor himecske a báromszorta nagyobb lepkékre és rovarokra, melyek 
közelébe és a levelek közé rejtett fészke felé közeledtek és nem nyugodott addig, 
mig csak messze nem kergette a tolakodókat . . . 

A legélesebb szem sem birta volna a gobea indájára kötözött olasz dió- 
nagyságu fészkét felfedezni, annyira összhangzott és egybeolvadt annak szine 
és anyaga a környezettel. Az egész fészek a tillandziák hajszálvékony szá- 
laiból volt fonva, féldiónagy tojóágya pedig az anemonák lehelletfinom 
selyemszőröcskéivel volt lágyan és melegen kipárnázva. 

Diadalmas czirpeléssel szállt azután nőcskéjét követve a fészek szélére, 
s azt kezdték csőröcskéikkel igazgatni, rendezgetni, midőn fölöttük egyszerre 
csak halkan megzörrent a levelek sürüje és egy undok, szőrös pók ereszkedett 
alá, levélről-levélre ugrálva, hosszu szőrös lábaival . . . 

Minden levélnél leselkedve, megállt és gonosztekintetü, tüzes szemeit 
fenyegetőleg meregetve, ollóalaku görbe rágonyait nyitogatta, miközben vörös- 
barna szörökkel fedett teste, mint az ugrásra készülő tigris, alattomosan meg- 
lapult a virágok és levelek mögött . . . 

Valahányszor a him kolibri virágról-virágra rebbent, a madárölő pók 
(Mygale avicularia) óvatosan elrejtette magát, azután pedig ugráló szökések- 
kel közledett a fészek felé és midőn annak föléje ért, ugráskészen meghuzta 
magát a gobea virágai mögött és csak azt várta, hogy a him ujra a fészekre 
szálljon . . . l 

Midőn ez megtörtént, ráugrott és átkapta karmos lábaival. A him 
kolibri élesen. felsivitott, de hiába vergődött, csapkodott szárnyaival, támadója 
hosszu szálakat eregetve, csakhamar ugy össze-vissza kötözte, hogy mozdu- 
latlanul csüngött a levelek között, mialatt nősténye fájdalmas czirpeléssel 
keringett a fa körül . . . 

A madárölő pók ekkor felfelé szökellve, a levelek sürüjébe rejtett hálójá- 
hoz, annak gömbölyüre szövött nyilásánál megállt és a. kolibrit a rákötözött 
szálaknál fogva lassan felfelé kezdte vontatni, hogy gyilkos barlangjában 
kedve szerint fellakmározhassa. Zöld lencséjü szemeit áldozatára szegezve, 
észre sem vette, hogy a levelek és indák között szivárványos fényesség villan 
meg és a levelek közül egy aranyzöld gyikfejecske, az Anolis, dugja ki magát 
és gyémántként fénylő szemeivel kutatva, kémlelődve néz mindenfelé . . . 
Egész teste kékesen fénylő smaragdzöldben játszik, torka ellenben égővörös- 
czinóber szinben lángol, tehát sokkal szebb és tarkábbszinü mint szinváltoz- 
tató rokonaik a közönséges chamäeleonok . . . 

Fürge keresgéléssel szaladozik fel-alá a kuszó növények indáin tapadós- 
végü ujjacskáival, midőn egyszerre megpillantotta a mozdulatlanul meg- 
lapuló Mygalet, de az is őtet, mert most már nemcsak a. nyolcz, de mind a 
tizenhat gonoszul forgó szemét alattomosan rámereszti. Az Anolis erre egy- 
szerre nyom nélkül eltünik a nélkül, hogy helyéből megmozdult, vagy csak 
egy levél is megzörrent volna. 

Az óriáspók szemeit mindenfelé meregetve, keres és kutat utána, azután 
nagy óvatosan szörös lábaira ágaskodva, forgatja szemeit mindenfelé . . . 
de nem látja seholsem. Ellensége bizonyára megfutott, mire görbe rágonyait 
párszor fenyegetőleg összecsappantva, ujra a vontatás munkájába mélyedt . . . 

Az Anolis azonban nem tünt el, hanem a helyén maradt és, mint a 
chamäeleonok családjához tartozó gyikok, ugy ő is csak a szinét változtatta el, 
hogy ellenfelét tőrbe csalja. A ragyogó zöld test és a lángoló szinü torok eltünt 
és egész teste annak a kuszónövény kérgének a piszkosbarnába játszó szürke 
szinét vette fel, a melyen mozdulatlanul meglapult, hogy a legélesebb szem 
sem fedezhette volna fel, hanem a kuszónövény megvastagodott kérgének 
tartotta . . . 

A Mygale lábait serényen mozgatva a kolibrit már majdnem félig a 
halójáig vontatta, midőn a vontatószálak belekeveredtek a passiflóra csillagos 
virágaiba és megakadtak . . . 

A Mygale erre gyorsan leszaladt, hogy a szálakat kibogozza és mig azzal 
vesződött, az Anolis felhasználva a jó alkalmat, a kuszónövények másik olda- 
lán a pók hálójáig surranva, annak közelében lesbe állott . . . és midőn az 
visszatért, reá rohant és megragadta . . . 

A Mygale ijedtében a magasból levetette magát, de az Anolis oda is 
utána rohant, a hol azonban a küzdelemnek hamarosan vége szakadt, mert 
bármily dühvel védekezett is mérges rágonyaival, az Anolis egymás után 
harapdálta le szőrös lábait, azután fejét összeroppantva, megindult vele az 
egyik Tupelofán levő oduja felé, hogy ott békén elkölthesse . . . 

Ugvanazon fának a törzsén jó magasan egy gömbölyü lyuk sötétlett. 
melyben valaha a bibormellü harkály fészkelhetett. 

Utána azonban más lakó foglalta el, mert időnként egy hegyes orru, 
szikrázószemü fej ütögette ki magát, prédátleső, vad pillantással és megpil- 
lantva a fölfelé törekvő Anolist, villámgyorsan pattant ki és szaladt lefelé . . . 

A törzs elágazásánál egy ideig meglapulva leselkedett, azután szélesre 
felfujt sziszegő torokkal vetette magát a mit sem sejtő Anolisra, mely az első 
pillanatban az ijedtségtől megdermedve, zsákmányát elejtette, de azután 
látva, hogy ellenfele, az undok alaku Skorpio Lizard csak alig valamivel 
nagyobb nálánál, bátran felvette a hancz keztyüjét. 

Pompás szinezetét rohamosan változtatva, ő is felfujta a tokáját és 
nekiágaskodva, mérges sziszegéssel nézett farkasszemet ellenfelével . . . 

Néhány pillanatig nyelvüket öltögetve, méregették egymást gonoszul 
szikrázó szemeikkel, azután vállaikat emelgetve, fujtak, sziszegtek és hosszu 
farkukat ostorként suhogtatták a levegőben . . . azután egyszerre olyan vak 

dühvel ugrottak egymásnak, hogy mindkettő sulyegyent vesztve, a földre hem- 
peredett, de azonnal talpraszökve, ujra szembeálltak egymással . . . 

A fésüsfarku, tüskéshátu Skorpio Lizard ellenfele gyengéit ismerve, 
mindenáron a hasa alá és a farkához igyekezett férni, de mily ravaszul 
ugrált, mesterkedett is, a fürge Anolis farkcsapásaival mindannyiszor félre- 
lóditotta és mindig szembe állva vele, fogait mutatta neki . . . Igy ment a 
harcz jó darabig, mig végre a düh mindkettőn annyira erőt vett, hogy egy- 
másba kapaszkodva, marták, körmölték egymást . . . 

A Skorpio Lizard azonban mégis erősebb volt. Az Anolis ragyogó szine- 
zete fakószürkére kezdett változni, mely erejének kimerültségét jelentette és 
midőn ennek következtében mozdulatai is lasubbakká lettek, a Lizard egy- 
szerre csak a hátára szökött és az Anolis farkát nagy mérgesen leharapta, 
mire az feladva a küzdelmet, a legközelebbi bozót védő sürüségbe menekült. 

A Lizard ura maradván a csatatérnek, először egy kissé kipihente 
magát a fárasztó küzdelem után, azután szájába kapva zsákmányát, éppen 
azon gondolkozott, hogy azt a földön, vagy pedig oduja magasában költse-e 
el, midőn a harcztért beárnyaló sárgásvirágu szömörczebokor vizszintesen 
kinyuló ágáról egy rézvörös test ereszkedett alá, melynek láttára a Lizard a 
rémülettől szinezetét rohamosan változtatva, recsegő brekegést hallatott . . . 
azután egészen fejét vesztve az ijedtségtől, nem a fára menekült, melynek 
összefonódott sürüségében megmenekülhetett volna, hanem futott, ugrált a 
merre látott, vakon, eszeveszetten . 

A biborkigyó villámgyorsan levágva magát, szélesre tátott torokkal sik- 
lott utána s közbe-közbe félöles szökésekkel lökve magát előre, csakhamar 
beérte a halálrafáradt skorpió gyikot és horgas fogaival megragadva, kétszer- 
háromszor átgyürüzte a testét és erős szoritásával megfojtotta . . . 

A Lizárd tompán nyögött és vonaglott a kigyó érczesen fénylő rézvörös 
gyürüi között és midőn már nem mozdult, a rézkigyó pikkelyes testét egész 
hosszában kinyujtva, rángó mozdulatok között lassan-lassan elnyelte, a mitől 
teste kétszer olyan vastagra dagadt . . . 

A. bő lakoma után, alkalmas helyet keresve a pihenésre, lassan tova- 
kuszott és éppen nagy kényelmesen rétesformán akart összekunkorodni a 
meleg napfényen, midőn egy fölötte elvillanó fekete árnyék és a magasból alá- 
sivitó rekedt vijjogas felriasztotta. 

Alig, hogy támadó állásba vágta magát, máris suhogó zugással vágódott 
alá légi honából a héjaformán tarkázott kigyászóölyv és mindig szükebb körö- 
ket huzva, kerengte körül a magasra ágaskodó biborkigyót, mely szintén 
köröskörül forogva, szikrázó szemekkel leste szárnyas támadójának minden 
mozdulatát . . . 

Mindig lejebb-lejebb ereszkedve, az ölyv egyszerre csak összekapta a 
szárnyait és lehulló kőként villámsebesen csapott alá a kigyóra és annak 
méregfogait pajzsként előremeresztett szárnyaival félrecsapkodva, rövid küz- 
delem után derékon kapta hosszu karmaival és görbe csőrével olyan csapá- 
sokat mért a sziszegő hüllő fejére, hogy az kábultan nyult végig a földön . . . 

mire körmei közé kapva, diadalmas vijjogással emelkedett vele fölfelé a nap- 
fényes magasba . . . 

Alig emelkedett azonban a fák koronája fölé, biztos, erőteljes repülése 
egyszerre bukdosó, tétovázó vergődéssé változott és bármint erőlködött, nem 
birt magasabbra emelkedni, a hosszan lecsüngő kigyó pedig mintha eltünt 
volna karmai közül . . . 

Tán leesett? Nem! . . . A napfényes magasban az ölyv fehér teste, 
mintha csillogó biborvörös övvel lenne átszoritva! Aggodalmas, rekedt vijjo- 
gás sivit alá a magasból, mert a kábulásából felocsudott rézkigyó az ölyv 
testére csavarodva, egyik szárnyát is átszoritotta rugalmas gyürüivel, ugy, 
hogy az most bukdosó vergődéssel hull lefelé a földre, hol tovább folyik az 
elkeseredett élet-halál küzdelem . . . 

Az ölyv vad vijjogással csapkod. vergődik, tépett tollak szállongnak 
szerteszét a levegőben, el-elbukik, megint lábra áll, de a testét szoritó gyürü- 
ket nem birja letépni magáról. A végsőkig ingerelt hüllő ellenben minduntalan 
szélesre tátogatja a torkát, hogy hegyes méregfogait a mellébe vághassa, az 
ölyv azonban tud vigyázni magára és vissza-visszavág és e közben elkapja a 
kigyó állkapcsát a csőrével . . . 

Most már övé a, győzelem! Dühös roppantással zuzza össze a kigyó lapos 
fejét, mire a testét szoritó gyürük reszkető vonaglással lehullanak róla. . . . 

Pihegve rázkódik össze, azután szárnyait kezdi suhogtatni, mintha 
épségüket próbálná . . . a másik pillanatban aztán körme között a fáradt- 
sággal kiküzdött kigyóval, suhogva felfelé emelkedik, miközben diadalmas 
vijjogása győzelmesen és merészen visszhangzik az erdő felett . . . 

Ezekre a kihivó vijjogásokra még élesebb, még áthatóbb vijjogás felel 
neki a magasból, melyeknek hallatára a kigyászó ölyv megsuhogtatja a szár- 
nyait és sebes repüléssel igyekezik tovamenekülni. 

Ellenfele a fehérfejü halászsas azonban vihargyorsasággal közeledik 
másfélöles hosszu szárnyain . . . Fehér feje deresen villanik meg a napfényes 
magasban és sárga szemei a, harcz és támadás tüzében égnek. 

Egy-két szárnylebbentéssel a kigyászó ölyv fölé emelkedik, hogy reá- 
csaphasson, ez azonban szintén fölébe emelkedik, vagy oldalvást csap el a 
hatalmas szárnyak mellett . . . A kigyó karikázva hull le körmei közül, de 
a hatalmas légi király nem vágódik le utána, hanem vijjogva tovább üldözi. 
Keringve folyik a légi harcz tovább . . . A hatalmas karmok már egyszer 
megragadták és tépett tollak, piros vércseppek szállongnak, a kigyászó ölyv 
sebessége lankadni kezd és mindenáron az erdő védő sürüségét akarja elérmi 
és éppen szárnyait készül összekapni, hogy lefelé suhanhasson, midőn a fehér 
fejü sas utóléri és győzelmes rikoltással beléje vágja körmeit . . . 

Egyetlen csőrcsapással megölve, zsákmányával a folyó tulpartján levő 
örhelyére, egy villámütött hyckorifa felé evez öles szárnyaival . . . és éppen, 
midőn annak egyik kinyuló ágára akar vele leereszkedni, egy lövés durranása 
hangzik a sürüből és a lég hatalmas királya átlőtt fejjel bukik le zsákmányá- 
val együtt a minden állatok urának: az embernek a lábai elé . . . 

Igy folytatódik ez tovább és tovább szakadatlanul a természet háztar- 
tásában a kicsinytől kezdve a nagyig a létérti küzdelem nagy munkájában. 
a melyben az erősé a jog és a hatalom, a gyengébbé a halál és elmulás! . . 
A természet öröktörvénye ez, a melynek változatos forrongásában az élet és 
halál, a születés és megsemmisülés fokozatos lánczolatán alapszik az az 
egyensuly, mely teremt, éltet, fentart és határt szab minden fajnak és egyed- 
nek a szaporodásában ugy, mint a megsemmisülésében . . . 








Az erdők remetéje. 


Az erdők Machiavellije. 


A közeli fajrokonság daczára, mely a rókát (Canis vulpes) a föld leg- 
hübb és legegyenesebb természetü állatához: a kutyához füzi, ennek merő és 
legkiáltóbb ellentéte, mert a milyen hüséges a kutya, épp oly kitanult ravasz- 
ságu; épp oly hamis és kétszinü természetü emez és a mennyire védi amaz 
gazdája tulajdonát, olyan tolvaj és rabló természet szorult ebbe a rőtveres 
bundáju latorba, melyet méltán nevezhetünk honi állatvilágunk Machiavelli- 
jének és erdőink Mefisztofelesz-ének. 

Nincs állata hazánknak, mely karakterének sokoldalusága és érdekes- 
ségére nézve rengetegeink ezen rablólovagját felülmulná, épp ezért a legrégibb 
időktől kezdve napjainkig százféle mesében, mondában, versben. prózában 
meg van örökitve és fel van dicsérve, ki van szidva körinönfont ravaszsága, 
kitanult tolvajlása és az az élelrnes ügyessége, melylyel nemcsak minden hely- 

zetet és alkalmat ki tud kellően aknázni, hanem a veszély legkritikusabb pil- 
lanataiban, melyben más állat rendszerint a félelemtől megzavarodik, ugy- 
szólván eszét veszti, ez a vöröscsuhás bravó, valami geniális mesterfogással, 
mindig tovább viszi és megmenti az irháját. 

Ugy-e bár, azt gondolná az ember, hogy az ilyen százfélekép megénekelt, 
a napi élet fázisaiban ezerszer emlegetett állatnak, még a gondolatait is isme- 
rik? Dehogy ismerik kérem! Ha ez a ravasz Csalavér-koma olvasni tudna, 
megpukkadna nevettében attól a sok mesétől és ráfogástól, melyeket azok a 
hires, neves szaktekintélyeknek kikiáltott, akadémiai levelező tagoknak válasz- 
tott, de erdőt és eleven állatot sohase látott tudós urak nagyképüsködő 
opusaikban a világba kürtölnek. Ezeknél a jó uraknál — kik tizenkét termé- 
szet históriából fabrikálnak egy tizenharmadikat — a synonima és a rend- 
szer a fő! Patvar vigye az állat karakterét, biologiáját! Hanem egy kazal 
synonimát összeharácsolni, egy legeslegujabb rendszerrel lefőzni a világot az 
ordok, genusok, familiák, subordok, subgenusok, stb. össze-vissza cseréléséből. 
Wz a tudós munka! No meg a szőrszálhasogatás! Karaktere, biologiája, 
családi élete, háztartása az állatoknak — laikus munka, melyeket a synonima- 
falók spanyol gőggel lenéznek; épp azért azt a sok mesét, képtelenséget, melyek 
a tizenkét természethistóriában benne vannak. hüségesen készpénznek véve, 
változatlanul belerakják az ő tizenharmadik gyártmányukba, a ki azonban 
igen nagy tudósnak van kikiáltva — az. néha még hozzá is álmodik valamit. 

Ki hinné továbbá, hogy ennek a tyuk- és libáttartó gazdáktól százszor 
elátkozott, erdészektől, vadászoktól agyonszidott állatnak életmódjára és 
karakterére vonatkozó igen sok markans és jellegző sajátossága még mai 
nap is ismeretlen. i 

Az erdészek, vadászok, a kiknek, ugyszólván ismerniök kellene a róka- 
faj életmódját és háztartását, mint a magukéit, ezeket nagy részben a mesék 
és a vadászlóditások csalóka szemüvegén keresztül nézik s nemcsak elhiszik, 
de még maguk is tóditják azoknak a vadásziróknak légből kapott állitásait, 
kik tapasztalataikat szintén a fentemlitett módon gyarapitják. 

Ennek példájára üssük fel egy nagy és igen hires természetrajzi mun- 
kának a rókáról szóló részét. A nevét nem akarom megmondani, de azért 
mindenki rá fog ismerni a nélkül is, mert ebben a hires műben a rókának 
családélete és apai örömeiről, olyan ideális kép van rajzolva, mely igen szép 
és meginditó ugyan, de a valósággal homlokegyenest ellenkezik; igy: 

,A nőstény tavaszszal nagy körüllátással kiválasztott s önmaga által 
ásott katlanban vagy egy odvas fában és sziklaüregben megkölykezik. Ettől 
a percztől kezdve példaszerü és valóban megragadó családi élet veszi kezdetét, 
mely némely párnál az egész életen keresztül tart. A hü férj nejét a legválo- 
gatottabb falatokkal látja el, melyeket naponkint vagy a katlan elé vagy pedig 
egyenesen nősténye elé rak stb." . . . 

Csak ennyit idézek, nem többet! De ennyi is elég tulon-tul, mert a him 
rókánál önzőbb, hütlenebb és az egoizmusnak a legvégső határáig hódolóbb 
családapa nincs a föld kerekségén. Nem törődik ez nőstényével, fiaival, 
hanem magukra hagyva, nőstényére bizza egészen a nevelés gondjait, ő maga 

pedig az alatt ravasz fejében betörést, kalandokat s prédaszerző terveket 
koholva, óvatosan leskelődő léptekkel járja be az erdőt és vidéket, fürkésző 
szemeivel mindent meglátva, éles füleivel a leghalkabb zörejt és hangot föl- 
fogva, csodafinom szaglásával a szimatnak legkisebb parányát is megérezve. 


Alakja és szinezete annyira ismeretes mindenki előtt, hogy szószapo- 
ritás volna azt ismételni, mindamellett, mivel, hogy szinezete a vidék és égalji 
viszonyok következtében, változásnak van alávetve, a két főbb és ismertebb 
árnyalatot röviden felemlitem. Az egyiket szőrméjének világosabb alaptónusa 
iniatt: sárga, arany, nyires, szücs vagy homoki rókának nevezik. Ennél szür- 
kés-fehérrel derezett hát, sárgás-vörös vállak, ugyanilyen felsőnyak, fehér has 
és torok s fekete lábak az irányadók, karakterisztikus ismertető jele azonban 
farkának hegyén a fehér csillag vagy rózsa, mely a fekete, kormos, füstös, 
hegyi, erdei rókánál legtöbbször hiányzik. Ennek a gereznája olyan, mintha 
hamuval vagy korommal lenne befuvallva, farka feketés, torka és hasa ham- 
vas vagy kékesszürkén van árnyalva. 


Saját tapasztalataira támaszkodva, már az öreg Brehm meggyőződött 
arról, hogy a legtöbb madár kivételével, minden állatnál nem a párházasság, 
hanem a szabadszerelem: a venus vulgivaga az uralkodó és a legtöbb apa, 
mitsem törődik az ivadékaival. Hanem hát ez az alapjában és nagyjában igaz 
állítás észrevétlenül és elfeledve maradt! . . . ellenben a rókapár monoga- 
micus — és családi élete — bizonyos zoologiai orthodoxiává fejlődött és 
állandó megdönthetetlen hagyományként ez a hiedelem gyökeret vert a ter- 
mészetrajz körében. Persze nem könnyü volt ezt a megrögzött hitet, melyre 
a. hagyományok régi fátyla, ugyszólván rászövődött, megdönteni. Ezt szobai 
elmélettel, mikroskoppal és synonimákkal széttépni nem lehetett, hanem a 
rejtek és sürüségek csendes árnyában, a rengeteg magányában, az erdők éjjeli 
csendjében órák, napok és heteken át szemfüllé válva, ki kellett lesni, meg 
kellett lopni, a karakter, a családélet mindama titkos vonásait, melyeket az 
állatvilág biztonságérzetének teljében csupán az erdő magányának szokott 
mutogatni . . . 

Ekkor aztán kitünt, hogy a „kan róka" nem él monogamiában a nős- 
tényével . . . és, hogy a páros együttélésnek még csak nyoma sem létezik 
közöttük, hanem a nemi ösztön kielégitése után megy mindegyik ivar a maga 
utján és a hüséges és gondos családapának kikiáltott kan róka, a szó teljes 
értelmében valóságos vagabund a szerelemben is és több hiteles szemtanu 
látta, hogy a nőstény azt a kant ajándékozta meg szerelmével, a melyik :győz- 
tesen került ki az udvarlo kanok marakodásából. 


A bagzás, vagyis a párzás ideje egész február hóban tart. Ezen idő alatt 
a nőstény nappal rendesen egy vagy több udvarlóval a vaczkába rejtőzködik, 
mely idő alatt sajátságos, de átható erős büz áramlik ki belőlük és ennek a 
hüznek nyomán követik a bagzó himek a nőstényeket, még nappal is azt a 
sajátságos, páva rikácsoláshoz hasonló csaholásukat hallatva, melyeket betük- 
kel: , grauu vagy griauu" formán közelithetünk meg. Ezenkivül van még egy 
másik, a hollókárogáshoz hasonló csaholásuk is, mely a , gock", vagy , grock" 

szókkal fejezhető ki, mely hivásokra a kereső kanok rendesen felelni szoktak, 
ugy hogy ezek utánzásával aztán puskavégre is lehet csalni őket. 

A párzási idő multával a nőstény magában, sohasem a kan társaságá- 
ban, keresi ki és választja ki kölykező helyét és épp ilyen eldugott rejtekben 
tartja kölykeit a him és a többi atyafiság előtt. A rókapárra nézve nem létezik 
család és nem léteznek családi örömök! . . . Ezt kézzelfoghatólag bizonyitja 
a himeknek teljes és hibátlan nyári bundája, ellenben a nőstényeké a szopta- 
tástól és heveréstől koszlott, tépett, csapzott s helyenként le van kopva. 

A párzási hely kiválasztására nézve is tulzottak, valótlanok a legtöbb 
leirások. A mely helyet alkalmasnak talál azt elfoglalja, legyen az lyuk, szikla- 
hasadék, faüreg vagy száraz galyhalom, sőt még a talaj eldugott mélyedését 
is elfoglalja és ha egyszer kiválasztotta kölykező tanyáját, nem törődik vele, 
mély vagy sekély-e az, arra se tekint, hogy az rendes katlan, nyári lakás, 
vagy szükségből vájt menedék-e, erdőben van-e, vagy azon kivül, hanem arra 
van legtöbb figyelemmel és ott üt tanyát, hol a környék kiadó és kényelmes 
vadászterülettel kinálja és hol elegendő prédára talál . . . 

Vadászataiban ellentmond mindazoknak, kik azt állitják, hogy ezt 
tanyájától messze cselekszi. Vadász biz az egészen tanyájához közel, kivált 
midőn kölykei még kicsinyek, csakhogy kétszeres elővigyázattal és éberséggel, 
a mint azonban kölykei növekednek és erősödnek, akkép változnak meg a 
rókaanya természete és szokásai is. 

Kezdetben állandó kisérői a kettőzött éberség és elővigyázat, a kölykek 
növekedésével ezek iránti szeretetből aztán ezeket nemcsak levetkezi, de bátor 
és támadó természetüvé is válik, igy nem egyszer történt meg, hogy a lyuka 
közelébe tévedő borzebet megrohanta és elkergette, sőt megtörtént az is, hogy 
egy nőstény róka kölykeit távol fekvő lyukából egy egészen a falu közelében 
levő levágott galyhalom alá hordta és onnan a legvakmerőbb rablóbetöréseket 
intézte a falu baromfi-ólaiba. 

Bizonyára kevesen láttak ujszülött, vagy egy-két napos rókakölykeket! 
Ezek 14—15 czentiméter testhoszszal birnak és vastag, tömzsi, szélesorru 
fejük, feltünő vastag nyelvet rejt magában. Rövid, a nyak és fejhez szorosan 
odalapuló, háromszögü fülecskéik zárvák, szemeik be vannak ragadva, bun- 
dájuk pedig a szülésnek első stádiumában rövid, sima és füstszinben játszó 
barnás-szürke, homlokukon fakóbb árnyalattal, ellenben farkuk hegyén és 
mellükön már mutatkozik egy piczinyke, fehér foltocska . . . Néhány nap- 
pal később a szőrözet hegyei erősebbé, alapja gyapjassá kezd változni, szine- 
zete pedig élénkebb szürkébe hajlik. Testük és tagjaik erőteljes fejlődésnek 
indulnak, hanem a tömzsi fej és széles lapos orr, még nem hasonlit anyjuké- 
hoz, valamint a szemek sem állanak a jellegzetes ferde állásban és hiányzik 
belőlük az öregek sárgás-zöld csillogása, miután az övékéi még egészen szür- 
kés-kék, egyenes vágásu, ravaszság nélküli, vidor, fiatal szemecskék . . . 

A harmadik héten azonban a metsző-, szem- és tépőfogak fejlődése után, 
a rókafaj jellegzetes hegyes orru, felálló fülü typusa, annak élénk, fürge tem- 
peramentumával előtérbe kezd helyezkedni és az előbbi a kutyatypushoz közel- 
álló hasonlóság végkép eltünik és a mindinkább sárgássá világosodó szemek- 

ből a rókafaj ébredező, eszes ravaszsága villog elő a fiatalság gondatlan paj- 
zánságával egyesülten. 

A fiatal kor vig és gondtalan játékai és hanczurozó enyelgés között nő 
és fejlődik az ivadék tovább; ebben a stádiumban, az erdő csendes magányá- 
ban, egyik-másik kiváncsi fejecskk a lyuk széléig, sőt még azon tul is kimerész- 
kedik. Mindenki ismeri, legalább képben, azt a jelenetet, midőn az anya egy 
fogolylyal, egérrel, nyulsüldővel vagy más egyéb zsákmánynyal tér haza és 
a fiata! ivadék azon fogait és öldöklő ügyességét próbálgatja, mig nem a serény 
és gondos anya által mindig nagyobb és nagyobb területen, az erdő és virány 
védő rejtjeibe és bokrosaiba lesznek vezetve, hogy megtanitsa öket az élet és 
létérti küzdelem feladataira. 

Ekkor már félig kinőtt rókakölykek miniatur másai anyjuknak. 
ligyanaz a hegyes, mozgékony orr, felálló fülek, lombos farkacskák, az öregé- 
hez hasonló fakó gerezna — csakhogy kicsinyben, ellenben apró, tolvaj-hegyes 
mefisztofeleszi hamisságu pofácskáikból, a ferdén álló, ravasz villogásu 
szemeikből, egészen anyjuknak és a rókafajnak kitanult fondorravaszságu 
tüze pislog és csillámlik elő egészen az ősi fajerőben . . . 

Nagyon sokszor megtörténik, midőn a szemes és óvatos anya gyanus, 
ivadékai hiztonságát veszélyeztető jelenségeket vesz észre a katlan táján, már 
zsenge korukban megismerteti őket a költözködéssel és egyiket a. másik után 
a szájába fogva, oda, arra a messzebb fekvő s biztosabb tanyára hordja, melyet 
vándorlásaiban már jó előre kiszemelt kicsinyei részére, melyeket egész őszig 
gondos anyaként kisér, vezet, oktat és védelmez, őszszel azonban már a 
kicsinyek saját szárnyukra lesznek bocsátva, de azért még együtt tartózkod- 
nak valami sürüség védő rejtekében, hanem ekkor már annyira előtérbe lép 
a testvérekben is az önállóság és az önzés érzete, hogy majd egyik, majd a 
másik marad el a közös tanyáról, ugy, hogy midőn az első hó leesik, akkor már 
mindegyik, mint teljesen kifejlett és önálló egyed kóborol és tolvajkodik 
választott lakhelyén. 

A minő sajátos és egyéni a karaktere, épp olyanok a rókának a nyomai 
is. Nem kell hozzá éles. gyakorlott vadászszem, hogy a fehér bóleplen felismer- 
hesse, mert aki egyszer látta, az azonnal ujra felismeri az első látásra. 

Akár lépésben, akár koczogásban kullog, egyik lábát a másik után egyen- 
letesen szedegetve, nyomódik lábfej lábfej után egyenes vonalban a hóba, 
melyet a vadásznyelv zsinórnak vagy füzérnek nevez, ellenben a lyukából való 
gyors és egyenetlen kiugrás következtében, nyomai rendetlenek és könnyen 
megkülönböztethetők, a lassu és meggondolt lépésekkel kikeczmergő borzétól. 

Katlana biztos rejtekéből kilépve, előleges szemlét tart a vidéken, mielőtt 
megindulna és csak ezután tart koczogó futásban az erdő felé, melynek szélén 
ujolag megáll és a kutyához hasonlóan, hátsó lábaira ereszkedik, hogy igy 
ülve, rablóterveit kikoholja. A falu tyukólaiban próbáljon-e szerencsét vagy a 
szántások hófedte barázdáiban rejtőző nyulat, a gyepük, vágások és a cser- 
jések mögött, a metsző szél ellen védelmet kereső fogolycsapatot lopja-e meg? 

E felett még nem határozott, azért hát nyomai sem zsinóregyenesen, 
hanem czikk-czakkosan, mint ravasz fejében kóválygó tervei, vezetnek tova, 

midőn egyszerre futását zsinóregyenesen a hóból kisötétlő bokros felé irá- 
nyozza . . . és óvatosan szél alatt (a szélnek ellenében) haladva, egyszerre 
csak megáll s egyik első lábát felemelve, sunyorgatva, megfontolva, olyan- 
formán néz a bokrok mögül felreppenő fogolycsapat felé, mint aki az ilyent 
jövőre nézve jól megjegyzi magának, hogy egy másik alkalomkor hasznára 
fordíthassa. 

Azután fülelve. nézdelődve bandukol tovább, mignem egy fajrokonának 
az övéhez hasonló zsinóregyenes csapájára bukkan a hóban. Ez a csapa egy 
vén körtefának alacsonyan fekvő odvához látszik vezetni, mely alatt a mezei 
verebeknek elszórt, széthullongatott tollazata azt látszik bizonvitani, hogy a 
szemes rabló meglehetősen megtizedelte a körtefa odvában a hideg és szél ellen 
alvótanyát kereső verébcsapatot. 

Mindent tud és mindenre gondol, valamint mindent megjegyez magá- 
nak, mert most ama repczeföld felé fordul, hogy ott vadászó ügyességét, de 
egyuttal a földmivelésre és erdőkulturára való hasznosságát bebizonyítsa 
egyik-másik barázdában az egérfogással. 

Azok a, karakterisztikus nyomok a hóban, melyek, a serény vadásznak 
a barázda hosszában tett ugrásait dokumentálják, dokumentálják egyuttal azt 
is, hogy rövid pillanat alatt, a hó alatt futkározó egeret rántott ki a fagyos 
felvilágra és mohó falással éhező gyomrába temette. E nyomok tovább vezet- 
nek s minden ugrással egy vagy két egér vesztét jelöli, mely vadászatot nem- 
csak télen üzi éjjel-nappal nagy passzióval, hanem nyáron is, nemcsak a szán- 
tás barázdáiban, de a mezőn, erdőn, réteken is, igy némelykor meg lehet 
bocsátani neki egy-egy kakas vagy liba elrablását, mert egérpusztitásaival 
igen nagy és számottevő hasznot okoz a földmivesnek, miután ő is, mint a 
macska, menyét és más efféle állatok, nem pusztán éhségből, hanem passzió- 
ból, még pedig szenvedélyes passzióból, egész gyönyörüséggel és fáradhatat- 
lanul vadász az egerekre. 

De nem mindig sikerdusak e rötvörös bravónak éjjeli és nappali vadász- 
kirándulásai; kivált erős, fagyos teleken, midőn vastag hótakaró boritja be 
hideg palástjával a szunnyadó természetet és a veséket átjáró északi szél 
szomoruan zörgeti az aszufüvek szálait a puszta, élettelen és magányos 
avarokon . . . 

Ilyenkor éhségtől beeső horpaszokkal, farkát leeresztve morózusan kullog 
előre-hátra a vendégszeretetlen puszta földeken és morózus kedélyhangulatát, 
gyomrát korgató éhségét üvöltéssel végződő, rövid, ugatásszerü csaholással 
hirdeti a ködös nappali tájnak s valamivel ingerültebben a holdvilágos téli 
éjnek. 

Mindezeknek daczára, egykönnyen nem esik kétségbe, mert miként faj- 
rokonai: a, kutyafélék, ugy ő is szivósan és soká el tud türni fagyot, éhséget 
és minden nélkülözést. Ha az erdők, mezők nem. teritenek asztalt részére, 
ellátogat a falvakba, tanyákra és majorságokra, melyek ez időben válnak leg- 
többször hőstettei és rablóbetörései szinhelyévé. 

A legközelebbi magaslaton vagy buvhelyen kiválasztja magának a 
betörésre legalkalmasabb udvart vagy portát, melyeknek állományáról és 

körülményeiről előleges kémutjai és csatangolásai közben tudomást szerzett és 
mindaddig ott rejtőzködik fülelve, vigyázva, mig csak az éjfél csendes órája 
el nem érkezik, amikor is a legmélyebb álom ónsulya zárja le a gyülölt komon- 
dorok és lánczos kutyák szemeit a majorságokon. Ekkor aztán árnyéklassan 
árnyékgyorsan hussan a háztól az udvarig, az udvaron a baromfiólig, mely- 
nek minden lyukát, gyengeségét még nyári rekognoszcirozásaiban meg- 
jegyezte. Ekkor aztán jaj azoknak a baromfiaknak, melyeknek istállója nem 
ép és nincs gondosan bezárva! A gazdasszony és a cselédek legkisebb gondat- 
lansága, hanyagsága drágán lesz megbüntetve, mert szagláló, keresgélő orru, 
éles, figyelmes szemei, feltaláló esze, no meg serény és körmös előlábai segit- 
ségével megtalálja a hanyagul foltozott rést, kitágitja a hasadást, befeszegeti 
a rosszul zárt ajtót, a til-tul berakott nyilást és szelelő lyukakat, mire aztán 
nemsokára a nyakon kapott liba, pulyka vagy kakasnak a végső sikoltása 
ugratja ki a gazdát vagy cselédet az ágyából, de már akkor csak bottal üthetik 
a vörös rabló nyomait. Néha olyan vakmerően intézi ostromát, kivált ott, hol 
a házörző kutya lánczra van kötve, hogy a felriadt gazda, méregtől átkozódva, 
villát, seprőt hajithat utánna a mellette villámként elsuhanó rablónak, ami 
persze nem sokat árt neki és fittyet hány ugy ennek, mint a torkaszakadtából 
ugató lánczrakötött kutyának és szerzett zsákmányát elrejtve, elkaparva vagy 
uj betörő terveket eszel ki, vagy pedig haza vive a mesékben megénekelt 
, Malepartus" nevezetü várába, ott jó étvágygyal elkölti és nagyot s hosszut 
alszik utána kényelmes katlanában. 

Ad vocem Malepartus vára! Ennél megint alkalom nyilik, hogy egy köz- 
kézen forgó, kardinális valótlanságról fellebbentsük a fátyolt. 

Ugyanis az is százfélekép meg lett a természetbuvárok által irva, a 
vadászok és erdészek által igazságnak esküdve, hogy ez a rőtbundáju Mefisz- 
tofelesz a tisztaságra kényes és finnyás borzot ugy üzi el nagy fáradtsággal 
készitett földalatti barlangjából, hogy ezt nem éppen Ylang-ylangként illatozó 
gonoszbüzü vizeletével befecskendezi, szagos és kompaktabb minőségü látogató- 
jegyeit pedig egyenesen katlanja torkába rakja le és azután a gazdátlan lakot 
magának foglalja el, sőt állítják még azt is, hogy ezen bosszantásokon kivül 
a remete természetü borzot harapásokkal és az erősebb jogán üzi el jogos 
lakából. 

Ezek ellenében az igazság az, hogy a borz a rókának sem büzével, sem 
penetrans szagu váladékával nem sokat törődik, sem szaglászati, sem tisztasági 
szempontból és igen sokszor megtörténik. hogy őszszel téli szállását ő üti fel 
a rókakoma lakásában, még pedig elfoglalja a legalsó legkényelmesebb katlant. 
ugy hogy a jogos tulajdonosnak a felső etázszsal kell megelégednie és ez meg 
is elégszik és békén meglaknak mind a ketten, ő fölül, a borz alul egy lyukban, 
mert a rókakoma nem igen mer kikezdeni a morózus természetü, harapós és 
nála jóval erősebb erdők remetéjével. 

Egy másik, még megrovandóbb balhit és téves felfogás, mely már sok 
szerencsétlenségnek lett okozója az, hogy a rókára, mint a, kutya közeli roko- 
nára, ráfogták, hogy épp ugy megvesz. mint az, szerencsére azonban az ez 
irányban megejtett vizsgálatok és anatomiai kutatások kideritették, hogy a 

rókáknál a veszettségnek tartott járvány nem egyéb, mint ideges dühkitörés, 
azaz egy neme a dühkórnak, de nem a fenti értelemben. 

E kisérleteket legbehatóbban a württembergi Salgau mellett ejtették meg 
és a veszetteknek hiresztelt rókák által megmart kutyákon, háziállatokon, 
erdei vadakon és embereken az ,ebdüh"-nek nyoma sem mutatkozott. És 
ennek ellentmond még az is, hogy a veszetteknek hiresztelt rókák ellenkezőleg 
a veszett kutyákkal, mind jó husban voltak, teljes hibátlan gereznával birtak 
és tekintetük sem mutatta azt a zavart, téveteg foszforeszkáló szemcsillogását 
a veszettségnek. 

Megemlitésre és további észlelésreméltó még az a körülmény is, melylyel) 
ezek a rókák magukat elemésztették. Egy jó részük vizbe fojtotta, más részük 
pedig felakasztotta magát, mely két tény aktaszerüleg és hivatalosan is meg 
lett erősítve. A hivatalosan felvett tényállás a következő: . A róka egy és fél 
lábnyi magasan függött a földtől, fogaival egy vizirányosan kinyuló fenyő- 
ágba oly erősen beleharapva, hogy az ágat le kellett vágni, mert a fogakat és 
állkapcsot máskép nem lehetett kifesziteni. A: többi mellékágak, valamint a fa 
törzse számtalan helyen, de mindig a vizszintes ággal egyenlő magasságban 
össze-vissza volt marva, harapdálva, a föld pedig alatta széttiporva s föl- 
rugdalva volt, ahogy a dübkóros róka mindaddig harapva fel-felugrált, mig 
fogai annyira bele nem vágódtak az ágba, hogy végre nem tudta kirántani. 
A fán nem volt, mondjuk, huros rigó vagy efléle madárfogó hurok vagy egyéb 
oly csalétek, ami rókát az ugrálásra és harapdálásra csábithatta volna, hanem 
felakasztotta, respektive beleharapta magát a saját jószántából és akaratából 
a dühkór zavart és fölgerjedt állapotában. Ezen erdei zsivány álma, bün- 
tudatos természetének megfelelőleg nagyon éber. de ennek daczára megtör- 
ténik némelykor, hogy a cserkésző vadász álmában pörköl rá, sőt néha még a 
hajtásokon is főbe kólintja egyik-másik hajtónak a botja — de csak akkor, 
midőn zsákmánytalan, hosszu téli kóborlásaiban, végre a fáradtságtól és 
éhségtől elgyötörve, legalább az álom feledtető karjaiban próbál enyhülést 
keresni vagy pedig annyira torkig ette magát, hogy valósággal eltompul bele. 

Sokat zaklatott, vadszegény területen nem egyszer vándorutra kél és a 
hegységből a sikságra, északról pedig délre költözködik, attól a helyes ösztöntől 
vezetve, mely compass- és helyismeret nélkül. természetének és életmódjának 
megfelelő lakhelyre vezérli, amikor is a különben barátságtalan és magányos- 
ságot kedvelő természetét levetkőzve, több fajbelijével összeállnak. közös vadá- 
szatra. E barátság azonban csak az izes zsákmány elejtéséig tart, azontul 
nem, mert már az első falatnál összemarakodnak és felmondják egymásnak 
a, társas barátságot, mely barátság sokszor már hajtás közben is marakodássá 
és szétoszlássá fajul, igazat adva annak a régi közmondásnak: rókának róka 
a barátsága. 

Nem éppen csudálatos az sem, midön a hosszu téli évad után, a rügy- 
fakasztó tavasz öltöztetni kezdi virághimes palástjába a mezőket és erdőket, 
a sok vidéket bekószált róka komát négy helyett három lábon látjuk szokott 
vadászkirándulásaira indulni. E gonosz amputácziót a csalétkes rókavas 
okozta, melybe a téli szükségtől korgó gyomorral, szokott gyanakodó óvatos- 

ságát feledve, beleszorult, de aztán Mucius Scaevolaként beleragadt lábát 
hősiesen lerágva, egy lábbal szegényebben, de tapasztalásban gazdagabban, 
tovairamlott. 

Az ilven rókát többé aztán meg nem fogják még egyszer semmiféle 
csapdában, akármilyen furfangosan legyen is az szerkesztve, valamint hogy 
az a róka is mindig idejében ki fog bujni a hajtók gyürüjéből, a melyiknek 
bundáját ilyen alkalommal egy adag göbecscsel már megzörgették. 

Tapasztalatai gazdag tárházában egy vén rókának annyi emlék s átélt 
élmény és adat van feljegyezve, hogy ezeknek alkalomadtán mindig hasznát 
veszi és igy egész bátorsággal lakmározza fel a vadfogónak kirakott tőreibe 
és egyéb furfangos kelepczének látszó madárfogó eszközeibe került huros 
rigókat; a hurokba akadt nyulat, a halászok haltartóiban rejlő halakat, söt 
néha napján maga is halászni és rákászni próbál, nem ugyan azzal a mesés 
móddal, a hogy ráfogják, hogy lombos farkát ereszti a lékbe csalétkül, 
hanem a jégbe vágott léknél hasra feküdve, a friss levegőt élvező és a lék nyi- 
lásánál nyüzsgő halcsapat közül a lábával egyiket-másikat kirántja védő 
eleméből . . . Ezektől az eszközöktől — noha finom orrával megérzi az ember- 
szagot rajtok, még sem fél, mert kitapasztalta, hogy rája nézve nem veszé- 
lyesek és ezek nem csaptatók . . , 

Csatangolásai és vadászkirándulásai közben nemcsak a vadászok les- 
hányásaival, hanem sokszor magához méltó ellenféllel is meg kell küzdenie, 
midőn erejét tulbecsülve, sokkal nagyobb falatra veti a szemét, mint a melyet 
legyőzni képes. Igy az alább leirt küzdelmet egy uhuval, Scholtz V. jó bará- 
tomtól, mint szemtanutól, hallottam elbeszélni: 

„Egy meredek, felülről azonban megközelithető sziklaszálon egy nagy 
suholy, (Bubo maximus) ütötte fel fészkét, egy tölgynek gyökerei és fattyu- 
hajtásai között és szorgalmasan ülte tojásait, midőn a márcziusi hajnal 
derengésében hazatérő róka szimatot fogott róla . 

Mintha elevenítő villanyfolyam futotta volna át renyhe fülét, farkát, 
eleresztett tartását, mert sunyorgó szemei egyszerre nagyra nyilva, tüzelni, 
villogni kezdtek és fejét szimatolva, magasra emelte, hogy szobormereven 
megállva, fülelni, fontolgatni kezdjen, mialatt prédavágytól egyre tüzesebben 
lángoló, mongolvágásu. szemei a környéket és távolságot méregették, kémlel- 
ték, azután tisztába jöve a csatatervvel, ugrásra lapult és mintha rugók lök- 
ték volna fel, szökellt le a látszólag mit sem sejtő uhura . . . 

Csakhogy ennek éleshallásu fülei szintén jó előre megneszelték az arra 
kullogó vöröskabátos haramiát és midőn ez támadásra szökellt, a suholy 
villámgyorsan hátára vetette magát és előre meresztett, gyermekkéz nagyságu, 
karmos lábaival ugy beleragaszkodott támadója orrába, mintha présbe szori- 
tották volna . . . E fogadtatásra éppen nem számitó róka, mintha oldalba 
kapták volna, neki ágaskodott és mindenkép igyekezett egyetlen fegyverét, 
éles fogaikkal felfegyverzett orrát a csunya csavarból kiszabaditani, de hiába 
ugrált, tánczolt, kapálódzott, a vaskörmökből nem birt szabadulni, e mellett 
a füles sziklalakó, hatalmas csőrével és erős szárnyaival vágta, pofozta, szab- 

dalta irgalmatlanul a bundáját, hogy csak ugy repült, szállongott a szőre 
csomóstól az uhu tollaival együtt . . . 

Lehemperedett s farkát hasa alá kapva, olyan bukfenczeket hányt, mint 
egy bajazzo, majd tótágast állva, ide-oda hemperegtek, egyszer egyik, másszor 
másik kerülve felül . . . A gonosz kelepczébe került rőtkabátos erdőfosztogató 
fujt és prüszkölt dühében, meg fájdalmában, de hiába! Lábaival bár hogy 
karmolta, rugta ellenfelét, nem szabadult tőle, pedig egész marsokat dobolt 
velük az uhu oldalain, hogy csak ugy repültek a tollak bele . . . Igy ment ez 
a. késhegyig menő berserker párharcz jó darabig! A róka mindent megpró- 
hált. mindent megkisérlett, hogy szabaduljon; a leglehetetlenebb erőlködése- 
ket tette, lábaival, farkával dolgozott, hányta-vetette magát, majd gombo- 
lyagba gurult, majd csukacgyenesen kivágódva, méternyi magasságra rug- 
dosta fel magát a levegőbe, de mindhiába, a szájkosártól nem birt szaba- 
dulni s fogait nem használhatta . . . miz végre ravasz esze megsugta neki, 
hogy a düh vak szenvedélyét félretéve, többet észszel, mint erővel . . . 

Erre a tervekben és fondorlatokban gazdag készlettel rendelkező róka- 
fej, a nyers erőn diadalmaskodva, kifőzött egy mentő eszmét és a másik pil- 
lanatban talpra pattanva, minden erejével nekirontott annak a sürü és tüs- 
kés bozótnak, mely küzdterüknek egyik oldalán végig huzódott és ennek töm- 
kelegébe betörve és belegázolva, az orrába ragadt ellenséget szépen leseperte 
magáról, mely csőrét diadalmasan csattogtatva, szállt vissza fészke peremére, 
a négylábu rabló pedig megtépve, megcsufolva, lába közé huzott farkkal. 
prüszkölve, kuilogott tovább, hogy katlanja védő rejtekében a sebeket és vere- 
séget kiheverje . 

Kölyök korában befogva, mint a kutyafajok legtöbbje, könnyen meg- 
szelidül és könnyen felnevelhető, miután mindenféle étekre rá lehet szoktatni... 

Igy boldogult Péchy Imre min. tanácsostól hallottam, — ki nagy állat- 
és természetbarát lévén — falusi jószágán mindenféle állatot és szárnyast 
nevelve, többi között fiatal rókák is voltak, melyek annyira megszelidültek, 
hogy kutyakölykekként szaladgáltak utána a kertbe, házba s mindenfelé. 
Minden négylábu állattal, a kutyákkal különösen nagy barátságban voltak, 
kivéve a macskákat és egy fiatal farkast, mely az udvar másik részében volt 
elzárva. A kutyák ételéből csak ugy ettek, mint ők és egy izben tejbe főtt rizs- 
kása készülvén ebédre, a szakácsné valahogy vajat kevert belé, minek követ- 
keztében nem került az asztalra, hanem a kutyák elé lett téve. A két róka 
ebből az édes csokoládéval meghintett kásából becsületesen belakmározott, 
süt annyira izlett nekik, hogy egy részét a faapritó tőke mellett a földet fel- 
kaparva, oda elásták és este felé ujra delektálták belőle magukat 

A két róka fölnevelkedve, egyikük végleg megszökött egyik nap, mert az 
erdő nem messze volt a háztól, a másik pedig éjjelenkint kihuzva fejét a 
nyaklóból, megszökött és a távoli udvarok baromfiait kezdte tizedelni, de haj- 
nalhasadásra mindig otthon termett és fejét visszadugva a nyaklóba, olyan 
ártatlan pofát vágott, mintha vizet se tudna zavarni. 

Az otthoni majorságot -— pedig volt mindenféle — nem bántotta. 
Szemei ugyan fel-felvillantak, ha egy kacsa vagy tyuk közelebb merészkedett 

hozzá és néha-néha elfeledkezve magáról nekik is ugrott, a mennyire láncza 
engedte, de azután, mintha egyszerre eszébe jutott volna a ,nem szabad", 
visszahuzódott tőlük és éhvillogásu szemei, megint azt a vizet zavarni nem 
tudó, sunyin ártatlan kifejezést vették fel, mintha eszébe se jutna neki baromfi- 
husra éhezni . . . 

A faluban azonban egyre nagyobb riadalom és consternatio támadt. 
Minden éjjel eltünt egy-két darab baromfi, hol itt, hol ott . . . Először a 
megszökött rókára kezdtek gyanakodni, hogy az téreget vissza nevelési helyére, 
de nyomát se tudták neki felfedezni . . . Hiába lestek rá, nem birták a látat- 
lan tolvaj létét felfedezni és midőn már majdnem általános lett minden ház- 
nál az őrködés, akkor a közvetlen szomszédságban lakó zsidó árendásnak 
sabeszre leölt és megkoppasztott két hizott libája tünt el a kamrából, a két 
hatalmas libamájjal együtt . . . 

E libamájak egyikét aztán egyik vizsla kaparta ki a ház oldalánál, 
közel a rókaházhoz, maga a róka pedig csendesen szunyókálva házában, 
olyan tele hassal hevert, hogy majd kipukkadt. E felfedezésről mit sem szólva, 
ura lesbe állott és éjféltájon, midőn a kakasok kukoritani kezdtek, látta ám, 
hogy a fiatal ravaszdi hegyes orrával minden szöglet felé szimatolgatva néz, 
felül és vizsgálódik, azután egy riszszantásra kihuzva nyakát a szijörvből, 
egy pillanatig hegyezett fülekkel megállva az udvar közepén, árnyékként tünt 
el a szürkület homályában . . . hajnalra, kelve azonban jámbor pofával ismét 
házában hasalt, a harmadik szomszéd termetes kakasának azonban az éjszaka 
folyamán teljesen nyorna veszett . . . j 

Most már meg volt fejtve a rejtély! Csicsa, ez volt a neve, uj nyaklót 
kapott, melyből minden mestersége daczára sem birt kiszabadulni . . . E 
miatt nem is állta a dicsőséget sokáig! Egy éjszakán lánczostól, nyaklóstó! 
együtt eltünt a házból és bucsu fejében egy hizóba tett libának harapta el a 
fejét, de csak ezt és nyakának azt a részét tudta megenni, a meddig a ketrecz 
léczei közül ki tudta ránczigálni, szabadulása pedig akként történt, hogy a 
láncz vége madzaggal lévén a rókaház vaskarikájához kötve, ezt elrágta és 
a lánczot a nyaklóval együtt emlékül magával vitte . . . 

Az Alföldön való tartózkodásom alatt egyik barátomtól, az Andrássy 
uradalom gazdatisztjétöl egy rókakölyköt kaptam ajándékba, melyet ő ásott 
ki és nevelt fel öt hónapos koráig. 

Ez is a kezességig szelid és jámbor volt, jól táplált testtel, gyönyörü 
bundával, vitorlája pedig a legszebbek közül való volt, melyet valaha csak 
láttam . . . Uj helyén nagyon hamar megszokott, sőt észre sem lehetett venni 
rajta, hogy érzi a helyváltozást, mert az első naptól kezdve, midőn helyére 
kötve, megvendégeltem, közeledtemre hizelgő farkcsóválgatással és örömet 
mutató felugrással fogadott, még legédesebb sziesztája közben is . . . 

Bármivel kináltam, elfogadta és megette. Megette a fügét, szentjános- 
kenyeret, a czukorsüteményt, főtt krumplit, a nyers és főtt tojást, a kenyeret 
minden alakban. Csirke-, lud- és efféle csontokat tisztára feltakaritotta, a bele- 
ket felhabzsolta; sőt nemcsak az édes tejet lefetyülte a legnagyobb delicziá- 
val, de az aludttejet, turót, sajthajat, almát, körtét, a levesben főtt zöldséget, 

de még a savanyu káposztát és füstölthust is megette, egy sonkacsonton pedig 
három nap is elrágódott . . . 

A házi kutvákkal a szerint — a mint kedélye hozta magával — barát- 
kozott és el-eljátszadozott, söt néha-néha egész békességgel egy tálból ebédel- 
tek, de a macskákat, ha csak a háztetőn látta is meg, láncza daczára akkorá- 
kat szökellt, ugrott, hogy szinte felbukott bele. 

Minthogy hátul az istállók közvetlen szomszédságában levő, luczernás 
talaju pajtás-kert elején volt a menageria, ő ig ott székelt és az istállóból 
ki-kijáró tengeri nyulak ott szaladgáltak és majszolták a zöldet a közelében... 

Egy délután láttam ám, hogy egy fehér-fekete házi nyulacskával ipar- 
kodik barátságot kötni, mely közelében legelészve, csak akkor-akkor ugrott 
egyet, midőn lombos farkát meglóbbálta, vagy első lábaival feléje kapott. Észre- 
vétlen félreállva, nézni kezdtem ezt a játékot. Miska, ez volt rókámnak a neve, 
lehasalt s fejét lábaira nyugtatva, sunyorgott a tapsikára, majd farkával a 
földet veregetve, hanvatt vágta magát és elnyujtotta lábait a nyul felé, majd 
meg hason kuszva, iparkodott megkaparintani. Igy ment ez a játék minden- 
féle változatban napokon keresztül, mig végre a negyedik napon mit láttam: 

A fehér-tarka nyulsüldő Miskának egyenesen az orra előtt legelt, ez 
pedig szemeit el nem véve róla, hevert ott, mintha a megevett füszálakat 
akarná olvasni. A nyul ide-oda csuszkálva, keresztül ugrált rajta, és eltürte, 
hogy lábaival magához huzza, lombos farkával felforditsa és ide-oda kerge- 
tösdit játszszék vele. Bement Miskának az óljába, ott felturta a szalmát s 
végtére olyan nagy barátságot kötöttek, hogy ha a nyul valamitől megrez- 
zent, nem a többiek után az istállóba, hanem Miska házába menekült be 
egyenesen. 

Már három hétig tartott ez a benső barátság, a Muczi belekóstolt a 
Miskától félrerugdalt kenyérdarabokba, körülszaglászta ételes vályuját, sőt 
magát Miskát is orrától a farkáig, midőn egyszerre Miska másik jóbarátja, 
egy kicsiny, egérszinü olasz agaram közébük ugrott, mitől a nyul annyira 
megijedt, hogy nem Miska házába, de az istállóba menekült vissza, honnan 
vagy három napig még orrát se dugta ki . . 

Ez idő alatt Miska szemei egy perczre se fordultak el az istálló ajtajá- 
tól. Kedvtelenül, mogorván lézengett háza körül, a kutyákat elmarta közelé- 
ből. Ha én mentem feléje, furcsa, szükölés forma hangot hallatott, mintha 
kérne valamit és ha egy nyul kisurrant az istállóajtón, füleit meregetve, nyug- 
talanul lótott-futott, a hogy csak láncza engedte . . . Végre a harmadik nap 
multával, a fehér-fekete nyul ujra kimerészkedett. Miska pedig azt sem tudta, 
hogy mit csináljon örömében. Valósággal meg volt kavarodva és majd 
eltépte lánczát az ide-oda való szökellésben. Az ismerkedést és barátságot 
azonban egészen ujra kellett neki kezdenie. A háladatlan nyul egészen elfeled- 
kezett vöröscsuhás barátjáról, a mely pedig majd megbomlott utánna és min- 
dent elkövetett, hogy ujra magához édesgesse . . . Végre megint szent lett 
a barátság és Miska egészen boldog lett bele, mignem egyik nap, a szürke 
kandurmacska szintén-a pajtáskertbe tévedt verebészni, vagy káposztapillékre 
vadászni. A nyul Miska közelében legelészett, midőn a kandurt is a közelébe 

vitte a büne, mire Miska, mint a kit puskából lőnek, támadt rá és myakon 
kapta. A macska rettenetesen nyávogott, vertyogott és körmeit belevágta a róka 
pofájába, mely morogva marta, szabdalta és tán megfojtotta volna, ha még 
jókor ki nem szabadulhat a fogai közül. A nagy dulakodás és vertyogás zajára 
a nyul természetesen mindjárt kereket oldott és szokása szerint, most megint 
Miska házában keresett menedéket és midőn minden elcsendesült. nagy 
vigyázva ujra előjött . . . 

Miska vérzü pofáit nyalogatva és törülgetve, hason feküdt, de szikrázó 
szemei mindenfelé a macska után nézdelődtek és meg se mozdult, midőn 
nyulpajtása feléje közeledett . . . De csak addig, mig közelébe nem ért. Ekkor 
azonban, mint a macskánál, épp oly gyorsan egyet rugott magán és derékon 
kapva a dédelgetett játszótársat, szemmel nem követhető gyorsasággal három, 
négy darabra szaggatva, mohón befalta, ugy hogy csak a farka és feje maradt 
meg belőle, azután megint hasra feküdve, egyet-egyet nyalt összekarmolt 
pofáján . . . . 

Ez időtől fogva, a melyik nyulat elkaphatta, annak tüstént néhai lett 
a neve és ha csak messziről látott egyet, már nyugtalanul, idegesen rángott 
minden porczikája, szemei pedig éhsóvár villogással követték és lesték minden 
mozdulatát . . . Igy tehát Miskánál is bebizonyult, hogy ,a rókának róka a 
barátsága“, és az egyszer élvezett nyulpecsenve sirját ásta minden további 
harátságnak" . . . 














Az őserdőktől a ketreczekig. 


(Állatkereskedelem.) 


Ez a czim olyan, mint az Aflaszhegységi Asthall-gyüméles. Kivülről 
érdes, egy cseppet sem étvágygerjesztő, de a belseje annál izesebb! Ez is unal- 
masnak igérkezik, de igen sok érdekes és vonzó dolgot rejt magában. 

Az első római császárok idejében az állatkereskedés akkora lendületet 
vett. hogy a mostanival össze sem lehet hasonlitani. 

A római circus maximusban százával hemzsegett az oroszlán, tigris, 
párducz, a hyena, medve, bölény, a. vadak más mindenféle nemeivel, a győzel- 
mes, diadalmenetek alatt pedig a meghódított országok kincsei mellett, a 
iriumphator diadalkocsija körül ezeknek állatvilágát is elvonultatták a 
rómaiak kiváncsi szemei előtt. 

Azután következtek a nagyszerü állatviadalok! 

Plinius beszéli, hogy Pompejus 600, Caesar 400 oroszlánt áldozott e 
czélra, Augustus 3500 párduczot és oroszlánt. Nero 400 medvét és 300 orosz- 
lánt nyilaztatott le testőrseregeivel a római nép mulatságára, Severus császár 
alatt pedig az amphitheatrum nézői előtt egy óriási hajó jelent meg, melynek 
oldalai, midőn egyszerre szétváltak, százai és százai gomolyogtak elő a tigri- 
seknek, párduczoknak, medvéknek, oroszlánoknak, struczczoknak, bölények- 
nek és vadszamaraknak, amelyek aztán vad marakodással egymásra 
támadtak. 

Krokodilusok, giráffok, vizilovak, rhinoceroszok nem voltak ismeretlenek 
a rómaiak előtt, mert midőn Augustus az egész circust viz alá meritette, az 
uszkáló hajók vadászai 36 krokodilust öltek le. 

E nagyarányu forgalom mellett természetesen az állatszelidités és ido- 
mitás se lehetett idegen előttük, mert a Bacchus ünnepélyeken az isten kocsiját 
szeliditett párduczok huzták, Aurelian diadalkocsiját 200 szelid oroszlán 
kisérte, Heliogobál pedig egy oroszlánok, tigrisek és szarvasok által vont kocsi- 
ban bámultatta magát s vendégségeinél szelid oroszlánok, tigrisek s medvék 
jelentek meg a vendégek rémületére, söt azt a tréfát is megtette velük, hogy 
holtrészeg lakomázó társai az oroszlánokkal egy szobába zárva, aludták ki 
mámorukat. i 

Az állatviadalok, a keresztények üldözése és más efféle látványosságok 
természetesen tömérdek állatot igényeltek. melyeket részben a meghóditott pro- 
vinciák helytartói, részben a hivatásos vadfogók szállitották, legnagyobb rész- 
ben pedig a római állatkereskedők, melyekhez a mostani Jamrach, Hagen- 
beck, Cross stbbi nagykereskedők csak szatócsoknak bizonyulnak, mert a 
római Vitruvius Rufus Gordianus császár állatseregletébe egyszerre 42 
elefántot, 19 orrszarvut, 72 oroszlánt, 194 párduczot, 86 tigrist, 90 hyenát. 
200 antilopot, 40 vadlovat, 40 vadszamarat, 22 medvét stbbi szállított és ezek- 
nek nagy része szeliditett volt. 

Mit emésztett fel ezeknek a szállítása, tartása és személyzete, az elkép- 
zelhető. 

Az egyptomi II. Ptolomäos állatokkal is kereskedett és különösen elefánt- 
vadászai voltak nagy számmal és gazdagon megjutalmazta azokat az állat- 
fogókat, akik valami ritka állatot keritettek meg állatkertjei és seregletei 
részére. 

A császár ismert bőkezüségétől elkápráztatva, néhány vadfogó és elefánt- 
vadász elhatározta, hogy egy akkora kigyót fognak a részére szállitani, a 
milyent még nemcsak Alexandriában, de a világon sem láttak, mert egyikük 
kalandozásai közben a belvidék. mocsarai közt egy 20 méter hosszu szörnye- 
tegre bukkant. 

Ez a rémes nagyságu kigyó, mely a mesék sárkányaihoz teljesen méltó 
vala, rendesen karikába csavarodva sütkérezett a vizparton az ivó állatokra 
leselkedve és ezeket rettenetes tépő fogaival megragadta s iszonyu gyürüivel 
átszoritva, összemorzsolta és elnyelte. 

A vadászok ugy okoskodtak, hogy hosszu testénél s a természettől lomha 
mozdulatainál fogva, lánczokkal és hurkokkal könnyen lefülelhetik, kivált ha 
jóllakva hever a vizparton. 

Ezzel a tervükkel azonban keservesen megjárták! . . . 

Hurkaikat és lánczaikat készen tartva. alig, hogy a kigyó felé közeledtek, 
ez felemelte a fejét! A bikanagy fejben forgó tüzes szemeknek rettenetes pillan- 
tása, a ki-belövellő kétágu nyelv, s az a rémes zaj, melyet érdes pikkelyzete 
a bokrokhoz való surlódásában okozott, s testének hatalmas méretei, annyira 
megrémitették őket, hogy nem a legbiztosabb kézzel vetetiék farkára hurkaikat. 
De alig hogy a hurok érintette, torkát kitátva, süketitő sziszegés között, nyi- 

ként lökte magát előre s egy vadászt fogaival megragadva. egy másikat pedig 
testével átgyürüzve egy-kettőre végzett velük, mire a többiek vad futásban 
kerestek menedéket. 

Ennek daczára nem adták fel tervüket, hanem amit erővel nem tudtak 
elérni, csellel akarták megpróbálni és e végből egy óriási gömbalaku kosarat 
fontak egy rotang-féle növénynek elszakithatatlanul szivós rostjaiból, amely- 
nek kerek nyilását könnyen el lehetett zárni és midőn a kigyó barlangját 
kifürkészték, megvárták, mig az zsákmányt lesni távozik, akkor pedig ásókkal, 
kapákkal nekiesve, a barlang elejét kivájták, ugy hogy a kosarat nyilásával 
kifelé belé lehessen állitani . . . Alig, hogy készen voltak, már hallották a 
szörnyeteg zajos közeledését, mire trombitáikkal nagy zenebonát csapva, a 
biztos távolból kövekkel dobálták, égő nyilakkal lövöldöztek rá, hogy meg- 
riasztva, minél gyorsabban barlangjába meneküljön. 

A kigyó a szokatlan lármától és az égő nyilaktól megriadva, nem tétová- 
zott, hanem rengeteg testével eltünt a nyilásban, mire két lovas ember sebes 
vágtatva odanyargalt és a kosár nyilását összerántották. 

A kigyó mindaddig csendesen meghuzódott rejtekében, mig a köveket 
elszedve, a fonott alkotmányt gerendákkal és emelő rudakkal a veremből ki 
nem emelték. A szük helyre szoritott hüllő szerencséjükre nem tudta teljes 
erejét kifejteni, mindazáltal olyan rémes és sohse hallott hangokon fujt és 
sziszegett, s olyan veszett dühvel rágta, szaggatta fogaival börtöne fonadékát, 
hogy kétszer is elszaladtak mellőle. Hogy a kosarat fogaival át ne rághassa, 
egy ember a lándzsájával ott bökdöste és szurkálta, ahol érte, mire az fejével 
a fájós helyhez kapkodva, békét hagyott a fonadéknak, 

Hihetetlen fáradalmak és nehézségek árán végre szerencsésen Alexan- 
driába szállították, hol Ptolomáos császár fejedelmileg megjutalmazta őket és 
egyik idomitójával rendszeres éheztetés és dresszurával annyira. megszelidi- 
tette, hogy a messze földről odasereglett nézők és vendégek kedvük szerint meg- 
csudálhatták. l i 

Ilyen nehézségekkel] ment a régi korban egy-egy nagyobb és ritkább 
állatnak a fogása és szállitása és ezzel kapcsolatban elmondhatjuk, hogy ez 
ma sem megy könnyebben, mert azokon a vidékeken és országrészekben, ahol 
u vadállatok élnek, e tekintetben még ma is azok a viszonyok és nehézségek 
uralkodnak, mint a régi időben, s addig, mig az illető állattranszport vala- 
melyik kikötőbe nem ér, temérdek nehézséggel, fáradalmakkal és mindenféle 
bajjal kell a szállitóknak megküzdeni. 

Mielőtt azonban ezeknek vázolásába fognék, leirom Európa egyik leg- 
nagyobb állatkereskedőjének: Hagenbeck Károlynak az állatseregletét és keres- 
kedését Hamburgban, melynek története szintén nem nélkülözi az érdekességet. 

Ez a nagy kereskedelmi menageria Hamburg Szt.-Pauli elővárosában 
az uj lóvásártér 13. sz. alatt van. 

Először is egy tágas, boltozatos helyiségbe vezettek, melynek falai egészen 
a boltozatig kalitokkal voltak telerakva, amelyekben százai és százai repkedtek, 
csicseregtek a legpompásabb tollu exoticus madaraknak. "Több szelid kakadu 
és vörös, kék és sárga tollazatu Arara fényes érczkarikákon himbálódzott, egy 

szelid majom — ugy látszik a személyzet kiválasztott kedvencze — szabadon 
mászkált, nyargalászott fel-alá. Itt találtam magát Hagenbeck Károly tulaj- 
donost is, ki a legszivesebben fogadott és maga vezetett tovább tágas biro- 
daimában. . 

A madarakra nézve megjegvezte. hogy ő tulajdonkép csak állatkertek és 
menageriák részére száliit. A magánosok számára testvére. Hagenbeck 
Krisztinának a madárkereskedése szállítja az exoticus madarak mindenféle 
fajtáját. 

Innen a tágas udvarra jutottunk, mely telve volt kisebb-nagyobb, vassal, 
piével kivert nagy ketreczekkel, ládákkal és verschlagokkal. Itt történik az 
állatok csomagolása és elszállítása. Éppen egy szeliditett farkast expediáltak 
egy kisebb állatsereglet részére. Egy jávai medve pedig egy oszlophoz kötve 
várta az elszállítást. Ebből az udvarból nyiltak a részben nyilt, "részben, pedig 
zárt féiszerek és helyiségek, melyeknek hatalmas ketreczeiből dörgő bőgés, 
harsogó crditás fogadott. 

Mindjárt a bejáratnál két hatalmas ketreczben egy pár berberoroszlán 
bőgött, orditott, egy királytigris pedig fel-alá szökellve, alattomos, szikrázó 
szemekke! kereste a szabadulás utját. Azután a kalitoknak hosszu, egymásra 
rakott sorai következtek, melyekben hyenák, párduczok, leopárdok, gépárdok, 
csitáhk, medvék, farkasok voltak. Néhány óriási kenguruh vakaródzva bámult 
meg bennünket, a majmok serege fülhasitó visitással, torzpofákkal és a gyü- 
mölcshéjak egész záporával üdvözölt. Vadpulykák, indiai és jávai pávák, 
amerikai hokkok, penelope tyukok, odább áfrikai struczok, egy indiai kazuár, 
két ausztráliai emu mozogtak, pityegtek különféle nagyságu rekeszeikben. A 
külföldi fürjek, foglyok és fáczánok fényes csapatja egy egész oldalt foglalt el. 

Itt Hagenbeck üléssel kinált meg, mire ő maga is egy ládán foglalt 
helyet, amelyben egy 16 lábnyi boa constrictor heverészett a vizzel melegitett 
bádcgedényre rakott pokróczok között. 

Éppen legjobbkor jöttem, mert egy óriási dézsában a krokodilokat és 
kaimánokat fürösztötték és etették nyers hussal, hallal, odább néhány fókát 
csomagoltak be elszállítás végett, egy gondozó fiu pedig vállán két kisebbfajta 
páviánnal, egy jávai majmot pedig kézen vezetve, vitte őket át egy másik 
helyiségbe szintén elszállítás végett, mialatt egy érezesen fénylő, remek tolla- 
zatu Lophophor- és chinguina-fáczán szabadon sétáltak a kalitok tetején, 
elhullott szemek után keresgélve, egy kis pekari disznó pedig mérges röfögéssel 
vágott a felügyelő mopszlija felé. 

— Most éppen nem a legnagyobb készletem van — kezdé Hagenbeck, — 
hanem néhány hét mulva egy nagy szállitmányom érkezik Suezból. Ez, fáj- 
dalom, szintén nem lesz elég nagy. hogy a beérkezett megrendeléseket fedezné, 
miután a szállitás alatt nagyon sok elhull, ugy, hogy, ha ügynökeinktől és szál- 
litóinktól megkapom az értesítést, hogy ennyi állatot inditottak utnak, örülök 
ha annak fele érkezik meg. 

A mi üzletünk nagyon koczkáztatott és nagyon kétséges vállalat, mert 
annyi mindenféle esélynek, kárnak és véletlennek van kitéve, hogy nem a mi 
akaratunk irányitja az üzletet, hanem a jó szerencse és véletlen! Igy Nor- 

végiából 15 jegesmedvét rendeltem meg —- és megérkezett belőlük — egy 
darab! Ez a királytigris az amsterdami állatkertnek van eladva 4500 már- 
káért, de van még két megrendelésem, a melyet jelenleg nem tudok foganato- 
sitani.. Ezt a pár oroszlánt 5400 márkáért adtam el és három nap mulva 
szállítva lesznek. Egész fiatal párt adok 1800 márkáért, de ott az az öt eszten- 
dős pompás him maga 10.500 márkát ér. 

— Hát annak az óriási kigyónak, mi az ára, a melyen ül? — kérdém. 

— Ez ritka szép nagy példány, tehát 650 márka, de adhatok 150 már- 
káért egyet, krokodilokat, kaimánokat pedig nagyságuk szerint 18 márká- 
tól 30-ig és 80—300—400 márkáig, mert ezek a dögök olcsók. Ellenben az 
a perui ezüst oroszlán 650, az az óriási kenguruh 750, az a him strucz pedig 
1500 márka. 

— Hát ennek a majompárnak mi az ára? 

— Oh, az két gyönyörüen kifejlett kék pofáju Mandrill! Elsőrangu 
ritkaságok! A himnek ára 900, a nőstényé 600 márka. Egy pár hyenának az 
ára 900 márka, azé az indiai ajkas medvéé 210, a jávai Bruáné 300, azé az 
európai barna medvéé 180, de ezt az amerikai Grizzly -medvét nem adom 
8900 márkán alól. 

Természetesen a fűevők jóval drágábbak a husevőknél, mert többet 
fogyasztanak. Mi állatkereskedők, e szerint becsüljük az állatokat. 

A legfiatalabb elefánt se adható 6000 márkán alól, egy fiatal rhinocze- 
rosz pedig 18.000 márka és ugyanennyibe kerül egy pár zsiráff is, mert most 
nagyon ritkák és minden szorgalmazásom daczára, sem birnak vadászaim, 
fogóim és ügynökeim szállitani. 

Ezelőtt két évvel olcsóbbak voltak, mert akkor egyszerre 33 darabot 
kaptam; köztük egy négy méter magas pompás példányt; az ahlfeldi Reiche 
czég pedig, mely inkább madarakkal kereskedik, ugyanekkor 25 darabot 
kapott szintén egy szállitmánynyal. Ilyenkor 6000—8000 márka között inga- 
dozik az áruk nagyság és szépség szerint. Néha ilyen szerencsésen beüt a szál- 
litmányunk és rendesen az ilyen szerencsés esélyek rántanak ki bennünket 
a nagyobb veszteségekből. Én jó áron adtam el zsiráffjaimat. Maga Amerika 
vett 15 darabot, négyet pedig Renz circusigazgató. 

— És mennyibe kerül az állatok élelmezése? 

— Nem számitva azt a veszteséget, midőn egy-egy ritka és drága pél- 
dány eldöglik — mi szintén elég gyakran fordul elő — nagyon sokba. Épp 
ezért, annál drágább egy-egy állat, mennél tovább van raktáramon. Például 
egy 3⁄2 méter magas elefánt naponkint 50 klgram szénát, 46 klgram korpát 
és kenyeret kap, de még ez sem elég neki, mert az alomul alászórt szalmát 
egy szálig minden nap felcsemegézi. A ragadozók — a husevők — naponkint 
átlag elfogyasztanak nálam 142—2 lovat, még pedig az utolsó darab cson- 
tocskáig, mert az oroszlánok tigrisek, hyenák, párduczok a legkeményebb 
csontokat is péppé morzsolják. Ezenkivül marha- és borjuhus, kenyér, 
zsemlye, piskóta, gyümölcs, méz, zöldség, saláta, czukor, mindenféle mag- 
nemü és gabona, hangyatojás, lisztféreg, tojás, hal, répa, burgonya, csirke, 
tyuk, nyul, tej, vaj, szalonna fogyasztatik el a mindenféle állat által nagy 

mennyiségben, mi télen, midőn a zöldség és efféle drága, igen nagy kiadást 
ró reám. 

— Nem lenne szives elmondani, hogyan keletkezett a Hagenbeck-féle 
állatkereskedés? 

— Szivesen, de elébb tekintse meg a zebrák, antilopok és elefántok 
istállóit. 

Ide érkezve, egy orrszarvut, két elefántot, tevéket, 11 kaffer-bivalyt lát- 
tam a tágas ólakban egymástól rácsokkal elválasztva és midőn megnéztük 
a többi állatokat, visszatérőben Hagenbeck igy folytatta: 

— Vagy negyvenöt évvel ezelőtt atyám vetette meg az alapját. Nagy 
tokhalászatunk volt s egy izben egyik hajónk egy eleven jegesmedvét hozott 
északról magával, a melyet atyám, mint látványosságot csekély dijért muto- 
gatott a hamburgiaknak. Ettől kedvet kapva, nemsokára néhány fókát, sarki 
rókát s barna medvét hoztak hajósaink, ugy, hogy egész kis menageria lett 
belőle. ` 

Ezeket az állatokat atyám igen jó áron eladva, belátta ennek az üzlet- 
nek a jövedelmezőségét, igy aztán mindig többet, többet szerezve és rendsze- 
resebb alapokra fektetve, üzletünk annyira megnagyobbodott, hogy már min- 
den világrészben vannak ügynökeim és szállitóim, minek példájául felhozom, 
hogy a napokban várok Tibetből 6 Yakbivalyt, a Spitzbergákról 4 pézsma- 
ökröt, Indiából 4 tigrist, Afrikából 2 elefántot, 4 oroszlánt, 3 leopárdot, 1 genett 
macskát, 2 foltos hyenát és 20 darab különféle antilopot és Sumatrából 
2 rhinoceroszt. 

— Körülbelül mennyi állatot adott el eddig az utolsó hat évben? 

— Azt megmondhatom pontosan! Könyveim szerint 61 elefánt, 42 
giraff, 6 rhinoceros, 110 oroszlán, 18 királytigris, 80 különféle egyéb macska- 
faj, 106 különféle medve, 111 hyena, 332 teve, zebra, vadszamár, bivaly, 
antilop, quagga, szarvas, stbi, 342 nagyfajta kigyó, 252 krokodil és 3900 
különféle majomfajta és vagy 800 kisebb fajta kigyó, gyik és csuszó-mászó 
szállittatott el az állatkertek, menageriák és magánosok részére. 

Ezenkivül el lettek adva nagyszámu strucz, kazuár, emu, sas, keselyü, 
daru, kacsa, lud, bagoly, ölyv és sólyomféle madarak. Nem számitom darab- 
szám a kisebb fajta ragadozókat és más állatokat, valamint a papagájokat 
cs egyéb apróbbfajta diszmadarakat, mert ezeknek darabszámát lehetetlen 
megadni, miután százezrekre rugnának! 

— Igen, uram! Évenként számos vadászt, fogót, ügynököt és ápolót kül- 
dök az észak zordon tájékaira ugy, mint a tropikus zónák rengetegeibe, kik 
kimondhatatlan veszélyek, fáradtságok és nélkülözések mellett fogják, szál- 
litják nekem az állatokat, vizhiánynyal, élelmi és szállítási zavarokkal 
küzdve, az időjárás viszontagságai, a vadnépek és vad állatok ellen harczolva, 
igy nem csoda, hogy ha az állatok fele eldöglik, mig a kikötőkbe érnek vele. 

Mily fáradtságba kerül egyes állatfajoknak a megszerzése és elszállítása, 
mutatja a következő eset: 

Az első vizilovat (Hippopotamus amphibius) 1850-ben hozták Londonba 
az egyptomi alkirály szivességéből, még pedig ugy, hogy egy udvari ebéd 


AZ ÖSERDŐKTŐL A KETRECZEKIG 145 


alkalmával Murray kairói angol követ sajnálkozva felemlítette, miszerint a 
londoni állatkert nem! bir egy vizilovat szerezni. 

— Jó, szólott Abbas pasa, az alkirály, majd gondoskodom róla! Erre 
mindjárt sürgős parancs lett küldve, hogy a nubiai kormányzó azonnal jőjjön 
Kairóba. Mikor a kormányzó kiséretével együtt lovakon, dromedárokon meg- 
tette a 150 mértföldnyi utat, a basa ezzel fogadta: 

— Vannak vizi lovak kormányzóságodban? 

— Parancsára, fenség! 

— Jól van, elmehetsz! De a nubiai sereg hadparancsnoka jőjjön azonnal! 

A kormányzó visszautazott, a parancsnok pedig azonnal utnak indult 
egész táborkarával Kairóba és midőn megérkezett a pasa őt is azzal fogadta: 

— Parancsnok, vannak vizi lovak országodban? 

— Parancsodra, fenség . . . de. 

— Mit, de?! Szerezz nekem egy eleva vizi lovat, érted? Egy fiatalt és 
mielőbb! Salaam! 

Tovább egy szó sem lett vesztegetve, a parancsnok mihelyt visszaérkezett, 
rögtön kiadta a parancsot erre nézve. Ezt azonban könnyebb volt megparan- 
csolni, mint megtenni, mert a fiatal vizi lovat féltékenyen őrködő anyja egy 
perczre se hagyja magára — egy ilyent kellett tehát elejteni, hogy borjához 
jussanak, ami juliusban, a fehér Nilus Obaysch nevü szigeténél, több száz 
mértföldnyire Kairótól végre sikerült is. Az anyát negyven vadász hosszu 
küzdelem után, elejtette, borjunagy pár hetes fiát pedig elfogták. Midőn egyik 
vadász a viczkándozó kis szörnyeteget a csónakba akarta emelni, ez kicsuszott 
a kezei közül, mert olyan sikos és nyálkás volt a bőre, mint valami halnak. 

A fiatal hippopotamust két egyenlő lépésre szoktatott teve vitte egy 
bivalybőrből készült tömlőben, mely egyuttal fürdőkádjául szolgált, miután 
a mindennapi fürdő nélkül elveszett volna. Tiz teve szállitotta részére töm- 
lőökben a vizet, tizenkét kecske kisérte utjában. Ezek voltak a szoptatós dajkái. 
Novemberben érkezett Kairóba, ahol kitelelt és tavaszszal egy gőzhajón 
Southamptonba indult. A gőzhajón olyan kalit volt számára készítve, mely 
egy fürdőbazinba nyilott, melynek vizét minden két nap megujitották. 
Southamptonból külön vonat vitte Londonba és csudálatos volt az a ragasz- 
kodás, melylyel ápolója, egy nubiai iránt viseltetett. Ha ez nem volt mellette, 
olyan tombolást vitt végbe, hogy azonnal vissza kellett térnie. Az ottani állat- 
kertben igen szépen fejlődött és 1854-ben egy himet szereztek melléje. 

Londonban a nőstény háromszor borjazott, de belőle csak egyet tudtak 
felnevelni. Midőn a harmadik fiók a világra jött, a hippopotamus házat min- 
denki elől elzárták. A két ápoló az anyát és gyermekét csak egy kis elfüggö- 
nyözött ablakon át szemlélhette, mert az anya annyira féltette fiát, hogy a 
legkisebb zaj és lárma kimondhatatlan dühbe hozta. A kicsi, mint valami 
parafadugó olyan vigan és könnyedén uszkált a megfelelő fokra felmelegitett 
vizü tavacskában köröskörül és usztában szopott, azután pedig pihenni tért 
és befurta magát a szénába és szalmába. Házukat alig lehetett tisztitani az 
anya dühössége miatt, idegent pedig a tájára se eresztettek. Maguk az ápolók 
is csak suttogó hangon beszélgettek, lábujjhegyen jártak a leteritett szönye- 

geken, a melyekkel a szomszédos folyosók padlója s falai be voltak aggatva. 
Igazán, egy herczegnőnek a betegágyas szobáját nem gondozták annyira. 

A viczekirály 1855-ben a párisi Jardin de plantesnak szintén ajándéko- 
zott egy pár hippopotamust, az amsterdami állatkert pedig Cassanova állat- 
kereskedőtől vett egy párt 12.000 aranyforinton. 

Ugyanilyen nagyértékü és keresett az állatpiaczon az orrszarvuaknak 
minden fajtája, melyeknek Európába való szállitása körül Cassanova, a lon- 
doni Jamrach czég és Hagenbeck K. szereztek érdemeket és hogy minő esé- 
lyeknek van egy ilyen állatnál kitéve az álatsereglet tulajdonosa, láthatjuk a 
következő esetből. 

A régiek azt tartották, hogy a rhinoczeros csak akkor lesz szelid, ha, egy 
tiszta szüzlány szoptatja és szeliditi, de akkor se lehet benne bízni soha! 

Ez az utóbbi állitás teljesen igaz! Ugyanis Illinois városban 1872-ben 
a Warner et C. circus egy szeliditett rhinoczerossal akart productiókat tar- 
tani. A. rhinoczerost az orrába füzött karikánál fogva huszonnégy ember 
vezette drótkötélen a porondra. Ez a vastagbőrü csuda egész csendesen hagyta 
magát a porondra vezetni, ott azonban nagy dühvel jobbra-balra vágva. fejével, 
a huszonnégy embert széjjelzavarta maga mellől, aztán nekirontott a sátornak. 
Első áldozata egy szolga volt, kit fejével felöklelve, lábával halálosan a mellére 
gázolt, a másiknak pedig szarvával a hasát felhasitva, a beleit ontotta ki, 
azután nekirontott az ülőhelyeknek, honnan a közönség esze nélkül menekült 
kifelé. Az ülő padokat egy percz alatt rapittyává törte rettenetes szarvával, 
azután a menekülő pénztárnoknak vállát kificzamitva, egy ápolónak a karját 
törte el. Mindig vadabb dühbe jőve, nekiesett a kalitoknak és összetörte a pár- 
duczok és a tigrisnek a kalitkáját, azután betört a szomszédos muzeuni- 
sátorba és ott minden ritkaságot összegázolva, kitört az utczára és ott is egy 
féltuczat embert felöklelve, végre egy üres házba rohant be, melynek ajtaját 
nyitva találta és a hol végre az utána eredő személyzet nagy nehezen lefülelte. 
Az általa okozott kárt 15.000 dollárra becsülték. 

Az állatkereskedés megalapítója és rendszeres szervezője az olasz szár- 
mazásu Cassanova volt, ki 1868-ban egész váratlanul levelet intézett Cassa- 
lából (Nubia) Hagenbeckhez, hogy Afrika belsejéből egy nagy állatszállit- 
mánynyal odaérkezett, a mire Hagenbeck odaküldte George nevü ügyvivőjét, 
hogy vele a vásárt megkötve, az állatok elszállításáról intézkedjék 

Hogy hogyan lesz egy ilyen karaván szervezve és hogyan történik az 
elszállítás, arról az alábbiakban igyekszem megfelelő képet adni. 

Cassanova legelőször egy majomszinháznak a directora volt, midőn 
azonban szinháza leégett, szenvedélyes vadász létére Abessziniába, majd pedig 
Nubiába ment, hol mindenféle vadállatokat összeszedve, azokat Európában 
eladta. Ebben segitségére volt Marno Erneszt, a bécsi állatkert volt vezetője, ki 
társul szegődött melléje. 

Egy ilyen expeditió 10—12 hónapot vesz igénybe és legalkalmasabb 
novemberben, mindjárt az esős évszak után kezdeni, mert ilyenkor van kilá- 
tás a legtöbb fiatal állatra. 

Cassanova és Marno kiindulási ponttul Suakimot, a Vörös-tengernek 

ezt a déli Nubiában fekvő kikötőjét választották, Az Európában. vásárolt uti- 
készlet itt lett kiegészítve s itt lettek bérelve a szállításhoz szükséges drome- 
dárok, hajtsárok és nemcsak a szükséges élelmiszerekről, fegyverekről, hálók, 
kötelek és vasrudakról kellett gondoskodniok, hanem a cserekereskedéshez 
szükséges tárgyakról, minők: czukor, rizs, só, pálinka, üveggyöngyök és 
szövetek stb., a melyekkel a benszülött vadászokat fizették. E mellett gondos- 
kodnia kellett néhány tele zacskó Mária Terézia tallérról is, mert más pénzt 
a benszülöttek Afrikában el nem : 
fogadnak. 

Tizennégy napi készülődés 
után 30 tevével megindultak a 
Tackaföld fővárosa : Cassala felé, 
hová 18 napi fáradtságos menet 
után — a sivár, puszta és viz- 
szegényes tájakon át — megér- 






















kezve, rövid pihenő után az At- 
bara és Serith folyók tájékán 
lakó homr-arabok törzséhez igye- 
keztek, kik a legjobb vadászok- 
nak vannak elismerve az egész Menekülő antilop nyáj. 

déli részen. 

Cassanova és Marno a homr-arabok seikjével hosszu huza-vona és 
megfelelő ajándékok után végre megkötötték az egyezséget, hogy minden 
1—3 éves elefántért 100 Mária Terézia tallért fizetnek és a vadászoknak kiadva. 
a megfelelő előleget, a csapatok kivonultak elefántvadászatra. 

A homrok apró, de kitartó lovaikon, egész mezitelenül, nehogy a tüs- 
kéktől meredező növényzet között fennakadjanak. mihelyt egy elefánt-csordát 
megpillantottak, üzőbe vették és a hamarább kifáradó fiatalokat, az öregektől 
elszakították s olyanformán kötözték meg, hogy csapatjukat követniök kellett. 

10" 

Ha valamelyik elefánt borjának a segitségére sietett, egyik homr az 
állat elé ugratva, igyekezett figyelmét lekötni, mialatt a másik hátulról lováról 
lpugorva, borotvaéles kétélü kardjával a lába végén levő Achilles inat vágta 
el egyetlen csapással . . . A dühvel hátraforduló elefánt elől a homr azon- 
ban már nyeregbe szökött, mire ujra az elébbi játék ismétlődött, hogy második 
lábán is átvághassák az Achilles inat. Mikor ez megtörtént, az elefánt teljesen 
béna lett, mire lándzsáikkal könnyen végeznek vele. 

Felnőtt elefánt elfogásával nem vesződnek, mert elszállítása csaknem 
lehetetlen, miután a fiataloké is hihetetlen nehézségekkel és fáradtsággal van 
összekötve. Az alig egy méter magas, egy éves elefántborjut három ember 
alig tudja megfékezni. 

Utjukban néha több ezer darabból álló antilopnvájakkal találkoztak, 
melyek riadt szökellések között menekültek tova a füves lapályokon, nyomon 
követve a kisebb-nagyobb ragadozók csapatjaitól, amelyek böven kivették a 
tizedet a nyáj hátramaradozó csoportjaiból . . . 

Tizennégy nap mulva tért vissza az első csapat a fiókelefántokkal, tüské- 
től össze-vissza karczolva. és négy ló hiányával, a melyek tönkre mentek, 
néhány nap mulva aztán visszatértek a többiek is, ugy hogy Cassanova 11 
elefánttal tért vissza Cassalába. Itt egy kiszáradt folyó melletti tamarisk 
erdőben ütött tanyát, mire a benszülöttek közelről és távolról körül sereglették, 
állataikat eladásra kinálva. Itt még öt fiata! elefántot vett, darabját 25 
Mária Terézia tallérért, több giraffot 20—30 tallérért, néhány fiatal oroszlánt 
2—4 tallérért, hyénákat 1 tallérért, sőt még ólcsóbban is darabját, mert ebből 
annyi volt a vidéken, hogy éjszaka, táborukat csapatostól kullogták körül, de 
a legkisebb neszre tovairamodtak. Ha néhányat agyonlőttek közülök, társai 
még elevenen felfalták, több izben pedig a prédára induló oroszlán meny- 
dörgő orditása harsogott nem messze tőlük. 

Nem csak fiatalabb, de vénebb ragadozók is lettek elfogva a következő 
módon: 

Midőn kifürkészték a barlangját vagy buvóhelyét, a bejárat elé egy ket- 
recz lett helyezve felhuzott ajtóval, hátulról pedig dárdával és bunkókkal 
fegyverzett emberek tüzes üszköket, lobogó hasábokat dobáltak buvóhelyére. 
Ha hátulról akart kitörni, tüzzel, bunkóval és lándzsáikkal visszaverték, mire 
a megriadt vad, a kalitkába szökött, melynek ajtaja azonnal le lett eresztve. 

Ezeket a ketreczeket teveháton szállították tova, mig az elefántok, 
giraffok, antilopfajták es struczezok, szóval a szelidebb természetü állatok 
fiókái gyalogszerrel követték a menetet, a melyet a viz és élelemhordó tevék, 
öszvérek csapatja, a szoptatós dajkáknak fogadott kecskék és a ragadozók 
etetésére, valamint a személyzet táplálására szolgáló juhok, kecskék vagy 
borjuk serege követett 

A fiatal struczczokat nagy számmal hordták a benszülöttek. Ezeknek 
darabját fél és negyed tallérért vették meg. Leirhatatlan ezeknek a fiókáknak 
a falánksága! Megettek ezek mindent az elejtett és levágott állatok beleitől 
kezdve a saját ürülékükig! 

Ennek a nogy csomó állatnak jó fele része elhullott, mig Suakimba s 
onnan Európába értek. 

1868. tavaszán Cassanova ismét Afrikába indult és ezen utjában a 32 
elefánt mellett, egy fiatal orrszarvut is vásárolt, a mely addig még élve nem 
került Európába. Azonkivül 7 zsiráf, 12 teljesen kinőtt strucz, nagyszámu 
oroszlán, hyéna és antilop követte a transportot. 

Meglepőn tarka és változatos képet nyujt egy ilyen induló és vándorló 
állatkaraván! Az ügynökök tevéiken ülve, osztogatják a parancsokat, a többi 
dromedárok hátán mindenféle alaku ketreczek, kalitkák vannak. A giraffok, 
antilopok, elefántok porázra fűzve lépkednek, körülöttük a fekete személyzet 
sürgölődik, igazgatva, rendezgetve. Az élelem, viz, szintén dromedárok hátán 
követi a menetet, a melyet ökrök, juhok. kecskék csapata zár be, a melyek a 
kiséret és a ragadozók élelmét képezik. 

Ez volt az a szállitmány, a melyet Hagenbeck megvásárolt és ennél is 
nagy veszteséggel kellett a hosszu utnak és fáradalmaknak adóznia. 

Daczára, hogy Cassanova több csapatra osztotta fel a szállítmányt és 
a forró napokat pihenésre használva, csak az éj hüvös óráiban mentek állo- 
másról-állomásra, továbbá csak azok az állatok lettek lábon hajtva, melyek 
a gyaloglást kibirták, a vadállatok és gyengébbek ketreczekben, teve háton 
lettek szállítva, mégis 13 elefánt, 2 giraff, 8 strucz és 22 antilop hullott el, 
mire Suakimba értek. 

Suakimban Hagenbeck ügyvivője átvette és hajóra rakta a szállitmányt, 
a mi megint végtelen nehézségekkel volt összekötve. 

Ugyanis a gőzös, a sekély vizállás miatt nem közelithetett a parthoz, 
hanem az állatokat bárkákra és talpakra rakva, kellett a hajóhoz szállitani. 
A ketreczbe zárt állatoknál ez még könnyedén ment, de az elefántoknál és a 
többieknél keserves munkát okozott. mert övet kellett kötni a derekukra ós 
elsőlábukra s igy kellett felhuzni őket a hajóra, mely a giráffoknál még nehe- 
zebben ment azért, mert nehéz volt az egyensulyt náluk eltalálni, minek követ- 
keztében hosszu nyakukat könnyen kitörhették. El lehet képzelni azt a ficzán- 
kolást, rugkapálást és azt az orditást, bőgést és visitozást, a mit ez alatt az 
állatok véghez vittek. 

A hajón eleintén meghuzták magukat. A hajónak sajátságos himbá- 
lódzása, az emberek járás-kelése, minden vadságukat megtörte; de annál 
gonoszabb jelenetek játszódtak le a vihar kitörésekor, minek következtében 
némelykor az egész szállítmány tönkre megy. A suezi-csatorna még nem volt 
megnyitva, ott tehát ujra ki kellett szállítani és vasutra rakni valamennyit 
s mivel itt a tenger még sekélyebb, mint Suakimnál, a bárkákkal és talpakkal 
órák hosszat kellett hajókázni, mig szárazföldre jutottak. Ennél a kihajózás- 
nál egy bárka felfordult és öt elefánt megint elpusztult. A másik szállítmány 
minden baj nélkül megérkezett Kairon át Alexandriába, a hol ujra megkez- 
dődött a hajóra szállitás munkája. 

Triesztbe szerencsésen megérkezve, maga Hagenbeck vette át a drága 
szállítmányt és onnan Hamburgba szállította. Természetesen a vasutnak 
megfelelő berendezést kellett az állatok számára teremtenie. A kocsik falai 

szalmával és vászonnal leltek kibélelve, a giraffok részére a kocsik tetejét le 
kellett emelni, hogy lehető kényelemmel és biztonságban utazzanak. 

Daczára, hogy a 32 elefántból csak 11 érkezett meg Hamburgba. Hagen- 
beck mégis boldognak érezte magát, mert a ritkaságok ritkasága: a fiatal 
rhinoceros vigan és egészségesen érkezett oda és csakhamar 1500 font ster- 
lingért eladta a londoni állatkertnek. 

Afrikának csudás és változatos állatvilága egyike ugyan a kiapadhatlan 
forrásoknak, de sajnos, az állatseregletek egyik legfőbb vonzó erejét, a tig- 
rist nem termeli. Ennek egyedül Ázsia a hazája. 

A tigrisek legtöbbnyire Kelet-Indiából, angol kézen, a londoni hires 
Jamrach állatkereskedő czég révén kerülnek Európába. 

Teljesen kinőtt, vén tigrist nem igen szeretnek fogni, mert ennek a 
szállítása szerfelett nehéz és tul sokba kerül és ritkán szokott vevője akadni, 
miután ezeket nem lehet megszeliditeni és mivel mindig a szabaduláson jár 
az eszük, szétrágják a kalitok farészeit s a napvilágot kerülve, fujva, horkolva, 
mindig a legsötétebb szögletekbe huzódnak, minek következtében felülik és 
felfekszik egyes testrészeiket, miáltal kelevények támadnak, szőrük lekopik és 
hátuk meggörbül, szóval csunyák és koszlottak lesznek. 

Legjobban kerestetnek a 4—6 hónapos kölykek. Midőn egy-egy tigris- 
vár tanyát üt valamely vidéken, a. chikarik, (fogók, vadászok) a nőstényről 
egy szempillantás alatt megmondják, mikor fog megkölykezni? Ekkor meg- 
várják ezt az időt, mit arról tudnak meg, hogy a him nösténye nélkül kóborol, 
ekkor rálesnek az itatónál, vagy csalétket kötve ki és elejtik. Fejéért az angol 
kormány rendesen 50 rupiát (100 márkát) fizet. 

A nőstényt ellenben kölykeivel együtt gondosan figyelik és midőn a 
chikarik észreveszik, hogy a kölykek már anyjuk nélkül is ellehetnek, a mit 
az anyatigris közönyös viselkedéséből könnyü meglátni, elejtik az anyát is 
és a kölykeket könnyü szerrel megfogják, mert czek anyjuk holtteste mellett 
maradva, keservesen nyávognak. Feje ennek is a kormányépületbe, a fiókák 
ellenben Kalkuttába lesznek szállítva, mely utazás a belső részekből rendesen 
két-három hónapot vesz igénybe, a mely alatt a kölykek elérik a négy vagy 
hat hónapos életkort. 

A fogzás a tigrisnél, mint minden macskafajnál, a legveszedelmesebb 
szokott lenni. Ebben igen sok belepusztul, azért erre való tekintettel Kalkuttá- 
ban különös gonddal lesznek ápolva, azután ketreczekbe zárva, Európába 
lesznek szállítva. Jamrach 120 tigrisből csak 75-öt szállított Európába, a 
többi mind a fogzásban pusztult el. 

A tigrist fogják továbbá vermekben is. Miután a vadászok meglesték, 
merre jár az itatóra, — mert ehhez mindig egy uton szokott járni — alkal- 
mas helyen mély gödröt ásnak, melynek tetejét csalókán és könnyedén füvel 
és gazzal fedik be, közepére pedig egy eleven kecskét kötnek ki, melynek egyik 
lábára hosszu zsineg van kötve, melyet koronkint a lesben ülő vadász erősen 
meg-megrángat, hogy hangosan mekegjen. A tigris éles füleivel és még éle- 
sebb szaglásával már messziről megneszeli a prédát és villámgyorsan ott 
teremve, a kecskére szökik, mire a verem teteje beszakad alatta és a fenekén 

levő 112 méter hosszu, élesre kihegyezett teakfa czölöpökön felnyársalja 
magát. 

Ha a fiatal tigris egyszer az emberekhez szokott, ugy mindig szelid 
marad, csak etetés idején nem szabad hozzá soha közel menni. Jamrach egy 
ápolója, Engelke Ágost, egy két éves tigrist hozott magával Kalkuttából, mely 
csak éjjelre lett ketreczébe zárva. Napval a hajón mindenkivel nyájasan 
barátkozott, de legkedvesebb barátja egy kis patkányfogó kutya volt. Jamrach 
több izben megkisérlette a tigrist más állatokkal együtt nevelni fel és ez leg- 
jobban sikerült neki a közönséges indiai sakállal. Ugy látszik, hogy ennek a 
szagát nem szivelhette s azért nem is kapott kedvet a marakodásra és vér- 
cntásra. 

Sajátságos, hogy az emberen kivül a tigrisnek a majom a legnagyobb 
ellensége és csudálatos az a düh és bátorság, a mivel a tigrist megtámadja, 
midőn nem tud előle menekülni, beszéli Jamrach, ki egy nagy sörényes 
Hamadryas páviánt egy fiatalon fogott, de teljesen kinőtt tigris kalitjába 
zárt be. 

A Hamadryas rettenetes erővel szökött a tigris hátára és fogait oly erő- 
vel vágta beléje, hogy a tigris semmikép se tudta magáról lerázni és a 
személyzetnek ugyancsak meleg munkájába került, mig széjjel tudták őket 
választani. De a pávián még akkor sem nyugodott, hanem kivülről a rácsnak 
esve, azon keresztül kezdte tépni, czibálni, mialatt dühét a vaspálczákon tölté 
ki, a melyek csak ugy ropogtak a fogai alatt. 

1865—1867-ig csak a legnagyobb nehézségek árán lehetett eleven tig- 
riseket szerezni, miután ez időben az indiai ékszerészek a tigris körmöket 
ékszereknek és amulétoknak dolgozva fel, 6—7 rupiát fizettek egy körömért, 
ugy hogy a vadászó chikárik sokkal jobb keresetnek tekintették a tigris vadá- 
szatot, a fogásnál, azcnkivül a bőrét is jól értékesithették, kivált a szépeket, 
mert azoknak még ma is darabjáért 180—300 rupiát fizetnek. 

Hajmeresztő azoknak az embereknek száma, kik Indiában évenként a 
tigrisek zsákmányává lesznek. Ha. a tigris egyszer emberhust kóstol, attól 
logva, mindig arra vadászik és ez rendesen a vadszegényebb vidékeken szo- 
kott előfordulni, ugy hogy egész biztosan lehet állitani, hogy Singapur szige- 
tén valamennyi tigris emberevő, mert vadban ott nem igen válogathat, azért 
rendesen mindennap egy chinai favágó munkás esik nekik áldozatul. 


Jamruch sok singapuri tigrist látott, vénet, fiatalt, de szelidet egyet 
sem! Ezek a legrosszabbak. Igy Madrasban a „Birds Eye" nevü postahajó 
egyik alkalmazottja arra riadt fel álmaiból, hogy egy tigris ágya felett átrágta 
a kajütje falát. Ez is egy singapuri volt! 

Mielőtt a Suez-csatornát megnyitották, nagy nehézségekkel járt a tigri- 
sek szállítása. Igy például a részére szállított 7 tigrisnek 32 ökröt kellett élel- 
mül a hajóra venni, a melyek közül nyolcz nap alatt valami járványban 
tizenhat elhullott, a mi miatt a tigriseknek csakhogy éppen éhen fel ne fordul- 
janak, naponkint egy kilogramnyi hus-adaggal kellett megelégedniök, mig 
a Capfokon ki lehetett a huskészletet egészíteni. 

Az eddig vázolt szállítási nehézségeken kivül gyakran még szerencsét- 

lenség és egyéb más veszedelem is szokott elő fordulni az utazás és a 
szállítás közben 

Igy Cassanovával történt, hogy java szállitás közben egy pompás him- 
oroszlán ketreczének podvás oldalát kirugva, egyenesen a tevékre vetette 
magát és hamarjában azokból hármat levágva, egy zsiráffnak a hátán ter- 
mett és annak nyaküterét átharapva, neki esett az elefántborjuknak és 
cgy párt azokból is halálra sebezve, földhöz vágta két emberét és azokat is 
rutul össze-vissza szabdalta, azután neki esett egy zebrának és annak oldalát 
kihasitva, akkor tudták csak agyonlőni, midőn az antilopok között nagy 
vérengzést vitt véghez. 

Ugyancsak Jamrachnak is megugrott szállítás közben Kalkutta utczáin 
egy tigrise. Ugyanis a kalit feneke el volt törve és midőn azt az ápolók észre- 
vették, ijedtükben földre ejtették a kalitot, mire a tigris a legszebb galoppban 
a legnépesebb utczán vágtatott végig, de egy szemközt jövő utczai gőzsimitó- 
hengernek a pöfögésétől megijedve, a legközelebbi házba rohant, a hol éppen 
négy személy a reggelinél ült és asztaluk felett egy ugrással átrepülve, a 
konyhába bukott be és ott egy szegletbe huzódott. A szakács majd ónos lett 
ijedtében, de mégis volt annyi esze. hogy kiugrott és az ajtót bezárta maga 
után, mire alig egy óra mulva egy fiatal kecske segitségével sikerült egy ket- 
reczbe csalogatni, a nélkül, hogy legkisebb szerencsétlenséget okozott volna. 

Sokkal czifrábban folyt le egy ehhez hasonló eset a sik tengeren, egy 
hajó fedélzetén. 

Batávia kikötőjében utolsó rakományul egy ketreczben két fekete pár- 
ducz és egy csomó hosszulábu keletindiai juh lett a fedélzetre véve, ezek 
eleségéül. 

A ketrecz erős fából volt készitve, de elején a rácsozat szokás szerint, 
nem vasból, hanem bambuszbói volt összeróva, mi ugyan a kormányosnak 
aggodalmat okozott, de a kapitány azzal nyugtalta meg, hogy Kelet-Indiá- 
ban még a tigriseket is ezen a módon szállítják, mert a vadállatok kimond- 
hatatlan respektussal viseltetnek a bambusz iránt és nem mernek hozzá 
nyulni, mivel tudják, hogy hamar szétpattan és megsebesiti őket. 

A kalitot tehát vastag kötelekkel a fedélzetre erősitették és vizhatlan 
ponyvákkal jól leboritották, hogy a fedélzetre csapkodó hullámok a ketreczbe 
be ne ömöljenek. 

A hajó utnak indult s már egy hónapja, hogy a tengeren voltak, a nél- 
kül, hogy valami előadta volna magát. A párduczok, mindennap megkapva 
a maguk részét a juhhusbóL annyira nyugodtan viselték magukat, hogy 
szinte elfeledkezett róla mindenki, milyen veszedelmes pasasirok utaznak a 
hajón. 

Egy nap azonban, midőn a legénység napkelte táján a fedélzet mosá- 
sához látott és midőn e miatt egyik a ketreczről leemelte a kátrányozott 

vitorlaponyvát, meglepetve látta, hogy a ketrecz üres és a párduczok az 
éjszaka áttörték a bambuszrostélyt. 

E rémhirre a legénység nagy része a magasba, a vitorla-kötélzetre mene- 
kült, a kapitány és a kormányos pedig revolverekkel és puskákkal felfegyver- 
kezve, a bátrabbakkal együtt megkezdte a vadászatot, de megparancsolta, hogy 
a párduczokat lehetőleg elevenen kell elfogni, a mihez azonban a legénység 
nem valami nagy kedvet mutatott! 

. A legnagyobb vigyázattal és óvatossággal láttak a kutatáshoz és először 
is a juhok rekeszébe mentek, remélve, hogy a párduczokat ott találják. A juhok 
azonban csendesen kérödzve hevertek, mire aztán a fedélzetet, a kajütöket, a 
matrózok kamráját vették sorra, de a két szökevénynek sehol semmi nyoma 
sem mutatkozott és midőn a fedélközt és fenékrészeket is minden eredmény 
nélkül átkutatták, arra a gondolatra jöttek, hogy a két szökevény valószinü- 
leg a tengerbe ugorva, a hullámokba veszett. 

Ebbe megnyugodva, abbanhagyták a kutatást és a fedélzet mosásához 
láttak. A kormányos erre parancsot adott az egyiknek, hogy a hajó elejét, hol 
a szakács a konyhahulladékot a tengerbe szokta hányni, szintén mossák lę 
mire a matróz a korláton áthajolva, az azon alól kiálló vaspálczákra készült 
ereszkedni, de abban a pillanatban rémült orditással pattant vissza: 

— A párducz! A párducz! 

Csakugyan az egyik párducz ott volt, de annyira beleszorult fejével és 
lábaival a vaspálczák közé, hogy legnagyobb erőlködése daczára, se tudott 
kiszabadulni. 

A kapitány erre megparancsolta, hogy a három legerősebb legény szaba- 
ditsa ki a beleszorult bestiát és dugják vissza a ketreczébe, de midőn erre senki 
sem akart vállalkozni, busás jutalom igérgetésével ösztönözte a többieket. De 
hiába! A bőszülten hörgő, araszos karmait mutogató ördögi pofáju bestiához 
senki se mert nyulni és végre is, miután máskép nem lehetett segiteni, a kapi- 
tány agyonlőtte . . . 

A. másikat hosszas keresés után, a főárbocz tövében összegöngyölt kötél- 
csomók és vitorlák alatt találták meg. Midőn az egyik matróz a vitorlát fel- 
emelte, hörgő orditással szökellt a fedélzetre és ott ugrásra lapulva, az egyik 
matrózra szökött és vállába véste a körmeit. 

A matróz ijedtében hanyatt vágódott és ez mentette meg a halálvesze- 
delemtől, mire a kapitány rálőtt, de csak egyik első lábát találta. Erre a kor- 
mányosra vetette magát, de összezuzott lábaival nem birta magát fentartani 
és ujra a fedélzetre hemperedett, a hol egy jól czélzott lövéssel a kapitánynak 
végre sikerült leteriteni . . 










































































































































































































































































































































































































































































A polyp és sziklalészke. 


A krák. 


A tengerek elérhetetlen mélye a csudák egész világát és az ismeretlen 
állatfajok egész tömegét rejtegeti magában, a melyekből, sajnos, hogy csak a 
véletlen játéka folytán ritkán és elvétve kerül egy-egy a tengerek mélyéből 
fel a napvilágra. 

Ilyen állat a krák is, a hogy a régiek azokat az óriási nagyságura nőtt 
polypokat nevezték, melyek hordó nagy testükkel és szálfanagyságu, szivó- 
köpölyökkel ellátott nyolcz karjukkal, rémei voltak a tengereknek. 

A tudomány ezeknek a kolosszális nagyságu szörnyeknek a létezését jó 
ideig tagadta, ma már azonban létezésük kézzelfoghatólag be van bizonyitva 

és Monfort Denis, ki egész életét a polypok megfigyelésére szentelte, igen érde- 
kes dolgokat ir ezeknek a szörnyeknek az életmóijáról. 

Már alakjuk és kinézésük is oly félelmes és visszariasztó, mintha a ter- 
mészet nem a teremtés gyönyörétől áthatott inspirátiójában, hanem a szörny- 
alakoktól gomolygó lázálmok örjöngő deliriumában teremtette volna meg! 

Mert zsákalaku bibircsós testükön, gömbölyü szivóköpölyökkel végig- 
rakott nyolcz kigyóformán terjengő fogókar ül egy ormótlan fej társaságá- 
ban, melynek kidülledő dudorain két mozdulatlan nagy szem villog, borzal- 
mat és irtózatot gerjesztő, hideg, álnok kifejezéssel. 

Szinezete szürkés, mint azoké a szikláké, melyek tartózkodási helyein: a 
Földközi- és Atlanti-tenger és az Ind-oczeán partvidékének a fenekén talál- 
hatók, de ez a szin haragjában és fölgerjedésében élénk téglavörössé, sötét- 
barnává és violaszinné változik rohamos gyorsasággal . . . 

A sziklák hasadékai, barlangjai és a fenék homokja egyformán kedvencz 
tartózkodási helyei, valamint azok a kráterszerüen mélyedő lyukak, a melye- 
ket terjengő karjaival összehordott kövekből, maga készit magának. 

Ezekbe rejtőzködik és szivóköpölyökkel ellátott karjaival a kövekbe 
kapaszkodva, les zsákmányára: a halakra, rákokra, csigákra és mindenféle 
puhányokra, melyeket fogókarjaival magához ránt és papagálycsőr görbe szá- 
jával összeőröl s magába temet. Megtámad és rárohan mindenre, a mi él, a mi 
mozog és közelébe kerül! Álnok szemeit, fenyegető merevséggel a közeledő 
prédára szegezve, hátrafelé vágódó lökéssel indul feléje, azután villámgyors- 
san megfordulva, tigris ügyességgel veti rá magát. Nagysága különböző. A kis 
dió nagyságtól, ököl, vagy kisebb tök nagyságuig változik, de vannak olyan 
colosszális óriások is, melyeknek nyálkás, kautschukszivós teste 2000 kilo- 
grammot is nyom! 

Ezeket a kicsinyeket Olaszországban, Chinában, Indiában csemegeként 
eszik s azt mondják, hogy fiatal korukban nagyon izletesek, vén korukban 
ellenben rágósak, szivósak és ehetetlenek. Sőt a régi görögök és rómaiak is 
olyan nagyra becsülték, hogy Plautus nagy csudálattal emliti, hogy Viternius 
lakomáján egész hekatombé volt a füszerekkel töltött polypokból. Hogy meny- 
nyire drága és inyenczfalatnak tekintették, mutatja Philorenusnak, a hires 
evõnek és nyalánk tobzódónak az esete, ki Syrakusában egy három láb nagy- 
ságu polypot egymaga megevett. Ettől a nehéz emésztetü nyalánkságtól azon- 
ban oly rosszul lett, hogy orvosai a halálát várták. Erre behozatta a polyp- 
nak még megmaradt fejét és azt is megette, mondván: 

— Most már készen vagyok az alvilági útra, mert nem hagyok itt sem- 
mit, a mit sajnálhatnék . . . 

Ereje, szivóssága és támadó dühe még a legkisebbnek is bámulatos. 

Monfort szokásos sétáját végezte a tengerparton egy nagy dognak a 
társaságában, mely különösen a puhányok felkutatására volt betanítva, midőn 
egyszerre annak ugatása riasztotta fel gondolataiból. 

Oda sietve, látta, hogy egy polypot kerülget, mely háromláb hosszu kar- 
jaival, mint valami ostorral védekezett s a kutya hiába igyekezett egyiket vagy 
a másikat a fölötte suhogó karoknak elkapni. Néhány perczig érdeklődve 

nézte ezt a furcsa párharczot, mert a kutya olyan hatalmas és erős állat volt, 
hogy egy izben egy éhes farkast teritett le rövid küzdelem után. Ennek daczára 
a polyp nem akart menekülni, sőt inkább dühe perczről-perczre fokozódni lát- 
szott, midőn azonban a tudóst megpillantotta, taktikát változtatott és lassan 
a mélyebb viz felé kezdett vonulni. Ezt a kutya felhasználta és egyik kevésbé 
gyorsan suhogó karját megragadta fogaival, mire a polyp négy karjával vil- 
lámgyorsan belekapaszkodott. A kutya hiába védekezett minden erejéből, a 
szívós ölelésből nem birt szabadulni és utoljára félelmében és fájdalmában 
panaszosan üvölteni kezdett, a polyp pedig, melynek szemei dühös villámokat 
szórtak és szinezete a sötét violából vörösbe s ebből vörösbarnára változott, 
ellenállhatatlan erővel a mély viz felé hurczolta, hempergette az üvöltő és 
rugkapálódzó ebet. 

Ekkor már neki is közbe kellett lépni, ha kutyáját elveszíteni nem akarta. 
Neki vetve hátát a sziklafalnak, sikerült is egy erős rántással a polyp két 
karját leválasztani. A felbőszitett bestia erre olyan hangot hallatott, mely 
hasonlitott egy harapós kutyának a morgásához és karjaival dühösen csap- 
kodva, Monfort is megragadta a két karjával olyan erősen, hogy a fájdalomtól 
felordított, mire a kutyája is ujult dühvel kezdte tépni és marni a polypot, 
mig végre kettőjük erőlködésének nagy nehezen sikerült a, félelmes dögöt ártal- 
matlanná tenni, de ettől kezdve Monfort megfogadta, hogy megfelelő fegyver 
nélkül többé nem fog polypvadászatra indulni és hasonló nagyságu polyppal 
kikezdeni, pedig ennek a teste sem volt nagyobb egy kisebbfajta töknél. 

Beale hajóorvos pedig a következőket beszéli el a polypok vesze- 
delmességéről : 

Midőn hajójuk a Bonin-szigeteknél horgonyzott, apály idején a partra 
sétált, kagylókat és moszatckat gyüjteni. 

A kövek és sziklák között keresgélve, egyszerre egy ökölnagyságu, külö- 
nös alaku állatot vett észre, mely hátráló lökésekkel, a tovább huzódó hullá- 
mok felé lökte magát mind a nyolcz karjával. 

Megismerte a polypot, mely, midőn feléje közeledett, riadtan igyekezett 
a mentő hullámokat elérni. Természeténél fogva undorodott ugyan az 
efféle állatoktól, de ennél nem tudott ellenállni a kisértésnek, hogy egyik 
lábával annak 112--2 lábnyi hosszu tekergő karjára ne hágjon, az azonban 
oly erővel hányta-vetette magát, hogy a nedves homokon minduntalan kicsu 
szott a talpa alól és midőn undorodását legyőzve, egyik karját kezeivel 
ragadta meg, a polyp a többivel ugy belekapaszkodott a közelben álló szik- 
lába, hogy minden erejével se birta onnan lerántani. 

Hiába huzta, rángatta mindenfelé, nem engedett; egyszerre azonban 
fejét felemelve, egy pillanatig rámeredt dühtől izzó szemeivel, a másik pilla- 
natban pedig a szikiát eleresztve, villámgyorsan mezitelen jobb karjára teke- 
rődzött, amelyről a ruhát csigakeresés közben a válláig felgyürte. 

Azonnal érezni kezdte, mint mélyednek szivóköpölyei erősen a kar- 
jába és látta, mint kattogtatja görbecsőrü száját, hogy husába haraphasson. 

Az orvost az undortól és irtózattól az ájulás kerülgette és önkénytele- 
nül elkiáltotta magát és ezt a kiáltását szerencséjére a sziklák tulsó részén 

a szintén kagylókereséssel foglalkozó kapitány meghallotla és gyorsan segit- 
ségére sietett, azután a kikötött csónakhoz vezetve, mialatt az orvos másik 
kezével a, dög fejét rángatta félre, hogy ne haraphasson, a kapitány dara- 
bonként metélte le róla a ráfonódott szivókarokat és késével felhasitotta az 
undok dög testét. 

Monfort beszéli, hogy egy izben neki egy polyp az oldalába harapott. 
A seb nagyon fájdalmas volt és hasonlitott egy éles ollónak a vágásához, a, 
szivóköpölyöknek a helyén pedig napokig kék véraláfutások voltak láthatók és 
azoknak helye is szerfelett fájdalmas maradt jó ideig. i 

Az indiai-oczeán partvidékén a fürdőknek és buvároknak állandó 
rémei, mert a tengerfenék minden mélyedése és sziklaürege polypoktól van 
lakva. A madagaszkári partok sziklás helyein senki se merészkedik a hullá- 
mok közé, mert majd mindegyik benszülött tud olyan esetet, hogy a polypok a 
fürdőzőket a viz alá rántották. A Közép-tengerben ritkán nőnek akkorára, 
hogy az emberekre nézve veszélyessé válhatnának, mégis nemrégiben az 
olasz partokon bebizonyult annak a közmondásnak az igazsága, hogy: „az 
elővigyázatot mindig jó szem előtt tartani". 

Egy hajóskapitány több barátja társaságában fürdött a parti sziklák 
közelében és szerteszét uszkálva, egyszerre csak a kapitány segélykiáltását 
hallották felharsanni. Vetekedve siettek mindannyian a segitségére, de még 
inielőtt elérhették volna, hajmeresztő sikoltás között valami láthatatlan erő 
a viz alá rántotta. Az utána bukók jó ideig hiába keresték a fenéken, ugy 
három óra mulva azonban rátaláltak egy sziklaüregnek a torkában. Egy 
polyp tartotta átfonva rettenetes karjaival és már akkor testének egy részét 
fel is emésztette. A kik a kapitány kétségbeesett halálküzdelmét látták, ugy 
vélekednek, hogy a polyp először a lábainál, azután pedig a jobb karjánál 
fogva ragadta meg a szivóköpölyeivel, midőn azzal ki akarta magát szaba- 
ditani és midőn a baljával lefelé nyult, a szörnyeteg azt is elkapva, a viz 
alá rántotta. Másként nem lehetett, mert azon a helven a viz nem volt 
mélyebb öt lábnál! 

A czethalászatról hazatérő hajósok ujabb időben megint emlegetni 
kezdték a mesének tartott óriási polypok létezését, mert midőn az egyik- 
másik busa-szöketőt (Physeter macrocephalos) megszigonyozták, ez kinjá- 
ban gyomrának egész tartalmát kiadta. 

Ennek tartalma nagyobbrészt kedvencz eledeléből, a molhuszkák min- 
denféle fajából állott, de voltak közöttük olyan polypkarmaradványok, 
melyeknek vastagsága egy ember vastagságát megütötte." 

Egy ehhez hasonló darabot hoztak nemrégiben Angliába, melynek 
hossza hat láb, átmérője pedig két lábat tett ki és szivóköpölyei akkorák 
voltak, mint egy csemegetányér. 

Ez az eset akkoriban nagy zajt ütött a tudós világban és midőn az 
angol alsóházban Coffin kapitányt az ambra keletkezése felől megkérdezték, 

* A busaszöketőnek, a bálnával, vagyis a czethallal ellentétben, olyan bő torka 


van, hogy akkora falatokat kényelmesen elnyelhet, ellenben a czethal szük torka miatt 
csak apró ázalagfélét képes elnyelni. 

többek közt elmondta, hogy egy általa elejtett cachelotnak, azaz busa- 
szöketőnek a torkában egy nagy kigyóhoz hasonló testet talált, midőn azon- 
ban kivették, kiderült, hogy az egy polypkarnak a maradéka volt. 

Ez a maradék huszonnyolcz láb hosszu volt és szivóköpölyei pedig 
tányérnagyságuak voltak, e mellett látszott, hogy az a maradék nem köz- 
vetlen a fejnél volt leharapva, hanem feljebb és a vége is hiányzott. Mekkora. 
testnek kell lennie, mely nyolcz ilyen 28 lábnyi hosszu karnak megfelel és 
inekkora szörnynek, mely ilyen testből és óriási karokból áll? 

Az egész világ által ismert , nantucketi Ben Johnson, a vén czethalász" 
egy cachelot torkából 35 láb hosszu polypkart emeltetett ki, mely vastag- 
ságában vetekedett hajójának legvastagabb árboczával, Reynolds kapitány 
ellenben 45 lábnyi darabot 212 láb átmérővel, de mivel egy csepp olajat se 
birt belőle kisajtoltatni, a tengerbe visszalökette. 

Fries A. norvégiai lelkész az eklézsia évkönyveibe 1680-ban feljegyezte, 
hogy a vihartól korbácsolt dagály hullámai egy óriási krákot a, tengerszoro- 
sok egyikébe sodortak, mely a szük szorosnak sziklacsucsai között megfene- 
kelve, nem birt szabadulni. A parton álló fákat belekapaszkodott karjaival 
gyökerestől kitépte, és midőn óriási teste rothadni kezdett, másfél óra járás- 
nyira pestissé tette a levegőt undok büzével heteken keresztül. 

Pennant kapitány és testvére, a hajóorvos beszéli, hogy az indiai-oczeán 
óriási krákokat rejteget mélyében s azt állitják, hogy szavahihető egyének 
erősitik, miszerint olyan gigánticus példányok is léteznek, a melyek kiterjesz- 
tett karjukkal 120 lábnyi hosszuak. 

Az indiai-archipelagus  benszülöttei valahányszor csónakjaikban a 
tengerre szállnak, egy éles bárdot visznek magukkal, hogy a csónakjukba 
kapaszkodó polypkarokat menten elvághassák, különben veszve lennének, 
mert az óriási karok a könnyü csónakot a mélybe rántanák alá. 

Deus Magnus John, egy dünkircheni hajóskapitány az afrikai partvidék 
közelében a szélcsendtől meglepetve, vesztegelt hajójával és ezt az időt arra 
használta fel, hogy a hajó oldalait a reátapadt tengeri hinártól, moszatoktól 
és kagylóktól letisztogattassa. 

E czélból több matróz kaparókésekkel ellátva, a lebocsátott kötélhágcsó- 
kon majdnem a viz szinéig leereszkedett és midőn javában dolgoztak, egy- 
szerre a viz szinén egy óriási polyp jelent meg és egyik karjával két embert 
átkapva, a másikat egy harmadik után nyujtotta, ki éppen akkor a fedélzet 
kötélzetén a nagy árboczra készült mászni. 

Szerencsére a polyp tekergő karja annyira belebonyolult a kötélzet közé, 
hogy egyhamar nem birta kiszabaditani, igy az átfogott matróznak ideje 
maradt segélyért kiáltani, mire néhány bátor társa éles bárdjaikkal az óriási 
kart darabokra vagdalva, kiszabadították, néhányan pedig a szörnyeteg 
óriási testébe hajigálták szigonyaikat, hogy két társukat is kimenthessék a 
halálos ölelésből . . . 

Ez azonban nem sikerült, mert a szörny a két szerencsétlen hajmeresztő 
sikoltozásai között lassan a viz alá merült. Hiába eresztette utána egy da- 
rabig a kapitány a szigonyok köteleit, mert midőn huzni kezdték, a. szörnye- 

teg egy pillanatra ujra megjelent ugyan a viz szinén, de mindjárt reá oly 
gyorsan alámerült, hogy a megfeszült kötelek egymásután elszakadtak. 

A st. maloi kikötőben a Szent Tamásnak szentelt kápolnában egy ha- 
sonló eseményt ábrázoló fogadalmi kép van a. főoltár fölé akasztva. 

A háromárboczos „Aigle“ éppen horgonyait készült felvonatni a nyu- 
gat-afrikai partok közelében, midőn a tenger csendes hullámai egyszerre nagy 
háborgással kétfelé nyiltak és egy kolosszális polyp rettentő karjait suhog- 
tatva, jelent meg a viz szinén és egyikkel két matrózt megragadva, magasan 
a levegőbe kapta, a többiekkel pedig oly erővel kapaszkodott a kötélzetbe és 
az árboczokba, hogy a hajó majdnem féloldalra dőlt. 

Szerencsére a legénység a jegesztő rémület daczára sem veszitette el a 
fejét, hanem  tengerészbárdokat ragadva, először két társukat szaba- 
ditották ki, azután pedig a polyp többi karjainak esve, addig vagdalták, mig 
a szönnyeteg a hajót eleresztve, visszamerült a hullámok mélységébə. 

Midőn a hajó Szt. Malo kikötőjébe szerencsésen bevitorlázott, a hajó- 
személyzet lefestette a szörnyü jelenetet és azután a képet ünnepélyes kör- 
menetben védőszentjének a kápolnájába vitte, hol a hálaadó szent mise után, 
fogadalmi képül a főoltár fölé akasztották, a hol a mai nap is látható. 

A cachelotokban gyakran talált polypkar-maradványokból méltán. 
lehet következtetni, hogy ez az óriási tengeri emlős nemcsak ellensége, hanem 
méltó ellenfele is a krákoknak. 

A cachelot fogakkal fegyverzett s hegyesen megnyult alaku, óriási alsó 
állkapcsával hatalmas fegyverrel bir ez ellen az óriási fejlábu ellen, mely a 
tengerek kikutathatlan mélyeit és algaerdőkkel benőtt sziklavölgyeit lakja, hol 
óriási karjaival az aczélkemény koralltörzsek, vagy sziklacsompók ormaiba 
kapaszkodva, tányérnagyságu mozdulatlan szemeivel leskelődik préda és mar- 
talék után . . . 

Midőn a cachelot gőzhajónagyságu teste megjelenik, a rettentő karok a 
hullámokat paskolva, csapnak le rája, ez azonban nem sokat törődik vele, 
hanem begyes alsó állkapcsával a kráknak testét, mint valami lándzsával 
átdöfve, rettentő állkapcsaival egymásután harapdálja le a fogai közé került 
tekergő karokat, azután egy-kettőt lökve magán, óriási testsulyának a lódi- 
tásától. a sziklákhoz és korallcsompókhoz tapadt karok lefoszladozva, a 
vonagló test óriási falatokban eltünik a cachelot szobanagyságu gyomrában, 
mely állitólag a polypokban lévő szépiától termeli a mesés drágaságu ambrát, 
a régi keleti bölcseknek és büvészeknek ezt az örökifjitó és halottébresztő 
gyógyszerét. 


A királytigris. 


Álmosan hömpölyögnek a folyó hullámai, mintha az olvasztó hőségtől 
azok is el lennének tikkadva . . . Egy szellőcske se leng, egyetlen hang se 
hallatszik, a Jsungelök állatvilága tikkadtan vonja meg magát a lombok és 
bozótok legsűrűbb rejtekeiben . . . 

A tarkán csíkozott bambusz és rotangbozót aranyos zöld félhomályában 
a vad pávák sátoroznak, s idönként neszelve emelik fel bokrétás fejüket, 
melyeknek forgói ragyogó drágakövekként csillognak és figyelve néznek a 
corinthafák sürüje felé, melyeknek földig hajló ágai átláthatlan sürü menye- 
zetet képeznek . . . 

Az altingia fákon hűselő majomcsapat szemei szintén a corinthabokrok 
sürüségére vannak változatlanul szegezve, melyeknek lombjai időnként meg- 
mozdulva . . . egyszerre szétnyilanak . . . és ebben a pillanatban a majom- 
csapat fáról-fára menekülve, riadó lármával. a, felreppenő pávasereg pedig 
éles kiáltozással jelzi a dsungelök és erdők állatvilágának, hogy a királytigris 
elhagyta fekhelyét . . . 

Valóban a corinthafák földighajló lombsátora alól egy királytigris pár 
bukkant elő. 

Tarkán csíkozott bőrük velenczei brokátköpenyként ragyog, midőn a 
jóllakottságtól lustán nyujtózkodva, álmosan pislognak zöldben villódzó 
szemeikkel a vakitó napvilágba, azután nagyot ásitva, lesunyt fejjel czam- 
mognak a folyó felé égő szomjukat oltani . . . 

Elől megy a him a széles levelü sások és vizililiomok között gázolt csapán, 
a nő kissé hátramaradozva követi, mert a rikoltozó pávasereg röptét kiséri 
zöldben karikázó szemeivel . . . l 

A him már térdig a hullámokban állva, hangos lefetyüléssel szürcsöli 
a vizet, egyszerre azonban légreszkettetőn elbőditi magát, mert a hullámok 
mélyéből egy pánczélos krokodilfej (Crocodilus biporcatus) emelkedett ki és 
fejénél fogva megragadta iszonyu fogaival . . . 

Más koponyát péppé zuzott volna talpának rettentő csapásával, de a. 
pánczélos krokodilfejnek aczélos körmei mitsem ártanak . . . Nősténye ijedt 
ordítással szökdel fel-alá a parti bozót között és a halálos düh és az ijedtség 
szikráival szemeiben nézi himjének rémes erőlködéseit, melyet a husz lábnyi 

krokodil egyre mélyebben vonszol a vizbe . . . mig végre egy hörgésbe fuló 
orditással mindkettő eltünik a vértől vöröslő vizforgatag alatt . . . 

De nem mindig igy történik! Néha a tigris iszonyu erejü talpaival a 
krokodil állkapcsáját széthasitja, mint a kesztyüt, mert rettentő erejénél és vér- 
szomjánál fogva épp oly zsarnokilag és korlátlanul uralkodik Indiának állat- 
világa felett, mint a kincsekben gazdag Bengáliának hatalmas Maharad- 
zsája . . . 

A tigris mindenben a ragadozók ideálja! Jóval vakmerőbb, telhetet- 
lenebb, vérszomjasabb és kegyetlenebb az oroszlánnál és zsákmányát, még a 
nála jóval gyengébbet is, nem nyilt támadással, hanem alattomos, kigyószerüen 
lappangó orvtámadással rohanja meg és ha az éhség gyötri, nálánál nincsen 
félelmesebb ellenfél, megsebesítve pedig a düh valóságos veszett paroxismusá- 
val konczol és öldököl . . . 

Az oroszlán és a tigris karakterét összehasonlítva, fajegységük daczára, 
nagy a különbség! Az oroszlán a legtöbb esetben nyiltan támad . . . Éhségét 
orditásával jelezve, áldozatát nem csellel, hanem erejére támaszkodva, ipar- 
kodik elejteni és nem öl többet, mint amennyivel éhségét csillapithatja. A tigris 
ellenben kigyószerü lappangással, orvul és alattomosan támad és a nyáj közé 
kerülve, mintha megrészegednék a vérszagtól, addig öl és marczangol, mig 
bele nem fárad. Barnásvörös feketén csíkozott bőre annyira hasonlit a dsun- 
gelök és erdei tisztások rőtvereses árnyalatához, hogy a legtapasztaltabb 
vadász szeme sem veszi észre a bozótok és a bambuszszálak tarka szövevényé- 
ben, az oroszlán szinezete ellenben a puszták homokjának fakósárgás szinét 
viseli . . . 

A tigris sokkal jobban vágyik az emberkusra, mint a puszták királya. 
Rémesnek mondható azoknak az áldozatoknak a száma, melyekről az indiai 
kormány Kékkönyve beszámol. 

1875-ben egyetlen egy nősténytigris miatt 13 falu lett néptelenné és 260 
négyzetmértföldnyi táj lakatlan pusztasággá. 1869-ben egyetlen egy nőtigris 
267 embert falt fel, Alsó-Bengáliában pedig hat év alatt 13.500 ember lett a 
tigrisek prédájává és e között a nagyszámu áldozat között jóformán alig akad 
európai ember, mert bebizonyitott tény az, hogy mint az oroszlán a négereket, 
ugy a tigris is inkább a benszülötteket rohanja meg, mint a fehéreket. Táma- 
dásainak Indiában különösen az ültetvényeken dolgozó kulik és chinaiak 
vannak kitéve. Hiába védik magukat nád és bambuszfalakkal. A tigris észre- 
vétlenül hátulról támad reájuk; és. talpának ütésével koponyájukat beszakitva, 
elhurczolja őket. 

Megtörtént, hogy.egy ültetvényes lovát a fához kötve, egyik chinai mun- 
kásának éppen a kávébokrok között magyarázott valamit, midőn egy tigris 
a kétméteres nádfalat átszökve, az ültetvényesnek közvetlenül az oldala mellől 
ragadta el a chinai munkást, miután a legnagyobb könnyüséggel és biztos- 
sággal 16—20 lábnyira szökik, ha azonban áldozatát elhibázza, nem üldözi 
tovább, hanem a. sürübe szökve, elsompolyog. 

India, Jáva :és Sumátra erdeiben a bőségben tenyésző vaddisznók, 
szarvasok, zebuk és bivalyok bőséges táplálékot nyujtanak neki, mert jóformán 

nincs az az erős állat, mely le ne roskadna, midőn a dsungelök füvében feléje 
kuszva, egyetlen lezuzó szökéssel a hátán terem és talpának a csapásával 
nyakát vagy a. gerinczét töri le... A. kemény koponyáju bivalyok között azon- 
ban sok esetben félelmes ellenfélre talál, mert azok szarvaikkal vagy a levegőbe 
hajitják, vagy pedig homlokukkal a fák derekához szoritva, összezuzzák . . . 

Amilyen kitünő ugró, ép olyan ügyesen kuszik a fákra és kitartóan 
uszik, sőt még a nagyobb folyóktól és széles tengerszorosoktól sem riad vissza. 

Midőn az angolok a Malakkai-félsziget déli csucsán fekvő Szingapore 
szigetet elfoglalták, az időben hire-hamva se volt ott a tigriseknek, de alig, 
hogy a bors- és a gambirültetvények megmunkálására nagyobbszámu chinai 
munkást telepítettek a szigetre, ezek közül mindennap felfaltak egyet-kettőt 
a tigrisek, kivált azok közül, kik az erdő és a dsungelök irtásánál dolgoztak. 
Hiába vadásztak rájuk, hiába tüzött ki a kormány egy-egy tigrisfejre 100 
dollárt, a tigrisek száma folyton szaporodott, mert a Malakkai-félszigetről — 
daczára, hogy egy mértföldnyi széles tengerszoros választotta el, éjjelenként 
átusztak a Szingapore szigetre, — sőt egy reggel a szigetet körülvevő hálókba, 
félig megfulladva, egy tigrist találtak, amely lábaival és karmaival annyira 
beléakadt a háló bogaiba, hogy nem tudott szabadulni. 

Gondwana tartománynak egyes részeiben a tigrisek annyira elszapo- 
rodtak, hogy a Gangesz alsó részeit lakó szegény Molunghi népnek, kik a 
sófőzők kasztjához tartozva, ott sót főznek, a folyó alacsony homokszigeteire 
kellett menekülnie. De hiába! A tigrisek ott is valóságos ostromzár alá vették 
őket és átuszva a Gangeszt, csónakjaikból és földbe ásott kunyhóikból raga- 
dozták ki az embereket. Ezeknek a szerencsétleneknek nem lehet erről a 
szomoru helyről menekülniök, mert nemcsak a Sunderbund járatlan renge- 
tegei, a tigrisek és vámhivatalnokok nem engedik, de kasztjuknak szigoru tör- 
vényei is odakötik őket elválhatlanul. 

Erejét tekintve, minden izma, minden szál idege aczélból látszik lenni. 
Nemcsak egy embert, szarvast, vagy egy fiatal bivalyt, hanem még egy lovat 
is képes könnyedén elhurczolni. 

Hasskarl beszéli, hogy Bantámnak déli partvidékén, az ottani törzsnek 
a főnöke egy lovat vásárolva, azt négy fegyveres őrizetére bizta. Ezek, hogy 
a tigriseket elriaszszák, az éjszaka beálltával az istálló mind a négy sarkán 
nagy tüzet gyujtottak . . . Egyszerre azonban hatalmas orditás rázta meg a 
levegőt és a tigris a három méter magas bambuszkeritésen átszökve, az őrökön 
keresztül az ágaskodó paripára vetette magát és azt egy csapással leteritette és 
mielőtt a fejüket vesztett harczosok magukhoz tértek volna, szájában a lóval 
ujra átszökött a keritésen és eltünt a sötétségben . . . 

Igaz, hogy a jávai lovak nem nagyobbak az orosz kozáklovaknál, 
mindazonáltal egy majdnem tiz láb magas bambus-sövényen egy ilyen lóval 
is átszökni —- óriási izomrerőre mutat! . . . 

A tüzzel és lármával el lehet ugyan riasztani, de, ha éhes vagy ha fel van 
dühösitve, akkor tüznek, lángnak és mindennek vakon neki rohan, mint 
Mékongban történt, hol nyolcz rizsmivelő ült és hevert kunyhójuknak a 
lobogó tüzhelye körül, midőn egy éhes tigris a kunyhó tetejét beszakitva, 

egyet megragadott közülök és egyetlen harapással megölve, a többi hétnek 
lármája és orditozása daczára, a tetőnyiláson át magával hurczolta. 

Forbes, ki sokáig tartózkodott Indiában, hajmeresztő részleteket közöl 
arról a fejvesztett rémületről, melyet egy-egy betörő tigris a falvak és kisebb 
városkák lakói közt képes gerjeszteni. Mindenki fut és menekül, az anya 
gyermekét, a család a betegeit cserben hagyja. csakhogy a saját életét meg- 
menthesse. l 

De nem is csoda! Guwrathban egy éjjel három fegyveres ört faltak fel, 
a postaküldönczök pedig fáklyavivők, dobverők és fegyveres kisérők nélkül 
nem mertek éjjel kimozdulni. 

Guzerat tartományban a Gunea folyó gázlójánál két héten keresztül 
minden nap egy levélhordót hurczoltak el, a tizenötödik napon pedig az em- 
ber helyett a bőrpostazsákot ragadta el a tigris, mert a küldöncz azt eldobva, 
a nem messze legelésző bivalyok közé menekült, melyek az utána eredő tigrist 
hatalmas szarvaikkal tovariasztották. 


A Kutkum-Sandi sziklaszorosban egy nőtigris ütötte fel leshelyét és 
hét hónapon keresztül minden nap egy embert falt fel, melyek között tizen- 
hét. levélhordó volt. Ez a. falánk szörnyeteg minden összeköttetést megszaki- 
tott a kormányzóság és a felső tartományok között, miután ez a szoros volt 
az egyetlen közlekedő ut. Hiába tüzött ki a kormány magas vérdijat a fejére, 
egyetlen vadász se merészkedett ez ellen az épp annyira ravasz és óvatos, 
mint vakmerő és vérszomjas ragadozó ellen sikra szállani. 

Végre Hodgson kapitány, a hires tigrisvadász elejtette ugyan, de 
fél karjával és majdnem életével fizette meg ezt az utolsó tigrisét. 

Elliot őrnagy és Rice hadnagy társaságában indult utnak és három 
héten keresztül hiába keresték, csapázták, nem tudtak nyomára akadni — 
és ennek daczára mégis minden nap eltünt egy-egy utas vagy küldöncez, kik- 
nek véres maradványait majd itt, majd amott lelték meg. 

Három heti sikertelen hajsza után, Rice és Elliot a szorosutnak erdős 
lejtőit kutatták, Hodgson kapitány pedig egymagában a szoros alsó részé- 
nél, a Thuga folyó körüli dsungelben néhány foglyot akart lőni reggelire 
s ugy beszélték meg, hogy tiz óra táján a folyó gázlójánál találkoznak. 

Reggel hat óra felé járhatott az idő. A kapitány a foglyok hívó hang- 
jaira figyelve, gázolt a tisztások magas füve között és hogy jobban szétnéz- 
hessen, a folyó magas partja felé indult. A sárga és vörös virágu gambi-bok- 
rok körül azonban egész sereg tarka lepkét látott szállongani, amelyekből 
néhányat széles peremü kalapjával nagy nehezen elfogva, Elliot barátjának 
akart velük kedveskedni, aki szenvedélyes lepkegyüjtő volt. 

A lepkéket kalapja széles peremére tüzve, veritékben ázva érkezett a 
folyóhoz, amelynek partján egy ideig vizmentén haladva, a tulsó parton 
álló corintha-fa alatt egyszerre csak egy óriási tigrist vett észre, mely a 
szétszaggatott véres emberi maradványok mellett aludni látszott . . . 

A kapitány örömteljes borzongást érzett! Ez az! A Kutkum-Sandi ret- 
tegett emberevője! Végre, hosszu keresés után reáakadt! 

11" 

` Szemeit a tigrisre függesztve, óvatosan lépdelt tovább, midőn egy szá- 
raz galy megroppant a talpa alatt. 

: E roppanásra a tigris villámként szökött fel fektéből, s vadul szikrázó 
szemeit a kapitányra menesztve, morgó hördülés közt oldalait csapkodta 
gyürüzött farkával . . . 

A kapitány lövésére felorditva, ugrásra guggolt, a második lövésre 
pedig magasan a levegőbe szökve, hanyatt vágódott és oldalára fordulva, 
mind a négy lábát görcsösen elmeresztette. 

A kapitány látva, hogy halálosan van találva, gázlót keresett, de elébb, 
régi jó vadászszokás szerint, ujra meg akarta tölteni fegyverét. De hiába 
kutatott táskájában golyók után . . . azokat a sátorban feledte és csak a 
farkasok számára való két vágott ólommal töltött patront talált az apróbb 
szárnyasvadakra való töltények mellett a táskájában . . . 

. — Szerencsémre a tigris halálosan van találva! — gondolá a mozdu- 
latlanul elterülő vadra pillantva, miközben a két vágott ólommal töltött pat- 
ront a puskájába tolta, azután a legsekélyesebb helyet kikeresve, lefelé a 
folyóba gázolt, mig végre egy aláhajló fának a galyát megragadva, felka- 
paszkodott a tulsó part meredek tetejére . . 

A hatalmas ragadozó vagy negyven méternyire hevert tőle, mind a 
négy lábát mozdulatlanul elnyujtva . . . Majdnem két méternél hosszabb, 
óriási vén állat volt, ragyogó vörösbarna szőrmével, melynek fekete csikjai 
bársonyként fénylettek, hasa és hatalmas pofaszakálla pedig fehér volt, 
mint a hó . i 

Már épp a lábát emelte, hogy közelről is megszemlélje, midőn a tigris, 
melyet a golyó csak erősen megszéditett, talpra szökve, hörgő orditással szö- 
kellt feléje . . 

A kapitánynak alig volt annyi ideje, hogy czélba vegye, midőn azonban 
látta, hogy a dühöngő bestia érezni se látszik a testébe furódó ólomdarabokat, 
gyorsan a földre vetette magát s lélekzetét visszatartva, halottként, mozdulat- 
lanul feküdt ott . . . 

Ez az utolsó gyenge reménye maradt a menekülésre. Futással nem 
menekülhetett volna, mert a tigris pár pillanat alatt beéri és leteriti, más 
fegyvere nem volt, azt azonban tudta, hogy a halottakat csak a végső szük- 
ségben szaggatja szét és falja fel . . . 

A másik pillanatban a tigris már mellette állott. Érezte forró, büzös 
fujtatását és szive görcsösen összeszorult, midőn a hatalmas talpak toll- 
könnyüséggel ide-oda forgatva, dobálták. Mikor ezt megunta, lehasalt mel- 
léje és széles talpát a kapitány szájára fektette, kinek álla majd betörött, 
lélekzete pedig akadozni kezdett a rettenetes nyomástól . . . 

Egy ideig reménykedve várta, hogy visszahuzza a talpát, midőn azon- 
ban fulladozni kezdett, fogaival oly erősen beleharapott a tigris egyik ujjába, 
hogy az rögtön visszarántotta a talpát, de eközben karmaival a kapitány 
orrát betörve, az állát ugy összeroncsolta, hogy majd elalélt a, fájdalomtól. 

Ennek daczára megtartotta egész lélekjelenlétét s halott-mozdulátla- 

nul maradt és mialatt egyik örökkévalóságnak tetsző pillanat a másik után 
mult el, azon gondolkozott, mikép menekülhetne rettentő helyzetéből? . . . 

De csak barátai segitségére számithatott, kik bizonyára keresni fog- 
ják és erre kell elhaladniok, hogy a gázlóhoz jussanak . . . és noha a sebeit 
nyalogató bestia folyvást rászegezte zöld karikákban villódzó szemeit, időn- 
ként egy-egy lopott pillantást vetett lezárt szemhéjjai alól a tájra . 

Igy multak a rettentő perczek egymás után, midőn egyszerre a távol- 
bari Ricet és Elliotot pillantotta meg, kik lassan közeledtek a folyó felé . . 

A fölötti örömében, hogy segitségükkel tán megmenekülhet, ő, a tapasz- 
talt és óvatos vadász, annyira elfeledkezett magáról, hogy félig felemelkedve, 
harsány segélykiáltást hallatott . . . 

Ezt a vigyázatlanságát azonban majdnem az életével fizette meg! Mert 
a tigris rövid dühorditást hallatva, szökött fel fektéből, hogy torkon ragadja, 
mi ellen a kapitány karját ösztönszerüleg az ágaskodó tigris torkába 
taszitva, azt visszalökni igyekezett . . . 

A tigris hátrált is, de a kapitány karját rettentő fogaival egy hara- 
pással összeroppantotta, ugy, hogy egy pillanatra az irtózatos fájdalomtól 
az ájulás kerülgette és félig eszméletlenül hevert a vadállat fogai között és 
midőn az eleresztette, végigzuhant a földön . . 

Eszmélete ugyanekkor visszatért és rettentő fájdalmai daczára ujra 
mereven és mozdulatlanul maradt, mire a tigris fujtató morgás közt macs- 
kaként körülkerülgetve, érdes, tüskés nyelvével az arczából és állából patakzó 
vért kezdte nyalogatni, közbe-közbe pedig vadul villódzó szemekkel figyelte, 
hogy áldozata nem lélekzik-e? . . . 

Hodgson kapitány zárt szemekkel, mozdulatlanul feküdt, csak halál- 
félelemtől szorongó szive vert görcsösen. Erre a tigris kis idő mulva felállt, 
szélylyel nézett, azután vagy tiz lépésnyire lehasalt, de pár percz mulva 
egyetlen szökéssel ujra mellette termett és körmeit belevágva, egyik oldaláról 
a másikra hengergetve, nézte, szimatolta, hogy van-e még élet benne? . . . 

Valahányszor melléje szökött, a kapitány rögtön visszafojtotta lélek- 
zetét és igy ment ez majdnem egy teljes óráig, mialatt a kapitány oly rettentő 
kinokat állott ki, hogy már-már a halált kivánta enyhülésképpen, de az élet- 
hezi ragaszkodás és az a remény, hogy ennek a rettenetes játéknak tán nem- 
sokára vége szakad — mindannyiszor visszatartotta attól, hogy szétszag- 
gattassa magát a tigristől. 

Megint egy hosszu negyedóra mult el, mely alatt a tigris nem moz- 
dult, mire a kapitány szempillái alól óvatosan széttekintve, látta, hogy vagy 
tiz lépésnyire tőle, a tigris sebeiből erősen patakzik a vér és midőn felakarna 
tápászkodni, reszkető lábai nem birják, hanem mindannyiszor visszahasal, 
de vérben forgó szemei azért mereven ő reá vannak szegezve . . . 

Megkönnyebbülve lélekzett fel és most már remélni kezdte, hogy meg- 
menekül. Mozdulni azonban nem mert, mert a tigris ujra rettentő erőfeszité- 
seket tett, hogy feltápászkodhassék. Nagynehezen fel is állott reszkető lábaira, 
de mindjárt rá szédelegve felbukott és tompa orditás között vonalogva tépte, 

szaggatta kimeresztett körmeivel a harasztot . . . azután néhány rángás 
után nem mozdult többet . . . 

Hodgson kapitány azonban még jó ideig várt, azután nagy nehezen 
felegyenesedve, a folyó partjához vánszorgott . . . Ott azonban elhagyta az 
ereje és midőn Rice és Elliot rátaláltak, inkább halottnak, mint élőnek lehe- 
tett tartani. 


Hosszu szenvedés és az orvosok gondos ápolása folytán kiheverte 
ugyan sebeit, de egyik karját amputálni kellett, arcza és álla pedig a mély 
lyukaktól és az irtózatos sebforradásoktól örökre el lett éktelenitve . 

A tigris a legfélelmesebb ragadozó, azért vadászata is a legveszedelme- 
sebb. Az angol kormány ez okból mindent elkövet ennek a félelmes duvadnak 
a pusztitására és van is eredménye, mert a Dekhani hegyvidék Kandesch 
nevü tartományában öt év alatt 1032 darab tigrist ejtettek el. 


Hodgson után Rice hadnagy vadászott nagy szerencsével a tigrisekre, 
utána pedig Elliot őrnagynak az öcscse: Elliot Richárd, a zászlótartó. 

Jó duplacsövü fegyverrel, hajtókkal és megfelelőleg idomitott kutyák- 
kal Rice merészen hatolt be a bozótok és dsungelök mélyére a felzavart tigris 
után, s pár esetben majd otthagyta a fogát, mert a ravasz duvad, mig Rice a 
nyomait csapázta, oldalt került és hátulról rohanta meg. 


Egy izben az mentette meg, hogy egy pocsolya viztükrében pillantotta 
meg a háta mögött ugrásra készülő tigrist, pár esetben pedig a pávák és a 
majmok tették rá figyelmessé. 

A, hajtók lármája elől. a tigris rendesen a bozótok járhatatlan mélyébe 
huzza meg magát és sohse meri a nagy lármával közeledő hajtók seregét 
megtámadni, kik ötféle nagyságu dobjaikkal, kürtjeikkel és különféle hang- 
szereikkel és ócska pisztolyaikat durrogtatva, pokoli lármával törtetnek be 
a bozótba. Ezeket a hajtókat kardokkal és lándzsákkal fegyverzett emberek 
kisérik, leghátul pedig a parittyások hada zárja be a menetet, kik nagy köve- 
ket hajigálnak a bozótba, hogy a tigrist felriaszszák . . . 

Néhány hajtó időnként a fák tetejére kuszik, hogy a tigris hollétét és 
ják felverni fektéből, égő fáklyákat és szalmakoszorukat hajigálnak rejtek- 
helyére, amelyek aztán rendesen ki is ugratják a rejtekből. 

Egy izben Rice és Elliot negyven hajtóval egy dsungelt kutattak át és 
az embermagas fü miatt mind a ketten egy-egy alacsonyabb fának az ágai 
között foglalták el leshelyüket . . . i 

Mindjárt a hajtás kezdetén egy hatalmas tigris szökkent ki a nádasbói 
és a magas fü között kigyószerü kuszással egyenesen a leshelyük felé tartott. 
A fa alatt őrtálló hajtó azonban a tigris közeledtére megrémülve, elorditotta 
magát, mire a tigris neszt fogva, villámgyorsan visszaugrott, Ricenek azon- 
ban mégis volt annyi ideje, hogy czélba vehette és mielőtt még eltünt volna 
a bambuszszálak tömkelegében, rálőtt . . . 

A felharsanó bődülés tudatta, hogy találva van, mire a két vadász, 
sokkal több vadászhévvel, mint elővigyázattal, utána eredt és csupatjuk élén 

a vérnyomokat egy tisztásig követték, ahol azonban minden további nyom- 
nak vége szakadt. 

Néhány hajtót a fákra küldve, ezek sem vettek észre semmit a. fü és 
bokrok között, erre Rice és Elliot kiséretük élén ujra a magas fü között a 
nyomozáshoz láttak, de alig haladtak husz lépésnyire, midőn hatalmas bődü- 
lés között a megsebesitett tigris egy mélyedésből előszökve, Ricere vetette 
magát . . . 

Ennek éppen csak annyi ideje maradt, hogy fegyvére mindkét csövét 
a tigrisre süsse, mely tán a füsttől, durranástól vagy golyóktól megriadva, 
egy óriási szökéssel, Elliotra rohant . . . 

Mindez egy villámgyors pillanat alatt történt és midőn Rice a tigris 
után rohant, már barátját a tigris karmai között a földön fetrengeni látta. 

Szerencséjére a főhajtó ép annyira dicsérendő bátorsággal, mint hideg- 
vérrel oldala mellett maradva, egy töltött fegyvert nyujtott át neki . . . 

Rice lőtt, de hibázott . . . és midőn másodszor el akarta nyomni a 
ravaszt, a tigris az alatta fekvő Elliotot karjánál fogva megragadva, afelé 
a mélyedés felé kezdte hurczolni, a melyből oly váratlanul előrobant. 

Ricen hideg borzadály futott végig! Ha a tigrist halálosan nem találja, 
a feldühitett vad, barátját darabokra szaggatja . . . Czélzásra emelt fegy- 
verrel követte tehát a szökellő bestiát, hogy az alkalmas pillanatot kiles- 
hesse . . . de mindig remegve habozott . . . mig végre egy szerencsés lövés- 
sel fejen találva, a tigris az eszméletlen Elliotra hemperedett, mire egy 
másik lövéssel teljesen szétzuzták a vonagló bestia agyát . . . 

Midőn a tigris Elliotra rohant, talpával a fejére sujtott, mit az szeren- 
csére czélzásra emelt fegyverével fogott fel, de mégis elalélt bele, miután az 
ütés oly erős volt, hogy a fegyver keményfa agya letörött, kakasa pedig egé- 
szen laposra volt görbülve . . . s maga Elliot törött karral és mély sebekkel 
menekült a halálveszélyből . . . 

Az indiai fejedelmek rendesen elefánthátról vadászszák a tigriseket. 
Az elefántok erre a czélra vannak idomitva, mindazáltal sokszor megtörté- 
nik, daczára ezen óriási állatok okosságának és erejének, hogy a vadászat 
nagyon szerencsétlen fordulatot vesz. 

. Ha a ráugró tigrist az elefánt orrmányával elkaphatja, akkor vége 
neki, miután a földre sujtva, kolosszális lábaival agyontiporja, vagy agya- 
rával a földhöz szegezi. Ha azonban a tigris az elefánt hátára szökhetik, 
vagy homlokára ugorva, éppen legkényesebb részét, orrmányát ragadja 
meg, akkor a legjobban idomitott elefánt is megvadul félelmében és a hátán 
ülőkkel, a földre hemperedik, hogy a tigrist agyonnyomja, vagy pedig meg- 
vadulva az erdőbe rohan, hogy a beléragadt vadat a fák ágai lesöpörjék, 
vagy valamelyik fa törzsén összezuzza. 

Ilyen esetekben a rajta ülők többszörös életveszélyben forognak. A neki 
vadult elefánt őket is agyonnyomhatja, a fák ágai közt halálra zuzódhatnak 
vagy pedig a felkapaszkodó tigris rohanja meg őket, ha még idejében egy 
jól ezélzott golyóval le nem teritik. Ilyen esetek több izben megtörténtek és 
két angol tiszt közül az egyiket az elefánt hátára szökött megsebesitett tigris 

marczangolta halálra, a másikat pedig az ülőtoronynyal együtt, a közeli erdő 
fái zuzták össze, midőn a nekivadult elefánt a fák közé rohant . .. . 

Midőn egy-egy uralkodó rajah, vagy maharadzsa tigrisvadászatra kivo- 
nul, az ezeregyéjszakai mesékbe illő tarka és fényes kiséret követi lóháton, 
elefántokon és apró zebu vonta szekereken . . . 

Az elefántok hátára a haodah-nak nevezett diszes vagy egyszerü ülő- 
torony van csatolva, az óriási állat nyakán pedig a mahaut, az elefánt veze- 
tője és gondozója ül, ki egy rövidnyelü szigonyforma hegyes vasösztökével az 
elefántot igazgatja. 

Ezek az óriási orrmányosok egész rendszeresen lesznek a tigrisvadá- 
szatra idomitva. Rendesen a bátor és tüzes természetüeket szokták erre a czélra 
kiválogatni és először szarvas vagy őzhajszákon lesznek a vadászathoz és a 
puskadörrenésekhez szoktatva és midőn ezeken már jól be lettek gyakorolva, 
akkor  vaddisznókra vadásznak velük . . . 

Az elefánt minden állat között a vaddisznók iránt érez legnagyobb ellen- 
szenvet és ezektől tán jobban fél, mint a tigrisektől — ugy, hogy amelyik 
elefánt nyugodtan viselkedik a. vadkanvadászaton, azzal már egész bátran. 
lehet tigrisre vadászni, de hogy az elefánt mégis tökéletesen be legyen dresz- 
szirozva, a lelőtt tigrisek hulláival, vagy fogságban tartott tigrisek mutoga- 
tásával szoktatják a ragadozó látásához és büzéhez . . 

Manners őrnagy szintén egyike volt a nevesebb tigrisvadászoknak és 
midőn Gwalliorban a szentnek tartott Rungi Ras brahmint egy tigris fürdés 
közben elhurczolta, a benszülöttek hozzá folyamodtak segitségért. 

Az őrnagy néhány barátjával három elefánton indult a tigris elejtésére 
és Schur-Kani, egy benszülött vadász, a hajtók élén már a Dschumma folyó 
partján várt reájuk . . . 

Virradat táján elérték azt a vad sziklavölgyet, hol Schur-Kani előtte 
való nap a tigris nyomait csapázta és midőn Manners elefántjáról leszállva, 
megtekintette a patak partján látható hatalmas nyomokat, Schur-Kani azt 
erősítette, hogy a tigrist nem a bozótban, hanem a szakadékos sziklaszoros- 
ban kell keresniök. `` 

— Miből gondolod ezt? — kérdé az őrnagy. 

Schur-Kani büszkén felegyenesedett: 

—- Sahib (Uram!) Nem hiába neveznek engem Bagh-Marnak (tigrisölő), 
isterem én a cheetah (tigris) természetét. Amelyik tigris emberhust kóstolt, 
az előtt a legkövérebb szarvasok legelhetnek, mert az csak emberhus után 
vágyik . . . Az emberevő mindig a sziklaszorosokban üti fel tanyáját . . : 

Az őrnagy azonban mégis meghajtatta a völgynek mindkét oldalán 
elterülő füves és bozótos lapályt, ő maga pedig elefántjaival keresztül-kasul 
kereste a völgy fenekét, de a tigrisnek nem akadtak még csak a nyomára sem. 

Egv mangofa felé közeledve, annak ágai között néhány majmot láttak 
ugrándozni, egyszerre azonban a majmok félbehagyták ugrándozásaikat és 
meglapulva az ágak között, mereven a völgyszoros vége felé néztek, hol a 
magas fü gyengén hullámzott, ugyanabban a pillanatban pedig az őrnagy 
elefántja felemelte az orrmányát és rövid trombitaszerü harsogást hallatott. 


SIHDILATVULY 


uszsadepny BI9ZIIUI NU HIHALISIL íppi327 








A KIRÁLYTIGRIS 169 


— Sahib! A tigris nyoma! Egészen. friss nyom! — kiáltá az elefánt 
nyakán ülő mahaut (vezető), miközben a fü.közötti csapára mutatott. 

Az őrnagy azonban nem ért rá a nyomokat vizsgálgatni, mert a hajtók 
ebben a pillanatban rémítő zajjal a völgyből, nyiló szoros felé mutogattak, 
melynek meredek oldalán, lőtávolon. kivül — a tigris lassu léptekkel törtetett 
fölfelé . . . 

A mahautok ösztökélésére az elefántok harsogó trombitálással eredtek 
utána, mire a tigris is megfordult és gőzölgő torkát kitátva, haragos bődü- 
léssel néhányat orditott, azután eltünt a bokrok és sziklacsommpók között . 

A csapat nemsokára elért a völgyet és szorost környező magaslatra. a 
hol egy gránitcsompón ülő pásztor őrizete alatt egy kecskenyáj, távolabb pedig 
egy csorda bivaly legelészett a terebélyes fák alatt . 

Az elefántok, középen az őrnagygyal, három oldalról kezdtek leeresz- 
kedni a meredélyen, mire a pásztor felállva a gránitcsompóra, egy erythryna 
bozót felé kezdett mutogatni, amely: mögött a tigrist látta eltünni . 

Az őrnagy elefántja orrmányával a bozótot hajlitgatta félre, midőn a 
bivalyok egyszerre nyugtalan: bömbölés és fujtatás között a földet kezdték 
hasogatni szarvaikkal, utána pedig földetrengető robajjal rohantak a rémülten 
összebuvó kecskék felé, mert a pásztor háta mögött lévő sziklacsompók közül 
a tigris szökellt hatalmas ugrásokkal elő . . . 

A pásztor ijedt orditással vetette le magát a gránitczövekről és a bivaly- 
csorda közé akart menekülni, mire az őrnagy czélba vette a tigrist . . . 

Lövésére menydörgő bődülés felelt s abban a pillanatban a. tigris meg- 
fordulva, három öles szökésekkel Tresdeale kapitány elefántjára vetette magát 
s annak nyakába kapaszkodva, körmeit az ott ülő mahaut czombjába vágva, 
azt a földre rántotta és mindenáron a haodahba igyekezett vetni magát . 

A megvadult elefánt orrmányát suhogtatva, rémült trombitálással 
rohant a magaslatnak és mindenáron le akarva a nyakát marczangoló tigrist 
rázni magáról, annyira hányta-vetette magát, hogy Tresdeale mind a két 
lövésével hibázott, a mellette ülő vadász pedig ijedtében a másik fegyvert 
kicjive kezéből, meredten bámult a fogait vicsorgató bestia dühtől karikázó 
szemeibe . . . 

A lövésekre a tigris talpának egy csapásával bezuzta a haodah vékony 
oldalát és az elefánt homlokára kapaszkodva, éppen a bentülőkre készült vetni 
magát, midőn az elefánt homlokával egy fának rohanva, Tresdeale és kisérője 
a haodahhal együtt a földre zuhanva, eszméletlenül terültek el...a tigris 
pedig kettétört derékkal fordult le az elefánt homlokáról, mely dühös bőgés 
között hatalmas talpaival és agyaraival agyongázolta és a földhöz szegezte 
a vonagló bestiát . . . 

Ekkor érkeztek oda Manners őrnagy és Loftus kapitány elefántjaikkal, 
amelyek az agyóngázolt tigrist orrmányaikkal ide-oda forgatva, zajos fujta- 
tással és recsegő trombitálással nyilvánitották örömüket . . . 

A kapitány és kisérője csakhamar magukhoz tértek az esés okozta 
kábultságból, a mahaut és az elefánt azonban csunyán össze-vissza voltak 
szabdalva a tigris körmöktől . . . 

Schur-Kani megtekintve a tigrist, meglepetve kiáltotta el magát: 

— Ez nem a Bagh (emberevő), hanem a nősténye! A i még itt 
a szorosban kell rejtőzködnie! ; 

Manners őrnagy, kit nagyon rossz kedvre hangoltak a történtek, ennek 
hallatára kissé jobb kedvre derült és a sebesülteket pár hajtóval együtt a 
bivalyok mellett hagyva, Schur-Kanival a rejtőzködő tigris felhajtásához 
látott . . . 

 Schur-Kani jól jövendölt, mert alig félórai hajtás után, egy hatalmas 
himtigrist zavartak ki a hajtók gongjai és tülkei a bozótból, amely azonban 
egyszerre megint ugy eltünt a szemeik elől, mintha a föld nyelte volna el . ... 

Az erythryna bokrok közül felreppenő vadpávák és dsungletvukok intő 
rikoltozása azonban rávezette őket a rejtekre, mely a völgyteknő keleti részén 
levő sekélyes patakágy felé huzódott és innen kizavarva, Manners lövésére 
dühösen felorditott és ujra a bozót mélyébe huzódott . 

— Találva van! Találva van! — ujjongott Schur-Kani . . . — Egy 
félóra mulva elvérzik! Várj, sahib (uram), egy félórát! . . . 

Az őrnagy azonban nem akart várni, hanem midőn a sebesült tigris a 
hajtók kődobálásaira csak menydörgő bődülésekkel felelt és nem akart kitörni, 
a magával hozott röppentyükkel akarta a bozótot felgyujtani . 

Az aloë- és kaktusz-féle növények husos levelei és a bambuszok nyers 
szálai azonban nem fogtak tüzet .. . A röppentyük sivitó sistergéssel pattog- 
tak, sziszegtek, a tigris nagyokat hördülve bőgött, orditott, de nem mozdult . . : 

Az őrnagy káromkodott és pár hajtót a fák tetejére küldött, hogy kém- 
leljék ki a tigris fekvését, de midőn azok se birtak az összeboruló bozótnak a 
mélyébe belátni, elefántjának az okosságába bizva, betörtetett a bozótba, hogy 
a mögötte levő lejtős hegyoldal tetejére jusson . . . 

Schur-Kani mindenáron le akarta beszélni e vakmerő vállalkozásról, 
de az őrnagy nem hallgatott rá, mire a hajtókat visszaparancsolva, az őrnagy 
mellé ő is felkapaszkodott az elefántra . . . 

Manners elefántja, a vén Baby, nagy füleit minden neszre kémlelőleg 
hegyezve, apró szemeivel a bozót mélyét fürkészte, mely majdnem összeborult 


a. fejük felett . . . Lassan lépdelt s időnként meg-megállva, orrmányával a 
levegőt szimatolta. 
— Baby érzi a tigrist . . . — mondá az őrnagy csendesen, Schur-Kani 


pedig ugyanekkor hátrafordult, hogy jelt adjon az utánuk törtető elefánt 
mahautjának, hogy kerüljön melléjük . . . 

Ez volt a szerencséjük, mert alig hogy az elefánt Baby mellé törtetett, a 
mögöttük levő bozótból egy harmadik tigris egyetlen egy szökéssel az elefánt 
hátán termett, de Schur-Kani golyójától a szeme között találva, lefordult 
onnan . 

A dörrenésre haragos bődülés harsant fel előttük, melyre Baby dörgő 
trombitálással felelt, s ugyanekkor az előttük feltáruló kis tisztáson, egy 
cytisus bokor tövében a megsebesitett himtigrist pillantották meg, mely ugyan- 
abban a pillanatban dörgő ordítással Baby fejének szökött . 

Az őrnagy fegyvere eldördült, de Baby is készen várta, mert a feléje 

szökő tigrist orrmányával a levegőben elkapva, lábai elé sujtotta és óriási 
talpaival pár pillanat alatt kigázolta belőle a párát és azután társával együtt 
recsegő trombitálással hirdették győzelmüket . . . 

Most értek csak rá megbámulni az őrnagy és a kapitány a Schur-Kani 
által elejtett tigrist, melynek itt lappangását még csak nem is sejtették, miután 
olyan csendesen megbuzta magát a hajtók lármája alatt . . . 

— Három tigris egyszerre Gwalliorban, ez sok a jóból! — mondá az 
őrnagy. — A nőstényt és himet értem, de honnan kerül ide a harmadik? 

— Ez a cheetah valami kóborló lehet, sahib! — felelte Schur-Kani az 
általa lelőtt ragadozó fogait és talpait vizsgálva . . . — Nem régen lehet a 
vidéken! Nézzed csak, fiatal, alig négy éves állat! Gwallior vidékén nem terem 
a churaunt nevü tüskés növény. Ennek a hasa pedig tele van a churaunt 
tüskéivel. Amelyik tigrisnek a bőrébe heverés közben ezek a tüskék beletörnek, 
az elhagyja az erdőt és más vidékre költözködik, hogy kinzó fájdalmaitól szaba- 
duljon . . 

— Fiatal, négy éves tigris és meg merte támadni elefántunkat? — kér- 
dezte az őrnagy kétkedőleg . . . 

Schur-Kani fölényesen mosolygott: 

— Ez a tigris a fájdalomtól meg volt vadulva és dühödve. Nemcsak a 
churaunt tüskéi ingerelték, hanem nézzed csak, a, jobbik lába egészen meg van 
dagadva és genyesedve, mert nemrégiben egy tüskés disznót üthetett le, mely- 
nek a tüskéi a talpába törtek és gyulladásba hozták. Ha én. le nem lövöm, hát 
amugy is beledöglött volna! 

— Mit? Ebbe a talpgyulladásba! Ez a szivós életü bestia, melyik néha 
tiz-tizenöt golyót is elvisz? 

Schur-Kani komolyan bólintott: 

— A tigris vére a nagy forróságtól és az örökös husevéstől folytonosan 
bomlásra és gyulladásra kész állapotban van, ugy, hogy a  legcsekélyebbnek 
látszó seb előbb-utóbb megöli, mert gyulladásba jő és elgenyesedik . . . Ezt 
elhiheted nekem. Midőn a Vyndhiasz-rengetegeit jártam, nem egy tigrist lát- 
tam épp ilyen csekélynek látszó sebekben megdögölve . . . Kérdezd csak John- 
son sahibot, a doktort! Amilyen könnyen megdöglik az emberektől megsebe- 
sitett tigris, épp ugy a tigrisektől megsebesitett ember is ritkán épül ki sebei- 
ből, mert a sebek rendesen elmérgesednek! . . . 

Egy öreg mohamedán pap, fiával, egy herkulesi termetü és erejü 
fiatalemberrel Chittrahtól alig két mértföldnyire, egyszerre csak hatalmas 
tigrisbőgést hallottak a közeli bozótban. Az öreg lóháton ült, a fia pedig 
mellette gyalogolt. 

Midőn a tigrisorditást hallották, a fiu sietésre ösztönözte apját, ez 
azonban a mohamedánok fatalizmusával meg volt győződve arról, hogy 
Allah, ha akarja megmenti őket, akár elfutnak, akár helyben maradnak és 
hangosan imádkozni kezdett. 

A tigris azonban minden imádság daczára kirontott a sürüből és az 
öreget lováról lerántva, el akarta hurczolni, fia azonban kardot rántva, a 
tigrisre támadt, mire az apját eleresztve, őt ragadta meg és a bozót mélyébe 

hurczolta. Kevéssel a történtek után, az arra járók ráakadtak az öregre és 
Chittrahba szállították, hol még aznap meghalt, noha sebei nem voltak 
halálosak . . . 

Ugy az indiai, mint a jávai fejedelmek és nagy urak nagyon kedvelik 
az állatviadalokat és minden nagyobb ünnepélynél az elefántnak az orr- 
szarvuval, a tigrisnek az elefánttal vagy a bivalylyal való küzdelme szokott 
az ünnepély fénypontja lenni! 

Különösen a jávai nagy uraknak nagyon kedvelt mulatsága a tigrist 
bivalylyal vagy lándzsás harczosokkal viaskodtatni. 

Már az ünnepélyt. megelőző nap, azt az utczát. melyben a , Rompok", 
vagyis a tigris és bivalyviadal tartatik, a lándzsások sorai állják két sorban 
végig, a fejedelem, a kormányzó és az ott tartózkodó európaiak részére pedig 
egy bambuszszálakból összeállított pavillon van fentartva. 

A küzdelem szinhelyén áll a hat méter magas, tágas, hengerded alaku 
bambuszkalit, melyben a viadal hőse, a koszorukkal és szalagokkal felczif- 
rázott bivaly jár-kel a lármától és zajgástól a lehető legrosszabb kedvben 
fel és alá . . . 

Ehhez a kalithoz egy kisebb kalit van csatolva, melynek ajtaja amabba 
nyilik. Ebben rejtőzködik a tigris. A fejedelem intésére felhuzzák a kalit ajta- 
ját, de a tigris jó ideig nem akar rejtekéből előbujni, csak midön. lobogó fák- 
lyákkal ingerlik és sütögetik, akkor kuszik át a nagy kalitba, de legkisebb 
kedvet se mutat a viadalra. Aggodalmasan kuszik, szaladgál köröskörül a 
kalitban, mig végre a bivaly, mely minden mozdulatát öklelésre hajtott fej- 
jel és koronként tompa, kihivó bőgéssel kiséri, egyet döf rajta, mire a tigris 
a kalit oldalára kapaszkodik. 

A kalit tetején álló lándzsások erre forró vizzel, manó bors- és paprika- 
lével addig öntözik és lándzsaszurásokkal addig ingerlik a küzdelemre mind a 
kettőt, mig végre a tigris egy szökéssel a bivaly jobb fülébe csimpeszkedve, 
karmait a nyakába vágja . . i 

A bivaly a fájdalomtól bömbölve rohan fel, alá és minden áron le 
akarja rázni magáról s majd a földön hurczolja, majd a levegőbe hányja a 
nyakába csimpeszkedő fenevadat, mig végre sikerül a levegőbe dobni és mi- 
dőn a földre hull, szarvaival olyanokat döf rajta, hogy az mozdulatlanul 
terül el a porondon. 

A bivaly erre körülszaglászsza, midőn azonban a tigris utána kap 
fogaival vagy karmaival, a hatalmas szarvak ujolag olyanokat döfnek rajta, 
hogy mind a négy lábát elnyujtva, holtnak tetteti magát és nem mozdul. 
Hiába minden ingerlés! Hiába öntözik maró bors- és paprikafőzettel, hiába 
büzös asafoetida és foghagyma oldatokkal, minden lándzsaszurás és fáklya- 
sütögetés daczára, nem mozdul, nem akar támadni, mire kinyitják neki a 
kisebb kalit ajtaját, hová behuzott farkkal és tompa bömböléssel bemenekül. 

Délután a másik Rompok a fejedelmi palota előtt játszódik le. 

A nagy négyszögletü térség több sor lándzsással van körülvéve. Lehet- 
nek vagy kétezren. 

A tér közepén két szalmával behintett kisebb bambuszkalit és egy. tető- 

formán készült nagyobb harmadik -kalit áll. A lándzsások sorait ezernyi 
néptömeg állja körül. A két kisebb kalitban egy-egy tigris rejtőzködik és 
midőn a fejedelem intésére, az egyik kalitra halmozott szalmát meggyujtják, 
ugyanaz a tigris, mely délelőtt a bivalylyal viaskodott — semmi áron sem 
akar előbujni. Már attól félnek, hogy megég, vagy ott fullad a füstben, 
midőn tompa bőgés között hátuljával kifelé kuszik, de a fegyveres tömeg 
láttára, ujra visszamenekül égő kalitjába, ahonnan csak nagy nehezen. lehet 
lándzsaszurásokkal, forró borsfőzetekkel ujra kiüzni . . 

Midőn végre haragos bömböléssel kiszökik, akkor a földre veti magát 
és lehajtott fejjel valami rejtek és menekülés után kémlel. Hiába uszitják, 
hiába dobálják, nem akar mozdulni! . 

Ekkor a tetőforma kalit alatt rejtőzködő fegyveresek lándzsáikat min- 
den oldalról kidugva, a kalitot előre görgetve, támadták meg a tigrist, mire 
az felszökve, nagy ugrásokkal menekülni próbált. 

A tigris rendesen mindig szél ellenében szokott haladni, most azonban, 
mivel ebben az irányban sok fegyverest látott, a fejedelmi pavillon kevéssé 
elállt szögleténél akart kitörni, de az ott álló lándzsások ugrása közben 
át és átszegezték lándzsáikkal. 

Ezután a második kalit lett lángbaboritva. Az ebben rejtőzködő tigris 
a láng fellobbanásakor rögtön nagy orditással kiszökött és a nagyszámu 
fegyveres láttára fogcsattogtatva igyekezett a szél mentén levő oldalon ki- 
törni, de az eléje szegeződő lándzsáktól visszariadva, hatalmas szökésekkel 
a másik oldalra támadt. Midőn ott is feléje meredő lándzsákkal fogadták, 
pár ölet hátrafelé kuszva, lekuporodott, azután mintha aczélrugók lökték 
volna fel, ugrott a fegyveresek sorainak, hol azonban a testébe furódó 
lándzsák csakhamar leteritették . 

A tigrisnek több válfaját különböztetik meg. Legszebb és EE EA 
sabb közöttük az indiai vagy bengáli tigris. Ez a királytigris, melynek ha- 
zája India nagy része. Itt él és korlátlan egyeduralkodó zsarnoka a buja 
őserdőknek ugy, mint a bozótos és mocsaras dsüngelőknek és magas hegy- 
ségeknek . . . Legjobban szeret a corinthafák földig aláhajló lombsátora 
alatt rejtőzködni, melyeknék lombja olyan buja sürüségü, hogy a napot és 
világosságot nem ereszti át levelei között, azért vadászatánál először ezeket 
a rejtekeket kutatják át. 

A jávai- vagy Sunda-tigris Jáva, Borneo és Súmatrának szigetvilágán 
él. Valamivel kisebb a bengáliai királytigrisnél, nyakán a ször sörényszerü- 
leg meg van hosszabbodva, de fejének vad zordonságát emelő szakálla hosz- 
szabb, farka ellenben rövidebb és vékonyabb. 

A szibériai tigris északi hazájának megfelelően halványabb szinezetü. 
Ez a válfaj már nyári és téli bundát visel, sőt Tibetben, Chinában és Mon- 
gol országban akadnak egészen halvány, majdnem fehér szinezetü válto- 
zatok is . . . 

Nem hiába nevezik a jávai költők az „utak és ösvények egyedurának 
és az állatok királyának", valóban ez a királyi vad az, zsarnok, kegyetlen, 
hatalmas és vérszomjban telhetetlen. 

Az annami, cochinchinai és jávai benszülöttek a setétség beálltával 
már nem mernek pallizádokkal köritett kunyhóikból kimozdulni és vékony 
bambusznádfalaik mögött hallgatják a rengeteg urának süket üvöltését, mi- 
kor fekhelyét elhagyva, zsákmánykeresésre indul. 

Yunghuhn német utazó azt állitja, hogy ,el van veszve az az ember, 
kit egy tigris megragad, vagy maga alá teper és kár egy másodiknak életét 
koczkáztatni azért, hogy azt megszabaditsa, mert amugy is belehal sebeibe." 

Hát ez lehet igen okos, de valójában nagyon önző és szivtelen állítás! 
Igaz ugyan, ha valakit a tigris megragad, rendesen csak halálra marczan- 
goltan lehet kiszabaditani karmai közül, de ez nem elég ok arra, hogy amber- 
társát valaki felfalni engedje. , 

A halált sok esetben nem a sebek, hanem a nagy felindulás és ijedtség 
okozta izgalom és a sulyos vérvesztesség idézi elő, mely a forró klima alatt 
rendesen halált okoz, továbbá a forró klimának a sebeket elmérgesitő és a vért 
felbomlasztó hatása okozza. 

Voltak esetek, hogy egy benszülött, midőn a tigrist társára szökni látta, 
ijedtében őrjöngeni kezdett és másnap reggelre meghalt, egy cochinchinai 
franczia katona pedig midőn őrmesterét az erdőben egy tigristől szétszaggat- 
tatni látta, az ijedtségtől egész életére megőrült . . . 

Dr. Morice beszéli, hogy Cochinchinában egy nagyobb hajtóvadászaton 
a rendőrtiszttel és egy franczia katonával egy elhagyatott csatornahálózat 
mellett fekvő temetőben a sirhalmok között foglalt állást . . . 

Midőn a, tigris a sürüből kitört, mind a hárman rálőttek és megsebesi- 
tették, mire az egyenesen a katonának rohant . . . 

Ez a sirdombra állva, töltött fegyverrel várta, mire a rendőrtisztviselő 
egy lövéssel ujra megsebesitette, de ez a tigrist nem téritette el utjából, hanem 
a sirdomb tövébe érve, levegőt rázó orditással két lábára felágaskodott . . . 

Ekkor lehetett látni, hogy néha a legbátrabb ember is mennyire fejét 
veszti, ha szemközt áll ezzel a rettenetes vadállattal . . . 

A katona már több tigrisvadászaton vett részt, el is ejtett kettőt, bátor, 
sőt vakmerő ember hirében állott, mégis, midőn a tigris két lábára állott és 
fehér mellét a legjobb czélponttul mintegy odakinálta neki, ahelyett, hogy 
rálőtt volna, zavarában és ijedtségében néhány másodperczig a tigris feléje 
csapkodó talpait puskatusütésekkel igyekezett elháritani, mire a tigris meg- 
ragadta rettentő karmaival és egyik lábánál fogva, nagy ugrásokkal magával 
hurczolta . . . l 

Dr. Morice és a rendőrtisztviselő utána rohantak és sikerült is nekik 
két jól czélzott lövéssel a tigrist örökre megállitani, mely hatalmas, de nem 
életveszélyes sebeket ejtett a katonán, mindazáltal másnap reggelre, midőn a 
doktor amputálni akarta, meghalt -— a nagy vérvesztesség, vagy a még 
nagyobb ijedtség következtében . . . 


A chinchilla és vadászata. 


A chinchilla — vagy ahogy a hölgyek. a divat mindent elferditő nyelvén 
nevezik: a dzsindzsula-prém — egyike a legkeresettebb és legszebb pré- 
meknek. 

Már a régi inkák korában is annyira becsülték, hogy csaki magának a 
királynak és a főnemeseknek volt szabad ezt a prémet viselni és a belőle készült 
szövetek, amelyek selyemfényben és lágyságban versenyeznek a hires cashmir- 
sálokkal, Peru ősiparában a legjobban keresett és legdrágábban fizetett czik- 
kek voltak; a spanyol udvarnál és az ország szépei között, mint Acosta és 
Molina irják, valóságos forradalmat idéztek elő azok a chinchilla-prémek, de 
különösen a szövetek, amelyeket Pizzaro és Almagro az udvarnak és szivük 
választott hölgyeinek küldtek a mesés aranyországból! 

A chinchilla (Eriomys lanigera) a rágók rendjébe, a nyulegerek család- 
jába tartozó, majdnem hörcsögnagy állatka. Szinezete: felül sötéten fuvallt, 
gyengén kékesbe játszó fényes ezüstszürke, alul fehér és bundája fényben, 
lágyságban és puhaságban vetekedik a legfinomabb selyembársonynyal . . . 
Hazája a délamerikai Cordillerák nyugoti része, hol Peruban, Chileben és 
Boliviában van legjobban elterjedve. 

Ott, ahol a növényzet már csak szórványosan van képviselve, a hegység 
2000—3000 m. magasan fekvő részén, a legyadabb szakadékok, kopár hegy- 
lejtők, sziklacsompókkal beszórt zord magaslatokon van az ő igazi hazája és 
ő az, mely ennek a zord, vad és elhagyatott hegyi tájéknak derüs életet és 
karaktert ád a szó szoros értelmében . . . 

A tiszta és derült napokon, kivált a reggeli és hajnali órákban, midőn 
még a természet is szunnyadni látszik, kiülnek lyukaik elé és életteljes, nagy, 
fekete szemeikkel kiváncsian figyelnek mindenre, mi körülöttük történik. 
A legkisebb zaj, mozgás, vagy valamely idegenszerü targy rögtön fölkelti 
figyelmüket és a legcsekélyebb gyanut orrontva, valódi szemfényvesztő gyor- 
sasággal tünnek el a lyukak, hasadékok és sziklák tömkelegében. Ahol az elébb 
még százak és százak játszottak, futkároztak tarka összevisszaságban, az a 
hely egy szempillantás alatt élettelenné, üressé változik; mert egy állat sem 
írti jobban náluknál, mint kell minden legkisebb esővájta lyukat, odut, repe- 
dést felhasználva, egy kilencz-tiz méter magas, egészen függélyes és sima. 
sziklafalon felmászni, a legelső üregben eltünni, azér: is a hegységnek mindig 

az a része a legkedvenczebb tartózkodási helyük, amely legjobban össze-vissza 
van furva mindenféle üreggel és hasadékkal. Ez okból szereti az árnyékot is, 
amelybe szinte beleolvad ködszürke bundájával és kerüli a. napsütötte 
oldalakat. 

Természetére nézve a kényességig tiszta és mosakodó. Lyukában és 
magán semmiféle piszkot meg nem tür, hanem lombos farkát elnyujtva, evet- 
ként a hátsó lábaira ül és így tisztogatja, fésülgeti bársonypuha bundájának 
minden legkisebb szőrszálát. Szaporodását még eddig nem igen sikerült 
alaposan megfigyelni, de a chinchilla-vadászok véleménye szerint a párzás 
nincs időhöz kötve és a nőstény 2—4, vagy 3—6 kölyköt vet, amelyeket vakon 
hoz a világra és nem valami nagv anyai szeretetet tanusit irántuk, mert 
mihelyt a kicsinyek a lyukból kijönnek, attól a percztől fogva magukra hagyja 
őket, ha pedig megtámadják, fiait minden aggály nélkül magukra hagyva, 
elmenekül. 

Eledelét szintén evetként, első lábaival viszi a szájába. Ez az eledel a 
sziklahegységek kopár kebelén tenyésző füvek, mohfajták és különféle gyöke- 
rekből áll, azért jófajta szénával, minden különösebb gondozás nélkül, a fog- 
ságban könnyen el lehet tartani. ' l 

Félénk és minden neszre.megriadó természete daczára, hamar és köny- 
nyen megszelidül, ugy, hogy szabadon lehet futkározni hagyni a szobákban és 
a ház körül. Észtehetség dolgában nagyon korlátolt, körülbelül egy fokon áll 
a tengeri malaczokkal és nyulakkal és ápolója iránt se hálát, se ragaszkodást 
nem mutat, de bármi kedves legyen is fürge és mozgékony természetével, kiván- 
csisága és tolakodása néha szinte terhessé válik, miután minden utjába kerülő 
tárgyat megvizsgál, megforgat, székekre, asztalokra, ágyakra felmászkál, sőt 
nem ritkán gazdájának vagy vendégeinek még a nyaka közé is ugrik, szóval 
egészen a tolakodásig barátságos, de ezt nem ragaszkodásból, hanem kiván- 
csiságból és nyughatatlan természeténél fogva teszi. 

Természetesen, keresett szörméje miatt annyira vadászszák, hogy azokon 
a helyeken, hol nemrégiben még bőven volt található, ma már csak szórvá- 
nyosan mutatkozik és innen is mindinkább magasabbra, a legrejtettebb és leg- 
hozzáférhetlenebb sziklarégiókba vonul vissza, ahová csak a legtapasztaltabb 
és legedzettebb benszülött indián vadászok merészkednek. ' 

Ezek, hogy ez a keresett és drága prém be ne véreződjék és ez által 
értékét ne veszitse, vagy veszendőbe ne menjen, nem puskával lövik, mint a 
tapasztalátlan európai vadászok vagy telepesek, hanem nyillal. De még ily 
módon is sok prém megy veszendőbe, mert a megsebesitett chinchilla, hacsak 
ott nem marad, utolsó erejével a legközelebbi üregbe vonszolja magát és ekkor 
elveszett a vadászra nézve, ha pedig ott marad, a széles vas- vagy kova- 
nyilvessző oly nagy lyukat üt a bőrön, hogy e miatt tetemesen veszit az 
értékéből . . . 

Ez okból vagy menyéttel szokták vadászni, vagy pedig hurokkal fogják 
a chinchillákat. 

Az elsőhöz a benszülött vadászok rendesen egy perui menyétfajt (Mus- 
tela agilis) szoktak használni, amelynek betanitásához remekül értenek. Ez 

amilyen fürge és eszes, épp olyan vérszomjas állatka, valóságos szenve- 
délylyel kutatja a chinchilla nyomait és követi a lyukába. Ez előtt nincs oly 
meredek sziklafal, amelyre fel ne kusznék; nincs olyan tekervényes és szük 
üreg, amelybe karcsu és kigyóformán elnyuló, hajlékony testével fürge gyik- 
módjára be ne furná magát, sőt még a halálosan sebesült, vagy a lyukában 
megdöglött chinchillákat is kihozza a gazdájának és legfeljebb a vérét szopja 
ki, alig észrevehető lyukat harapva a nyakütér táján. Ezt azonban egy jól 
iskolázott cobenteros-nak vagy huron-nak — igy nevezik e menyéteket — 
nem szabad tenni, mert ellustul s hanyaggá és megbizhatlanná válik. 

A chinchillavadászat másik módja a hurokkal, vagy a csaptatóval való 
fogás. A hurkokat agave rostokból, de leginkább lószőrből fonják és kora haj- 
nalban, vagy napszállat után azok elé a repedések, lyukak vagy sziklahasa- 
dékok elé rakják le, amelyekben a chinchillák tanyáznak. Másnapra kelve 
azután, az indián hurokvetőnek nincs egyéb dolga, mint a beléjük akadt állat- 
kákat összeszedni és az orrukra mért ütésekkel megölni. 

A csaptatóval való fogás még egyszerübb, mert ez nem áll egyébből, 
mint egy darab kővel sulyositott és olyan könnyedén feltámasztott deszka- 
vagy fadarabból, mely a leggyengébb érintésre is azonnal összeomlik és az 
alája kerülő állatkát agyoncsapja. Sok esetben csaptatóul csak egy ilyen 
módon feltámasztott szikladarabot használnak, mely épp olyan jól beválik, 
mint a fadarab. 

Az indián vadászok a chinchillák természetére számitva, a hurkokat és 
csaptatókat együttesen helyezik el. Mert ez az ezüstös prémü állatka egészen 
a butaságig kiváncsi. Minden idegenszerü tárgy, furcsán elhelyezett kődarab, 
rögtön feltünik neki és akkor aztán addig vizsgálja, lökdösi, tapogatja és jár- 
kel körülötte, mig beléje nem akad. 

Persze, a vadászatnak ehhez a módjához indián kitartás, türelem és 
szivósság szükséges. Mert amilyen kiváncsi természetü a chinchilla, éppen 
olyan félénk, ijedős és óvatos is és sokszor megesik, ha megriasztják, vagy, ha 
a vadász közeledtét megsejti, 2—3 napig. oda se nézve a koplalásnak, se buvik 
elő a lyukából, valamint a lyukában marad a borult, ködös és szeles napokon 
is és ilyen esetekben azután a hurokvető nem tehet egyebet, mint buvóhelyén 
türelmesen várakozni, amit a Cordillerák zord és változékony időjárásu szaka- 
dékaiban csakis egy edzett indián vadász tud vasnyugalommal és edzettséggel 
kitartani. l 

Végre, van még a chincbillavadászatnak egy másik módja is, amelyet 
a benszülött indián vadászok használnak és ez a fuvócsővel való vadászat. 

A vadászatnak ezt a módját leginkább a gran-cachobeli indiántörzsek 
és a rengetegeket lakó tupis-, tupinamba-, botokud-, borore-, marali- és a 
cheistörzsek gyakorolják . . . 

Ez a fuvócső egyszerü, vagy mondjuk ártatlan kinézése daczára a leg- 
félelmesebb fegyverek egyike, mert az a kis szálka- vagy tüskeszerü löveg, mely 
belőle kirepül és alig okoz nagyobb sebet, mint egy tüskekarczolás, menthet- 
lenül halált okoz, miután hegye méreggel van bekenve. Ez a méreg a Curara 
vagy Urare és egyes liánfajták nedvéből és kigyómérgekből van összefőzve. 


Donászy: Tengereken innen tengereken tul. 12 

Maga a fuvócső egy méter hosszu vagy valamivel hosszabb csőből áll. 
Ezt a csövet rendesen egy fiatal és egyenes miritipálmából készitik ugy, hogy 
a belét kifurva, a cső oldalát addig csiszolják, mig tükörsima lesz. Ekkor 
ezt a csövet egy hasonló módon kifurt másik csőbe szoritják, bele és egyik 
végére czélzógomb gyanánt a pakának a szemfogát illesztik, a másikra pedig 
a klarinétéhoz hasonló fuvószopókát illesztenek. A belevaló lövegek egy-két 
czentiméter hosszu tüskéből vagy kemény vasfából faragətt faszálkákból 
készülnek, melyeknek végére vad selyemből, vagy gyapotból gömbölyitett 
akkora kis csomócska van illesztve, hogy a csőből a legkisebb fuvásra kiröp- 
penhessen. A löveg vége az emlitett méregbe van mártva, mely méreg az 
állat nagysága szerint másodperczek, vagy perczek alatt menthetetlenül öl. 

Ezzel a zajtalan és könnyü fegyverrel a vadász alkalmas rejtekből 
halomra lőheti a legszemesebb és legvigyázóbb vadakat. Mert a löveg nem 
okoz nagyobb fájdalmat egy bolhacsipésnél, ugy hogy az állat jóformán 
meg sem érzi, hanem néhány pillanat mulva egyszerre csak kábulni, tánto- 
rogni kezd, azután rángatódzva összeesik és vége van . . . Ezen a módon 
tehát egymás után lövik le a legelésző és játszadozó chinchilla-csapatokat, 
anélkül, hogy megriasztanák vagy megfélemlitenék őket. 

Mint már föntebb emlitettük, a nagy kereslet következtében a chin- 
chillák nagyon megfogytak, ennélfogva a prémbehozatal évről-évre keves- 
bedik. Csak a legutóbbi tiz esztendőt véve alapul, 1890-ben az évenkénti 
behozatal átlag 1500 tuczatot tett, 1900-ban pedig ez a mennyiség már 600 
tuczat prémre szállott alá, ami megint évről-évre kevesbedik. A chinchilla- 
prémkereskedés főszékhelye a La-Plata államok nyugoti részén fekvő Moli- 
nas városban van, valami Jacinto de Tenebrados nevü kereskedő kezében, 
aki a benszülött indián vadászoktól a chinchilla-prémek tuczatját csekély 
6—7 pezosért, azaz a mi pénzünk szerint 24—29 koronáért vásárolja össze 
és mikor, ezek a prémek a londoni és lipcsei híres prémvásárokon eladatnak, 
egy darabért majdnem elkérik ezt a tuczatárt, vagy ennek kétszeresét. 





A dámvad. 


Legtipikusabb vadja park- 
jainknak, úllat- és vadaskertje- 
inknek, mert európai gímfajaink 
közül ez diszlik és szaporodik 
legállandóbban a fogság tágra 
vagy szükebbre szabott korlátai FF 
között, 

Királyi rokonához: a ne- 
mes szarvashoz csak általános- " 
ságban hasonlit, mivel termetére | 
jóval kisebb és egészen nélkülözi 
ennek délczegen nemes alkatát. 
fejedelmi kevély tartását. továb- 
bá, mert fara magasabb állásu 
lévén vállainál, ennélfogva előré- 
sze sülyedtebb, alacsonyabb, mi 
okból előre nyujtott és a kecs- 
kére emlékeztető konyán hajlott ; 
tartással mozog, melyhez külön- " 
ben még sok más tekintetben is hasonlatos tulajdonságai vannak. 

Feje, fülei és aránylagosan tömzsibb teste a nemes gím karcsu, meg- 
nyult alkatánál jóval rövidebb, ép ezért lábai is rövidebbek s vaskosabbak és 
ennek formás idomaitól elütő szögletes testállását pedig csontszerkezetének a 
kecskéhez hasonlatosan előtérbe lépő fejlettsége okozza . . . 

Egy teljesen kifejlett dámszarvas, melynek, szintén a kecskére emlé- 
keztető, hosszu farka félszer nagyobb a szarvasénál, általában 100 kilogram- 
mot nyom, mely suly azonban nagyon ritkán haladja meg a 125—130 kilo- 
grammot. A tehén kisebb a bikánál. 

Nyári takarója, — melyet április vagy májustól számithatunk — a fej-, 
nyak- és gerinczhosszat kivéve — vöröses-barna alapon álló fehér foltokból 
áll, hasa, ennek oldalai és a lábak fehéresek, ugyszintén sötétes farkán is visel 
egy feketével szegett fehér foltocskát, mely fekete szegély továbbá szemeit és 
száját is köriti. 

Október végétől vagy később fellépő téli szörméje a fej, nyak és füleken 
vörösbarnásan lehellt piszkosszürke, mely szin a háton és oldalakon feketés 
árnyalatot mutat, de hasa és hasoldalai, valamint lábai világosabb, sokszor 
vörösesen lehellt szürkék. 

E leirt szinezet azonban majd sötétebb, majd világosabb árnyalatokban 
változik, mert egy gímfajunknál sem változik annyira a szin, mint éppen a 
dámvadnál, miután találhatni köztük gyakran egész fehéreket sárgásakat, 
szürkéket, sőt feketébe hajló egyedeket is. E fehér változékok azonban, ép ugy, 
mint a nemes gímnél, nem mindig kakerlakok, (legalább a vadonélőknél nem) 
hanem legtöbbször fejletlen albinok, melyet a különböző küljelekből mindig 
meg lehet biztosan állapitani. 

A mi természetét illeti, az kóborló és nyughatatlan, mindazáltal mégis 
jobban megtartja tartózkodási helyét és váltóit, mint a nemes gím és ezénél 
nagyobb falkákban is jár. Kedvelt tartózkodási helyei rétekkel és ligetekkel 
szaggatott erdők, mérsékelt klimáju előhegyek; a barátságtalan, zord, magas 
hegyi rengetegeket azonban, hol még a szarvas tanyázni szokott, kerüli, ép 
ezért hazánk mérsékelt égalju és szántókkal, ligetekkel és rétekkel szaggatott 
erdőségei megbámulni való pompás dámvadállományokat rejtegetnek árnyas 
méhükben. 

A mi természetét és életmódját illeti, azok a szarvaséval jóformán egyez- 
nek, csakhogy nem annyira vad, szilaj, óvakodó és gyanakodó természetü, 
mint ez, mozdulatai azonban bármennyire könnyedek és tetszetősek, mégis 
nélkülözik büszke rokonának fejedelmileg nemes, méltóságos tartását, öntu- 
datos mozdulatait és délczeg járását. Iramjának gyorsasága, valamint ugró- 
képessége, szintén nem marad a szarvasé mögött, csakhogy mig a szarvas 
behuzott farkkal, egyöntetü és folytonos irammal indul futásnak, ez farkát 
és mind a négy lábát egyszere a levegőbe szedve, nagy szökellések között iram- 
lik tova és valósággal átrepüli a bozótokat, a 1.5—2 méter magas sövényeket, 
árkokat és patakokat, minden nehézség nélkül, az uszásban meg éppen mes- 
ternek nevezhető. j 

A harmadik év végén kezdenek a him szarvai ütközni néhány tompa 
hegygyel és az ötödik évben fejlődnek lapátalakulag szélessé, hátrészükön a 
szemekkel és a hatodik évben a bika eléri teljes kifejlődését, mi a tehénnél 
már a harmadik évben bekövetkezik. Az agancsok elhányása azonban később 
áll be, mint a szarvasnál és dus, kövér legelőjü helyeken. ezen agancsok sok- 
szor 5—6, sőt ennél több kilogrammnyi sulylyal is birnak, mig átlag a dám- 
vadagancsok sulya rendesen 3 és 4 kilogramm közt szokott váltakozni. 

A 18 em. széles, sőt ennél is szélesebb, lapátalaku agancsok szinezete 
világosabb a szarvasénál és rendesen sárgásszürke vagy sárgásbarna szine- 
zettel birnak, mely szin nagyritkán megközeliti a szarvasok agancsainak sötét 
feketésbarna szinezetét. E szin azonban nem természetes, hanem rendesen 
azon fáknak a kérgében rejlő cserző festanyagtól származik, mely fák kérgé- 
hez ugy a dámvadak, mint az őzek és szarvasok agancsaikat hozzádörzsölik 
és köszörülik, hogy a reászáradt és elhalt bőranyagtól megszabaduljanak. A 

dámvad azonban nem képes lapátalaku agancsainak minden részét olyan 
egyenletesen és jól a fák kérgéhez köszörülni, mint a gímszarvas az ő egyfor- 
mán gömbölyü alkatu agancsait, vagy mint az őz, az ő szintén gömbölyü és 
hoporjásan gyöngyös szarvait, innen ered tehát, hogy a dámvadak agancsai 
világosabbak és nem oly egyenletesen szinezettek, mint fentemlitett rokonaié. 

A gím-szarvas és dámvad tápláléka egy és ugyanaz, csakhogy a dám- 
vad mohó előszeretettel csipegeti le a fák és bokrok rügyeit és gyenge hajtásait 
és a gím-szarvasnál sokkal mohóbban és telhetetlenebbül pusztitja a fák kér- 
geit, miáltal ennél sokkal érzékenyebb károkat okoz, kivált a fiatalabb erdők- 
ben és vágásokban. 

Bőgése, azaz párzási ideje október közepére, vagy végére esik, tehát egy 
hónappal később lép fel, mint a gímszarvasé és mig szeptemberben jól fel- 
hizva, a dámszarvas annyira ellustul és renyhélkedik, hogy közvetlen fektéből 
engedi csak magát felriasztani, addig, október végén vagy november elején 
valóságos veszekedő krakélerré változik át és vetélytársait kihivó, rekedt 
bőgése nemcsak este, éjjel, hanem még délutánonkint is nap-nap után felveri 
az erdők álmatag nyugalmát. 

Falkáját folytonosan körös-körüljárva, minden pillanatban készen áll 
a harczra és tülekedésre. A falkája körül kotnyeleskedő fiatal bikákat könnyü 
szerrel veri el a közelből, de, ha egy magához méltó vetélytárs dobja oda neki 
a harcz keztyüjét, akkor feszülésig kidagadó nyakkal és hangos, emberi hor- 
kolásra emlékeztető bőgéssel ront neki és mindent legázoló, vak dühvel egész 
a rogyásig folytatja a küzdelmet. 

Ezen tülekedést kereső, fékezhetlen ingerlékenysége és mindenre köny- 
nyen fellobbanó vad dühe miatt, a két-három hétig tartó bőgési időre, az erő- 
teljesen és jól kifejlett bikák nem valók a parkokba és vadaskertekbe, hanem e 
czélra a gyengébb és fejletlenebb himek válogatandók ki, nehogy kárt tegye- 
nek az állományban és az eredményes szaporodásra való tekintettel, egy 
bikára átlag tiz tehenet lehet számitani. 

Természetesen a bőgés ideje alatt, midőn lázongó, felgerjedt vérrel 
kóborolják be a rengeteget, husuk — feltünően erős bakszaguk miatt — telje- 
sen élvezhetlen és a tehén körülbelül junius végén, julius elején, rendesen egy, 
ritkábban két borjut ellik, mely borjacskák kezdetben szerfelett gyengék és 
gyámoltalanok, miért is az anya által hűségesen és kiváló szeretettel lesznek 
szoptatva és minden ellenségtől vitézül megvédelmezve. Két-három hét mulva 
azonban anyjuk kivezeti őket a védő sürüségből, hol ellésük óta rejtve voltak 
— a legelőre és ha a közelben ember, kutya vagy más fenyegető ellenség 
mutatkozik, akkor a gondos anya kezdetben késlekedő, maradozó csörtetéssel, 
azután mindinkább sebesedő futással távozik és különféle cselfogásokkal, 
minők: kitérések, oldalugrások, saját csapásán való vissza-visszatérés — 
igyekszik az ellenséget fiai buvóhelyétől eltávolitani, mely cselvetéseket külön- 
ben a dámvadak vadászat közben is előveszik, hogy a kutyákat csapáikról 
eltávolitsák, sőt nem egyszer megteszik azt is, hogy a hajtóvadászat hevében 
a sürüség közé szöknek és ott meglapulva, a kutyákat, hajtókat vakon elro- 
hanni engedik rejtekhelyük előtt. 

Sajátságos és charakterisztikusan jellemző e gímfajnál a vidám, játszi 
kedélyállapot mellett jelentkező bizonyos nyughatatlanság és a tréfára és 
játékra való kedv és hajlandóság mely nemcsak a borjaknál, de a teheneknél 
és a fiatalabb bikáknál is mutatkozik. E játszi kedélyesség a borjaknál és tehe- 
néknél kecses ugrándozás és szökellésekben: nyilvánul, miközben hátsó 
lábaikra ágaskodva, előlábaikkal, nyulak módjára hadonásznak, a villások 
és fiatalabb bikák pedig ferdére hajtott nyakkal, magasra szökellve, szarvaik- 
kal a bokrokat és mohot döfölik, barázdálják vagy pedig egymásnak rohanva, 
gyengén összeütögetik ütköző szarvaikat. Tréfára és játékra való hajlandósá- 
guk ugy látszik rokonságban áll, az erős ének, fütty és kürtharsogás iránti 
előszeretetükkel, mely előszeretetük még a kiváncsisággal is párosulva, teszi 
lehetővé a vadásznak, hogy a különben éber és óvakodó vadat lőtávolságra 
csalja, sőt, ha egyik vadász hangos énekszóval jó előre megy, bizonyos távol- 
ságban hátramaradó társa, a bokrok vagy sürüség rejtekéből könnyen lövésre 
kaphatja a legszebb bikát, mert a távolodó énekszó annyira lebilincseli és 
elvonja a falka figyelmét, hogy az ügyes vadász, minden nehézség nélkül kivá- 
laszthatja belőlük a legczimeresebb agancsost. 

A megsebesitett dámvad a szarvashoz hasonlóan, szintén nagyot ugrik, 
futásnak ered vagy pedig a lövésre összerezzenve, hátsó lábaival kivág; karak- 
terisztikus jellege azonban a dámvad betegségének vagy sebesülésének az, 
hogy farkát iramja közben bekunkoritja, a halálos lövésnél pedig a bekunko- 
ritás mellett görcsösen ide-oda csóválja. 

Hogy e rövidre összevont alak- és életrajz némikép teljes legyen, még 
megemlitem, hogy a dámvad bőre sokkal lágyabb, nyujthatóbb és kikészitésre 
még alkalmasabb, mint a szarvasé; azt pedig, hogy szebb és tetszetősebb, a 
vöröses alaptól elütő fehér foltokkal, azt nem is kell bizonyitani, valamint azt 
is minden vädászember tudja, hogy husa is sokkal izletesebb, levesesebb, por- 
hanyóbb, mint a szarvasé és augusztus meg szeptember hónapokban valóság- 
gal át van hálózva a kövérségtől, mi e becses vadpecsenyét sokak előtt még 
kivánatosabbá teszi. 

. Mint minden rokona, ugy ez is sokat szenved a gímfajok ősi ellenségei- 
től: az Oeustrus bovis, Oeusirus auribarbis és a Gastrus nasalis nevü bögöly- 
és szunyog-féléktől, melyek bőre alá rakva petéiket, az azokból kikelő lárvák 
mélyen aláfurakodva, fájós daganatokat, kelevénveket és kütegeket idéznek 
elő, melyek aztán a szegény vadnak kinos viszketegséget és fájdalmas feltöré- 
seket okoznak. Különösen az Oeustrus auribarbis Meigenii által vannak a gim- 
fajok molestálva. Ez az élősdi légy a bőr alatt él és az orr nyákhártyái között 
és a Gastrus nasalis-sal egyetemben, egészen a nyeldeklőig elvándorol és nem 
peteként, hanem kis, eleven álczaként születve az anyalégy által, bizonyos 
folyadékkal az állat orrába lövelltetik. A virgoncz és eleven lárvák a fejgyü- 
rüiken levő tapadó kampócskákkal és horgokkal azonnal a husba furódnak 
és akaszkodnak, mi által egészen megvaditják az állatot, mely folytonosan 
nyughatatlanul tipródik, fejét rázza, fujtat és tüszköl, valamint tüszköl akkor 
is, ha egy-egy bögöly szunyog-raj zümmög feje körül, mely különben a falkát 
futásra is kényszeriti. 

Néha sikerül a folytonos tüszkölés, fuvás vagy köhögés által az állatnak 
a lárváktól szabadulni, azok azonban, melyek az orrüregbe ragadnak, ott 
megfészkelik magukat, hogy aztán harmadik életévükig kampóikkal a torok- 
üregbe furakodva, ott nagymérvüi és fájdalmas gyulladásokat okoznak, mely 
gyulladások sokszor magát az állatot is megölik. 

Természetesen a bőr alatt élő álczák a bőrt keresztül-kasul lyuggatva, 
ezt részben értéktelenné teszik, miért is tavaszszal ennek kevés becse szokott 
lenni; később azonban e csomók feltörnek, a lyukak behegednék, mi által aztán 
a bőr ujra egészszé válik. 

Ezen élősdieken kivül — melyeknek kártékony életfolyamát a nagynevü 
Brauer oly behatóan tanulmányozta — nem kevés nyughatatlanságot okoz a 
Lipoptenák-hoz tartozó, szarvastetünek nevezett élősdi, mely a gímfajok 
bőrén, a ször között él, miután szárnyait levedlette magáról és csipése, szi- 
polyozása által kinozza a szarvast és dámvadakat. 

Nem tudom mennyiben igaz, de némely öreg vadász azt állitja, hogy a 
szarvas és dámvad, hogy a nagyon elszaporodott szárnyas tetvek csipéseitől 
szabaduljon, az erős illatu erdei menta közé hengergőzik, vagy pedig a füstike 
(Fumaria) csipős nedvével üzi el a fenti módon a tetveket magáról. Ez az 
állítás a szarvasoknál tán még hihető lenne, mert ezek néha vigan hengergőz- 
nek az erdőszél vagy fekvésük gyepes talaján, a dámvadnál azonban ezt már 
nehéz lenne elhinni, mert ez nem szokott a füben vagy mohon hemperegni 
soha. 

Mielőtt e közleményt bezárnám, nem lesz tán érdektelen, ha feljegyzé- 
seimből egyet-mást boldogult nagyanyám kedvencz dámvadjairól elmondok. 

, Kati" a tehén és , Patkó" a bika, jóformán még gyenge szopós borju 
korukban kerültek nagyanyámhoz, ki nagy állatbarát lévén, nagy gazdaságá- 
ban egész menageria vette körül — és a kis dámborjukat a novai főerdésztől 
kapta és egyideig egy Miczi nevü kecske szoptatta őket gidáival együtt . . . 

Konyha-lovainak öreg kocsisa, ki olyan ezermester-féle volt, midőn a 
dámborjak megerősödtek, Patkót állitólag kiherélte és igaz, hogy majd öt évig 
békésen meg volt a nélkül, hogy a párzási ösztön megnyilatkozott volna nála. 
Rendes tartózkodási helyük a gyümölcsösből nyiló pajtás kert volt, a gyü- 
mölcsfák között bő kaszálóval — és a téli hidegekben különösen éjjelre, a nagy 
szénapajtába vonultak, hol nyáron a gabonát csépelni szokták. Miczi, a 
kecske hüséges társuk volt és ez kapatta rá őket a zöld dohányra, melyet az 
öreg kocsis vetett magának, a melyet aztán le is legeltek egész a gyökeréig. 
Miczi mellett igen jó barátságban éltek egy vén czirmos kandurral, melynek 
— a sok egér miatt — a szénapajta szintén kedvencz tartózkodási helye volt; 
de délelőtt, délután az óra pontosságával megjelentek a konvha előtt a sós 
kenyérért, melyet kiválólag szerettek. Ha a kert rácsajtói be voltak csukva, 
addig döfödték, ágaskodtak, mig valaki ki nem nyitotta. Kati rendesen hallga- 
tott, de Patkó néha fujtatva el-elbődült, ha jóideig senki se jelentkezett. Midőn 
a télire való káposztát eltették; akkor mind a három ott lebzselt az udvaron és 
megették a káposztalevél mellett a szeletekre szelt belevaló birsalmát, sőt még 

a fekete borsot is, melyre szintén a nyalánk Miczi tanitotta őket, mert ez kós- 
tolt bele mindenbe legelőször. 


Az istállóba azért szerettek bejárni, hogy a falon kivirágzó salétromot 
nyalogathassák, különben Miczivel egyetemben megették a lehullott körtét, 
almát; ha a rózsafákhoz férhettek, tüskéi daczára, lelegelték; megették azután 
a rezedát, sárga violát, árvácskát nagyanyám boszuságára ha nem vigyáztak 
rájuk, pláne Patkó még a száraz korpát is szerette, melybe Kati alig hogy 
belekóstolt; a nyers krumplit, répát, minden fajta zöldséget kiváló izes falat- 
ként kedvelték — és akár kenyérrel, rétessel vagy pogácsával kinálta őket az 
ember, ha tészta volt, akár édes, akár sós, akár zsiros, akár nem, azt jóizüen 
megették. Szelidségük páratlan volt a maga nemében, miután nagyanyám 
minden szavát jófornián értették. Mihelyt meglátták, lépésről-lépésre kisérték 
és el nem maradtak tőle semmiféle édesgetéssel sem. Hozzá dörgölődztek, 
fejüket tartották, különösen fiatalabb korukban a legbohóbb ugrándozások és 
capriolok között szökellték őt körül és a mikor leült, békésen köréje telepedtek 
és értelmes szemük folytonosan az ő jóságos arczára volt függesztve. A nagy 
házi kutyát semmibe se vették, de a vizslák és kopók láttára Patkó tüstént 
nyugtalan és ingerült lett. Kati nem, de ez fejét leütve, minden mozdulatukat 
szarvait szegezve ellenük, kisérte és ha közelébe jöttek, fujva feléjük döfött és 
lábait emelgette türelmetlen, izgékony tipródással. 


Miczi volt közöttük a minden rosszra rávevő diabolus rotae; Patkó a 
mindenre rávehető, csinytevő társ, Kati ellenben a mindentől óvakodó, pajkos 
csinyeket kerülő jó gyerek. Igy, midőn Vili bátyám indiai gyékényeit és a 
papir eperfa háncsából készült, czifrára festett chinai gyékényét megmosva, 
száradni kiteritették, Miczi elkezdte, Patkó folytatta, és megettek egy jódara- 
bot mindegyikből, sőt a torkos Miczi Patkót még a pinczegádor tetejére is fel- 
csalogatta volna, ha ez is ugy tudott volna mászni, mint ő, hogy a cseréptetőn 
nőtt husos levelü takács fülfüvet vagy kőrózsát, a hogy igy is nevezik a Sem- 
pervivum tectorum-ot, feltorkoskodhassák — e helyett azonban Patkó kárpó- 
tolta magát nagyanyámnak az árnyékba száradni szétteregetett hársfavirág- 
jával, melyet egy szálig megevett. 

Sokat tudnék még e három jó pajtás csinyjeiről beszélni, mert Kati a 
„jó“ szintén csak kivételesen volt jó, mert abból sohse vonta ki magát, midőn 
a ravasz Miczi valami megrohanást tervezett a konyhakert ellen. Ebbe bejutni 
és a, bejutásra valami ravaszságot kifundálni, ebben Kati is mester volt, vala- 
mint abban is, hogy rövid félóra alatt egy egész czukorborsó-ágyat lelegelt, 
vagy a karalábét és káposztát pusztitották ki, vagy pedig egy-két saláta-ágy- 
ban csináltak olyan tabula rasát, hogy egyetlen ép fő sem maradt, mert Kati 
csak abból vonta ki magát, midőn Miczi a saláta vagy karalábé után, cseme- 
géül, vagy a nagyon is illatos izsop- és zsályabokrokat pusztitotta, vagy az 
utakat szegélyző puszpángbokrok bőrszerü leveleit csemegézte. 

Circa vagy öt évig voltak meg a legnagyobb békében és egyetértésben, 
mialatt nem lehetett észre venni, hogy Patkóban a párzási ösztön felébredt 
volna és a kutyákat kivéve, szelid és jámbor volt mindenki és minden iránt, 

midőn azonban Miczi ismeretlen okból megdöglött, e szelid és jámbor termé- 
szetének egy részét levetkezte és azok iránt, kiket nem ismert, neszes és bizal- 
matlan lett. Azelőtt mindenkitől meghagyta magát simogatni, sőt szerette, 
ha beczézték, most az idegenek, különösen a lobogó női ruhák elől futott és 
félretért, rosszabb kedvében pedig, ha valaki ismeretlen simogatni akarta, 
feléje vágott, vagy fejét leütve, öklelő állást vett. 

Miczi halála után rövid időre érkezett haza Vili bátyám, a hajóskapi- 
tány, hogy végleg megtelepedjék otthon és midőn egy izben szeliditett gépárdja, 
a „Rizlán“, Patkóra támadt, ettől kezdve annyira megvadult, hogy nem lehe- 
tett vele birni. Most már mindenki iránt neszes, bizalmatlan és alattomos lett. 
Még azok is kiket azelőtt nagyon szeretett, félhettek tőle, mert természete 
annyira ingerlékeny és kiszámithatatlan lett, hogy nem lehetett tudni, melyik 
perczben ökleli fel az illetőt. Még nagyanyám sem volt biztos előtte; a szolgálót 
pedig, ki rendesen etetni szokta őket és mindenféle inyencz-falatokkal dugta, 
traktálta kedvenczeit, kétszer felöklelte, másodszor pláne a  kocsisoknak kellett 
elverni róla nehogy veszedelmessé váljék. De nemcsak az emberek, hanem 
saját huga, Kati is sokat szenvedett tőle s alig mult el nap, hogy meg ne öklelte 
volna. E miatt szigoruan a fáskertbe lettek internálva, honnan nem volt sza- 
bad többé, mint azelőtt, az udvarra jönniök és midőn az öreg kocsis egy izben 
a lovakkal hajtott a fáskertbe, Patkó ezekre is olyan dühvel rájuk támadt, 
hogy majd fölforditották a szekeret és kicsi hija volt csak, hogy valami 
nagyobb szerencsétlenség nem történt, ekkor a fáskert végében egy elkülöni- 
tett helyre lettek internálva, honnan éjszakánként gyakran hallatszott Patkó- 
nak ingerült, fujtató bőgése, pedig azelőtt alig lehetett hangját hallani . . 

Alig egy hétre a szükebb helyre történt internálás után egy késő dél- 
után, az öreg kocsis roppant indignált és alarmirozott arczczal rohant nagy- 
anyámhoz és azt ujságolta, hogy Patkóban , nemének ösztöne és tudata" a 
legnagyobb mértékben felébredt és a mindenkép védekező Katit dühös fujta- 
tás és szaggatott bőgés közt ostromolja. „Pedig Isten bizony, kiheréltem!“ 
bizonyozta az öreg kocsis esküdözve, és ugyancsak csóválta, rázta a fejét, hogy 
nem érti a dolgot, másnapra kelve azonban, szegény Kati a végét járta, mert 
a szó szoros értelmében annyira össze-vissza volt döfdösve, hasogatva, hogy 
két napra rá megdöglött, Patkó pedig annyira meg volt szilajodva, hogy utol- 
jára is le kellett lőni, mert mindenkép ki akart törni a kerités mögül . . . 

A python kigyó. 


A félelmes utitárs. 


Ez az eset Bickmoore angol természettudóssal történt és kicsi hiján mult, 
hogy életével nem lakolt érte. 

Szingaporcból Saigonon keresztül éppen Hongkongba készült és a hajó 
is már egészen utra készen állva, már-már horgonyait készült felszedni, 
midőn a Cambodiából visszatért Saint-Martin nevü barátjának a kiséretéből 
négy ember egy meglehetős nagy deszkaládát hozott a részére, uruknak azzal 
a tréfás üzenetével, hogy abban az ő számára „egy kiválóan érdekes valami" 
van, de csak akkor szabad megnéznie, hogy mi az, ha már a hajó utnak 
indult. 

Bickmoore azonban, kinek tudvalevőleg a kiváncsiság a gyenge oldalai 
közé tartozott, nem várta meg a hajó elindulását, hanem felszakitva a ládát 
burkoló gyékény egy részét. k mondhatatlan meglepetésére a láda rácsozatán 

át egy olyan óriási python-kigyót pillantott meg, a milyent még sohasem 
látott. l 

Ezt a szörnyet Bankok táján fogták camphorgyüjtés közben a benn- 
lakók, midőn valami állatot elnyelve, torkig jóllakott és tehetetlenül hevert a 
folyó partján, de mivel azóta már hetek és hónapok teltek el, most ujra éhe- 
sen és olyan fenyegető mozdulatokkal forgolódott szük ketreczében és olyan 
ördögi pillantással meredt szörnyü szemeivel Bickmoore-ra, hogy az ijedten 
csaptá vissza rá a gyékényt és nem a legszivesebben köszönte meg barátja 
ajándékát, de mivel a kigyó eddig nem látott ritka nagy és faju példány volt, 
a hajóra szállíttatta, miután alkohollal telt tartályai már a fedélzeten voltak 
és elhatározta, hogy a kígyót rövidesen a ládájában öli meg és csak aztán 
teszi el alkoholba. 

A kis gömbölyü. bőbeszédü franczia kapitány válogatott udvariasság- 
gal fogadta, midőn a fedélzetre lépett s ő maga mutatta még a legnagyobb 
készséggel kabinját a fedélzet hátsó részén. Erre a matrózok is málhái után 
nyultak és éppen a kigyót rejtő szekrényt akarták legelőször a kabinba 
czepelni. 

Bickmoore ezt a fedélzeten hagyatta és a kapitánynak bizalmasan meg- 
sugta, hogy mi van benne . . . 

. A kis franczia szörnyüködve csapta össze a kezeit, a matrózok pedig 
nagyon ijedt pofát vágtak és olyan félelemmel kerülték a tudóst és a kabinja 
táját, mintha az az ördöggel állott volna czimboraságba és kabinja pedig a 
kigyóktól és sárkányoktól hemzsegett volna. 

Bickmoore azonban megnyugtatta őket és a kigyót rejtő ládát négy 
matrózzal a hajó oldalán levő vasoszlopokra akasztott nagy mentőcsónakba 
helyeztette a főárboczczal szemben és megigérte, hogy másnap ezt a félelmes 
utitársat meg fogja ölni. 

Másnap a hajó már napfelkelte táján kifeszitette vitorláit és Bickmoore 
csak addig akart várni a kigyó megölésével, mig a kikötőből a sik tengerre 
érnek, de mivel a Monsun szelek változása folytán majdnem szélcsend állott 
be, ujra horgonyt kellett vetniök. 

Bickmoore a sánczkorlátnak dőlve, az első hadnagygyal beszélgetett, 
midőn az egyik matróz a mentő-csónakba mászva, valamit nagy ijedten a 
kigyóról kiabált társainak. Bickmoore nem értette a szavakat, de látva a 
legénység félő és ellenséges pillantásait, hogy végét vesse minden további 
kellemetlenkedésnek és aggodalomnak, sajnálkozva bár, felugrott a mentő- 
csónakba és a deszkaládát egy lökéssel a tengerbe lódította. 

Csak akkor bámult el, midőn már megtörtént, hogy a láda olyan köny- 
nyű volt, mintha semmi se lett volna benne, és csak akkor gondolt arra, 
hogyan birta ő maga a ládát a tengerbe lóditani, midőn annak megemelésé- 
hez legalább is két ember volt szükséges? — Tr 

Ezt a talányt azonban megfejtette az elébbi matróz azzal, hogy ő látta, 
miszerint a láda üres volt. 

Erre mindenki a sánczkorláthoz tódult és lenéztek a ládára, mely csak- 
ugyan üresen és könnyedén lebegett a hajótól szántott hullámok hátán. 

A kapitány és legénység kérdőleg meredt rá: Hová lett a kigyó? De 
Bickmoore nem tudott rá megfelelni, arról azonban biztositotta a kapitányt, 
hogy midőn a ládát a mentő-csónakba helyezték, a szörnyeteg még benne volt 
a maga egész rettenetes nagyságában. 

— Akkor a hajón, vagy a fedélzeten van! — kiáltották valamennyien 
és erre neki látva a keresésnek, tüvé tették az egész hajót a fenéktől kezdve a 
tetejéig, de semmi nyomára se akadtak és midőn a keresésből nagy diadallal 
visszatértek, mindenki meg volt győződve arról, hogy a kigyó már nem is volt 
a ládában, midőn azt a fedélzetre hozták. 

A tudós azonban bizonyos volt a maga dolgáról, mert látta a kigyót. 
Jól emlékezett rá, hogy a láda hat és félláb hosszu, majdnem kétláb magas 
és háromláb széles volt és teteje rácsozatszerüen léczekkel volt leszegezve, a 
melyek mindegyikét egyetlen szög tartotta és ezenfölül gyékénynyel volt 
leboritva. l 

Semmikép se tudott tehát a dologban megnyugodni, hanem kikérdezte 
azt a bizonyos matrózt, ki erre azt válaszolta, hogy ő határozottan látta, hogy 
a ládának a tetején két vagy három szál lécz fel volt szakitva. 

Bickmoore erre odament a kapitányhoz: 

— A kigyónak okvetlenül a hajón kell rejtőznie! — mondá határozot- 
tan. Én voltam, aki a fedélzetre hozta, az én kötelességem tehát felkutatni és 
megölni! 

A kapitány nem éppen rózsás kedvvel vette a hiradást és teljesen a 
tudósra bizta, hogy tegyen, a mit jónak lát. Ha valakinek a legénység közül 
kedve van hozzá, hát vegyen részt a hajszában. Neki a feje fáj: Mindjárt a 
kabinjába megy és lefekszik . . . 

A rakományon kivül még egy tehén borjastól és négy ló volt a hajón, 
melyeknek részére a szükséges széna a hajó közepében volt felhalmozva. 
Bickmoore tehát azt hitte, hogy a python bizonyára a széna között .keresett 
magának buvóhelyet, de mielőtt a kereséshez látott volna, mivel nagyon sütött 
a nap, ujra felmászott a fedélzet végén levő háromszögletes tetejü deszka- 
rekeszre, hol széles peremü szalmakalapját hagyta. 

A mint felmászott, észrevette, hogy a tetőzet egyik deszkája meg van 
lazulva s a vége felé gyengén ide-oda mozdul. 

Vigyázva felemelte tehát a szélét és a legnagyobb rémületére ott látta 
a kigyót szorosan összekunkorodva, mert a háromszögü rekesz annyira. 
kicsiny volt rengeteg testének, hogy az egészet szétfeszitette és a levált deszka 
a kigyó testén feküdt. 

Bickmoore a forró éghajlatnak megfelelő könnyen volt öltözve, azaz egy 
vékony félselyemszövetből készült nadrág, ugyanilyen szellős chinai baju 
(bluz) és kanavászvászon czipők, de azért a kalapját ujra lehajitotta, hogy 
annál könnyebben mozoghasson és megküzdhessen a szörnynyel. 

f Először is egy nagy és éles késért kiáltott, hogy a deszkák hasadékán 
keresztül olyan vágást mérhessen reá, a mivel a derekát megbénithassa. 
A deszkákat felemelni nem lehetett, mert akkor horgas fogaival könnyen meg- 
ragadhatta volna, mely esetben a tudós menthetetlenül el lett volna veszve, 

mert a szörnyeteg hatalmas testével egy lovat, vagy bikát agyon tudott volna 
morzsolni. 

A szakács legélesebb szelőkését kereste elő. Egy lábnál hosszabb borotva- 
éles, nehéz kés volt ez, mely egy kisebbszerü kardnak is beillett volna. 

Bickmoore erre teljes erejéből ránehezedve a tetőre, a benyujtott késsel 
a kigyó gerinczét igyekezett átvágni, a másik pillanatban azonban rettenetes 
sziszegés között Bickmoore a deszkatető egy részével a fedélzetre repült, a kést 
pedig a kigyó magával befelé ragadva, áttörte a rekesz válaszfalát és behuzó- 
dott annak a tulsó tágasabb részébe. 

A legénység rémült orditással menekült a fedélzet tulsó végére, mire a 
nagy lármára a fejfájós kapitány is előjött egészen krétafehér ábrázattal 
és mindkét kezében egy-egy töltött pisztolyt szorongatva, nagy gyorsan a 
vezénylőhidra mászott. 

A tudós szemrehányó szavaira, a matrózok lassan visszasompolyogtak 
ugyan, de egyik a másik után, a mentő-csónakokba és a kötélzetre menekült. 

Csak ketlen maradtak mellette, a hajóhadnagy és a kormányos. 

Bickmoore fájó oldalait tapogatta s ha a kigyó ütése nem a deszkát éri, 
minden bordája bezuzódott volna s mialatt ő kissé kifujta magát, a kormá- 
nyos felmászott a rekesz tulsó végére s a deszkák nyilásán át pisztolyával 
ráczélzott a sziszegő szörnyetegre. 

A lövés dörrenésére a kigyó nyilgyorsan vágott kifelé a fejével és a közel 
álló Bickmoore bluzát fogaival megragadva. a rekeszbe akarta rántani, hogy 
átgyürüzhesse és összezuzza. A hajó egész legénysége rémülten orditott fel, 
mert mindenki elveszettnek hitte, a mi meg is történt volna, ha a könnyü bluz 
a rettentő fogak alatt el nemi szakad. Igy is az iszonyu rántástól a tudós ugy 
odavágódott a deszkafalhoz, hogy majd beleszédült. 

A hajó bátor hadnagya és a kormányos nyomban segitségére rohantak 
és mivel most már a szörnyeteget késsel megtámadni nem lehetett, mert elég 
helye volt a védekezésre és a kirohanásra, Bickmoore elhajította az odanyuj- 
tott másik kést és helyette egy nehéz vasfából készült dorongot kapott fel, 
azután a leszakadt deszkák helyét egy kabin ajtóval betámasztva, két társá- 
nak intett, hogy a rekesz tetejét csak annyira emeljék fel, hogy a python dere- 
kára sujthasson . . . 

A mint a-tetőt felemelték, a szörnyeteg Bickmooretól alig félölnyire 
feküdt gömbölyüen összekunkorodva. Derekán mély seb tátongott, melybe 
még benne fészkelt a kés és rettentő fájdalmat okozhatott neki, mert óriási 
teste minden izében vonaglott és reszketett. A zörgésre felemelte testén nyugvó 
fejét és vérvörös torkát szélesre tátva, dühtől szikrázó szemei lángoló parázs- 
ként izzottak. 

Bickmoore a vérét érezte megfagyni, midőn egy pillantásra szembe 
nézett vele. Az óriási hüllő lángoló szemei azt látszottak mondani: , Te vagy 
én, de egyikünknek veszni kell". . . S a másik pillanatban kilőtt nyilként a 
keskeny nyiláson át lábai felé kapott fogaival, Bickmoore azonban husángjá- 
val olyant vágott a feje. hátuljára, hogy szédülten huzódott vissza a tető alá. 

A tető másodszori felemelésére azonban már nem volt idejük, mert a 

python, alig hogy összeszedte magát, ijesztő sziszegést hallatva, farkának egy 
ütésével leröpitette a tető egyik deszkáját és azon kivágódva, támadt Bick- 
moorera, ki husángjával védekezett és midőn igy már vagy tiz-tizenöt perczig 
védekezett, érezte, hogy az ereje fogyni kezd, ellenben a szörnyetegnek foko- 
zódó dühével az ereje is mintegy fokozódni látszott. Egyszer-kétszer el-eltalálta 
ugyan husángjával, de az nem sokat látszott ártani neki, ellenben a szörnye- 
teg vagy kétszer majd megragadta iszonyu fogaival és bluzát, meg nadrágját 
egészen rongyokká tépte. 

Bickmoore arczáról a veriték patakzott és husángját éppen csapásra 
akarta emelni, midőn a kormányosnak az a mentő gondolat ötlött az eszébe, 
hogy egy hosszunyelü széles hajósbárdot nyujtson fel neki. 

Bickmoore szikrázó szemekkel ragadta meg ezt az utolsó mentőeszközt 
és midőn a szédültségéből felocsudó python ujra támadásra tátva a torkát, 
reá vetette magát, olyan szerencsésen találta bárdjával, hogy fejétől két láb- 
nyira majdnem teljesen kétfelé szelte hatalmas testét, egy második vágással 
pedig teljesen elválasztotta törzsétől . . . 

A vonagló órjás test ropogva zuzta szét a rekesz maradékát és a levágott 
fej vérében uszva, még akkor is görcsösen tátogatta a torkát s aczélos fogai 
ropogva mélyedtek a deszkákba . . . Bickmoore bár az erőfeszitéstől szédel- 
gett egy kissé, nem tudott nyugodni addig, mig egy heverő kötelet nem keritett 
és azt a szörnyeteg véres testére hurkolva, a hajókorláton át a tengerbe vetette, 
hogy még emléke se maradjon meg ennek a félelmes vendégnek és az átélt 
rettenetes küzdelemnek. 


1 








A campanero, vagyis a harangmadár. 


Az emberevés. 


A legrégibb korok művelt népei is a legszörnyübb és legundokabb vétek- 
nek tartották az emberevést és ma pedig, ha az elvadulás és elállatiasodás leg- 
felsőbb fokát akarjuk jellemezni, azt mondjuk róla, hogy , kannibáli" . . . 

A határtalan elvetemültségnek, minden jobb és emberi érzésnek absolut 
megtagadása és az emberi léleknek a legirtózatosabb eltévelyedése ez a kanni- 
balizmus, mely minden jobb érzésü ember előtt annyira irtózatosnak és hihe- 
tetlennek látszik, hogy az emberevést sok ideig tulzásnak és az utazók fan- 
tasztikus meséjének tartották ís még a távoli őserdők mélyében, a tengerentuli 
országok ismeretlen helyein lakó vad néptörzsekről se akarták elhinni, hogy az 
anthropophagia undok bünének hódolnak. 

Pedig hát be kell vallanunk, hogy az emberevés volt, van és tán lesz is!... 

A régibb korok homályából az emberáldozatok tévelygése mellett az 
emberevés büne is felbukkanik. A tatárjárás idején hazánk is szinhelye volt 
ennek és nincsen kor, nincsen ország, a melyben ez a rettenetes eltévelyedés 
szórványosan ne mutatkozott volna. 

Az emberer ís büne tehát régi, de tanulmányozása e bünnek, az legujabb 

keletü dolog és a modern tudósok között Letourneau, Schaaffhausen és Vogt 
foglalkoztak e kérdéssel és kutatták azt, mi indithatja az embert a kannibá- 
lizmusra, mikor ez a természetellenes, undok szokás még az állatvilágban is 
csak szórványosan fordul elő, miután ritka állat az, mely a saját fajtáját 
megeszi? . . . 

Hudri, a persa bölcs, vágta szemébe Tamerlánnak a teheráni koponya- 
halom előtt ezt a szertelen mondást: , Az isten képére teremtett ember a leg- 
féktelenebb állat! . . ." 

Valóban az, a melyik az emberevés bünébe esik, mert, szerintem nem 
lehet arra mentséget találni, bármilyen inditó okokból cselekedte is azt! . . . 

Erről persze ugy mellette, mint ellene, a humanizmus köpenyébe burko- 
lózva, kötetnyit lehetne irni, de e helyett inkább térjünk át arra, mi indithatja 
az embert az anthropophágiára ? 

Egyes népek vallási mysticismusból dogmává avatták az emberevést. Igy 
a régi peruiak gyermekek vérével sütötték a napistennek áldozatul felajánlott 
lepényeket, melyeket egy harmatkása-féle növénynek a lisztes magvaiból 
gyurtak. Továbbá Perez Antonio atvja irja, hogy az áldozó papok a nap- 
istennék bemutatott emberi sziveket megsütve, megették. 

A babona és balhiedelem, a melyek különben is melegágyai minden efféle 
tévelygéseknek, szintén szülő okai a kannibálizmusnak. 

Egyes tizenöt-tizenhatodik századbeli orvosi könyvek tanitják, hogy az 
emberi agyvelőből szürlézett elixirium az életet meghosszabbitja, a sült ember- 
hus meggyógyitja a sorvadást, főve pedig hathatós hideglelés elleni medicina. 
Németországban a mult században végeztek ki egy embert, ki azt hitte, hogy 
ha kilencz szüznek a szivét eszi meg, repülni fog, mint a madár, Csehország- 
ban pedig a hatvanas évek közepén egy ember hét embernek a szivét ette meg, 
mivel szerinte egy hang folyton azt sugdosta a fülébe, hogyha azt megteszi, 
minden rejtett dolgot meglát a föld alatt. viz alatt és mindenfelé. 

Livius irja, hogy Hannibál katonáival szintén emberi sziveket étetett, 
hogy bátrak legyenek, egyes négertörzseknél, valamint az uj seelandi maorik- 
nál még ma is fennáll az a hit, hogy ha ellenségeiknek szemét, agyvelejét és 
szivét megeszik, akkor azoknak vitézségét, bátorságát és okosságát örökölni 
fogják. 

A hires Pomare királynőnek: , Aimata" volt a neve, a mi annyit tesz, 
hogy „szemet eszem." A karaibok az emberi tarkót és nyakat, az uj-kaledó- 
niaiak a szemeket tartják minden erőt és vitézséget magában rejtő varázs- 
eledelnek. 

Gyülölségből szintén támadhat emberevés. A párisiak XIII. Lajos király 
tábornagyát a hires d Ancre-t annyira gyülölték, hogy eltemetett holttestét 
másnap kiásva, darabokra vagdalták és eladták, hogy mennél több ellenségé- 
nek jusson belőle. Alambert nevü nemes vérébe mártotta ujját és lenyalta, 
Prieux de Syr pedig a szivét nyilvánosan megsütve, eczettel, olajjal és borssal 
fogyasztotta, el. 

A hires De Witt János kanczellárt annyira gyülölték, hogy szivét a hol- 
landiaiak megették Hágában, Szicziliában pedig annyira gyülölték a csend- 

őröket, hogy szivüket nyilvánosan árulták a mészárszékekben megkoszoruzott 
tányérokra téve. i 

. Az éhség nagy keritő és ez rákényszeritheti az embereket a kanniba- 
lizmusra. Ennek példáit különösen nagy éhinségek és ostromok idejében lát- 
hatni. Jeruzsálem ostroma alatt egy anya a fiát ölte meg és főlve, sülve meg- 
ette. 1590-ben, negyedik Henrik alatt, az ostromzár alatt álló kiéheztetett 
párisiak nagyon sokan emberhuson éltek. Ferrault-Bois gazdag urnő két meg- 
halt gyermekét besózatva, egész házi népével azokból táplálkozott. Az 1030-iki 
három éves nagy éhinség alatt valósággal vadászták az embereket Franczia- 
országban, nem egyet itéltek máglyára, mert emberhus mészárszéket nyitott. 
A szomoru emlékü tatárjárás alatt hazánkban is voltak efféle emberhus-keres- 
kedők, kik áldozataikat különféle ürügyek alatt magukhoz csalva, leölték és 
husukat kimérték. A harmincz éves háboru alatt a szászok, Thiers szerint 
pedig 1826-ban az éhinséggel küzdő francziák megették az elesetteket. 

A hajótörések történetében kötetre menő esetei vannak az emberevés 
borzalmas büpeinek felsorolva. Midőn az elsülyedő hajó legénysége az Oczeán 
végtelenjén minden élelmiszeréből kifogy, akkor , tengerész ebédet" rendeznek. 
Sorsot huznak s akire a sors esik, leölik és elfogyasztják. Alig két évtizeddel a 
Mignonette nevezetü hajó legénysége leölte és megette a matróz fiut. A londoni 
törvényszék pro forma, halálra itélte ugyan őket, de a királyné megkegyelme- 
zett nekik, egy matróz azonban beleőrült ebbe a lakomába, mert folyton azt 
érezte, hogy a hajóinas husa izzó parázsként sütögeti és átégeti a gyomrát. 

A legundokabb neme azonban az emberevésnek a nyalánkság és torkos- 
ság. A. polynéziai szigetek lakói, valamint a szumatrai batta törzsbeliek azt 
állitják, hogy az emberhus ize a disznóéhoz hasonlit. Az afrikai fan- és spór- 
négerek hadifoglyaik, ellenségeik s rabszolgáik husát mészárszékekben árul- 
ják. A Viti szigeteken a rabszolgák és hadi foglyok tömve lesznek mindenféle 
jóval, hogy minél előbb meghizzanak. Egy fidzsi szigeti törzsfőnök egy egész 
embert fel tudott falni együltő helyében, a másik pedig kilenczszáz embert 
fogyasztott el uralkodása alatt. Ugyancsak e szigetek a marai-nak nevezett 
áldozó templomában az emberhusfőzésre külön készitett fazekak, ékesen fara- 
gott forgató-villák és trancsirozó-kések vannak őrizve. Az emberhus-szaká- 
csok kiváló nagy tiszteletnek örvendenek és az inyencz törzsfőnökök részére 
az egészben sütött hadi foglyok krumplival, batatával és egvéb füszerekkel 
lesznek megtöltve és hogy az inycsiklandozó disz se hiányozzék, az ilyen egész- 
ben megsütött hadifogoly teljes fejdiszével, fegyvereivel és egyéb hadi ékessé- 
geivel diszitetten lesz feltálalva. 

Egy jámbor hittéritő misszionárius Uj-Seelandban egy megkeresztelt és 
áttért maori anyókának feladva az utolsó kenetet, azt kérdezte tőle, nem 
kiván-e valamit? Az öreg először a fejét rázta, azután azt mondá, hogy a mit 
ő kivánna, azt a misszionárius nem tudja neki megszerezni. Ez azonban addig 
erősködött, mig az anyóka kirukkolt vele és azt mondá: , Az én gyomrom már 
nem kiván semmit, de egy tizéves gyermek kezét mégis megenném, és talán 
meg is gyógyulnék tőle, ha apró csontjait édesdeden szopogathatnárn.“ 

Ennek méltó pendantja a következő: 


Donászy: Tengereken innen. tengereken tul. 13 

A Sagitt angol expeditio orvosa: Goddie doktor Nohoat néger királynak 
gyengéd szemrehányásokat tett, hogy miért türi országában az emberevést és 
miért eszik különösen ő emberhust, mikor a disznóhus sokkal jobb és izle- 
tesebb? . . . 

A feketebőrü felséget azonban ez a szemrehányás annyira dühbe hozta, 
hogy menydörgő hangon ráorditott az emberszerető doktorra: 

— Hát nem vagyok én király? — kiáltá mellét verve. — Az emberhus 
nekeni dukál! Ti fehérek csak faljátok a disznóhust! Nektek elég jó az is! . . . 

Ezek után a vázlatszerüen odavetett rövid visszapillantások után a kan- 
nibalizmusnak egy nem rég történt véres esetét beszélem el, az emberi elvete- 
mültségnek és a baromi eldurvultságnak kiáltó képe gyanánt: 

Cayennében a Comté folyó partján elterülő őserdőnek a tisztásán. egy 
régi elhagyatott indián tanyán, 1855. január 3-án két ember suttogott halkan 
egymással nyugtalan és óvatos tekintettel nézve mindenfelé. 

Az egyik egy félig elégett fatörzsön ült, a másik pedig előtte állott s mind 
a kettő durva vászonból készült inget, nadrágot, nehéz faczipőket és széles 
peremü szalmakalapot viselt és több társukkal együtt pár hete, hogy megszök- 
tek a Comté folyó jobb partján fekvő Szent-Mária nevü fegyenczgyarmatról" 
és azóta az őserdők mélyében kóborolnak . . . 

Az egyiket Perroznak, a másikat Voirinnak hivták. 

A megszökött fegyenczek az indiánusoktól a több hóval azelőtt elhagyott 
carbetnek nevezett levelesgunyhót, az ott maradt kezdetleges konyhaeszközök- 
kel együtt birtokukba vették és a carbet egyik szögletében néhány rongyos 
ruhadarab, a másikban pedig egy véres teknősbéka medencze szomszédságá- 
ban hagyma, szalonna és mandioka liszt hevert rendetlenül össze-vissza 
hányva. 

— Hol van Benoit? — kérdezte Voirin Perroztól, miközben néhány 
hasábot hajított a füstölgő tüzrakásra . . . . 

— A többiekkel együtt a rengetegbe ment pálmakelért — felelte rá a 
másik . . . 

— Te, Perroz, — kérdezte ismét kis idő mulva Voirin, — nem untad 
még meg ezt a nyomorult életet? Már husz napja kóborlunk itt a vadonban, 
de én már torkig vagyok vele! Jobb szeretnék a fegyenczgyarmaton lenni! 

— Én is! De hát mit tegyünk? Ha visszatérünk a gyarmatra, Raisseg- 
nier, a hóhér ötven korbácsütése vár ránk. Ennyi dukál az első szökésért! . . . 

Voirin vállát vonta. 

— Eh, mit, nem halnánk bele! Ellenben itt ebben a vég- és ösvénynélküli 
rengetegben a halál és nyomoruság vár reánk. Gazember volt, a ki mondta. 
hogy a vadtól és mindenféle gyümölcstől csak ugy hemzseg az erdő! Hazudott! 
Élelmiszereink a végét járják, hurkainkat és csapdáinkat pedig kerülik a 
vadak! . . . 

Francziaország 1854-ben Cayennében a Comté folyó jobb partján két fegyenczgyar- 


matot: A Szent-Ágoston és Szent-Mária nevű coloniákat alapította, hová az anyaország 
legveszedelmesebb gyilkosai és banditái lettek deportálva. 

— Hát a tegnapi őz, a mit ettünk? 

— Perroz, mondok néked valamit . . . — suttogá egészen annak a fülé- 
hez hajolva. — Nem vetted észre, hogy milyen különös ize volt annak az öz- 
husnak? Se te, se én nem láttuk az őzet, se azt a helyet, a hol elejtették és meg- 
nyuzták! . . . és ugyanazon napon tünt el egyik társunk, a Lussac is . . 
Azóta rettenetes gyanu fészkelte magát belém. . . . Félek és borzadok! Etienne 
rettenetes pillantásokat lövell mindnyájunkra, Vivien és Logé-tól, ettől a két 
kebelbaráttól pedig borzadok! . . . Hidd el, jobb volna, ha szépen itt hagy- 
nánk őket és visszatérnénk a Szent-Mária gyarmatra . . . 

— De hát ki mondta neked, hogy társunk Lussac . . . 

— Lussacot ép ugy meggyilkolták, mint most Benoit-t . . . — szólalt meg 
mögöttük egy reszketeg hang és a bokrok mögül egy harmadik fegyencz szö- 
kevény lépett elő . . 

— Irgalmas egek! Benoit-t meggyilkolták. Honnan tudod ezt, Gallois? 
— kérdezte mind a kettő elborzadva, . . . 

A jövevény halotthalvány volt és minden izében remegett. Látszott rajta, 
hogy valami rettenetes jelenetnek lehetett a tanuja, mert alig tudott beszélni 
és sebesült lábát, mely piszkos rongyokba volt burkolva, alig tudta maga után 
vonszolni. 

— Ott voltam . . . láttam . . . — susogá összerázkódva. — Az erdőben 
teknösbékák után keresgélve, éppen egy óriási Cimarouba fa mögött állottam, 
melynek lehullott virágait az erdei teknőczök nagvon kedvelik, midőn a tisz- 
táson Etienne-t, Logé-t, Vivien-t és Benoit-t láttam megjelenni. 

Alig hogy a tisztásra léptek, mind a hárman Benoit-ra vetették magu- 
kat. Etienne kardjával sujtott rá, Logé mellébe döfte kését, Vivien pedig hátul- 
ról szurta le. A szegény Benoit rémesen felsikoltott és összeroskadt. 

— "Tudjátok, hogy Vivien valaha mészároslegény volt. Neki esett tehát, 
mint egy ürünek és rövid idő alatt a husos részeket a májjal és szivvel együtt 
lemetélte. Ebben az undok munkában Logé is segitett neki és melléje még 
undokabb tréfákat mondott, Etienne pedig némán és sötéten nézte őket. 

— A gazemberek! Gyilkosok! Egyik nap mi velünk is igy fognak tenni!... 
— kiáltá Voirin elborzadva . . . 

— Gondolhatjátok rémületemet . . . — folytatá Gallois. — Ha meglát- 
nak, én is Benoit sorsára jutok. Lehuzódtam tehát a fák és bokrok közé és 
midőn Vivien rettenetes munkáját végezve, Benoit maradványait a sürüség 
közé lökték, négykézláb a bokrok közé mászva, hozzátok siettem, hogy figyel- 
meztesselek benneteket! Mindnyájunknak résen kell lennünk! . . . 

— De mit tehetünk mi? Védekezésről, ellenkezésről szó sem lehet, hiszen 
mind a hárman gyengék, kimerültek és betegesek vagyunk! . . . — mondá 
Voirin csüggetegen . 

— Mit? Rá kell szednünk ezt a három gyilkos gazembert és szökni, 
mihelyt csak lehet. . . De csitt! Itt jönnek! . . . — susogta Perroz, miközben 
a tüzet kezdte piszkálni, mintha azzal foglalatoskodott volna. 

Ebben a pillanatban Etienne, Loge és Vivien a carbetbe léptek. 


Etienne magas, vállas, javakorbeli ember volt, sötét arczszinnel, fekete 
13" 

szakállal. Lapos arcza hátrahajló homlokával, előre álló arczcsontjaival és 
vérrel aláfutott vad, könyörtelen pillantásu szemeivel, egy tigrishez hasonli- 
tott s nyitott inge alól kilátszó szőrös melle hatalmas izomerőre mutatott . . . 

Logé és Vivien mellette két alárendelt gazembernek a, typusát mutatták 
a legelvetemültebb orgyilkosok és banditák czinikus és vérszomjas fajtájából... 
Két sakál a tigris mellett! . . . 

Viviennek az ingujjai fel voltak gyürve s kezei a könyökéig véresek vol- 
tak. Ő és Logé hozták a véres hust Benoit ingébe és nadrágjába, göngyölve . . . 

— Mit sugtok-bugtok igy összebujva, héj? Nem tudjátok, hogy az tilos? 
Ugorjatok hát, lusta lajhárok, itt az ebéd! — rivallt rájuk Logé harsányan . . . 

— Még pedig pompás pecsenye, fiacskáim. A legírissebben ejtett pom- 
pás vadszeletek! Logé barátunk érti a mesterségét s olyan szakácsmüvészettel 
fogja elkészíteni, hogy a szátokat is megnyaljátok utána, — tette hozzá czi- 
nikus röhögéssel. De mivel a három fegyencz még erre se mozdult, összehuzta 
merev, kigyóhideg szemeit és rájuk orditott: 

— Mil, hát megnémultatok vagy megsüketültetek? Egy, kettő! Szaporán 
elő az edényekkel, különben Etienne apó haragudni fog! Nézzétek csak, 
amugy sincs ma valami rózsás kedvében . . 

Etienne, ki némán állott ott, erre zordon és vad pillantást vetett rájuk, 
mire mind a hárman siettek, a két gazember czinikus tréfái és csipkelődései 
között, a szükséges edényeket Logé keze ügyébe késziteni. 

Midőn megsült a hus, Logé elrémitő hidegvérrel és étvágygyal látott két 
társával az evéshez, Voirin, Perroz, Gallois ellenben krétafehérek lettek az utá- 
lattól és félelemtől, de enniök kellett, nehogy gyanut keltsenek maguk iránt. 


Etienne, bár farkasétvágygyal falt, a szokottnál zordonabb és hallga- 
tagabb volt. Vivien és Logé ellenben egyik czinikusabb tréfát a másik után 
eregették. 

— Milyen kitünő falatok! — kiáltá Logé . . . 

— Ujra éled tőle az ember! — kontrázott neki Vivien . . 

— Milyen kár, hogy a mi drága Benoit barátunk nem vehet részt ebben 
az izletes lakomában! — mondá Vivien hypokrita pofával. 

— Benoit barátunk nem éppen rossz! — felelte rá Logé és a két ször- 
nyeteg erre olyan hahotára fakadt, hogy a könyeik csurogtak bele . . . 

— Hohó! Van még három ökör, kiket hasonló módon levághatunk . . . 
és e szavaknál a három bandita baljóslatu pillantással a másik háromra 
nézett . . . 


— Ez a mi tartalékunk s elég lesz, mig Braziliába érünk! — röhögte 
Vivien, a fogait piszkálva . . . 
— De vajjon eljutunk-e odáig? — kérdezte -Etienne mogorván, ki az 


egész idő alatt most szólalt meg először. 
— Minden bizonynyal! A három ökör eltart odáig — erősité Vivien... 
— Ezek mi vagyunk! — gondolá magában a halálsápadt Voirin, lopva 
Galloisra és Perrozra kacsintva. . . . 
Etienne azonban a fejét rázta. 
— Ne beszélj vadakat! Ezekben az átkozott végnélküli rengetegekben az 

curópai embert halálos lázak, vadállatok és mérges kigyók környékezik lép- 
ten-nyomon. Brazilia határa még messze van . . . Daczára, hogy ezer állat 
mozog körülöttünk, mégis éhen halhatunk. Hány társunknak, akik a fegyencz- 
gyarmatokról elszöktek, eltünt, nyomaveszett ezekben a járhatatlan 
rengetegekben. 

— Nekünk van még három. ökrünk! — röhögte ujból Vivien . . . 

Másnap reggelre azonban Vivient és Logét Etienne haragos káromko- 
dása riasztotta fel álmaiból, mert Voirin, Perroz és Gallois nemcsak elszöktek, 
eltüntek, hanem magukkal vitték a szalonna és mandioca liszt maradékát is. 

Utánnuk eredni, üldözőbe venni őket az őserdő összefonódott sürüjében, 
határos volt a lehetetlenséggel s ezért Etienne és Logé vad átkokban és károm- 
kodásokban fujták ki dühüket, Vivien, a czinikus gazember azonban elröhögte 
magát . . . 

— Ökreink visszatértek a jászolhoz! 

— Tartok tőle! — mormogta Etienne. — Bizonyára bünbánólag vissza- 
térnek a fegyenczgyarmatra és az őrséget a nyomunkba uszitják! Jó lesz erről 
a tájról eltisztulnunk! 

A Comté folyó partján folytatták tehát tovább utjukat és két napra rá, 
egy régi elpusztult ültetvény romjai között ütötték fel tanyájukat, miután az 
cső erősen esett és térdig kellett gázolniok az erdő felázott latyakos talajában. 

Etienne és Vivien magukban voltak és aguti hurkokat fontak a kuszó- 
növények szivós indáiból. Logé nevét emlegették, ki a folyó partjára rakott 
hurkai után nézeti . 

A két bandita összedugott fejjel suttogott, midőn Logé egyszerre csak 
riadt pofával előttük termett: 

— Föl! — kiáltá a sietségtől fulladozó hangon. — Pajtások és fegyencz- 
társak vannak a folyónál . . . 

— Hányan? — kérdezte Vivien. 

— Öten vagy hatan! Megláttak és nyomomban vannak! 


— Ha bagnoszökevények is, azért nem jó barátok! — mondá sötéten 
Etienne . . . Különben majd meglátjuk és kését mélyebben övébe nyomva, az 


érkezők elé siettek. 

Az ujon jött szökevény fegyenczbanda hat tagból állott. 

Az első, ki vezérüknek látszolt, középtermetü ember volt, de széles vál- 
lai és hatalmasan fejlett izmai rendkivüli izomerőre látszottak mutatni és 
rövidre nyirt haja, szakálla, valamint erélyre és elhatározottságra mutató 
arczvonásai, katonás külsőt kölcsönöztek alakjának. 

Ez volt Raissegnier, a Szent-Mária fegyenczgyarmat megszökött 
hóhérja. 

Mellette állott egy valóságos Herkules emberi alakban. Robinnak hivták 
s valamikor vásári erőmüvész volt s 150 kilogrammos sulyokkal dobálódzott. 
Ez övig mezitelen volt. nagy fejét bozontos vörös haj köritette és ijesztő vas- 
tagságu karjai, valamint melle tele voltak rikitó szinü tetoválásokkal. Egyik 
karjára ez volt tetoválva: „Halál a hütelenre!“, a másikra „Mindent Hillyért“ 

ég egy olyan sulyos fütykösre támaszkodott, hogy más megemelni alig birtz 
volna. 

Ez a Hilly egy vézna termetü, csupasz arczu fiatal ember volt. Fejére 
egy nagyvirágu zsebkendő volt kötve, derekáról pedig rojtos öv fityegett alá 
és a vásári komédiások mosolygó pózolásával nézett a közeledők felé. 

A többi három barnabőrü arağ szökevény volt. 

A találkozás a két csapat között nem valami szivélyes volt. 

A két vezér, ki még a bagnoból ismerte és ott sem igen szenvedhette egy- 
mást, igen hideg köszöntést váltott: 

— Hát ti is megszöktetek? — kérdezte Etienne Raissegniertől. . 

— A mint látod! Nem állhattam ki tovább a négy fal között! Felvigyázót, 
zsandárt, a dobszóra való felkelést, lefekvést nem birta ki tovább a 
természetem . . . 

— Hogyan akadtatok ránk ebben az istentelen vadonban? 

— Négy napja, hogy véletlenül rágkadtunk a folyó partján a nyomai- 
tokra. Tudod, ha az arab egyszer nyomra akad, hát azt többé el nem vesziti... 
Hanem hol vannak a többi társaitok? Hiszen nyolczan szöktetek meg ti is a 


bagnoból? 
— A többiek . . . a többiek . . . — ismétlé kissé tétovázóan Etienne, 
azután odahajolva annak füléhez, halkan odasugta neki: — A többiek bizony 


utközben ott maradtak . . . Nem találtatok annak nyomaira? A holtaknak 
kellett az élőket fentartani . . . 

Raissegnier összerázkódott és önkénytelenül hátra lépve, olyan lesujtó 
pillantással nézett a banditára, hogy az minden elvetemültsége daczára is 
kénytelen volt lesütni a szemeit. 

— Mit? Megöltétek őket? . . . 

— Nos, hát igen! — válaszolá szemtelenül Etienne . . . A mint látom, 
ti is három fekete birkát hoztatok magatokkal e ézélra, — szólt az arabokra 
mutatva. 

— Elég! — mondá Raissegnier visszautasitó hangon. — Értelek! Hóhér 
voltam, az igaz, de annyira még nem aljasodtam le, hogy gyáva orgyilkos 
legyek! . . . És mig én köztetek leszek, ez nem fog történni többet! Értetted! 
Jaj neked, ha társaim valamelyikéhez mersz nyulni! . . . Akkor hóhérod 
leszek! . . . 

. A két vezér fenyegető pillantása, czikázó kardokként keresztezte egy- 
mást . . . A harcz meg volt üzenve közöttük . . . de Etienne a tulerő láttára, 
okosan hallgatott . . . és forrongó dühét elnyelve, boszuját alkalmasabb időre 
halasztotta. . . . 

— Ne heveskedj annyira, pajtás, hiszen csak tréfáltam! — mondá 
Etienne tettetelt vidorsággal. 

— Tréfáltál? No, elég ocsmány, vérkeverő tréfa volt . . . Én azonban 
nem tréfálok! Emlékezz szavaimra! — szólott fenyegető hangon Raissegnier, 
azután mindnyájan bevonultak a romok közé és az evéshez láttak. 

Az ujonjötteknek még volt némi kétszersültjük és azt megosztották ezek- 
kel, az arabok azonban, mint tösgyökeres vadonlakók, hamarosan tudtak a 

sovány konyhán segiteni, mert egyikük a pálmafákon egy.jókora Leguán 
gyikot fogott, a másik pedig ehető bogyókkal, pálmakellel és igen jóizü. lisztes 
gyökerekkel tért vissza, ugy hogy olyan bőséges vacsorát: csaphattak, a. miben 
már régen ném volt részük . . 

Miután az ültetvény romjai csak ugy hemzsegtek az undoritó száz- 
lábuak, a mérges scorpiók, mosguitók, pókok és a még veszélyesebb mérges 
kigyók seregétől, egy nagy carbetnak az épitéséhez fogtak s ez a munka, vala- 
mint az élelembeszerzés gondjai egyidőre elaltattak minden személyes haragot 
és gyülölséget. 

Mindennek daczára tüz lappangott a hamu alatt . 

Etienne csak a kedvező alkalmat várta, hogy böszutestéit közölhesse 
társaival. A három bandita hamar megértette egymást és arról. kezdtek tanács- 
kozni, mint lehetne az utból félretenni Robint, Raissegniernek ezt a herkulesi 
erejü testőrét? Mig az vele tart, nem lehet kezdeni semmit, különben mind- 
nyájukat pozdorjává töri, 

A ravasz Vívien lett tehát megbizva, hogy Robin hangulatát ebben az 
irányban ügyesen kikémlelje . 

Ez meg is történt nemsokára és várakozásukon felül sikerült. 

Ugyanis vannak emberek, kikkel az árulás ellenállhatlan ösztönként 
velük születik és vannak olyan elvetemült természetek, kiket egyetlen szóval, 
minden gonosztettre és árulásra rá lehet venni. Ilyen volt a Herkules is. 

— Rendben van a dolog! — mondá Vivien sugárzó pofával, midőn 
visszatért. Robin beleegyezett, de kikötötte, hogy Hillynek még a hajaszálát 
sem szabad meggörbiteni. 

— Nem, az ő kedves Hillyjét nem eszszük meg! — röhögte Logé ocs- 
mány tréfával. 

No, majd meglátjuk. Ennek a fiatal ficzkónak olyan ropogós, finom husa 
lehet, mint a mandula. Hillyt legutoljára eszszük meg. Ünnepi falatnak tarto- 
gatjuk! — mondá Vivien. 

Mig a három gazember boszuterveit koholta, Raissegnier a carbeten dol- 
gozott s ennél a nehéz munkánál olyan erőt fejtett ki s erdei vágókését olyan 
energiával kezelte, hogy nem merték nyiltan megtámadri, annál inkább nem, 
mert még a herkulesi erejü Robin is vigyázatra és óvatosságra intette őket. 

Cselhez folyamodtak tehát és egy nagy fatörzset négyen felemelve, azt 
mintegy véletlenül rá akarták ejteni, hogy azzal földrezuzva és megsebesitve, 
ne tudja magát védeni, Raissegnier azonban egy ügyes oldalugrással kike- 
rülte a veszedelmet . . 

Hogy ez nem sikerült, Logé és Vivien, midőn a miritipálmák vágásában 
kifáradt, a legnyájasabb pofával, nagy bozótvágó kését akarták kölcsön kérni 
tőle, de Raissegnier, mintha sejtett volna valamit, vigyázott magára és nem 
adta ki egyetlen fegyverét a kezéből . 

Midőn Robin bejelentette Éttúnenek hogy minden cselvetésük m 
dőlt, ez sötéten csak annyit felelt neki: , 

— Tudom már! Majd az éjszaka végezünk vele! . . . ; 

Midőn a sapu madár éles kiáltásaival az éjszaka közeledtét jelentette, 

csakhamar le is ereszkedett a fekete sötétség sürü, csillagtalan fátyolával a 
rengetegre, mire a fegyenczek nagy tüzeket gyujtottak, hogy a mosguitokat 
és a vadállatokat elriaszszák. 

Raissegnier ki volt fáradva és merülve a nehéz munkától és minden 
porczikája kivánta az álmot és pihenést, de bár szemei majd leragadtak a 
fáradtságtól, mintha megérezte volna a veszedelmet, nem mert elaludni. 

— Robin! — kérte ezt. — Majd eldülök a fáradtságtól, de valami fenye- 
gető, sötét előérzet, nem enged aludni. Egy két óra egészen fel fog üditeni. 
Örködj felettem, mig alszom! 

— Alhatsz bátran! Én őrködöm! Egy légy se fog feléd közeledni . . . 
Jó éjt! . . . 

— Köszönöm, pajtás! Egyedül csak benned bizom! — szólott, megszo- 
ritva az áruló jobbját és a másik perczben már horkolva elaludt . . . 

Az orvtámadás már előre meg lévén beszélve, a szerepek ki voltak 
osztva . . . Etienne karddal, Vivien, Logé késsel fognak Raissegnierre 
támadni, midőn Robin herculesi erejével az alvó kezeit és lábait leszoritja . . . 

Robin jeladására a három bandita ólálkodó tigris gyanánt surrant a 
carbet felé és mint a kigyók csusztak az alvó fekhelyéhez. Vivien kését az ál- 
dozat torkába döfte, Etienne mellét és fejét vagdalta kardjával, Logé pedig 
nehéz fustélyütésekkel a karjait bénitotta meg, mialatt Robin minden erejéből 
ránehezedve, a földre nyomta, . 

Raissegnier álmából felriadva, bár emberfölötti erőfeszitéssel rázta le 
magáról orgyilkos támadóit, de félig átvágott torkával, a szemébe omló vértől 
megvakitva, béna karjával nem tudott védekezni, hanem kirohanva a carbet- 
ból, az erdő sürüjébe menekült . . . A vérszomjas gyilkos banda üvöltve 
trobant utána . . . 

Hollófekete sötétség boritott mindent, csak a világító cucujok és más fény- 
bogarak repdestek keringő csillagok gyanánt a fák sürüje között . . . igy 
Raissegnier találomra az első ösvényen menekült tova, Etienne azonban 
nyomon követte és még néhány szurást adva neki kardjával, midőn azonban 
ezt egy végső, halálos csapásra emelte, a lesujtó kard csak az üres levegőt 
érte . . . Raissegnier pedig eltünt előle, mintha a föld nyelte volna el . 7. . 

Etienne dühösen felorditott, de hiába kutatták át vele együtt odasiető 
czimborái a bokrokat, a sürüséget és a fák alját, áldozatuknak egészen 
a nyoma veszett. 

Egyik a másikat halmozta el szemrehányásokkal, de legjobban dühön- 
gött Robin, kit Etienne utoljára azzal csillapitott le, hogy Raissegnier halálos 
sebeivel nem menekülhetett messzire és másnap reggel bizonyára rá fognak 
a holttestére akadni. 

Egy rettenetes felhőszakadásszerü zápor, aminő csak Guvanában szokott 
előfordulni, véget vetett a további keresésnek és a carbetba kergette őket 
vissza, másnap azonban, midőn ujra a kereséshez fogtak, hiába tették tüvé 
az egész környéket, nem akadtak áldozatuk holttestére. 

Robin és Etienne borzadályát az a titkos félelem növelte, hogy Raisseg- 
nier nem halt meg és megmenekülve, a csendőröket nyomukba fogja uszítani. 

E gondolatra a dühnek valóságos paroxismusa vett mind a kettőn 
erőt. 


—. Logé az oka, hogy megmenekült! — orditotta Etienne tajtékzó ajak- 
kal . . . — Miért nem találta jobban! . . . Majd én megmutatom, hogy lehet 
egy embert megölni... Én nem hibázlak el, mint te Raissegniert . . . és ezzel 


egy vadállati orditással Logéra rohanva, a földre teperte, mialatt Robin és 
Vivien a kezeit és lábait szorították a földre . . . 

E pillanatban Hilly lépett a carbetba. 

— Ide az öveddel! — acsarkodott rá Vivien és midőn Hilly azt szokott 
bókoló mosolyával odanyujtotta, Etienne ráhurkolta azt hörgő, orditozó czim- 
porájának a torkára és pár percz alatt megfojtotta vele . . . Igy pusztítják 
és falják fel egymást a fenevadak! 

Vivien, a volt mészáros, éppen ugy, mint Benoit-t, a karddal felhasi- 
totta és műértően széttagolva, a legjobb részeket megsütötte és ebben az 
emberevő lakomában a szép Hillynek is részt kellett vennie. A három arab 
azonban nem volt erre az undok kannibalizmusra rávehető, hanem még az 
nap este felhasználva a sötét éji homályt, megszöktek és inkább visszatértek 
a fegyencztelepre, mint az emberevők társaságába . . . 

Mi történt azonban Raissegnierrel? Abban a pillanatban, midőn Etienne 
kardjával feléje sujtott, félreugrott, de ugyanakkor érezte, hogy a föld eltünik 
lábai alól és egy mélyedésbe zuhanva, eszméletlenül terült el annak fenekén . . 

A zuhogó eső nemsokára eszméletre térítette, a nagy vérveszteségtől 
azonban alig birt megmozdulni, de mégis volt annyi ereje, hogy tátongó sebeit 
iszappal betömje, hogy a vérzést elállitsa. 

Rettenetes perczeket élt át és minden perczben gyilkosai visszatértét 
várva, lelkét Isten kezeibe ajánlotta. Igy töltötte az egész éjszakát! Midőn a 
regg szürkülni kezdett, látta, hogy a folyó partján fekszik és hogy a hullámo- 
kon egy nagy tömeg össze-visszafonódott uszófa közeledik feléje. 

A gondviselés itt is feléje nyujtotta segitő kezét. 

Ugyanis a partomlás folytán kidőlt fák egészen a folyó fölé hajoltak és 
a rájuk fonódó kuszó növényekkel együtt valóságos hidat képeztek a folyó 
közepéig. Ez alatt a hid alatt kellett az uszófatömegnek elusznia . . 

Minden erejét és bátorságát összeszedve, a félhalott és törött karu Rais- 
segnier kimondhatlan nehézséggel erre a viz fölé hajló hidra vonszolta magát 
és ott az alálógó kuszónövényekbe kapaszkodva, midőn az uszófatömeg alája 
ért, ráeresztette magát és elterült rajta, mint valami tutajon. 

Az uszófatömeg szép lassan tovavitte a félhalott embert és estefelé elérte 
rajta a Bellane nevü ültetvényt és ott partra mászva, az ültetvényen segélyben 
és ápolásban részesült . . . Midőn sebeit bekötve, étellel-itallal felüditették. 
kérésére az ültetvényes a Szent-Mária fegyenczgyarmatra szállította. 

Raissegnier esete és a kannibálok szörnytettei nemcsak a gyarmaton, 
de még a néger és indián lakosság között is a legnagyobb felháborodást és 
szörnyüködést keltették és mindent elkövettek, hogy a banditákat csellel, vagy 
erővel kézrekerithessék . . . 

Erre a bátor tettre egy derék benlakó indián vállalkozott. 

Csónakját megrakva füstölt hallal és más egyéb élelmiszerekkel, Rais- 
segnier leirása nyomán leevezett a folyón odáig, hol a banditáknak őt okvet- 
len észre kellett venniök. Meg is látták csakhamar és mindenféle jelekkel igye- 
keztek magukhoz édesgetni, . x 

Az indián először ugy tettette magát, mintha nagyon meg lenne rémülve, 
csak lassan engedett a hivogatásnak és midőn halait élelmiszereivel elébük 
rakta, Vivien röhögve veregette meg a vállait: ` 

— Megveszem a halaidat és élelmiszereidet; te derék vörös ficzkó, te, de 
lásd, most nincs pénzem! Hanem tudod mit, egy utalványt adok a jegyzőm- 
höz, az majd kifizeti! . . . l 

Robin és Hilly majd megpukkadtak, e tréfára a nevetéstől és ők is tódi- 
tani kezdték: , 

— Persze, kifizetjük, mihelyt a tőkéink megérkeznek . . . De honnan 
jösz, te derék ficzkó, te? 

— A Bellane ültetvényről! 

— Hol van az? Messze van innen? — kérdezte Robin a füleit hegyezve . . 

— Nincs messze innen! 

— Hát aztán sok cseléd és ember van-e az ültetvényen? — kérdezte 
tovább. 

— Csak egy kis néger, egy öreg ur, egy öreg asszony és még két 
ember! . . . 

— Etienne, Robin és Vivien összenéztek. 

— Ugy! Hát aztán van-e sok élelmiszer ott? Ruha, vászon, talán még 
arany is, hé? i 

Az indián szemei ragyogtak és mosolyogva biczczentett fejével:. 

— Oh, sok, sok arany! Az ur igen gazdag . . . Sok arany onza van a 
ládájában . 

— Az ördögbe is! Nem volna jó, ha azon az ültetvényen egy látogatást 
tennénk, companeros? — mondá Robin halkan Viviennek. 

— Én nem bizom benne! Hátha csapdába csal és elárul bennünket! — 
szólott közbe Etienne gyanakodólag. 

— Legyen eszed! Ez a rézszinü birkapofa? Száz lépésről lerí arczáról 
a jámborság és együgyüség! Mióta Raissegnier eltünt, valóságos nyulfi lett 


belőled. . . Mindenben veszélyt és árulást látsz! . . . — mondá Vivien kor- 
holá hangon . . . 
— Raissegnier fogja vesztünket okozni! — felelte Etienne sötéten . . . 


— Raissegniernek vége! Punktum! A folyóba esett, azért nem találtuk 
és ott felfalták a kaimánok. Szavazzunk! Én a látogatásra szavazok! Szeret- 
ném az ültetvényes kisasszonynál tiszteletemet tenni! . . . 

Robin és Hilly kaczagtak. 

— Én is! Én is! Menjünk mindjárt. Előre! — kiáltá Vivien és fenyegető 
pillantást vetve az indián nyugodtan mosolygó arczára, parancsoló hangon 
rárivallt: 

— Ficzkó, te bennünket az ültetvényig viszel csónakodon, érted? és ha 

valami. rosszban töröd a fejedet, lakolni fogsz, — mondá kését félig kihuzva 
a hüvelyéből . 
. Az indiáa aak egykedvüen mosolygott e fenyegetésre, mire a töbhiekkel 


együtt Etienne is nagy mogorván a csónakba szállott, mely csaknem a pár- 
kányáig alámerült a tulteher alatt, azért a szokottnál lassabban haladhattak . 

Már sötét éjszaka volt, midőn a Bellane ültetvény közvetlen közelében 
partra szálltak : . . Minden csendes volt és az álomba merült ültetvényen a 
legkisebb nesz sem zavarta az éj csendjét, mindazáltal Vivien előre ment a 
környéket kikémlelni, de csakhamar azzal a megnyugtató értesítéssel tért 
vissza, hogy az ültetvényen minden lélek álomba van merülve és halálcsen- 
desség uralkodik az egész környéken . . . 


— Éppen ez a nagy csendesség nem tetszik nekem . . . Árulást érzek! 
— dörmögte Etienne . . . P 

— Ostoba, gyáva! — gunyolódott Vivien szemtelenül . . . Maradj hát 
a csónaknál, mi majd elvégezzük a dolgot, de egy fillért sem kapsz a zsák- 
mányból . . . — tette hozzá megvetőleg. 


Etienne késéhez kapva, elfojtott szitkokat mormogott, de Robin csendre 
intette őket . 

Az ültetvény kapujáig egy mind a két oldalán Cujava és palaczkfákkal 
beültetett hosszu, de szük ösvény vezetett, amelyen a banditák óvatos léptekkel 
haladtak előre. Etienne és Robin az indiánt maguk közé véve, szorosan annak 
oldala mellett haladtak, hogy az árulás legcsekélyebb jelére azonnal leszur- 
hassák. Az indián azonban olyan hűnek és odaadónak mutatkozott, hogy 
Vivien csak nevette és gunyolta Etienne gyanuját, mert hiszen éppen az 
indián volt az, ki lépten-nyomon a legnagyobb csendre intette őket . . 

— Messze vagyunk még? — kérdezte Robin halk suttogással . . . 

— Éppen fele utján vagyunk! — válaszolá az indián, —- mire Hilly 
megérintette Robinnak és Viviennak a vállát. 

— És ha a lakók közül valaki felébred és lármát üt? 

— Hadd lármázzon! Ez a kis szerszám majd elhallgattatja, — felelte 
a két bandita és vésztjósló mosolylyal mutatták késeiket . . . 

Az ültetvény kapujának a közelében egyszerre éles kigyósziszegést hal- 
lottak közvetlenül a lábaik alatt, mire Etienne és Robin önkénytelenül félre- 
ugrottak, az indián pedig, ki cselből utánozta a sziszegést, felhasználva ezt 
a kedvező pillanatot, zajtalanul eltünt a bokrok között . . . 

Ez a sziszegés azonban egyuttal jeladás is volt, mert ugyanabban a pil- 
lanatban a négy bandita szuronyos zsandároktól és katonáktól volt körül- 
fogva és bármilyen kétségbeesetten védekeztek is, csakhamar összekötözve 
hevertek a földön. 

A vizsgálat során Benoit-nak és még néhány áldozatnak a maradvá- 
nyait megtalálták, mire a pör gyorsan befejezést nyerve, Hillv életfogytiglani 
kényszermunkára, Etienne, Robin és Vivien pedig nyaktiló általi halálra 
itéltettek. 

A minden emberi érzésből kivetkőzött banditák a vizsgálat folyama alatt 
a legundoritóbb cynizmust tanusitották. 


204 AZ EMBEREVÉS 


Midőn a biró azt kérdezte tőlük, hogy Benoitnak a fejével és agyvelejé- 
vel mit csináltak? Vivien durván elröhögte magát: 

— Milyen kár, hogy erre nem gondoltunk. A velő pompás eledel! , . . 

Ez a három halálitélet azonban nem rettentette vissza a többieket, mert 
ugyanazon év őszén egy megszökött fegyenczcsapatból hetet gyilkoltak le és 
faltak fel társaik, az 1866. év emberevői pedig négyet és ezeknek a borzalmas 
lakomáknak a hajmeresztő maradványait mind a két esetben a vizsgáló- 
bizottság a helyszinén találta . . . 

Hát még hány ilyen kannibáli eset történhetett, amelvekről nincs tudo- 
mása senkinek! . . . 

Sok fegyencz szökött meg évenként a Szent-Ágoston és a Szent-Mária 
fegyenczgyarmatokról, akiknek teljesen nyoma veszett a Comté-folyó partján 
elterülő őserdők rejtelmes mélyében . . . 

A vadon veszélyeinek estek-e áldozatul, vagy az emberevők falták fel 
őket, azt csak a vadon mélye és a százados faóriások tudnák megmondani... 


1 0 JAHRMA 





A Pot, vagy pásztormadár. 


Szárnyas énekmüvészek. 


Az erdők szive, az erdők lelke a madárének! . . . 

Sok jeles mesternek adott ihletet, több fenséges művet inspirált a zenć- 
ben és irodalomban a madárdal! . . . 

Berliozt , A trójaiak" czimü operájának a megirására a madárének lel- 
kesitette és azokhoz a megrázó hangokhoz, midőn Dido és Aeneas menhelyet 
keresve, futnak az elhagyott erdők és sivatagok szellemeinek jajgató hahotája 
elől, madárének, madárzsivaj adta a dallamot és hangszerelést . , . 

Liszt Ferencznek: „Szent Ferencz" művében madárhangok vannak utá- 
nozva, Beethoven hatodik Symphonia pastoralisába szőtt adagióban a fürj- 
nek pitypalattya, a kakuk édes kukukkolása, a fülemile bübájos panasza szó- 
lal meg és az csattog kesereg Liszt Mephisztó keringőjében, Davidow román- 
czában és Schumannak: , A madár, mint proféta" czimü felséges művében . . . 

De nem mindegyik madár énekel! . . . Az eddig ismert tizezernél több 
faj között nincs ugyan egyetlen egy se, a melyik hangot nem adna, de ebben 
az óriási nagy számban csak vagy százötven fajnak van megadva az éneklés 
művészete ., . 

A mérsékelt égöveknek egyszerü ruházatu tollasai között sokkal több az 
éneklő faj, mint a tropikus zónák ragyogó tollazatu szindus madarai között, 
mintha a természet ezzel az isteni adománynyal akarta volna kárpótolni 
Európa szárnyasait egyszerü, fakó ruházatukért és mennél fakóbb, egysze- 
rübb tollruhát ajándékozott nekik, annál édesebb és andalitóbb dallamot adott 
nekik a torkukba. 

Igy a bübájos hangu fekete és vörös fülemile, az énekes és fekete rigó, a 
változatos édes dallamu barátka zenér, a poszáták, kenderikék, mind-mind 
fakó-szürkés, fakó-barnás s egyszerü fekete ruhát viselnek, mely alig van 
élénkitve valami más szinnel. . . 

Az éneklő madaraknak az a tehetsége, hogy hangjukat zengzetes dalla- 
mossággal rezegtetve, melodikusan változtatják, hangszervüknek a szerveze- 
tében rejlik. 

Erről a régi természettudósoknak nem volt tudomásuk. miután akkor 
még az összehasonlító boncztan még hét pecséttel lezárt titok volt előttük. 

Arisztotelesztől s Pliniustól kezdve, valamennyien abban a hitben voltak, 
hogy a madár éneke nyelvének az alakjától, hosszuságától és érzékenységétől 
függ. Ez a tévedésük onnan eredt, hogy azt hitték, miszerint a madár éneke is 
a gégének azon a részén keletkezik, melyet az embernél és az emlősöknél gége- 
főnek nevezünk, pedig a madárnál a gégefő alsó része a hangadó szerv és ez 
ott fekszik, hol a gége két részre oszolva, a jobb és bal tüdőbe nyulik lefelé. " 

Ugyanis a madarak két gégefővel birnak: alsóval és felsővel. A felső a 
tulajdonképpeni igazi gégefő, mely a nyelv mögött fekszik és a nyelés- és 
lélekzés munkáját végzi; az alsó gégefő a syrinxs az tehát, mely a hangszer 
szerepét játszva, az éneklés művészetére alkalmas. 

Rendszerint a gége két hörgágának az eloszlási pontján fekszik, nagyon 
ritkán a gége végén, vagy valamelyik ágában. A két ág felső porczgyürüinek 
a gégével összenőtt karimája szabadon mozog, mellette az igen komplikált 
szerkezetü, szerfelett véredénydus izomkészülék, a szabályozó szerepét telje- 
siti, miután a dobhártyaszerü, rezgérzékeny külső és belső hanghártyáknak 
feszülését és petyhüdését szabályozza. E szervek mellett még a gégének a vége 
egy felfujt hólyagszerü zacskóval megfelelően át van alakulva bizonyos fajok- 
nál. Ez a dobnak nevezett rész, különösen a vizi madarak gégéjében van preg- 
nansul kifejlődve és a hangnak trombitaszerü vagy recsegőn öblösitő erősité- 
sére szolgál. 

A dobnak egy csontos nyelvecskével kétfelé osztott alsó nyilása a hör- 
gókbe vezet s ennek a nyelvecskének mind a két végén két-két lefelé görbülő 
nyulványkája van, a melyekre a rezgő hanghártyának nagyobb része, mint 
egy keretre van kifeszitve. 

A tulajdonképeni éneklő madarak gégéjében ehhez a nyelvecskéhez még 
egy félhold alaku lebbenyke van hozzánőve, mely azonban nem egyéb, mint a 
hanghártyának a folytatása, a mely mellékesnek látszó létére, nagyon is fontos 
szerepre van hivatva, miután a hanghártyánál azt a szerepet játsza, mint a 
gőzgépen a biztositó szelep, azaz ennek tulságos feszültségét van hivatva eny- 
hiteni. 

A madár hangja leginkább a belső hanghártyák rezgéséből keletkezik, 
a melyek akkor jönnek rezgésbe, midőn a kilehellt levegő a félhold alaku leb- 
benykét rezgésbe hozza, a melyhez hozzájárulnak a külső hanghártyák szé- 
leinek a rezgései is — és a szerint, a mint a hanghártyák egyik vagy másik 
része rezg, a hogy azok meg vannak feszülve, keletkezik a hang lágysága, 
mélysége, változatossága, ércze és karaktere, vagyis az a sokféle dallam és 
hangárnyalat a melyet énekes madarainknál méltán csudálhatunk! . . . 

A madarak énekében, valamint hangjában rejlő tömérdek változatot a. 
bennük kifejezett érzések, körülmények és befolyások okozzák. Ezekkel fejezi 
ki vágyait, örömeit és szükségleteit és bármit fejezzen is ki, a hang természet- 
szerüleg mindig más és más csengéssel vagy modulatioval bir. 

A vadászok ismerik a fekete rigó figyelmeztető sivitását, a melylyel 
előlük a vadakat elriogatja, de ismerik az erdő tollas és négylábas állatai is, 
pedig állitólag hangjának csak hét vagy nyolcz-féle modulatiója van. 

Éneke akkor legszebb és leghangzatosabb, midőn nőcskéje szerelmét 
igyekszik megnyerni és a násznak abban a boldog szakában, midőn fészkét 
épiti. Mihelyt a nő tojásait üli, a bájos ének szakadozott, éles rikácsolássá 
változik át. A nőnek hagja rendszerint dallamtalan, kotyogó kerregés, midőn 
azonban fiókái kikelnek, lágy és dallamos csicsergéssel nyugtatja meg őket 
és tanitja a repülés és élelemkeresés munkájára. 

Az anya figyelmeztető, intő szava szintén éles csettegésben nyilvánul és 
ha fiainak egyike-másika nem figyel vagy engedetlenkedik, lágy dalából egy- 
szerre abba az éles, szakadozott kerregésben tör ki, mintha haragját türel- 
metlenségét akarná kifejezni vele. f 

Ezek a változatok többé-kevésbbé valamennyi fajnál nyilvánulnak és 
ezen sajátságukat már az éles megfigyelésü Arisztotelesz is ismerte ugyany- 
nyira, hogy egyes megfigyeléseit, melyeket egy időben, mint meséket elvetet- 
tek — ma igazaknak ismeri el és méltó elismeréssel honorálja a tudomány. 

A madarak természetes énekét nem csak ma, de már a régi időkben is, 
kellemesebbé, változatosabbá és hangzatosabbá iparkodtak változtatni az által, 
hogy egyes fajokat jobb énekü fajokkal párositottak, az egyes énekeseket pedig 
énekes madarakkal, zeneszerekkel, füttyszóval vagy másféle mesterfogásokka! 
strófákra és dallamokra tanitották. : 

Ehhez természetesen a madaraknak azok a fajai kivántattak, a melyek 
az éneklés mellett utánzó tehetséggel is birnak. 

A Thüringiai erdőkben és a Harz-hegységben a kanáriknak, erdei pin- 
tyeknek és pirókoknak énekre és dallamokra való tanítása ma már számtalan 
falunak egyedüli kereseti forrását képezi. Évenként 60—80.000, sőt több 
kanári lesz a világ minden részébe szétküldve, ugy, hogy a harzi kanári ma 
már Ausztrália és Amerika legtávolabbi telepein is feltalálható és maga az 
alfeldi Reiche-czég évente 40—50,000 darab énekest szállit az amerikai, 
ausztráliai és az angol piaczokra, a kisebb tenyésztők pedig mihelyt a fiatal 
kanári nemzedék már teljesen ki van képezve, az énekeseket fából faragott 
apró kalitokba helyezve, sorjában és egymás fölé egy könnyü háti állványra 
helyezik és görcsös botjukat kezükbe véve, megindulnak a távolibb falvakba 

és városokba házalni és a merre elhaladnak, erdőn, mezőn és hegyháton át az 
erdő madarai is csattogó chórussal kisérik vándorló énekes társaik zengő 
seregét. 

A madarak énekének ez az ismertetése bevezetése akar lenni annak a 
minden oldalról hozzám intézett felszólitásnak, hogy valamelyik könyvemben 
ismertessem a tengerentuli tropikus zónák legjobb énekeseit . . . 

Ennek most eleget teszek és kezdem a tengerentuli énekesek királyával, 
a Sháma rigóval. Természetrajzi neve: Kittocincla macruora. 

Ez a felső részén fényes kékes-fekete, alsó részén pedig szép vörösbarna, 
rigónagyságu madár Indiának a lakója, hol remek énekéért szintén a leg- 
jobban keresett és becsült énekesek közé tartozik. A fogságot jól kiállja, nem 
kényes és dala a legváltozatosabb modulatiókkal és dallamokkal átszőtt, han- 
gos üvegtiszta csattogás, mely majd a fülemile epedő verésével, majd a rigó 
fuvolázó dalával váltakozik és ezüstösen csengő diadalmas fanfárszerü üte- 
mekkel végződik. Éneke közben hosszu farkát le s fel billegteti, mintha dalá- 
hoz a taktust verné. Könnyen megszelidül, igen okos, figyelmes és e mellett 
nagy utánzó tehetségénél fogva dallamokra tanitható. Eledele száraz vagy 
friss hangyatojással, reszelt sárgarépával, zsemlyemorzsával egyenlő részek- 
ben kevert vegyiték, melyhez kevés reszelt nyers, vagy főtt marhasziv is keve- 
rendő és naponként az étel tetejére 6—8 drb lisztféreg. Édes szőllő, körte vagy 
egyéb levesgyümölcsért legcsattogóbb dalával fizet, melyet különben a két- 
három heti vedlési időt leszámitva, egész éven. át a nap legnagyobb részében 
szorgalmasan hallat. Ára a hibátlan énekeseknek még kissé magas, miután 
ritka és értékes dalos, de 30—45 koronáért, söt néha jóval olcsóbban is 
kapható. 

A schámával vetekedik az énekművészet pálmájáért, utánzótehetségben 
pedig messze felülmulja az uj-seelandi Po vagy Pásztormadár (Prostbema- 
dera Novae Zeelandiae), amelyet a benszülöttek Tuinak és Mokaynak is 
neveznek. 

Ez a seregélynagy, zöldes érezfényben játszó feketetollazatu madár 
torka alatt, mintha papi nyakkendője lenne, fehér tollbokrétát visel, nyaka 
körül pedig, mintha megőszült volna, hajszálvékony, borzolt tollgallér ékes- 
kedik. Leginkább a vörösvirágu Phormium tenaxnak a mézével él, de amellett 
rovarokkal és édes levesgyümölcsökkel is táplálkozik. Éneke valóságos tüne- 
ménye a legtisztább csengésü csudafinom üvegharang- és flótehangoknak, 
melynek ezüsttiszta futamai leirhatatlan finom timbreje, a sárgarigóra emlé- 
keztető gördüléssel zengenek. Más madarak énekét, dalokat, zenedarabokat 
eltanul és ezeket a saját dalával összeszöve, összefonva, gyönyörü dallamokat 
variál belőlük, sőt nagyszerü utánzótehetségénél fogva emberi szavakat, egész 
mondatokat tisztán és igen gyorsan megtanul. E tehetsége és csodás éneke 
miatt még a hazájabeli emberevő vad maorik is vesszőből fonott kalitokban 
kunyhóik diszhelyén tartják és nagyon megbecsülik és kedvelik annyira, hogy 
még a maoripapok, a tohongák, egyes nagyon kiváló énekművészeket és beszé- 
lőket szentmadárként a szent helynek, nevezett ware-utáhban tartják és 
ápolják. 

Nyelve végén ecsetszerü nyulványnyal bir, amelylyel a virágok kelyhé- 
ből a mézet kinyalogatja. Mihelyt a nap első sugara kivillanik, rögtön meg- 
csendül tündéri dala a haraszt és gummifák tetején, azután a virágdus ber- 
kekbe és földekre vonul mézet szivni és rovarokra vadászni s a nap nagy 
részét énekléssel, élelemkereséssel és szálldogálással töltik. 

A kalitban nagyon fürge és mozgékony madár és gondos ápolás, meg- 
felelő élelmezés mellett igen jól kitart. Aki a madáréneket kedveli, annak a 
legmelegebben ajánlhatom. Nekem volt öt és mondhatom, hogy egy énekesben 
sem találtam annyi gyönyörüséget, mint bennük, mert rendkivül fürge és 
mozgékony voltuk mellett, az utánzásra s tréfára rendkivüli hajlammal bir- 
nak. Igy az enyémek néha a legjava és legszebb ének közepette, olyan komikus 
hangbeszövést, kiáltást, rikkantást, kukorékolást, macskanyávogást, haran- 
gozást vagy berregést műveltek, hogy a legelsavanyodottabb kedély is jóizü 
kaczagásra fakadt s e mellett olyan komikus fejforgatást, groteszk ugrásokat 
és bókolásokat tettek, hogy az ember könnyei csorogtak a nevetéstől, miután 
a Tuik minden hangot utánoznak, amit körülöttük hallanak. 

Az időben szomszédomban. egy örökösen. krákogó öreg ur lakott, ki néha 
jól be-beszokott csipegetni. Ilyenkor olyan vad, reszelős hangon énekelt, hogy 
az ember haja szála felállott bele. Az én Poëim ezt eltanulták és borizü danáit, 
rikkantásait s rekedt krákogását a saját izlésük szerint variálták. Aki azt hal- 
lotta, amint ez az öt madár az öreg mormikálását, prüszkölését, danározását 
különböző hangokon utánozta és czifrázta, kaczagógörcsöt kapott a nevetéstől. 

E mellett végtelen hamar szelidülnek és oly kezesek lesznek, mint egy 
kis czicza. De ismétlem, nagyon gondos ápolást és élelmezést kivánnak, de 
meg is érdemlik ezt. 

Először is egyesen kell őket tartani — lehet ugyan párszám is, mert a 
nő is egyformán tanulékony, de éneke mégsem egészen oly tiszta és változatos, 
mint a himé — egy nagyon tágas seregély vagy rigónak való kalitban. Min- 
den nap tiszta, bő homokot, friss ivóvizet és tágas fürdőt kivánnak, mert 
többször szeretnek fürödni és igen tisztálkodók. 

Eledelül egyenlő részekben: reszelt nyers sárgarépa, lisztes főtt 
krumpli, édes, de füszernélküli kétszersült vagy piskóta, (szükség esetében 
lehet a piskóta vagy kétszersült helyett zsemlvemorzsát, vagy Íriss és édes 
kukoriczalisztet adni), száraz hangyatojás (ezt forró vizgőzön kissé meg kell 
előzőleg lágyitani) vagy hangytojás helyett főtt marhasziv megreszelve. Ezek 
jól összekeverendők és finom porczukorral jól be kell hinteni. azután tetejére 
fejenként öt-hat agyonnyomott lisztférget tenni, melyek szintén czukorral 
hintendők be, mert mézevő madár lévén, édesség nélkül nem. eszi. Én czukor 
helyett ezen étekkeverékre és a lisztférgekre tiszta friss mézet csorgattam, 
nem tulbőven — és a méztartás mellett 6—9 évig vigan és egészségesen kitar- 
tottak, mig ellenben a czukorral tartott Poëk rendesen görcsökben pusztulnak 
el. Ezen keverék mellett édes levesgyümölcsöt, idény szerint ami volt, dugtam 
a kalit drótjai közé. Egy-egy szem szőlőt, cseresznyét, leves császárkörte sze- 
letet, ringlót, baraczkot stbbi, télen pedig egy-egy fél fügét vagy dalolyát. 

A meleg időjárásnál nagyon ügyelni kell, hogy a fenti étekkeverék meg 

ne savanyodjék s a gyümölcs rothadt vagy romlott, savanyu ne legyen, vala- 
mint a kukoriczaliszt kesernyés dohosságára, a hangyatojás penészességére 
is nagyon kell vigyázni, mert a megsavanyodott és felforrt étektől elpusztul- 
nak az ausztráliai és uj-seelandi madarak ismert betegségében, a görcsök- 
ben. A főtt és czukrozott rizst étkükbe keverni nem ajánlom, valamint a 
czukros tejbe mártott kétszersült étetést se. Az ilyen értékes madár megér- 
demli, hogy részére az ember otthon házilag készíttessen könnyü és egész 
szárazra kisütött tojáskenyeret vagy kétszersültet és ezt kell megreszelni. Ha. 
kissé erőfogyottan érkeznek meg az utról, például a vételnél, hozatalnál, akkor 
a fent leirt étekkeverékbe, még keményre főtt tojás is reszelendő és néha vál- 
tozatosság okáért a krumpli helyett ez keverhető étkükbe. 

Én példányaimat ezelőtt 15 évvel még nagyon drágán, párját 80 már- 
kával fizettem, ma már azonban egyes kitünő énekesek 30—35 koronáért 
kaphatók s talán olcsóbban is, de mondhaton, hogy ezt az árt nagyon meg- 
érik! 

A poë után, mint kitünő utánzót és énekest a csufoló rigót (Minus poly- 
glottus) emlitem fel, melynek: bő ismertetését és leirását , Öserdőkön — ten- 
gereken“ czimü müvemben már megadtam. 

Ezek után a Klarino madár (Myadestes Townsendi), mint az énekesek 
királynője érdemli ki az érdeklődést. Körülbelül rigónagy ez a fakón kékes 
palaszürke szinü észak-amerikai szárnyas, mely a Colorado vidék szikla- 
hegységei, cyprusfákkal benőtt szakadékai között meglehetős számban él és 
az éneklő légykapó madarak családjához tartozik. 

Éneke olyan sajátságos, érczesen csengő timbreral bir, hogy megköze- 
litőleg sem tudom valami hanghoz hasonlitani, valamint sajátságosan vonzó 
és andalitó melódikusságát sem. Mintha nem is madár, hanem valami isme- 
retlen hangszer játéka és hangja lenne. Egyszerüen mesésen szép, elragadó 
és csudálatos, kivált éjjel, napfelkeltekor és napszállatkor. Tisztán, andalitón 
csendül meg, leirhatlan lágysággal, mélységgel és tiszta érezes zengéssel fonó- 
dik egyik különös és sajátságos melódia a másikba. Majd pedig mint a klari- 
nét hangja, emelkedik felfelé és lépcsőzetesen alámélyedő oktávokban ringva, 
csengve, busong, panaszkodik, csattog, zönög és fütyürész valami leirhatat- 
lan hatásu, de harmonikusan egymásba fonódó hangegyvelegben . . . 

Tartása, gondozása megfelelő kalitot és olyan: gondos táplálást kiván, 
mint a fülemile, közbe azonban nyáron friss, télen pedig eltett, megszáritott. 
de forró vizzel ujra felpuhitott bogyófélék is vegyitendők. E czélra az érett 
földi bodza, fái bodza, madárcseresznye és galagonya bogyói és a földiszeder, 
áfonya, stbbi a legalkalmasabbak és lisztféreg. Az enyéim a csufoló rigó étek- 
keverékét kapták és igen jól kitartottak mellette. A kalitban csendes, meg- 
fontolt viselkedésü. Nappal sokat ül, csak este és éjjel mozog, de akkor is 
nesztelen, alig hallható ugrándozással, szóval természetében nincs meg a 
fülemile és a zenérfajok vergődő, neszes, riadós ugrálása és repkedése. A poë-- 
val együtt évenként csak egyszer kerül piaczra és vele együtt ritkaságszámba: 
megy. Ára a hozatal nagysága szerint majd egyáru a poëval, vagy öt—hat 
koronával olcsóbb. 

A dél-amerikai Schapu (Cassicus cristatus) szintén méltán nevezhető 
az énekesek királyának. Ez a varjunagy madár majdnem egészen fekete, 
farka azonban, a. két középső toll kivételével, szép czitromsárga szinü. A tár- 
saságot nagyon kedveli, mert 30—80 párszám fészkel az őserdők legmagasabb 
fáin, hosszan lelógó zacskóalaku fészkeket szőve. Éneke csudálatos és elra- 
gadó varázszsal van a hallgatóra s tisztaságban, érczben, elbüvölő lágyság- 
ban felülmulja az üvegharmonika zenéjét, midőn egy teljes accordnak min- 
den oktáváján keresztül bűbájosan cseng, vibrál és flótázik. Igen könnyen 
megszelidül és szerfelett tanulékony és jó utánzó. Eledele reszelt nyers sárga- 
répa, ugyanannyi finoman vagdalt nyershus, vizbe áztatott és jól kicsavart 
kemény zsemlye és hangyatojás összekeverve — szóval ugyanaz, mint a 
fuvola madáré, de ezenkivül bőven mindenféle gyümölcs és bogyó, idény sze- 
rint. Ára ritkaságánál fogva eddig 25—30 márka volt, de legutóbb már 
18—20 márkáért is lehetett elsőrangu énekeseket kapni. 

Az ausztráliai erdők hangosszavu dalnoka a Fuvola madár (Barita 
tibicen és a Barita organica). Varjunagy, fényes fekete és fehér tollazatu 
impozáns madarak, hatalmas, fuvolaszerüen hangzó énekkel. Terjedelmes és 
erős hangjuk miatt, mely a fuvola lágy futamai mellett, ezüstösen zengő 
érczezel párosul, inkább parkokba és terraszokra, mint szobába való énekesek, 
viszont azonban könnyü szelidülésük, nagy tanulékonyságuk miatt, mint 
szobamadarak is igen ajánlhatók, mert énekük habár erős is, nem kellemetlen 
és fülsértő, hanem az orgona, hatalmas zugásaként tölti el a fület. Igen erős 
és kitartó természetüek s eledelük egyenlő részekben reszelt sárgarépa, Íriss 
vagy főtt hus, sziv, zsemlyemorzsa, édes turó s főtt krumpli jól összekeverve. 
E mellett nyáron minden megfogható sáska, sváb, cserebogár, szöcske s földi 
giliszta. Ajánlatos részükre nyáron a bő cserebogár idényben ezekből nagy 
mennyiséget összegyüjtve, forró vizzel megölni, azután napon jól megszáritva 
lisztté összetörni vagy megőrölni. Ez a cserebogárliszt a legkitünőbb madár- 
élelem! Nyersen reszelt sárgarépával keverve, rendkivül tápláló és minden- 
fajta lágyétkü madár szivesen veszi. Még a legdrágább és legkényesebb 
madarak étkébe is belekeverhető. A fuvolász, ha nem is nagy számban, de 
minden évben rendes vendége a madárpiacznak és 25—30 koronáért, söt 
olcsóbban is kapható. 

A baltimor troupiál (Ictérus baltimorensis) és a jamaikai Troupial 
(Icterus jamaicensis) remek szinezetü éneklők. Testük a legragyogóbb 
narancsvörös és fénylő kékesfekete szinben ragyog, szárnyaikon világos övek- 
kel. A baltimorei kisebb, a jamaikai jó seregély nagyságu. Énekük melódiák- 
ban gazdag és változatos, andalító fuvolázás, lágy és tiszta hangokkal. Igen 
szorgalmas énekesek, erős természetü madarak, diszei a szobának és kalitok- 
nak. Könnyen szelidülnek, dallamokra tanithatók. Eledelük és tartásuk 
ugyanaz, mint a csufoló rigóé. Az elsőt 10—12 márkáért, a másodikat 20—24 
márkáért meglehet kapni. 

Az Indiában élő aranyhomloku czukormađár, (Goldstirnige Blattvogel, 
Phyllornis aurifrons) a leggyönyörübb tollazatu és a legkellemesebb halk 

elfogadott és ismert magyar neve után a német és külföldi árjegyzékekben a 
t. olvasó nem találja meg s latin tudományos nevét pedig csakis a nagy czé- 
gek szoktak jelezni. Ez rigó nagy, vékony, görbe csőrrel, gyönyörüen 
ragyogó aranyos levélzöld tollazattal, mely homlokán s mellén narancsszin- 
ben tündöklik s a melle közepén levő sárgán szegett sötét folt pedig a vilá- 
.gosság szerint ultramarin, türkiz és égkék szinben játszik. Éneke halk, anda- 
litó és változatosan gazdag csergedező melodiákban s valamelyest hasonlit a 
magányos rigó (Turdus solitárius) énekéhez. Igen könnyen szelidül és azzal 
az étekkel és gondozással, melylyel a Poët tartjuk, ez is könnyen és sokáig 
kitart a fogságban. Rilkaságánál fogva ára is magas, mert rendesen 50 
márka szokott lenni, de néha 36 márkáért is kapható. Ezt azt árt azonban 
szépsége, éneke és érdekes volta miatt az igazi kedvelőnek nagyon is megéri. 

A szajkó rigók családjába tartozó fehérfülü vagy chinai szajkó rigó 
(weissohrige (chinesische) Heherdrossel (Garrulax auritus vagy (chinensis) 
és a barnaszemsávos szajkó rigó (Singheherdrossel, chinesische Spottdrossel, 
Garrulax canorus) az énekes madarak fejedelmei! Éneküket változatosság- 
ban, melódia gazdagságban, tiszta lágyságban, üvegtiszta érczben, egy ma- 
dáré se mulja felül, mert majd a fuvola édes lágy hangján ringat, majd az 
üvegharang gyöngyöző tisztaságában cseng, rezeg, csattog, trilláz, gyöngyö- 
zik, cseveg, szóval leirhatlanul változatos, szép és elragadó. Emellett elsőrangu 
utánzó mind a kettő! Szinezetük szerény s nem tarkák vagy szindusak, nagy- 
In Sádósak Könnyen szeítülnek, a fogságban jól kitartanak és igen tanulé- 
kony és intelligens természetüek. Eledelük: száritott hangyatojás, nyersen 
reszelt sárgarépa, főtt keménytojás, nyers vagy főtt marhasziv, friss és édes 
kukoriczaliszt, zsemlyemorzsa vagy cserebogár liszt egyenlő mennyiségben 
jól összekeverve, naponként 6—8 lisztféreggel. (A főtt tojás helyett cserebogár- 
liszt adható). A fenti keverékhez másfél kávéskanál apróra tört kendermag 
keverendő hozzá. Édesleves gyümölcs kedvencz csemegéjük. 

Ezen énekes fejedelmekből bármelyiket melegen ajánlom bárkinek, mert 
elmondhatom, hogy nekem madárének nagyobb gyönyörüséget nem okozott, 
mint ezeké. 

Órákig elültem kalitjaik mellett, hallgatva és ámulva a változatok gaz- 
dagságán, édességén és dallamain, mindig más és más melódiával, csengéssel, 
fuvolázással és az üvegharangok andalitó zenéjével variálva, összeszőve, 
álmatagon, csattogón, erősen, halkan, mélyen és magasan, de mindig más- 
más, mindig szebb és szebb ütemekben . . . 

Az első, főszine kékesszürke, torka, nyaka, homloka és szemtája fekete; 
a másodiké pedig felül sötét, alól világosabb barna, szemei körül fehér gyürü- 
vel és megnyult sávval. Hazájuk China, hol a legkeresetteb és legkedveltebb 
kalitmadarak közé tartoznak. Mind a kettő a szelidség netovábbja volt. Egy 
szem szőlővel vagy körteszelettel kezemben, ha kalitjukat kinyitottam, a vál- 
laimra szálltak, fejüket nyujtogatták a kaparásra és mindenféle mód hizeleg- 
tek, kedveskedtek. Ha egyiket egyik kezem, másikat a másik mutató ujjamra 
vettem, mind a kettő harsogva reá kezdte a dalát és egyik a másikat iparko- 

dott felülmulni énekben és változatosságban. E mellett igen jó utánzók is vol- 
tak és a többi madarak énekéből a megfelelő strófákat a magukéba szőve, a 
saját hangterjedelmük és hangárnyalatukhoz idomitották. Áruk, becsükhöz 
képest, nem drága, mert 25—30 márkáért, sőt ennél jóval olcsóbban is kap- 
hatók, ha kissé nagyobb számban kerülnek piaczra. 

Kedves énekes, vidor, mozgékony és fürge jószág a chinai fülemile, nap- 
madár (Chinesische Nachtigall, Sonnenvogel, Leiothrix luteus), mely korall- 
piros csőrével, barátságos, okos tekintetü, ragyogó nagy barna szemeivel, 
olajzöld hátával, cseresznyepirosas sárgával övezett szárnyával és narancs- 
szin mellével a legszebb szárnyasok közé tartozik. Egész nap fürge kecscsel, 
mozgékony vidorsággal ugrál, szökell kalitjában és szorgalmasan hallatja 
hangos csattogásu, rövid, de igen kellemes és eléggé változatos rigó karakterü 
dalait, melybe a flóta lágysága igen harmonikusan vegyül bele a csengő csat- 
togással fütvült trillákba. Hazája, daczára, hogy chinai, fülemilének hivják, 
India s a Hymaláya hegyvidék rhododendron bokrokkal benőtt oldalai és 
erdői. A. czinke-rigók családjába tartozik és évenként annyira nagyszámban 
kerül piaczra, hogy minden időben kapható 4—6 korona potom árban, sőt 
olcsóbban is. Hamar szelidül és megszokik az ő merész, vörösbegyhez hasonló 
kandi, figyelő természetével és egy kevés tört kendermaggal és kevés bogyó- 
félével vegyitett fülemile étek mellett hálásan kitart a fogságban és majdnem 
az egész éven keresztül hallatja énekét. 

"Mint énekeseket felemlitem még a perzsa és török költők dalosát, az 
édesszavu bülbült is, mely alatt igazában a csalogányt kell érteni. Mert az 
indiai és afrikai bülbülfajok között, a bubos bülbül (Schopfbülbül, Otocampsa 
jocosa) és a sárgafarku bülbül (Pycnonotus Arsinöe) érdemelnek emlitést, 
de csak mint középszerü dalosok. Ugyan ilyen az északamerikai kékzenér 
(blaue Hüttensänger, Sylvia sialis), a mi vörösbegyünk fajrokona, mely remek 
ultramarinkék felső és vörösbarna alsó szinével a legszebb kalitmadarak 
egyike ugyan, de dala csak halk, busongó rövid és egyforma strófákból áll. 
Eledele ugyanaz, mint a napmadáré, ára pedig 1—2 koronával drágább szo- 
kott lenni. 

Pompás dalos a majdnem rigó nagy vörös kardinál (Cardinalus vir- 
ginianus). Dala erős, csattogó, strófáival, nyögdécselő futamaival és változa- 
tos szövésével a fülemilére emlékeztet. Kár, hogy ez a pompás, tiszta vérpiros, 
fején merész bubot viselő madár nem jön többé piaczra, vagy ha jön is, csak 
alig pár példányban, miután az északamerikai kormány a madárvédelmet 
czélzó törvényeivel, ennek, mint féregpusztitó hasznos madárnak a fogását 
és kivitelét szigoruan eltiltotta. Továbbá tilalmat vetett a ragyogó szép pápa 
rintyre (Fringilla ciris), mely violakék fejével, aranyzöld hátával s szár- 
nyaival és karminpiracs hasával versenyez a legszindusabb tollasokkal és az 
egészen aranykéken fénylő tollazatu indigo pintyre (Fringilla coerulea). 

Ellenben évenként sok ezer párban kerül piaczra a füszerek hazájából: 
Indiából, a tigris pintynek (Tigerfink, Estrella amandava) nevezett kis éne- 
kes. A him vöröses tollazatu, fehér pettyekkel behintve, csőre korallpiros, 
a nőcske ellenben fakóbb szinezetü. Nagyságra az iczi-piczi ökörszemhez 

hasonlitanak. A kalitban párosan kell tartani őket és a magkereskedésekben 
kapható tiszta fehér köles mellett, mely igen kevés fénymaggal és senegal 
kölessel legyen keverve, (legjobb ezt a keveréket a madár vagy magkereske- 
désekben készen venni), igen jól és hálásan évekig elélnek. Nemcsak szemre 
szép kalitdiszek ezek a parányi kis szárnyasok, hanem kedves éneklők is, 
mert a himnek van egy rövid, de végtelen kedves és fülbemászó dalocskája, 
a melyet szorgalmasan énekel, melléje pedig nőcskéje serényen szekundál neki 
és ennek a csöppségnek az éneke oly hangos, hogy az egész szobát betölti. 

Fel lehetne még sorolni több exotikus énekest is, de mivel a javát, az 
énekesek kitünőségeit felsoroltam, többet ismertetni feleslegesnek tartom, 
mivel ezeknek az éneke nem versenyezhet a mi dalosaink énekével. 

Volna még egy exotikus dalár, a melynek éneke valóságos csudának 
élve s valószinüleg nem is fog Európába kerülni egyhamar! . . . 

Ez az amerikai őserdők lakója, melyeknek áthatolhatlan tüske bozótjaiba 
rejtőzködve, csak bübájos és csudaszerü dalát hallatja. Maga nem látható, 
mert örökké a legsürübb levél rejtekekben és szövevényekben bujkál, a leg- 
kisebb zörejre pedig azok legmélyebe surranva, vonja meg magát. IÉnekét 
napkeltekor és napnyugtakor hallatja. Azok az utazók és benszülöttek, a kik 
hallották, azt mondják, hogy olyan csudaszerü, finoman csengő, üvegtiszta, 
lágy és kimondhatatlan andalitó szépségü hangot és dallamot még semmiféle 
hangszerből vagy madártorokból nem. hallottak. Ez a kis tollas Orpheus, az 
éneklő ökörszem (Troglodytes cantans) s dalával, ugy mondják, épp ugy 
megindítja és elbájolja a sziveket és hallgatókat, mint a görög mythologiának 
köveket és vadállatokat elbüvölő lantosa . . 








A vadász-gepárd. 


Bőre pettyes, mint a párduczé s felületes rátekintésre alakja is pár- 
duczszerü ragadozóra vall, mindazonáltal a gépárdok nem félelmes macska- 
faju ragadozók, melyeknek alattomos, támadó vadság, ragadozó vérszomj a 
főtermészetük, hanem a macska és kutyafaj között álló közép származékok 
és fajtájuk mintegy összekötő kapcsot képez e kettő között . . . 

A ragadozók (Carnivora) rendjében a macskák (Felinae) nagy család- 
jában egészen külön álló alcsaládot képeznek, miként görög származásu 
nevük: Cynailurus (kutyamacska) mutatja. És e név jellegzetesen találó. 

Mert fejük és hosszu farkuk és duruzsoló fonásuk macskaszerü, de már 
hosszu lábaik, vaskosabb alakjuk a kutyára vallanak s erre vallanak be nem 
huzódó, elkopott, kifityegő körmeik is, mert ezek mozgatható idegei oly erőt- 
lenek, hogy a körmök folyton kitólulnak, mig a macskafajoknál az idegek 
ruganyos feszültsége folytán, a hosszu hegyes körmök behuzhatók. 

Továbbá gömbölyü pupilláju szemeiknek nyilt okos, a macskafajok 
álnok hunyorgását és hasitott pupilláját nélkülöző tekintete, szintén a kutyák 
hüséges, ragaszkodó nézését juttatja a vizsgálódó eszébe s ezeknek ragaszkodó, 
barátságos s könnyen szelidülő tenmészetéből is jóval több van bennük, mint 
a macskáéból ugy, hogy egy szeliditett gépárdtól se gazdája, se az idegen 
nem félhet jobban, mint egy kutyától és vad állapotban sincs rá egyetlen eset. 
se, hogy valaha embert megtámadott volna és az is tény, hogy minden vadon 
fogott gépárd hihetetlen rövid idő alatt megszelidithető és vadászatra beok- 
tatható, mely szintén a kutyához jobban hajló természetét dokumentálja . . . 

E csupán Ázsiát és Afrikát lakó pompás állatoknak négy faját ismer- 
jük, ugymint: az Indiákat, Turkesztánt, Persiát és Turkománniát lakó 
Tschitát, vagyis Sörényes gépárdot (Gueparda jubata) és az Afrikában élő 
Fahhad-ot vagy Vadász-gépárdot (G. venatica), a Pettyezett gépárdot (G. 
Socmmeringi-i) és végül a Gyapjas-gépárdot (G. lanea). 

Több szaktudós e négy fajt egynek tartja ugyan, de a köztük lévő faj- 
alkotó jellegek sokkal élesebbek és határoltabbak, semhogy csupán változa- 
toknak lehetne tartani őket és ez állításunk mellett eléggé bizonyítanak a 
következők: 

Az ázsiai Tschiták fülei rövidek és szélesek, szemcsillagai gömbölyüek, 
szőre kivált a háton és nyakon göndördeden hullámos s alapszinezete igen 
világos sárgásszürke, egész testén fekete és barna foltokkal tarkitva, melyek 
farka végén olvadnak néhány gyürübe össze. 

Az afrikai Fahhad ellenben sörénynyel nem bir, szőre sima, alapszíne 
majdnem narancssárga, hasa fehér és nincs foltokkal tarkitva, melyek farkát 
gyürüdeden élénkitik; fej- és hátfoltjai azonban nagyobbak, élénkebbek a 
Tschitahéinál; a pettyezett gépárd alapszine ezénél sötétebb, foltjai sokkal 
kisebbek s faji jellege a fejlett sörény; a gyapjas gépárd-nak pedig nehézkes, 
tömött alkata és vaskos tagjai, egyszinü feje, vilagos izabella sárgás alapszi- 
nén sötétfakó foltjai hirdetik a faji különbséget . . . 

A mi a légi valászatoknál a nemes sólyom, ugyanaz a gépárd a négy- 
lábuak között, a parforce vadászatoknál pedig betanitott gépárdokkal hajtani 
és ejteni meg a könnyülábu vadat, ez az indus, arab, persa és abessyniai feje- 
delmeknek ma is a legkedveltebb mulatsága és miként mindenben, a keletiek 
ebben is végsőkig tudják fokozni és kimeriteni a vadászat hevélyét és nenes 
izgalmu gyönyöreit ... 

Mert csakugyan lehet-e annál gyönyörübb, hevélyesebb látvány, midőn 
a kopó- vagy agár-falka helyett egy vagy több gépárd, e remekül szinezett, 
hajlékony testü állat, a talaj minden bokrát, gödrét fedezetül használva, kiszá- 
mitott mozdulatokkal, bámulni való ügyességgel és fortélylyal megközeliti és 
zsákmányul ejti a kiszemelt vadat? . . . 

Nem — ennél érdekesebb s a vadász minden idegét lázba hozó látványt 
nem képzelhetünk, az pedig meg éppen már az , Ezeregyéj" varázsfényü 
meséibe való jelenet, midőn egy-egy sah vagy indus-maharadzsa, tollbokrétás 
arabs lovain, palankin hordó elefántokon, arany- és drágakövektől szikrázó 
kiséretével, egy-egy ilyen vadászatra kivonul . . . A vadász gépárdok vagy 


A VADÁSZ-GÉPÁRD 217 


egy könnyü, oldalnélküli bambuszszekerecskén vagy kalitokba zárva, követik 
a menetet . . . s tarka szörméjük fénylik, ragyog az exotikus napsugár 
vakitó özönében. Minden tagjuk remeg; fujnak, horkolnak a szemüket fedő 
bőrsapkák alatt s a vadászláz, a vadászhevély rajtuk is részegítő módon gya- 
korolja hatalmát . . . 

Ugy-e szép kép ez? . . . És e szép képet nálunk is meglehetne honosi- 
tani és hogy mennyire érdekessé, keresetté tenné a mi parforce vadászatain- 
kat, az az alábbi eset leirásából ki fog tünni, melyet a hires Rousselet után 
közlünk: 

Mindenki tudja, hogy még a legneszesebb vadak is jobban bevárják a 
dobogó lovast, a nyikorgó kocsit, mint a csendesen haladó gyalog embert, igy 
én is, két kisérővel, egy könnyü négykerekü talyigára ültem, melyet ökrök 
huztak. A talyigán három betanitott gépárd volt velünk, nyakörveiknél fogva 
a talyigához kötve, szemeikre pedig könnyü bőrsapkák voltak huzva, hogy a 
távol legelő vad láttára, vadászszenvedélyük idő előtt ki ne törjön. 

Rövid keresés után, egy gyapotföld szélénél, a távolban legelésző gazel- 
lákat láttunk s kissé oldalt kitérve, vagy ezer lépésnyire megközelitettük a 
bivalyok fedezete alatt e neszestermészetü, óvatos állatkákat, mire gyengéd 
simogatás és hizelgő szólongatások között levéve az egyik gépárd sapkáját, a 
távolban legelésző vadakra figyelmeztettük . . . 

Az okos, intelligens jószág már értette, miről van szó, mert mihelyt sap- 
káját levettük, keresőleg szétnézett és megpillantva a gazellákat, vadász szen- 
vedélye abban a pillanatban felébredt benne s oly kigyófürgén, olyan lepke- 
könnyen csuszszant le a talyigáról, hogy még csak egy pattanás se hallatszott. 

Erre kezdetét vette azon látványok egyike, mely a vadászok minden 
csepp vérét forrongásba hozza! 

A gépárd karcsu testét kigyószerüen elnyujtva, egészen a földhöz lapulva, 
kuszott a gazellák felé . . . Szemét mereven a nyájra irányozva, gyorsan és 
nesztelenül közeledett feléjük, a talaj minden bokrát, minden mélyedését és 
fücsomóit felhasználva, hogy magát elrejtse és fedezze . . . a mi annyira 
sikerült is neki, hogy a szemes állatok, még a ritkásabb helyen se vették észre, 
kigyóügyesen kuszó alakját. 

Midőn vagy negyven-ötven lépésnyire megközelítette a nyájat, egy pil- 
lanatig megállt és heves fuvással szivta be a feléje lengő vadbüzt, a másik 
pillanatban aztán, kivágódó rugóként felszökve, villámgyors irammal a nyáj 
között termett, megragadta az előre kiszemelt nőstényt, de ez valahogy kitépve 
magát fogai közül, a megriadt száguldó nyájjal együtt szélsebes futásnak 
eredt . . . 

A gépárd gyönyörü szökésekkel közvetlen az elszalasztott nőstény mel- 
lett rohant és vagy négyszáz lépésnyi viharsebes iram után, talpával leütötte 
s mindjárt nyakon ragadva, mohón, hosszu kortyokban szivta a kiömlő vért, 
mire mi is lovainkra szöktünk és oda vágtatva, szolgáink egyike felvágta a 
zsákmány nyakerét és a kiömlő vért egy nyeles kanálba fogva, megitatta a 
Tschitáht és sapkáját megint szemeire buzva, ujra előbbi helyére kötötte . . . 

Egy mimoza liget szélén, melyet beláthatlan, táblaegyenes, füves lapály 

keretezett, nemsokára egy másik gazella-csapatra bukkantunk, mely a dus 
legelőn egyes párokra szakadozva, legelt és játszadozott. Ez alkalommal mind 
a három gépárdnak levettük a sapkáit. 

Leirhatatlan szép volt, midőn a pettyesbőrü Tschitah egyik a másik után 
vadászhévtől szikrázó szemekkel, csuszszant le a talyigáról . . . mindegyik 
kiválasztotta a maga zsákmányát és azt se tudtam, melyiknek az ügyességét, 
meglepő fortélyait, vagy mesterien rejtőző mozdulatait bámuljam a három 
közül, midőn a gazellák egyszerre neszt fogtak valamitől és futásnak 
iramodtak . . . 

A három Tschitah erre szintén száguldásba kezdett, a mire mi is utánuk 
eredve, hangos rivallással biztattuk őket . . . 

A legelső Tschitah egy hatalmas szökéssel a csapat közepébe vetette 
magát, mire a nyáj szétriadt, de a kiszemelt erős bakot torkon ragadva, ettől 
egy Jarabig hurczoltatta magát, de talpának csapásai alatt, a szép vad csak- 
hamar felbukott . . . 

A második gépárd szintén csakhamar a csapat közepébe szökött, de az 
amugy is megriadt gazellák erre oly kétségbeesett oldalugrást tettek s oly 
egyszerre szaladtak szerteszét, hogy e váratlan mozdulat a Tschitaht is 
zavarba hozta. Tétovázva szökellt majd ide, majd oda, mi által elhibázva a 
rohamot, a menekülő nyáj oly nagy térelőnyt nyert, hogy felhagyva az üldö- 
zéssel, haragos duruzsolás közt, rosszkedvüen kullogott vissza a talyigához. 
A harmadik irama azonban festőin gyönyörü volt! Szélsebesen, orsóvá nyult 
testtel, rohant a futók nyomában s kigyóként csapkodó farka, égő lángolási 
szemei, tetőpontra hágó vadászszenvedélyét jélezte, melyet a mi buzdító rival- 
lásaink még jobban fokoztak . . . Minő izgalmas vágtatás volt ez, e gyönyörü 
vad nyomában! Mennyire felülmulta gyönyörre, vadászizgalomra, azokat a 
szarvas-, nyul- és rókahajszákat, melyekben otthon Európában résztvettem! 
Végre miután remek iramával kellőleg kigyönyörködtetett bennünket, egy 
mesteri szökkenéssel a csapat közé vetette magát és talpcsapásával megszé- 
ditve egy bakot, torkánál fogva a földre rántotta . . . 

Rousselet e szép leirása ujra kimondani késztet, hogy e vadászatot 
nálunk is sikerrel meglehetne honositani, mert ez kitünik azokból a próbákból, 
melyeket e czélból tettek: Így I. Lipót egy pár gépárdot kapott a török szul- 
tántól ajándékba, melyek a Bécs határában és a császári vadaskertek környé- 
kén tartott vadászpróbákon annyi ügyességet és szépséget fejtettek ki, hogy 
a főuri vadásztársaság egész extazisba esett; a további próbákat azonban az 
akkori háboruk izgalmai elfeledtették, de legjobban elfeledtette az, hogy a 
hires Ocskay-nak egész Bécsig portyázó kuruczai, a császári vadaskertbe 
törve, a két gépárdot, több más ritka exotikus vaddal egyetemben paprikás- 
nak főzték meg és jóizüen megették . . . 

1842-ben Waldemár porosz herczeg Spandau környékén vadászott nagy 
sikerrel és gyönyörüséggel két Fahhaddal; a legujabb kisérletekből pedig fel- 
emlitem azt, hogy Vicomte D" Abray-nak jelenleg is van egy Tschitahja, mely 
hü kutyaként kiséri mindenhova és vierzoni birtokain ezzel vadász nyulakra, 
Esquire Collary és Doumont Col, e két dusgazdag skót mágnás 1882-ben 

igen szép sikerü parforce vadászatot rendezett gépárdokkal és ugyanezt sike- 
resen müvelte a belga Grammont-Qumeer gróf és Perpignanban Clossy 
Mendé marquis . . . 

Hogy minő becsült, értékes és keresett vadászati tényezők a gépárdok s 
minő festői, élvezetdus a velük való vadászat, azt a legrégibb korból nyert 
adatok is tömegesen bizonyitják, melyek szerint a mongol fejedelmek néha 
500, de 1000 Jarab gépárddal is vadásztak egyesült vadászataikon; Barbaro 
József utazó 1474-ben egy örmény fejedelem udvarában százat látott e nemes 
állatokból, palotaszerü diszes házaikban tartva s nagyszámu, fényes szolga- 
személyzet által gondozva; az öreg Gessner Konrád két gépárdot ir le müvé- 
ben, melyekkel az akkori franczia király nagyon szeretett vadászni. Abessiniá- 
ban, Maroccoban, Nubiában szintén a legnagyobb becsben állnak a legrégibb 
időktől fogva, ép ugy, mint :Elő- és Hátsó-Indiában, Persiában s Afrika 
egyéb részeiben napjainkban, hol a vadászatnak eme nemét nemcsak a gazda- 
gok, hanem a legszegényebb pusztai beduin seykek is a legnemesebb passzióval 
üzik, kik minden hosszas czeremonia nélkül kedvencz gépárdjukat egyszerüen 
maguk elé emelik a nyeregbe s ugy vágtatnak el, mig csak vadat nem talál- 
nak a puszták és steppék végtelenjén . . . Az eddig elmondottakból látható, 
hogy a szeliditett gépárd ép oly megbizható és ártalmatlan, mint akármely 
házi kutya és semmiféle koczkázattal, veszélylyel nemi jár a tartása és attól 
se lehet náluk tartani — mint a szeliditett macskafaju fenevadaknál, hogy 
szelidségük csak bizonyos korig és határig és csak bizonyos, ismert személyi- 
ségekkel szemben tart — és e határokon tul, fölébred bennük a félelmes raga- 
dozó természet és vadság . 

A gépárdoknál ez nem ál be soha, mert a jó indulatu, szelid és ragasz- 
kodó kutyatermészet mind a négy fajnak a legfőbb jellemvonása . . . Erre 
vall az, hogy az egész vén korukban fogott gépárdok is, feltünő hamar szeli- 
dülnek és minden vadságukat teljesen levetkezik. Rendesen csapdákban, les- 
vermekben és hurkokban fogják, vagy pedig kölyök koruktól nevelik fel őket. 
hogy mily könnyü és veszélytelen a velük való bánás, legjobban mutatja az, 
hogy a lábaival, vagy egyéb részével hurokba került gépárdot egvetlen ember 
is könnyen lefüleli, csak arra vigyázzon, hogy meg ne harapja; miközben a 
haragosan duruzsoló, fogait vicsorgató ide-oda hánykolódó állatra egyszerüen 
rádobnak egy pokróczot és igy lefülelve, egy ketreczbe zárják. A szelidités első 
módja abban áll, hogy nap-nap után egész csapat asszony és gyermek gyüle- 
kezik kalitja köré és itt fecsegnek-locsognak, nevetgélnek. hogy mielőbb hozzá- 
szokjék a zajhoz és emberekhez; 3—4 hónap után szelid szavak, etetés és ápolás 
által vad természetét teljesen levetkezi, ugy, hogy vadászatra lehet használni, 
melyre nem sokat kell idomitani, miután a vadászati ösztön, neki is, miként a 
nemes sólyomnak, már vérében van, és a mondott 3—4 hónapi szelidités után 
többé nem zárják kalitba, hanem egyszerüen kikötik, mint a kutyát, vajami 
vékony szijjal vagy madzaggal, a melynek csak a neve madzag — még ezt se 
rágja avagy szakitja el, annyira békés, jóindulatuvá válik, sőt még akkor se, ha 
valami szárnyas apró-jószág, kutya vagy macska téved közelébe. Noha ezekre 
rárohan és megfojtja, ha eléri őket — különösen, ha ingerlik — de csak addig, 

mig a kötél engedi és ezt még a nőstény gépárd is csak kivételes ritka esetben 
szakitja el egy felgerjedtebb, felbőszitettebb állapotában — miután a nőstény 
a himnél jóval szilajabb, konokabb és ingerlékenvebb természetü és szelidítése 
pár héttel rendesen tovább is tart a himénél. 

Már utaltunk arra, hogy nálunk is meglehetne minden koczkázat és 
veszély nélkül honositani a vadászatnak eme érdekes hevélyben és szépségben 
felül mulhatatlan nemét, miután a gépárdok tartása — akár a Tschitah-é, 
akár a Fahhad-é — alig igényel több gondot, fáradtságot és költséget, mint 
drága vadászebcinké, természetesen leszámitva a gépárdok beszerzését, miután 
egy szelid vadász gépárd ára rendesen 400—900 márka között ingadozik, de 
volt eset, hogy 350 márkáért is lehetett kapni, midőn nagyobb számban került 
piaczra és előjegyzett kinálatok voltak az állatnagykereskedők listáin. 

Gondozása a nagyon tágas, kényességig tiszta és erősen fütött helyiségen 
kivül, egyéb különösebb gondot alig igényel, miután tejjel, főtt hussal és tejbe 
áztatott fehér kenyérrel megelégszik, mert nem nagy evő és nem válogatós. 

Ez a tartás megfelelő az állatkerti példányoknál is és az a sokat han- 
goztatott panasz, hogy a gépárdok nem tartanak ki nálunk fogságban, egyes 
egyedül azon alapszik, mert az állatkerti ketreczek rendesen szükek, büzös leve- 
gőjüek, légvonatosak és hidegek . . . Egyes egyedül ezek az okai a gépárdok 
korai pusztulásának és gyors elbetegedésének; ha tetszés szerint kifuthatják és 
kiugrálhatják magukat naponként, tiszta, jó levegőjü és legalább 18—19 fok 
melegre fütött helyiségben, (nyáron pedig kinn a szabadban) csak oly jól kitar- 
tanak, mint bármely más exotikus jövevény. Ezt saját tapasztalásból állit- 
hatom. 

Ugyanis atyai nagyanyám legifjabb öcscse nyugalmazott hajóskapi- 
tány volt és egyuttal szenvedélyes természetbuvár is, s nálunk a vidéken meg- 
telepedve, egész menageriával vette magát körül . . . Neki volt egy Fahhadja, 
mely nekem legkedvesebb gyermekkori játszópajtásom volt. 

Rizlán, igy hivták a gépárdot, nagybátyámat szelid kutyaként minden- 
hová követte s nemcsak szavának, de legkisebb intésének és tekintetének pél- 
dásan engedelmeskedett. Télen-nyáron egyaránt nagybátyám szobájában idő- 
zött, a hüvösebb időkben rendesen a nagy cserépkályhához közel, hol a szönye- 
gen sokszor egész délutánonként eljátszadoztunk . . . Boldogult édes anyám 
ugyan először még nagybátyám biztatásai daczára is halálos rettegéssel nézte 
ezt a játékot, de midőn látta. hogy Rizlán milyen ártatlanul hengerbóczázik 
a vastag szőnyegen, milyen komikusan ölelget hosszu lábaival, sutafülü fejét 
majd ölembe, majd vállam fölé furva, s milyen ravasz jókedvvel ugrik fel az 
asztalra és a nagy cserépkályha tetejére, hogy onnan aztán villámgyorsan 
többször egymásután le- és felszökelljen az én mulatságomra, mint türi el, 
hogy én nyakába kapaszkodva, hurczoltassam vele magamat köröskörül a 
szobában, lassanként megnyugodott . . . és e megnyugvását nem is bánta 
meg, mert se hüvösebb időben a, szobákban, se nyári melegekben a gyümölcsös 
kert füvében rendezett pajzán játékokból nem származott a legkisebb baj 
sem soha! 

Rizlán a kényességig tiszta volt; fürdeni ugyan nem szeretett és midőn 

néha langyos vizbe mártott kefékkel! megmosták, még ettől is megborzongott 
és komikus borzongással rázta, száritotta magát. A szobákban nem csinált 
abszolute semmi piszkot, hanem szükségleteit a folyosó végére készitett homo- 
kos ládában végezte. Ha az ajtó csukva volt, ez elé heveredve várt, mig ki nem 
nyitották . . . Szabadon járt-kelt a háznál mindenfelé . . . Nem volt torkos, 
nem volt tolvaj. Nem rágott, nem tépett össze semmit; poros vagy nedves 
helyre le nemi feküdt volna egy világért se és. midőn megtörtént, kogy az eperfa 
"alatt beleheveredett ennek lehullott gyümölcseibe és a fekete-vörös lé bemocs- 
kolta szőrméjét, nem nyugodott addig. mig csak utolsó parányát le nem nya- 
logatta és többé az eperfának feléje se ment . . 

Ha nagybátyám néha távozva, nem vitte magával és hosszu madzagon 
kikötëtte az udvar parkirozott részébe vagy a gyümölcsös fái alá. nem volt 
eset, hogy a madzagot elszakitotta volna. Órákig elnéztem. a mint erős, 
macskaszerü duruzsolással a távolba merengett, hol a bogarászó fecskéket 
nézte, hol pedig a galambok röptét követte okos, szelid szemeivel 

Vagy pedig szelid, ragaszkodó pillantásu szemeit egy pontra szegezve, 
ilyenkor nem törődött a pillangókra vadászó macskával, a filagória árnyéká- 
ban horkoló vén vizslával és az ide-oda suhogó galambokkal . . . de, ha 
vadászni volt kedve, akkor utána ugrott mindennek, ide-oda hajszolta a meg- 
rémült kandurt, a vén vizslát, kigyóként elnyulva kuszott a földön szemelgető 
verebek és galambok után, sőt kétizben tanuja voltam, midőn nagy ügyesen a 
kapargáló tyukok közül választott magának áldozatot; két ölnél hosszabb 
remek ugrással szükkenve rájuk, de ezeket is, mint a megtámadott kutyákat 
és macskákat, néhány könnyü rázogatás, vagy harapás után ott hagyta. 

Vára nem mászott, hanem ugrani remekül tudott . . . Mintha szárnyai 
letek volna, olyan kecses és az aczélrugó gyors pattanásához hasonlóan, ugrott 
fel a filagória tetejére, a kert kőfalára vagy a méhesre, ellenben körmeit gyak- 
ran élesitgette az alma és cseresznyefák oldalain . . . 

Dorombolása erős és már távolról hallható volt, sőt néha-néha, hosszas, 
elnyujtott füttyszerü csahintást hallatott, mely egyformán fejezte ki örömét 
vagy bosszuságát . . . Mert akkor is hallottam tőle, midőn simogatták, beczéz- 
ték, melyet rendkivül szeretett és akkor is, midőn egy vendégünk kamasz fia, 
Rizlánt ingerelte és bosszantotta, a mivel a gépárdok csak elronthatók és hara- 
póssá, megbizhatlanná tehetők, mint akár a legszelidebb házi ebek. 

Vili nagybátyám kitartó szenvedélyességgel járt vele nyulászni és fog- 
lyászni és esténkint mindig elragadtatástól csillogó szemekkel beszélte el és 
mutogatta, hogy Rizlán minő remek mozdulatokkal, ügyes kuszással. kiszámi- 
tott helyismével fogta. el a kukoricza közt vagy a barázdákban meghuzódó 
nyulat s minő remek kerülgetéssel férkőzött a foglyokhoz és kapta el egyikét 
vagy másikát . . . és ilyenkor Rizlán, mintha csak értette vólna, hogy ő róla 
van szó, szőnyegén kényelmesen elnyulva, elégedett dorombolás között hunyor- 
gatta szemeit, egyikünkről a másikra nézve . . . 

Midőn nyulászni indultak, nagybátyám a kertek alatt távozott s miután 
ez uton ritkán találkoztak valakivel, Rizlán mellette vagy előtte szökellt és 
ugrált szabadon, csak ha a városon ment keresztül, vezette pórázon. részint 

a lakosság nevetséges és tulzott félelme, részint pedig a csavargó kutvák miatt, 
melyek közül néhányat párszor csunyán megtépett, különösen, ha rámorogtak 
vagy ugatásukkal felbőszitették . . . 

Nagybátyám kedvenczét (mondhatom az egész ház kedvenczét) a szük- 
ségesen tul válogatottan tartotta. Minden héten kétszer pár főtt galambot vagy 
csirkét kapott; tejben főtt köles, rizskása, levesbe vagy tejbe apritott fehér 
buzakenyér vagy tejbe főtt buza- és zabdara tették változatossá menüjét. A 
frissen fejt meleg tejet nagyon szerette, valamint a friss tojást is, melyből 
hármat-négyet élvezettel felhörpölt. A földről azonban nem nyalta föl, csak, 
ha edényébe tették, akkor roppantotta fel mindig csucsos hegyüknél fogja a 
tojásokat . , . Néha egy-egy falat kalácsot vagy kugelhupfot megevett a 
kezemből, még akkor is, ha kávéba mártottam, de azt nem igen szerette. Leg- 
jcbban szerette a főtt borju- és tehénhust, a disznóhushoz, szalonnához ellen- 
ben hozzá se szagolt, sőt jóizüen evett a kocsisok hajdinakásájából és tejfeles 
kukoricza-gániczájából is . 

Öt és fél évig volt Rizlán nekem játszótársam, nagybátyám birtokában 
pedig összesen majdnem: kilencz évig volt, midőn az orrán támadt kelevénytől 
betegeskedni kezdett és ebben három és fél hónapi szenvedés után el is pusz- 
tult. A gyógyitására hivott állatorvos azt állitotta, hogy valami rovar vagy 
hullalégy csiphette meg, s ettől eredt volna az az egész vérét halálosan meg- 
mérgező genyes daganat . . . 






A magasban és : 
mélységben. 





Dél-Amerika gerinczé- 
nek: az Andesz-hegységnek 


az európai Alpeseknek pe- 
dig a szakállas saskeselyü . 
(Gypaötus barbatus). 8 
Mind a kettő a légnek 
és magasságnak határta- 
lan ura és korlátlan feje- 
delme, mert szárnyainak három méteres röpterjével 8—10.000 lábnyi széditő 
magasságban szeli át méltóságosan uszó repüléssel a lég birodalmát. sőt, mint 


224 A MAGASBAN ÉS MÉLYSÉGBEN 


Humboldt állitja, a Cotopaxi tüzhányó felett 20.000 lábnyi magasban is látta 
a kondorokat parányi elvesző pontként lebegni. 

Ebből a széditő magasból kémlelnek alá messzelátó, éles szemeikkel préda 
után és ha a bérczek kimagasló csucsain, az ásitó mélységek párkányain egy- 
egy lámát, vicunnát, vagy zergét vesznek észre, a feldobott kő visszaeső sebes- 
ségével ereszkednek alá és hatalmas szárnyaiknak, suhogó ütésével. kampós 
csőrük csapásaival, igyekeznek kiszemelt áldozatukat a mélységbe alázu- 
ditani. , 
Az Andesz-hegység széditő hegyi ösvényein, szorosain és a feneketlen 
mélységek fölött vezető párkányokon láma és öszvérháton szállitiák az árukat 
és terményeket. Hosszu sorokban, egymás után lépdelnek ezek az okos és 
vigyázó állatok a széditő mélységek fölött, mégis nem egyszer megesik, hogy 
egy tovagördülő kőben megcsuszva, málha, állat a sötéten ásitó mélységbe 
hull és alig hogy annak fenekére ért, karmin-pirosan égő szemeivel máris 
észrevette és fehéröves suhogó szárnyain utána ereszkedik a fekete tollu griff- 
madár, hogy fellakmározza, sőt megtörtént az is, hogy közelben fekvő fészkét 
féltve, vagy pusztán vakmerő támadási vágyból lecsapott a lámákra és öszvé- 
rekre s azokat lezuhanó testsulyával, nagyerejü szárnycsapásaival a mély- 
ségbe zuditotta. 

Ugyanezt megcselekszi az Alpeseket és erdélyi bérczeinket lakó szakállas- 
saskeselyü is, kivált, ha fészkét félti, néha pedig valóságos harczot viv a 
gödölyéjét védő zergeanyával vagy legelő bakokkal . . . 

Azok a mesék azonban, hogy a kondor vagy a szakállas keselyü karmai- 
val a gyermekeket a levegőbe kapva, fészkébe vitte, költött valótlanságok, mert 
egyiknek sincsenek ugy alkotva a lábai és nincsenek olyan hatalmas körmeik, 
hogy azokkal prédájukat megragadva, a lég magasában tova. vigyék. 

Azokat a gyermek-, kecske- és juhrablásokat, melyek a szakállas-keselyü 
rovására vannak irva, mind a kőszáli sas (Aquila fulva), ez a vakmerő, erős 
és hatalmas légi rabló cselekedte, mert ez kifejlett karmaival egy csecsemőt 
vagy kisebb gyermeket könnyen tova tud vinni. 

A spanyolok a szakállas-saskeselyüt , Ouebrantahuesos"nak,i azaz 
csonitörőnek nevezik. Ez a halalmas szárnyas ugyanis nemcsak a hus. hanem 
a csontok iránt is kiváló előszeretettel viseltetik, miután gyomra olyan maró 
és erős nedvet választ el, mely a legvastagabb csontokat is rövid idő alatt fel- 
oldja és elemészti. Azokat a nagy csontokat, melyeket nem bir lenyelni, maga- 
san a levegőbe vive, valami lapos sziklára ejti le, hogy szétzuzódianak . . . 

Fent a lég mérhetlen magasában és a felhőket hasitó bérczesucsok biro- 
dalmában, hová rajtuk kivül más nem igen jut, olyan korlátlan egyeduralko- 
déknak érzik magukat, hogy rácsapnak és megtámadják azokat a vakmerőket, 
kik oda behatolni merészkednek. Igy több esetben megtörtént, hogy Dél-Ame- 
rikában a Harpiák (Harpya destructor) és a Kondorok, Afrikában a kese- 
lyük megtámadták és rácsaptak a léghajókra, az Alpesek közt ellenben a sza- 
kállas-saskeselyük a zergevadászokat támadták meg és a mélységekbe igye- 
keztek zuditani. 

A limai egyetemnek a tanára: Olivarez, egy barátjának a társaságában 

tudományos kisérletek megejtése végett, a dél-amerikai Cordillerák egyik kis 
falujából léghajón készült felszállani a magasba. 

A ballon minden felszerelésével együtt, mint: a kosár, háló. homokzsá- 
kok, már a felszállásra készen állott a helyszinén és midőn a szükséges műsze- 
reket, a kevés élelemmel és ivóvizzel együtt belerakták, délelőtt 11 órakor jelt 
adtak a köteleket tartó indusoknak a felszállásra. 

A hely egy tágas hegykatlan volt 2000 méter magas bérczcsucsokkal 
körülvéve és a léghajó csakhamar ezek felé közeledett. A magasságmérő 
barometer ellenben csak 570 méternyi magasságot mutatott, igy, ha nem akar- 
ták, hogy a heves déli szél, léghajójukat a sziklához sodorja, a homokzsákokat 
ki kellett üriteniök, minek megtörténtével, a léghajó széditő sebesen emelkedni 
kezdett, ugy, hogy a barometer rövid idő mulva 2500 méter magasságot 
jelzett . . . , 

Mélyen alattuk a táj felséges panorámaként kezdett kibontakozni. . . 
A messze távolban délen és északon a Cordillerák hatalmas hegyláncza feke- 
téllett, a nyugati látóhatár szélén pedig a Csendes-oczeán partvidéke olvadt 
bele széles szalagként a távolság kékes ködébe . . . 

Czéljuk az volt, hogy a hegység fölött keresztül-kasul hőméreti. légnyo- 
mási és nedvességméréseket eszközölve, két-három. óra mulva, valamely alkal- 
más helyen leszállnak. Csakhogy egészen másként történt, mint gondolták, 
mert alig egy óra mulva olyan hideg légréteg közé jutottak, hogy a foguk is 
vaczogni kezdett, minek következtében a ballont feszitő gáz is annyira lehült, 
hogy az pár száz méternyire aláereszkedett. 

Két homokzsáknak a kiüritésével a ballon ujra nyilegyenesen a magasba. 
szállott és a barometer 4100 métert mutatott, de ennél még jóval feljebb kellett 
szállniok, mert az itt uralkodó nyugati széláramlat a tenger felé ragadta 
volna őket. 

Ujra két homokzsákot üritettek tehát ki, mire a ballon 4800. — majd 
5000, hat percz mulva pedig 5200 métert szökött felfelé . . . A föld teljesen 
eltünt szemeik elől és könnyü ködfátyol lebegett alattuk és felettük. a ballon 
pedig egyre emelkedett fölfelé . . 

A hőmérő zérus alatt 6 Celsius fokot mutatott és észrevették. hogy a 
levegő mindinkább ritkulni kezd körülöttük, de még nem érezték semmi nyo- 
masztó hatását. Könnyen lélekzettek, tisztán láttak és hallottak . . . 
ben lebegve, Olivarez tanár kissé oldalvást, fölöttük egy mozdulatlan fekete 
pcntot látott lebegni az elvesző magasban . . 

Mi lehet az? Felhő? Annak nagyon kicsiny, pontszerü és mozdulatlan... 

Figyelmeztette rá barátját is, de az is hiába. nézte, nem tudta kitalálni, 
hogy mi lehet! 

Töljebb tehát! Minden áron meg akarták tudni, hogy az a rejtélyes pont 
mi lehet? 

Megfelelő mennyiségü homokot kiszórva, a ballon sivitva suhant felfelé, 
mire az a sötét pont is valamivel nagyobbnak látszott és ugy tetszett nekik, 

mintha az is mozogni kezdene . . . és majdnem ugy látszott, mintha az is egy 
léghajó lenne . . . 

Erre a lehetetlen gondolatra, most jutott csak eszükbe, hogy a távcső 
után nyuljanak és midőn azt a rejtélyes pontra irányozták, egy könnyü lég- 
áramlat ballonjukat kissé odább lenditette, ugy hogy éppen függélyes irányban 
jutottak a pont alá és nem láthattak semmit, mert a ballon: teste egészen. elfedte 
a szemeik elől . . . 

A barometer ekkor már 5650 métert mutatott, de ők még ennél is maga- 
sabbra igyekeztek . . . 

Hogy ezt elérhessék, Olivarez a nyolczadik, tehát az utolsó előtti homok- 
zsák tartalmát szórta ki . . . A ballon erre nyilegyenesen hasított felfelé, a. 
pont azonban mégsem volt látható, mert még mindig függélyesen fölöttük lebe- 
gett . . . Hiába hajolt ki, majd az egyik, majd a másik oldalán a kosárnak, a 
ballon hatalmas gömbjétől nem láthatott semmit . . . 

Körülbelül öt-hat perczig szállhattak a legnagyobb gyorsasággal felfelé, 
midőn egyszerre oly erős lökést éreztek, hogy az egész ballon megrázkódva, 
jobbra-balra inogni kezdett . . . 

Mind a ketten ijedten néztek egymásra. Mi lehet a lökés oka? Tán gáz- 
ömles vagy repedés történt? . . . 

Olivarez éppen szólni akart, de barátja: Pellejo abban a pillanatban 
elkiáltotta magát: 

— Egy óriási sas! . . . Egy kondor támadta meg ballonunkat! . . . 

Csakugyan, a ballon kissé az oldalára dőlve himbálódzott, mert egy eddig 
nem látott óriási nagyságu kondor körmeivel és lábaival a balloni hálózatába 
beleakadva, hatalmas szárnyaival vadui csapkodott, csőrével pedig dühös rikol- 
tozással vagdalt mindent, amit csak ért maga körül . . . 

Mind a ketten megrémültek, mert attól lehetett tartani, hogy a neki- 
bőszült ragadozó beszakitja a ballon burkolatát és azután őket támadja meg. 

Pár perczig tanácstalanul meredtek a csapkodó szárnyasra, melynek 
végre sikerült lábait a háló közül kiszabaditani, mire harsogó rikoltással 
csapott a magasba, de rögtön aláereszkedve, dühösen szállongott a ballon 
körül és mindig kisebb köröket szelve, támadólag suhogott feléjük hatalmas 
szárnyain . . . valószinüleg a léghajóban valami eddig nem látott ellenséget 
sejtve, mely az ő légi birodalmába betörni merészkedett . . . 

Ilyen támadásra távolról sem számitva, semmiféle fegyverként használ- 
ható eszköz nem volt velük . . . de, hogy valamivel mégis védelmezhessék 
magukat, mindegyikük egy-egy hosszu sárgarézcsövet kapott a kezébe, amelyet 
egyik műszerről feszitettek le . . 

Pellejo azonban ijedtében mindjárt ki is ejtette kezéből, mert a kondor 
ugyanabban a pillanatban a kosárra csapva, kabátjának a gallérját csőrévei 
megragadta és olyant rántott rajta, hogy majd hanyatt esett bele . . . mire 
Olivarez olyant ütött reá, hogy a gallért leszakitva, rekedt visitással tovaszál- 
lott, de azután még vadabb dühvel ujra támadni kezdett . . . 

Pellejo erre lefeküdt a kosár fenekére, a kondor pedig taktikát változ- 
tatva, a kosarat tartó kötelek egyikét ragadta meg csőrével és olyan erőseket 

rántott, lóditott rajta, hogy mind a ketten abban a veszélyben forogtak, hogy 
kirordulnak belőle . . . I 

Olivarez a végső szükségben az utolsó homokzsákot is kidobta, remélve, 
hogy a gyorsan felszálló ballont a kondor nem fogja követni . . ` 

De nagyon csalódott! Amint a léghajó emelkedett, utána szállott a kondor 
is és vadul körülsuhogva, majd erről, majd amarról ujitotta meg támadásait . . 

. Olivareznek már a karja kezdett zsibbadozni, a folytonos csapkodás- 

ban . . . a barometer pedig rohamos gyorsasággal 6500—6700, majd pedig 
7000 méter magasságot jelzett, de hiába, a kondor nem tágitott, sőt inkább 
ebben a szörnyü magasságban érezte magát igazán elemében, mert kétszeres 
dühvel és erővel folytatta támadásait . . . 

Most már Pellejonak is segiteni kellett a védekezésben minden erejéből, 


de a kondor ügyesen kikerülte csapásaikat . . . Ök már fáradni, lankadni 
kezdtek, mert a megritkult levegő nehézségeit már érezni kezdték . . . az 


pedig egyre vadabb és bőszültebb lett. Fejük szédült, füleik csengtek, ajkaik és 
orrukból pedig a vér szivárgott . . . 

Ha a felszállás nem segitett, tán segiteni fog, ha lefelé szállnak . . . 
gondolta Olivarez és megrántotta a ballon szellentyüjét . . . 

A gáz sivitva ömlött kifelé, mire a léghajó lassan, majd gyorsabban 
sülyedni kezdett, de ellenségük nem maradt el tőlük egy nyomnyira sem . . 
hanem a gáz süvöltésére még vadabb rikoltással válaszolva, folytatta táma- 
dásait . . . 

Kezdtek kétségbeesni! Amint Pellejo kabátgallérját képes volt leszakitani, 
ugy a ballon boritékát is képes hatalmas csőrével végighasitani . . . és akkor 
hanyatt-homlok alázuhannak mindenestől . . . Irtóztató gondolat! 

Olivareznek hideg futott a hátán végig, Pellejo pedig belesápadt. mert a 
kondor szárnycsapása a sapkáját repitette le fejéről. Olivarez káromkodva. 
sujtott feléje és ez egyszer el is találta, mert a kondor sivitva röppent felfelé, 
de nem rájuk csapott le ujra, hanem lábaival a kötélzetbe kapaszkodva, a 
ballonnak támadt csőrével és szárnyaival . . . 

— Irgalmas Isten! Ez az ördögi dög beszakitja a burkolatot! Üsd, Pellejo 
a lábait és ahol éred! Inkább ránk támadjon, mint a ballonra! . . . — ordi- 
totta Olivarez és a kötélzetbe kapaszkodva, mind a ketten nekitámadtak . . . 

Szerencséjükre az erős kötélhálózat némikép védte a burkolatot, de még 
mindig 4200 méter magasban lebegtek, mégegyszer meg kellett tehát rántani 
a szelepet . . . 

Amint ez megtörtént, a sülyedő ballont ujabb heves lökés és rázkódás 
érte, miközben hol erre, hol arra az oldalára feküdt . . . 

— A burkolat! — orditotta sápadtan Pellejo . . . 

— A kondor a hálózatba akadt karmaival! . . . — kiáltá kétségbeesetten 
Olivarez és a szelepet nyitva hagyva, ujra a kondor ellen fordult, mely szár- 
nyaival hevesen csapkodva, a sülyedő ballont magával a magasba igyekezett 
emelni . . . 

A magasságmérő 3200 métert mutatott . . . 

— Agyon kell ütnünk mindenáron vagy elvesztünk... — kiáltá Oli- 

varez és ezuttal ugy fején találta félelmes ellenfelüket hogy annak csapkodó 
szárnyai és vöröstarajos mezitelen feje reszketegen hanyatlottak lefelé és 
utánna esett volna a hatalmas test is, ha a hálózatba akadt lábainál fogva 
fenn nem akad . ... 

. Ebből megint az a baj származott, hogy a nehéz test a ballont egészen 
oldalára billentette, s e mellett egy felhőrétegbe jutva. sürü köd vette őket 
körül, a nekitámadó szél pecig egyenesen nyugat felé vitte a léghajót . . . ugy 
hogy nem birták magukat tájékozni, hogy kol és merre vannak? 

Bárhogy igyekeztek, a kötélhálózatba akadt karmokat és ujjakat nem 
birták kiszabaditani, a ferdére billent léghaiót pedig döczögve, ingadozva vitte 
a széláramlat nyugat felé, midőn egyszerre nagy zökkenéssel ujra sülyedni 
kezdett és nemsokára nagy örömükre, kijutva a sürü felhőtömegből, látták, 
hogy a barometer 1600 méter magasságot mutat és léghajójuk a hegység tulsó 
oldalán egy nyilt mezőség felé viszi őket, ahol végre épkézláb szerencsésen 
leereszkedtek a földre . . 


A lég magasában lefolyt harcz ellenképéül, a következő küzdelem egy 
négyszáz lábnyi mélyen ásitó mélységnek a keskeny párkányán folyt le egy 
zergevadász és egy szakállas keselyü között. 

A zergevadászok között már ősidőktől fogva az a hit van elterjedve, hogy 
ha egy zergebaknak a. friss meleg véréből isznak, akkor a szédülés és szem- 
káprázás — a zergevadászoknak ez a két legveszedelmesebb megrontója — 
nem vesz rajtuk erőt. Az a szerencsés vadász pedig, aki a zergekirály meleg 
véréből ihatik, nemcsak le nem szédül soha, hanem épp oly merészen és köny- 
nyedén szöki át a mélységeket és szakadékokat, mint a bérczlakó hegyivad 
aczélos rugékonyságu lábaival . . . 

Zergekirálynak nevezik ugyanis azokat a tapasztalt, vén zergebakokat, 
melyeknek a szőre fehér szinü, vagy pedig, amelyeknek kampós szarvait a 
tövükön messziről észrevehető apró szarvforma kidudorodások koronaként 
övezik. Természetesen ilyenek csak ritkán fordulnak elő és mivel tapasztalt- 
ságuk, erejük és ügyességük miatt csakis a véletlen különös segitségével ejt- 
hetők el, egy-egy ilyen zergekirály körül egész mondakör él a vadászok ajkain 
és természetfölötti erővel hiszik felruházva és azt tartják, hogy az a vadász, 
ki a zergekirályt elejti, szerencsétlenül jár, mert összezuzott holtteste rendesen 
ott hever a lelőtt zergekirály mellett a mélység fenekén. l 

Zingel Ulrick volt a messze környék legügyesebb és legmerészebb zerge- 
vadásza. Ha valakinek zergegödölye, sas vagy keselyüfiók, kellett, Ulrick mester 
megszerezte azt, mert előtte nem volt mélység és nem volt olyan magas és kes- 
keny sziklapárkány, amelyet merészen meg nem mászott volna, vagy amelybe 
kötélen le nem ereszkedett volna . . 

Ulrick mester egy idő óta nagyon mogorván és kedvetlenül mászta a 
bérczeket, mert közmondásossá vált vadászszerencséje cserben látszott hagyni, 
miután már egy hónapja járt-kelt éjiel-nappal mindenfelé, a legjáratlanabb 

még a zerge is csak nehezen 
bir eljutni; hányszor lesett 
rá a váltókon éjszakákon ke- 
resztül, küzdve köddel, hógör- 
getegekkel és jégomlásokkal, a 
zergevadászoknak ezekkel a 
legveszedelmesebb ellenségei- 
vel a a tv 

Elhatározta, hogy Ber- 
talan napján ujra lesre indul 
és addig nem tér vissza kuny- 
hójába, mig a zergekirályt 
el nem ejti és alig pirkadt a 
hajnal, már utban volt a ha- 
vasok hótól szikrázó orma 
felé. 
Utja széditő párkányo- 


szakadékok, hegyi legelők és 
bérczcsucsok között, az óhaj- 
tott zergekirályt nemcsak elej- 
teni nem birta, de még nem 
is látta . . . 

Pedig hányszor talált 
nyomaira, amelyek jóval na- 
gyobbak, szélesebbek és csip- 
késebbek voltak a többi zer- 
géinél, azokon a füszeres nö- 
vényekből álló, széditően me- 
redek havasi legelőkön, hová 






kon, a jeges szorosok és hófedett mezők tömkelegén vezetett kersztül, melyeket 
minden oldalról feketén ásító mélységek környeztek és midőn biborpirban 
kezdtek izzani a hótakart ormok s kibukkant a. nap aranyos arczával, fenn az 
átlátszó magasban egy fekete pontot látott mozdulatlanul lebegni . . . 

Ulrick mester szemei megvillantak! Megismerte a szakállas saskeselyüt 
és tudta, hogy ahol az lebeg, ott legelésző zergéknek kell lenni . . . 

Egy kissé megpihent a kék gentiánákkal és a pompás havasi szegfüvekkel 
benőtt hegyháton, hogy kellőleg tájékozhassa magát, azután neki indult az 
, ördög szarvak" felé vezető keskeny szoros utnak. 

Az , ördögszarvaknak" nevezett bérczcsoport egyike azoknak a szikla- 
tömkelegeknek, amelyek a leghozzájárulhatlanabb és legmeredekebb hegyi lege- 
lőket és a legmélyebb szakadékokat rejtik magukban, épp azért legkedvesebb 
helyei az óvatos és vigyázó zergenyájnak . . . 

Remélte, hogy ott ráakad a keresett zergekirályra is, de alig haladt pár 
órát, midőn egyszerre sürü köd, a zergevadászoknak ez a leggonoszabb és leg- 
alattomosabb ellensége vette körül . . . 

Helyéből egy lépést se mozdulhatva, várta, mig egyik-másik szakadék- 
hól előtörő szélroham szétüzi a ködöt . . . Egy alpesi holló károgva repült el 
a feje felett és néhány tovasuhanó zergének a sötét árnyékát látta elvillanni 
a szomszéd sziklacsucsokon, majd pedig egy kisebb csapat vadkecske vonult 
el alatta visszhangotverő kopogással. 

Vadásztürelme ugyancsak kemény próbára lett téve, mert a köd csak 
délután felé szakadt fel, mire sietve nekivágott az , ördögszarvak" sötéten ásító 
szoros utjának és midőn a korán beálló havasi alkony sötét fátyolát kezdte 
a bérczekre teregetni, egy szédületes sziklalegelőn találta magát, melyen egy- 
felől egy magasba nyuló sziklaszál, másik felől pedig feneketlen mélység zárta 
el a további utat. . . 

Sietségében csak most vette észre, hogy egy kijárat nélküli szorosba 
került . . . és mivel már besötétedett, elhatározta, hogy itt várja be a hajnalt 
és majd a napvilágnál keres utat a továbbmenetelre . . . 

Hosszu. és hideg volt az éjszaka . . . Majd hódara, majd köd, majd pedig 
jeges eső esett, szürkület felé azonban kitisztult annyira. hogy éles szemeivel a 
messze távolban, az ébredező zergenyájak mozgó árnyékait tisztán kivehette . . . 

Már halvány vöröses pir mutatkozott a keleti égaljon, midőn fölötte 
néhány aláomló kavicsnak a zörejére lett figyelmessé . . . 

Zergék közelednek a legelőre! . . . 

Egy kiálló sziklatömb mellé huzódott, mire csakhamar a mélység tulsó 
oldalán néhány közeledő zerge árnyéka imbolygott a sziklafalon, feje fölött 
pedig ujra hullani kezdtek a kavicsok és egy ugró állatnak az árnyékát látta 
gyorsan elvillanni. . . 

Még a szivverése is megállott egy pillanatra, mert az elvillanó óriási 
árnyékban hatalmas szakálláról, koronás tövü szarvairól a zergekirályt 
ismerte fel . . . 

Ezalatt a mélység tulsó felén a zergék előbukkanva, csendesen legelészni 
kezdtek, ő pedig dobogó szivvel nézegetett mindenfelé a világosodni kezdő szür- 
kületben . . . midőn egyszerre csak a zergekirályt látta a mélységbe szögellő 
sziklacsucson hatalmas ugrással megjelenni . . . és mind a négy lábát egy- 
máshoz szoritva szoborként állott meg a hatalmas állat az alig tenyérnyi nagy- 
ságu hegyes sziklacsucson . . . de csak egy rövid pillantásra, mert mindjárt 

rá Ulrick mester fegyvere eldördült és a zergekirály magasan a levegőbe 
szökve, zuhant le az alatta ásitó mélység fenekére . . . 

A legelésző zergecsoport riadva menekült tovább, Ulrick mester pedig 
messzehangzó diadalkiáltást hallatott . . . és most már csak a napfelkeltét 
várta, hogy innen szabaduljon és ritka zsákmánvát felhozza a mélység 
fenekéről . . . 

Ismerve az ördögszarvak tömkelegének minden zugát-zegét, már készen 
is volt ebbeli tervével, midőn azonban a napvilágnál körültekintett, akkor látta 
csak, hogy a legveszedelmesebb helyzetbe került, mert a körülte tornyosuló szik- 
lákon egy tenyérnyi párkányt, átjárót, vagy gerinczet se látott, amelyeken át 
a szorosból kijuthatna. 

De azért nem vesztette el nyugalmát és hidegvérét, hanem egészen a mély- 
ség széléig kuszva, körültekintett. 

A legfenségesebb kilátás tárult fel előtte, amilyent emberi szem valaha 
csak látott! 

Fenn, a mélység felett sötét sziklafalak fehéren szikrázó hókoronákkal, 
mélyen lent, a mélység fenekén pedig szilaj hegyi patak zuhogott tompa, moraj- 
lással és mindenfelé nagyobb-alacsonyabb bérczek, szakadékok és sziklafalak 
tömkelege . . 

Hosszu fontolgatás után végre utat talált a menekülésre. Azon az uton, 
amelyen idejutott, vissza nem térhetett, a mélység oldalán azonban, alatta vagy 
két ölnyire egy kiugró sziklapárkányt látott, amelyről átjuthatott annak a 
bérczszálnak a párkányára, amelynek a csucsán a zergekirály állott és azt 
megkerülve, feljuthat arra a magaslatra, amelynek végén egy kivezető szoros 
ut öble nyilik . . . 

Kővágó baltájával lyukakat vájva a meredek sziklafalba, nagy nehezen 
lejutott a kiugróra és onnan egy merész ugrással a szemközti keskeny szikla- 
párkányra, a melynek alig tenyérnyi széles gerinczén, kellett a bérczszálat 
megkerülnie. Alatta mindenütt feneketlen mélység tátongott, a sziklafalon 
pedig nem volt egy lyuk, egyetlen repedés, a melyekben megkapaszkodhatott 
volna . . . 

Ennek daczára szerencsésen elért a fordulóig és lábait lehetőleg erősen 
megvetette a keskeny párkányon, hogy lyukakat vájva a sziklafalba, azok 
segitségével felkapaszkodhassék a feje fölötti lapos tetőre . . . 

Tompa morajjal zuhantak alá a kődarabok a mélység láthatatlan fene- 
kére, melynek falai, minden koppanást csak nagysokára és ezerszeres vissz- 
hanggal dörögtek, csattogtak vissza . . . 

— Uristen! A ki innen lezuhan, annak csontjait az itéletnapi arkangyal 
ébresztő szava se tudja összeszedni, — gondolá elborzadva, midőn feje fölött 
valami egy pillanatra elsötétitette a napot, mintha futó felhő suhant volna el 
előtte, azután erős suhogás hallattszott . . . 

Mindjárt tudta, hogy ez csak a hajnalban látott szakállas saskeselyü 
lehet és a másik pillanatban fején könnyü lökést érezve, kalapja lehullott a 
mélységbe, 

Valóban az volt és a lehulló kalappal mit sem törődve, rekedt pyu-pyu 
sivitását hallatva, suhogta körül hatalmas szárnyain . . 

Valószinüleg fészke van a közelben és azt féltve, támadt rám, gondolá 
Ulrick megdöbbenve, mert a keskeny sziklapárkány csak olyan kevés támasz- 
tékot adott neki, hogy onnan egy könnyü ujjlökéssel bárki lelökhette volna . . 
a másik perczben pedig dühösen kiáltotta el magát, mert a keselyü vörössárga 
tüzben égő szemeit rámeresztve, szárnyaival és csőrével kezdett feléje csapdosni. 

— Átkozott haramia! Le akarsz lökni, hogy felemészi husomat és össze- 
törd csontjaimat . . . S e közben szorosan a sziklafalhoz simulva, nagy nehe- 
zen leakasztotta válláról a. fegyverét, melynek egyik csöve még töltve volt . . . 

Hogy egyensulyát el ne veszitse, nem mozdulhatott és fegyvere csövét, 
fölfelé tartva, a mint tudta, czélba vette a le-lecsapó saskeselyüt, azonban az 
a, sötét hatalom, mely az alpesi vadászokat oly gyakran bajba dönti, ezuttal 
is ellene volt és az eldördülő lövés, csupán csak két szárnya tollát szakitotta 
le a ragadozónak, mely a másik pillanatban bősz rikoltással és a villámnál 
gyorsabban csapott le a vadászra . . . kinek előre feszített bal lába, a lövés 
okozta rázkódtatás és a szakállas keselyü erős szárnycsapásai alatt megcsu- 
szott, mire egyensulyát veszitve, hajmeresztő kiáltással zuhant le a feneketlen 
mélységbe . 

Az esés okozta kábultság daczára, az önfentartás ösztöne azonban any- 
nyira müködött benne, hogy maga körül kapdosva, a rácsapó keselyünek 
egyik lábát görcsösen megragadta kezeivel . . . s daczára a ragadozó heves 
csörcsapásainak, melyek záporként hullottak arczába és fejére, nem eresztette 
el . . . és csak arra emlékszik még. hogy egyszerre iszonyu ütődést érezve. 
eszméletlenül terült el a szakadék fenekén, hol a gentiána gyökeret gyüjtő 
emberek akadtak reá, kik aztán a közeli faluba szállitották, hol soká élet-halál 
között lebegve, felgyógyult ugyan, de örök életére nyomorék maradt, mert 
tompor- és lábszárcsontjai összetörtek, arcza pedig a keselyü vágásaitól és az 
éles szikladaraboktól teljesen össze-vissza lett roncsolva és a forradásoktól és 
mély sebbarázdáktól a felismerhetlenségig eléktelenitve . . . 

A régi vadászjóslat tehát nála is beteljesedelt, hogy a ki a zergekirályt 
elejti, az maga is szerencsétlenül jár . . . 


, Toujours per- 
drix!" 


„Toujours perdrix I"... 
mondá jóllakottan XIV. La- 
jos egy lucullusi lakoma 
után és a gourmandok szin- 
tén ismételhetik az inyencz 
királynak ezen emlékezetes 
mondását, miután a vad- 
kereskedők kirakatai, midőn 
idénye van, mindig tömve 
vannak ezzel a kedvelt vad- 
dal, a vendéglők étlapjai 
pedig a szakácsmüvészet 
leginytingerlőbb és legvál- 
tozatosabb fogásaiban ki- 
nálják ezt az izletes vad- 
pecsenyét. 

A fogolyról (Perdrix 
cinerea) van szól Ez az 
ellentétes szinei daczára 
mégis oly kellemesen összhangzó tollazatu képviselője a tyukfajtáknak, egyik 
legtipikusabb szárnyas vadja hazánknak; ugyszólván nemzeti szárnyasunk, 
mert őseink konyhájáhan ép oly kimagasló szerep jutott neki a szakácsmüvé- 
szetben, mint akár napjainkban és a régi jó magyar gazdasszonyok, kik a 
fözést és tálalást valóságos művészetté avatva, büszkék voltak ebbeli hir- 
nevükre, ugyancsak értettek hozzá és a fogoly tollazatáról az első pillantásra 
meg tudták itélni, hogy az akkoriban nagyon kedvelt: , kásás fogolyhoz" és 
„kelemenes csirkéhez“ vagy a „szalonnával takart s tikmonynyal dugott tarló- 
tyukhog" csakugyan idei vagy , másfélivadu" foglyokat szolgáltatnak-e be a 
vadászok, nem pedig vénebbeket, melyek aztán minden rájuk pazarolt szakács- 
tudomány daczára sem adják meg azt az inyenczfalatot, melyet a fiatalabb 
szárnyas igér. 

Ezeknek a kellékeknek a felismerése ma is csak épp oly kivánatos és 

szükséges az igazi gazdasszonynál, azért hát azt hiszszük, nem lesz érdektelen, 
ha leirásunkat a fiatalabb foglyok pregnans ismertető jelével kezdjük el. 

Midőn a fogoly már annyira fejlődött, hogy „patkója“, vagyis a mellén 
levő pajzsdad folt mutatkozik, lábai rendesen sárgás-husszinüek, ellenben a 
vének lábai szürke vagy feketés-szürke szinüek, kivéve a mocsaras, lápos 
vidéken élőkét, melveknél a fenti fiatal szin szintén szürkébe hajlik, de azért 
az öregekétől az első pillantásra megkülönböztethető. A fiatalok felső kávája 
szarufekete, az alsó pedig lágy és könnyen ide-oda hajlitható, a véneké ellen- 
ben halványkékes és jóval világosabb, alsó kávájuk pedig merev és kemény. 

Ez általános jelek mellett az idei nemzedéket igen könnyü felismerni 
arról, hogy harmadik, negyedik és ötödik evezőtolluk nyele még lágy, két 
külső evezőtollukat azonban nehéz kirántani, mert ezek nyele már kemény, 
tollas végükön pedig erősen hegyesek; az egy és féléveseknél ellenben a szár- 
nyak két első tollának nyelei lágyak, igy könnyü őket kirántani és hegyeik 
gyengén legömbölyitettek, mely ismertető jelek a kétéveseknél viszont a két leg- 
első tollnál teljesen kemény hüvelyben és erősen legömbölyitett hegyekben 
nyilvánulnak. 

A fogolykakasnál sötétnarancssárga homlokától ugyanilyen csik huzó- 
dik szemei fölött tarkója felé és világosan csikozott olajbarnás fejteteje feketén 
van szegélyezve, mig a szemei alatt ékeskedő élénk-vörös bibircsós, mezitelen 
folt a szem hátulján egy kis szögben egyesül. Nyakát, hátát s mellének elejét 
hullámosan rajzolt élénk hamuszin fedi, mely hátán sárgás árnyalatba játszik, 
melylyel pompásan összhangzanak oldalainak sárgával szegett vörösbarna 
foltjai, feketén foltozott fehér hasa és az ennek közepén sötétlő erős gesztenye- 
barna patkó, vagyis pajzs. Farka élénk rozsdavörös, háta vörösbarnás, feketén 
és világosan van csikozva. Csőre kékes-szürke, lábai — a vidék talajviszonyai 
szerint — erősen szürkés- vagy barnás-sárgák. 

A jércze, vagyis tyuk valamivel kisebb, nyomottabb alkatu. Fehéren pon- 
tozott homloka, ennek vörösbarnás, vörösbibircsós szemfoltja jóval kisebb és 
halványabb. A patkó a legtöbb jérczénél hiányzik, a melyik nagvon öregnél 
pedig megvan, az halvány és szakadozott rajzu, háta azonban sötétebb szine- 
zetü, mig farkának rozsdaszine világosabb. Általában a jérczét világosabb 
összszinezetéről könnyü a kakastól megkülönböztetni. 

Hazája a téres nagy világ, — természetesen, szükebb értelemben véve — 
mert egész Közép-Európát és Ázsiát lakja és Németországon át egész Észak- 
Dániáig található. Ezenkivül Anglia, Spanyol-, Olasz-, Franczia- és Török- 
ország állandó vadja, sőt részben Görögországban és Közép-Oroszországban 
délre egészen a Krimi-félszigetig és Kis-Ázsiában is el van terjedve. 

i A rengetegeket és nagyobb erdőségeket határozottan kerüli és a hegyes, 
dombos tájakon is csak elvétve, véletlenül található, mert valódi és kedvelt 
hazája és tartózkodási helye a sik rónaföld. 

A kakas, természetére nézve, a legfürgébb szárnyasok egyike, mindaz- 
által járásában, mozdulataiban valami patheticus, hogy ugy mondjam, valami 
szinpadias negélv mutatkozik. Ugyanis növekedőfélben és szemelgetés közben 
lapult és hanyag magatartással jár-kel, ellenben a tisztásokon és puszta helye- 

ken, valamint üldözés közben lehetőleg elnyult s magasra meresztett testtel, 
kissé előrehajtott nyakkal sebesen szalad, hogy mielőbb fedezetet, védelmet 
találjon a bokrok és gizgaz árnyékában, hol lehetőleg elbujva és meghuzódva 
lapul le, hogy a veszélyt elkerülje. A lelapulást és fedezést mesterileg érti és 
gyakorolja. 

Felriasztva erős, berregő szárnycsapásokkal emelkedik fel, gekk-gekk 
vagy gikk-gikk-szerü pityegést hallatva és a felszállásnál szállongó, csapkodó 
repüléssel kezdi, mely egy darabig nyugodt, egyenletes szárnyalással, majd 
pedig megint nyugtalan szállongálással váltakozik, de mindig alacsony és 
egyenes irányban. Egy-két száz lépésen belül azonban már erősen lefelé haj- 
lott és legyezőszerüleg szétterjesztett farkkal s függélyesen hajlott testtel ismét 
leereszkedik, hogy vagy tova meneküljön, vagy éjjeli szállásra huzódljék. 

Éjjeli szállásul a bokrok, gyepük és sövények védettebb tisztásait, leg- 
inkább azonban a tarlók és kaszálók efféle részeit vagy a szántóföld barázdáit 
választják egyenként, páronként vagy csirkéikkel, késő őszszel pedig csapa- 
tostól, fejeikkel szorosan egymáshoz bujva, mely éjjeli tanyát a cserkészönek 
aztán a sok elhullatott tollról és ürülékről könnyü felfedezni. 

Az esti napszállatot és a hajnali szürkület első derengését a jérczék han- 
gos „gorrbikkk“-, a kakasok pedig , girrbákk"-szerü szólással üdvözlik, mibe 
aztán a többiek is egymásután bele-beleszólnak éles hivogatással. Ezután neki 
látnak az élelem-keresésnek és kaparásnak, mely circa délig eltart s utána 
pár órát pihenve, szundikálva, neki látnak a homokban és porban való für- 
déshez, tisztálkodáshoz, vagy pedig felkeresik ivóhelyeiket a csörgedező pata- 
kok- és forrásoknál, miután a viz- és a homokfürdő nyáron a foglyoknál elke- 
rülhetetlen életszükséglet, igy az erdőszéli tisztásokon, a tarlók és földek szé- 
lein, a szerteszét kapart helyekről és a homokban és porban formált, teknő- 
alaku kis mélyedésekről mindjárt fel lehet ismerni, hogy e helyeken egy fogoly- 
csapat kaparászott és fürdött a homokban. 

A házi szárnyasok jólérzését kifejező, halk „kurr, kurr, kurru, kurrukk- 
szerü pityegéssel, majd kényelmesen elnyulva, süttetik magukat a nappal, 
majd pedig minden száll tollazatukat felborzolva, lábaikkal serényen kapar- 
ják, rugják a homokot, azután beleheveredve, szárnyaikkal csapkodva és mel- 
lük tollazatával felszedve, szórják, hullatják magukra a homokot jó ideig, 
azután megint elnyulva, elmeresztett nyakkal és lábakkal mozdulatlanul hagy- 
ják magukat süttetni a déli és kora délutáni napsugárral. 

Elütőleg a tyukok többnejüségétől, a fogoly egynejüségben, azaz párjá- 
val él. Február végével már az egész télen át csapatban élő párok kettesével 
összeállnak, mely párválasztás a himek közötti szakadatlan küzdelem és ber- 
zenkedés között megyen végbe, ugy, hogy már márcziusban csakis kiválasz- 
tott párokat láthatunk együtt és a figyelmes észlelő ezeknek legtöbbszöri tar- 
tózkodási helyéről már jóelőre megtudja a kiválasztott fészkelési helyet jelölni, 
hol aztán április végén, május elején a jércze megkezdi a tojásrakást. 

A talajba kapart, kevéssé vagy éppen semmivel se bélelt gödröcskében, 
melyet kiváló előszeretettel a jércze tüskés talajon, egy-egy hancsikon, mesgye- 
szélen, vagy az egész költésre oly vészthozó luczernaföldön szeret vájni, — 

mely luczernaföldön a kasza éle sokszor a kotoló fogoly nyakát elvágja — 
minden reggel egy-egy tojást rakva, 10-től 16-ig, sőt néha többre is megy* a 
körtéded alaku piszkos-szürke vagy zöldes-szürke alapu tojások száma, 
melyeknek kiköltésére három hét kivántatik. Ezt az első tojásrakást egy máso- 
dik is követi abban az esetben, ha az első megsemmisül, de már a második 
rakás alig felét üti meg az elsőnek, mert ritka esetben lépi tul az 5—7-es 
számot. "s 

Nem tudja az ember, mit bámuljon inkább, azt a csodálatraméltó oda- 
adást, avagy azt a szivós kitartást-e, a mivel a fogolyanya tojásait üli, vagy 
azt a hüséges őrködést. melylyel a kakas kotló nőcskéjére vigyáz? 

Örökké a fészek közelében tartózkodva, érdesen hangzó , körrr"-kiáltás- 
sal jelez minden közelelőt és magát bénultnak, szárnyaltnak tettetve, lassu, 
imbolygón alacsony szállongással igyekszik ellenségét a fészektől jó messzire: 
elcsalni, mely cselt mindaddig különféle fintákkal ismétli, mig csak a veszély 
él nem vonul, mire aztán félrecsapva, más irányban sebesen visszasurran 
fészkéhez, de bármilyen szivós szeretettel ragaszkodjék azonban a jércze fész- 
kéhez, mégis elhagyja, különösen a tojásrakás idején, ha sokszor zavarva, 
riogatva lesz. 

A fogolycsirkéknél kedvesebb, festeni való szép kis szárnyasokat egy- 
hamar alig lehet találni. Fürge, mozgékony, gracziózus kis népség ez, mely 
zsenge korában a meleget és a gyöngéd, gondos anyai ápolást kényességénél 
fogva nagyon is igényli; igy a nedves és esős nyár a fogolyállományra is kár- 
tékony, ellenben a száraz, forró nyarak után az ősz rendkivül dus fogolyállo- 
mánynyal kecsegtet. 

Zsenge koruk első hetében a csirkék férgekkel, kukaczokkal, álczákkal, 
rovarokkal és apróbb magocskákkal lesznek tartva és csak később kapnak rá 
a nehezebb minőségü magételre és ha a gondos anya a vágásban, erdőszélen 
vagy a réten egy hangyabolyra talál, akkor ünnepnapja és lakodalma van a 
csirkenépségnek, mert a feltárt boly hangyabábjainak valóságos farkas éhvel 
esnek neki és festeni való látvány az, a mint a kis bolyhos népség, suta, szár- 
nyacskáit lebegtetve, szalad, igyekszik oda, és kaparászva, forgolódva, viga- 
dozó gőgicséléssel eszik, szemelget, a gondos anya pedig a hangyabolyt folyton 
széjjelebb kaparva, teritve, gondos szeretettel ügyel, forog közöttük és inkább 
csak mutatásul egy-egy kövér falatot felcsipve, majd ennek, majd annak a 
kedvencznek rakja fürgén kapkodó csőröcskéje elé. 

Meginditó látni azt a gondot és aggodalmat s azt a szeretetteljes ipar- 
kodást, melylyel a két szüle apróságait a közeledő veszélytől igyekszik meg- 
védelmezni. 

Minden irányban aggodalmasan szerteszét kémlelve, izgatottan lót-fut 
a kakas ide-oda, védelmet keresve, a jércze pedig rövid intőszóval maga köré 
gyüjtve a csirkéket, valósággal megparancsolja nekik, hogy a kijelölt rejthelyre 
bujjanak, mire nagy gyorsan egyiknek a közeli vetésben, másiknak a fü között, 


* Én láttam egy luczernásban talált fészekben egy izben tizenkilenez, más izben 
huszonegy, sőt huszonhárom tojást is, 1876- és 1878-ban, Zalában. a csácsi és bozsoki 
határban. 

a harmadik-, negyedik-, ötödiknek a bokor alatt, gaz között, barázdában, 
ökörnyomban vagy kerékvágásban keresi és mutatja ki buvóhelyét, hol a 
kicsinyek villámgyorsan és ügyesen meglapulnak . . . és midőn igy vala- 
menynyit elbujva tudja, a kakassal együtt minden cselt és fortélyt megpró- 
bálnak, hogy az ellenséget fiaik rejtekhelyei közeléből lehető messzire 
elcsalogassák. 

Bátran és önfeláldozólag szállnak szembe a veszélylyel, noha gyengesé- 
gük tudatában az ellent megtámadni nem merik, de minden figyelmét magukra 
irányitva, majd betegnek tettetve magukat, egyik erre, a másik arra száll, 
lankadtan, támolyogva, majd erőfogyottan vánszorognak, majd bukdácsolva 
le-leülnek és midőn ilyen fintákkal az ellent jó messzire elcsalogatták fiaik 
közeléből, akkor először is a jércze, egyszerre csak láthatatlanná téve magát, 
surran vissza sebesen fiaihoz, melyek rejtekükből engedelmesen egy lépést se 
távoztak és nagy sietve tovább menekül velük. 

Ezalatt a kakas folyton ide-oda csalogatva ellenfelét, midőn családját 
biztonságban véli, egy mesterfogással szintén eltünik előle, de kereső és hivó- 
szavát csak akkor kezdi hallatni, ha az ellenség egészen elvonult a látkörből 
és ujra zavartalan béke és biztonság honol körülöttük. 

Hivó-szavára a jércze azonnal örömteljesen felel, mire a kis család ujra 
egyesül, hogy kettőzött óvatossággal folytassa körutját, mely óvatosságot, akár 
éjjel, akár nappal, még a legszemesebb ragadozó vad is csak akkor tudja meg- 
lopni, ha valami véletlen kedvező körülmény jő segéitségére. 

A fiókák növekedésével az eddigi családi élet és szokásokban is némi vál- 
tozás áll be. A fiókáknak a szülékhez és ezeknek azokhoz való benső ragaszko- 
dása ugyan megmarad, hanem veszély esetén, a fiókák már a magok eszéből 
keresnek rejthelyet és menedéket és mindegyik önállóan gondoskodik, a maga 
biztonságáról. Az ellenség közeledtére felrebbennek és csapatosan tovarepülve, 
ereszkednek le a távolban és ha még egyszer fel lesznek riasztva, csak akkor 
szaladnak szerteszét egymástól, s egyik erre, a másik arra repülve, lapul meg 
valami göröngy vagy bozót mögött, vagy pedig több felé szakadozva keresnek 
más-más irányban buvóhelyet és midőn a kakas a veszélyt elmultnak vélé, 
hivni kezdi őket, melyre a fiókák egymásután felelve, közelednek; mire apjuk 
egyiket a másik után anyjukhoz vezetve, ez ujra átveszi az egybegyült család 
vezetését. A növekedés későbbi stádiumában a fiókáknak — egyiknek a másik 
után — apjuk vállairól le kell az őrködés terhét venni és ki kell állaniok az 
örhelyre, hogy a család biztonságára vigyázva, a környéken szemlét tartsanak. 
Ez a sorjában levő őrállás az iskola, melyben a fiókák lassanként kiképződnek 
és ha eközben szüleiket véletlenül elvesztik, ugy valamelyik idegen családhoz 
vagy csapathoz csatlakoznak, mert az eddigi tapasztalatok már megtanitották 
e zsenge népséget arra, hogy az egyesekre szakadozott csapat ki van téve az 
elpusztulásnak. 

Augusztus közepéig a csapat apraja-nagyja bujkálva, csendesen tartja 
magát és a tapasztalt vadász örömmel figyeli e némaságot, mert ez gazdag 
akasztékot igér az őszi vadászatokra, mert tudja, hogy csak a fészkétől meg- 
rabolt foglyok hivása hallatszik -az estalkony és regg óráiban mindaddig, mix 

csak a második költés örömei el nem némitják bennök a panaszhangokat. E 
némaság azonban megszakitódik a fiatalok szárnyrakelésével, mely junius 
végén, julius elejében történik. Az öregek zajos, aggódó és hivó hangokkal kisé- 
rik a fiatalok e röpgyakorlatait, melyet a jércze alacsonyan a föld felett való 
repüléssel, a kakas pedig oldalfelszállással kisér, mely aggodalmas hivogatás- 
nak és kiséretnek a szülék részéről csak akkor szakad vége, midőn a megerősö- 
dött és teljesen röpképessé fejlődött fiatalok a felszállásnál már nem hallatják 
azt a verébformán karicsáló félős csipogást, melyet a repülés még meg nem 
szokott és bizonytalan érzete fakasztott belőlük. 

Teljesen röpképessé fejlődve, azaz midőn a csapat felkelve, a fiatalok 
sebes, biztos szárnyalással vagy száz, százhusz lépésnyi tért átrepülnek, lassan- 
lassan megszünik a szülék vigyázata és aggodalma és az eddigi féltő gondos- 
kodás, őrködő szülői szeretet és gyermeki ragaszkodás az ugynevezett , csapat- 
barátsággá" változik át, mely a rákövetkező őszi vadászévadra már csak a tár- 
sas együvétartozóság érzetével füzi egymáshoz a szüléket és a nagykoruvá fej- 
lődött fiókákat. 

A fogolyvadászat népes állománynyal biró vadászterületen egyikét nyujtja 
a legélvezetesebb vadászörömöknek. 

Miként minden vad, ugy a fogoly is a szeptemberi csendes, derült napo- 
kon makacsul megfekszik, mert tudja, hogy érzékeire bizton ráhagyhatja 
magát, ellenben az esős, szeles napokon nyugtalan s rebbenékeny, mert az eső 
csapkodása, a szél zugása között nem hallva a közeledő veszélyt, nem érzi 
magát biztonságban és nem állnak meg lőtávolban a vadász és kutya előtt, 
hanem messzire felkelve, a nyomaikon kereső kutya előtt messzire elszala- 
doznak. 

Mig a harmat szikkadni nem kezd, addig a fogolycsapat reggelijét 
végezve, a tarlók, szántóföldek tisztásain és a barázdák között heverész és 
sokkal éberebb, riadósabb, mint napszakában, amikor is a fogoly a rejtett és 
védelmet igérő sürü növényzetet keresi fel. 

Ritka vagy csekély állományu vadászterületeken, a fárasztó keresés és 
kóborlás helyett a foglyok tartózkodási helyére egyenesen és biztosan rátalál- 
hatni, ha a foglyok már leirt reggeli hivásaira ügyel a puskás. 

A szürkület első rózsaszinü derengésénél ugyanis már megszólal az ébre- 
dező szárnyasok hivogatása, melyből az öregek erős, átható hangja mellett. 
kihallatszik a fiatalok tisztábban és finomabban csengő , girrbikkh"-je és nem- 
sokára rá zajos surrogással az öregek és fiatalok együttes hivogatása között 
felszáll az egész csapat vagy láncz, melyet egy második, sőt néha egy harmadik 
felszállás is követ, a végét azonban ennek a mozgalmas és lármás reggeli excur- 
siónak mindig a kakas többszörösen elnyujtott „girrbäkkh“-je fejezi be, mely 
egyuttal árulója a csapat tartózkodási helyének, miután e helyen keresgélve 
reggeli után, a nap legnagyobb részében is e hely közelében telepszik meg és 
sziesztál, hol aztán kutyával könnyen felkereshető. 

Szeptember első fele az igazi és legjobb idénye a feglyászatnak és röviden 
napszállat előtt egy órával, vagy néha kivételesen kissé ezentul is, a vadászat 
bő zsákmányt ad, mert a foglyok szivósan fekve tartják magukat, ezen időn 

tul, a szürkület erősbülésével neszesek, riadósak lesznek s messze, lőtávolon 
kivül kelnek fel a kutya elől. Ép igy már szeptember végével is. A teljesen 
kitolladzott csapat nem jól türi az állást és csak október hóban, a vedlés néhány 
napjában tartja meg ujra szivós fekvését; mert hát szeptember hó vége tulaj- 
donkép bezárója a fogolyvadászatnak, amint azt egy régi vadászközmondás a 
következőkkel bizonyitja: 

, Mihelyt a fogoly a sarjadzó őszi vetés első zsengéjével jóllakik, nem áll 
mep a vadász előtt." 

Ösz végével, gyakorta több csapat egygyé verődik össze és közösen ván- 
dorol, szálldogál avaron, virányon, még pedig néka ugyancsak nagy távol- 
ságokra elkóborol nyári otthonától és sokszor megesett az is, hogy egy-egy 
ilyen vándorló csapatra az erdők s rengetegek mélyén bukkantak rá, s miután 
ez a vándorló ösztön leginkább a vadászattól és fegyverdurrogástól megkimélt 
csapatokban szokott leginkább felébredni, általános vadászszabálylyá vált, 
egyetlen csapatot se hagyni tüzkeresztség nélkül a vadászterületen. 

Pár nélkül maradt kakasok, fészküket vesztett párok, szintén ezidőben 
csatlakoznak a csapatokhoz, sőt egyes szavahihető vadásztekintélyek azt állit- 
ják, hogy a fiatalabb nemzedék a fészkétvesztett öregek csapatjából más csapat- 
hoz csatlakozik. Ennek bizonyitékául egy esetet magam is láttam, ahol egy 
csapat fiatal nemzedék, egy nagyszámu, tisztán öregekből álló csapat közeléből 
riasztatott fel és tizedeltetett meg a Nimródok által. 

Az emberek üldözése után, kevés szárnyasnak akad annyi ellensége a 
világban, mint ennek a szép vörösbarna patkóval ékitett, tündöklő világos 
mellü szárnyasnak. 

A négylábu ragadozók népes sorában, a rókától a menyétig, valamennyi 
ádáz ellensége neki, valamint a nappali és éjjeli orvmadarak is pusztitják, ahol 
érik, sőt még a földeken méltóságos nyugalommal és filozofáló magábamélye- 
déssel sétáló gólya, a hollókkal és varjakkal egyetemben, ugyancsak tizedeli a 
foglyok nemzetségét, kivált a fiatalját és ha még ezen rablópusztitásokhoz egy 
erős, kegyetlen tél is hozzászegődik, akkor a legnépesebb állományból még 
irmagul se marad a rákövetkező tavasz rügyfakasztó enyhe napjaira. 

Feledhetetlen emlékü B. Dani urambátyámmal, ki a messzevidék kikiál- 
toti vadászaauktoritása volt az Alföldön, magam is szemtanuja voltam, mint 
vadászsza a róka a foglyot. Nincs az a drága és hires vizsla, amelvik különben 
xeresse és állja a vadat, mint ez a vörösbundás rabló. Még egy füszál se moz- 
dult meg körülötte, midőn a halkan gügyögő és szemelgető csapatot annyira 
megközelitette, hogy egy ugrással köztük teremhetett. Az ugrást azonban elhi- 
bázta, mire az egész csapat nagy zsibajjal a levegőbe szállt, ő pedig lombos far- 
kát csóválgatva, ravasz szemeivel ugyancsak megvigyázta, hová vágódik le 
az izes falatokat igérő pecsenye és ujra a legnagyobb vigyázattal közelükbe 
lopódzva, másodszorra magát az ugyancsak figyelő vén kakast kapta el remek 
szökéssel. És Dani urambátyám vadászos káromkodásokkal füszerezett eskü- 
dözései szerint, ez a vörös csuhás lator évenkénti rablóhadjárataiban egymaga 
a legügyesebb vadásznál több foglyot pusztit el, ha pedig kölykei is vannak, 
akkor ez a szám megháromszorozódik, megnégyszereződik. 

Boldogult urambátyám azonban még a rókánál is jobban utálta azokat 
a lesi puskásokat, kik tél és fagy idején, a didergő és koplaló fogolycsapatot 
melegedő helyén, vagy a tanvák és szérük közelében kiszórt etető helyeken lődö- 
zik halomra. Ezek annyira a gyomrában voltak neki, hogy egyet in flagranti 
tetten érve, csaknem megserétezett. Ez azonban csak az ő meleg és érző szivéről 
tett tanuságot, miután nemcsak szóval védelmezte a tél zordonságaitól amugy 
is keservesen szenvedő állatokat, hanem még idegen vadászterületeken is, az 
ő ocsuját és szemes életét szórták, hintették szét cselédei a koplaló szárnyasok- 
nak, a nyulak részére pedig egy-két darab földjén egész télen át teritett asztal- 
ként zöldelt az e czélra ültetett káposzta és más efféle vetemény . . . E szerény 
megemlékezés legyen kis része annak, a kegyeletnek, melyben emlékezete minden 
ismerősének, tudom, hogy még máig is élénken él szivében. 

Természetesen a tél fagyától didergő és elgémberedett fogolycsapat, elcsi- 
gázva az éhségtől és nélkülözésektől, könnyen prédájává válik a zsákmányra 
vadászó tollas rablóknak és kivált ónos esők idején, vagy midőn az olvadó hóra 
a hirtelen fagy erős jégpánczélt terit és a kemény takaró alól élelmét ki nem 
kaparhatva, egyes csapatok pajták, szérük, majorságok, sőt még a kisebb fal- 
vak utczáiba is bemerészkednek, hogy a szemétdombok, trágyahalmok, vagy az 
őszi cséplések helyein sovány élelem után keresgéljenek. Miként a, keményre 
fagyott hótakaró, ugy a mély és vastag hólepel szintén megneheziti életüket, 
ellenségeiknek pedig megkönnyiti a zsákmányul ejtést, miért is a mély hótakaró 
alatt, részint a ragadozók és a hideg elleni védelem, részint pedig élelemkeresés 
szempontjából, egész hosszu folyosókat, utakat és üregeket vájnak. Fagyos 
szelek s nagy havazások idején kedvelt és keresett rejthelyeik a vágások, remi- 
zek, bokrosok, kisebb-nagyobb gödrök és szakadékok, miért is az igazi és körül- 
tekintő vadász, ha területén az ilyesmik hiányzanak, tüskés gallyakból és más 
efféle gizgazból védő sövényeket, mesterséges buvóhelyeket s rejteket emeltet 
állománya részére, hanem aztán ott is legyen ám a szeme, mert az efféléket a 
róka, nyest, görény és más efféle torkos rablók is csakhamar kiszimatolják és 
valóságos vérfürdőket csapnak az ott védtelenül meglepett szárnyashad között. 

Bár fölösleges ugyan, de a teljesség kedvéért mégis csak megemlitern. 
hogy a fiatal szárnyasok husa hasonlithatatlan izü inyenczfalatokat, az öregeké 
pedig oly felséges ragout-kat ád az ügyes szakács vagy gazdaasszony kezei 
között, mely még a legkövetelőbb gourmand izlését is kielégiti. A történelem 
nagynevü, országokat és birodalmakat reszkettető alakjai között, többeket 
lehetne felsorolni, kiknél a fogoly pecsenye országok és nemzetek sorsába is 
belejátszott. Igy Antonius azért veszitett el egy ütközetet, mert nem volt képes 
a kaprival töltött fogolypecsenyét otthagyni, midőn rohamra szóltak a cor- 
nuták és tibicenek kürtjei. Nero a hizott foglyokért elengedte vazallusainak 
az évi adót. Aemiliust a fogolypecsenye állitotta talpra, hogy leverhette a fel- 
lázadt légiókat. Messalina bájait a fiatal fogolycsirkék husa tette hervadhatat- 
lanná. Locusta fogolypástétommal küldte a Styx alvilági partjaihoz a hires 
és nagyhatalmu Cajus Apulejust, kinek ékesszólásától annyira féltek a 
hatalmasok. 

Az öreg korukban fogott foglyokból — akár a kakasból, akár a tojóból 

-— ritka esetben válik szelid, kezes jószág. Vad, riadós s minden közeledési és 
szeliditési kisérletet ijedős vadsággal visszaulasító szárnyas marad és ha egyet 
nagynehezen sikerül is végre nem szeliddé, ragaszkodóvá, hanem csak nyugodt, 
a közeledést megtürő szárnyassá szoktatni, akkor is nagyon kevés örömét 
találja benne az illető, mert közönyös, semmiféle törleszkedést nem mutató és 
a legelső alkalmat a szökésre felhasználó természete végre is unottá és ellen- 
szenvessé teszi. 

Butaságnak azonban — mint legtöbben állitják — nem lehet e saját- 
ságait mondani, mert ha a fogoly észtehetsége nem elsőrangu is. de azért nem 
buta, mert a szabad természetben való élete, viselkedése e ráfogásnak ellent- 
mond. 

Tojásait a házi tyukok által minden nehézség nélkül ki lehet keltetni és 
mint kis csirkéket, szépen fel lehet öket nevelni, csakhogy a növekedés első két 
hetében hangyatojással, férgekkel és pondrókkal bőven kell tartani őket. 
A második hét közepén, vagy a harmadik hét elején meglehet kezdeni akár a 
hangyatojás, akár vágott hussal és kevés áztatott és kicsavart kenyérrel vagy 
zsemlyével vegyitett zöld tápot is; a kissé vizben megpuhitott vagy puhitatlan 
köleskása adagolása mellett. Ez időben a köleskásával és más efféle apróbb 
szemü táppal kezdhetjük szoktatni a magételre is, de a negyedik hét végén már 
megfordithatjuk az arányt és a vegyitett magétket és züld tápot nemcsak 
hogy adhatjuk, de egyenesen magvakat kell. adnunk a zöld táppal együtt főétel- 
nek, miután természetszerüleg egyenesen e tápra vannak utalva. E tartás mel- 
lett, akár szabadban, akár zárt helyiségben lesznek nevelve, erőteljes, egész- 
séges ivadékká fejlődnek, ha mindig bőséges homok (folyóvizek fenekéről való) 
és tiszta viz áll rendelkezésükre és ha ezek mellett fogságuk szük korlátai között 
egy darabka gyepes helylyel is kedveskedünk nekik, mindent megadtunk nekik, 
miket a jólétük, egészségük és tartásuk megkiván. Csak a nedvességtől, lucs- 
kos, nyirkos talajtól kell szorgosan óvnunk őket, mert ezektől elsatnyulnak és 
mindenféle pusztitó betegség csiráját szedik magukba. 

Ez dióhéjban a fiatal foglyok nevelése, melyeket kevés gonddal szépen fel 
lehet nevelni, miután fajtájuk a szárnyasok világában a legerőteljesebb és leg- 
szivósabb fejlődésü szárnyasokhoz tartozik. E szivós életerő, vagy hogy ugy 
mondjam, a külhatásoknak szivósan ellentálló fejlődési képesség már a tojás 
méhében fejlődő zsenge ivadéknál is mutatkozik, miként azt a következő pél- 
dából látjuk. 

Lenz egy fészekalja fogolytojást egy tyuk alá téve, ez két napig szorgal- 
masan ült is rajtok, de azután otthagyta őket — és midőn a hires természet- 
tudós ezt észrevette, a tojások már egész jéghidegek voltak. Két nap mulva, egy 
alkalmas kis törpe kotlót találva, ujra ez alá rakta a fogolytojásokat, termé- 
szetesen néhány friss törpe tyuktojással egyetemben. A huszonegyedik napon 
a törpe tyuktojások kikeltek, a fogolytojások azonban nem. Erre a huszonket- 
tedik napon egyet feltörve, egy eleven fiókát talált benne, de midőn a huszon- 
harmadik napon utánuk nézett, a törpe tyuk szintén ott hagyta a kotolást és a 
tojások már egészen jéghidegek voltak. Kiváncsian törte fel az egyiket és a 
tojásban ujolag egy eleven fiókát talált. Erre a tyukocskát csirkéivel együtt egy 

boritó segélyével ujra a tojásokra ültette, de másnap reggel megint csak elha- 
gyatva és jéghidegen találta a tojásokat, de midőn ujra feltört egyet, mindezek 
daczára ebben is egy életerős eleven fiókát talált. Végső kisérletül az első kotlót 
keritette elő, melynek ezalatt annyira megjött a kotoló kedve, hogy szorgal- 
masan megülte a tojásokat, melyekből a következő napon aztán a többszöri 
elhanyagoltatás daczára, virgoncz és életerős fogolycsirkék bujtak elő és szép, 
egészséges példányokká nevelődtek fel. 

Az igy felnevelt fogolycsirkék legtöbbie a házityukok szelidsége és ter- 
mészete mérvéig megjámborul, de kedvező alkalommal a kóbor, bujkáló ter- 
mészet még igy is ki-kitör legtöbbjéből. Ez elismert és sokszor tapasztalt tény. 
de mindennek daczára, viszont az is elismert és sokszor tapasztalt tény, hogy 
az igy felnevelt fogolycsirkékből a kezesség, szelidség, kedvesség és okosság 
netovábbjai lettek . . . Micsoda ellentmondás ez, vélik többen! Nem az kérem, 
mert ez frappáns bizonyitéka annak, hogy a gondos és szeretettelies bánásmód 
és nevelés képes még a legelrejtettebben szunnyadó állati lelket is felébreszteni 
és intelligenssé tenni. Természetesen. az, ki az állatápolást és tartást csakis 
egyedül az élelmezésben véli és azt tartva, hogy ezzel mindent megtett, azután 
rá sem néz többet, az ilyen megnyilvánulást nehezen fogja elérni. vagy, ha 
vakszerencséből néha eléri is, hát az nem az ő érdeme, hanem a véletlené! 
Ugyanis az állati lélek egyes intelligensebb és finomabban fejlett idegszerve- 
zettel biró példányoknál magától is megnyilatkozik a természettől általában 
megadott és megszabott határoknál nagyobb mértékben. De csakis egyes kivé- 
teles esetekben, mig, ha komolyan és szeretetteljes bánásmóddal foglalkozunk 
velük, gondozzuk, neveljük őket, még a „legbutábbnak“ tartott állatnál is fel- 
ébreszthetjük a szunnyadó értelmet és okossá, intelligenssé és ragaszkodóvá 
tehetjük, mert ma már nem szükséges azt hosszan bizonyitgatni, hogy az álla- 
tokban az értelem mellett, mint ezzel rokon szellemi tulajdonságokat: többféle 
nemes érzelmeket is fel lehet ébreszteni. 

Nagyon hosszura lehetne szőni e theoretikus elmélkedéseket. de e rövidke 
kitéréssel csak azt akarom bizonyitani, hogy a butának, vadnak, és értelem- 
nélkülinek declarált foglyokból honnan és hogyan kerül ki mégis annyi okos, 
ragaszkodó és intelligens példány? . . . 

Ennek megfejtését rövid szavakban ismételjük tehát még egyszer: a sze- 
retetteljes, gyöngéd ápolás, nevelés és gondozás teremti a szelid, ragaszkodó 
és értelmes állatokat és azokat teremt a, foglyokból is! Én magam láttam vagy 
nyolczal, tizet, melyek csudái voltak a szelidségnek és legalább tizszer-husz- 
szor ennyiről hallottam és olvastam szavahihető egyének állitásaiból . . . 

Így Nyiregyházán egy áldott jóságu öreg kisasszony, ki a mellett, hogy 
kötőiskolát tartott, egész menageriát tartott az állatokból és leány növendé- 
keivel szintén megkedveltette az állatok iránti szeretetet, mely a mellett, hogy 
az állatot nemesiti, nemesiti egyuttal a lelket is mindenkinél! 

A mindenféle szárnyasok között, volt neki egy fogolykakasa. melyet fiók 
korában egy erdélyi rokona a csirkékkel együtt hozott neki. A kakasnak 
, Órás" volt a neve, mert, ha jó kedve volt, hosszu , taktaktak"-szerü ketyegést 


hallatott. 

Ettől kapta nevét! Órás ismerte a tanulólánykákat egyenkint, sőt, ha 
nevüket hallotta, tudta már ki jő és szárnyait leeresztve, nagy sietve elibük 
futott a kis utczaajtóig. A. kötőóra alatt, hol az egyik, hol a másik lányka mel- 
lett sziesztázott és ugy a reggeli, mint a délutáni ozsonnákból, mindegyiktől 
részt követelt magának. Általában a változatosságot nagyon szerette, mert 
nemcsak a macskával, kutyával együtt evett, hanem a csiz, rigó, vörösbegy, 
fülemile vályuiból is együtt csipegetett ezekkel. A nap bizonyos óráiban a föl- 
dön szemelgető galambokkal barátkozott, de a kötőiskola végén, alkony felé a 
tyukokkal kaparászott és mulatott az udvaron és mig asszonya le nem feküdt, 
azaz a mig gyertva égett, addig fel nem kereste alvóhelyét, mely asszonyának 
az ágya mellé állított szék alatti szakajtó-kosár volt. Az idegent az első pillan- 
tásra megismerte. Nem félt ugyan tőlük, de nem is közelitett hozzájuk, hanem 
bizonyos távolban, egyik lábát felhuzva megállott és magasra nyujtott nyak- 
kal, hosszan és figyelmesen megnézte őket. Ha valaki megtetszett neki, akkor 
ismert taktakját hallatta megnyugtató, lassu hangon, ellenben, ba ellenszenvet 
érzett irántuk, mi gyakran, kivált szeles mozdulatu, bangosan nevető. kiáltozó 
beszédü egyéneknél történt, akkor taktakját izgatott tollborzolás között, való- 
ségos intő, alarmirozó harczi riadóként harsogtatta. Urnőjétől el nem maradt, 
még a sétatérre ís elkisérte, szorosan mellette szaladozva. Ha idegen kutyát 
látott, villámgyorsan szoknyája alá bujt és midőn urnője a padra ült. ő köze- 
lében a füszálakat csipegette és bogarászott a sétatér gyepágyain. A levesben 
főtt tésztától kezdve a sült, főtt husig mindent megevett. A tejes kukoriczát 
mód nélkül szerette. Legjobban nyersen, Je sülve és főzve is kedvencze volt, 
valamint a főtt kukoriczaszem is, mely szemeket rendesen csőrével háromfelé 
vágva, szedegette fel. A kenyérmorzsa, kalács-, kuglóf-, tortadarabkák, édes 
sütemények egyforma deliciával lettek általa elfogyasztva, ugyszinte a hus- 
levesben főtt zöldség is, kivéve a petrezselymet és hagymaféléket, ellenben a 
krumpli mindenféle alakban, még nyersen is kedvelt falatja volt neki, sőt 
urnője nagynevetve emlegette, hogy midőn grojersajtot evett, ,Órás" még 
abból is csipegetni kezdett, a turósgaluskáról pedig a turóval együtt a töpör- 
tyüt is felkapkodta, mely esetekből viszont az világlik ki, hogy szoktatás által 
mi mindenfélére rá lehet az állatot is szoktatni! . . . 

A másik nevezetes fogoly egy „Panna“ nevü volt, mely nőneve daczára 
egyike volt a legszebb kakasoknak, a melyeket csak láttam. 

Ez egy közelünkben lakó nyugalmazott kapitányé volt, ki városunkban 
arról volt hires, hogy egy farkast és egy hiuzt tartott udvarában. 

Panna otthon hüséges kisérője volt gazdájának minden lépésénél és oly 
bátor és féltékenyen ragaszkodó volt, hogy a kiérdemült vizslát, mindig irigyen 
elverte, ha az gazdájához törleszkedni próbált. A kertben gazdájával egyetem- 
ben generális tisztogatást vitt véghez az eper és hónapos retekágyak apró 
csigái és mindenféle kukaczai között s midőn gazdája — szenvedélyes kertész 
lévén — virágpalántákat ültetett, Panna oly figyelmesen szemlélte minden 
mozdulatát és ugy járt, forgolódott a kezei körül, mintha ő is meg akarná 
tanulni. Reggel, midőn a nap kelni kezdett, hangos szóval hirdette a hajnalt 
és urához az ágyba repült és rendesen oldala mellé telepedve, egy félórát ő is 

elbòbiskolt még vele. de a rendes felkelési időn tul nem hagyta nyugodni. 
Izgett, mozgatt, ingét huzogatta. ujjait, kezét kopogtatta, ha nem akart fel- 
kelni és midőn ura mosdani kezdett (télen, nyáron övig mosdott hideg vizben 
és egész tócsát csinált maga körül). Panna a mosdó alatt futkosva, felborzolt 
tollakkal, leeresztett: szárnyakkal engedte magára hullni a cseppeket, melyek 
néha egész bőrig áztatták, ugy, hogy alig birta magát a veranda napsütötte 
küszöbén elnyujtózva, megszárogatni. Ez volt kedvencz helye, miután a 
væaxrda oszlopa sürün be volt futtatva a gobca skarlátvörös virágtölcséreivel 
és midőn a nap erősen tüzni kezdett, ennek levelei alá huzódott és onnan ész- 
lelte csillogó, okos szemeivel az udvarban történteket. 

isbéd után, melyben ő is lehetőleg részt vett az asztal körül sétálva, sze- 
degetve. midőn ura a kávé mellé pipára gyujtott a verandán. akkor Panna 
homokfürdöt vett. Egy deszkaládácskában állandóan volt készitve neki a pom- 
pás folyófenéki homok, melybe egész gyönvörüséggel és kéjjel hevert bele, 
minden szál tolla közé belerázva a homokszemeket. S fürdés végével pedig, 
midőn ura a rózsafákat vagy gyümölcsoltványokat nézegette, tisztogatta, ő a 
közelében tyukként kaparászott és négy óra tájban a mezőkre nyiió hátsó kert- 
ajtón ál, nagy sétát tett ura társaságában a mezőkön és réteken. A kapitány 
beszélte, hogy gyakran felelgetett a, fürjek pity-palatytyára vagy a bujkáló 
fogoelycsapatok gyügyögéseire, de még csak nyomát se látta nála, hogy hivo- 
gató, vad rokonait szeretné felkeresni. 

Vagy hét évig volt Panna a kapitánv birtokaban, midőn szeretett ura 
meghalálozott, kinek elhunytát e hü és ragaszkodó szárnyas annyira szivére 
vette, bogy harmadnapra rá — bujában elpusztult . . . 

Mélyen megindító volt nézni — hallottam a kapitány jóval fiatalabb 
öcscsétől elbeszélni, — minő aggályos és szomoru kereséssel futkosta be a 
házat, midőn kőn szeretett urát a temetőbe vitték. Helyét nem találva, nyug- 
talan, bánatos sietséggel járta be ura szokott tartózkodási helyeit, panaszos 
hangokat hallatva, kereste a házban, kertben, udvaron mindenfelé... Hiába 
kináliák legkedvenczebb falatjaival, többé egy szemet sem: evett, hanem a nap 
nagy részét az ágy előtt és a verandán való szomoru gubbaszkodásban töltve, 
harmadnapra, napalkonytáján megdermedve találtuk a verandán a mellett a 
nagy fonott karszék mellett. a melyben bátyám mindig ülni szokott. 

Csak e két hosszabb példát emlitettem fel a butának és vadnak állitott 
fogolyról, de tudnék még többet is felhozni és czikkemet azzal az állitással 
zárom be, hogy mindenki többé-kevésbbé kedves és értelmes szárnyas barátot 
nevelhet magának a fiatal fogolycsirkékből! A kinek ez nem fog sikerülni, az 
magára vessen, mert nem a fogolyban, hanem az ő fonák gondozásában és 
nevelésében lesz a hiba! 








A fekete párduez 


Állatszeliditők. 


Harsognak a trombiták, a réztányérok csengnek és menydlörög a nagy 
dob puffogása. Ebbe a lármás zenébe beledörren az oroszlán orditása, a tigris 
komor bőgése s a párducz rekedt nyávogása, a majmok sivitásától, a papa- 
gájok rikácsolásától kisérve és mikor ez a fülsiketítő zajongás elhallgat, akkor 
a kikiáltó hangja harsan fel, hogv: „most kezdődik az előadás az állatsereg- 
letben, melynek centrálkalitjában eddig nem látott mutatványokat végez az 
állatszeliditő betanított oroszlánjaival, szeliditett tigriseivel s csodaszámba 
menő dresszirozott párduczaival . . ." 

Az állatszeliditő akkor már készen áll, csak a közönség betódulását 
várja. Hatalmas, herkulesi alak, izmai egy capuai viadoréval versenyezhetnek, 
mégis, a mint gömbösvégü, rövid korbácsának a nyelét szorongatja. izmos 
ujjai izgatott remegéssel babrálnak azon, mert, ki tudja, vajjon élve tér-e 

vissza állatainak a ketreczéből? Ha pedig neje és gyermekei vannak, nem 
tudja, viszontlátja-e őket? 

Ez a gondolat minden előadás alkalmával az eszébe jut — és méltán! 
Mert hiába vannak vadjai a szelidség végső fokáig dresszirozva, a vadállat 
mindig vadállat marad, alattomos és megbizhatatlan természetü; hiába rejt 
korbácsának gömbje halálosan ölő robbanó löveget magában, hiába állnak 
kéznél az őrök, villákkal. elválasztó rácsokkal és más segédeszközökkel, mire 
ezeket használatba veszik, akkorra már rendszerint megtörténik a szeren- 
csétlenség. 

A legtöbb szerencsétlenség abból származik, hogy az állatszeliditő állatai 
szelidségében elbizza magát, azután nem számol az állatnak faji s egyéni ter- 
mészetével és szeszélyeivel, továbbá figyelmen kivül hagy némely csekélynek 
látszó jelenséget, a melynek pedig rendszerint nagyon sulyos következményei 
szektak lenni, végre pedig nem gondol az állat életkorával. 

åz elbizakodottságnak és meggondolatlanságnak kiáltó példáját mutatja 
a következő eset. 

Az , Eagle" nevü gőzhajón a Baylei-Armstrong-féle állatsereglet részére 
egy fekete párduczot szállitottak New-Yorkba, mely egy erős deszkarekeszbe 
zárt vaskalitban volt a fedélzeten. Midőn az utasok ezt megtudták, mindenki 
látni szerette volna ezt a ritka pasasért, mit gazdája az élelmes yanke arra 
használt fel, hogy ülőhelyeket rögtönözve a fedélzeten, a kiváncsi utasokkal 
belépő dijjakat fizettetett. 

Miután néhány száz utas volt a hajón, ez az ötlete meglehetősen jöve- 
delmezett, midőn pedig a vele utazó szeliditő kijelentette, hogy 150 dollárért 
kész bemenni a párducz ketreczébe és vele különféle mutatványokat végezni, 
a közönség szivesen ráfizette ezt az összeget. 

Voltak, akik erre a vállalkozásra .a fejüket csóválták, mert ez a párducz 
nem a. Szunda-szigetek kisebbfajta fekete párducza volt, hanem egy három és 
fél éves afrikai Felis pantherának a fekete változata, egy oroszlán nagyságu 
és erejü állat, mely egy kétéves bikát képes elvinni az állkapcsai között. 

Ezt a fékezhetetlen vad természetü bestiát a szeliditő már négy hónapig 
Hamburgban dresszirozta és mint elsőrendü ritkaságot akarta New-Yorkban 
bemutatni. l 

A feitünés elkerülése végett eddig mindig csak éjszakánként etették és 
midőn levették a deszkarekesz falait, az ođdakészitett juhnegyed láttára meg- 
látszott vadulni, olyan szökellést, fuvást és orditást vitt véghez . . . Midőn 
pedig betolták neki a juhhust, melyet a szakács egy darab marhacsonttal tol- 
dott meg, a nézősereg összeborzadt, mert a juhnak gerinczét és az erős lábszár- 
csontot piskótaként morzsolta szét rettenetes fogaival, miközben fekete pofájá- 
ból olyan ördögileg szikrázó szemek villantak a közönségre, hogy néhányan a 
kapitányhoz siettek és kérték, hogy tiltsa meg a szeliditőnek a bemenetelt. 

A kapitány azonban igazi vankee nyugalommal csak vállait vonogatta: 

— Psaw! Se apja, se gyámja nem vagvok a szeliditőnek! Tehet, mit neki 
tetszik! Ha vásárra akarja vinni a bőrét, én nem tilthatom meg neki! . . . — 

mondá egykedvüen, s e mellett ő volt az első, ki 100 dollárba fogadott, hogy a 
szeliditő nem kerül ki ép bőrrel a kalitból. 

Ez a példa gyujtott! A többi yankek is fogadásokat tettek és a nyeremény 
felét mindenki a szeliditőnek igérte oda, ki jókedvüen mosolygott a bajusza 
alatt, mert egészen biztos volt a sikerről. 

Csak arra nem számitott és azt nem vette észre, hogy a párducz az örö- 
kös sötétségtől, a hajó folytonos ingásától és a gépezet zakatolásától ki van 
véve a sodrából, hanem elbizva magát abban, hogy eddigi próbálkozásai baj 
nélkül sikerültek, félrehuzta a kalit hátulján levő reteszt és fogai közé véve 
robbanó golyóval ellátott rövidnyelü vasbunkóját, lehajtott fejjel s négykézláb 
bujt be a kalitkának alacsony ajtócskáján. 

Mielőtt azonban lábraállhatott és a bunkót kezébe vehette volna, azalatt 
a villámgyorsan, rövid pillanatok alatt a párducz az ajtó zörejére hátrafor- 
dulva, egyetlen szökéssel rávetette magát és a másik pillanatban feje kásáva 
morzsolva, eltünt a vadállat torkában . . . . 

A hires Cassanovának és Wilhelmnek az volt a hátborzongtató forcemu- 
tatványuk, hogy fejüket az oroszlán kitátott torkába dugták. Ez a mutatvány 
mind a kettőjüknél számtalanszor minden baj nélkül sikerült. Egyszer azon- 
han a rettentő állkapcsok összecsukódtak és mindkettőnek feje ott maradt az 
oroszlánok torkában. A szerencsétlenségnek az volt az oka, hogy Cassanova 
elfeledte lenyiratni a haját s néhány hosszabb hajszála megcsiklandozta az 
állatkirály torkát, Wilhelm pedig arczát sértette meg a fogak egyikében és a 
kibugyanó meleg vér szagára az oroszlán önkénytelenül összecsappantotta a 
fogait. 
Wilhelmnek a felesége is ügyes és merész állatszeliditőnő volt és külö- 
nösen hires volt nagyon szelid Fatima nevü nubiai nőstényoroszlánjáról. Fér- 
jének halálát minden évben meggyászolta és egy izben az jutott eszébe, hogy 
ezen a napon szokásos jelmeze helyett fekete utczai ruhában lépjen oroszlánjai 
közé. Fatima a szokatlan öltözet láttára morogni kezdett s kedvetlenül és aka- 
ratoskodva végezte produktióit és midőn Wilhelmné erre korbácsával reáütött, 
nagy orditással rávetette magát és jobb karját töből leharapta neki. A segit- 
ségére siető személyzet alig tudta kimenteni a feldühödt oroszlán körmei közül. 

A szépségéről hires Miss Senide esete a legérdekesebb lélektani esetek közé 
tartozik s páratlanul áll a maga nemében. 

1900-ban a párisi Cirque d"Hiverben tartott egyik előadásán Princz 
nevezetü óriási nagyságu és példátlan szelidségü himoroszlánja, mely öt év 
óta minden parancsának vakon és készségesen engedelmeskedett és vele szem- 
ben korbácsra soha nem volt szüksége, makacskodni és engedetlenkedni kez- 
dett. A miss erre korbácsával arczonlegyintette, mire az oroszlán reárohanva, 
leteperte és fejét kezdte marczangolni, iszonyu ordítás és hördülések között... 

, Nem tudom leirni azt az érzést. — beszéli Miss Senide emlékirataiban, 
— midőn anyám rémült sikoltásait hallottam! A közönség sikoltozásai közül 
csak ez az egy hatott reám és az jutott eszembe, hogy áldott kezeit többé meg 
nem csókolhatom. Fájdalmat, félelmet nem éreztem; inkább sajátságos tom- 
pult érzéketlenség vett rajtam erőt . . . A pillanatok multak . . . Éreztem a 

nyakamon végigpatakzó vér melegét, midőn Princz az arczomba harapott és 
szikrázó szemei az én elhaló tekintetemet keresztezték. Erre egy mentőgon- 
dolat villant hirtelen agyamba. Félig aléltan emelém fel kezeimet és czirogatni 
kezdtem Princznek haragos ránczokba szedett pofáját . . . Princz! Princz! 
kiáltottam neki hizelgőleg. Czirógatásaimra rögtön eleresztette fejemet és okos 
tekintetét rám vetve, farkcsóválva sompolygott a, ketrecz másik oldalára . . ." 

„Beismerem, hogy nem számoltam a természetével s nem lett volna 
szabad feldühösitenem! — beszéli tovább a miss, de mindezen tanulság 
daczára, ujra beleesett ebbe a hibába Dublinban, hol makacskodó és rossz- 
kedvü nőstényoroszlánját, Fatimát, midőn korbácsával mindenáron engedel- 
mességre akarta szoritani, az ugy összemarczangolta, hogy félévig feküdt 
sebeiben. 

Legendával határos a berlini Berta nevü szép állatszeliditőnőnek a tra- 
gikus esete is. Egy lovaskapitánynak volt a menyasszonya, de az esküvőjük 
előtti napon Szahara nevü oroszlánja halálra marczangolta. Azt állitották 
róla, hogy oroszlánja szerelemféltésből ölte meg. Ez szépen és poétikusan 
hangzik! Sajnos azonban, hogy az érzékeny szíveknek ezt a gyengéd gondolatát 
oja kell módosítani, hogy a vőlegény közvetlen a ketrecz előtt gyönyörködött 
menyasszonyában. kinek szemei inkább ő reá, mint állataira figyeltek és igy 
elfeledkezve a szükséges óvatosságról és vigyázatról, hátrálás közben érzéke- 
nyen rálépett az oroszlánra, ki erre aztán fellobbanó dühében szétmar- 
czangolta. 

A hetvenes évek elején a franczia származásu Bidelt nagyon fellengős 
módon az „állatszeliditők királyának" nevezték, pedig éppen nem érdemlette 
meg e czimet, mert ugy látszik, hogy a saját állatainak a karakterét és ter- 
mészetét se ismerte, vagy elég botorul és vakmerőn nem gondolt vele. Az 1878. 
évi párisi világkiállitás szenzácziói közé tartozott, hogy feltünni vágyó hölgyek 
és gavallérok Bidel kiséretében idegizgató látogatásokra jártak az oroszlán- 
ketreczbe. 

Egy ilyen vizitnél azonban majdnem megjárták, mert az egyik oroszlán 
az ismeretlenek járás-kelésétől nekivadulva, reájuk rontott . . . A vendégek 
egymás hegyén-hátán ép bőrrel ugrottak ki a ketreczből, de , Bidel király" 
urat rutul össze-vissza marczangolta éppen a legszelidebb és legmegbizhatóbb 
oroszlánja. Nem halt ugyan bele, de egész életére való bénasággal fizette meg 
a tréfát! 

Hampelt és Kludskyt hasonló sors érte; a nyolczvanas évek hires állat- 
szeliditőnőjét: Helliot Klárát szétlocscsant koponyával vonszolták ki a, ketrecz- 
ből, a szépségéről hires, franczia származásu Marguerita kisasszonynak jobk 
karját tőből harapta le kedvencz oroszlánja . . . Számtalan ilyen esetet 
lehetne még felsorolni, de még csak kettőt említek fel belőlük. 

Az egyik a Bridgman-féle menazsériában történt Angliában, melynek 
tulajdonosa Tamás, ismert nevü állatszeliditő volt és Cordona kapitány név 
alatt tartotta mutatványait. 

Kedvencz oroszlánja, a kitünően idomitott Wallace, a vasárnapi előadást 
megelőző próbák alkalmával igen ingerülten és akaratosan viselkedett és 

mialatt a többi négy oroszlán Cordona korbácsának engedelmeskedve, a szom- 
széd kalitba kullogott, Wallace kalitjának egyik szögletébe huzódott vissza és 
abban a pillanatban, midőn Cordona tekintetét róla elforditva, másfelé nézett, 
vad szökéssel reávetette magát és a földre teperve, körmeit urának husába 
vágta.A nézőközönség rémült orditozása még jobban ingerelte a dühös bestiát! 
Cordona lélekjelenlétét megőrizve, egy ideig mindenkép védekezett és midőn 
segitségért kiáltozott, olyasmi történt, ami eddig páratlan és egyedüli a maga 
nemében! 

Cordona segélykiáltásaira a másik négy oroszlán is a kalitba rohant és 
egyenesen gazdájuk védelmére sietve, Wallace-ra vetették magukat. Rettenetes 
küzdelem folyt az öt vadállat között és Cordona kapitányt bizonyosan meg 
lehetett volna menteni, ha a segélyére siető személyzet villáival és vasrudjaival 
a küzdőket még jobban fel nem bősziti. A nagy felindulásban mindenki fejét 
veszté és senkinek se jutott eszébe, hogy a kalit hátsó ajtaját kinyissa, igy aztán 
Cordona Wallace által a szó szoros értelmében darabokra szaggattlatott. 

Cordonát emberei nem egyszer intették, hogy örizkedjék és adjon tul 
Wallace-on, mivel az már több izben támadó kedvet mutatott vele szemben, 
de mivel párját ritkitó, hatalmas példány volt az Atlasz-hegységből, nem birta 
rászánni magát . . . 

Wallace-t ez eset után agyonlőtték, mert az a vadállat, mely gazdáját 
szétszaggatta, többé idomitásra nem alkalmas. 

Belgrádban, a Brodar Maxim-féle állatseregletben egyik tigris már 
napok óta nem akart engedelmeskedni és betanult mutatványait, különösen az 
abroncson való átugrást egyáltalán nem akarta végezni, s mig a másik két 
tigris engedelmesen végezte a dolgát, addig ez szikrázó szemekkel a kalit egyik 
szögletébe huzódva, leső pillantásokkal kisérte az idomitó minden mozdulatát. 

Egyik esti előadás alkalmával Maxim mindenáron az abroncson való 
átugrásra akarta kényszeriteni és midőn a tigris nem engedelmeskedett, kor- 
bácsával reáütött, de abban a, pillanatban az reáugrott s körmeit a vállába 
vágva, fogait Maxim fejébe mélyesztette. 

A herculesi erejü idomitó erre a tigrist torkon ragadva, egyetlen taszitás- 
sal messze ellökte magától, midőn azonban ki akart a kalitból menekülni, az 
ott levő hyéna rohanta meg s ugyanekkor a tigris is megujitotta támadását. 
Vérfagyasztó küzdelem állott be az idomitó és vadjai között, melyek orditva 
rángatták ide s tova, mig végre az elősiető személyzetnek sikerült néhány pil- 
lanat mulva Maximot kiszabaditani. A küzdelem alatt a másik két tigris moz- 
dulatlanul a kalit szögletébe huzódva, torkaszakadtából orditott. Szerencséje 
Maximnak, hogy ezek nem vettek részt a küzdelemben, mert akkor menthetet- 
lenül ottveszett volna, igy is hét mély tigris marta és több mint harmincz 
hyéna okozta sebbel, törött lábbal és vérében uszva vonszolták ki a kalitból. 

A felsorolt példákból láthatni, mely dolgokra keli ügyelni az állatido- 
mitónak és hogy némelykor minő csekély elnézés, figyelmetlenség vagy változás 
okozza a legnagyobb veszedelmet! 

Ha jól emlékszem, a hirneves Armstrong mondotta, hogy egyetlen állat- 


250 ÁLLATSZELIDITÖK 


szeliditő sem ágyában hal meg, hanem valamennyi a vadak körmei között 
lehelli ki a lelkét és az eddigi példák igazat adtak neki. 

A leghiresebb álltszeliditők voltak: a Batty- és Anderson-családok, 
Bruce, Cassanova, Kaufmann, Prohaszka, Wilhelm, Kleeberg, Martin és a 
Kreutzbergek stbbi, mégis közülök is sokan müvészetük martyrjai lettek, mert 
hát a vadállat bármily szelid és tanult legyen is, mindig kiszámithatlan vad- 
állat marad. 

Pedig hát a Battyak valóságos csudákat műveltek a szelidités és idomi- 
tás terén, ugy hogy azt mondták róluk, hogy bizonyos bódító erejü ázsiai 
növény segitségével tompitják el és szeliditik meg vadjaiknak az érzékeit. 

Mert Batty, kivált az öreg, valósággal kedélyeskedett tigriseivel, orosz- 
lánjaival és párduczaival. Főelve volt neki, hogy az állatban fel kell ébresz- 
teni a lelket és nem szabad méltatlanul bántani, kinozni és ingerelni. A dél- 
előtti próbák kezdete előtt végigjárta a fenevadak kalitjait. A rácson át benyult 
hozzájuk, hizelgőleg megsimogatta, megveregette őket, nyájasan beszélt hoz- 
zájuk, sőt egy izben arczát a rácshoz nyomva, szivarjának füstjét tréfásan 
oroszlánjainak a szeme közé fujta, mire a hatalmas állatok tüszszögve ugrot- 
tak hátra, de azután ujra odasiettek, hogy Batty czirogassa és csókolgassa 
öket. Pedig Batty mindig ugy jött ki a ketreczből, hogy ruhái rongyokban 
fityegtek le róla és melléből, karjaiból és vállaiból a vér serkedezett mindenkor 
és ha kérdezték tőle, hogy meg van-e sebezve? azt felelte rá: , nem, csak meg- 
karmoltak", mert ezeket a sebeket állatjai nem rosszakaratból, hanem játék- 
ból, enyelgésből ejtették rajta idomitás közken, midőn hatalmas éles karmai- 
kat önkénytelenül jobban kieresztették, mint kellett volna. 

Batty egy izben fogadott egy angollal, hogy etetés alkalmával legnagyobb 
oroszlánjától elveszi a konczot. És ezt a fogadását meg is nyerte! Az oroszlán 
haragosan orditott ugyan s rettenetes körmeit és fogait mutogatta, de mégsə 
bántotta. 

Egyik ápolója szintén utánozni akarva gazdáját, benyult a ketreczbe, 
hogy megvakarja az oroszlán fejét. De rettentő módon megjárta. Az orosz- 
lánok rárohantak és karját könyökben leharapták. Hiába rohant oda maga 


Batty, hiába korbácsolta és rivallt reájuk — még az ő mesés hatalma se 
használt, csak akkor huzódtak vissza, midőn a szerencsétlennek a karját 
leharapták. 


Battynak az elveit, idomitási módját és titkos szereit a többi hires szeli- 
ditők is alkalmazták. 

Igy egyik-másik opiumot, porrátört belladonna levelet, Mandragorát 
használ, mely bóditószerek eltompitják az állatok érzékeit és ezáltal vadságuk 
se ébred fel oly könnyen. 

Bruce, Anderson, Kleeberg állitólag a macskafaju ragadozókkal való 
mutatványainál mindig valeriana növénynyel dörzsölte be magát, vagy pedig 
gamanderrel (Teucrium marum), mert ennek szagát a macskafaju ragadozók 
szerfelett szeretik s ez az illat kellemes bódultságba ringatja érzékeiket. 

Azzal pedig, hogy a lelket iparkodnak bennük felébreszteni, már régen 
el van ismerve, hogy a legtöbbre mennek. Ez és a szelid bánásmód, valamint 

az állat természetének és egyéni karakterének tüzetes tanulmányozása ma 
már főfeltételei az idomitásnak. 

Az állatokat ütéssel, veréssel, tüzes vassal, égő röppentyükkel, pisztoly- 
durranásokkal megfélemliteni és ezekkel megszeliditeni és idomitani nem lehet. 
Ez régi kegyetlen és oktalan slendrián! amelyekkel alaposan el lesznek rontva! 
Igaz, hogy a csuszás-mászásig meghunyászkodók és félénkek lesznek, de egy- 
uttal ravaszok, alattomosak és boszuállók maradnak és csak a legcsekélyebb 
kedvező alkalom kell nekik, hogy dühük és vérszomjuk egész vadságában 
kitörjön. 

Prohaszka, Kleeberg és a Kreutzbergek az idomitás további főelveinek 
tartják, hogy: 

állatjainak egyetlen mozdulata se kerülje el a figyelmét, hanem mind- 
egyiket külön-külön és azután együttesen folytonosan szemmel tartsa, háta 
mögé lehetőleg ne engedje kerülni őket és ha valamelyik boszus vagy ingerült, 
be se lépjen hozzá; 

a makacs, engedetlenkedő vagy duzzogó vadat ne erőltesse, ütéssel ne 
ingerelje, ha vonakodik, hanem inkább hizelgéssel, jó szóval csillapítsa le és 
hagyja békében, mig magától engedelmeskedni fog; 

figyeljen folytonosan állatai szemeire, ha a pupillák nagyok és körala- 
kuan kigömbölyödnek, az a, harag és ingerültség jele; 

az idomitó lehetőleg mindig egy és ugyanazon jelmezben jelenjen meg 
az állatok között s a rikitó és kiáltó szineket lehetőleg kerülje; 

kerülje az erős, ingerlő illatokat és a pálinkát; hanghordozása és mozdu- 
latai lehetőleg nyugodtak és egyformák legyenek. 

Áttérve magára az idomitásra, minden szeliditő lehetőleg a legfiatalabb 
korukban szerzi be állatait és lehetőleg maga neveli fel. A vén korukban befo- 
gott ragadozókat bizonyos fokig meg lehet ugvan szeliditeni, de idomitásuk 
lehetetlen. 

A szeliditő azzal kezdi az idomitást, hogy maga eteti és gondozza álla- 
tait, miután az idomitásnak legelső feltétele az, hogy az állat megismerje és 
megszeresse a gazdáját. 

Az etetést először a rácson kivül kezdi, azután egyesekhez bemegyi a 
kalitba, s ott adja nekik az étket. Barátságosan szólitgatja őket s erőszakosan 
nem kényszeriti semmire, nem ijesztgeti, nem üti, veri egyiket sem. 

A melyik közeledésére morog, fogait vicsorgatja, azt többszörös jó fala- 
tokkal igyekszik megnyerni és mikor már megengediki a hátukat simitani, 
gyengéden megpróbálja a fejüket vakargatni, mert az oroszlán és tigris, 
mint macskafajok, szeretik a simogatást s ilyenkor fejüket hozzádörzsölik 
az idomitó kezeihez. 

A szeliditő ekkor már hozzá kezdhet a mutatványokra való idomitás- 
hoz, melyeknek elseje. rendesen azzal kezdődik, hogy a rácson át egy darab 
deszkát nyujtanak be neki, a melyet a kalit fenekén keresztbe állit, hogy az 
oroszlán megtanuljon rajta keresztül ugrani. Ehhez egy rövid korbácsot 
használ, a mely csakis intésre, pattintásra, nem pedig ütésre való. 

Ha ezt már többféle magasságban megtanulta, következik az abroncson 

való átugrás, a melyet először szorosan a deszka fölé kell tartani, hogy az 
állat megérthesse, mit akarnak tőle. Ezen a módon tanulja meg az oroszlán 
urát is átugorni. Ugyanis az ugy áll először meghajolva, később kiegyene- 
sedve, az ugró deszka mellé, hogy midőn az oroszlán ugrik, a deszkával együtt 
rajta is átrepüljön. Hat-nyolcz leczke rendesen elegendő, mert az oroszlán e 
tekintetben igen intelligens és értelmes állat. 

A nehezebb mutatványok közé tartozik az, hogy lefeküdjék és ura ráül- 
hessen vagy ráállhasson. 

Az idomitó először lovagvesszőszerü korbácsával czirógatólag az állat 
hátára vereget, azután kezeivel lenyomni igyekszik. Ha ez nem sikerül, először 
kezeivel nehezedik rá és ha ezt eltüri, csak akkor ül vagy áll reá teljesen. 

Az idomitásnak legháthorzongatóbb mutatvánva az, midőn az idomitó 
fejét az állat kitátott torkába dugja. Ennél ugy jár el, hogy jobbjával az 
oroszlán orrlyukait, baljával pedig alsó ajkát erősen megfogja. E fogás követ- 
keztében az oroszlán állkapcsa nagyrészben erejét veszti és a száj annyira 
kitátható lesz, hogy fejét kényelmesen belédughatja. 

Ezt a mutatványt Batty produkálta először és sok idomitó világhir- 
nevet szerzett veie és méltán, mert csak egy hajszál csiklandozza meg ilyenkor 
az oroszlán szája padlását vagy ha érdes nyelve megsérti az arczát vagy 
nyakát — vége van. A rettenetes állkapcsok olyan erővel csappannak össze, 
hogy feje a torkában marad. 

A másik nagy veszedelem e mutatványnál az, hogy tiz oroszlán közül 
hat bizonyosan ilyenkor talpával az idomitóba kapaszkodik és körmeit min- 
den rossz szándék nélkül kieresztve husába vájja. 

Bármilyen rettenetes érzés is ez, az idomitónak nyugodtan, mozdulatla- 
nul kell maradnia, mig körmeit magától vissza nem huzza, különben elve- 
szett. A legkisebb rángatásra, taszitásra, a körmök önkénytelen ingertől indit- 
tatva, még mélyebben hatolnak testébe, az oroszlán pedig a ránczigálás s a 
kiömlő vér láttára rendesen megvadul és ekkor az idomitó elmondhatja a 
Confiteor-ját! 

Az a mutatvány, midőn az oroszlánokat s tigriseket a kalitban korbács- 
csattogások, pisztolylövések és behemoti orditozás között sebes futásban körül 
hajszolják, kergetik, rendesen az alsóbbrendü állatseregletek mutatványa és 
ezt csak fiatal, fejletlen állatokkal lehet produkálni. Ha az oroszlánnak a 
sörénye kinől, mi rendesen három-négy éves korában szokott történni — ezt 
a mutatványt nem lehet vele megkisérleni. 

A kapföldi oroszlánt nem igen lehet megszeliditeni és ha megszelidül is, 
mindig hamis és megbizhatlan marad. A szeliditésre legalkalmasabbak a 
berberoroszlánok. 

Az ujabbkori állatszeliditők között a vakmerőség netovábbját Martini 
követte el azzal, hogy a párisi hyppodromban oroszlánjait minden ketrecz és 
vasrács nélkül a porondra vezette. A közönséget csakis a lámpák és az ala- 
csony korlát választotta el az oroszlánoktól s daczára enneki az eszeveszett 
vakmerőségnek a közönség zsufolva özönlött a hyppodromba. 

Az első jelenetben Martini, mint állatviadalra itélt római rabszolga 

jelent meg egy tőrrel és lándzsával felfegyverkezve az árénát utánzó porondon, 
tiz éves nőstény oroszlánja pedig dörgő orditással és fogait vicsoritva rohant 
reá. Martini lándzsájával feléje döfött, de az oroszlán megragadta s midőn 
rövid dulakodás után erős kézzel kirántotta a lándzsát, ujra reátámadt, Mar- 
tini ugy tett, mintha a torkába döfné. Ez a mutatvány több izben szerencsé- 
sen sikerült és oly természethüen volt adva, hogy midőn az oroszlán tátott 
torokkal feléje szökött, a közönség kedvére elborzongott rajta és földet rengető 
tapsokkal jutalmazta. Egyizben azonban Fatima megvadulva a nagy tapso- 
lástól, dühbe jött és orditva szökött Martinira, ugy hogy ez lándzsáját oly 
erővel döfte a torkába, hogy hanyatt lökte vele. Az oroszlán fájdalmában 
elbődült, de ura parancsára mégis engedelmesen melléje telepedett, de fájdal- 
mában még akkor is folyvást üvöltött. 

A második jelenetben egy oroszlánt és egy tigrist vezetett a porondra 
és ezeket lábai elé fektetve, többféle mutatványokat adott velük elő. Piéce de 
resistance-nak az oroszlán lehevert és Martini melléje heveredve, fejét a, 
oroszlán nyakára hajtotta, mintha aludnék, a tigris pedig melléje feküdve, 
talpával átölelte a nyakát és hosszu hajával játszott . . . 

A közönség erre a jelenetre mindig tombolni szokott elragadtatásában, 
mit egy izben az oroszlán megunva, felszökött és egészen a lámpákkal meg- 
rakott korláthoz menve, fogait mutogatva, iszonyu szemekkel nézett a közön- 
ségre. A tapsoló publikumnak erre a jelenetre minden hang a torkába 
fagyott rémületében, Martini pedig felugorva, az oroszlánt helyére visszapa- 
rancsolta. Szerencsére az rögtön engedelmeskedett és nyugodtan visszafeküdt 
ura lábaihoz mert különben czifra jelenetet ért volna meg a hyppodrom 
közönsége . 

A tigris ravaszabb, alattomosabb és ezért veszélyesebb az oroszlánnál. 
Beszéltem a Cross-féle nagy állatsereglet egy állatszeliditőjével, ki azt mon- 
dotta, hogy tiz oroszlánja közé a legkisebb gond és aggodalom nélkül lép be, 
de valahányszor a tigris kalitjába lép, mindig elszorul a szive és Istennek 
ajánlja a lelkét! 

Ugyancsak ez az olasz származásu Vercelli Pietro beszélte, hogy midőn 
egyizben a tigris kalitjába lépett, csak akkor vette észre, hogy mód nélkül fel 
van ingerelve. 

Gyors ugrással szökött tehát vissza az ajtó felé, de a tigris gyorsabb 
volt, mert egy szökéssel közte és az ajtó között teremve, elzárta a menekülés 
utját és lehasalva, szikrázó szemekkel ugráshoz készült. Rettenetes perczek 
voltak ezek! A tigris egy hétéves óriási himpéldány volt és én hiába iparkod- 
tam tekintetemmel megfékezni. Szikrázó szemeit rámmeresztve, sunnyogó 
morgás között kuszott felém mindig közelebb és minden bizonynyal ott vesz- 
tem volna, ha maga az igazgató, Cross, ki a mutatványoknál mindig a tigris 
kalitja mellett szokott lenni, ritka lélekjelenléttel be nem nyul a rács között 
és megragadva a bestia egyik hátsó lábát, a rácson át kifelé rántotta. 

E váratlan támadásra és a fájdalomtól a tigris elbődült és arra felé 
fordult, én pedig ezt a perczet felhasználva kiugrottam a kalitból és becsap- 
tam az ajtaját. 

A tigrisnél még alattomosabb és gonoszabb természetü az afrikai pár- 
ducz, a fekete párducz pedig valamennyi között a legvadabb, legveszedelme- 
sebb és legkiszámithatatlanabb, azért valóságos csodaszámba ment, midőn az 
amugy is hires Kreutzberg-féle állatseregletben a tulajdonos egy afrikai 
fekete párduczczal végzett mutatványokat. A hyénától gyáva természete miatt 
nem igen kell félni, de makacssága, konoksága miatt, idomitásra nem igen 
alkalmas. Mindazáltal néha megtörténik, hogy idomitójára támad s ilyenkor 
isten irgalmazzon neki, mert a hyena állkapczájában rettenetes erő lakozik. 
Egy puskacsövet és egy ökör legvastagabb lábszárcsontját piskótaként mor- 
zsolja össze és a hyenától mart sebekből az idomitó nem gyógyul fel soha! 

Az állatseregletek az állatkertekkel egyetemben a tudomány és ismere- 
tek terjesztésének a misszióját végzik — de az állatidomitás izgalma és veszé- 
lyes látványosságát be kellene tiltani, mondják némelyek! 

Erről lehetne pro és contra sokat beszélni, szerintem azonban, ez — 
ha nem alacsonyodik le az állatkinzás hóhéri mesterségéig és az eszeveszett 
vakmerőség oktalan hóbortjáig, — szintolyan nemes művészet, mint bármi 
más, mert benne az emberi szellem és fensőség magas és nemesitő hatása 
nyilvánul meg az állatokra nézve. 

Az ujabb kor hiresebb állatseregletei: az amerikai Titus, Ambourgh, 
Astley, Robinson, az angol Cross, Jamrach, a német Daggefell, Hagenbeck és 
a Kreutzberg-félék. Kivált ez az utóbbi hires a maga nemében, mert a legrit- 
kább állatpéldányok vannak benne valóságos diszpéldányokban képviselve — 
és a mi fő, a Kreutzbergek nem kapzsi haszonhajhászatból, hanem nemes 
ambitióból és szenvedélyből tartják fenn és az idomitást valósággal magasabb 
művészi ággá fejlesztették. 

Az állatsereglet tulajdonosának a helyzete azonban nem valami rózsás! 

Először is a rengetegszáinu állatnak a fentartása, élelmezése és gondo- 
zása, a megfelelő szolga- és gondozó személyzettel együtt, tömérdek pénzbe 
kerül, azután annyi mindenféle véletlen esélynek, veszteségnek van kitéve, 
hogy némelykor a legcsekélyebb elnézés folytán sulyos anyagi károkat 
szenved! 

Igy a Daggefell-féle menageriában történt, midőn az külön vonatján 
Passauból Bayreuthbe érkezett és sátrának felállitásához fogott, iszonyu büz 
áradt ki abból a ketreczből, melyben nyolcz oroszlán volt együttesen bezárva. 
Midőn a védő deszkafalakat a ketreczről leemelték, rettenetes látvány tárult 
szemeik elé! 

A hét oroszlán vérszomjtól szikrázó szemekkel, vértől csepegő torokkal, 
neki vadulva rontott a rács vaspálczáinak, a nyolczadiknak pedig — a leg- 
szebb és legnagyobb Atlasz-hegységi példánynak — csak sörényes feje és 
egyes szétszaggatott testrészei hevertek egy óriási vértócsa közepében! Micsoda 
harcz és küzdelem lehetett az, midőn a hét oroszlán utközben, a ketrecz sötét- 
jében a nyolczadikra támadt. hogy szétszaggassa és felfalja! 

Senki sem emlékszik hasonló esetre, de mégis megtörténik ilyen, sőt még 
másféle is. 

Igy a Kreutzberg-féle állatseregletnél, midőn az előadásnak vége volt. 

az elefántot ismét visszavezették rendes helyére, a nagy központi kalitkába, 
mely különben az együttes mutatványoknak szokott a szinhelye lenni! Az 
oroszlánketrecz ajtaja azonban rosszul volt bezárva és egyik himoroszlán 
fellökve az ajtót, besurrant és az ottlevő elefántra vetette magát és karmait a 
hátába vágva, marczangolni kezdte. 

Az elefánt, egyik lába a rácshoz lévén lánczolva, nem tudott eléggé 
védekezni és tehetetlen dühében és kinjában bőgött, trombitált és toporzékolt. 
A személyzet — noha mindjárt segitségére rohant és az oroszlánt ketreczébe 
visszakergette — nem sokat segithetett, mert az elefánt néhány nap mulva 
beledöglött rettenetes sebeibe, mi legalább 18—20.000 márka kárt okozott a 
tulajdonosnak. 

Ilyen és hasonló esetek gyakran fordulnak elő. Az állatseregletek zsu- 
foltsága és a ketreczeknél minden talpalatnyi térnek a kihasználása követ- 
keztében, egyik-másik ragadozó átnyulkálhat a szomszéd ketreczekbe és ilyen- 
kor majd a füle, egyik szeme vagy pedig a farka bánja meg a szomszéd lakó- 
nak a játék végét. Az ilyen megcsonkitott állat aztán fele értékét veszti. Igy 
rapta. Az állat azelött megért 10.000 márkát és csonkasága miatt 3000 már- 
kára szállt le az értéke! 

Az állatszeliditést és idomitást már a régi görögök, de különösen a 
rómaiak, nagy mérvben kultiválták. Keleten pedig különösen Habes, Tripolis 
és Nubiában, valamint Indiában még a mai nap is nagyon is virágzik. 

A tripolisi nagyurak háremeiket oroszlánokkal őriztetik, miután ezeket 
az éber háremőröket nehéz megvesztegetni. Elfogadják az ajándékot, de fel- 
falják az ajándékozót is vele együtt. Theodor, a volt abessziniai négus, ha 
trónján ült, mindig négy oroszlán hevert lábai előtt és a halálraitélteket orosz- 
lánjaival szaggattatta széjjel. A mostani négusnak apja, nagyatyja szintén 
szeliditett oroszlánokkal kisértette magát mindenfelé. Az indiai ráhják és 
maharadzsák udvarában szelid tigrisek járnak-kelnek a csarnokokban vagy 
pompás ketreczekben fődiszét képezik a kerteknek. 

Az európai és az ujvilági állatidomitók őséül azonban, noha 1811-ben 
született, mégis az amerikai származásu Vorboys van Amburghot kell tekin- 
tenünk. 

Ennek az embernek csudaszerü és rejtélyes hatalma volt az állatok 
megszeliditésére és születését is a következő csudálatos álom előzte meg. 

a1811-ik évnek julius havában az Oneida-öböl melletti rengetegben, 
Vorboys van Amburgh telepesnek a felesége a fáradtságtól ellankadva, 
mélyen elaludt egy vén hyckory fának a tövében és azt álmodta, mintha a 
medvék, farkasok, vadmacskák és cuguárok szelid kutyaként ki-bejárnának 
a házában, ő pedig egy nagy oroszlánfejből és talpakból készit ebédet övéi 
részére. 

Mikor ebből az álomból felébredt, megszületett a fia, kit a keresztségben 
Izsáknak neveztek. 

A szomszéd telepes lett a keresztapja, ki ezt az álmot ugy magyarázta, 
hogy a kis Izsák egykoron a legvadabb állatokat is meg fogja szelidíteni, az 

apa ellenben jót nevetett a jövendölésen, mert ő maga olyan leküzdhetetlen 
rettegést és iszonyatot érzett minden vadállat iránt, hogy ez lett oka a halálá- 
nak is, mert egy izben, midőn a városba rándult, egy fordulónál véletlenül 
egy életnagyságra festett vadkannak a képétől annyira megijedt. hogy bele- 
betegedve, többet fel sem kelt ágyából. 

A fiatal Amburgh Izsáknál ellenben már zsenge korában beteljesült a 
keresztapa jövendölése, mert a többi gyermektársai játékát kerülve, bogarak- 
kal darazsakkal és hangyákkal játszadozott s minden idejét ezekkel töltötte el. 

Midőn kissé nagyobb lett, a kisebb fajta emlős állatok iránt kezdett 
érdeklődni és a szomszéd félszerek egereit és patkányait, valóságos alattvalóivá 
szegődtette, mert többször látták, a mint szerény vacsoráját az egerek, patká- 
nyok és gyikok között szétosztotta, a melyek ugy körül rajzották, kisérték, 
mint valami fejedelmet az alattvalói. 

Édes anyja, ki minden effélét lelkéből utált, kérte, fenyegette, sőt néhány- 
szor derekasan el is páholta érte, de mind nem használt, Izsák csak annál 
szenvedélyesebben ragaszkodott az állatokhoz. 

Hetedik évében ült először lóra s attól a percztől fogva, a legvadabb 
paripa se birta levetni a nyeregből s igy idővel egyike lett a legjobb lovasok- 
nak, ugy, hogy Kentucky államnak minden vad és fékezhetlen lovát. hozzá 
vezették megfékezni, a mely már 12 éves korában önálló és elég tisztességes 
keresetmódot biztositott a számára. 

Édes anyja jámborul és isteni félelemben nevelte és midőn egy izben a 
bibliának ezt a helyét olvasták: , Sokasodjatok és szaporodjatok el a földön, 
hogy urai legyetek a föld állatainak, az ég madarainak és a tengerek halai- 
nak . . ." Izsák, fejét tenyerébe hajtva, gondolkozni kezdett és azt kérdezte 
anyjától? , Ha igy van, miért futnak az emberek a tigris elől s miért engedik 
magukat a oroszlántól szétszaggattatni?" 

És midőn édes anyja nem tudott e kérdésre megfelelni, villogó szemek- 
kel igy kiáltott fel: 

— Hát én megmondom! A vadállatok azért félelmesek, mert mi, embe- 
rek, gyávák és kislelküek vagyunk! Erejük és kegyetlenségük daczára, ők a 
gyengébbek és az emberi tekintet erejével, az emberi szellem és akarat fen- 
sőbbségével, le lehet őket igázni! 

Ezt a theoriát, melyben Amburgh Izsák az állatszeliditésnek a titkát 
már akkor kitalálta, nemsokára a gyakorlatban is teljes mérvben alkalmazta. 

Minden szabad óráját Kentucky vad rengetegeinek a bebarangolásával 
töltötte és a rókák, farkasok, bölények és vaddisznók természetét tanulmá- 
nyozva, ezek szeliditésével tett kisérleteket. 

És nemcsak sokat megszeliditett közülök, hanem szigoru rendet tartva, 
valóságos erdei rendőrséget szervezett. Ha valakinek a ragadozók nyulait, 
birkáját vagy szárnyasait elrabolták, Amburghoz fordultak a tettes megbün- 
tetése, vagy elfogatása végett; ki a legtöbb esetben ki is fürkészte a rablót és 
derekasan elhusángolta, de a vérét egy állatnak se ontotta ki soha! 

Egyetlen fegyvere egy rövid vaspálcza volt, a mivel az állat hátának 
bizonyos részére szokott ütni, a nélkül azonban, hogy veszedelmesen meg- 

sértené. Nem tartotta szükségesnek, hogy az állatot megfoszszák szabadságá- 
tól s nem is tette azt soha, hanem vagy a bozótban lesett rá, vagy pedig bar- 
langjába csuszva, lepte meg. 

Amburgh barátja: Watt Ephraim az amerikai lapokban következőleg 
irja le őt: 

„Öt láb magas, inkább vézna, mint tellett alakja mellett, ritka erővel 
volt megáldva és ezt a fizikai erőt vasakarata, aczéledzettségü idegei még 
inkább nevelték. Vonásai gyengédek s nőiesen lágyak voltak, de szemeiben 
valami leirhatatlan erő és kifejezés rejlett. Nem szuró és villogó tüzes fekete 
szemek voltak ezek, hanem valami oly megbénitó és lenyügöző fakó, hideg, 
nyugalom és szilárd erő rejlett bennük, hogy a vadállatok nem birtak tekin- 
tetének ellenállni és mintha magnetikus erő rejlene bennük, engedelmesked- 
tek neki." 

Öt évet töltve a rengetegekben, megunta a szárazföldet és tengerre kiván- 
kozott. Nagy sietve tehát egy feketeszinü Baribal medvét keritett hatalmába 
és azt Hióbnak keresztelve, vasbotjával maga előtt arra a hajóra hajtotta, 
mely Bombayba készült. 

Ez alatt az ut alatt lett Hiobnak az idomitása teljesen befejezve, még 
pedig ugy, hogy urának intésére, rögtön a habok közé ugrott. Ezzel az ered- 
ménynyel azonban nem: volt teljesen megelégedve, hanem két fókát is beido- 
mitott ugy, hogy medvéjével versenyt usztak, halakat fogtak és apportiroztak, 
mint a legjobb vizslakutya. A hajón mindenki bámulta ezt a mestermüvet, 
csak Amburgh nem velt megelégedve. Ő egészen másra vágyódott; egy czápát 
szeretett volna minden áron megszeliditeni és erről a szándékáról, daczára a 
kapitány és a hajótisztek intéseinek, semmi áron sem akart lemondani. 

Egy reggelen, éppen midőn Hióbbal a fedélzeten reggelizett, egy hatal- 
mas czápa bukkant fel a hajó közelében. Vasbotját megragadni, magát a kor- 
láton átvetve, a habok közé rohanni, egy pillanat müve volt csak! A kapi- 
tány megállittatta a hajót és az egész legénység a fedélzetre gyülekezett, mialatt 
Amburgh egyenesen a félelmes szörny felé uszott, mely tátott torokkal siklott 
feléje és rettenetes fogaival megragadva Amburgh vasbotját, magával együtt 
azt is a mélybe rántotta alá. 

Hiába igyekezett Amburgh botját a fürészesélü, acélkemény fogak közül 
kirántani, nem sikerült, ugy, hogy végre is botja nélkül kellett a felszinre küz- 
Jeni magát. A czápa azonban nyomon követte és mielőtt a leeresztett mentő- 
kötelet megragadhatta volna, már annyira a sarkában volt, hogy csak gyors 
alábukással tudott a rettenetes fogak elől menekülni és midőn ujra felbukott, 
egy szigonyért kiáltva, nyugodtan várta, mig a tengernek ez a vérszomjas 
tigrise felé közeledik és midőn ez megtörtént, a szigonyt a czápa hátába 
lóditva, a rajta függő kötelet a fedélzetre dobta, mit a matrózok azonnal meg- 
ragadtak és teljes erejükből a vergődő czápát a viz felett igyekeztek tartani. 
Amburgh hivására Hiób azonnal a vizbe vetette magát és urának intésére a 
czápát megragadva, rettenetes talpaival agyonszoritani igyekezett; a miben 
néhány jól czélzott puskagolyó is segitett neki, mire hurkot vetve rá, a ször- 
nyeteget a fedélzetre vontatták. 


Donászy: Tengereken innen. tengereken tul. 17 

Bombayba érkezve, a nyughatatlan természetü Amburgh ujra Ameri- 
kába kivánkozott vissza és szerencsésen New-Yorkba érkezve, Hióbbal együtt, 
barátságot kötött egy Titus nevü állatsereglet tulajdonossal. 

Amburgh az az ember volt, a milyent Titus csak kivánhatott magának. 
A föszeliditőt egy nőstény oroszlán, midőn a szomszéd ketreczbe akarta 
átterelni, szétszaggatta és vele együtt a két segédkező ápolót is megsebesítette. 

Erre Amburgh vasbotjával felfegyverkezve, a vértől párolgó bestia ket- 
reczébe lépett és vasbotjának egy ütésére, szemeinek egy tekintetére, a fel- 
dühödött bestia meghunyászkodva, feküdt lábai elé, mire Titus azonnal 
főidomárjává nevezte ki. 

Innen -Londonba hajóztak át az egész 70 kocsiból álló menageriával, 
hol az ott működő Astley czirkuszszal egyesülve, Amburgh a nagy czentral- 
kalitban oroszlánok, tigrisek és párduczoktól körülvéve, mutatta magát. 

Itt mutatta be ő legelőször azt a, vérjegesztő látványosságot, hogy fejét 
először annak az oroszlánnak a torkába dugta, mely nem rég a főidomárt szét- 
szaggatta, azután pedig legnagyobb tigrisét kétlábra állitva, ennek a torkába 
dugta a fejét. 

A közönség tombolt elragadtatásában! Ő lett a nap hőse és a czirkusz 
bevétele hetenként 8000 font sterlingre rugott, miután a közönség, egvmásra 
liczitálva a jegyek árát, tolongott az előadásokra. 

Irók, tudósok s az előkelő világ eleje viziteltek nála, fiatal nemesek nagy 
összegeket ajánlottak fel neki,-ha megtanitja őket az idomitás titkaira. 

A bámulat és csudálkozás azonban akkor hágott tetőpontra, midőn 
Amburgh kihirdette, hogy kedvencz tigrisével együtt léghajón fog felszállni 
a magasba és onnan szállóernyő segitségével fog leereszkedni. 

Midőn azonban egész London erre a sohse látott mutatványra tódult, az 
óvatos rendőrség az utolsó pillanatban betiltotta, mire Titus—Astley önérze- 
tükben megsértve, elhagyták Londont és Párisba utaztak. 

Itt szintén Amburghot ünnepelte az egész franczia Babylon, de a szem- 
füles rendőrség a léghajó-mutatványt itt is betiltotta, a mire innen egyenesen 
New-Yorkba hajóztak vissza és Amerika szabad földjén, végre sikerült ez a 
sohse látott hallatlan mutatvány. Amburgh felszállott és baj nélkül le is 
ereszkedett kedvencz tigrisével, — de csak egyetlen egyszer. 

Itt Titus nemsokárá meghalt és Amburgh lett a menageria tulajdonosa, 
de néhány év mulva ő is megunta a vándoréletet és állatseregletét eladva, 
megnősült és New-Yorkban pompás palotát épittetve, mint gazdag ember, 
gyöngéd családapa és a szegényeknek és szükölködőknek legjobb barátja halt 
meg egy légycsipés következtében. ; 

Csudálatos iróniája a sorsnak! Az az ember, ki tekintetével és energiá- 
jával a legfélelmesebb vadállatokat igázta és győzte le, a legkisebb és leghit- 
ványabb állatnak, egy nyomorult légynek a csipésétől halt meg. Egész New- 
York siratta és sirkövére ezt vésték fel: „Amburgh Izsák, az állatok királya." 









Szövömadártelep. 


A fürjek viadora. 


Madrasz-fürjnek (Coturnix camba- 
yensis), de cambay-fürjnek is nevezik ezt 
a jó rigónagyságu, de a mi fürjeinknél 
jóval kisebb szárnyast, melynek hazája 
egész India, a melynek minden részében 
feltalálható. A nyilt erdőségekben, a sürü 
dsungel bozótokban, a helyenként bokrok- 
kal benőtt füves hegyoldalakon épp oly 
otthoniasan tanyát üt, mint a termőfölde- 
ken, a hol 6—8 főnyi s néha nagyobb 
falkákban is apróbb rovarokra s férgekre vadászgatva, a különféle magvak- 
ban leli táplálékát és midőn a nász ideje nála is beköszönt, egy-egy bokrocská- 
nak vagy lombosabb fücsomónak árnyas tövében sekély gödröt kaparva, azt 
vékony szálu füvel lazán kibéleli és abban többszöri párzás után rakja le 
január és márczius közötti időben, 5—7 darab tojását, melyet a nőcske 21 
napig ül, mialatt a himecske szorgosan vigyáz a fészekre. 

A mint látjuk tehát életmódja s természete sokban egyezik a mi für- 
jünkével, sőt még szinezete is megfelel a fürjköntös typikus rajzolatának, a 
mennyiben a himecske feje, pofácskái szép barnásvörösek, fejhátulja világo- 
san hullámzott szürkésbarna s ugyanilyenek feketén hullámvonalazott háta 
és szárnyai. Farka barna, fekete sávval, hasa szürkésbarna, melle feketén hul- 
lámzott fehéres szinü. Csőre s szemei szintén feketék, lábai vörösek. A nöcske 


ellenben sötétbarna; fejének elején világos és feketés pontokkal finoman tar- 
T 


260 A FÜRJEK VIADORA 


kázott; felső és alsó háta szürkésbarna feketén és világosan csikozva, szár- 
nyai fakóbarnák, farka feketés, világos hullámcsikozással, torka fehéres, 
pofái, melle, hasa, világos vörösesbarnák, csőre fekete, de lábacskáik világos 
szaruszürkék, tehát a himtől könnyen megkülönböztethető. 

Midőn Hagenbeck Krisztina árjegyzékében e fürjecskét 1887. évben 
jelezve láttam, először kérdést intéztem hozzá egynémely tulajdonságaira 
nézve, mire ő a következőket irta: , Ez a fürjecske a tulajdonképeni , viador- 
fürj", mert ha két himecskét egymásra eresztenek, a nézők a legkecsesebb 
harczi játékot élvezendik, mert két betanitott vivókakas nem verekszik olyan 
elszánt dühvel és makacs kitartással, mint ez a kis szárnyas, a mely külön- 
ben pompás énekével is megérdemli a gondozást." 

E tulajdonságaiért Indiában is, hol , Girzának" vagy „Girza pittának" 
nevezik, egyike a legkedvelt szárnyasoknak. Alig van kunyhó, hogy az eresz 
alatt egy bambuszból font hosszu, lapos kalitkában ne hallatná egy-egy 
himecske, kivált napkelte és napnyugta táján üvegtisztán csengő és fokozato- 
san mindig a felsőbb regiszterekbe emelkedő rythmikus verését, a mely a mi 
fürjünkéhez csak annyiban hasonlit, hogy meg van benne is az a bizonyos 
tiktakszerü menet, de sokkal lágyabb, üvegcsengésszerüen édesebb tisztaság- 
gal és sajátszerü fülbemászó modulátiókkal . . . 


De nem ez a szép ezüsttisztán csengő éneke az, a miért Indiában any- 
nyira kedvelve van, hogy a módosabb benszülöttek ereszei alatt öt, hat, sőt 
néha egy tuczat kalitka is függ, hanem harczias és verekedő tulajdonsága 
teszik annyira kedveltté és keresetté, hogy néha még az a szegény vizhordó 
is, kinek nemcsak kunyhója, de jóformán betevő falatja sincs, az oldalán függő 
zacskóban, vagy csinosan fonott táskában egy-egy girzát rejteget, hogy szom- 
széljának a girzájával szembe állítva, fürjviadalt rendezhessen és keservesen 
szerzett néhány garasát az ezen való fogadásban elveszithesse. 

Az európai lóversenyeken sem tétetnek a fogadások lázasabb izgalom- 
mmal, mint a girzaviadaloknál és a mint nálunk egy-egy délczeg paripa miatt 
a gazdája lábai alól elfut az egész vagyona és minden dominiuma, ugy 
Indiában is egy-egy girzának a kitartása és ügyességétől függ, hogy gazdag 
tulajdonosa nem-e mint koldus hagyja ott a küzdő teret? 

Ez a sport Indiában már az ősidőktől kezdve virágzik s maguk a szent- 
nekstartott brahminok is hódolnak e szokásnak egész szenvedélylyel. 

Miután ez a fürjfaj igen könnyen szelidül és hamar kezes lesz, a viadalra 
könnyen betanitható, annál inkább, mivel nem sok tanitás kell neki, mert a 
himecskék nemcsak a párzás idején, Je minden perczben tüzbe jönnek és 
harczra készek, alig, hogy egymás csatára hivó jelhangját meghallják. A mint 
pedig megpillantják egymást, villogó szemekkel, felborzolt tollazattal roban- 
nak egymásra és minden elképzelhető módon, csőrvágásokkal, rugással, sar- 
kantyuzással, szárnycsapásokkal és egymásra való ugrálással igyekszik egyik 
a másikat leteriteni, vagy mennél több tollát kitépve, a küzdhelyről meg- 
futamitani. 

Hogy a himecskék harczias kedvét fokozzák és még böszebbé tegyék 
öket, mint ezt a viadalra betanitott egyes bülbül fajoknál is tenni szokták, 

bizonyos borsnemü növénynek a törött magvait keverik ételük közé, a mely- 
nek erejétől aztán valósággal megvadulnak .s megrészegülnek. Egy-egy erő- 
teljes, jó viador hirében álló girzáért néha két-háromszáz koronát is fizetnek, 
miután a fürjviadaloknál, melyet „girzambiának“ neveznek, épp ugy, mint a 
chinai és délamerikai kakasviadaloknál, magas pénzben járó fogadások tör- 
ténnek, sőt egynémelyik szenvedélyes fogadó, mint elébb már emlitettük, min- 
den vagyonát elveszti a fürjviadalokban, mely annyira nemzeti szokássá nőtte 
ki magát, hogy az angol hóditás előtt az audhii, a nepali és egyéb indiai fejede- 
lemségekben, a girzáknak külön udvartartásuk és személyzetük volt, melynek 
feje egyike volt az udvar föbb méltóságainak, sőt maguk. a maharadzsák is 
saját magas személyükben leereszkedve, nagy szenvedélylyel üzték a. fürjek 
harczra való idomitásának nemes passzióját. 

A madraszfürjek fogása hálókkal, hurkokkal és csalmadárral történik, 
vagy pedig egy szabadillafajtáju növénynek a bóditó nedvébe áztatott mago- 
kat szórva el, könnyedén elfogdossák az elkábult és repülni nem tudó 
szárnyasokat. 

Az angol tisztek és európai vadászok azonban kicsisége daczára, elég 
passzióval lövöldözik öket, mert husuk, kivált az év bizonyos szakában, midőn 
a vadköles és bizonyos borsónemü növények apró magvaitól és a vadkendertől 
jól felhiznak, igen izletes. ; 

Vadászatuk a csendes, száraz és forró napokon, daczára neszes és igen 
óvatos természetüknek, nem nehéz, mert ilyenkor kevés bujkálás és hajszolás 
után, erős szárnycsatlogás között, hangos hivószavukat hallatva, egyszerre 
felkelnek s egyenes irányban tovahuzva, rövid repülés után, levágódnak a fü, 
vagy gazos közé. Zivatarra hajló, szeles, borult vagy esős napokon ellenben 
igen nehéz őket felzavarni, mert ilyenkor olyan gyorsan, olyan ravasz és óva- 
tos bujkálással surrannak mindenfelé, hogy alig lehet puskavégre kapni egyet 
is belőlük, sőt még a kutya is csak nehezen tudja őket rövid felrebbenésre birni. 

Annál érdekesebb azonban, a hogyan a benszülött ind főurak és a jobb- 
módu birtokosok vadászszák őket és ebben is, mint minden ilyen fajta dolog- 
ban, hihetellen fényt és pompát fejtenek ki. 

E czélra ugyanis egy piróknagyságu, kicsi sólyomfajt, a Hierea coeru- 
lescenst, vagy mint benszülött nyelven nevezik, a , Muti" használják. 

Ez a szó annyit tesz, mint: , maroknyi nagy", vagy: ,egy marékra való". 
Fzzel a sólyom kicsinységére czéloznak, miután az embernek a markába 
kényelmesen belefér és midőn a társaság girzavadászatra indul, mindenki 
valósággal markába szoritva, viszi magával szeliditett és betanitott Mutiját 
s midőn végre a lármától és hajszolástól ijesztett fürjek a sok ide-oda bujká- 
lás után végre felrebbennek, a Mutit, mint egy követ, valósággal utánuk 
hajitják. 

Ez a karcsu testü, felül kékesfekete, alól fehér és rozsdavörös kis sólyom, 
merészségre és támadó vérszomjra nézve vetekedik bármelyik nagy sólyom- 
fajtával és midőn sebes dobással tova repittetik, éles visitást hallatva, szár- 
nyal a menekülő fürjek után és egyet kiválasztva, nyilgyorsan a fölébe röp- 
pen és addig veri, tépi, szaggatja rá-rácsapó szárnyalással, mig a halálra 

rémült és ellankadt fürj a földre nem zuhan és ekkor reácsapva, szemeit vag- 
dalja és addig marczangolja, mig gazdája oda nem siet és ujra a markába 
nem veszi. Jutalmul rendesen ez a kis rabló a fürjnek agyvelejét kapja, mely, 
mellesleg megjegyezve, mint a némaság és süketség elleni gyógyszer szerepel 
a bráhminok régi orvosi könyveiben. 

Ugy emlékszem, hogy Dél-Francziaországban és Olaszországban kisér- 
letet tettek e fürjfajtának a meghonositásával. Ez a kisérlet azonban, mely 
inkább curiosumnak, mint komolynak volt vehető, nem sikerült, miután a 
kitelepitett és meleg éghajlathoz szokott fürjek a rá következő hüvösebb esős 
napok alatt elpusztultak. 

Ez természetes ís, mert ez a fürjfaj meghonositásra nem való, mert any- 
nyira kényes természetü, hogy a mi mérsékelt és változatos klimánkat nem 
állja ki. 

A fogságot ellenben, megfelelő, gondos ápolás mellett jól kiállja. Én 
1887-ben Hagenbecktől hozattam egy himet, azután pedig az alfeldi Reihe 
czégtől egy párt. Táplálékul fehér, senegal köles és fénymagból álló keveréket 
kaptak, egy kevés mák s törött kendermag, valamint fülemile-étek hozzáadá- 
sával. E mellett bőven lisztférget, félig érett utifümagfüzéreket, kölest kalász- 
ban (Kolbenhirse) és igen tágas, hosszu lapos kalitkát, bőven homokkal, mert 
a mozgásra és futkosásra tágas helyet kivánnak. Télen átlag 16—18 foknyi 
meleg, világos, derült és nyugodalmas helyen voltak, hová a nap besütött, 
mert a napsugárban és homokban szerfelett szeretnek heverni és kotorászni. 
E tartás mellett igen jól megmaradtak, vigan és szorgalmasan énekeltek. 

Nálam nem költöttek, de, mint tudom, több madárbarát szerencsésen 
tenyésztette őket volierekben és madárszobájában, a hol épp ugy, mint hazá- 
jában, a lerakott gyeppázsitba, csekély gödröt vájva, laza módon kibélelték 
füszállal és más effélével. A költés márczius végén történt és 21 nap mulva a 
fiatalok kikelve, vidáman követték szülőiket. A fiatalok apróra vágott tojás- 
sárga, duzzasztott hangyatojás és vizzel kevéssé megnedvesitett édes kuko- 
riczaliszt, vagy buzadara keverékkel lettek mindaddig tartva, mig magra 
kaptak. A fenti éteknél, a kukoriczaliszt és dara helyett, tojáskenyérmorzsát 
is lehet venni. A fiókák igen kecses és fürge kis teremtmények s anyjuk a leg- 
kisebb zörejre, rögtönösen hivó hangját hallatta, mire, ha messzibb voltak 
tőle, lelapulva rejtőztek mindaddig, mig csak védőleg a szárnyai alá nem 
szedte őket. 


A tevepárducz. 


A régiek igy nevezték a zsiráfot, miután latin nevét (Camelopardalis 
giraffa) a tevéből és párduczból kombinálták össze elég találóan teveszerü 
magas alakja és párduczszerüen foltozott szinezete után. A ki a zsiráfot a 
mérsékelt éghajlatu országok állatkertjeiben, kivált a mi nyomoruságos állat- 
kertünkben látta, hol az állatok akklimatizálás helyett, torquemadai kinzással 
párosult vak tudatlanságból, pusztulásra vannak kárhoztatva. annak fogalma 
sem lehet arról a festői és plasztikus szépségről, a mit ez az állat tropikus 
napfénytől izzó hazájában mutat, a hol sötéten foltozott világos-vöröses 
narancsszinü bőre minden. izommozdulatra más-más szinekben játszik, akár 
a napfény teljvilága aranyozza, akár pedig a mimozák sötétzöldje vet reá 
árnyékos reflexet . . . 

Ez a hatalmas vad az állatvilág egyik legszebb, legsajátosabb és legérde- 
kesebb egyede! 

Ugyanis a. kérődzők csoportjában egymaga alkot egy fajt s fajának 
mását hiába keressük az állatvilágban. 

Teremtésénél, mintha a természet szintén szeszélyeskedni akart volna, 
miként a gnunál! Csakhogy, mig a gnu teremtésénél a természet szörnyeteget 
produkált, addig a zsiráfnál egy fenséges óriást alkotott a vadász és termé- 
szetbuvár szivét megdobogtató minden szépséggel felékesitve s daczára annak, 
hogy alkatának minden része más-más állatéból látszik összetéve lenni, egészé- 
ben mégis harmonikus, szép és egyöntetü. 

Alakja egy rézsutosan épitett lótest, melynek hátulja majd egy félméter- 
rel alacsonyabb a három méter magas előtestnél. Hátulján a szamáréhoz 
hasonló hatalmas bojtos fark fityeg, elején pedig a hosszu tevenyakon egy 
finom és ékes lófej nyugszik, a legszelidebb tekintetü gazella szemekkel és két, 
felálló szarvacskához hasonló szőrrel benőtt nyulványnyal, ellenben a szemei 
fölött látható harmadik szarvféle nem egyéb, mint egy meglehetős nagyságu 
csontkidudorodás. Nyelve óriási féregalaku és hosszan kinyujtható, lábai az 
antilopokéra emlékeztetnek, ellenben vöröses fehér, vagy fehéres vörös 
narancsszinü sötétbarnásan foltozott bőre a párduczéhoz hasonlit. Magas- 
sága az öt, öt és fél, söt majdnem a hat métert megüti, miután Stanley Közép- 
Afrikában több ilyen nagyságu zsiráfot elejtett, sőt elejtett egy olyan válfajt 
is, melynek foltjai nem sötétbarnák és három-négyszögletes, alakuak voltak, 


264 A TEVEPÁRDUCZ 


"e 
mint a zsiráfoké rendesen lenni szokott, hanem majdnem egészen gömbölyüek 
és koromfeketék. 

A zsiráftehén kisebb és gyengébb alkatu a himnél, kisebb szarvakkal, 
halványabb szinezettel, vékonyabb lábakkal és kisebb patákkaı. 

Hazája egész Közép-Afrika Nubiától kezdve, egészen a Kapföldig. Itt 
él a tulajdonképpeni erdőket és a sivár pusztákat kerülve, azokon a bozótos 
és fás mezőségeken, hol a hosszuszálu mohfélékkel és folyondárokkal benőtt, 
ernyőalaku mimozák és akáczfák bőségben diszlenek és apró, vigályosan szét- 
szórt ligeteket alkotnak. 

Az ilyen vidékek kedvencz legelőhelyei és a hol a vadászoktól nem lesz 
zaklatva, tiz-husz főből álló csapatokban él, egy vén, tapasztalt him vezetése 
alatt, mely magasságra, erőre a csapat valamennyi tagját felülmulja és 
daczára ismert szelid természetének, a nyájában nem tür semmi rendetlen- 
kedést, hanem keményen össze-vissza rugdalja s hosszu nyakával felökleli a 
rendbontókat. 

Féregalaku, hosszan kinyujtható s izomdus nyelvével a tövises zsiráf- 
akáczok és mimozák leveleit, virágait s fiatal ághegyeit könnyedén eléri és 
lecsipkedi és ez a tulajdonképeni legelésmódja, ellenben annál fáradtságo- 
sabb, ha a földről a füvet akarja lelegelni, mert akkor hosszu lábait, a meny- 
nyire csak lehet, szét kell terpesztenie, hogy szájával a földet elérhesse. Bár- 
milyen hihetetlenül hangzik, de való, hogy ez a tarkabőrü nagy állat, ezekben 
a ritka és világos mimoza-ligetekben, éppen tarkaságánál és kolosszális nagy- 
ságánál fogva, ugy beleolvad a tájba és a környezetbe, a mimozák törzsének, 
a mohok és bozótok szineibe, hogy. bizonyos távolságból ugyancsak éles és gya- 
korlott szemnek kell lenni, hogy észrevegye, kivált, ha figyelve, vigyázva, 
mozdulatlanul áll . . . Ilyenkor hosszu felnyujtott nyaka csalódásig hasonlit 
és beleolvad a mimozák törzsébe és ágaiba. 

Járásuk lassu, méltóságos, de azért kecses és könnyed, ellenben futásuk 
esetlennek és nehézkesnek látszik, erőlködő ugrásaikkal és ingaként előre-hátra 
lóbbálódzó hosszu nyakukkal. Egészben véve, noha iramiuk csudálatos és 
komikus hatást tesz, mindazonáltal nem nevet az, ki üldözőbe veszi őket, mert 
ugyancsak gyors iramu és kitartó jó lovának kell lenni, ha be akarja érni őket, 
mert hosszu és kitartó ugrásaikkal a legjobb ló és a legjobb Bischari-fajta 
futóteve elől elmenekülnek, kivált ha egy kis térelőnyt nyerhetnek. 

Már a régi görögök és rómaiak előtt is ismeretes . volt. Aristoteles Hip- 
parion, azaz lópárducz néven irta le, Plinius párduczlónak nevezte el s fel- 
emliti, hogy Julius Caesar volt az első, ki az Amphitheatrumban a római. 
népnek is bemutatta. A középkorban szintén több zsiráf hozatott Európába. 
Az egyiptomi szultán a hohenstaufi házból származó II. Frigyesnek küldött 
egyet ajándékba, valamint Medici Lorenzo is kapott egyet Keletről. Ettől 
kezdve majdnem 300 év mulott el, a nélkül, hogy a zsiráfról megemlékeztek 
volna, sőt egészen a feledés világába látszott merülni és miután csak itt-ott 
hiányos s csudásan elferditett leirások és rajzok maradtak fenn róla, utoljára 
létezését is tagadásba vették és az egyszarvuak, griffmadarak, satyrok, 
sphynxek és kutyafejü emberek mesevilágába sorozták, mig végre 1827-ben 

az első zsiráf ujra Európába érkezett és a tudós utazó Levaillant szakszerü 
leirást adott róla, miután Kapföldről belső Afrikába egészen a Namaguák 
földjéig hatolva, maga is elejtett néhányat, a benszülöttek birtokában pedig 
nagyszámu zsiráfbőrt látott. 

A zsiráf husa nagyon jó és izletes, ha az állat nem tulságos vén és ha 
kövér és jól táplált. A vének és soványak husát kemény, izetlen és szivós vol- 
tuk miatt alig lehet élvezni, ellenben hosszu lábszár és egyéb csontjainak igen 
dus velőtartalma nemcsak a benszülöttek, de jól elkészítve, még az európai 
emberek előtt is kivánatos inyenczfalatnak tekintetik. Épp ezért nemcsak érté- 
kes és szép bőre miatt, de ezért is szorgalmasan vadászszák, de ritkasága miatt 
az állatkereskedésben minden időben igen keresett és drága czikk volt a zsiráf 
és ezelőtt 10—12 évvel Hagenbeck, Jamrach, Reiche, Cross stb. állatkereske- 
dők 10—12,000 márkáért adták el darabját, sőt néha drágábban is. 

A benszülöttek vermekben vagy lesből ejtik el, de leginkább a ,hopo"- 
nak nevezett veremben vadászszák. Ez a hopo egy valóságos állatmészárszék 
en masse, vagyis az igazi vadászember előtt egy undoritó óriási hekatomba! 

Ugyanis egy negyven-ötven méter széles s hosszu és megfelelő mélységü 
gödör, verem lesz ásva, vagy egy ennek megfelelő természetes szakadék lesz 
kiválasztva egy alkalmas és vadbő tájékon. Ez a verem vagy szakadék ágak- 
kal, fatörzsekkel erősen be lesz keritve, valamint két oldalról az eleje is, hogy 
a vadak oldalt ki ne türhessenek. Néha magát a vermet is csalókán és könnye- 
dén befedik gyeppel és ágakkal. Ekkor a törzsnek valamennyi vadászférfia, a 
szükség szerint felállítva, nagy lármával megkezdi a hajtást, ugy, hogy néha 
százakból, ezrekből álló antilopnyájat a belékeveredett zebra és gnunyájak- 
kal, zsiráfcsapatokkal, struczczokkal együtt hajtanak bele a hoponak nevezett 
verembe, a mely sokszor szinig megtelik a beléhullt állatokkal és ezek hulláival. 

A megriasztott állatok ész nélkül, vad kavarodásban egymás hegyén- 
hátán gázolva, rohannak a hopo felé, melynek csalóka teteje azonnal besza- 
kad alattuk. A hátulsók nyomják, taszitják az elsőket. Kétségbeesett ugrás, 
tombolás s vadul hangzó nyerités, bőgés között zuhannak össze-vissza törve 
a bopo fenekére, mely csakhamar szinig telik a gomolygó állattömeggel. Egy- 
egy zebra, egy-egy hosszunyaku zsiráf a gomolygó tömegen gázolva, nyar- 
galva, iparkodik kétségbeesett ugrásokkal a hopokeritésen átszökni, az antilo- 
pok bégetve eviczkélnek, amott egy-egy vergődő struczszárny leng s hosszu 
nyaka kigyóként hajladozik ide-oda. A kiszökni próbálókat bunkóütésekkel, 
lándzsaszurásokkal teritik le és csak az állatok igen kis részének sikerül a 
hopo oldalát kidöntve, megmenekülni, mikor az már szinig telve van a vadak 
minden nemével. 

Ez undok mészárlástól elfordulva, a zsiráfvadászatnak egy másik nemét 
mutatjuk be, a melynek olvasására bizonyára minden igaz vadásznak a szive 
hevélyesen és vadászvágytól izgatva, feldobog, mert egyedül ez a méltó ehhez 
a nemes és fejedelmi vadhoz és e módon vadásztak rájuk a hires Baker, 
Gordon-Cumming, Bennett, Anderson, Farini, Belloni stb. Nimródnak mind- 
megannyi lelkes és méltó hivei . . . 

„A tizenöt-husz főből álló zsiráfcsorda szokása szerint a legmagasabb 

helyet választotta, a honnan a vidéket széltében-hosszában beláthatták, a 
mint ezt távcsövemen át jól láthattam, — beszéli Anderson. 

Tudtam, hogy a völgyoldalt egyenesen meg nem mászhatom, mert 
hosszu nyakuknál fogva mindjárt észrevettek volna, e miatt tehát nagy kerü- 
löt téve, a völgyoldal minden mélyedését és domborodását felhasználva, felül- 
ről igyekeztem őket meglopni, ami sikerült is, mert nemsokára balfelül meg- 
pillantottam a. vezető himnek karcsu, hatalmas nyakát s mellette a többieket 
is. a mint a fák és bokrok galyait legelték. 

Egy sürü bozót mögé lapulva közeledtem, a mennyire csak lehetett. Az 
áliatok szél mentében legelészve, lassan vonultak tovább, ellenbeni én még két- 
száz lépésnyire sem közeledhettem a hatalmas nagyságu vezető himhez. Kisé- 
römmel együtt a bozót mögé óvatosan a föllre hasalva, dobogó szivvel lestem 
a vezérhimet, minden pillanatban attól félve, hogy szelet fog felőlem. Csak- 
hamar másik két pompás állat szegődött melléje, a meredek völgyoldalon 
pedig számos zsiráfot láttam legelészve, fölfelé vonulni. A sok légy és szunyog 
láthatólag bántotta őket és többféle madarat, köztük az érczesen fénylő Lam- 
protornis-fajtákat, apró fehér gémeket láttam fejük fölött repkedni, sőt 
fejükre is szállni, hogy az orrlyukaikba telepedett legyeket elkapdoshassák, 
a mit a zsiráfok jólesőleg eltürtek. Ezt a tisztet különösen a vöröscsörü 
Buphagusok végezték nagy serényen s éles csőrükkel, mint valami sebészi 
eszközzel, nyitogatták fel a bőr alatt rejtőzködő álczák rejtekeit. 

Egyszerre azonban összerezzentem, mert tarkómat erősbödő széláram- 
lat hüsitette, a mely ittlétünket a zsiráfoknak is elárulhatja és csakugyan 
pár pillanatra rá a három nyulánk nyak magasan a levegőbe emelkedett s 
nagy fekete szemeiket felénk irányozva, szobor mozdulatlansággal figyeltek 
és néztek a bozót felé. 

E figyelő állásra a nyáj többi része is neszelni kezdett s az alantabb 
legelők siettek felfelé a többiekhez csatlakozni és csakhamar az egész nyáj 
magasra nyujtott nyakkal, mohó pillantásokkal nézett leshelyünk felé. Ez 
pompás látvány volt! Remekül foltozott bőrük velenczei brokátként csillogott 
a napfényben, a mint narancsszin szobrokként emelkedtek ki a mimozák 
sötétzöld hátteréből. 

Biztosra vettem, hogy a következő pillanatban tovarohannak. A talaj 
emelkedését végigtekintve, majdnem megközelitő biztonsággal kiszámitottam, 
mely irányba fognak fordulni, azért hát kisérőimnek intve, a milyen gyor- 
san csak lehetett, rohantam. előre. l 

A megriadt nyáj a legsebesebb iramban vágtatott tova és hosszu, bojtos 
farkukat hátuk felett lebegtetve, éppen abba az irányba csaptak át, a hogy 
én gondoltam, a mi által nekem alkalmam nyilott, hogy nem egészen kétszáz 
lépésről oldalt rájuk lőhessek. Szerencsétlenségemre egy gödörbe estem, melyet 
nem vettem észre a magas fü között és mire kikapaszkodtam belőle, a lőtávol- 
ság jóval megnagyobbodott. Észrevettem azonban, hogy a vezető him, egyene- 
sen jobbra törve, keresztül rohant néhány alacsony mimozafa között, hogy 
a nyilt fensikot elérhesse. Erre és is minden erőmből neki iramodva, hogy 
a csordának utját vágjam, oldalt fordultam és alig hogy megálltam, az egész 

csorda előttem rohant el földet rengető dobogás között. Fegyveremet arczom- 
hoz kapva, a vezető himet czélba venni egy pillanat müve volt s mindjárt 
rá kimondhatatlan megelégedéssel hallottam golyómnak a vágását, mind- 
azáltal feltartóztathatatlanul még tovább rohant, de vagy kétszáz lépésnyire 
nagy zuhanással az alacsony bokrok közé zuhant. Második golyómmal egyet 
elhibáztam, mire kisérőm gyorsan másik fegyvert adott kezembe. Egy söté- 
ten foltozott pompás himet czélbavéve, ez lövéseimre térdeire rogyott, de 
mindjárt feltápászkodva, sántikálva továbbügetett. Fegyveremet megtöltve, 
az elejtett zsiráfhoz siettem, melyet golyóm lapoczkán érve, azonnal megölt. 
Ekkor láttam, hogy a második zsiráf, melyet elhibázni hittem, vagy száz 
lépésnyi távolra álldogál. Közeledésemre menekülni akart, de pár ugrás után 
felbukott, a mire kisérőm megadva neki a kegyelemdöfést, azonnal végzett 
vele. Vagy félóráig üldöztem még a futó nyájat, azután minden eredmény nél- 
kül tértem vissza zsákmányomhoz, hogy kedvem szerint megcsodálhassam. 
Noha ez volt az első zsiráfcm, mégis a vadászörömet és büszkeséget a sajnál- 
kozás egy neme váltotta fel bennem, midőn e pompás, de teljesen védtelen 
állatot megpillantottam, mert daczára husz lábnyi magasságának, a termé- 
szet semmiféle védőfegyvert nem adott neki és minden védelme csak gyors 
lábaiban és bámulatraméltó éleslátásában nyilvánul. 

Az emberen kivül, az állatvilágból az oroszlán és párducz a legnagyobb 
ellensége neki. A párducz többnyire lesből rohan rá, az oroszlán pedig ren- 
desen párjával, vagy többedmagával hajtja és midőn a vezető him beérve, 
egy szökéssel a hátán terem, a meghajszolt állat, minden erejét összeszedve, 
egy darabig még tovább rohan rettenetes lovagjával, mely hörgő orditás 
között, nyakcsigáját átharapva leteriti, a többiek pedig az alatt villogó sze- 
rnekkel, oldalaikat bojtos farkukkal korbácsolva, állják körül, mig a legvé- 
nebb him végez vele. 

Midőn lóháton és kutyákkal lesz hajtva, ha ezek bekeritik, iparkodik 
ugyan rugásokkal védeni magát, de ebben sem valami nagy mester. A himek 
párosodás idején viaskodnak ugyan s rugják, harapják néha egymást, de 
azért nem sok kárt tesznek egymásban, szóval teljesen védtelen állat, de 
azért mégis egyike a leghevélyesebb vadászélveknek, a gyors iramban száguldó 
jó paripa hátán ennek a szélsebes állatnak hegyen-völgyön utána vágtatni 
és egy jól irányzott golyóval leteriteni. 











A farkas. 


Az erdők haramiája. 


a . . A farkas az, mely egy leeresztett farku, sovány és hosszulábu nagy 
kutyához hasonlit", mondja Giebel, de talán csak az első, felületes megtekin- 
tésre, állítjuk mi és velünk együtt mindazok, akik nem akarnak azoknak a 
természettudósoknak a hibájába esni, kik majd a farkast, majd a sakált mond- 
ják kutyáink ősapjának — és ezen a réven akarják nekünk a közeli fajatyafi- 
ságot bebizonyitani. 

Mert azt hiszem, hogy azt mindenki elismeri, hogy erdeinknek ez a falánk 
rablója csak bizarr és elvadult torzképe lehet az ember által régidőktől fogva 
megnemesitett kutyafajoknak, annyit azonban nem lehet eltagadni, hogy a 
vadon lakói közül ez áll legközelebb a kutya legősibb karaktertypusához és 
csakis egyedül ezen a réven lehet „rokonságba“ hozni a kutyafélék családjával, 
miután beható megtekintésre épp annyi hasonló, mint eltérő alaki ismertető- 
jelet lehet rajta felfedezni . . . 

A hasonló ismertetőjelek: a kutyákéval egyforma gömbölyü pupillák, a 
Spitz-fajok felálló, hegyes fülei, a fogazat, a véknyakon bemélyedő horpaszok 
és a soványas lábszárak, mely utóbbiak a juhászkutyáknál, ha nem is valami" 
nagy mértékben, de mégis föllelhetők; ellenben rézsutosan álló szemeivel, 
csapott állásu koponyájával, a rókáéhoz hasonlóan, erősen hegybefutó pofájá- 
val, hosszas keskeny lábfejével erősen eltér a kutyáktól, éppen ugy vastag 
bozontos farkával, melyet behuzva vagy lomposan leeresztve, lógat és sohase 
kondorit fölfelé, mint a kutyák szokták, melyeknél a nagy Linné is félreismer- 
hetetlen faji jelleg gyanánt utalt farkuknak kissé fölfelé való kunkorodására . . 

Hát bizony elismerjük, hogy ez olyan: , nesze semmi, fogd meg jól" bizo- 
nyiték a faji rokonság mellett, de nem tehetünk róla, miután a felhozott tény- 
leges bizonyítékokkal ugyanannyi nemleges áll szemben s végezetül sem bizo- 
nyiték, sem tagadás nem marad feleslegben, mely vagy az egyik, vagy a másik 
részére döntené el a kérdést. Ezzel azonban nem azt akarom mondani, hogy 
nem lehetne még több alaki ismertetőjelet felsorolni, de igenis azt állitom, 
hogy ezekre szintén éppen annyi eltérő és tagadó sajátságokkal lehetne rádup- 
lázni — amelyekből aztán megint csak a fentebb már elmondott circulus vitio- 
susba kerülnénk bele. 7 

Ellenben, ha ezen messzire álló alaki atyafiságot a kettőnek individuali- 
tásával és karakterével állitjuk szembe, akkor ez az állitólagos rokonság őszi 
ködként foszlik széjjel, mert ez a telhetetlen bélü s éhségében örökké kielégit- 
hetetlen bestia általában annyira alantas fokon áll az állat-egyedek sorában, 
hogy még a legsundább ragadozók között is ő a legundokabb és legvisszataszi- 
tóbb. A legdühöngőbbel versenyez falánkságban, alattomosságban és álnok- 
ságban és még csak parányát se rejtegeti magában az oroszlán nemességének, 
az erdei medve humorának, a jegesmedve egyenesen nekitörő bátorságának 
és a kutyák ragaszkodásának és hüségének. Ismétlem, általánosságban beszé- 
lek, mert a farkasok között is akad elvétve, amelyik kivételt képez, vagy leg- 
alább annyira-mennyire levetkőzi álnok tulajdonságainak nagy részét az 
emberreli érintkezés, vagy szelidités hatása alatt, de ez a ritka kivétel csakis 
egyeseknek az individualitása javára irható, mely individualitás többé- 
kevésbbé majdnem minden állatnál feltalálható. 

A farkas bundája szőrözetében, mint szinezetében csak ugy alá van ren- 
delve a természet és a környezet nagy szintörvényeinek, mint a többi állaté, 
s e mellett a fény és meleg, a nyár és tél, valamint lakóhelyének északi vagy 
déli volta észrevehető különbséget idéz elő bundája szinezetében és minő- 
ségében . . . 

Igy az északi tájak lakóinál a szőrözet hosszu, durva és sürü minőségü, 
a déliekénél ellenben rövid és göndörded. Szinezete nyáron inkább rőtes, télen 
pedig sárgás-szürkében játszó, mig az északi vidékeken, például a Lappföldön 
tartózkodóknál hiányzik a sárgás árnyalat és e helyett a sok fehérrel kevert 
fekete szin az uralkodó — szóval, szinezete mindig összhangzik a tájék ural- 
kodó szinárnyalatával, akár a déli tájak tarkább koloritja, akár az északi 
tájak egyhangu, hótól és jégtől szürke árnyalata képezze környezetét . . . 

Igy például a mi farkasunk nyáron itt-ott szürkével vegyes rötvöröses 

bundát visel, télen pedig feketével árnyalt s fakó-sárgával kevert szürke a, szi- 
nezete, fején, czombjain és hasán fehérrel keverve. Szőrözete nyakán, hátán 
felálló s durván bozontos és leghosszabb a hasán, czombjain, farkán és ez alatt 
a bozontos szőrme alatt — második bundaként — egy gyapjas köztakaró 
található, amely a kutyáktól szintén jelentékenyen megkülönbözteti. 

Feltünően erős testének az előrésze: a rövid, izmos nyak a széles tarkó- 
val és a fejtetővel, ellenben hátsó része jóval gyengébb, s majdnem ugy néz ki, 
mintha az izmos előrészszel szemben, kissé el lenne nyomorodva és tény, hogy 
a farkasnak leggyöngébb és legérzékenyebb része a dereka, mert egy becsületes 
furkóütéssel meg lehet bénitani, annál fejlettebb azonban az eleje, mert egy 
birkával vagy őzzel a szájában, a legnagyobb könnyüséggel tovább tud állani, 
noha nagysága körülbelül megegyezik egy nem tulnagy juhászkutyáéval, csak- 
hogy természetben jóval vékonyabb és soványabb. mindazonáltal egy vén ki- 
fejlett ordas testsulyban eléri a 40—50 kilogrammot is. 

Szinezetére és nagyságára nézve a farkasnak két nemét különböztetik 
meg, u. m. az erdei vagy hegyi és a réti farkast. Ez a megkülönböztetés azon- 
han ugy természetrajzilag, mint vadászatilag téves, mert igen bajos volna őket 
akár egyik, akár másik szempontból megkülönböztetni, kivált ott, hol a náda- 
sok környékén közelebb, vagy távolabb erdők, rengetegek, vagy erdős hegyek 
huzódnak végig. Mert midőn az erdőt meghajtiák, akkor a nádasba keres buvó- 
helyet, mikor pedig kizargatják a nádasból, akkor a rengetegek fái és bokrai 
között keres menedéket, az pedig meg éppen a teijes lehetetlenségek közé tar- 
tozik, midőn a forgás idejében éjjelenként a nőstény elnyujtott üvöltéssel hivo- 
gatja maga köré a kanokat, hogy ez a két külön nemnek állitott nádi és erdei 
egyed egymással össze ne keveredjék. 

Állitják továbbá, hogy a nádi, vagy réti ordas véznább és kisebb volna 
a hegyi vagy erdei egyedeknél. Ez sem áll! Mert az alföldön és a Tisza körüli 
nádasokban tanyázó farkasoknak juhok, marhák, csikók és sertésekben sokkal 
dusabban teritett asztala és választéka van, mint a rengetegben és a hegyi 
erdőkben csupán a vadra utalt erdei farkasoknak és miután pedig a farkas- 
nál is — mint egyéb más állatnál a bő táplálék a fejlődésnek legelső és legfőbb 
tényezője, a réti farkasnak tehát nem véznábbnak, hanem fejlettebbnek kell 
lennie az erdeinél. 

Nem beszélek egyes esetekről, azaz kivételesen nagyra fejlődött példá- 
nyokról, valamint azt sem tagadhatom, hogy a nádi, vagy réti farkas rendesen 
fakóbb, vörhenyegesebb szinü és lomposabb az erdeinél, de ennek is megtalál- 
hatók a természetes okai és pedig a nádasok és zsombékok, tehát a környezet- 
nek bundájához hasonló fakón rőtvörhenyeges szinezetében és abban, hogy a 
rónákon és lapályokon, hogy röviden fejezzem ki magamat, a rátüző nap job- 
ban megfakitja bundájának a szinezetét, mint az erdők és rengetegek árnyas, 
nap nem sütötte mélyében tanyázó farkasnak. 

A mi hazáját illeti, ordasunk ebben meglehetősen világpolgár, mert az 
északi félteke ó- és ujvilágában sürübben vagy szórványosan, de majdnem 
mindenütt otthon van. A Pyrenék, az Ardennek és a Kárpátok hegységeiben, 
az Alpokon, a bérczek és szakadékok öblei között, egyiktől a másikig harsog 

borzalmas üvöltése, kivált a fagytól csikorgó, visszhangos téli éjszakákon. 
Norvégiában, Orosz-, Lengyelországban, Szibériában, nálunk Magyarországon 
és Erdélyben jól ismert rabló, továbbá lakja még Ázsiát is, Amerikának pedig 
Mexikó és Flóridától a Jeges-tengerig huzódó roppant területeit minden 
irányban bekalandozza. 

Közép- és Dél-Európa kultivált területein, Angliában és Szardinia szi- 
getén stb. teljesen ki van már irtva, Németországban pedig szórványosan itt- 
ott, nagy ritkán és csakis akkor kerül egy ordas puskavégre, ha a határerdő- 
ségek és hegyek rejtekeiből odatéved. Izland, Grönland és a Közép-tenger szi- 
getein, valószinüleg sohse tanyázott, ellenben Oroszország, Szibéria. és Len- 
gvelország még valóságos paradicsoma nekik — de legkorlátlanabb paradi- 
csoma és leggazdagabb vadászterülete a. farkasoknak Észak-Amerika, a Jeges- 
tenger partvidékétől egészen le Mexikóig . . . 

Mert e mérhetetlen terület végtelen hegylánczai, szakadékos rengetegei, 
az óriási sziklahegység (Rocky-Mountains) éppen ugy, mint az északon fekvő 
Lorenzo-tótól a, felső Missouriig teriedő 100,000 négyszögmértföldnyire huzódó 
terület és a Missisippi-folyó vidékének 70,000 négyszögmértföldnyire terjedő 
fütől hullámzó és vadban gazdag savannái, ontják neki a zsákmányt és prédát 
az itt lakó hét szarvasfajban, a megszámlálhatlan bölénycsordákban, a Kabrit 
antilopban és a gyarmatosok marhái, lovai, disznói és juhaiban . . . 

Nálunk a farkas, a Kárpátokon kivül, nagyobb erdőségeinkben, az Alföl- 
dön, a Tisza nádasaiban, Erdélyben majdnem mindenütt előfordul és zord 
teleken néha még a falukba és a kisebb városvégi házak közelébe is bemerész- 
kedik. Igy diákkoromban hallottam: Nagy-Kanizsán, hogy egy leölt hasasdisz- 
nónak a beleit, melyeket egészen a szántóföldekig nyuló kert végébe hajitottak 
ki, egy farkas elvitte; Zala-Egerszegen pedig megtörtént, hogy egy gazdának 
szemeláttára fojtotta meg és vitte el a kutyáját városvégi portájáról, midőn 
éjszaka a nagy lármára kiment körülnézni, mert élelmében éppen nem váló- 
gatós és kielégithetlen falánkságában felfal és elfogyaszt mindent, ami elébe 
kerül s ezért elmondhatjuk róla, hogy a ragadozók között ő a sokatevő és min- 
dentfaló, mint a keselyü a szárnyasok között. 

A kisebb-nagyobb vadakon, háziállatokon kivül, megeszik mindenféle 
dögöt s ebbeli kiváló előszeretetében közel áll a délvidékek, hiénáihoz és dög- 
keselyüihez. Ezeken kivül befal, felemészt rókát, nyulat, egeret, madarat. 
gyikot, kigyót, békát a cserebogárral egyetemben, sőt mint egyik-másik észlelő 
állitja, szükség esetén a kukoricza mellett nem veti meg az egyéb növényi ele- 
deleket sem. 

E notorius rabló — sunnyogó és haramia természetének egészen meg- 
felelő lakást választ magának. Vad hegyi erdők, messze elhuzódó, sürü renge- 
tegek, zegzugos szakadékok, lápok, nádas mocsarak, morotvák, járhatlan és 
hozzáférhetlen berkek, rétségek a legkedvenczebb tartózkodási helyei, kivált 
száraz évszakokban, midőn a magasan kiálló nád- és gyékénytövek össze- 
visszafonódott zsombékjai között mély üregek és szakadékok támadnak. 

Bárhol üsse is fel azonban tanyáját, éhségzaklatta zsákmányszomjában 
szinte hihetetlen messzeségü területeket bekóborol. mely kóborlásra hosszu és 

inas lábai, kifejlett csontos alkata s nem éppen nehéz testsulya kiválóan alkal- 
massá teszik. Egy éjszaka hat, nyolcz- vagy tiz mértföldet bekóborolni játék 
neki, vándorlásaiban pedig rónákon, hegylánczokon keresztül 100 vagy 150 
mértföldnyi utakat is megtesz, amint ezt I. Napoleon oroszországi hadjárata 
bizonyitja, ahonnan a vert franczia seregeket a farkasok egészen a Rajna- 
vidékig falkásan követték és a fagytól elhullott embereket és lovakat még ele- 
venen felfalták. 

Kóborlásairól rendesen reggszürkület tájban tér vissza tanyájára. 
rablóhadjárataira ellenben nemcsak az éjszaka setétjét, de a holdvilágitotta 
éjeket is választja, igy elmondhatjuk róla, hogy nappali ragadozásai mellett, 
egyuttal hivatásos éjjeli rabló is. 

Szerfölött éles érzékei, okossággal, elővigyázattal és mindezeket felül- 
muló féktelen vérszomjjal és rablóvágygyal vannak párosulva, minek követ- 
keztében sokkal többet szétmarczangol, mint a mennyit el képes fogyasztani. 
Tiz-tizenöt percz alatt ugyanannyi juhot képes szétszaggatni, amelyekből 
aztán egy darabbal a legközelebbi sürüségbe vagy szakadékba vonul, hogy ott 
széttépve, fölemészsze. Kielégithetetlen éhségében s véghetetlen falánkságában 
egy juhot egész a csontjáig egy szuszra képes felfalni, nagyobb ragadmány- 
nál pedig a maradékot, a kutyához hasonlóan elássa és ha biztosnak érzi 
magát, pihenni rendszerint valami közeli rejtekbe vonul, a honnan csak az 
éjszaka beálltakor indul éjjeli kóborutjára, miután egy helyen nem ígen sze- 
ret sokáig időzni. 

Végtelen vérszomja mellett legjellemzőbb vonása a gyávaság és ezt csak 
a hajszolás és a menekülni nem tudás végső szükségében vagy kinzó éhségé- 
ben vetköőzi le s ilyenkor aztán gyávasága, furfangos és gyanakvó elővigyá- 
zata féktelen vadsággá és veszedelmessé változik, s vakmerően neki támad az 
embernek és nagyobb állatnak egyaránt. 

Ez a kinzó éhség inditja arra a farkasokat, hogy télen kisebb-nagyobb 
csapatokba gyülekezve, közösen vadászszanak préda után . . . Az ilyen 
rablócsordákat — daczára, hogy közös és jól átgondolt támadási terv szerint 
üzik a vadászatot, az éhség és falánkság kielégítésén kivül, semmi nemesebb 
érzés nem füzi egymáshoz. Mutatja ezt az, hogy sulyosan megsebesült vagy 
elhullt társaikat kannibáli módon irgalmatlanul szétszaggatják és fölemész- 
tik, sőt nemcsak ezeket, hanem még elsatnyult, beteges fajrokonaikat is. 

Hogy mennyi előrelátással, milyen átgondolt és jól megfontolt tervvel 
vezetik és végzik ugy az egyes, mint a csapatokba verődött farkasok a vadá- 
szatot, az kiviláglik a következőkből: 

Lépésben vagy ügető futásban, de mindig nagy körökben kóborol rabló. 
utján s meggondolt elővigyázattal, gyanakodó óvatossággal sunnyog a 
tanyák. falvak, cserények és legelők körül . . . A szél és hang iránya legbiz- 
tosabb utmutatói neki . . . s hegyezett fülekkel, csalhatlanul éles szaglásával, 
legügyesebb kutyaként követi egyik-másik vad nyomait, melynek először is: 
ovatos bujkálással igyekszik a közelébe férni, hogy pár ugrással vagy rövid 
hajszolás után beérhesse és levághassa. Ha elhibázza, utána rohan és szivós. 
kitartással üzi, hajszolja, mig csak le nem vághatja. 

Rabló vágyait természetesen sokkal könnyebben kielégítheti a legelő 
báziállatokon, mint a neszes és könnyü lábu erdei vadakon s azok a puszti- 
tások, melyeket csikókban, borjukban, a juh-, kecskenyájak- és disznócsor- 
dákban okoz, eléggé ismeretesek és ezekről pásztorembereink sok érdekeset 
tudnak beszélni . . . Kevésbbé sikeresen támadja a vénebb marhákat és lova- 
kat, mert ezek rendesen sikeresen tudnak védekezni, azért rendesen vigyázva 
körülsunynyogja a legelőket és azokat a fiatalabb marhákat és csikókat 
támadja meg, a melyek a legelésző csorda vagy ménes köréből félrecsapnak 
vagy elkószálnak . . . s ezekre aztán szélgyorsan rácsapva, torkonragadja és 
megfojtva, leteperi őket . . . 

Ellenben éhséglől üzetve, vagy csapatokba verődve vakmerően nekitá- 
madnak ménesnek és marhacsordának egyiránt — mire ezek megneszelve 
az óvatos bujkálással közelgő ordas rablókat, sajátságos, mondhatni intő 
nyeritéssel vagy bőgéssel figyelmeztetik a többieket a veszedelemre. A másik 
pillanatban aztán földet rengő gallopban rohan nekik a ménes és előlábaik- 
kal levágják, ha nem tágitanak, sőt a csödörök nemcsak előlábaikkal, hanem 
fogaikkal is harapva, marva, vagy legyürik vagy megfutamitják a rablót . . . 

Nem utolsó látvány a szarvasmarhák védőtámadása sem, melyek 
szarvaikat hegyezve, a düh kitörő bőgésével rohannak a támadókra és 
szarvaikkal s lábaikkal verik le vagy üzik el őket . . . Az, hogy a lovak és 
szarvasmarhák a farkasok támadásainál körbe állva és a gyengébbeket közre 
véve, hátsó lábaikkal kirugva vagy szarvaikat előre szegezve, védik magukat, 
nem egyéb szépen kiszinezett mesénél és vadászos lóditásnál . . . 

Továbbá az sem lehetett utolsó jelenet, midőn ezek az éhdühös bestiák. 
a berni Lützelthalban — egy sikertelen hajtóvadászat után, másnap éjjel köz- 
vetlen a faluvégen huszonöt juhot szaggattak szét; a temesvári kamara-erdő- 
ben pedig a tél folyamán hetven őzet emésztettek fel s ezeken a vadászatokon 
jeltadó üvöltéseiket jól hallották a környék lakói, mert csak ugy visszhangzott 
tőlük a fagytól visszhangos rengeteg. Az az élet-halál küzdelem meg éppen 
festőnek való jelenet lehetett, mely a Kleinlützel falu közelében levő erdős 
szakadékban egy konda vaddisznó és egy éhes farkascsapat között lefolyt. 
Ugyanis a farkasok éjnek idején rárohantak a kondára mely azonban vitézül 
helytállott és bátran felvette a harez keztyüjét . . . Hogy mily iszonyu düh- 
vel folyhatott ez az élethalálharcz, az kitetszett a farkasok ádáz dühorditásá- 
ból és vaddisznók rémségesen felhördülő röffenéseiből, a melyek a mély sza- 
kadék hangzáró öble daczára, ugy végig harsogták az egész falut, hogy min- 
den lakó felriadt álmaiból . . . reggel pedig a letiport és felturt csatatéren, 
a megfagyott vértócsák között, három szétszaggatott kant és négy felhasitott 
bélü ordast találtak . . . 

Marggraf szerint élénk világot vet a farkasok szellemi világára az a jól 
átgondolt támadási terv, a melylvel a hatalmas jávorszarvast (Cervus alces) 
kivált egy sürü, sudaras szálerdőben elejtik . . . 

A 12—14 ordasból álló falka ezt a hatalmas vadat egy ilyen szálerdő- 
nek hajtja, a hol közülök a legvénebb és legerősebb kan az üldözöttet vala- 
melyik oldalon fülön ragadja, miközben testét és lábait a sudár törzseknek 

Donászv: Tengereken innen, tengereken tul. 18 

vetve, még legsebesebb futásában is addig fel képes tartóztatni, mig az üldöző 
falka oda nem ér és minden oldalról belécsimpajkodva, le nem vágja vagy 
pedig erős teleken az erdők eme hatalmas királyát a mély hóba kergetik, ho! 
ez besüppedő patáival nem védekezhetik . . . És mig előlről hatalmas, lapát- 
alaku agancsaival sikerrel védi magát agyaraikat csattogtató támadói ellen, 
addig a többiek hátulról és oldalról levágják, miután a jávor nem tud elég 
gyorsan megfordulni . . . 


A berkekben és legelőkön az ilyen farkascsordák a vadakat és háziálla- 
tokat körben igyekeznek körülfogni és majd erről, majd amarról egymásfelé 
hajtva, igyekeznek körülkeriteni és lerántani. Leggyakrabban azonban csak 
egy rohan a kergetett nyul, őz vagy rókának a nyomain, mialatt a többi rabló 
kétfelől száguld a nyomában, hogy a vad egyik vagy másik oldalon ki ne tör- 
hessen a hajtásból. Nem ritkán azonban megoszlanak és elállva a vadváltókat 
és a sürüség előtti utakat és tisztásokat, egy közülök egyenesen eléjük hajtja 
az üldözött vadat — és ezen a módon nem menekül előlük a gyorslábu nyul, 
őz, de sőt még az üldözőit különben ügyesen kijátszani tudó ravaszeszüű 
róka sem. 


De nemcsak az állatokra, hanem az emberekre nézve is veszedelmes az 
ilyen éhdühös farkascsordával a találkozás, mert a kit vagy a kiket a végze- 
tük ezeknek az utjába sodor, azok rendszerint el vannak veszve és ha csak 
egy része igaz azoknak a hátborzongató történeteknek, melyek a farkastól fel- 
falt emberekről és ezek kétségbeesett küzdelméről időnkint szárnyra kelnek, 
hát ezek is eléggé illusztrálják e vérszomjas bestiák veszedelmességét . . . 
Jóizüen mosolyogni lehet azokon a sokat leirt és szép illusztráczióktól kisért 
vadászkalandokon és elbeszéléseken, melyeknek szinhelyét különösen Orosz- 
országba szeretik áttenni, a hol még nagyon is nagyszámu farkascsordák 
kóborolnak mindenfelé. Ugyanis befognak egy szánba néhány erős és gyors- 
lábu lovat és végigszáguldva a rengetegeket szegő rónákon és avarokon, 
midőn a troikák csengő szavára vagy a csalogatóul velük vitt malacz visitá- 
sára, a farkascsapatok előrohannak, a szánon ülő vadászok szép kényelme- 
sen közibük puskáznak és vitézül visszaverik a támadókat. Ezt a szépen 
kigondolt, kedélyes vadászjelenetet az igazi vadászok, kiváltképpen azok, kik 
Oroszországot ismerik, tagadják, mert a többi között, az az egy fő bibije van 
hogy az ilyen vérszomjtól és kinzó éhségtől neki dühödött farkascsorda — 
közmondásos gyávaságát egészen levetkőzve, nem retirál meg a leghatályo- 
sab tüzelés elől sem, hanem csak egy nagyobbszámu vadászseregnek irtó tü- 
zelése képes kemény küzdelemmel visszaszoritani . . . 


Dél-Oroszország fenyérein kopókkal vagy agarakkal lóháton is vadász- 
szák. Ez tulajdonkép egy neme a körvadászatnak, mert a kört egyre szü- 
kebbre zárva, egyik-másik falkával, hosszabb vagy rövidebb mezőnyü hajtás 
után, az ordasokat egy kijelölt helyre szoritják, a hol azután rendszerint egy 
ehhez készült ostorral vagy rövid doronggal egy-két orrára mért erős ütéssel 
leteritik és ha nagy ritkán megtörténik, hogy egyik-másik farkas, akár elől, 
akár hátul, kitör a hajszából, akkor a főkört negyed- vagy félórányi távol- 

ságban követő tartalékkörök állják el az utját, a melyek kopó- vagy agárfal- 
káikkal a leirt módon üzőbe véve, ejtik el. 

A mint olvastam, az orosz parasztoknak is kedvelt mulatsága a farkas- 
hajsza! Ugyanis többen összeállva, lóháton addig üzik és kergetik a felhajszolt 
rablót, mig ez tovább nem birja a hajszát és szembe fordul üldözőivel. Ekkor 
egyik-másik leugorva a lóról, nemez süvegét vagy prémkucsmáját balkezére 
csavarva, e módon felkeztyüzött kezét a fogait csattogtató rabló torkába 
dugva, mig az azt dühösen tépi és marczangolja, addig jobbjával egy elkészi- 
tett hurkot vet az orrára és nyakára, azután pedig leteperve, egy nagyobb 
ketreczbe vagy félszerbe zárják. 

Rövid idő mulva, rendesen valami védőszent ünnepén, egy e czélra 
betanitott komondort uszitanak rá, hogy a kutya és farkas közti párharczban 
gyönyörködjenek, mely némelykor hol a kutya, hol a farkas győzelmével vég- 
ződik. f 

Valamivel nemesebb a tatárok és kirgizek farkasvadászata. Ezek sólyom 
módjára betanitott sast eresztenek a felvert farkasra, mely addig üzi és csap- 
dos le reá, mig csőrével, karmaival ki nem vájja a farkas szemeit, melyet 
azután az utána lovagló vadászok nagy diadallal lebunkóznak vagy 
leszurnak. 7 

A farkasvadászat általános módja még a leshelyről vagy lesgunyhóból 
való lövés, melyeknek közelébe akár valami élő állatot vagy dögöt tesznek ki, 
vagy pedig farkasvermekben ejtik meg. 

A kinek az első, hosszas türelmet igénylő vagy a második sok munkát 
és fáradtságot kivánó megejtési mód nem tetszik, az e czélra készült vasak- 
kal vagy tőrökkel igyekszik ártalmatlanná tenni vagy pedig strychninnel 
megmérgezett csaldögöt tesz ki. 

Ha van valami szép és dicsérendő jellemvonás ezekben az ádáz és 
vérengző természetü, bestiális ragadozókban, az a nőstényfarkas anyai szere- 
tete kicsinyei iránt, melyeket nemcsak hüségesen gondoz, táplál és dédelget, 
hanem önfeláldozó bátorsággal és körömszakadtig való önfeláldozással védel- 
mez minden veszedelem ellen s épp azért választja ki kölykei számára a leg- 
hozzáférhetetlenebb és legrejtettebb buvhelyeket. bogy ezeket a himek falánk- 
sága elől elrejtse, mert azok a kicsinyeket minden teketória nélkül felfalják, 
ha rájuk találnak és ha anyjuk nincs ott, hogy őket megvédelmezze, mely 
annyira félti ivadékait, hogy a legkisebb gyanus jelre, egyiket a másik után. 
szájában egy más. biztosabb buvóhelyre hordja át. 

Épp ezért a kölykezés utáni első napokban nem hagyja el őket egy 
perczre sem, hanem csak egy-két nap mulva keres a maga számára valami 
prédát, akkor is valahol a közelben, hogy vaczkát mihamarább elérhesse és 
mivel a himfarkas absolute nem törődik a kölvkek táplálásával és fölnevelésé- 
vel, a nősténynek ugyancsak nehéz munkájába kerül, hogy a négy, hat, sőt 
nyolcz éhes apróságot mindennap a kellő mennyiségü táplálékkal elláthassa. 
Épp azért ez időben a legnagyobb vakmerőséggel kerülgeti a nyájakat, tanyá- 


kat és emberi lakokat, ahová azután bátran és merészen betörve, elragad min- 

dent, mi körme közé akad, a tyuktól, kacsától és libától kezdve, juhot, kecskét. 
borjut, malaczot, szóval mindenfajta kisebb-nagyobb háziállatot. 

És mikor aztán igy három hónaposra felnevelte a kölykeit, ettől kezdve 
ezek is elkisérik anyjukat rablóportyázásaira, hogy leczkéket vegyenek tőle a 
préda megszerzésében. Az ily rablóportyázásoknál az indulásra . rendesen 
anyjuk adja meg a jelt elnyujtott üvöltéssel, amelyre a fiatal rablóivadék egész 
kórusban felel, melytől pár pillanatig szinte harsog a farkastanya környéke. 

A kölykeknek ez a viselkedése lehetővé teszi, hogy az alábbi vadászfur- 
fanggal, gondosan elrejtett tanyájukra rá lehessen akadni és amint hallomás- 
ból tudom, ezt a módot nálunk is sikerrel uzoválják. 

Ugyanis az erdő minden zegét-zugát ismerő vadászok, néhány éjen át 
egymás után, az erdő azon részét, hol a farkastanyát gyanitják, óvatosan el- 
állják, hogy a portyázásra induló farkascsalád üvöltéséből legalább a tanya 
környékét megtudhassák, mert az anya először is a fészek közelében kezdi rá 
jeltadó üvöltését, azután tovább menve, időközönkint ujra, meg ujra rákezdi, 
mig csak üvöltése a messze távolban el nem hal . . . ha tehát ilyenkor egyike 
a vadászoknak utánozza az anyafarkas üvöltését, a kölykek azonnal kórusban 
felelnek reá és ezzel elárulják tanyahelyüket. I 

A többféle nyavalya közül, melyek soraikat ritkitják, mindenesetre a leg- 
rettentőbb és a legveszedelmesebb a hydrophobia, vagyis a veszettség, melynek 
inditó okai, épp ugy, mint a kutyáknál, többfélék lehetnek. Hogy minő károkat 
és szerencsétlenséget képes egy veszett farkas a messze környék minden élő 
teremtménye között felidézni, azt hosszasan taglalni fölösleges! Elég, ha annyit 
mondunk, hogy minden utjába kerülő és elérhető embert, állatot, kutyát, 
szarvasmarhát össze-visszaszabdal és marczangol. 

Köztudomásu dolog, hogy a kutya és farkas között leküzdhetetlen ellen- 
séges viszony uralkodik, ennek daczára, amint ezt számos példa bizonyitja, 
mégis összepárosodnak egymással. Ivadékaik, vagyis a korcsok e kettő között 
olyan közép-hybridumok és ugatás helyett a farkaséhoz hasonló visszataszitón 
üvöltő vonitást hallatnak. Az eszkimók vérfrissités és erősítés czéljából gyakran 
párositják kutyáikat elfogott farkasokkal s ez az oka, hogy ezek ugy alakra, 
mint természetre nézve, inkább a farkashoz hasonlitanak és ezt a hasonlóságot 
melancholikus és bátborzongtató vonitásuk még jobban emeli . . . De nem- 
csak a fogságban, hanem a szabadban is előfordul e két ellenséges faj között 
a párosodás és kis részben tán, a főokok mellett ez is hozzájárul ahhoz, hogy 
egészen fehér vagy. fekete szinváltozatok is előfordulnak a vadonban élő far- 
kasok között . . . i 

Nemzetgazdasági szempontból épp olyan káros duvad, ugy a házi-, mint 
a vadállományra nézve, akár csak az ázsiai vagy afrikai ragadozók, miről a 
következő rövid kis statisztika eléggé megvilágító képet nyujt. 

Igy az oroszországi Livland-kormányzóságban egy év alatt 15,182 juhot. 
1807 szarvasmarhát, 1871 lovat, 3270 bárányt és kecskét, 4190 sertést, 703 
kutyát, 1873 ludat és tyukot és horribile dictu tizenkilencz felnőtt embert és 
hét gyermeket szaggattak szét és faltak fel a farkasok, nálunk pedig évenkint 
egy farkasra körülbelül 6—800 korona értékü kárt lehet számitani, amelyet 

lovakban, marhákban vagy egyéb apró háziállatokban véghez visznek és ha 
ezt az összeget a farkas életkorával megsokszorozzuk, mindenki könnyen 
kikalkulálhatja, mennyi kárt okoz egy ilyen bestia, melynek életkorát, a 
kutyáéhoz hasonlóan, átlagos számítással 15—20 évre lehet becsülni. 

Ez a jellemrajz nem lenne teljes, ha curiosumkép meg nem emlékeznénk 
a régiek babonás tévhite által teremtett , szakállas farkas"-okról, melveket a 
németek , Werwolf" néven hittek létezni. E babonás tévhit valószinüleg abbói 
a rémületből és ijedelemből származott, melyet egy-egy veszett farkasnak a 
dulásai, vérengzései és támadásai okoztak, miután az ilyen állat szünet nél- 
küli kóborlásaiban, minden utjába került embert és állatot össze-vissza mar- 
czangolt és levágott . . . A megrémült emberek fantáziája könnyen hajlik a 
mesékre és képtelenségekre és igy született meg a kisértet- és rém-farkasokról 
1605-ben Amszterdamban megjelenő könyv, mely róluk a következőket irja: 
A szakállas farkasok nem egyebek, mint varázslók és bűbájosok, kik, ha testü- 
ket a sátántól ajándékozott büvös kenőcscsel, vagyis régi magyar nyelven 
szólva: „az Ármány által készitett , kantairral" bekenik és ha derekukra köri- 
tik a farkasbőrből készült büvös ővet, nemcsak farkassá változnak, hanem 
ennek minden vadságát és vérszomját is öröklik mindaddig, mig a büvös övet 
magukon viselik. 

Ezek azután farkasalakban bekóborolják a környéket és farkasként 
üvöltve, csaholva kiássák és fölemésztik a halottakat, minden élőt, kit elől-utól 
találnak, még saját hozzátartozóikat is, vad dühvel széttépnek, fölfalnak" . . . 
etc. etc. 

E rémmeséket akkoriban nemcsak a köznép, de maguk a tudósok is any- 
nyira egész komolyan hitlék és pertraktálták, hogy 1589-ben és 1607-ben Hol- 
landiában és Németalföldön két embert kinos torturázás után máglyára, itéltek 
és elégettek, mert azzal vádolták őket, hogy rém-farkasok képében több embert 
és gyermeket szétszaggattak és felfaltak. 





























A vampyr. 


Az őserdőkben. 
(Egy gyüjtő élményeiből.) 


A muzeumok vagy gyüjtemények természetrajzi osztályain végigmenve. 
alig jut valakinek eszébe rágondolni arra, minő hihetetlen fáradtság, vesze- 
delem és nélkülözések árán lettek azok a fénylő tellu kitömött madarak, ara- 
pyos szárnyu rovarok, pillangók és növények összegyüjtve és a vadon mélyé- 
ből ide, a művelt világ közepébe szállítva! és minő elismerést érdemel az az 
elszánt és bátorlelkü ember, ki azokat a vadon veszélyeivel és nélkülözéseivel 
daczolva, összegyüjtötte! . . . 

Ezeket az élményeket nagyobbrészt egy gyermekkori jóbarátom levelei- 
ből meritem, ki összejárva Dél-Amerikának nagy részét, jelenleg Assumption- 
ban telepedett le, mint a város vegyésze és orvosa. 

Végre készen van minden! A hosszu sor öszvér ládákkal, kosarakkal, 
göngyölegekkel, gyékénykasokkal és kisebbfaju hordókkal megrakódva, a ház 
előtt áll, hogy a tartomány lakatlan belseje felé, az őserdők mélvébe indul- 
hassanak. 

Ez a sok czók-mók, noha csak a legszükségesebbet tartalmazza, mégis 
ezerféle dolgot rejt magában. Ruhák, könyvek, műszerek, fegyver és vadász- 
eszközök, lőszerkészlet, festőkészlet, borszeszes üvegek, mappák, gyógyszerek, 
legfőkép a chinin nagy mennyiségben, szivar, csokoládé, thea, kávé, különféle 
conservdobozok, apróságok, tü, cérna, drót, itatós papir, gyps, viasz, gyufa, 
gyertya, zsineg és még más egyéb nélkülözhetlen dolgok vannak sorjában 
elpakkolva, hogy szükség esetén mindjárt kéznél legyenek. 

A Lopez nevü félvér vadász, ki tizenötéves fiával, Frazcoval vezető, 
kalauz és minden egy személyben, mély torokhangon indulásra hőrögeti az 
öszvéreket, mire néhány óra mulva el is érik a selvának nevezett ritkás erdő- 
vidéket, melynek gidres-gödrös talaján, csülökig dagasztottak az öszvérek a 
latyakban. 

Az ösvénynek csufolt törésen lépten-nyomon a kuszó növények, liánok 
és a pasimba tüskés, szuró indáival kellett küzdeniök és midőn veritékbe 
fürödve és holtra fáradva, a csökönyös öszvéreket egyenként átvezették a pata- 
kon, egy közülök terhét ledobva, tovább iramodott. 

Lopez a fiát küldte utána, ki majd egy óra mulva tudta csak a makacs 
állatot visszavezetni, miközben mezitelen lábaival majd rálépett az uton süt- 
kérező aranyzöld micára, a mérges kigyók egyik legveszélyesebbjére. Szeren- 
cséjére az öszvér elébb észrevette és félreugrott, mire Frazco egy vesszővel 
ügyesen agyoncsapta és a ritka szép példányt elhozta a tudósnak. 

Ilyenformán ment majd öt napon keresztül. Minden nap leirhatlan 
fáradtsággal, idővesztegetéssel és vesződséggel lehetett csak az öszvéreket rend- 
ben tartani, mig végre a hatodikon elértek a vadon mélyére, közel az Apure 
folyó egyik mellékágához, melytől alig egy félórányira egy darab savanna- 
szerü tisztás terült el. 

Az öszvéreket három kivételével visszaküldötték, az utolsó tanyán bérelt 
vezetővel, azután hozzáláttak a kunyhó épitésébez, melynek tetejét és oldalait 
pálmalevelekkel s náddal fedték be. 

A függőágyak az e czélra levert ágasokra lettek felakasztva, az asztal 
kikerült a velük hozott összetolt ládákból, amelyek egyuttal székek gyanánt 
is szolgáltak. 

Minden nap azzal a kellemes érzéssel keltek fel és feküdtek le, hogy raj- 
tuk ütnek a botokudok és patachosok, kiknek nemcsak nyilaik vannak meg- 
mérgezve, hanem jobb kezüknek hüvelykujján a kiélesitett körmük is, ugy 
hogy ezzel a legkisebb sértés menthetetlenül halált okoz. 

Leirhatlan sokat szenvedtek a forró égöveknek egyik legnagyobb csapá- 
sától, a Mosguitoktól. Ezektől a szunyogfajta kinzó szellemektől egy perczig 
sem volt nyugtuk. Reggel hat órától esti 5-ig a Mosguitosoknak nevezett harna 
hátuak zümmögtek körültük csapatostól, öt órától napnyugtáig a Simuliák 
kinozták őket tüzként égő maró csipéseikkel, s ezekhez csatlakoztak a Tem- 

pranerosoknak nevezett apró szunyogfajták, éjszaka pedig a Zancudosoknak 
nevezett Mosguitok marták őket reggelig. Mikor felkeltek, egyik se ismert a 
másikra, mert arczuk, kezük vörösre volt puffadva, dagadva, égett, fájt és 
olyan kiállhatatlanul viszketett, hogy majdnem orditottak bele. Emellett heves 
láz borzongatta kivált a tudóst, mert Lopez és fia benszülött létükre kevésbbé 
érezték a Mosguitó-méreg hatását. 

Midőn egyesült erővel elkészültek az öszvérek számára erős faderekakból 
összetákolt istállóval, nap-nap után, reggeltől estig a rengeteget járták, mely- 
nek nap nem járta, kuszó növények és liánoktól összeszött, járatlan szövevé- 
nyében és a kidőlt, egymáson korhadó fatörzsek tömegében, lépten-nyomon 
a machetével, ezzel a kardforma, nehéz növényvágó késsel kellett utat vágniok. 

Egy ilyen utjukban egy kisszámra olvadt barátságos tupinamba törzs 
tanyájára akadtak, amelyek a. botokudok elől menekültek arrafelé, akiktől 
azonban azt a nem éppen vigasztaló hirt hallották, hogy a botokudok délfelé. 
patachosok pedig keletfelé, nem éppen messze tanyáznak, mindazáltal a tupi- 
nambák megigérték, ha valami ritka állatot, vagy növényt találnak, azt a tudós 
tanyájára viszik. 

A tájék és a környezet leirhatlanul szép és megragadó volt. 

A kunyhótól pár lépésnyire óriási desmanthus, Bertholletia és maha- 
gonifák terjesztették ágaikat, melyeknek lombjai csak száz lábnyi magasság- 
ban kezdődtek. A myrthus s babérfélék és a balzsamos Írika-fák bóditó illatot 
terjesztettek és megvoltak koszoruzva, össze-vissza voltak szőve a kuszó növé- 
nyek minden fajtájától. Fehér, sárga, piros, lilaszinü virágok, óriási gyü- 
mölcstokok, fürtök csüngtek mindefelé, a bejake kuszó növény czomb és kar- 
vastag indái pedig hosszu füzérekként a magasból csüngtek alá és a földön 
ujra gyökeret verve, kusztak tovább másféle kuszó növényekkel összeölelkezve 
a többi fákra . . 

A fák mohos ágain az élősdi növények között a pompás illatu orchideák 
bókoltak csudás alaku virágaikkal, a talajon az arumok, kaladiumok virágos 
szőnyege terült el árnyas, nedves rejtekül szolgálva a mindenféle csuszó- 
mászóknak. 

A gyüjtő azt se tudta, hogy ebben a buja gazdagságban merre nézzen. 
melyikhez nyuljon! A puskáját kapja-e le vállairól, vagy pedig metszőkését 
vegye elő övéből? 

Vesztére ez utóbbihoz nyult, hogy egy festőileg aláhajló biborvöröses 
virágu Pauliniaágat és egy fehér virágu calyptrika füzért herbariuma számára 
lecsikkantson . . . De alig hogy lemetszette, a megrázott ágakról egész fel- 
hője hullott valami vöröses szinü apró szőröknek az arczába és nyakába, ugy 
hogy az égő viszketéstől majd megőrölt. Hiába mosta, törülgette, annál jobban 
csipték, égették a Dolychonix pruriensnek nevezett növény magtokjainak ezek 
az égető szörszálacskái. 

Az egész délelőtt azzal telt el, hogy nyakát és arczát borogatta a délután 
azonban kinjaiért kárpótlással látszott szolgálni neki, mert egy hatalmas 
pipinha fának a törzsén a Salaginellák, Triuridcák és másfajta élősdieket 
látott virulni. 

Hogy ezeket sértetlenül megszerezhesse, maga készült értük menni, de 
alig kuszott a törzs közepéig, az erősnek látszó faóriás ropogva szakadt be alatta 
és az összeomló rohából a mérges és undoritó skorpióknak, száziábuaknak, 
pókoknak és hangyáknak ezrei másztak, támadtak reá, ugy hogy alig tudott 
épkézláb az undoritó környezetből kimenekülni és azt gondolva, hogy onnan 
szilárd, kemény talajra kerül, alig hogy a rohatömegből, a Dracenák, Maran- 
thák és Pontaderiák széles levelei közé ugrott, önkénytelen undorral szökött 
visszafelé, mert kalapnagyságu varangyok, hegyesszarvu tüskebékák egész 
bizalmasán ugráltak a lábai körül, mintha várnák azt a megtiszteltetést, hogy 
spirituszba rakja őket, egy kigyó pedig, amelyről nem tudta, hogy vajjon nem 
mérges-e, nagyon fenyegetőleg emelte lapos fejét hátrafelé . . . 

Megfordulva, egészen ismeretlen alaku, nagy sárga és kék virágokat 
látott egy buja, zöld, sürü gyepágyból kiemelkedni. Midőn azonban kezét utá- 
nuk nyujtva, lehajlott, hogy előre lépjen, borzadva szökkent visszafelé, mert 
csalóka, feneketlen mocsártalajt érzett inogni maga alatt és annak széles vizi- 
levelekkel fedett sürüjéből a mocsári polyp undoritó szőrös karjai kaptak a 
keze után, hogy reája fonódhassanak. 

Sokat hallott erről a veszedelmes undoritó szörnyről, melynek létezését 
a tudomány kétségbe vonja, de midőn napalkony táján tanyájára ért, Lopez 
szerencsét kivánt megmeneküléséhez, mert ha az az undok szörny süppedékes 
mocsártanyáján egyszer valakibe belekapaszkodik, addig el nem ereszti, mig 
egy csep vért érez benne. 

Sajátságos, tompa nehézséget érezve fejében és minden tagjában, fárad- 
tan ült le, de ugy se volt nyugta. Ujjai között és kezei felsőrészén kiállhatatlan 
égő viszketést érzett. Hiába nézte, vizsgálta, nem látctt mást raituk semmit, 
csak alig észrevehető keskeny fehéres sávokat . . . Mégis megmutatta 
Lopeznak. 

Alig vetett ez azonban rájuk egy pillantást, odaintette Frazcot, ki egy 
vékony, kihegyezett fapálczikát keresett elő iszákjából. 

— Ezek az aradoresek, — szólt és a pálczácska hegyét a husba furva, 
hosszas alaku fehér hólvagocskákat huzogatott kifelé, mert a befuródott apró 
féreg, már akkorára teleszivta magát. 

Másnap reggel megtudta, mi volt a tegnapi tompa nehézség tagjaiban, 
mert kitört rajta a láz, az utazóknak a réme. Egy jó adag chinint egy kevés 
arzenicummal bevéve, nekiállott metszőkésével egy pompás ernyőpálmának és 
arról egy levelet akart a szárával együtt, közvetlenül a törzsnél levágni, miköz- 
ben ugy megsértette tenyerét annak tüskéivel, hogy két napig fogni nem tudott 
vele, balkezét pedig egy pokoli növénynek puszta érintésével annyira. össze- 
égette, hogy egy hétig bekötve kellett hordania. 

Lopez nagyobb vigyázatra intette, mert az őserdőknek penészszel és erje- 
déssel telitett párás levegőjében a legkisebb seb is halálossá. mérgesül a legrö-. 
videbb idő alatt. 

A gyüjtemény e közben szépen szaporodni kezdett. A kunyhó falain 
tarkatollu madár és apróbb emlősök bőrei száradtak, a szögletekben óriási 

levelek, kuszó indák, csudálatos alaku magtokok, füzérek, hüvelyek, csövek, 
gumók, gyökerek voltak felhalmozva. 

A tudós a vasárnapot naplójának irására s ezeknek rendezésére és prac- 
parálására szánta: Lopez ellenben száraz fát gyüjtött, mert vihart jósolt nem- 
sokára. l l 

Az igaz, hogy egy szellő se mozdult s a levegő elviselhetetlenül forró és 
tikkasztó volt már napok óta és az árnyékban már reggel 45—55 fokot muta- 
tott, hogy alig tudtak lélegzeni. ; 

Éppen egy nagy Bertholletia gyümölcs után nyult, midőn csizmaszárán 
könnyü ütést érzett, mintha hozzája vágódott volna valami és odatekintve, a 
haja szálai felborzolódtak a rémülettől, mert lábainál! a, legveszedelmesebb mér- 
ges kigyók egyike, a másfél láb hosszu barna vipera ágaskodott felfelé, hogy 
másodszor is feléje vágjon. Szerencséjére vastag csizmaszárán nem hatoltak 
át a kigyó méregfogai, amelyet egy kezeügyébe eső pálmahusánggal menten 
agyoncsapott, azután nagyobb óvatossággal és vigyázattal, mint eddig tette, 
nyult mindenhez, mert nem tudta, nem-e rejtőzik alatta, mögötte valami mér- 
ges csuszómászó. 

Szerencséje hogy erre vigyázott, mert alig emelt föl egy széles corypha 
levelet, az alatt egy másik mérges dögöt talált, könyvei közül pedig egy undok 
vörösbarna scorpio mászott elő tüskés farkát fenyegetőleg emelgetve, de 
mihelyt meglátta azt a majdnem arasznyi hosszu százlábut, mely szintén 
valahonnan előmászott, rögtön arra rohant. 

A tudós érdékkel nézte ennek a két mérges marásu féregnek az élet- 
halál harczát. A százlábu két mérges rágonyát nyitogatva, ágaskodott, a 
scorpio pedig felfelé görbitett farkkal és ollóit csóválva addig kerülgette, mig 
az egyik ollójával derékon kapva, a farka hegyén levő méregtartalmu tüské- 
jével beléje szurt, mire a százlábu rövid vonaglás után felfordult, midőn azon- 
ban a scorpio neki állott, hogy felemészsze, ő is és a százlábu is a spirituszos 
üvegbe vándoroltak. 

Estére megint egy nagy adag chinint kellett bevennie és soká nem 
tudott elaludni, mert heves főfájás és szédülés kinozta. Alig hogy elaludt azon- 
ban, arra riadt fel, hogy valami hideg, viczkándozó test hullott az arczára, 
majd meg valami ökölnagy szőrös, undoritó büzü pókféle szaladt át arczán. 
Riadtan ugrott le függőágyából hogy gyertyát gyujtson, alig értek azonban 
lábai a földre, érezte, hogy valami sikos testre hágott, mely mérges sziszegés- 
sel tekergett alatta és többször a csizmaszárához vágott. , 

Rémülten szökött hátrafelé és nem mert jó ideig megmozdulni, azután 
fojtott hangon Frazcot ébresztette fel, kinek függő ágya a gunyhó másik végé- 
ben közel volt az asztalhoz . . . 

Erre a zajra Lopez is felébredt és miiőn megtudta a lárma okát, nagy 
ásítozva csak ennyit mondott: 

— Ah, santa Virgen! Ha itt minden lehulló pókra és gyikra, felriadoz- 
nánk, sohse aludnánk egy cseppet se! A függőágy magas, kigyó nem tud hozzá 
férni. 

— De fel tud kuszni a tetőre a nád közé s onnan ránk eshetik! Hallja! 
az egész tető zörög felettünk! — felelte boszusan a tudós. 

— Az igaz! De jó az Isten és vannak őrző angyalai! — válaszolta rá 
nagyot ásitva és azzal másik oldalára fordulva, tovább aludt. 

E közben Frazco meggyujtotta a gyertyát, melynek világánál a kunyhé 
tetején másfél tuczat mindenféle nagyságu gyikot láttak, bogarakra vadászva 
szaladgálni, a szarufákon pedig két kigyó tekerődzött gyikokra vadászva. 

A falon pedig egy jó ökölnagyságu feketés barna szőrös pók, a madárölő 
Mygale szaladgált hosszu lábain megfelelő számu gyik és százlábu társaságá- 
ban, a földön ellenben pár kalapnagyságu varangy és rétesformán össze- 
kunkorodott Cascavela kigyó sziszegett . . . 

— A csizmáim nélkül halott lennék! — gondolá elborzadva, mialatt 
botjával a kigyót agyonverte és ujra függőágyába mászott elhatározva, hogy 
másnap egy darab mouszlint fog ágya fölé kifesziteni. 

De meg volt irva, hogy ezen az éjszakán keveset fognak aludni . . . 
mert csakhamar az öszvérek ijedt horkolása és tomboló ugrálásai verték fel 
őket, a melyre haragosan dörgő, mély orditás harsant fel, melyre a távolból 
hasonló kurrogás felelt . . . 

— A jaguárok akarnak öszvéreinkre törni! — ugrott fel ijedten Lopez, 
midőn azonban a tudós lámpát akart gyujtani, nem engedte. 

— Az öszvérekhez nem tud betörni, ide azonban könnyen betörhet . . . 
— móndá suttogva és midőn másodszor is felharsant a jaguár és párjának 
az ordítása, a kunyhó résein kitekintett az éjszakába . . . 

— A félszer tetején próbál betörni s körmös talpaival a tetőgerendákat 
feszegeti . . . — Erre a tudós is kitekintett és fegyvere csövét a nádfonadék 
között óvatosan kitolva, czélba próbálta venni a vadat, de a vak sötétségben 
nem látott egyebet egy határozatlan körvonalu ide-oda mozgó árnynil . . . 

Bármilyen halk volt is a zörej, a jaguár figyelve kapta fel a fejét és 
szikrázó szemekkel meredt a hang felé . . . 

Két szeme párosan égő zöldessárga lángként villódzott a setétben . . . 
Oda czélzott tehát találomra a két pont közé és lövésére fájdalmasan felbődülő 
dühorditás, nehéz zuhanás és az öszvérek még vadabb tombolása követke- 
zett... mely lassan-lassan elcsendesedett . . . mire a tudós gyertyát 
gyujtva, lövésre emelt fegyverrel kitekintett a kunyhó ajtaján. i 

Nem messze az öszvérek óljától egy setét mozdulatlan tömeg hevert és 
midőn Lopeztól kisérve, megérintette fegyvere csövével, nem mozdult. Golyója 
a jaguárt éppen szeme között találta . . . Ott hagyták tehát reggelig és midőn 
Lopez segitségével a pompásan pettyezett bőrét lehuzták, az némi irigvséggel 
szemlélte és fogadkozott, hogy a nőstényt majd ő fogja elejteni, mert, hogy 
párja után az is megjelenik valamelyik éjszaka az olyan bizonyos, mint 
a halál! . . . 

A fürge és evetügyesen mászó Frazco mindjárt az első napok egyik 
ködös reggelén egy fiatal Sagouin majmocskát hozott le a Swietenia fák üre- 
géből, a mely olyan kezes és szelid lett, hogy szabadon futkározott és mászkált 
a kunyhóban, legjobban azonban a tudóshoz ragaszkodott és nappal rend- 

szerint ennek vállain tartózkodott, éjszakára pedig a függőágva oszlopára 
erősített szivarskatulyában ütötte fel tanyáját. Ezenkivül a tupinambák 
egyéb más mellett egy kapuczinus majmot is hoztak, mely szintén egész ott- 
honos vendég lett a kunyhóban, csak azt a részét kerülte neki, a hol a jaguár 
pettyegetett bőre volt felakasztva . . . 

A második éjszaka is eltelt, a nélkül, hogy a jaguár mutatkozott volna, 
a harmadikon azonban ugy éjfél felé, egyszerre a rémület minden jeleivel 
ugrott Lapoz függőágvába és reszketve huzódott annak oldalához . . 

Künn heves szél rázta a kunyhó oldalait és suhogtatla a fák lombsáto- 
rát, ugy, hogy a könnyü alkotmány zörgött, recsegett minden izében. Lopez 
éles fülei azonban, ezenkívül más gyanus zörejt is meghallottak. Mintha a 
kunyhót feszegette, kaparta volna valami . . . 

Mindjárt megsejtette, hogy az nem lehet más, mint a nőstény jaguár, 
mely megérezve himjének a bőrét és az emberszagot. a kunyhóba készül 
betörni. 

Zajtalanul lecsuszszant tehát ágyáról és a nehéz machéte kést jobbjába 
szoritva, odalopódzott, hol a jaguár a nádat feszegette. A kunyhó a réseken 
betüző holdfénytől annyira meg volt világitva, hogy midőn a vadállat fejét szu- 
szogó fuvással betolta a, nyiláson, minden erejét összeszedve, olyan csapást 
mért rá a nehéz machétevel, hogy majdnem kétfelé szelte. 

A többiek már csak a jaguár hörgő orditására riadtak fel, amely vég- 
vonaglásában törte-zuzta a nádfalat, de az alvásról szó sem lehetett, mert a 
betolakodott szarvasbékák (Ceratornis) olyan pokoli brekegést és kuruttyolást 
csaptak, hogy alvás helyett a békavadászathoz fogtak, miközben megint nagy- 
számu skorpiót, százlábut és más efajta mérges rovarokat vertek agyon. 

Mire ezzel végeztek, már közeledett a reggel és alig hogy a nap első sugár- 
küllői felbukkantak az őserdők lombsátora mögül, mintha reggeli üdvözletre 
harangoznának, megcsendül a fehértollazatu campaneronak, a harangma- 
dárnak (Chasmorhynchus nudicollis) ezüst tiszta hangja, mely csalódásig a 
harang csengéséhez hasonlit, utána pedig a calmonte (Coracina ignita) éles 
kiáltása harsog, mint ezt mondaná: Cevante! cevante! (ébredjetek! ébredjetek!) 
és erre mélyen zengőn rákiáltja a purgata (Cassica purpurea) Dios te de! 
Dios te de! (Isten nevében, Isten nevében!) 

A tudós ezen a reggelen, daczára az álomtalan éjszakának, annyira jól 
érezte magát, hogy pillangóvadászatra indult a savannára, ahová Lopez csak 
délfelé volt követendő. 

A folyón való átkeltében, a mocsaras zátonyokról egy pár sziesztázó 
alligátort riasztott fel, melyek közül egy majd huszonöt lábnyi nagy szörny 
igen nagy kedvet mutatott, hogy utána menjen és csak egy puskalövés téritette 
vissza a nyomaiból . . . 

A savanna nagy része szintén árnyas facsoportokkal volt benőve, süp- 
pedékes, mocsaras talajjal. Igaz, hogy itt a lepkék valóságos Eldórádójába 
jutott, mert a kéken ragyogó Morpho Menelaus, a kéken övelt Hector, a 
gyönyörü opálragyogásu GCyprisek, Telemachusok, más ritka fajokkal együtt, 

ott ringatóztak, lebegtek a szeme előtt, de két-három emeletes háznyi magas- 
ságban a folyondárok és orchideák szindus virágai fölött . . . 

A szerencse azonban ennek daczára mégis kedvezett neki, mert a fehér- 
virágu, alacsony calyptrika bokrok édes illata sokakat lecsalt a magasból s 
daczára, hogy a szemeibe patakzó veriték majd megvakitotta, mégis árkon- 
bokron utánuk rohant és éppen egy nagyon ritka ismeretlen fajtát kergetett az 
erdő és a folyó mocsaras és szakadékos választója között és nem nézve, merre, 
hová, hanem amint vakon utána rohant, egyszerre övig sülyedt a buja füvel 
benőtt csalékony mocsárba. 

Mennél jobban iparkodott kigázolni, annál mélyebben sülyedt alá és 
irtózva érezte, hogy lábai alatt feneketlen hig latyak látong, mely minden moz- 
dulatára lassan ugyan, de menthetetlenül folyvást lefelé huzza . . . 

Torkaszakadtából kiabálni kezdett, mig csak be nem rekedt, de a sok 
vizimadár lármájában egészen elveszett a hangja, majd kilőtte fegyvere egyik 
csövét, de Lopez és Frazco nem mutatkoztak, pedig már majdnem melléig alá- 
sülyedt a büzös iszapba, melynek nyomásától feje szédült, lélekzete pedig 
akadozott . . . 

Ujra kiabálni kezdett, de kiáltásaira nem Lopez, hanem olyan valaki 
jelent meg, akit nem várt és nem óhajtott . . . egy vén alligátor kuszott le a 
folyóparton és hosszu testével s rövid lábaival fenn tudta magát tartani a 
süppedékes talajon és tátott torokkal közeledett feléje . . 

A szörny torkából émelyitő pézsmabüz fuvallt feléje és midőn megakarta 
ragadni, fegyvere csövét a torkába nyomva, elsütötte, mire az alligator tompa 
bőgéssel, egész vér- és iszapesőt fecskendezve rá, megfutott. 

Irtózva gondolt arra, ha még egy ilyen szörnyeteg talál közeledni?! 
Most már kiáltozni se mert, nehogy odacsalogassa őket, hanem kétségbeesve 
varta Lopeznak az érkezését, ha ugyan addig fenn tudja magát tartani?! 

Végre, midőn már majdnem nyakig alásülyedt, az odaérkező Lopez 
nagynehezen kimentette a felszálló rothatag gőzöktől és az odatüző forró nap- 
tól, a félig eszméletlen tudóst, ki ezt a kalandot három napi rosszulléttel 
-és heves lázzal fizette meg . . . 

De megvolt az az elégtétele, hogy Lopez a torkonlőtt alligator bőrét és 
koponyáját megszerezte gyüjteménye számára. 

Az ezután tett első kirándulás alkalmával, két hokkot (Crax alector) lőtt 
le a folyóparti fák ágairól, melyeknek bőrét kitömni, pulykaizü, pompás fehér 
"husát pedig jó étvágygyal akarták elfogyasztani. A két hatalmas szárnyast 
:keskeny csónakuk hátuljába tették, a folyó közepén azonban egyszerre erős 
lökést érezve, midőn hátrapillantottak, a két hokkoval ép akkor merült egy 
rabló alligátor a viz alá. 

Mit volt tenniök, ujra visszafordultak tehát, mert ezek a buta szárnyasok, 
"ha egy párt lelőnek közülök, csak a nyakukat nyujtogatva néznek lefelé és 
"nem szállnak tovább. 

A hokkok csakugyan még a helyükön tollászkodtak és csak akkor száll- 
itak át a szomszédos ágakra, midőn három lehullott közülök. 

Ezeket ujra csónakra szedve, ugy öt óra táján értek kunyhójuk közelébe. 

A tudósnak feltünt, hogy kis kedvencze, az nistiti majom nem várja szo- 
kása szerint a kunyhó ereszén és Lopez csuklyás majma se mutatja magát a 
nyilt félszer alatt, mely különben kedves helye szokott lenni. 

Az ajtó nyitva volt, hogy a levegő járja és amint betekintettek, a Sagouin 
majmocska és a csuklyás majom a tudós függőágyának az oszlopán mozdulat- 
lanul, mintha oda lennének büvölve, minden izükben reszketve, mereven néz- 
tek a függőágy tulsó végére, ahol a tető gerendájáról egy legalább tizenöt láb 
hosszu, hatalmas Jiboa kigyó lógott alá czombvastag testével, tüzesen lángoló 
szemeit a reszkető állatokra szegezve . 

A tudós egy lövéssel szétzuzva a betolakodó hüllő fejét, mire a két 
majom, mintha büvölettől szabadultak volna meg, visitva menekült a kunyhó 
másik végébe . . . 

Másnap megeredt az eső, mintha cseberből öntötték volna, s miután a 
kirándulásról le kellett mondaniok, Lopez és fia nekiálltak a ruha és csizma- 
foltozásnak, a tudós pedig a kunyhó közepén festegetett. 

Java festés közben, amint a ládák felé pillantott, egy jókora lyukat vett 
észre a földön, a melynek sötét üregében mintha mozgott volna valami. 

Amint kissé előrebajolva kiváncsian odanézett, egyszerre a vére meghült 
erejben, mert a lyukból egy az eső elől odamenekült Labaria kigyó (Bothrops 
labaria) mászott nagy lomhán elő. Lopez rézszinü arcza szintén fakóvá 
változott. 

— Nem mozdulni, sennor! — suttogá alig hallhatóan . . . 

Ez a mérges és támadó természetü dög, melynek marása pár pillanat 
mulva menthetetlenül öl és mint egy ficzánkoló ördög tudja magát nyilgyor- 
san ide-oda vágni, nagy lomhán az ajtó felé kuszott, onnan azonban vissza- 
fordulva, egy lehajitott pokróczon kunkorodott rétesformán össze . . . és midőn 
ott elaludt, csak akkor mertek megmozdulni és Lopez machetájával egy 
csapásra leszelte undok háromszögletü fejét . . . 

— Ez a nap megint rosszul kezdödik, — dörmögte Frazco! De nemcsak 
rosszul kezdődött, hanem rosszul is folytatódott és rosszul végződött. Mert a 
tudóst egyik kellemetlen meglepetés a másik után érte. 

Az őserdők gőzös, párás levegőjében itatós papiros közé rakott ritka 
növényei száradás helyett megpenészedtek s elromlottak, a ruha és szijnemü 
penészszel boritva, széjjelmállott. Sója, czukra elolvadt, teája, kétszersültje 
a penészgombáknak egész telepévé változott át . . . 

Gonddal őrzött rovarait. pillangóit pedig az a veszedelem fenyegette, 
hogy a mindenhová betóduló hangyák és más egyéb számtalan féreg felfalják, 
megőrölik . . . 

Átkozta is az esőt minden cseppjében és miközben kinyitott egy rovaros 
skatulyát, abból egy ökölnagy, hosszuszőrü, fekete madárpók ugrott a keze- 
fejére és olyant harapott a mutató ujján, hogy felorditott bele . . . 

Frazco ugyan egy fahasábbal agyonverte az undok férget. de a tudós 
keze délfelé egészen a válláig veszedelmesen feldagadt és a heves láz mellett 
szédülés és ájulás környékezte, a sebbe hatoló méregtől. 

Ez azonban még nem volt elég, mert Frazco délután három öszvér 

helyett csak kettővel tért vissza, mert a harmadikat egy zsakaraka (Bothrops 
jacaraca) kigyó marta meg és ott fekszik döglötten a tisztás tulsó végén . . 

A tudós, kinek a karja rettentőn fájt és szüntelen heves láz borzongatta, 
nem törődött semmivel és annyira le volt gyötörve, hogy Lopeznak kellett a 
függőágyába emelni . . . 

Másnap reggelre azonban jobban lett. Az eső is koronként el-elállott s az 
ég derülni kezdett, ugy hogy éjszakán már: a legtisztább csillagos ég ragyo- 
gótt felettük, mit a legpompásabb napkelte követett. 

Ezen a napon megjelent kunyhójuknál a tupinamba törzs apraja- 
nagyja. Mindegyik hozott valamit, ugy hogy a nyitott félszer csaknem szük- 
nek bizonyult a sokféle négylábu, madár, növény és gyümölcsnek a befogadá- 
sára, amitől a tudós nyomott kedélye is felderülni látszott, mert vállán a hüsé- 
ges kis sagouinnal, két kézzel osztogatta nekik az ajándékokat. 

Az egyik egy capybarát, a másik egy agutit és majmokat hozott min- 
denféle apró emlőssel és négylábuval. Pompás szinezetü madár és papagáj- 
bőrök között kigyók, gyikok és békák példányai voltak a, fonott kasokban, mig 
a másik ügyesen font vesszőkalitkában eleven papagájokat kinált s a harmadik 
madártojásokat. Az asszonyok mindenféle gyümölcscsel, gumókkal, virágokkal 
kedveskedtek néhány tüért és szalagért, a gyermekek rovarokat, lepkéket hoz- 
tak neki olyan mennyiségben, hogy a szive nevetett örömében és minden baját 
feledte, midőn az össze-visszahányt tarka kincshalmazra rátekintett. 

Ezen lesz mit rendezni és csomagolni! 

Neki is fogott izibe! ; 

A halom tövében heverő vörös ibisznek egy majom tépdeste a tollát. Azt 
kalitba kellett dugni, hogy kárt ne tegyen. A nyitott ládák mellett a dinnyefa 
(Carica papaya) hatalmas gyümölcsei heveftek szépen osztott leveleivel, ezek 
mellett a földbe vert kecskelábu asztal alatt egy pompás Ararának skarlát- 
vörös tollai még szebben ragyogtak a fekete tollazatu Mitu hokko szomszéd- 
ságában s mögöttük a hizott Capybara várta Lopeznak a kését és szakács- 
tudományát. A viktoria regia rózsaszinnel lehellt virága pompás illatot árasz- 
tott, a szögletbe halmozott óriási banánfüzér gyümölcsei és az asztalon heverő 
orchideákkal egyetemben, amelyekre szinte árnyat vetettek a Philodendron 
pertusumnak osztott levelei, a legyezőpálmák, a Dracaena brasiliensis, a Des- 
manthus és a többi óriás növénynek az ágai és levelei. A kuszó növények indái, 
mindenféle vastagságban oda voltak a kunyhó falához támogatva, melyről a 
braziliai erdők zsarnoka: a harpya sas (Harpya destructor )lógott kitömve alá, 
az asztalon pedig a borszeszes üvegek, hőmérők, hygrometerek és egyéb más 
eszközök között, segédkönyvek, mappák hevertek az elcsomagolást várva. 

Lopez a tüznél sütött-főzött, a tudós pár perczre pihenőt tartva, a kar- 
ján ülő uistitivel játszott, midőn PFrazco lélekszakadva berohant ezzel a 
kiáltással: 

— A fehér hangyák! A fehér hangyák! 

Erre a rémkiáltásra Lopez a kését, a tudós a sagouint földre dobvá, a. 
kunyhóba rohant, hogy legalább az értékesebb példányokat megmenthessék, 
mert a fehér hangyák csapatja, ami megehető és széjjelrágható, azt megeszi 

és pozdorjává rágja. A kunyhó azonban alaposan ki lesz takarítva mindenféle 
féregtől és csuszómászótól, mert nem kegyelmeznek semmiféle élőnek sem... 
sőt az alvó embert, a jóllakott és mozdulni nem tudó boát is megtámadják és 
töméntelen sokaságukkal, mielőtt védekezhetne és menekülhetne, a szó Szoros 
értelmében ellepik és felemésztik. 

"A forró égövek lakói, kiknél az a sok számtalan élősdi és féreg a hét 
egyptomi csapást képezi, örülnek a fehér hangyák látogatásának, mert alapo- 
san kitisztogatják a kunyhókat és házakat. Amit lehet, kihordanak előlük és 
mig azok munkálkodnak, a lakosság a mezőre vagy erdőbe menekül. A fehér 
hangyák jövetelét az egerek és patkányok czinczogó, sivalkodó riadala, a 
gyikok, férgek ijedt kavargása jelzi és csakhamar el lesz lepve a háznak és 
kunyhónak minden zuga. A tetőnek minden egyes nádszála, a vályogfal min- 
den lyuka, repedése át lesz tőlük kutatva, vizsgálva és midőn az utolsó pete és 
álcza is fel lett emésztve, amilyen hirtelen és látatlanul jött, ugy tünik el az 
egész csapat, hogy másfelé vegye az utját . . . 

Igy volt a tudósnál is, akinek a kunyhójában szintén alapos tisztogatást 
vittek véghez. A menekülő egerek és patkányok támolyogva, sivalkodva rogy- 
tak össze, kigyó, gyik, denevér, pók, százlábu vonalogva potvogott le a tető 
nádjai közül a kunyhó talajára, ahonnan egyszerre nyom nélkül eltüntek, 
mintha csak semmivé változtak volna. 

Néhány kikészitett madárbőr, pokrócz és egyéb más áldozatul esett ugyan 
ennek a mindent megőrlő hadnak, de a félszer a gyüjteménvnyel meg lett 
kimélve, mert a tudós spirituszt locsolt szerte-szét, melynek a szagát messze 
kerülik . . . 

Igy tehát szerencsésen menekültek e csapásból is és meg volt az a gyönyö- 
rüségük, hogy az éjszakát nyugodt álomban töltötték volna el, ha a tudós vélet- 
lenül fel nem ébred valami különös, megnevezhetetlen émelyitő érzésre. 

Ébredésekor olyanforma hüvös szellőt érzett arcza körül elsuhanni, 
mint a legyező hüssölése s nemsokára érezte, hogy torkáról valami melegség 
folyik csendesen a melle felé. 

Rosszat sejtve, gyertyát gyujtott és látta, hogy egy hatalmas vampyr- 
denevér szállong nesztelen repüléssel köröskörül a kunyhóban, egy másik 
pedig a gyertyavillanásra Frazconak a mezitelen lábaszáráról röppen föl . . . 

Nagyot káromkodva kapott botja után, hogy leüthesse őket, a praktikus 
Lopeznak azonban, alig hogy a zajra szemeit kinyitotta, mindjárt az öszvé- 
rek jutottak az eszébe. 

Egy gyantás Irika ágat meggyujtva, az öszvérek félszerébe ment és 
azokról hat ilyen vérszopó dögöt riasztott el és a szegény állatok vérbeuszva 
hevertek alomjukon, a nélkül, hogy valamit észrevettek volna. 

— Ha szét nem nézek, reggelre nem maradt volna egyetlen öszvérünk 
se, mert annyira elerőtlenedtek volna a vérvesztéstől, hogy beledöglöttek volna 
— mondá és ujra kimenve, bedörzsölte a vérző helyeket sóval és hamuval, a 
mi a vérzést csakhamar megszüntette. 

A rendezkedés nap-nap után folyt és a gyüjtemény annyira gazdagnak 
és változatosnak bizonyult, hogy a tudós a hazatérésre készülődött, mert már 

chinin-készlete a vége felé járt és nagyon is érezte, hogy az öserdőbeni további 
tartózkodás veszedelmes lesz reá nézve. 

Lopeznek tehát utra kellett készülődnie, hogy az öszvéreket a málhák 
elszállítása végett elhozza. 

Mielőtt azonban hosszu utjára indult, keserves operatiót végzett magán 
és a tudóson is. 

Ugyanis mindketten érezték, hogy lábujjaikon, kivált a körmök alatt 
kiállhatlanul égető viszketés jelentkezik. 

Ez volt a homoki balha (Pulex penetrans). Alig egy milliméternyi 
parányi állat, mely a homokban élve, az emberek bőre, kivált a lábujjak 
körmei alá furja magát és ott megtelepszik. Eleintén csak könnyü viszketés 
jelentkezik, mely később, midőn tojásait lerakta, égő, fájdalmas viszketéssé 
erősül. A. dörzsölés és vakarás következtében az illető tag erősen meggyullad 
és ha idejében nem lesz kezelve, elüszkösödik és ha az illető tagot le nem vág- 
ják, beáll a halál is. Lopez mindjárt felismerte ezt a veszedelmes vendéget és 
egy lancettával a tudósnak mind a két nagylábujjának a körme alját fel- 
hasitva, ügyesen kiemelte a hólyagba zárt tojásokat, melyek a gyulladást 
ckozzák. 

Ennél az operatiónál azonban nagvon vigyázni kell, hogy a legkisebb 
rész se szakadjon bele, különben veszedelmes és rosszindulatu genyesedés 
áll be. 

A maga lábait is megoperálva, Lopez másnap utnak indult és a negye- 
dik napon az öszvérekkel együtt megérkezve, a keserves fáradtsággal teljes 
visszautazás megkezdődött hegyen-völgyön, mocsáron és vizeken keresztül, 
mig végre a gyüjtaménynyel együtt szerencsésen megérkezett az óhajtott 
kikötő városba, hol fáradtságos veritékkel és veszelelmekkel szerzett tudomá- 
nyos kincseit végre hajóra rakva, utnak indult velük Európa felé. 














Hangyák vándorlása. 

Doniszy: Tengereken innen, tengereken tul. 








Sarki róka és kék rőka. 


Czoboly helyett párducz. 


Az ősz vége már jégkristályokkal szegte be a Szoszera partjait. mely az 
Ural hegység érczdus kebeléből eredve, sebesen zajló hullámokkal sietett a 
hatalmas Ob folyam felé. 

Ennek a partján lakott a két régi gyermekkori jóbarát és szomszéd: 
Cseremikoff Jukey és Gelidoff Iván, a. két prémvadász, kik közül Gelidoff. 
mélyen elgondolkozva, házának oszlopos tornácza alól, az udvarát szegélyző 
fenyveserdő felé nézett, mely mögött ép akkor nyugodott le a kora őszi nap. 

Az ősz már vége felé járt! A zabtermés utolsó szálig be voit takaritva, a 
fenyőfa ágain szökdelő evetek vöröslő bundája szürkévé változott, a tolvaj 
menyét pedig rőtbarna bundája helyett felöltötte a hófehér téli mezt . . . 

E gondolatra megcsóválta a fejét és benyitott a tágas szobába. A nagy 
szögletkályha pompás meleget árasztott, melynek padkáján felesége: Iwa- 
nowna éppen kwaszt erjesztett. Melléje ült tehát ő is és a felhalmozott nagy 
napraforgótányérokból egyet felvéve, annak magvait kezdte kopasztani, hogy 
majd főzéshez való olajat üthessenek belőle. 

Java munkájában egyszerre csak erős lólobogás hallatszott odakünn és 
valaki korbácsa nyelével erősen megzörgette az ablak fatábláit. Iwanowna. 
hangos sikoltással elejtette a fagyalbogyóval telt tálat, mire Gelidoff.még job- 
ban megijedt, de azután mégis megemberelve magát, oda ment az ablakhoz 
és nagy óvatosan félretolta a külső fatáblát. 

—. Ne sivits, Ivanowna, a kormányzó kozákja van itt! — szólott meg- 
nyugodva, azután kidugta bozontos fejét az ablakon. 

— Uram, teremtőm! Mit akar? — kérdezte még mindig reszketeg han- 
gon az asszony. 

— Gelidoff Iwán! — kiáltá erős hangon a kozák. — A negyven marty- 
rok napján a czár részére három czoboly és három kékróka gereznát kell a 
kormányzó udvarába szállitanod! Értetted, batyuska! 

Ezzel a kozák hosszu sörényü ukrániai lován tovább vágtatott Csere- 
mikoff portájáig és annak is hasonló parancsot adva, eltünt a fenyőrengeteg 
sütét homályában. 

Gelidoff Iwán tarkóját vakarva, ült le a padkára s azon kezdte törni a 
fejét, honnan vegyen elő három czoboly és három kékróka gereznát a negy- 
ven martyrok napjára? . . . 

Java fejtörése között bekopogtatott barátja és szomszédja, Jukey is, 
nagyon hosszura nyult, savanyu ábrázattal, a melyet még Iwanowna asszony 
pompás kwaszitala se tudott felderiteni, de hiába ittak, hiába törték a fejüket, 
egyikük se tulta kitalálni, hogy honnan keritsék elő a kivánt prémbőröket? 

— Ide hallgassatok, bátyuskáim! Tudjátok mit mondott az én boldogult 
édes anyám, mikor még hosszura eresztett hajamat pántlikába fonta? — 
kezdé a beszédet Iwanowna asszony: „Még a fülemilének sincs olyan édes 
hangja, mint a pénz csengésének! Midőn Szemenov pópa a kolostora számára. 
gyüjteni segutóbb nálunk járt, azt beszélte, hogy a czárnak igen-igen sok 
czoboly prémre van szüksége, hogy sáraranyért eladhassa a chinaiaknak, 
azért mindenkinek azzal kell adóznia a szent Oroszországban. Menjetek hát ti 
is az erdők mélyébe és vadászszátok ezeket a drága gereznáju állatokat, 
különben itt lesznek a kormányzó kozákjai a kancsukával. 

A két férfi egymásra nézett s nagy füstfellegeket fujtak a pipájukból, 
némán a fejüket rázták, mire Anna Iwanowna ujra biztatni kezdé őket: 

— Mint fiatal suhanczok elég czobolyt fogtatok Kracsimkoff prémke- 
reskedő részére. Értitek a módját, a hurkokat fektetni és a világosabb bőröket 
sötétre változtatni, hogy többet érjenek. Egy-kettő, ne tátsátok hát a szátokat. 
haner készülődjetek a czobolyfogásra! 

A pipák még erősebben füstöltek és mind a ketten nagyot huzva a, kwasz- 
hól, a szoba tetejére néztek: 

— Vajjon áll-e még a vadászkunyhó a Jelagui meliett? — kérdezte 
huzódozva Jukey. 

— Bizonyosan áll! Hat éve, hogy egyetlen czobolvvadász se tette a lábát 
a pochotkoi erdőkbe. Hej, de jó fogásra tennénk szert, ha odamennénk! — 
felelte rá ugyanolyan hangon Gelidoff. 

— Szent Miklós és György el ne hagyj! Miért nem mentek hát? — 

19" 

rivallt rájuk mérgesen az asszony. Tán az egész telet a padkán akarjátok 
áthorkolni, hogy a negyven martyrok napján több kancsukát kapjatok ketten, 
mint azok együttvéve?! 

Jukey erre magasra huzta bokros szemöldökeit: 

— Ugy látom, bratinkó, nekünk mennük kell! . . . 

""— Akkor hát menjünk! — válaszolta rá bele nyugodva Gelidoff, minek 
megpecsételéseül mind a kettő kiüritette a hársfából faragott öblös poharat. 

`: Iwahowna asszony erre örömest töltötte meg ujra kwaszszal a nagy 
fakantát és pergő nyelvvel ecsetelte a két huzódozó lustálkodónak, hogy a 
fogott czobolybőrök árán milyen szép aranyakat, mennyi teát és még más 
mindenféle szép és jó dolgot lehet beszerezni, azután pedig olyan rémségesen 
hü szinekkel ecsetelte a kormányzó kozákjainak a kancsukáját, hogy a férje 
és barátja már szinte a hátukon érezték, azért nem is késlekedtek sokat, 
hanem már másnap nagy serényen neki láttak a hurkok és csapdák készité- 
sének, kijavitották és a hosszu utra megfelelőleg összetatarozták a könnyü 
szánkót, tanitották és idomitották a kutyákat, legvégül pedig a tompavégü 
nyilakkal való lövöldözésben gyakorolták magukat, mely nem tesz kárt a 
vadak drága szőrméjében. 

. Végre megérkezett az óhajtva várt utrakelés ideje, az első nagy hóesés, 
mire a bőséges bucsuvacsora után, melyen rogyásig járta a mézes és füszeres 
meleg wutki, a két jóbarát felkötötte széles hóczipőit és neki indult a hófedett 
végtelen rengetegnek. 

A száritott hallal, füstölt hussal és keményre sütött kenyérrel terhelt 
könnyü szánkó vigan repült előttük a keményre fagyott hótakarón és a tizen- 
egyedik napon rátaláltak a Jelagui mellett régi vadászkunyhójukra, olyan jó 
és lakható állapotban, a mint hat évvel ezelőtt elhagyták. 

A gyeppel fedett eresz alatti rejtekben megtalálták a fából faragott nagy 
kulcsot, mire a tüzhelyen hatalmas tüzet rakva, még azt a kihegyezett vastag 
fakölönczöt is meglelték a kunyhó belsejében, a mire régente a lefejtett friss 
bőröket ráhuzva, a tüznél megszáritották. 

Egy óra mulva már olyan otthoniasan berendezkedtek, a mint csak egy 
vadásznak a szibériai erdők mélyén szüksége van. A fiatal fenyőágakból puha 
és illatos fekhely kinálkozott számukra a ráteritett meleg juhbőrtakaróval és 
jól bevacsorázva, egész kényelmesen és jólesőleg el is aludtak volna rajta, 
ha egyszerre csak egyik kutyájuk: a vén Schäppka hosszan és félelmesen cl 
nem" kezdett volna vonitani. Hiába csititották, hiába hizelkedtek neki, nem 
állt be a szája és látszott rajta, hogy fél és borzad valamitől . . . 

Erre a rémes vonitásra a két jóbarát is félve huzódott egymás mellé és 
valami szerencsétlenséget gyanitva, nagyon megbánták, hogy az asszonyok 
szavára hallgattak, de meg is fogadták, hogy ha az Isten szerencsésen haza- 
segiti őket, a legnagyobb aranyos gyertyát fogják a Szent Demeter kolostor 
részére felajánlani. , 

~- Nagysokára azonban mégis elaludtak és a világosodó nappal a gondok 
és aggodalmak eloszoltak. Az éjszakán át könnyü és friss hó esett, amelynek 
illetetlen fehér takaróján számtalan czoboly, róka, nyest, menyétnyomok 

keresztezték egymást, sőt még egy hatalmas szarvasnak is látszott a csapája 
a kunyhó körül. 

Mielőtt a nap lenyugodott volna, Gelidoff Iwán egy igen szép czobolyt 
ejtett el tompa nyilával egy vén fenyőnek a vizszintesen kinyuló ágán, Jukey 
pedig néhány tuczat csapdát készitett és számtalar. hurkot rakott le a renge- 
tegnek legalkalmasabb helyein, aminek meg is volt a jutalma, mert a rákö- 
vetkező hajnalon egy pompás róka vergődött az egyikben, sőt mielőtt a hét 
elmult volna, J ukey, ki a puskáját is magával hozta, mely családi ereklyeként 
maradt reá a franczia-orosz háboruból, elejtette vele azt a hatalmas szarvas- 
bikát is, melynek nyomait annyira megcsodálták. 

Most kezdődtek még csak a vidám napok! A pompás szarvaspecsenye 
után még a szájukat is megnyalták és kunczogva a markukba nevettek arra 
a gondolatra, hogy mennyire fog majd az asszonyok nyála folyni, ha majd 
azokról a fölséges szarvasszeletekről és lapoczkákról beszélnek nekik, amiben 
most kedvükre duskálkodhatnak. 

Igy éltek már majdnem egy hónapig a Pochotkoi és Jelagui között fekvő 
szibériai rengetegek magányában. Tizenhét pompás sötét czobolygerezna, egy 
kék, két fekete és hat hófehér szibériai rókabőr száradt kifeszitve kunyhójuk 
falain, vadpecsenye pedig annyi volt, hogy már szinte unni kezdték a leg- 
javát is. 

Egyik nap a hirtelen rájuk zuduló hózivatar a szokottnál korábban 
kunyhójuk védőfedele alá kergette őket. Mit tehettek volna mást, mint enni, 
rágyujtani, azután aludni? Nekiláttak hát derekasan, amint azonban Iwan 
az izes falatokat a lapoczkacsontról rágogatta, egyszerre nagyon gondolkozó 
arczot vágott és először kifelé hallgatózott a vadul dühöngő s kunyhójukat 
egészen az alapjáig megrecsegtető hózivatarra, azután pedig hátranézett a 
szöglet felé, hol a vadpecsenye volt felakasztva. 

Jukey, ki hüségesen követte tekintetével, megértette, mert egyetértőleg 
bólintott reája. Ő is ugyanazt gondolta, hogyha a purga (hózivatar) mint 
gyakran történik, hét-nyolcz napig eltart, miből fognak élni? mert a szarvas- 
hól már alig volt valami. 

Megszokva azt, hogy odahaza az asszonyok gondolkozzanak helyettük, 
tanácstalanul bámultak egymásra, azután pipára gyujtva, órákon át bámul- 
tak a lobogó lángokba, anélkül, hogy egy szót szóltak volna egymáshoz, midőn 
pedig lefeküdtek, nem akart álom jönni a. pillájukra. 

A szél künn orkánszerüen bőgött, üvöltött, a fenyőfák csikorogva ropog- 
tak, hajladoztak, nagyokat recscsenve, durranva, mikor egyet a szélvész 
derékban kettétört. Ha egy ilyen óriás a kunyhóra dől, azt izzé-porrá zuzza 
velük együtt. 

Szorongó szivvel hallgatták tehát az elemek szilaj csatározását, amelv- 
nek zürzavaros tombolása között kunyhójuknak oldalán egyszerre erőszakos 
kaparást, recsegő feszegetést és félelmesen mély morgást hallottak, melynek 
hangjaira kutyáik behuzott farkkal, minden izükben remegve, félelmes voni- 
tás között huzódtak lábaik elé. 

— Mi ez? — kérdezte remegve Jukey . . 

— Miféle vadállat akar betörni hozzánk? — mormogá fogvaczogva 

Gelidoft . . . ' 
: Rémitő félelem között álmatlanul töltötték az egész éjszakát, mig végre 
felderült a virradat vigasztaló koránya. Ólomszürke égbolt terült el a komor 
tenyőerdőség felett és kietlen fakó világosság jelezte a nap állását, midőn 
Jukey óvatosan feltárta az ablak kis fatábláját, de iszonyodva szökkent hátra- 
felé, mert az ajtójuktó! alig tiz lépésre heverő vastag fenyőtörzs mögött egy 
sohse látott, hatalmas állat guggolt ugrásra készen, kunyhójuk körül a hóban 
pedig akkora- karmos nyomok látszottak, mint a legnagyobb férfi keze . 

— A kazáni szent Szüz oltalmazzon bennünket, miféle szörnyeteg ez? 
— rikoltá kétségbeesetten . . . — Se nem farkas, se nem medve! . . . Bizo- 
nyára maga a. pokolbeli Erlik" lesz, hogy bennünket kárhozatba vigyen! . 

. Gelidoff nevetni próbált, de a nevetés nagyon kényszeredetten hangzott 
elfehéredett ajkai közül: 

— Bratinko, talán a ködös Purga kápráztatja a szemeidet? Bizonyára 
egy karkaju, vagy egy hiuz lesz az, amitől megijedtél . . . 

— Iwán barátom, az én szemeim nem csalnak! — felelte szörnyü 
komolysággal. — Ne tréfálj most, midőn életünk forog a koczkán! Erlik hatal- 
mába estünk, mint a csapdába szorult görény! 

Gelidoffot barátja szavaira, mintha hideg vizzel öntötték volna nyakon, 

ijedten elhallgatott. 
l Jó ideig némán fontolgatta, mit lehetne tenni, azután azt a legerősebb 
fiatal kutyát, mely éles fogainak és vakmerő bátorságának már nem egyszer 
tanujelét adta, nyakánál fogva megragadta, az ablakhoz hurczolta és uszitó 
kiáltások között kidobta a kunyhóból. 

A kutya dühös ugatással rontott a rézsutosan fekvő fatörzs felé, mely 
mögül nyilsebes szökéssel egy sötéten foltozott sárgás bőrü szörnyeteg ugrott 
elő és felharsanó orditás között rettenetes talpával letörve a bátor kutya dere- 
kát, azt, mint valami egeret, a fogai közé kapta, azután félelmes morgással a 
fatörzs mögé hurczolva, szemük láttára szétszaggatta és felfalta, mialatt a 
többi kutya rettenetes vonitást és üvöltést csapott a kunyhóban.’ 

A rövid téli napot aggodalmas töprengésben s kasztalan panaszkodás- 
sal töltötték és emellett mindent megpróbáltak, hogy félelmes ellenségüket a 
kunyhó közeléből elzavarják. De nem használt semmi! A lármára, lődözésre 
és a tüzes üszkök hajigálására a félelmes bestia fenyegető orditással és dühös 
szökésekkel válaszolt, miközben leszállott a hosszu téli éjszaka, melynek rej- 
telmes sötétjében helyzetüket kétszerte vigasztalanabbnak, a fenyegető 
veszélyt pedig még nagyobbnak látták. 

A sötétség beálltával a párducz dühe és támadási kedve szintén növe- 
kedni látszott. Süket orditozására Jukeynek minden bátorsága az inába szál- 
lott és kézeit tördelve kuczorgott a szögletben, Iwán ellenben annyira neki- 
látszott bátorodni, hogy vigasztalni kezdte: 

— Kelj föl, bratinko s egyél, mig van mit! Adj Schäpkának és a többi 
kutyának is, hogy ne éhezzenek! 


* Erlik, az orosz babonának egy állatalakba bujt gonosz szelleme. 

— Jaj nekünk, Iwán, jaj nekünk, mert nemsokára JEMÉGEBRKSEL együtt 
minket esznek meg! . . . — felelte siránkozó- hangon. 

— Lehet, Jukey, lehet. hogy ránk feni a fogát! De nem szabad mindjárt 
kétségbeesni! Én bizom a Magasságbéli kegyelmében! A kazáni szent Szüz 
meg fog bennünket szabaditani . 

Ebben a pillanatban az egész kunyhó megrázkódott és olyan ütés csat- 
tant az ablak fatáblájára, hogy majd beszakadt alatta . . . 

— Szent Miklós segits! A párducz mindjárt ránk dönti a kunyhót .. . 
— jajgatott Jukey . . . , : 

— Meg fog segiteni bennünket! Add ide a puskát . . . Kilövök rá, hátha 
eltalálom! — bátoritotta Gelidoff, midőn ujra pokoli lárma kerekedett, mert 
a párducz ujra nekiugrott az ablaknak és talpával döngette, rázta a fatáblát, 
a kutyák pedig félelmükben torkuk szakadtából vonitottak. 

— Szent Prokop és minden martyrok! Mindjárt betörik a tábla . . . — 
óbégatott Jukey, miközben a haját tépte halálos félelmében. Gelidoff Iwán 
pedig széles kését kirántva övéből, az ablak alatt levő hasadékon át beledöfte 
a felkapaszkodott párducz testébe, ugy, hogy az dühös orditozással zuhant le 
a hóba . 

Erre aztán elcsöndesült minden, csak a szél üvöltözése zugott, harsogott 
és midőn a tüzet ujra felszitották, Iwán látta, hogy kése egészen a markolatig 
véreg lett. 

— Erre az éjszakára eleget kapott, — szólott elégült vigyorgással és 
Jukey kimondhatatlan irigységére kényelmesen végigvetette magát fekhe- 
lyükön. hol nemsokára horkolva elaludt . . . 

Bármily lassan multak is az éj órái, végre mégis csak megvirradt és 
amint az ablak hasadékán át kitekintettek, a párducz ott hevert a fatörzs előtt, 
mert már nem volt ereje azt átugrani és az egész hó a vérétől piroslott körös- 
körül . 

Gelidoff erre bátran kitárta a fatáblát, melynek zörgésére a sebesült 
vadállat rettenetes fogait mutogatva, dörgő orditást hallatott, de bármint eről- 
ködött is, nem birt feltápászkodni. 

Jukey ennek láttára, amilyen gyáva volt, olyan vitéz lett egyszerre. 

—  Hohohó, bratinko! Tarka bőröd az enyém lesz! Kimegyek és agyon- 
ütöm a fejszével a bestiát! — hetvenkedett nagy bátran és nem hallgatva 
barátja józan intéseire, magasra emelt fejszével rohanta meg a hóban fetrengő 
párduczot, mely utolsó erejét összeszedve, egy villámgyors ugrással rávetette 
magát és talpának csapására a fejsze messze röpült Jukey kezéből, ő maga 
pedig hajmeresztő orditással a hóba hemperedett . . . 

Szerencséjére a kutyák is nekibátorodva, nyomában rohantak és mielőtt 
a párducz rávethette volna magát, torkon ragadták, a segitségére rohanó 
Gelidoff Iwán pedig egy lövéssel leteritette. 

Jukey nyögve, sivalkodva tápászkodott fel, mert karját eltörte és rutul 
felhasogatta a párducz talpcsapása. Iwán azonban tudta a módját, hogyan 
kell ilyenkor eljárni és kalmukmódra friss, ruganyos fenyőkéregbe pólyázva 

a törött kart, gondosan bekötötte sebforrasztó balzsammal, amelyet szükség 
esetére színtén magukkal hoztak. 

Azután nekiállott és mig Jukey nyögve hevert nyughelyükön, lehuzta a 
párducz pompásan pettyegetett bundáját és nap-nap után maga látott utánna 
mindennek és midőn a negyven martyrok napja elérkezett, Jukeynek akkor 
már nemcsak a karja gyógyult meg gyökerésen, hanem beszolgáltatva a rájuk 
eső prémadót a kormányzóságnak, nemcsak mindenféle hasznos és jó dolog- 
gal, hanem még pénzzel is bőven ellátva, vig lakmározással ünnepelték meg 
szent Miklós napját. 





A tengerek tűzijátéka. 


Az Adriai-tenger halásznépe között általánosan az a poétikus hiedelem 
van elterjedve, hogy a tenger fénylését a tenger mélyébe hulló csillagok vissz- 
fénye idézi elő. 

Aemilianus ennél még költőibb formában magyarázza a tengerek tüzi- 
játékát. Szerinte a csillagoknak a habokba tüző sugarait szivják magukba 
azok az apró állatkák és ezt a fényt lövellik vissza, Tertullián ellenben azt 
állítja, hogy a habok által nappal elnyelt napsugarak tüze, villódzik vissza 
éjszaka a tenger vizéből, a hitrege szerint pedig a szép Panthatheiának ten- 
gerbe fult kedveséért ontott égő könyei változtak millió és millió fénylő pon- 
tocskává. A régi görögök szintén a csillagok kisugárzásából, még pedig Castor 
és Pollux csillagainak a ragyogásából hitték keletkezni . . . 

Az ó-korban általában szokás volt a természet meg nem magyarázható 
tüneményeinek okát az isteneknek tulajdonitani s ennek folytán a tenger 
vizének ezt a káprázatos tüneményét is az istenek természet fölötti hatalmá- 
nak tekintették. 

Az ó-kor tudósai már komolyabban foglalkoztak. ezzel a tüneménynyel. 
Aristoteles a tenger fénylését „a tenger zsiros és olajos sajátságának" tulaj- 
donitotta, Aelianus pedig a partszéli algák végtelen sokaságától származ- 
tatja, ugy, hogy azok fakadó rügyeiből támadnak és légbuborékokként száll- 
nak fel a felszinre. Plinius ennél többet tudott. Ő már világitó tengeri állato- 
kat is ismert és azt írja, hogy egy meduza fajnak a teste, ha valamihez hozzá- 
dörzsölődik, sajátságos fényt áraszt magából. Azonkivül Plinius ismerte még 
a világító Pholas-féléket is, de általában azt hitték, hogy a fénylést a tenger 
sótartalma idézi elő, amely hiedelem még most is általánosan el van terjedve 
az északi tenger partmenti lakossága között, kik azonban ezen hiedelem da- 
czára szintén mindenféle regét és legendát füznek hozzá, melyek közül a leg- 
szebb az a rege mely szerint, azokon a helyeken, hol ə, tenger fényleni szokott, 
ősidőkben hatalmas és gazdag városok álltak, aranytól, ezüsttől ékitett épüle- 
tekkel és palotákkal, de büneik miatt a tenger fenekére merültek és éjjelen- 
ként a kivilágított paloták és templomok fénye sugárzik fel a mélyből és azok 
a halak és vizi állatok, a melyek világitanak éjszaka, szintén ezeknek az elme- 
rült városoknak az elvarázsolt lakói, kik majd csak az utolsó itélet napján 
szabadulnak fel a varázs alól . . . 

Az ujkorban csakis a XVII. században kezdtek behatóan foglalkozni a 
tenger fénylésének tanulmányozásával. 

Legelső Boyle Róbert angol tudós volt, ki azt állitotta, hogy földünk 
forgása következiében az atmospherának földgömbünk felületéhez való surló- 
dása folytán az oczeán tükrén bizonyos mennyiségü melegség és fény fejlő- 
dik, a melyet a hullámok rhytmikus ringása még jobban fokoz . . . 

Mayer pedig e tüneményt, ép ugy, mint Tertullián, a tenger vize által 
abszorbeált napfény éjjeli sugárzásának tulajdonitotta. 

Az elektromosság fölfedezése után a természettudósok számos fénytüne- 
ményt a villamosság jelenlétével igyekeztek megmagyarázni és igy a tenger 
fénylését is bizonyos vizi elektromosságnak tulajdonitották . . . 

Forster, midőn Cockkal a világot körülhajózta, ezt a villódzást 
egyenesen a hajó érezlemezei és a tengerviz sóatomjainak egymáshozi surló- 
dásából előálló villamos kisugárzásnak tartotta, azt állitva, hogy a hajót 
burkoló érczlemezek és a tengerviznek só- és ércztartalma valóságos villam- 
fejlesztő telepet képez. Ez a sok ellenkező vélemény természetesen a feltevések 
százait szülte, mert mikor a phosphort feltalálták, ezt a fénylést a tengeri 
állatok hulladékainak rodhadásából és a tengerben levő nagy mennyiségü 
nyálkás állatok foszforos szerves állományából eredőnek hitték. 


Ez a sok elágazó vélemény beható kutatásra ösztönözte Vianelli és Gri- 
sellini olasz természetbuvárokat, s midőn ezek az Adriai-tengerben egy kis 
állatkára akadtak, mely a sötétben villódzó fényt árasztott, a nagy rejtély meg 
lett fejtve és a sok régi téves nézet és hypothesis mind a sutba lett hajitva és 
egész serege a tudósoknak kezdte lázasan tanulmányozni és midőn a nagy 
Linné Vianelli és Grisellini világitó állatkáját elnevezte Nereis noctilucának, 
egymás után egész seregét fedezték fel azoknak a fajoknak és egyedeknek, a 
melyek a tenger világitó állatkáit képezik . . . 

Spallanzani 1776-ban egy a Közép-tengerben élő meduzának a Pelagia 
phosphoreának világitó tulajdonságára bukkant és eme század elején Viviani 
már tizennégy fajvilágitó állatot ismert; ugyanabban az időben Scoresby ós 
Riville tengerészek megint uj világitó puhányokat fedeztek fel, Macarthney 
pedig az angol partokon akadt a Medusa scintillans, a M. lucida és a Beröe 
fulgens világitó fajaira. Suriray 1810-ben Noctiluca miliaris névvel egy pará- 
nyi világitó állatot ir le, a mely szerinte a tenger fénylésének egyik legfonto- 
sabb tényezőjét alkotja. Később Michaëlis és Ehrenberg már határozottan 
állitják, hogy a tenger fénylését tömérdek számu protista idézi elő. mire aztán 
Ehrenberg is egyik munkájában százegyféle világitó állatnak a leirását bocsá- 
totta közre. 

De még ezek a leirások és kutatások is magától érthetőleg sok hibás 
nézetet és valótlanságot foglaltak magukban, mert akkor még annak a sok 
eszköznek és tanulmánynak, melyek ma már a tudósvilág kutatásait meg- 
könnyitik, alig egy századrésze létezett. Ma már e czélra berendezett hajók, 
a microscopok legjobbjaival, a fenékhálókkal, mélységmérőkkel, talajkutató 
eszközökkel és műszerekkel felszerelve állanak rendelkezésre — akkor pedig 

a tudósok csak azt vizsgálhatták, a mihez minden segédeszköz hiján hozzájut- 
hattak, vagy a mihez a véletlen segitette őket . . . 

A tenger tündéri ragyogása a világtengerek végtelen régióiban nem 
mindenhol egyforma és éppen ez a különféleség teszi oly tündérivé és varázs- 
hatásuvá mindenki előtt, mert más a változó fénylés, más a sik tenger tüzijá- 
téka és viszont ezektől egészen eltérő a tenger partszéli világitása . . . 

A tenger állandó fénylése a föld összes tengerein tapasztalható . , . Ez 
a fény rendesen halványpiros vagy narancssárga s ugy tünik elő, mintha 
millió, meg millió ragyogó és folytonos hullámzó rezgésben ringó szikráknak 
a halmaza lepné el a tenger lágyan ringatódzó felületét. Rendesen akkor ész- 
lelhető, ha a tenger vize nincs teljes nyugvásban, azaz, ha a tenger apró hul- 
lámokat és fodrokat vet. Olyankor a, hullámok lejtői gyönyörü halvány rózsa- 
szinben derengenek, ellenben taréjai ragyogó és szikrázó narancssárga suga- 
rakban világolnak. A fény intenzivitása és szine egy és ugyanaz marad egész. 
éjen át; jellemző azonban, hogy a vizterületen erősebben fénylőbb helyek sehol 
sem vehetők észre. A tenger fénylésének erre a nemére az időjárás vagy az év- 
szakok nem gyakorolnak befolyást. 

A tenger tüzijátékának ez a formája az oczeánban milliárd és milliárd 
számban nyüzsgő parányi protisták. polypok, molluszkák és krusztaczeák 
álczáinak roppant tömegétől származik . . . 

Ezzel ellentétben a tenger változó fénylése csupán egyes tengereken és 
ezeknek is csak bizonyos részein észlelhető. Leginkább a forró égövek tengerei 
ragyognak ebben a pompában és azokon az éjszakákon, midőn a hullámok 
mértföldekre terjedő helyeken, vagy szaggatott foltokban lángba borulnak, e 
villódzás oly erős és oly ragyogó, hogy a hajó kabinjában fölösleges a lámpa- 
világ, mert akár olvasni lehet ennél a tündéri világitásnál . . . 

Egy kapitány, ki Jáva szigete felé hajózott, beszéli, hogy utinaplóját 
gyakran a tenger fénylésénél irta a matrózok pedig ugyanennél a fénynél 
kabinjukban kártyáztak. A tenger tüzijátékai között a változó fénylés a leg- 
szebb, legvarázsteljesebb és a legváltozatosabb, mert három főszin: a zöld, kék 
és piros olvad össze benne és játszik a szivárvány iridikus pompájában és a 
nemes opálnak káprázatos szinjátékában . . . 

Növeli ennek a tündéri világitásnak a varázsát az is, hogy a fénylés nem 
mindenütt egyforma. Néha csak egyes helyeken tündökölnek a habok s csak 
később olvadnak össze, hogy aztán végtelen lángtenger gyanánt öntsék el az 
oczeán felületét. Ilyenkor a hullámok majd piros, majd kék, majd meg zöldes 
fényben nagyognak és gyors egymásutánban különféle alaku és szinü tün- 
döklő pontok, karikák és hullámvonalak jelennek meg, majd pedig a fenti szi- 
nekben izzó gömbök, csillagok, tollak, lángoló fodrok, félholdak, tüzes kigyók 
karikáznak, kerengnek, forongnak és czikáznak leirhatatlan tarkaságban és 
alakváltozatosságban . . . 

A trópikus zónák alatt azonban ezen állatkáknak a fénylésére már az 
időjárás és az évszakok változása nagy befolyással birnak. 

Sötét, csendes és meleg éjszakákon a fénylés rendesen élénkebb és leg- 
ragyogóbb, holdvilágos éjszakákon azonban alig vehető észre, mert ekkor a 

tenger halvány, de fénylő kékes szinben csillog. Hullámzó tengernél a fénylés 
éppen nem észlelhető, mivel ilyenkor a világitó állatok a nagyobb mélységekbe 
vándorolnak a hullámok zajlása elől. A tenger változó fénylése legpompásabb 
nyár végén és őszszel. A hideg éjszakák beálltával pedig a fénylés lassanként 
csökkenni kezd, télen pedig egészen elenyészik, mert a világitó állatok a hide- 
get nem türik, hanem elhagyva a tenger felületét, lemenekülnek a mélységek 
világába, a hol jóval enyhébb a hőmérséklet . . . 

A tenger változó fénylését előidéző állatokat világitó tengeri állatoknak 
nevezzük. Ugy a parányi protisták, valamint a nagyobb szervezetü állatok- 
nál is észleltek már világitó tulajdonságot. Nagy fényt árasztanak különösen 
a tunikáták és molluskák, továbbá több meduza faj és végre a protistákhoz 
tartozó Noctiluca miliaris. A legnagyobb fénynyel birnak a pyrozomák és 
a salpafélék . . . 8 

Hogy mi okozza a fénylést a világitó állatkáknál, sajnos, az még ma 
sincsen kideritve. Panceri vizsgálatai szerint a magasabb szervezetü világitó 
állatoknál a testnek egy szigoruan elkülönitett részéből, az ugvnevezett vilá- 
gitó szervből áramlik ki a fény, mely zsiros anyagokból álló czellákból van 
összetéve, mint a Pyrosomáknál, vagy pedig ez a szerv idegsejtekből áll, mint 
a középtengeri Phillirhoë bucephalánál. 

Továbbá joggal feltételezhetjük azt is, hogy ez a világitás, az a viz hatá- 
sával kapcsolatos zsiros élegülésnek egy lassu processusa. Haller szerint, ha 
egy Pyrosomának a nedvét kipréselik és beszáritják, még egy év mulva is 
világit, ha édes vizzel megnedvesitik, valamint közismert tény az is, hogy a 
rothadó, tehát a nedves szétbomlásban levő tengeri állatok teste intensiven 
világit és ez a világitás annál erősebb, mennél zsirosabb a test. Martin ez 
irányban kisérletezve, három-négy darab rothadni kezdő heringet tett egyi 
üvegbe és ezeknek a teste a sötétben oly erősen. villódzott, hogy az üveg közelé- 
ben. olvasni lehetett, ahol pedig számos pelagicus állat, mint a Oual, él a lten- 
ger vizében, ott maga az állatok között lévő viz is világít, mivel az telitve van 
ezeknek, valamint a világosság bomlasztó hatása folytán eloszlott test marad- 
ványaiknak az organikus nyálkájával és rostjaival. 

Hogy miért világitanak ezek az állatkák, annak oka szintén nincs még 
megfejtve. Talán általa az élelemkeresés munkája van megkönnyebbitve a 
viz setétjében, vagy pedig arra, hogy a magasabb szervezetü ivarok a sötétben 
egymásra találjanak, mint ez a világitó rovaroknál történik. Természetesen ez 
a feltevés a vak mikroskopikus állatoknál elesik . . . 

Azok, kik tudják, hogy a tengerek káprázatos tüzijátéka apró állatkáktól 
származik, nem a szemet gyönyörködtető tüneményt látják, benne, hanem a 
végtelen tengereknek milliárd és milliárd állati élettől lüktető munkáját, mely- 
nek minden hullámverése, minden vizcseppje uj és uj állati életnek a magvát 
rejti magában . . 





Szemölcsös disznók. 


A Behemoth. 


Égetőn tüz alá a forró délövi nap a Nyassa-tó körül elterülő sycomor-, 
mimoza- és babyloni füzfákból álló erdőkre, melyeknek hatalmas lombóriásai 
alig vetnek némi árnyékot a lagunaszerüen bemélyedő öblökre és ezeknek 
kopár homokszigetkéire és iszapos földnyelveire , . . 

Erdő, nádas, mocsár . . . mind néma és hallgatag! . . . A rekkenő. 
ónsulyu forróság elől minden élő a lombok és sürüségek hüvös rejtekébe 
vonult . . . csak néha-néha hallik egy-egy tschip, tstschip-hoit formán 
fütyülő madárkiállás és nemsokára rá zajos szárnycsattogással néhány fehér 
és fekete tollazatu gázló madár ereszkedik le a homokszigetekre . 

Fekete sávos fehér mellüket villogtatva, fürgén futkároznak világos- 
szürke lábaikkal a homokon serényen keresgélve férgek, rovarok és apró 
csigák után, folyton hangoztatva éles, fütyülő kiáltásaikat, mintha csak jelezni 
akarnák az otllétüket . . . 

Fütyülő kiáltásaikra egyszerre csak gyürüzni kezd a viz felszine és erről 
is, amarról is óriási krokodilok kapaszkodnak a homokpadokra, csuszó-mászó 
czammogással és hasukra heveredve a forró homokon, szélesre kitátják ijesztő 

fogakkal fegyverzett állkapcsaikat . . . a madarak pedig, mindegyik kivá- 
lasztva egyet a szörnyek közül, először is annak pánczélos hátán szaladoznak 
végig, minden dudort, minden mélyedést gondosan kikeresve, hogy az ott rej- 
tőzködő férgeket, pióczákat és álczákat lecsipkedjék és mikor ezzel készen van- 
nak, akkor nekilátnak a tátott toroknak, hogy a fogak közé ragadt ételmara- 
dékokat, husczafatkákat, valamint a foghusba csimpeszkedett nadáiyokat, 
férgeket, vizi kullancsokat leszedjék és elnyeldessék. 

A krokodilusok, ezek a falánk szörnyek, nemcsak a legnagyobb békével 
és nyugalommal türik a krokodilőröknek (Hyas egyntius) tisztogató munkás- 
ságát, hanem még édesdeden el is alusznak mellette, tudva azt, hogy figyelmes 
öreik és komornáik a veszély közeledtére jelt adnak és felébresztik őket éles 
kiáltásaikkal. 

A krokodilőr madaraknak ezt a sajátságát már az öreg Plinius is 
ismerte és Trochilus néven le is irta őket következőképpen: 

, Midőn a krokodilus tátott állkapcsaival a homokra fekszik, rögtön meg- 
jelennek a Trochilusok és szájába bujva, gyökeresen megtisztitják minden 
beleragadt féregtől és pióczától. Ez a krokodilusnak annyira jól esik, hogy 
daczára torkos falánkságának, nemcsak nem bántja szárnyas barátját, hanem 
torkát még szélesebbre eltátja, hogy hozzáférhessen. A Trochilusok rigónagy- 
ságu madarak, jóbarátjai a krokodilusoknak. mert midőn ezek alusznak, az 
Ichneumannak és a veszélynek a közeledtére, orrukat csipdesve, éles kiáltá- 
sukkal felébresztik." 

Ebben a leirásban a való keverve van a mesével! Mert az Ichneuman 
(Herpestes pharaonis) a krokodilnak nem képes ártani, hanem csak a tojá- 
sait pusztítja, azért a régi egyptomi papok, ezt az állatot szentnek tartották és 
azt a mesét költötték róla, hogy egy ugrással az alvó krokodilus torkába szökik 
és annak egész belsejét elpusztitva, az oldalán ismét kirágja magát. Az azon- 
ban való tény, hogy a krokodilus nem bántja ezt a szárnyas jótevőjét. Ezt 
azonban nem jóbarátságból teszi, hanem azért, mert tudja, hogy hasznára 
van neki . . . és a tisztogatás mellett éles kiáltásaival, zajos felrepülésével a 
közeledő veszélyt tudatja vele . . . 

Ami meg is történt, mert alig hogy a vizilóvadászatra kivonult Gordon 
őrnagy csapatjából néhány néger megjelent az erdőszélen, a trochilusok rio- 
gató fütyüléssel köröskörül szaladgáltak, azután pedig zajos szárnycsattogás 
között tovaszálltak, a krokodilok pedig erre a jelre, hanvatt-homlok vetették 
magukat a vizbe. 

Gordon őrnagy négereivel egyelőre az erdőszélen bivalyok után portyá- 
zott. Ezek azonban már a mocsárból, a rengeteg bögöly- és szunyogmentes 
sürüibe huzódtak — és éppen annakrotang-féle náddal vegyes sürüjét akarták 
meghajtani, midőn az egyik néger vadász örvendezve csattintott a nyelvével 
és a bokrok szélén szállongó barna-szürkés madárkára mutatott . . . 

Ez a rigónagyságu madár éles csiripolással szálldogált körülöttük 
bokorról-bokorra és olyan lármát csapott, mintha a figyelmet mindenáron 
magára akarná vonni. Eléjük repült, körülszálldogálta csapatjukat, el-elszállt 
és megint visszatért, szóval, mintha vezetni akarta volna őket . . . 

—. Micsoda madár ez? — kérdezte az őrnagy, midőn a négereknek 
örvendező zsibongása az ő figyelmét is felébresztette . . 

— Oh, uram, ez a mézmutató madár (Cuculus indicator) — felelték 
ezek. — Jerünk csak utána, bizonyosan valami gazdag méztelephez fog ben- 
nünket vezetni . . . 

A madarat követve, az csakugyan egy élősdi növényekkel és kuszókkal 
fedett, odvas sycomorfához kalauzolta őket, amelynek odvában egy nagy vad- 
méhraj tanyázott . . . 

A fához érve, a madár először izgatott csiripolással körülszállongta, 
azután egyik ágára telepedve, farkát és szárnyait terjeszgetve, kinyujtott nyak- 
xal nézegetett arrafelé, hol a levél és kuszó szövevény között a vadméhek sürün 
ki-beszálltak . . . 

— Ott a mézodu! — szólott az egyik vadász . . . és valóban, midőn fel- 
mászott, a sycomor tágas odvát tömve találta lépekkel. A délután nagy részét 
a méhek kifüstölésével és a lépes méz kiszedésével töltötték, jó részt hagyva a 
mézmutató madárnak is, mely mohón falatozta a mézzel és bábokkal teli 
sejteket. ; 
Gordon érdekkel kérdezősködött a madár felől, mire a benszülöttek 
elmondták, hogy a méz- és viaszgyüjtő vadászokat rendesen ez a madár vezeti 
a vadméhek rejtett odvaira, melyekre különben az erdők kuszó növényektől 
járhatlan sürüségeiben reá nem akadnának. A madár nélkülük a méhek mér- 
ges fullánkjai miatt, nem juthatna a mézhez, azért figyelmezteti rá az embere- 
ket és a vadászok, mihelyt egy ilyen előttük repkedő mézkakukkot meglátnak, 
vakon követik és hálából egy részt mindig ott hagynak neki az oduban. . . 

Az előre küldött csapázók e közben azzal a jó hirrel tértek vissza, hogy 
másfél órányira több vizilovat láttak a náddal, papirusbozóttal boritott iszap- 
padokon, mire az egész csapat nekiindult, hogy lehetőleg még a napalkony 
beállta előtt odaérve, jó leshelyet kereshessenek . . . 

A tó partján és a közeli mocsaras szakadékok oldalain helyenként nagy 
üregek tátongtak, melyeket a szömölcsös disznók (Phacochoerus aethiopicus) 
ástak maguknak. Ez az egyetlen vaddisznófaj, mely üregeket ás magának, 
amelyekbe mint a rák, hátrafelé bevonulva, villámgyorsan ront elő a vadá- 
szokra, vagy a ragadozókra, hogy negyedméteres hosszu agyaraival hasukat 
felhasítsa . 

Nem messze ezektől az üregektől tompa röfögés és éles malaczvisitás hal- 
latszott a nád közül, mire óvatosan előrehaladva, a meredek partoldal sürüjé- 
ből egész csorda, szemölcsös disznót láttak a mocsárban hütőzni . . . 

A vén kanok előlábaikkal nekitérdelve, undok, busa fejükkel, melyből 
négy félelmes agyar villogott elő, a mocsári növények husos gyökereit turták. 
szaggatták fel a talajból, a malaczok játszadozva pocskoltak a sáros vizü 
tócsákban, a többiek pedig a lótuszok és nelumbiumok érett magtokjai fölött 
röfögtek és czivakodtak, mialatt néhány nőstény malaczai lársaságában usz- 
kált és bukdosott a mélyebb vizben . . . 

Egyik-másik him koronként felemelte ördögileg rut fejét és bősz pillan- 
tásu szemeivel körültekintve, szimatolt széles orrlyukaival . . . A hátán mere- 

dező hosszu serték, a szemei alatt kiemelkedő porczduderok s alattomosan 
mozgatott apró fülei, sarlóalakulag görbült agyaraival, egy mesebeli szörnyhöz. 
tették hasonlóvá. 

Egyszerre az egyik néger Gordon vállát megérintve, a malaczok felé 
mutatott . . . 

Gordon először mitsem látott. A malaczok egy kimagasló iszappadon ját- 
szottak, melynek vége menetelesen a tó felé hajlott, de midőn figyelmesebben 
körülnézett, a nád- és sásféle növények sürüiből egy hatalmas krokodilfejet 
látott felemelkedni, falánkságtól villogó szemekkel . . . 

Időnként le-lebukva csuszott, siklott a szörnyeteg a malaczok felé, midőn 
egyszerre a vizben uszkáló nőstények és malaczok között dühödt röfögés és 
ijedt visitozás keletkezett, mert egyik malacz fájdalmasan felvisitva tünt el a 
viz alá, mire a többiek riadtan kapaszkodtak kifelé . 

A vén himek és nőstények agyaraikat csattogtatva füleltek arrafelé . . . 
és ezt a perczet felhasználva, a krokodil egy lökéssel félig az iszappadra 
lóditva magát, a malaczokra támadt és egyet hátuljánál fogva megragadva, 
hátrált a viz felé, farkával törve utat a nád között . . . 

A malaczok ijedt visitozására azonban villámként ott termett a vén 
csordavezető him és sörényét berzengetve, felhörrenő dühröffenés között, olyant 
döfött agyaraival a krokodil oldalába, hogy a kemény pánczélt felhasitotta, 
azután mint a pergő orsó olyan villámgyorsasággal forogva, a hátát tiporta, 
vágta a farkával iszonvatosan csapkodó szörnynek, mely zsákmányát erre 
eleresztve, tompa bőgéssel, tátott torkával fordult a kannak, ez azonban a 
bozótot pozdorjává zuzó farkcsapásokat ügyesen kikerülve, midőn a krokodil 
fordulni akart, térdre vágta magát és óriási fejét annak lágyéka alá vágva, 
olyant hasitott rajta rettenetes agyaraival, hogy a krokodilnak a béle kifordult 
és nyögő vonaglással fordult az oldalára . . . 

A csorda a megriadt malaczokat közre véve. sörényét berzengetve, agya- 
rait csattogtatva nézte vezérének a küzdelmét és midőn az még egyet hasitott 
bősz dühében utolsót vonagló ellenségén, annak vezetése alatt dühös röfögéssel 
szélvészként tova rohant . . . 

A nap már nagyon alacsonyan járt, mire a vezető sietésre ösztökélte 
Gordont, ki midőn tovább akart indulni, az Isten őrizte, hogy egy barnásan 
foltozott mérges vizi viperára nem hágott, mely egy széles levelü liliom-féle 
növénybokor alatt éppen lapos háromszögletü fejét emelgette, hogy méreg- 
fogaival feléje vághasson, kisérője azonban még idejében a földhöz szegezte 
lándzsájával . . . 

Elérve a vizilovak tanyáját, Gordon gyakorlott szeme felismerte azokat 
az utczaszélesre gázolt csapákat, melyek a szárazföld felé vezettek és a Íriss 
nyomokról látta, hogy a vizilovak, hajnaltájt térhettek vissza tóbeli tanyájukra. 

Csakhamar alkalmas helyet találva a szakadékos partnak fákkal és 
bozóttal boritott oldalán, lelátott a tónak kisebb-nagyobb szigetekként kiemel- 
kedő iszap- és homokpadjaira, melyek kedvencz pihenő helyei már a biblia 
által is ismert és Behemothnak nevezett vizilovaknak, melveknek egyik faja a 

nilusi viziló (Hyppopotamus amphibius), másik pedig a ryugat Afrikában élő 
kisebb faj a liberiai viziló (Hyppopotamus liberiensis). 

A nap még nem tünt le és sugarai aranyos, tüzes fénynyel öntötték el a 
nádas és papirusnövények tömegét, mely itt-ott erősen hullámzani kezdett s 
nemsokára rá fujtató szuszogással felbukkant a tó Leviathánja, széles nyakán 
ülő borjával és egyik kiemelkedő szigetke felé uszott . . . 

A disznónagy borju ficzkándozva csuszott le anyja hátáról, mint valami 
sikos, nyálkás iszapmeredekről a kövér levelü vizililiomok és sáslevelek közé, 
anyja pedig kemenczenagy száját eltátva, karnyi vastag fogaival azok gumós 
gyökereit kezdte szaggatni, morzsolgatni . . . félszemével azonban folytonosan 
a fürgén csuszkáló és hengergőző esetlen bornyán csüngött . . . 

Még néma csend uralgott a tájon, igy a legkisebb nesz is erős visszhangot 
vert mindenfelé . . . 

Egyszerre zajos nádropogás és suhogás zördült meg a háta mögött, mire 
villámként kapta fel rettenetes fejét és bikabőgéshez hasonló komor dühordi- 
tással nézett az iszappadra kapaszkodó krokodilcsapatra, melyeknek iszapból 
és rohatag növénymaradványokból épitett fészkei valószínüleg a közelben 
lehettek . . . 

A krokodilok éhvillogásu szemekkel meredtek a hátsó lábain üldögélő 
bornyura, mely nyafogón mekegő röffenéssel felelt anyjának kihivó düh- 
orditására . 

A pánczélos szörnyek farkukkal a bozótot zuzva, csattogtatták fogaikat 
és a feléjük törtető vizilóval merészen farkasszemet nézve, készen voltak elfo- 
gadni a csatát, ez azonban, mintha csak megsejtette volna, hogy az alatt, mig 
ö ezekből agyongázol néhányat mázsás lábaival, vagy derékban kettéharap 
rettenetes fogaival . . . az alatt a többiek védtelen kicsinyére támadhatnak . . . 
ami bizonyosan meg is történt volna . . . 

Taktikát változtatva tehát, még egyet ordított, azután bornyához tör- 
tetve, védőleg föléje állott . . . és hiába kerülgették, hiába sunynyoétak körü- 
1ötte, a Behemoth vigyázott a bornyára, miután nálánál gondosabb, őrködőbb 
és önfeláldozólag szeretőbb, hüséges anya nincs az állatok között és mibelyt 
valamelyik krokodil a közelébe merészkedett, hozzávágott rettenetes agyarai- 
val, amelyek tompák ugyan, de olyan erősek, hogy egy csónaknak az oldalát 
piskótaként morzsolják össze . . . 

Nem egy vizilóvadász, nem egy csónak járt szerencsétlenül, midőn a 
megsebesült vizilovat üldözte, vagy véletlenül egy a viz alatt pihenő viziló- 
csorda közé tévedt. s. 

A felemelkedő busa fejnek egy lökése a levegőbe lökte és betörte a; csónak 
fenekét, ha pedig beleharapott, egy roppantásra félöles léket hasított az olda- 
lán, a vizbe merült vadászok közül, pedig ha egyet megragadhatott, azt. egy 
harapással derékban kétfelé szakitotta . . 

A viziló dühorditásaira innen-onnan is hasonló bömbölés felelt a tóból: 
és bozótból és midőn a krokodilok már rég eltakarodtak, még azután is sokáig 

Gordon leshelyén megvárta, mig a holdvilág felkel és midön egy ilyen 
óriás nagy fujtatással a, partszélig uszva, rengeteg testével felkapaszkodott a 
meneteles lejtőre, hogy szokott csapáján a szárazföldre induljon, hol a ben- 
szülöttek durrah, köles és egyéb veteményeiben rettenetes károkat szokott egyet- 
lenegy éjszakán át is okozni, első lövésével a szeme alatt sebezte meg, mire a 
Behemoth fujtató bömböléssel leshelyére rohant, második lövésére azonban 
megfordult és a tónak egy félig mocsarassá sekélyesült szakadékába vonult 
vissza nagy bömböléssel . . . 

Daczára a hold nappali fényének, a bozót sürüsége között nem tudta 
lövésre kapni, mire kisérői egyike, egy Mandoka nevü, értelmes képü, szikár, 
de aczélizmu néger, ki mint szerencsés és bátor vizilóvadász volt ismertes, tár- 
saival való rövid megbeszélés után nekiindult, hogy kizavarja rejtekéből és 
Gordon puskája elé hajtsa . . . 

Rhinoczeroszbőr pajzsát letéve, görbe. handzsárszerü késén és két széles- 
vasu lándzsán kivül egyebet nem vitt magával, kisérője azonban még: két tar- 
taléklándzsát vitt utánna — mire csakhamar eltüntek a szakadék mocsaras 
bozótjai között. 

Alig egy negyedóra mulva már a szakadék tulsó részén pillantották meg 
öket, honnan a sebesült vizilóhim mozdulatait vigyázta és midőn az sebeit szi- 
vatva a viz alá bukott, akkor Mandoka is gyorsan a vizbe vetve magát, alkal- 
mas helyet keresett magának . . . 

Egy viz alatti sziklát találva, melyet alig másfél arasznyi viz borított, fel- 


kapaszkodott rá és midőn a viziló felbukott, nagyot villanva repült az egyik 
lándzsa a, testébe, mire nagyot szökve. az óriási test ujra alámerült, de felbu- 
kásakor a második lándzsa is a testébe furódott . . . 


A behemoth erre az ujabb támadásra dühbe jött és iszonyu testével a 
vizet habosra zavarva, kereste támadóját, mely szobormozdulatlanul állott a 
sziklatömbön . . 

A Behemoth orditására több viziló feje és teste jelent meg a szakadék 
előtti öbölben, mire a sebesült feléjük uszott, Mandoka pedig ekkor a vizbe 
ereszkedve, kihalászta azt a két tartaléklándzsát, melveket jeladására kisérője 
a vizbe hajitott, hogy az ár feléje sodorja . . . 


A sebesült vizilovat társai, ugy látszik, nem fogadták maguk közé, mert 
dühös horkolással ujra a papiruszcserjék és a nádas közé vonult. Mandoka 
oda is utána merészkedett mert azt akarta, hogy a sebesült viziló üldözőbe 
vegye — és a nádat óvatosan szétválasztva, mind a két lándzsát a testébe repi- 
tette, mire az egész hullámhegyet zuditott rá a vizbe rohantában. Mandoka 
ekkor az egyik lándzsát kirántva belőle, ujra belédöfte, de utána rögtön meg- 
ragadta a másikat, mivel azonban az mélyen fészkelt a Leviathán testében, 
egykönnyen nem birta kirántani és ezalatt a bőszülten fujtató állat olyanokat 
lóditott rajta, hogy többször a viz alá merült . . . 

A viziló erre bősz dühvel támadt Mandokára és a sürü bozótot szalma- 
ként törve-zuzva maga előtt, törtetett, uszott utánna, miközben a hátában 

ingó lándzsa a nád és ágbog által lesodortatva, ujra Mandoka birtokába került, 
ki azt éles diadalrikoltással megcsóválva, a viziló lapoczkájába döfte . . . 

Gordonnak a hideg veriték csorgott homlokáról, midőn Mandoka uszva, 
bukva menekült a dühében tajtékzó óriás elől, mely néhányszor már majd 
elkapta rettenetes agyaraival. azonkivül a viznek ez a része nyüzsgött a kro- 
kodiloktól, melyek fejüket felütve bukdostak körülöttük . . . Mandoka eközben 
olyanokat lökött magán, hogy szinte féltestével kiemelkedett a vizből és koron- 
kint éles diadalkiáltását hallatva. uszott a sekélves felé, mert látta, hogy 
ellenfele a nagy vérvesztéstől nem bir a vizben maradni . . . 

Csakugyan, amerre a Behemoth uszott, a viz köröskörül vörösen csil- 
lámlott patakzó vérétől, de azért vak dühvel nyomon követte Mandokát, ki a 
:sekélyes vizben pisztránggyorsan uszott a part felé. a vizilónak pedig már 
lábalni kellett az iszapot és rengeteg teste nyomról-nyomra jobban kiemelke- 
(dett a véres hullámokból és abban a pilanatban, midőn Mandoka a partra 
szökött, a viziló is utána akart kapaszkodni. de Gordon lövéseitől szemen és 
lapoczkán találva, sulyos zuhanással hullott vissza a partszélre . . . 

A benszülöttek izletes husáért, roppant mennyiségü zsirjáért, bőréért, de 
különösen fogaiért, melyek vetekesznek a legjobb elefántcsonttal, szigonynyal 
is vadászszák. 


Ez a szigony egy méternél hosszabb. vastag nyélre erősitett szakállas 
:horogból áll. Ez a nyilforma vashorog azonban, melynek rövid nyelére erős 
kötél van füzve. ugy van a nyélhez erősítve, hogy midőn a horog a viziló testébe 
:"furódik, a nyél leválik és a rajta csüngő fonálnál fogva, mint a halászhorgon 
.a buktató, a viz szinén lebegve, a menekülő állatnak az irányát jelzi a viz 
alatt . . . Valahányszor az állat felbukik, a szigonyvető vadászok lándzsákat 
-s asszagájokat röpitenek a testébe, mindaddig, mig csak a vérvesztéstől el nem 
gyengülve, a szigonyra erősitett kötélnél fogva a parthoz vonszolják, hol azu- 
tán ujabb lándzsadöfésekkel végleg leteritik . . . 

Vadászatának másik módja pedig az, hogy éjjeli csapáját kilesve, a leg- 
alkalmasabb fának az ágára egy vasfából készült nehéz kölönczöt függesztenek 
fel vékony kötélen, olyanformán, hogy a kötélnek a végét keresztülhuzzák a 
viziló ösvényén, ugy, hogy járásközben beléje akadva, el kell szakitania, mire 
.a fölötte függő kölöncz a hátára, vagy derekára. esik. 

Ennek a kölöncznek a végére egy nyilméreggel bevont szigony van erő- 
.sitve, melynek legcsekélyebb sértése is halált okoz, igy ennek az óriási állatnak 
is a hulláját rendesen már pár száz lépésnyire megszokták találni . . . 

A régi egyptomiak ékirása között a. viziló alakja is szerepel, bőréből pedig 
pajzsokat, pánczélokat és sisakokat készítettek, a régi rómaiak ellenben a cir- 
.cusok és amphitheátrumok állatviadalain mutatták be az első krokodilokkal 
együtt a bámuló népnek, mint Afrikának egyik csudáját — ennek daczára az 
európai állatkertekbe az első viziló csak az ötvenes évek elején került az egyp- 
tomi alkirály jóvoltából, ki azt a párisi Jardin de Plantes-nek ajándékozta, 
pár évvel később pedig a londoni állatkertnek juttatott egyet. Az amsterdami 
.állatkertnek az olasz Cassanova szállított egyet, utána pedig a frankfurti állat- 

kert jutott egynek a birtokába, ma pedig már annyira nem ritkaság, hogy a 
világ nyolczadik csudájára, még a mi nyomoruságos állatkertünk is dicsekedik 
egy „Jónás“ nevüvel, amiben a nagyközönség a világnak azt a kilenczedik 
csudáját bámulhatja, hogy még meg nem döglött — mikor olyan igazgatók 
kerülnek az állatkert élére egymás után. akik mindenhez értenek, csak az 
állatokhoz nem . . . 


Az állatvilág csudaszörnyei. 


Az emberi fantáziának nem volt és nem is lesz határa! . . . 

A távoleső, ismeretlen dolgokat, a tengerentuli országokat, — de leg- 
inkább a Kelet regés országait, még mai nap is szeretik a csudák és a titok- 
zatosság rejtélyes fátylába burkolni s azokat fantasztikus s regés alakokkal 
benépesiteni . . . 

Az ó-korban és középkorban, a földrajzi és természetrajzi tudományok 
még bölcsőkorukat élték és azok a hajósok, utazók és kalandorok, kik a keres- 
kedés, meggazdagodás vagy a kalandok vágyától üzetve, a messze tengeren- 
tuli országokba merészkedtek, csudaszerü és a mesével határos dolgokat 
beszéltek, a tenger borzalmairól és csudás szörnyeiről, a távoli országok és 
vadonok népeiről és állatvilágáról. . . 

Voltak a kik ezt egész jóhiszemüleg cselekedték és az idegen országok- 
ban hallott csudálatos dolgokat, mint igazságokat adták tovább. Továbbá az 
ismeretlen országokba utazók már előre is azzal a tudattal indultak utra, 
hogy szem nem látta csudákat fognak látni. A képzelet már előre fel volt 
izgatva és ehhez járult még az is, hogy a látszat és távolság többnyire nagyon 
csal, igy, ha a tengerekben egy delfint, czápát, vagy kalapács-halat láttak pár 
pillanatra felbukkanni, azt egészen másnak látták, mint a milyen a valóság- 
ban volt . . . 

Azután minden kornak meg voltak a maga Münchhausenjei és Háry 
Jánosai, kik feltünési vágyból vagy haszonlesésből szerettek nagyokat lóditani 
és képtelen mesékkel bolonditani az embereket, sőt voltak a hazugoknak azok 
a veszedelmes fajtái is, kik az igazságot a mesével összekeverve, utóbb maguk 
is elhitték, a miket összehazudoztak vagy felhevült fantáziájuk a világra 
hozott . . . 

A legtöbb ok azonban az emberek tudatlanságában rejlett . . . 

Mennél kevesebbet tud valaki, képzelete és lelki világa annál inkább 
hajlik a csudaszerü és mysticus felé és a minek eredetét nem tudja megma- 
gyarázni, azt szereti a relytélyesség és csudaszerüség mögé bujtatni . . . igy 
azután nem csuda, ha megszülettek: a hajókat magához vonó mágneshegy. 
az egyszemü és kutyafejü emberek, a sárkányok, baziliszkuszok, az egész 
hajókat elnyelő czethalak, a vitorlás gályákat a tengerfenékre sülyesztő mért- 
földhosszu testü krákok, egyszarvuak, törpék, óriások, a füvet lelegelő fák, az 

eleven madárfiókákat tartalmazó gyümölcsök, a ludakat termő fák meséi, 
melyeket a régibb korokban nemcsak elhittek, de neves tudósok egész komo- 
lyan pertraktálták és kötetekre menő tudományos értekezéseket és disputákat 
folytattak fölöttük . . . 

Igy például a tudós Verulami Baco, Angliának a kanczellárja és hires: 
botanicus, fényesen bebizonyitotta a nagyhirü Bauhinius orvosnak és bota- 
nikusnak, hogy a hires Borametzfa, melynek virágai az alattuk növő füvet 
lelegelik, nem India Cinnamomiferában, hanem Scythiának a déli részén 
terem. 

Mindennek az oka — ismétlem — abban rejlett, hogy a földrajzi, ter- 
mészetrajzi, az anatómiai a physicai, chemiai, a fejlődéstani stb. stbi tudo- 
mányok még csak embryoban voltak — igy tehát senki se tudta megczáfolni 
azoknak a csudaszörnyeknek a létezését és csudás erejü tulajdonságait. a 
melyek az élettan, a zoologia és a többi tudományok törvényei szerint a lehe- 
tetlenségek közé tartoznak. . . 

A mennyi sok lehetetlen mesét a jó öreg Plinius összeirt, azokat a régibb 
korok tudósai nemcsak elhitték neki, de még ki is bővitették és igy született 
egyik csudaszörny a másik után, melyeket azután monstruozus alakjuknál 
fogva, természetesen még monstruozusabb tulajdonságokkal és csudaerővel 
kellett felruházni . . 

Egy-egy ősvilági Ichtyosaurusnak, Plesiosaurusnak, Mammuthnak vagy 
más ősállatnak colosszális maradékait kiásva, mindjárt akadt tudós, ki ebből 
egy egészen uj csudaszörnyet fabrikált, igy aztán ezen a módon szépen fel- 
szaporodott a tengeri és szárazföldi csudás szörnyek száma és azoknak még 
csudálatosabb születése és fejlődése, amelyekről: Avicenna, Samasetai 
Lucián, Megasthenes, Ktesias, Abertus Magnus, Olaus Magnus, Johannes de 
Montevilla, a párisi Livre des merveilles stb., annyit irtak, és a melyeket a 
németek Pliniusa, a jó Gessner Konrád, könyveiben nemcsak szépen össze- 
gyüjtött és természetesen egynéhánynyal meg is toldott, hanem azokat a 
közönség épülésére, még le is rajzolta. 

A mesés főnix madár, melynek tollazatát az arany és drágakövek 
ragyogásához, a szivárvány szineihez hasonlították és gyémánt körmöket, 
rubin szemeket és smaragdból való csőrt adtak neki, Egyptomban született és 
ötszáz évig szokott élni. Midőn megvénült, akkor elrepült Arábiába és Indiába 
és onnan myrrhát, tömjént, illatos fahéjat, aloë fát, santalt és egyéb jószagu 
balzsamokat hozva, abból máglyát rakott és a naptól kölcsönzött tüzzel meg- 
gyujtva, megégette magát rajta. A máglyának és testének megmaradt hamu- 
maradványaiból az uj főnix szállt ki megszépülve és megfiatalodva . . . 

A pelikánra ráfogták, hogy annyira szereti a kicsinyeit, miszerint a 
saját mellét hasitja fel csőrével és kiömlő vérével táplálja őket . . . 

Még érdekesebb ezeknél, a miket a skót történetiró: Boëce a Bernikla 
ludakról (Anser bernicla) ir: 

Ezek szerinte nem tojásból kelnek ki, hanem a tengerekben uszkáló 
rodhadt, podvás és féregrágta fatörzsekben fejlődnek. 

„Az ur 1480-ik évében — egész sereg ember szeme láttára, Pitselge vár 

mellett, a tenger hullámai egy nagy podvás és féregrágta fatörzset sodortak 
a partra. Ez a csudálatos fatörzs a kastély urának a parancsára szétfürészel- 
tetvén, annak lyukaiból és repedéseiből tömérdek kisebb-nagyobb féreg 
mászott elő. Ezek egyrésze még fejletlen vala, a többinek azonban feje, lábai 
és szárnyai voltak, de tollai nem, végre azonban találtunk olyanokat, melyek 
teljesen kifejlődött tollazattal birtak, mert ezek a férgek, ha elérik a Bernikla 
ludaknak a nagyságát és fejlettségét, ép ugy repkednek a levegőben, mint a 
többi madarak." 

Gallowey, lincoli lelkész, meg akarván ennek igazságáról győződni, 
kutatni kezdett és több olyan tengeri növényt talált, melveknek gyökerein és 
ágain kagylók csüngöttek. Egy ilyen kagylót felnyitva, abban legnagyobb 
bámulatára nem nyálkás csigaállatot, hanem teljesen kifejlődött madarakat 
talált a kagylók nagyságának megfelelő alakban. 

Gallowey tiszteletes, tudva, mennyire érdeklődöm ezek iránt a dolgok 
iránt, megmutatta e csudás növényeket és ugy ezekből, mint más bizonyité- 
kckból meggyőződtünk, hogy a Bernikla ludak — nem mint a tudatlan nép 
hiszi bizonyos fán és annak gyökerein nőnek, — hanem a tenger csudákat 
rejtő méhe által ajándékoztatnak nekünk. 

Továbbá, mivel a tudatlan és együgyü nép a tenger mellett tenyésző fák 
vizbe hullott gyümölcseiből bizonyos idő multán ezeket a ludakat látta kikelni, 
azt hitte, hogy ezek a ludak, alma és körteként, csőrüknél fogva a fák ágain 
vagy gyökerein lógva, teremnek; pedig hát ime most már be van bizonyitva, 
hogy azok a vizbe hullt rothadó és férges gyümölcsökből kelnek szárnyra. 

Turner angol iró és természetvizsgáló szintén azt irja, hogy egyetlen 
ember se látta a Bernikla ludnak a fészkét és tojásait, mert azok nem tojá- 
sokból kelnek ki, hanem a tenger vizében elrothadó régi hajódeszkák és árbo- 
czok fáin egy tapló-féle gomba szokott képződni, mely bizonyos idő mulva a 
ludnak az alakját veszi fel — és midőn a tollai is kinőnek, elválik a fától és 
elrepül, mint a többi szárnyasok . . . 

És ezt nem csak az angol, ir és skót parti lakók, hanem a hires történet- 
iró, Gyraldus is bizonyitja, irja a jó Turner, ki még azt is felemliti, hogy a 
hires Bauhinius füvészeti könyvében olyan ludtermő tengerparti fákról ir, 
melyeknek a levelei, ha a szárazföldre esnek, ludak fejlődnek belőlük, ha 
pedig a vizbe hullnak, akkor halakká fejlődnek . . . 

A mesés egyszarvu, a Monoceros, Angliának a czimerében is ott büsz- 
kélkedik és az öreg Gessner azt irja róla, hogy Indiában, Arábiában és a sötét 
Szerecsenországban van a hazája. 

Ezt a csodaállatot Arábiában , Mechában" a próféta sirjánál, Roman 
Lajos a saját szemeivel látta, miután a törökök kettőt tartottak befogva. Az 
egyik akkora volt, mint egy másfél éves csikó és a homlokán öt láb hosszu 
hegyes szarvat viselt. Szálkás szőre az őzéhez, hasitott patái a kecskééhez 
hasonlitottak, sörényes feje ellenben a szarvashoz hasonlitott. Igen bősz és 
támadó természetü állat és szarvának a hegyében, mit aranynyal mérnek fel, 
igen nagy gyógyerő lakozik, azért az arab és mór kereskedők erősen vadász- 
tatnak rájuk. de nagyon nehéz és veszedelmes elejteni. 

A tudós Johannes Tzetze azonban —. irja tovább Gessner — kitalálta a 
vadászatának a módját. 

Ugyanis a veszedelmes egyszarvu kiválóan szereti a szende szüzlányo- 
kat. Egy fiatal és erőteljes vadász tehát ékes szüzleány ruhába lesz öltöztetve 
és a legdrágább és legfinomabb illatszerekkel belocsolva, az egyszarvu bar- 
langjának a közelében leül egy kőrisfa alá és ugy tesz, mintha elaludt volna. 
Az egyszarvu már messziről megérezve a finom illatokat, kirohan a sürüség- 
ből vagy barlangjából és elbájolva a fényes öltözettől, fejét az ifju ölébe hajtva, 
az illatoktól elkábulva elalszik, mire előrohannak a vadász czimborái és egy 
baltacsapással leütve a szarvát, ártalmatlanná teszik. 

Az egyszarvu után a szárnyas- és szárnyatlan sárkányok és sárkány- 
kigyók következnek, melyek leginkább Arábiában. Egyptomban és Szerecsen- 
országban tartózkodnak, hol a levegőt és az embereket mérges lehelletükkel 
megmérgezve, — tömérdek károkat okoznak. 

A 4—5 rőfnyi kisebb sárkányok . Aethiopiában, a harmincz-negyven 
rőfösek pedig Afrikában lakoznak és sas anyától és farkas apától születnek. 
Szinezetük többnyire fekete, zölden csillámló mellel. Lángoló szemeik akkorák, 
mint egy pajzs és egész testük kemény pikkelyekkel van fedve . . . 

Miután vérszomjas szörnyü természetüknek sok ember áldozatul esik, 
legkönnyebben a következő módon lehet őket elejteni: 

„Egy skarlátvörös teritőt, melyre aranyfonállal varázsigék vannak 
himezve, napvilágnál a sárkány barlangja elé kell teriteni, erre néhány 
varázsigét elmondva, a sárkány előcsuszik barlangjából és mikor a teritőre 
leheveredve, elalszik, egy bárddal vagy karddal le kell a fejét csapni." 

A sárkányok fejében rejtett kő vagyon. Drága, tüzpiros szinü és csudá- 
latos erejü. Ilyent viselt Gyges a gyürüjében, mely láthatatlanná tette. A! sár- 
kányzsir mézzel és olajjal összekeverve; hathatós efejü a vakság, rövidlátás és 
a hályog ellen . . ." l 

A griff, az egy rettenetes szörnyeteg! Oroszlán czombjain ujjnyi vastag 
aczélkarmok, feje és csőre, mint a sasé, szárnyai mint a denevéré, farka, teste, 
lábai pedig, mint az oroszláné, olyanok. Ereje rettenetes, Ázsiában azokban a 
völgyekben él, a melyek aranynyal és drágakövekkel vannak telve, de minden 
odatévedő vándort összetép és széjjel szaggat. Némelyik Juan de Montevilla 
szerint, akkora, mint nyolcz oroszlán és egy elefántot könnyen felkap a leve- 
gőbe. Tollai nincsenek. Elől tüzvörös, hátul koromfekete, szárnyai pedig fehé- 
resek. Fészkében egyetlen egy tojása van, melynek héja tüzvörös agátkőből 
áll és éjjel ugy világit, mint az izzóparázs . . ." i 

A baziligkus a kigyóknak a királya. Fején hatágu hegyes koronát visel, 
mérgetokádó nyelve pedig, hegyes és szakállas, mint a nyilvessző. Jaj, a kire 
ránéz, jaj, a kire a nyelvét ölti... Az kővé válik, szörnyet hal és hamuvá ég! 
Már a születése is rejtélyes és titokteljes! Apja egy nagyon vén, fekete kakas 
szokott lenni, mely kánikula közepén egy egészen gömbölyü sárga, kék vagy 
foltozott tojást rak és azt kikölti." 

, Tapasztalásból tudom, — irja Gessner — ha a kakas tojik, azt maga 
költi ki — s nem csoda tehát, ha ilyen kakasfajta tojásból egy mérges, másfél 

láb hosszu, koronás és tüskés szörnyeteg kél ki, mely vörös szemeivel, mérges 
lehelletével és pikkelyes kigyóbőrével puszta ránézésre is megöl minden 
emberi teremtést . . ." 

Rettenetes szörnyetegei a norvég tengereknek a kilenczven rőf hosszu 
óriás tengeri kigyó, azután a mértföldhosszu testü Krákok, melyek egész 
nagy vitorlás gályákat a tenger fenekére sülyesztenek le, vagy pedig a hajóra 
kuszva, annak egész népségét felfalják és elnyelik . . . 

Különben Gessner szerint a tenger szülőfészke a legrettenetesebb csuda- 
szörnyeknek, milyenek a szarvas tengeri ördög (Triton marinus, Ichthycentu- 
rus és Pan marinus) párducz fejjel, félig hal és félig emberi testtel; a vihar- 
ban börzalmasan sivitó, nyögő és hahotázó tengeri lányok (Nereides) félig 
nő, félig haltesttel, uszóhártyás karokkal, továbbá a tengeri barát (Monachus 
marinus), a melyből héringhálókkal hármat fogtak ki Dietz és Elbön norvég 
városoknál, egy tengeri püspököt (Episcopus marinus) pedig 1531-ben 
Polandnál halásztak ki a mélyből, de a halászok annyira megijedtek ezektől a 
szörnyü alakoktól, hogy tüstént visszaeresztették őket a. tengerbe . . 

A hétfejü, krokodiltestü és oroszlánlábu tengeri hydra, szintén egyike 
volt az ókor legrettentőbb szörnyeinek, melyet a középkor ájtatos félelemmel 
megcsodált, leirt és a természetrajz állatai közé sorozott és ezeken az elmon- 
dottakon kivül még egy nagy csomó badarabbnál badarabb alaku csodalény 
büszkeségét képezte az Indiai-oczeánban fogott hableány-nak kitömött és 
praeparált teste, melyet azonban az. ügyes csalók egy majomnak és egy 
nagyobbfajta halnak a kikészített és összevaşşt testéből készitettek, a hires 
egyszarvu szarvának a vége pedig, melyetsa régi patikákban rémdrágán árul- 
tak. közönséges narvai- agyar (Monodon monocerus) volt. 

A természetrajzénál nem állott erősebb lábon a földrajzi tudomány 
sem, mert ebben is csudásnál csudásabb hiedelmek és mesék izgatták az embe- 
rek képzelődését . . . 

A hajósoknak a legfélelmesebb réme volt a világoczeánon a Mágnes- 
hegy, mely vasrészeinél fogva, már félmértföldnyi távolságból magához 
ragadta a hajókat. Minden vas. minden szög, csavar és karika nagy zörejjel 
repült és tapadt a hegy oldalához, a hajó pedig eresztékeiben elválva, minde- 
nestől a tenger mélyébe sülyedt. 

Midőn II. Frigyes, Dánia királyai Mogens Heinsont 1578-ban Grön- 
landba felfedező utra küldte, ez visszatért anélkül, hogy bármit is felfedezett 
volna, mert ugymond, midőn Grönlandhoz közeledtek, a sziklák mágnes ereje 
a hajót ugy megakasztotta, hogy se előre, se hátra nem birtak mozdulni a 
sziklák közül mindaddig, mig csak egy nagy szél ezt a mágneses erőt, meg 
nem gyengitette . s 

A régi friziai tengerészeknek a májtenger volt a réme. Ezen, az Európa 
északiés északnyugati részén fekvő tengeren az örök setétség mellett. örök 
viharok dultak és viz helyett epeszerü, sürü folyadék hullámzott, a melyet 
egy óriási barlangnak az öble időnként beszívott, azután borzasztó zugással 

és háborgással ujra kilövellt magából, hogy minden odakerült hajónak el kel- 
lett benne sülyednie. l 

A középtengeri hajósok, kik Herkules oszlopain át az Atlanti-oczeánba 
jutottak, borzasztó dolgokat meséltek egy óriásról, mely a Kanári-szigetek 
csucsán és a Jóremény fokán állva, egy iszonyatos bunkóval a tenger hullá- 
mait annyira felkavarta, hogy a háborgó tenger a hajókat elsüllyesztette. 

Továbbá rémségei voltak a tengereknek a krákok, ezek a polypszerü 
óriási szörnyetegek, melyek karjaikkal a hajókat a tenger fenekére huzták le, 
az óriási egyszarvu halak, a melyek a hajókat álfurva, süllyesztették el, az 


arab földrajzirók és tengerészek pedig a Setétség-tengerén — a hogy az 
Atlanti-oczeánt nevezték — a sátán kezével rémitették az utazókat, azt 


mondva, hogy a Setétség-tengeréből egy szikla nyulik ki, mely egy ragado- 
zásra görbült óriási csontos kezet ábrázol. Ez a kéz valóban a sátán keze, 
mert az arra vitorlázó hajókat mind összetöri rajta a tenger viharos 
áramlata. 

A velenczei Marco-Polo, ki 1294-től 1313-ig Ázsiában és ennek sziget- 
világán utazott, nagyon sok csodás és mesés dologról tesz emlitést. 

Igy az Anganan-szigeten olyan embereket látott, kiknek fejük a kutyáé- 
hoz hasonlitott, Indiában pedig olyan nagy zöld gyümölcsöket látott a fákról 
lelógni, melyeket, ha leszakitottak, egyikben tojásokat, másikban eleven 
madárfiókákat találtak. (Ezek a csudás gyümölcsök a szövőmadaraknak 
füből font, hosszuszáru lopótökhöz hasonló fészkei voltak). 

Marco Polo csudadolgait olvasva, annyira fellelkesültek az akkori 
illusztrátorok, hogy a párisi „Livre des merveilles“ cimü könyvben a minia- 
türisták le is rajzolták a kutyafejü embereket, továbbá az Afrikában és Ará- 
biában élő egyszemü. embereket; szemmel a homlokuk közepén, a fejetlen. 
embereket, kiknek fejük, nyakuk helyett mellük közepén volt, az egylábu 
embereket, egyetlen hatalmas lábfejjel, a kik nem ezen jártak, hanem a 
hátukra feküdve, szöcskeformán előre rugták magukat. 

Kielmayer Tamás, a 18-ik századnak ez a földrajzi Münchhausen 
bárója, kinek a nagyotmondásban alig akad párja , Hamburgban 1705-ben 
kiadott , Neueröffnetes Raritäten Cabinet Ost-West-Indianischer und aus- 
lándischer Sachen" czimü könyvében tulliczitál minden ó-kori és középkori 
Háry Jánost a nagymondásban, a lehetetlenségekben és absurdumokban. 

Csak néhány rövid szemelvényt belőle izelitőül: 

. Peruban, a Conchucos-ok tartományában van egy magányos fekete 
szikla, melybe fehér kövek vannak beékelve, de szép formában és alakzatok- 
ban. mintha valami művész keze rakta volna ki . . . 

Ez a fekete szikla egy valóságos csudapatika! Mert ugy az embereknél, 
mint az állatoknál minden sebet meggyógyit, de csak a fehér kő, mely porrá 
törve és borban bevéve, belső betegségeket is meggyógyit és az a csudálatos, 
hogy bármennyit törjenek is ki belőle, a jóságos természet ugyanannyit utána 
növeszt. De még csudálatosabb az, hogy a szikla alatt elterülő koromfekete föld 
a leghalálosabb méreg, ugy, hogy ha egy állat fölötte elfut, azonnal összeesik, 

ha pedig valakire egy szemernyit ráfujnak belőle, stande pede vége van neki, 
de, ha a fehérkő porából beadnak neki, ujra feltámad halottaiból . . . 

Másik ilyen nevezetessége Perunak egy csudanövény, melyet ha egy 
beteg a kezébe vesz, rögtön megmondja, hogy meghal-e, vagy meggyógyul-e? 
Első esetben a növény minden levelét szomoruan leereszti és összezsugoritja, 
a másikban pedig „vidáman“ felemeli és bimbója kivirágzik.“ 

Beszél továbbá a csudálatos Achämenis növényről, melynek száritott 
porát borban beadva, a legelvetemültebb és legcsökönyösebb gonosztevő is 
minden bünét bevallja, azután a Thalasságle növényről, melyek nedvétől a 
legcsudálatogabb látományok jelennek meg, a Gelataphillis pedig folyton 
hahotára és kaczagásra ingerli még a legelsavanyodottabb melancholicust is, 
ha pedig az Ophiusa porát adják be a tagadó gonosztévőknek, akkor kigyók 
jelennek meg, a melyek vallomásra kényszeritik . . ." 

Azt hiszem, mutatóul elég volt ennyi is, hogy mindenki méltán csudál- 
kozzék, hogyan lehetett ennyi badarságot kigondolni, leirni és kinyomatni?... 
Ezen azonban nem lehet annyira csodálkozni, mint azon a való tényen, hogy 
ezeket a leirt dolgokat az elejétől végig valósággal el is hitték az emberek! . . . 





Czápacsapat. 


A félelmes vesztegzár. 


A Fiuméból elinduló s rizszsel megrakódott „Zrinyi“ nevü háromárbo- 
czos hajó a ranguni kikötőben horgonyzott, midőn kapitánya azt a táviratot 
kapta, hogy rakományát haladéktalanul a Vörös-tenger mellett fekvő Dschid- 
dába szállítsa, miután az assir-beluinok törzse betört Hedzsasba, hogy a pró- 
fétának két szent városát: Medinát és Mekkát megszállja. 

A hajórakomány rizskészlete a török helyőrség élelmezésére volt szánva. 
Orsics kapitány tehát haladéktalanul felszedte horgonyait és a kedvező észak- 
keleti Monsun szelek segitségével az Indiai-oczeánon át, szerencsésen elérte 
Perim szigetét, a hol egy arab hajókalauzt kellett felfogadnia, ki a hajót a 
Vörös-tenger veszedelmes és álnok sziklazátonyai között baj nélkül átvezesse. 

A vezető Abu Omár, fiával: Abdullal, egy tizenöt-tizenhat esztendős, 
okosképü, fürge fiuval jött a fedélzetre és a hajó egész legénysége megbámulta, 
milyen ügyesen kezére járt apjának, midőn az a hajó járását, a veszélyes 
korall-szirtek sorai között s a minden lépten-nyomon ásitozó halálveszélylyel 
szemben irányitotta. 

A hőség leirhatatlan volt. A hajó eresztékei között a szurok megolvadt 
és az ellenkező szelek annyira megnehezitették a hajó járását, hogy a kalauz 

tanácsára, már kora délutánonként horgonyt vetettek. és csak napkeltével foly- 
tathatta a hajó lassu, zeg-zugos irányban tartott futását. 

E miatt a legénységnek alig akadt dolga és a végnélküli hosszunak 
látszó délutánokat halászattal, kagylók s korallok gyüjtésével, de leginkább 
czápavadászattal töltötték, mert ezektől az undok és veszedelmes szörnyektől 
szinte hemzsegett a Vörös-tenger minden részében. 

Egyik délután négy óra tájban, a kalauz megint leeresztette a horgo- 
riyokat, miután a tenger köröskörül korall-szirtektől és zátonyoktól merede- 
zelt, a melyeknek közelebbi megtekintését a kapitány szükségesnek tartotta. 

Parancsára nyomban leeresztettek egy kisebb csónakot, melybe a kapi- 
tányon és a hajóorvoson kivül négy matróz és a virgoncz Abdul is beleugrott, 
ki fiatal kora daczára hajlékony volt, mint a kigyó, fürge és ügyes, mint a 
majom és bátor, mint az oroszlán. 

A sima árboczoknak, alig, hogy hozzá kezdett, már a hegyén himbá- 
lódzott és rongyos fehér sapkáját a szélvitorla hegyére tüzve, a másik percz- 
ben már a fedélzeten ugrált, ha pedig valaki a fedélzetről egy ezüst piasztert 
hajitott a tengerbe, az öt-hat fonálnyi mélységből halként felhozta és oda se 
nézett neki, hogy egy hatalmas czápa alig husz méternyire a hajótól leskelő- 
dik zsákmány után, 

A csónak gyorsan siklott tova a csendes és átlátszó hullámok felett. A 
kapitány a kormánynál ült, vele szemben az orvos és raialatt a matrózok evez- 
lek, Abdul éles szemeivel a környéket kémlelte köröskörül, 

Csónakjuk már közeledett a czélba vett korallzátonyhoz, mely homok- 
kal és a hullámokból oda sodort mindenféle hulladékkal volt teritve és alig 
harmincz czentiméternyire magaslott ki a tenger vizéből. 


Óvatosan kötött ki a csónak, nehogy az éles korall-csompók fenekét 
átlyukaszszák, azután valamennyien a szárazra léptek. ; 

Az egész korallzátony, melyet a viz alatti állatkák épitettek, ugy nézett 
ki. mint valami ékes csipkeszövet, olyan lenge, olyan fincmszálu, mint valami 
gazefátyol, mégis olyan szilárd, hogy akár egy elefántot is megbirt volna! 
Ha pedig széleinél a tenger átlátszó mélyébe néztek, a tenger feneke, mint 
Armidának a varázskertje tárult fel előttük ragyogó szinpompájával és csu- 
dás állatnövény életével. 

A tengeri anemonák s tulipánok, a kék, zöld, vörös és a violaszinnek 
minden árnyalatában égve, csudás alaku virágokként terjengtek százkaru 
csápjaikkal s czafrangos szálaikkal. A fukuszok, moszatok és laminariák leve- 
les bozótjai császárzöld és lángveresen izzó skarlátpiros szinekben ragyogtak 
s közöttük a korallok terjengő ágbogai, a spongyák, pennatulák csipkeszerü 
szövevényei kápráztatták a szemet. Ebben a csuda világban szines lepkék- 
ként, tört szivárványdarabokként ragyogó szinü halak siklottak, viczkándoz- 
tak, élénkszinü apró rákok, pókok s tarka kagylók csusztak-mászkáltak és a 
polypok lebegtették karjaikat. 

Ebben a nagy bőségben senki se tudta, merre nézzen s mihez kapjon s 
rövid idő alatt elég szép számu koralldarabot gyüjtöttek össze abból a kere- 
sett rózsaszinü fajtából, a mely legdrágább és legbecsesebb és a hajóorvos 

éppen két furcsaalaku tengeri pókra figyelmeztette őket a zátony tulsó végén, 
midőn valamennyiöket Abdul éles kiáltása riasztotta fel: 

— Kapitány, a csónak, a csónak! 

Mindenki ággodalmasan nézett a mutatott irányba, mert a csónakot 
— valószinüleg rosszul lévén kikötve — a tenger áramlata keletnek, az arábiai 
partok felé ragadta . . . 

A kapitány néhány erőteljes tengerészátokkal könnyitett boszuságán: 

— De hát hová lett Dániel, a kire a csónak őrzése volt bizva? — kér- 
dezte mérgesen. 

— Valószinüleg a csónak fenekén alszik! — válaszolá a doktor és mivel 
a csónak még eléggé halltávolban lebegett, mindenki torkaszakadtából kiabálta 
Dániel nevét . . . 

De a csónakban senki sem mozdult és ez a talányos eltünés még jobban 
elkomoritotta a zátonyra szorult társaságot. 

— Bármi történt is, nekünk a csónakot mindenáron hatalmunkba kell 
keritenünk, hacsak az egész éjszakát ezen az átkozott zátonyon nem akarjuk 
tölteni! — mondá a kapitány komoran . . 

A hajóorvos boszusan vonogatta a vállait. 

— Itt, az éjszakát? A dagály beálltakor ez a zátonv legalább is néhány 
öl mélyen viz alatt fog feküdni — felelte rá szárazon. 

— Ezer czápa és tengeri ördög, erre nem is gondoltam — káromkodott 
a kapitány, azután tanácskozni kezdtek, hogy mi módon lehetne a csónakot 
megkeriteni, mely már csak alig látható pontként tánczolt a lenyugvó nap- 
aranyozta hullámok messzi távolában. 

— Hiába törjük a fejünket! Más módja nincs, mint utána uszni . . . — 
szólott türelmetlenül a kapitány. — Ezt megteszem én! — s ezzel a zátony 
szélére lépve, lerugta czipőit és éppen kabátját készült lehajitani, midőn Abdul 
megragadta a karjait. 

— Allahra és a szent kalifákra kérlek, egy lépést se mozdulj, külömben 
veszve vagy! — kiáltá szenvedélyesen és miközben barna kezével a tenger 
mélye felé mutatott . . . — Nézzetek oda! 

Szavai alatt az átlátszó mélységből egy sötét tömeg emelkedett nyilgyor- 
san felfelé és farkával szétcsapva a hullámokat, ujra alámerült, ugy hogy csak 
hegyes hátuszonya meredt ki félelmes intőjelként a hullámokból . . . 

— A czápa! — mormogta valamernyi összerázkódva és maga a bátor 
kapitány is összeborzadt, ha arra, gondolt, hogy Abdul éles szemei nélkül most 
már a szörnyeteg gyomrában feküdnék . . . 

Még jóformán magukhoz se tértek az ijedelemből. midőn a zátony másik 
oldalán egy másik, még nagyobb czápát láttak felbukkanni s nemsokára, meg- 
jelent a harmadik is és vigyázó őrszemként, lassan ide-oda uszkáltak a zátony 
körül, álnok, vérszomjas szemeiket az ottlevőkre meresztve kik valóságos vesz- 
tegzár alá lettek véve a tengereknek eme falánk szörnyeitől, amelyek mintha 
csak megsejtették volna, hogy onnan nem tudnak szabadulni. 

A nap már lassan-lassan alábukott a vöröslő mészhegyek mögött és a 
zátonyra szorultak helyzete minden perczezel válságosabb kezdett lenni. Egyik- 

másik czápa annyira közel férkőzött a zátonyhoz, hogy kezeikkel elérhették 
volna és rettenetes torkát kitátva, összecsappantotta, mintha már előre köszö- 
rülni akarná fogait az áldozatokra . . 

— A dagály emelkedik! 

A doktornak eme rövid szavaira mindenki összerázkódott, mert való- 
ságos halálharangként csengett füleikbe . . . 

Igen, a dagály emelkedni kezdett és a fodrosodó hullámok sisteregve 
kezdték nyaldosni a zátony homokfelületét és néhány óra mulva már olyan 
magas viztömeg fog hömpölyögni a zátony felett, hogy a czápák megrohan- 
hatják őket. 

Mindenkit félelem és csüggedés fogott el a rájuk váró irtózatos halál 
gondolatára, midőn a, kapitány egyszerre csak felkiáltott: 

— Hol van Abdul? 

Mindenki keresve körülnézett, de a bátorszivü fiu nem volt látható sehol! 
Talán megkisérlette a csónak után uszni és prédája lett a körülöttük ólálkodó 
szörnyetegeknek? Nem, az nem lehet! Mert mind a három szörny prédaéhes 
szemekkel és torkukat tátogatva, uszkál és őrködik körülöttük . . . 

— Jézus Máriám, itt van a negyedik is! — kiáltá el magát az egyik 
matróz remegve és valóban ugyanabban a perczben a hullámok sisteregve két- 
felé váltak és felbukott egy valamennyinél nagyobb szörnyeteg és az is örködve 
kezdett fel-alá uszkálni . 

— Ott van Abdul is! — kiáltá el magát a harmadik matróz egyszerre és 
valóban ott látták a zátonynak a legtávolabb eső, lejtős csucsán épp akkor 
ereszkedett egész zajtalanul a vizbe, hogy visszahozza az elszabadult csónakot. 

A hajóorvos kiáltani akart, hogy visszahívja, de már késő volt . . . A fiu 
eltünt a homályosodni kezdő távolban. 

—. Mi már nem, de ő még segithet rajtunk, mert az övével együtt mind- 
nyájunk sorsát a kezében tartja . . . — dörmögé az orvos, a kapitány azon- 
ban, ki egy pillanatig szoborrá merevülve nézte a fiu önfeláldozó vállalkozását, 
-egyszerre vállonragadta és harsányan reárivallt: 

— Mindenki nyargaljon fel-alá a zátonvon és orditson, kiabáljon torka- 
szakadtából! Dobáljátok koralldarabokkal a szörnyeket, hogy figyelmüket 
lekötve, észre ne vegyék a fiu távozását! 

Parancsát nem kellett ismételni! Valamennyien, mint a sakálok és esze- 
veszettek bömböltek, orditoztak, a koralldarabok záporként hullottak a négy 
szörny felé, amelyek végre is megriasztva, továbbsiklottak ugyan, de csak olyan 
távolra, hol a kövek már nem érték őket és ott ujra folytatták uszkáló őrké- 
-désüket . . . 

— Hála Istennek! Az élesfülü bestiák mit sem vettek észre! . . . — szólt 
homlokát törülgetve a kapitány. — De azért csak folytassuk a dobálást! Ki 
tudja, mi történhetik! . . . 

Két végtelennek látszó hosszu óra mult el tele aggodalommal és halálos 
. gyötrelemmel, de segitség sehonnan se mutatkozott . . . A szerencsétlenek már 
-elvesztették minden reményüket. A hajóról nem várhattak szabadulást, mert 
.ott nem sejtették szorultságukat és nem tudták merre vannak. Abdul már rég 

eltünt szemeik elől és sürü sötétség ereszkedett alá mindenre, melyből csak a 
hullámok tarajának foszforszerü fehér villogása és a tenger világító ázalagai- 
nak a fénye világlott kisértetiesen elő . . . 

A dagály folyton és mindig erősebben emelkedett s már alig volt egy tal- 
palatnyi száraz helyük . . . és a sötétség beálltával a czápák ujra a zátony 
közelében folytatták rémes őrködésüket, de csak hárman, mert a negyedik, ez 
az óriási Leviathán eltünt . . . 

Mennél feketébben ereszkedett alá a hollószárnyu éjszaka, annál kietle- 
nebb csendesség uralgott körültük . . . A legkisebb hang, a legcsekélyebb hul- 
lámcsobbanás visszhangot verve dübörgött az éjben . . . és ebben a néma, 
szivszoritó csendességben egyszerre ugy tetszett nekik, mintha elhaló sikoltást 
hallottak volna a távolban . . . 

Mindenki a bátor Abdulra gondolt! Vajjon nem-e az ő halálsikoltása 
zajgott az éjszakában? Szorongva, aggodalmasan hallgatództak tehát, de min- 
den csendes maradt, egyszerre azonban mindnyájuk ajkíról a rémület elfoj- 
tott kiáltása tört elő, mert a tenger hollófekete mélysége egyszerre csak deren- 
geni, világosodni kezdett . . . és mintha maga a poklok tüzokádó réme buk- 
kanna elő, megjelent ujra a negyedik czápa is . . . 

Rengeteg teste, mintha tüzbe mártották volna, fehéren világitott, rette- 
netes torkából pedig, mint az izzó kemencze száján, csak ugy omlott, gőzölgött 
a  foszforoszkáló világítás és amerre siklott. maga körül messzire bevilágitotta 
a hullámokat . . . 

— A tintorera! A tintorera! Ez a czápák legvadabb és legveszedebnesebb 
faja! . . . — mormogá a doktor . 

Már lábuk fejét nyalogatták a hullámok habos tarajai és siri csendesség 
ült mindenfelé, csak a dagály locsogása és a korallzátony szörtyögő sisteréke- 
lése erősbödött, amint lyukacsai mohón magukba szivták a vizet . . . 

Egyike a czápáknak megunva a várakozást, hosszas kerülgetés után a 
zátonyra akart siklani, de még annyira alacsony volt a vizállás, hogy mind- 
járt a széleken fennakadt és farkával rettentőn korbácsolva a vizet, egész 
hullámhegyeket zuditott a megriadt emberekre . . . 

Hosszas vergődés után végre sikerült visszarugni magát a mélybe és 
ujra az elébbi siri csend állott be, melyet a legöregebb matróz szakitott félbe, 
ki a haldoklók imáját mormogta, a doktor azonban csendre intette, mert ugy 
tetszett neki, mintha gyenge jeltadó kiáltást hallott volna a távolból . . . 

A kapitány azonban kételkedve csóválta a fejét, annál inkább, mivel az 
éji szél is épp akkor kezdett fütyülő sivitással feltámadni . . . 

Daczára, hogy a zátony legmagasabb gerinczére vonultak, a hullámok 
mégis már bokájukat nyaldosták . . . A csillagtalan, holdvilágtalan sötétség 
egyre sürübb lett . . . csak a tintorera kisérteties fénye villódzott, egyéb 
semmi! A másik háromnak ellenben csak hangját lehetett hallani, amint far- 
kukkal türelmetlenül paskolták a hullámokat . . . 

— Ha a viz térdünkig ér, elvesztünk! — mormolá a kapitány sötéten . . 

Nemsokára azonban halvány világosság kezdett terjengni és keleten 
kibukkant szelid fénvével a holdvilág, nappali fénynyel árasztva el a tenger 

tükrét, melyből a négy rettenetes őrnek hegyes hátuszonvai mozgó lándzsák- 
ként tünedeztek elő . . . 

A dagály már annyira emelkedett, hogy egyik-másik szörny a zátony 
széle fölött ficzánkolhatott és olyanforma mozdulatokat tett, mintha farkával 
akarná leütni a gerinczen szorongó embereket . . . 

Mindenkinek a szeme a félelmes vesztegzárőrökre volt irányozva! Már 
csak perczek vannak még hátra! Vajjon ki lesz közülök az első áldozat? . . . 

Ebben a kétségbeesett és reménytelen pillanatban egyszerre csak har- 
sány tengerészfütty hasitotta a levegőt, melyre a zátonyon szorongó emberek- 
nek harsány örömriadala válaszolt, mert a zátony felé egy csónakot láttak 
sebes evezőcsapásokkal közeledni . . . és a csónakban az arab fiu mezítelen 
teste barna érczszoborként fénylett a holdvilágban . . . 

— Abdul! Abdul! . . . 


— Hála néked jóságos Istenem! — szólt mély megindulás között térdre 
ereszkedve a kapitány. mialatt a csónak gerincze csikorogva surolta a zátony 
homokját. 


Abdul, szokása szerint, ügyet se vetve a körülöttük ólálkodó czápákra, 
fürgén és vidoran ugrott ki a gerinczre. 

— Elhoztam a csónakot, kapitány! . . . Sajnos, korábban nem tudtam 
vele ideérni! 

— Elég korán értél vele ide, hogy mindnyájunkat megments a halál- 
veszélyből, derék fiam, — mondá a fiut melegen megölelve a kapitány, mialatt 
a. többiek a kezeit szorongatták, azután erszényét övéből kivonva, Abdul mar- 
kába nyomá: y 

— A födélzeten majd kipótolom, hogy tiz egész török font" legyen benne! 

Abdul nem akart hinni a saját füleinek . . . 

— Tiz török font! Oh, uram, te maga a jóság vagy! Azért a kis utért 
öt shilling"! is bőven elég lett volna! 

— Amit mondtam, megmondtam . . . Most azonban gyorsan csónakba 
mindnyájan, hogy mielébb elhagyhassuk ezt az átkozott zátonyt, ahol olyan 
jélelmes vesztegzárt állottunk ki órákon keresztül . . . — vezényelte a kapi- 
tány és néhány pillanat mulva a csónak egyenletes evezőcsapásoktól hajtva, 
a holdezüstözte hullámokon a hajó felé vette utját . . . 

— Csak azt szeretném tudni, Dániel hová tünt el olyan nyomtalanul? — 
kérdezte komoran . . . 

A doktor egyszerre a homlokára ütött. 

— Persze, persze! Hogy elébb nem gondoltam rá! . . . Kapitány, Dániel 
a czápák martaléka lett! . . . Nem lehet máskép! . . . Midőn mi a zátony 
vége felé indultunk, ő a csónak szélén ülve, a vizbe lógatta a lábait és utánunk 
való bámulása közben nem vette észre a mélyből felbukkanó szörnyet, mely 
villámgyorsan a viz alá rántotta. A csónak is annak következtében lódulhatott 
a vizre, hiszen orrával a zátony homokjára volt huzva . 

Valamennyien néma megindulással hallgatták a doktor szavait, aki csak- 
ugyan el is találta a valóságot. 


* Circa 200 korona. 
** 5 korona. 


Donásay: Tengereken innen, tengereken tul. 21 


A parányok hatalma. 


A tudomány hatalmával ma már az ember bele mer nyulni a természet 
titkos mühelvébe, végigszántja a tenger viharos hátát kolosszális hajóival, 
gátat vet az áradásoknak, a villámok romboló erejét tovavezeti. héklyóha veri 
és szolgájává teszi . . . 

Ennek a hatalmas embernek azonban ha csak egy paránya, egy elkép- 
zelhetetlen kicsi része a nyilméregnek vagy kigyóméregnek a vérébe kerül, 
megsemmisül és porrá válik. A tudomány óriási hatalma nem képes megmen- 
teni egy parányi légynek a csipésétől, melynek tühegyes szipókáján a méreg- 
nek csak olyan parányi része tapad, hogy a mikroskop is alig képes meg- 
mutatni. 

Midőn Swammerdam belepillantott az ázalagok parányi világába, elré- 
mült attól a végtelen hatalomtól, amelyet ezek a mikroskopikus lények a ter- 
mészet háztartásában kifejtenek . . . Valóban széditő, lesujtó hatalom ez! . . . 
de még lesujtóbb az a gondolat, hogy az az ember, ki egy világot kormányzó 
tudományt hordoz a fejében. a természetnek egy parányi, mondjuk legmeg- 
vetettebb lényétől, egy légynek a csipésétől meghaljon, elpusztuljon! Ez az 
óriásnak a harcza a parányok hatalmával! És hiába küzd ellenük az ember, 
minden harczvonalon csatát veszit ellenük. 

A korallszirteket, melyeknek éles csompóin emeletes háznagyságu hajók 
törnek össze, alig látható parányok készitik a korallszigeteket, melyeken az 
emberek, állatok ezrei élnek, ezek épitik! A vándorsáskák milliókra menő töme- 
gével, a tsetse és kolumbácsi legyek rajaival, hiába küzd az emberi hatalom! 
A homoki balha, a medinai fonálféreg, lopva, láthatatlanul furódik az emberek 
testébe és ez a parány tönkreteszi, gyulladásba hozza és megsemmisiti a hozzá 
képest óriási emberi testet . . . l 

Ugyanilyen veszedelmesek néhány légyfajnak az álczái, amelyek életüket 
és fejlődésüket az emberi testben tengetik. 

Kivételes cset ugyan, hogy ezek a légyálczák az emberi testbe férközze- 
nek, de még sem olyan ritkák, hogy csak véletlen eseteknek lehetne minősiteni, 
azért nagyon is érdemes, hogy foglalkozzunk vele, miután az ilyen légyálczák- 
tól megfertőzött emberi testet rendesen a halál szokta leirhatátlan szenvedé- 
seitől megváltani, miután vele az orvosi tudomány ereje megküzdeni a legtöbb 
esetben képtelen . . . 

A legyek petéi, minő nálunk a közönséges huslégy (Musca carniaria) és : 
döngő légy (Musca vomitoria) — különfélekép kerülhetnek az emberi szerve- 
zetbe. Az álczák befuródnak az ember bőre alá; peték vagy álczák alakjában 
pedig az emberi test nyilt sebeibe és a szemhéjak alá. 

Ha a gyomorba kerülnek, ott nem ártalmasok, miután vagy hányás által 
távolittatnak el a gyomorból, vagy pedig a maró gyomornedv rendesen meg- 
öli őket, akár pete, akár álcza képében kerüljenek az étel utján a gyomorba, 
miután ez a két légyfaj ugy a nyers, mint a főtt és sült husba szereti rakni a 
petéit. Különösen a rothadt hust és állati hullákat kedvelik, mert ezekben a báb- 
állapotba való átmenetig az álczák táplálékot találnak, a különbség azonban 
-abban nyilvánul, hogy a közönséges huslégy inkább kibujt álczákat, a döngő 
légy ellenben petéket rak a husra. 

Az álczákat köznyelven nyüveknek nevezik és ha ezek akár pete, akár 
.álcza alakban a sebekbe kerülnek, a seb váladéka lesz főtáplálékuk, melynek 
elválasztása a nyüvek következtében beálló izgatás és gyulladás folytán foko- 
zódik. . 
A forró égövi Cavennenak egyik csapása az emberölő légy (Lucila homi- 
nivora), mely némileg a mi közönséges döngő legyünkhöz hasonlit. Ez a légy 
:álczái az ember orr-, fülüregeiben, szemhéjai alatt, a szövetekbe furják magu- 
kat s azokból táplálkozva, majdnem minden esetben halálos tüneteket okoznak. 

A megtámadott ember először csak gyenge, sajgó kaparást érez orrüre- 
.geiben, a homloktájon, füleiben, vagy szemhéjai alatt a melyet heves és szag- 
:gató főfájás szokott követni. Az orr, homlok vagy fül környéke megdagad, 
lobosodni kezd, a szemhéjak tüzesen felduzzadnak, s majd genyszerü büzös 
váladék, vagy vér folyik a megtámadott részekből és a felszakadó daganatokból 
legyek, nyüvek kerülnek napvilágra. 

Ennek következtében a szervezet összműködésében zavar áll be, a beteg 
lesoványodik és az irtózatos fájdalmak alatt végre annyira elgyengül, hogy 
majdnem a vérmérgezéshez hasonló tünetek közt megjelenik a szabadító halál- 
angyal... 

Ezek a rettenetes állatok az egyes testrészeket a szó szoros értelmében 
felfalják! Először az a rész pusztul el, hol a betelepülés kezdődött, leginkább 
az orr, onnan pedig a szájba és szemüregekbe rágják magukat, hol minden 
:ehető husrészt felemésztenek, ugy hogy csak a csontok és porczok marad- 
rak meg. 

Perthet, Cogueral, Saint-Pierre, Dubois orvosok Cayenneban és Guvaná- 
ban évekig tanulmányozták ezt a rettenetes kis szárnyast és az általa okozott 
nyavalyákat és hajmeresztő eseteket irnak róla. 

Volt kezelésük alatt olyan beteg, akinek egész állát a puszta csontig 
.elpusztitották, másiknak a szemeit rágták ki, a harmadikat . pedig dühöngő 
-örülési rohamok lepték meg, mert a füleiben fészkelő légyálczák az agyvelőig 
hatoltak és emlitenek olyan eseteket is, hogy az illető orra, félszeme, vagy szem- 
héja elvesztésével megmenekült a haláltól, de ezek kivételes ritka esetek, mert 
tíz eset közül rendesen nyolc-kilencz bele szokott pusztulni, a halálozási arány 
tehát rémületes! . . . 

21" 

Pedig ez a kis legyecske sem méregfulánkkal vagy mirigyekkel nem bír, 
olyan ártatlanul zug, dönög ember, állat körül, hogy figyelembe sem veszik, 
pedig akkor már a halál angyala suhogtatja. felettük sötét szárnyait . . . 
Embert, állatot orvul, álmában lep meg és fülébe, orrába, sőt nyitott szájába 
is rakja parányi petéit, melyeknek mindegyikében a halál rejtőzködik. Vesze- 
delmességét fokozza még az is, hogy petéi és álczái azok iránt a pusztitó anya- 
gok iránt, melyektől más álczák eldöglenek, teljesen érzéketlenek. Terpentin, 
ammoniák s chloroform, valamint az oleum cadini és cornucervi rájuk nézve 
teljesen hatástalanok, erősebb és roncsolóbb marószereket vagy savakat pedig 
a beteg veszedelme nélkül, nem lehet használni . . . 

Az emberölő légynek veszedelmességben méltó testvére, az Uj-Granadá- 
ban élő bőrfuró légy (Cuterebra noxalis), vagy mint a benlakók nevezik: „ara- 
tores". Ezt a nevét onnan nyerte, hogy a bőrön, a hová befurja magát. először 
hosszas fehér barázdák látszanak, azután pedig azokon a részeken csomós 
daganatok keletkeznek, melyek az egész testet elformátlanitják. Humboldt látott 
indiánokat, kiknek egész teste formátlanul fel volt puffadva, Guyon és Robin 
katonaorvosok pedig több halálesetet emlitenek, melyeknél ezek a daganatok 
felfakadtak és az egész test egy nyilt büzös sebnek látszott és a szerencsétlenek 
ugyszólván élve feloszlásnak indultak . . . 

Bizonyos helyeken és vidékeken az aratoresek által okozott daganatok 
begyógyulnak és az illetők kisebb-nagyobb szenvedések árán megmenekülnek 
a bajtól. Ez különösen a magasabb és szárazabb vidékeken fordul elő, az esős 
évszakok előtt és a lapályos, nedves vidékeken azonban a baj rendesen rossz- 
indulatuvá változik . . . 

Ezek az undok parasiták történelmi multtal is dicsekesznek! 

Aristoteles, Plutarchus, Plinius és egy bizonyos Anaxagetes nevü görög 
orvos, ki sokáig élt a perzsa királyok udvarában, megemlítik, hogy a persa 
királyok és satrapák az árulókat, az apa-, anya- és testvérgyilkosokat a legyek 
általi elevenen való felfalatásra itélték. 

. Az ilyen gonosztevőket ugyanis összekötözve vagy egy nyüvektől hem- 
zsegő gödörbe dobatták, vagy pedig két ladik közé zárták olyanformán, hogy 
csak feje, keze és lábai maradtak künn, az áldozat arczát azután mézzel, vagy 
vérrel kenték be. 

A legyek a szerencsétleneknek arczára, füleibe, orrlyukaiba és szemhéjai 
alá, sőt még a szájába is rakták petéiket, amelyek teméntelenre szaporodva, a. 
szerencsétleneket lassankint élve felfalták. A hires Mithridates szintén ilyen 
rettenetes halálra itélte a nehéz bünösöket és egynémelyik elitélt három négy 
hónapig is elkinlódott. Egész testük egy nyüzsgő féregtömegnek látszott, a has- 
izmok helye pedig egy nyüvektől hemzsegő üreggé változott . . . 

A forró égövek sujtó csapásának lehet nevezni még a homoki balhát 
(Pulex penetrans), mely az emberek lábujjainak a körmei alá furja magát és. 
ott egy hólyagforma képződményben rakja le petéit, a melyeket, ha idejében és 
ügyesen el nem távolitanak, az illető tagot amputálni kell, vagy pedig veszé- 
lyes gyulladásokat idéz elő. l 

A medinai féregnek (Filaria medinensis) nevezett fonálvékony élősdi 

fürdés közben furja magát az ember testébe, vagy pedig az ivóvizzel a szerve- 
zetbe kerülve, a testnek egyik-másik részébe furja magát. Ott azután hosszura 
megnövekedik s fájdalmas és veszedelmes gyulladásokat s daganatokat idéz 
elő. A fülbe kerülve örökös süketségnek és agybántalmaknak, a szemekben 
pedig vakságnak lehet az okozója. Ennek az eltávolitásánál is nagyon kell 
ügyelni arra, miután könnyen szakad. hogy legkisebb része se maradjon a 
testben, mert akkor veszedelmes tünetek lépnek fel. 

A benszülöttek különösen ügyesek az eltávolitásában. A daganatot fel- 
vágják, azután a testnek illető részére egy kis forgatható hengert erősítenek, a 
melyre a férget több napi időközökben óvatosan felgombolyitják, hogy a sebbe 
ne szakadjon . . . 

Az afrikai tsetse légy (Glossina morsitans) nem az emberre, hanem a 
lovakra és szarvasmarhákra veszedelmes és egyes vidékeken, a hol elszapo- 
rodva él, szarvasmarhát egyáltalán nem lehet tartani. A tsetse légy csipése az 
állatok testén heves lázaktól kisért fájdalmas daganatokat okoz, a melyektől 
rohamosan elerőtlenedve egy-két nap alatt elhullnak . . . 

Nem egy utazó vesztette el összes igavonó állatjait és lovait a tsetse legyek 
csipése következtében s nem egy farmer lett koldussá, hogy egész marhaállo- 
mánya elhullott — és maguk a marhák is annyira félnek tőle, hogy a csorda 
megvadul és szétszalad, mihelyt a dongását meghallják. 

Testvérének lehetne nevezni hazánk déli részében, különösen a régi Bán- 
ság területén, s Kolumbács és Galambócz vidékén élő Kolumbácsi legyet (Simu- 
lia kolumbácsiensis), mely daczára, hogy nem nagyobb a boroshordók csapjai 
körül nyalakodó musliczáknál (Drosophila erythrophtalma) mégis pár óra 
alatt tönkre tesz egész marhaállományokat és koldusbotra juttatja az egész 
vidék marhatenyésztőit. 

Krassó-Szörény-, Temes-, Torontálmegyékben, mintegy 10.000, a szom- 
széd Szerbiaban pedig 12.000 négyszögkilométer a tenyészhelyük és álczái 
Tömösváry Ödön szerint a tisztavizü rohanó hegyi patakokban élnek, mások 
szerint pedig a Kolumbács és Galambócz körüli sziklabarlangok és szakadékok 
a tenyészhelyeik. 

Álczái ősz felé bebábozódnak és április hó 20 és május hó 10-ike közötti 
időben azután, mint óriási kavargó füstfelleg, vagy mint vészterhes fekete 
viharfelhő gomolyognak milliárd és milliárdnyi rajokban elő és lepik el a lege- 
lőket. Jaj annak a gulyának, melyre rátámadnak, mert az ott levő állatokat 
százezerszám lepik el a vérszomjas nőstények és szurásaikkal heves, gyorsan 
ölő mérgezést okoznak. 

Az ember, noha védekezni tud ellenük, mégis nem egy pásztorgyerek 
esik e vérszomjas parányi legyek áldozatául és nem egy csecsemő hal meg 
mérges szurásaiktól, kiket anyjuk magával vitt ki a mezőre. 1880-ban Kubin- 
ban 4 óra alatt 400 sertés, 80 ló, 40 szarvasmarha, Hunyadmegyében 50 sertés. 
öt ló és 100 szarvasmarha hullott el a méreg következtében. 

A legelő marhák ösztönszerüleg megérzik a rajok közeledését, mert nyug- 
talanul ide-oda ugrálva, végre bőgve rohannak haza az istállók védő falai 

mögé, melyeknek ajtóit és ablakait ilyenkor: EZASÉOSBRA bezárják és füstölésseľ 
igyekeznek az odatévedő rajokat elzavarni. 

A biblia, a történelem több esetben megemlékezik a férgek és nyüvek 
által elevenen felfalt emberekről, valamint a régibb és ujabbkori orvosi tudo- 
mány is több hasonló esetet sorol fel. 

Dr. dAstros aixi orvos egy parasztasszonyról beszéli, hogy midőn a 
mezőn elaludt, a legyek orrlyukaiba rakták petéiket vagy álczáikat. 

Az első három napban tompa fájdalmat érzett homlokában, mintha. 

hangyák bizseregnének benne, füleiben pedig olyanforma perczegés jelentke- 
zett, mint mikor a szú a száraz fát rágja. Szerencséjére erős orrvérzése támadt. 
melylyel az álczák orrlyukaiból eltávolodtak. 
l Egy lincolnshirei koldus a forró nyári napokban ebédje maradékát a 
kenyeret és hust inge alá rejtette és a mezőn elaludt. Alvása alatt a legyek a 
hust annyira telerakták álczáikkal és petéikkel, hogy azok a koldus bőre alá 
furták magukat és ott elszaporodva, halálát okozták. 

Egy 50 éves rongyszedő alvó tanyául a párisi külvárosok egyik árkát 
választotta. Egy idő mulva azonban a kórházban felvételre jelentkezett, mert 
egész feje tele volt kisebb-nagyobb, szerfelett fájdalmas daganatokkal s midőn 
e daganatok felszakadtak azokból büzös geny és nagyszámu légyálcza ömlött. 
kifelé. A nyüvek még a dagadt szempillák alatt is mutatkoztak, mire alaposan 
megvizsgálva, rájöttek, hogy mind a két szemgolyó üresre ki van rágva és az 
orr- és fülüregek is hemzsegnek a nyüvektől . . 

Minden marha és juhtenvésztő gazda átkozza a marhabögölyt (Oestrus. 
bovis) és a juhbögölyt (0. ovis), melyek néha az emberbe is lerakják petéiket. 

A marhabögöly petéit a szarvasmarhák bőre alá rakja olyanformán, 
hogy petefullánkját a bőrbe befurva, minden szurásnál egy-egy petét hagy a 
sebben, mely petékből rövid idő alatt álczák. fejlődnek ki és azok a test nedvei- 
ből táplálkozva, hamarosan megnőnek s a bőrön majdnem diónyi daganatokat 
idéznek elő. Midőn azonban az átalakulás ideje elkövetkezik, a báb a szurás 
helyén a földre hull, hogy utolsó átalakulását ott kevégezze. 

A birkabögöly ellenben a juhnak orrlyukaiba helyezi el a petéit, honnan 
az álczák a homloküregbe jutva, majdnem egy évig kinozzák a szegény állatot, 
mely kinjában megszédülve, megkergülve forog maga körül. 

Bármilyen ostobának is mondják különben a birkát, ezt az ellenségét 
nagyon jól ismeri és mihelyt egynek a döngését meghallják, a nyáj nyugtala- 
nul zavarogni kezd és fejüket összedugva, fujnak, prüszkölnek, vagy pedig 
orrukat a földhöz nyomják hogy kinzó ellenségük belé ne bujhasson . . . . 














































































































































































































































































































A szürke medve. 





, Old Ephraim." 


Az amerikai világrészben a természet sokkal óriásabb méretekben 
végezte a teremtés munkáját, mint a többi világrészeknél . . . 

Hatszáz mértföldnél hosszabb, több mértföldnyi széles folyamait, ten- 
gerhez hasonló tavait, gigantikus fáit és mezőségeinek famagas füveit, csudá- 
lattal bámulja a törpe emberi nem. és a milyen óriási méretüek ezek, hozzá- 
juk hasonló arányban van teremtve ennek a földrésznek az állatvilága is és 
ebben a mezőségek és a sziklahegység réme: a szürke-medve. 

A vadászok és trapperek egy része , Kalebnak", másik része , Old 
Ephraim“-nak nevezi, természetrajzi neve pedig: Ursus horribilis. Ez a jelző 
maga is mutatja minő hatalmas és félelmes vadállatnak kell lennie! . . . 

Valóban az is! Mert vadságában vetekedik a tigrissel, erőben az orosz- 
lánnal. Majdnem bikanagy óriás, olyan nagy és éles karmokkal, mint a vad- 
kan agyarai és óriási testtömege daczára, gyorsaságban és kitartásban tultesz 
a lovon, erejével pedig egy nagy szarvast, vagy bölénytehenet futva képes 
elhurczolni és ezen ijesztő tulajdonságok mellett némelyiknek az élete oly 
szivós, hogy a fejébe, szivébe vagy tüdejébe furódott golyóval képes még egy- 
két mértföldet szaladni . . . 

Szerencse, hogy ez a félelmes vadállat nem szapora, hanem egyenként 
vagy párjával él a nyugati sziklahegységnek (Rocky Mountains) nevezett 
hegyláncz barlangjaiban, szakadékaiban és az azt környező mezőségeken. A 
legerősebb bölénybikát levágja és érczkemény koponyáját talpának egy ütésé- 
vel dióként beszakitja, mert legkedvesebb csemegéje az agyvelő és hatalmas 
fogaival péppé ropogtatja a bölények lábszárcsontjait, hogy a velőhöz jusson. 

Az embernél szintén a fején kezdi, melyet a vadászok tanusága szerin: 
egy harapással összeroppant és péppé őröl rettenetes fogaival. 

Alakja a megtestesült vadság és vérszomjas mogorvaság. Apró szemei 
vadul s izzó parázsként szikráznak bozontos fejében, vörös torkából hüvelyk- 
ujjnyi agyarak villognak elő, midőn pedig két lábra állva, süketen kongó, 
mélyhangu támadó orditását hallatja, a legbátrabb vadász szive is nagyot 
dobban, e semmihez sem hasonlitható félelmes orditás hallatára, azért ugy 
az indiánok, mint a rétségek és hegységek rettenthetlen vadászai között csak 
az viselheti a szürke-medve karmaiból készült nyaklánczot és csak az ékesit- 
heti süvegét füleinek a szőrpamacsaival, a ki maga ejtette el a mezőségek 

rémét és az ilyen bátor és szerencsés vadászt nagy tisztelettel és hódolattal 
környezik . . . 

A sziklahegységtől a Vörös-folyó felé való utjában, a hires és bátor 
trapper: La Ronde egy izben eltévedt és olyan kopár és terméketlen tájékra 
jutott, hol a vadnak még csak nyomait se találta. 

Minden élelmiszerből kifogyva, hiába keresgélt valami vad után, mig 
végre, eljutott a Vörös-folyó partjára, hol bölényt, szarvast s antilopot remélt 
találni. 

Két napi cserkészés után, mely alatt lova. a buja legelőn minden erejét 
és ruganyosságát visszanyerte, lőtt is egy antilopot és éppen a bőrét készült 
lehuzni, midőn alig két puskalövésnyire az estalkony kétes homályában egy 
hatalmas állatot látott a fü között, melyet nagysága után bölénynek tartott... 

Az antilopot olt hagyva, nagy örömmel éppen puskája után akart 
nyulni, midőn félelmes mormogás riasztotta fel és kimondhatatlan rémületére 
bölény helyett óriási szürke medvét látott feléje közeledni. 

Lova, melyet hosszu pányvájával egy gyapotfához kötött, megvadulva 
ágaskodott és mindenáron el akarta a szijpányvát szakitani; ő pedig, a 
mennyire csak éhségtől elgyöngült lábai engedték, oda rohant, de mielőtt a 
nyeregbe szökött volna, a közeledő gryzzlit egy golyóval köszöntötte, azután a 
szijat elvágva, tova vágtatott, a mint csak lova birta . . 

Golyója a medve bozontos bundájáról visszapattanva, annak dühét és 
vérszomját még jobban ingerelte, de pihent lova csakhamar olyan térelőnyt 
nyert, hogy az üldöző medvét elvesztette szemei elől . . . mire kissé meglassi- 
totta lova futását, hogy erejét kimélje. Miután tudta, hogy üldözője nem fog 
egyhamar nyomaiból elmaradni . . . 

Csakugyan negyed óra mulva már látszott a távolban a gryzzli sötét 
alakja, melyet azonban hamarosan elfödött a beálló éjhomály, de azért hara- 
gos dörmögését hallani lehetett folytcnosan . . . 

Kissé gyorsabb ügetésre fogva lovát, a fehér, mészköves talajon egy 
idő mulva ujra feltünt az óriás fekete testtömeg, mely egyenletes futását 
betartva, lassan-lassan egyre közeledni látszott, La Ronde lova pedig már 
fáradni kezdett. Oldalairól a hab rongyként szakadozott és a félelemtől tágult 
orrlyukai hörögve, szaggatottan szivták be a levegőt. 

Két óra mulott el ebben a rettenetes hajszában. Két óra, melynek min- 
den percze ugyanannyi órának tetszett La Ronde előtt. A medve mindinkább 
közeledett, lova pedig hiába feszitette meg minden erejét, érezte, hogy min- 
den ízében reszket alatta, botlani kezd, mig végre a nemes állat egy nagyot 
szökve, aggodalmas nyeritéssel összerogyott alatta . . . 

Ezt előre látva, La Ronde nem került alája, hanem talpra szökve, az 
alig pár lépésnyire álló jávorfa felé szaladt és sietve kuszott felfelé. mert a 
medve már annyira beérte, hogy kuszás közben egyik lábáról a sarkantyut 
leszakitotta körmeivel . . . 

A szürke-medve nem tud fára mászni, e miatt bősz mormogással kerül- 
gette a jávorfa törzsét, vadul szikrázó szemeit az ágak között rejtőzködő La 
Rondera meresztve, azután a rémesen felnyeritő lónak. egy csapással a gerin- 

czét törve, a fa alá. hurczolta és fejét összeroppantva, nagy csámcsogással 
kezdte falni és szétszaggatni, időnként vad pillantásokat vetve felfelé, mintha 
azt akarná mondani, hogy a lovat csak részletnek fogadja el... 

Sokáig hallgatta a csontok ropogását és a vadállat szuszogó mormogá- 
sát, azután látta, hogy a sötétségnél egy még feketébb tömeg heveredik le a 
fa tövébe, mire nem sokára az ő fáradt és kimerült pillái is nehezedni kezd- 
tek. Hogy le ne essék, egyik karját kardja szijával, derekát pedig övével, az 
ágakhoz kötve, daczára félelmes helyzetének, elaludt és midőn felébredt, a 
nap már magasan járt az égen, a gryzzli pedig eltünt és csak egy nagy fekete, 
beszáradt vértócsa mutatta a véres lakoma helyét, mert a ló maradványait a 
nyereggel és kantárral magával hurczolta . . . 

Erre a nehéz éjszakára még nehezebb nap következett, mert az éhség és 
szomjuság rettenetesen kinozta, e mellett halluczináló érzékei minden bokor 
és mélyedés mögött egy-egy szürke-medvét láttattak vele . . . Ilyen áliapot- 
ban kóborolt estélig és a mikor már közel volt a végkimerüléshez, akkor a 
távolban egy füstoszlopot pillantott meg és azt elérve, néhány indiánt látott 
ülni a tüz körül, kik barátságosan megvendégelték a sülőfélben levő bivaly- 
gerinczből. 


Még érdekesebb ennél, hogy Boone, a nagy hirre vergődött vadász és 
telepes, miként ejtette el az első szürke-medvét. 

Tizenhat éves korában, miután szülei elhaltak. egy vadászokból és trap- 
perekből álló társasághoz csatlakozott, mely a nyugati sziklahegységek felé 
vette az utját. 


Fiatal kora daczára rendkivüli testi erővel és saséles tekintettel birt, a 
vadcsapák kutatásában pedig még a tapasztaltabb vadászok között is alig 
akadt párja és a melyik vadra ráfogta a puskáját, azt el nem hibázta soha, 
mégis ezen kiváló tulajdonságai daczára öregebb társai, fiatal kora miatt, 
folytonosan ingerkedtek vele és éretlen tacskónak s tejfeles száju ficzkónak 
csufolták, mi a fiatal Boonet annyira elkeseritette, hogy életét is szivesen 
frláldozta volna, hogy gunyolóit valami merész vadászkalanddal lefőzhesse. 

Egy nap a husz tagból álló csapatot egy vén gryzzli medve támadta meg 
és daczára, hogy vagy husz golyót kapott a bundájába, mégis olyan dühvel 
támadt reájuk, hogy csapatjuk a futásban keresett menedéket és a legszája- 
sabb csufolódó a medve elől a folyóban keresett menedéket és ott is csak ugy 
menekült meg az utána rohanó medve óriás karmai közül, hogy a folyó sebes 
áradata gyorsan lefelé sodorta. 

Ez a küzdelem olyan féleimes és veszedelmes volt, hogy Boone először 
reszketett életében, sőt még másnap is, midőn a neki dühödött vadnak ördögien 
val támadására gondolt, a hideg futott rajta végig, ennek daczára mégis szi- 
lárdul elhatározta magában, hogy addig nem tér vissza a .csapathoz. mig a 
sziklahegységek rémét egymaga el nem ejti. Ezzel akarta gunyolóit egyszer s 
mindenkorra elhallgattatni. 

Már két napja járta a hegység magányos és vad szakadékait, hol a 
hegyi patakok dörgő moraján és a vadak orditásán kivül, más hang nem hal- 

latszott, midőn alkonyat tájon a sürü gyalogfenyő bozót mögött egy össze- 
hasadozott sziklafal tövében egy komoran ásitó sötét barlangra akadt . . . 

Az üregből kiáramló penetráns büz. a naptól és esőtől halványitott 
lerágott csonthalmok, melyek a bejárat előtt hevertek, elárulták neki a szürke- 
medve tanyáját . . . 

Mivel azonban a nap már a hegyek mögé ereszkedett és az alkony kétes 
homálya derengett a sziklavölgyben, nem hatolt be a barlangba, mert tudta, 
hogy a szürke-medve ilyen tájban ugy sincs barlangjában, hanem zsákmány 
után jár, azért tehát, hogy visszatérését kileshesse, elhatározta, hogy felmá- 
szik a szemközt álló vén fenyő ágai közé és ott várja be a reggelt. 

A fenyő ágai között kényelmesen elhelyezkedve, hogy álmában le ne 
essék, fegyverét és magát erősen odakötözte egy hosszu szijpányvával, a mi 
nélkül egy vadász se indul utjára, azután a hosszas hegyen-völgyön való 
barangolástól elfáradva, csakhamar mély és nyugalmas álomba merült, a 
melyből nem zavarta föl a nagy szikla-baglyok kisértetiesen hörgő jajgatása, 
a farkasak üvöltő kardala és a feje fölött elvonuló hattyucsapatok harang- 
zugásként aláhangzó éneke . . . Megszokta ő ezeket a hangokat már régen... 

Napkelte táján azonban ijesztőn mély mormogás és fujtató dörmögés 
riasztotta fel álmából . . . Mintha egy lokomotiv fujtatna, zihálna és dübö- 
rögne, mit az alágördülő kövek és mázsás szikladarabok görgő zuhanása 
követett . . . 

Óvatosan kipillantva az ágak közül, egy óriási vén gryzzli medvét látott 
két lábon közeledni. Egyik talpával egy félig szétszaggatott szarvast czepelt, 
a másikkal pedig, hogy ne kellessék kerülgetni, a mázsás szikladarabokat 
lóditotta félre pehelykönnyüséggel az utjából . . . 

Boone csendesen helyén maradva, még pár órát aludt, hogy Ephraim 
zsákmányát elköltve, szintén álomba merülhessen, azután óvatosan és min- 
den zaj nélkül leereszkedve a fáról, fegyverét a sziklafalhoz támasztotta és 
négykézláb a barlangba kezdett kuszni, hogy annak belsejét szemügyre 
vehesse. 

Midőn térdeire ereszkedett, a szétrágott csontok közül egy összeroppan- 
tott emberi koponya vigyorgott rá üres szemgödreivel . . . 

Boone szive egy perczre aggodalmasan összeszorult, a reá várakozó 
veszedelmek gondolatára, de vakmerősége nagyobb volt félelménél és inkább 
a medve karmai között akart elpusztulni, mint továbbra is gunyoltatni magát. 


A barlang sötét volt, levegője pedig undoritón nehéz a rothadó állati 
maradványoktól és a medve penetráns büzétől. Midőn szeme kissé hozzá szo- 
kott a homályhoz, Kalebet tőle vagy tiz lépésnyire, a barlang szájától pedig 
vagy husz lépésnyire látta heverni a földön . . . Zajosan és mélyen hortyo- 
gott, mi arra mutatott, hogy torkig falta magát és most mély álomba van 
merülve . . . 

A mellette levő mélyedésben szintén nagy halom összerágott csont 
hevert a beszakitott bivaly- és szarvaskoponyákkal egyetemben, a melyek 
között két emberi koponyát is látott . . . és ezek között a csontok és rothadó 
husczafatok között a patkányok és kigyók serege nyüzsgött, melyek közeled- 

tére nagy zörejjel, sziszegő s czinczogó visitással szaladtak szerteszét, sőt 
néhány kihizott patkány az alvó medve hátára ugrálva, menekült előle . . . 

Boone megijedt, hogy erre a nagy zörgésre a vén Ephraim fel talál 
ébredni, de az tovább aludt, mire jól szemügyre véve, a barlang minden 
részét, vissza kuszott a szabadba . . . 

Mindenekelőtt nagyot lélekzve a dögleletes levegő után, levágott tarisz- 
nyája mellett lógó baltájával egy hat lábnyi hosszu vastag fenyőágat és a 
larisznyájából elővett vadméhviaszt olyanformán tapasztotta a  fenyőág 
végére, hogy az egy kehelyforma mélyedést képezett . . . Ezzel ujra vissza- 
mászott a barlangba és a fenyőágat egy sziklahasadékba szoritva, a kehely- 
forma mélyedésbe butykosából erős pálinkát töltött . . . 

Most még alkalmas gyujtóról kellett gondoskodnia. Ujra visszatért tehát 
a szabadba és egy kevés gyapotot összecsavarva, a maradék viaszba gön- 
gyölte és aztán kicsiholva, meggyujtotta ezt a kezdetleges gyertyácskát. 

Fegyverét gondosan megvizsgálva, vállára akasztotta és tenyerével a 
gyertya lángját elfödve, az üregbe kuszott és meggyujtotta a fenyőágon levö 
pálinkát, melynek lángjától és az olvadó viasztól csakhamar a gyantás 
fenyőág maga is lobogni kezdett és a barlangüreget egészen megvilágította. 

Boone fegyverét lövésre emelve, gyors pillantást vetett a medve felé, a 
mely még folyton mély álomba merülve, hortyogott és mivel igazi vadász 
létére, még ezt a félelmes vadat se tudta védtelen álmában legyilkolni, fel- 
kapott néhány szarvas- és bivalylapoczkát és addig dobálta vele a vén 
Ephraimot, mig az nagy horkantással felébredve, dörgő orditással talpra 
szökött, de az égő fáklyától megvakitva, egy pillanatig szemeit pislogatva 
állott, azután talpait emelte, hogy az égő fáklyát leüsse a sziklafalról . . . 

Ebben a pillanatban dördült el földrengető visszhangot verve, Boone 
fegyvere, ki figyelmesen czélba vette Kaleb mellén azt a sugárformán szét- 
ágazó szőrkoszorut, mely mögött a sziv dobogott . . . 

A barlang üregét megrázó dörrenést ugyanolyan felharsanó süket ordi- 
tás és utána nehéz zuhanás követte . . . Old Ephraim halálosan találva, 
hörögve vonaglott a csontok között . . . 

A fáklya elaludt és Boone szivdobogva, mozdulatlanul hallgatódzott a 
sötétségben, mindaddig, mig csak minden el nem csendesedett . . . 

Két nap mulva Boone éppen reggeli idejében akadt rá a csapatra. Azok 
már azt hitték, hogy elveszett, vagy a világba szaladt a szürke-medve elől, 
mely őket is szétkergette . . 

Boone nyugodtan üdvözölte őket, azután duzzadt tarisznyájából két 
óriási medvetalpat véve elő, odalökte a gunyolódók elé. 

— Egy kis reggelit hoztam! Ki meri mondani most már, hogy Boone 
Dávid éretlen, tejfelesszáju tacskó? Az vegye a kését és jöjjön odébb pár 
lépésnyire! — szólott merész és kihivó tekintettel . . . 

A gunyolódók megszégyenülve sütötték le szemeiket, a többiek azonban 
felugrálva a tüz mellől, zajos dicsérettel szorongatták a kezeit és e naptól 
fogva a fiatal gyerek velük egyenrangu férfiuvá és vadászszá lett avatva . . . 

A milyen szerencsésen folyt le Boone küzdelme a gryzzlivel, olyan meg- 
rázó és szomoru a következő történet. 

Egy Pelletán Dániel nevezetü franczia bevándorló, a Vörös-folyó északi 
részén telepedett meg családjával és egy hatalmas tuskóházat épitve, tél ide- 
jén hódfogással és vadászattal foglalkozott. 

Egy kemény téli estén azzal távozott hazulról, hogy csak másnap reggel 
felé fog hazatérni, mire a felesége megigérte, hogy friss lángossal és kenyérrel 
fogja várni. 

Minthogy kemény téli idő volt, a tüzhelyen éjjel-nappal egész máglya 
lobogott, mi a ház belsejét teljesen megvilágitotta és midőn az asszony éjfél- 
tájon felkelt, hogy a kenyérsütéshez lásson, erre a lángost igérő műveletre a 
két gyerek, egy négy éves lányka és egy kilencz éves fiu is felkelt és mialatt 
anyjuk a ház előtt künn a sötétben aprófát hasogatott, a kislány a földön ülve, 
egy iromba babával játszadozott, a fiu pedig az asztalra állva, egy nagy kés- 
sel a kunyhó végig nyuló mestergerendájába valami ákombákomfélét vésege- 
tett, amelyekről azt hitte, hogy betük lesznek . . . 

Mind a ketten annyira belemerültek a munkájukba, hogy a tüz ropogása 
és a szél sivitása közben, nem hallották azt a rövid halálsikoltást, mely kívül- 
ről behangzott. Csak arra riadtak fel, midőn az ajtó recsegve feltárult . . . 

A fiu azonban azt hitte, hogy most is mint rendesen, anyjuk fával meg- 
rakodva löki be az ajtót, azért oda se nézett, hanem gyermekes dicsekedéssel 
kiáltotta: 

— Mindjárt segitek, anyácskám, csak még a te neved betüjét végzem be!... 

Kis hugának rémült sikoltására azonban odatekintve, a sikoltás ajkaira 
fagyott a rémülettől, mert a belökött ajtón egy iszonyu nagyságu szürke medve 
rontott a konyhába. Bozontos bundája jégcsapokkal volt tele, vértől csepegő 
torka pedig gőzölgött . . . 

A kis lányka ijedtében babáját tartotta a fogait csattogtató szörny elé, 
mintha azzal akarná megengesztelni, de az a kislány fejét egy harapással 
péppé morzsolva, üszökként villogó szemeivel a fiu felé pislantott, ki a késsel a 
kezében, a rémülettől mozdulatlanná merevedve, egy hangot se birt szólani . . . 

Midőn azonban a szörny feléje indult, a rémület velőtrázó sikolyával 
karolta át a mestergerendát és felkapaszkodott reá. A medve oda is utána 
indult, midőn azonban az asztalra akart kapaszkodni, az felbillent a bika nagy 
teher alatt, mire bősz mormogással két lábra ágaskodva, talpaival igyekezett 
a fiut elérni, ki erre kétségbeesett segélykiáltásokkal hivta anyját és édesapját. 
közbe azonban a kezében maradt nagy késsel véresre vagdalta a medve utána 
nyujtogatott talpait, mely olyanokat vágott dühében a gerendára, hogy az 
egész ház megrendült bele . . . 

Ekkor érkezett haza az apa, ki a ház előtt nejét, kit a medve faapritás 
közben lepett meg, szétszaggatva találta, a kunyhóból pedig fiának kétségbe- 
esett segélykiáltását és a medve haragos mormogását hallotta. Kutyája dühös 
csaholással rontott be és támadt a medvére, mely most a kutya ellen fordult 
és e közben Pelletánnak sikerült két jól czélzott lövéssel leteriteni és fiát, ki 

akkor már az izgalmaktól eszméletlenül hevert a gerendán, vészteljes helyzeté- 
ből kiszabadítani . . . 

A legnagyszerübb jelenetek egyike, midőn a gryzzli a prairieken legelő 
bölénycsordák bikájával viv élethalálharczot. 

Mind a kettő hatalmas kolosszus. A föld döng és reng, midőn Kaleb szö- 
kellő futással a bölénybikára támad, mely. óriási fejét nekiszegezve, vérben 
forgó szemekkel lesi minden mozdulatát és nem egyszer két-három ölre löki 
homlokával és szarvaival. Ha azonban Kaleb a karmaival belékapaszkodhatik, 
vagy, ha rávetheti magát, akkor ezt a rengetegtestü óriást is a földre zuzza 
ellenállhatlan erejével és érczkemény sörényes homlokát, melyen a golyó ella- 
pul, behorpasztja mint a tököt . . . 

Boone beszéli, hogy apósának a telepén a marhaól ajtaja olyan vastag és 
erős hyckori deszkákból volt összeácsolva, hogy a puskagolyók — melyekkel 
néha czélba iőttek rajta, nem ütötték keresztül, sőt egy izben ellentállott egy 
megvadult bika legdühösebb rohamainak, mégis, midőn egy éjszaka Old 
Ephraim apósának a marháira ütött, ezt az ajtót néhány talpcsapásával poz- 
dorjává zuzta és egy tehenét elhurczolta . . 

A mint a bölény Észak-Amerikának végtelen mezőségein, hol még egy 
félszázaddal ezelőtt száz és százezerekre menő csordákban legelt, az oktalan 
pusztítás következtében annyira megritkult, hogy alig van belőle pár ezer 
darab az Egyesült-Államok területén, ugy a szürke medvék száma is az azelőtti 
időkhöz képest, a lőfegyverek tökéletesedése következtében, némileg megcsap- 
pant ugyan a Sziklahegység területén, ennek daczára azonban még ma is olyan 
számban él ezen a rengeteg területen, hogy évenként hat-hétszáz darab gryzzl: 
bunda kerül a szőrmepiaczokra . 


A tavak vampyrja. : 


Csendes szellő suhan át a tó felett, melynek lehellete még csak gyenge 
fodrokat se gyürüz a tó tükrén. A habok átlátszó kristályán át le lehet látni a 
fenékig, a meneteles part oldaláig . . . 

A fenék lágy iszapján és a part oldalain számtalan apró lyuk feketéllik, 
amelyekből egyszerre egy kis ujjnyi nagyságu zöldes-fekete féreg buvik elő és 
testének kecses s gyorsan hullámzó mozdulataival nyilsebesen szeldeli a hullá- 
mokat. Majd a hullámok mélyén, majd a felszinhez közel czikázik nyilsebes 
hajlongásokkal, majd zsinóregyenesen löködik előre-hátra, minden mozdula- 
tában a hullámvonalaknak százféle kecses és lágy görbületével . . . 

Testének szinezete nagyon szép! Bársonylágy zöldes-fekete alapszinét 
téglavörös vonalak tarkitják s gyürüzött, lapos testén elül-hátul parányi 
tányérkákhoz hasonló gömbölyü tárcsák vannak, amelyekkel majd egy sás- 
levélhez, vagy a fenékhez tapadva, engedi lapos elnyujtott testét a hullámoktól 
ringattatni, majd pedig kéjesen elnyulva, tapasztja magát a partoldal napsü- 
tött oldalához a sekély vizben melegedni. 

A mint ott hosszura nyulva, sütkörészik, a fehérvirágu tavi rózsa széles 
levelei alól egy másik vizlakó bukkan elő, a tarajos gőte . . . Üvegszerüen 
állátszó ,vörösbarnás, feketén foltozott testével, fésüszerüen czikk-czakkozott 
lapos farkával. apró kezeivel és lábaival, vigan uszkál, portyáz a hullámok- 
ban aranyos, szemeivel apró vizi álczákra és férgekre vadászva . . . 

Amint igy uszkálgat majd elfekve a hullámok hátán, majd függőlege- 
sen lebegve, egyszerre csak a hosszas, fekete jószág elrugja magát a partoldal- 
tól és olyan biztosan kiszámitott lökéssel, mint a tigris szökése, a tarajos gőtén 
terem és gömbölyü szivótárcsáival belekapaszkodva annak hátába és oldalaiba. 
vérét kezdi szivni. 

A gőte riadtan menekülne, le, föl, a tavi rózsa levele alá, a felszinre, 
onnan le a fenékre, de hiába. Rettentő lovagjától nem bir menekülni, annak 
szivótárcsái addig el nem eresztik, mig egy csepp tápláló vér, mig egy szikra 
élet van benne. Mozdulatai lassan-lassan erőtlenek, vonaglók kezdenek lenni, 
mig végre reszketegen lankadt libegéssel a fénékre száll alá, hol, midőn utolsó 
csepp vérét is kiszivta testéből, fekete lovagja lomhán és jóllakottan majd az 
egyik majd a másik szivótárcsájával eleresztve, ő is bevonul puha iszaplaká- 
sába, hogy a harcz és küzdelem fáradalmait kipihenhesse! 

Ez a fekete lovag, ez a vérszomjas támadó, a vizek vampyrja, az orvosi 
nadály, vagy piócza (Hirudo officinalis), mely Magyarország, Lengyelország, 
Déli-Oroszország és a Kelet tavaiban mindenütt előfordul. 

Nálánál azonban sokkal vérszomjasabbak és veszedelmesebbek a. trópikus 
öserdőkben az ugró nadályok, melyek Jáva, Szumatra és az indiai belföld nyir- 
kos és mocsaras rengetegeiben a növényzet harmattól csepegő levelei közé 
rejtőzve, telhetetlen sóvársággal leselkednek a préda és meleg vér után . . . 

Az esős évszakban ember, állat egy lépést se tud tenni, hogy ezek a lát- 
hatatlan, czérnavékony vampyrok százával testébe ne ragadjanak. Mint a 
kilőtt nyil, vetik magukat a bokrok és a fák alacsony galyairól és leveleiről, 
mindenre, ami él és mozog és néhány percz alatt ujjnyi vastagra dagadva a 
hihetetlen mohósággal kiszivoti vértől. lógnak az áldozat tagjain. 

Ellenük nem véd meg semmi! A ruha, csizma, akármilyen vastag legven, 
akármilyen jól fedje is a testet, minden legkisebb nyilást, lyukat, hasadást 
felfedeznek és hajszálvékonyra nyulva, bámulatos gyorsasággal furják be 
magukat az elevenig és az áldozat csak akkor veszi észre őket, midőn már 
vastagra dagadva lógnak rajta és az elveszített nagy vérmennyiségtől szédü- 
lést és fáradtságot kezd érezni minden tagjában. 

A Junghuhn-féle expeditio egy éjszaka kilencz öszvérét vesztette el az 
ugrónadályok támadása következtében, Morris angol utazó pedig elaludva. 
midőn felébredt, a karját nem birta felemelni a nagy vérveszteségtől támadt 
gyengeségtől és ha véletlenül egy camphorgyüjtő benszülött csapat rá nem 
ahad, ott veszett volna a vadonban. 

A benszülöttek és egyes utazók beszélik, hogy Brazilia és Surinam őser- 
deinek rejtett mocsaraiban él egy félig nadály, félig polypféle undok szörnye- 
teg, mely a vizinövények közé rejtőzködve lesi áldozatait és tigris gyorsasá- 
gával rájuk vetve magát, vérüket az utolsó cseppig kiszipolyozza nadály- 
forma, szőrös csápjaival. Amit egyszer megragad, legyen az ember, állat, azt 
többé el nem ereszti, hanem ugy kell darabokban levagdalni róluk. De az 
áldozatnak erre ritkán van ideje, mert az undok szörny oly széditő büzt 
áraszt, hogy elkábulnak tőle és szivó csápjai olyan erővel és széditő gyorsa- 
sággal működnek, hogy áldozatai az undortól, rémülettől és a gyors erővesz- 
téstől nem birnak védekezni, hanem alásülyedve a mocsár iszapfenekére, a 
nadálypolyp áldozataivá lesznek. 

Az orvosi tudomány többfajta nadályt ismer, melyek közül a magyar 
nadály egyike a legkeresettebbeknek, azután jő a német, franczia és a kis- 
ázsiai nadály. Valamennyi fajt a gyulladásos bajoknál a vér eltávolitására 
használják, miután egvedüli tápláléka a meleg és hidegvérü állatok vére. 

A vér kiszivására a természet igen alkalmas szivókával ruházta fel, 
mely alkalmazhatóságára és szerkezetére nézve, a legfinomabb orvosi műsze- 
rekkel vetekedik. i 

Ugyanis száz gyürüből álló szivós és rugalmas testének előrészén szivó- 
kával ellátott szája, hátsó végén pedig a köpölyszerü tapadó tárcsa van, amely- 
lyel áldozata testére erősen odaszivja magát. Szájának szerkezete egy orvosi 
köpölyöző műszerhez hasonlit. melylyel a bőrt felvágva, a vér kiserkedését 

eszközli. Ez három éles fogból áll, melyeknek alakja háromszögletü és éles- 
ségben, hegyességben az orvosok finom lancettájával vetekesznek, miután a 
fogak éles szélei még vagy száz igen finom, fürészforma bevágással vannak 
ellátva. Ennek a szerkezetnek azonban még más segédeszközei is vannak, Az 
egyik a teste hosszában végighuzódó és minden oldalán számtalan tömlőcské- 
vel ellátott, erősen kifejlett bél, a másik pedig a dus véredényhálózat, a hozzá 
tartozó izmokkal, melyekkel a vér szivását es kilövellését, valamint testének 
petyhüdtségét és megmerevitését eszközli, aszerini, amint ide-oda való moz- 
gása megkivánja. 

Ezeken kivül még éles szaglása, feje elején elypsis alakban elhelyezett 
tiz szeme, mind arra szolgálnak, hogy zsákmányát már messziről megérezve, 
arra észrevétlenül rátapadhasson. 

Amilyen mohón ő vadászik a tápláló vérre, épp oly serényen vadászik 
ő reá a szenvedő emberiség. 

A pióczafogás legősibb és legegyszerübb módja az volt, hogy a piócza- 
fogók mezitelen lábaikat az erdei tavakba egyszerüen belelógatták. Alig ültek 
ott néhány pillanatig, a viz máris gyengén ringatózni és zavarodni kezdett 
a tömegesen közeledő nadályoktól, amelyek mohón beleragadtak az illetők 
lábaiba, ahonnan aztán óvatosan ledörzsölve, nedves mohval töltött vizes 
vászonzacskókba lettek helyezve; vagy pedig vérrel töltött zacskókat sülyesz- 
tettek a vizbe, mely fogási mód a. Keleten mai nap is nagyon divatozik. 

A nadályok óriási kereslete következtében, mesterséges nadálytavakat 
és tenyészdéket rendeztek be, hol a nadályok a vágóhidakról beszerzett vérrel, 
vagy pedig vén és elbetegesedett lovak vérével lesznek táplálva. Ugyanis, 
mihelyt etetés idején a tenyészárkok vizeit egy nyirfaseprővel csapdosni kez- 
dik, a nadályok erre a jelrt tömegesen bujnak elő lyukaikból és a térdig viz- 
ben álló lovat a szó szoros értelmében megrohanják. Rövid idő mulva a ló 
hasa és lábai méhrajhoz hasonló tömegekben lesznek ellepve az éhes nadá- 
lyoktól, amelyek jóllakva, visszapotytyantják magukat a vizbe, a lovakat 
pedig kivezetik. Ennek az etetési módnak kettős haszna van, mert legtöbb 
esetben a beteg lovak a vérelvonás következtében meggyógyulnak és jó áron 
eladhatók lesznek. 

A nadályok tojások által szaporodnak, melyeket a partok iszapos helyeire 
raknak le. Ezek a tojások nyálkába vannak burkolva, mely nyálka egy idő. 
mulva megkeményedik és egy szivós szálakból szőtt selyembogár gubóhoz 
hasonlit. 

A gyógynadályokon kivül élnek még erdei tavainkban a nép: által 
lópióczának nevezett fekete nadályok, melyek daczára annak, hogy szintén 
beleragaszkodnak emberbe és állatba, gyógyczélokra mégsem alkalmasak, 
mivel tompább fogaik és kisebb szivóerejük következtében nehezen kezelhetők, 
azaz köznyelven szólva, a szárazon nehezen ragadnak. 

Hogy milyen fontos nemzetgazdasági tényezővé nőheti ki magát az 
okszerü nadálytenyésztés, mutatja az, hogy ezelőtt tizenöt-husz évvel Fran- 
cziaország három-négy millió frank ára nadálvt vásárolt Olasz- és Spanyol- 
országból. Ma már azonban vannak neki olyan kiterjedt nadálytenyészdéi.. 

hogy a belfogyasztás mellett, másfélszer annyit exportál a világ különféle 
részeibe. 

Németországnak évenként másfél-két millió márkát jövedelmez, Magyar- 
országnak pedig, daczára, hogy a mi nadályaink a legkeresettebbek, szokott 
indolentiánk folytán, alig van belőle számottevő jövedelme, noha bátran ver- 
senyezhetne e tekintetben a föld minden országával. 

Hullámos papagájok. 


Kanári-kajdácsok. 


Igy nevezhetjük a hullámos papagájt (Melopsittacus undulatus), mert 
a kanári mellett, ez a legelterjedtebb és a legkedveltebb diszmadár a világon, 
és midőn Gould, Ausztrália Ornisának, ez a legavatottakb ismerője az első 
párocskát 1840-ben Európába hozta, a madárkedvelőkön valóságos láz vett 
erőt, ezeknek a gyönyörü kis jószágoknak a láttára és azóta oly általános ked- 
veltségre és elterjedésre tettek szert, hogy évenkint 10—12.000 darab, söt 
néha több is, importáltatik belőlük Európába. 

De méltán is! Mert szépsége elsőrangu. Ugyanis homloka és pofácskái 
élénksárgák, fénylő kékesviola és feketés cseppecskékkel; feje hátulja, háta és 
szárnyai sárgán és feketén hullámzottak, fara, melle és hasa a legragyogóbb 
világos füzöld, hosszu farktollai és evezőtollai sötétzöldek sárgán foltozva. 

Csőröcskéje világosszürke, orrlyukai körül kékesszinü magas dudorodással, 
apró okos szemecskéi aranysárgák. Nagysága akkora, mint egy kanárié, csak- 
hogy karcsuhb, hosszabb és kecsesebb. A nőcske hasonlit ugyan a himhez, de 
egymás mellett megkülönböztethetjük őket, miután a him orrlyukdudorai 
sötétebb szinüek, alakja kissé erősebb, vaskosabb és szinezete is valamivel 
élénkebb a nőcskéjénél. 

. Hazája Ausztrália, hol nagyszámu csapatokban egyik tájról a másikra 
vándorolva, a különféle fümagvakkal táplálkozik. 

Némely vidékén Ausztráliának hónapokig, sőt évekig sem lehet hullá- 
mos papagájokat látni. Egyszerre azonban, akár csak a vándorsáska, óriási 
csapatokban, éles. de még sem kellemetlen fecske- és kanáriszerü csiripelésből 
álló zajgással töméntelen sokaságban jelenik meg és megtelepedik a folyók, 
tavak, patakok körül levő erdők, ligetek vagy bokrosokban és a gummifák, 
akáczok s eukaliptuszok vagy banksiák oduiban a fészkeléshez készülődik. E 
vándorlások oka rendszerint a vizhiány és a különféle fümagvak érésében 
rejlik és mint Gould irja, valami leirhatatlan szépségü látvány az, midőn 
egy-egy ilyen nagyszámu ragyogó tollazatu csapat megérkezik és egymás mel- 
lett szorongva, hosszu sorokban, mint valami ékes szinekben csillogó élő 
nyakláncz, teleülik a gummifák és eukaliptuszok ágait, vagy az egyik fától a 
másikig huzódó folyondárszerü növényeket és csevegnek, csicseregnek s tol- 
laikat igazgatják. A párocskák egymást gyengédséggel halmozzák el és ide s 
tova mászkálnak, kusznak, kecses, fürge mozdulataikkal a lombok között. A 
csapat másik része a magvakkal telt fükalászokat lepi el. Minden fükalász 
olyan ilyenkor, mintha egy csodaszép, változatos szinü élővirág himbálóznék 
rajtuk, a földön pedig mozgó szines szőnyegként százak, ezrek szaladgálnak 
a lehullott magvakat szemelgetve, vagy pedig a patakok és tavak homokos, 
sekélyes szélein fürödnek, lubiczkolnak. Csupa élet, csupa zajgás mindenfelé! 
A méla, kihalt ausztráliai vidék egyszerre megelevenedik és a néma, szomoru 
táj életet, mozgást és hangot nyer minden zugában és szegletében. 

Amilyen fürgék, vidámak és mozgékonyak a szabadban, épp ilyenek a 
fogságban. is. Egyesen is lehet ugyan tartani őket, de páronként szebb és czél- 
szerübb, mert csak ilyenkor fejtik ki kecses fürgeségüket és gyönyörködtető 
mozgékonyságukat. A párocska mindig együtt van és az egymás iránt való 
kedveskedésnek, gyöngédségnek és szeretkezésnek vége-hossza nincs. Ha a 
nőcske enni megy, fürgén utána kuszik a kimecske; ha ez mászkál, kecsesen 
utána mászkál amaz is, ha pedig egymás mellett ülnek, akkor sem pibennek, 
hanem folytonosan csókolódznak, tollaikat rendezgetik, kaparászszák egy- 
mást, s e közben vidáman csicseregnek, csacsognak fecskeszerü kedves: gőgi- 
cséléssel, melodikus csiripeléssel. Hangjuk meglehetős erős és éles, de azért 
nem kellemetlen, mert mintha a fecske lágyságából, folyékonyságából és a 
kanári érczességéből lenne összeszőve. i 

Ez a kis liliput papagájfaj fogságban kicsisége daczára a legerősebb 
és legkitartóbb madarak közé tartozik, mert egy cseppet sem kényes.. Egy 
párnak, ha költetni nem akarjuk őket, egy középnagyságu kalit elégséges. 


Bő s tiszta homokot és a fürdéshez való vizet megkivánják, mert szeretnek a 

homokban szemelgetni és gyakran fürödni. Eledelük egy rész fehér köles, egy 
és fél rész fénymag (Glanz) és senegalköles keverékéből álljon, amelyhez egy 
kevés hámozott zabot is vegyitsünk. Kölest kalászban (Kolbenhirse) igen szi- 
vesen vesznek és czélszerü, ha koronként ezzel is változatossá, teszszük élelme- 
zésüket. Csemegéül néha adhatunk nekik vagy tiz szem kendermagot is, a 
melyet nagyon szeretnek, de többet nem, mert a bő kendermagevéstől görcsö- 
ket és gutaütést kapnak, mint az ausztráliai papagájfajok legtöbbje. Cseme- 
géül veszik továbbá a füzfa fiatalabb hajtásait, alma, cseresznye, ribizke- 
ágakat, akácz, hársgalyakat, melyeknek nedvdus kérgét nagy élvezettel fosz- 
togatják és rágicsálják. Ezek, valamint a hetenkint egyszer-kétszer zöldtáp 
gyanánt adott tyukhur, félig érett utifü és zabkalászok, rezeda stbi, szerfelett 
elősegitik, hogy vigak, elégedettek és egészségesek maradnak, csak nedves, 
vagy harmatos ne legyen a zöldtáp, mert ez méregként hat reájuk. 


A fogságban épp olyan könnven költ és szaporodik, akár a kanári. 
Németországban évenként körülbelül 250.000, Angliában 44.000 főre megy a 
kiköltött fiókák száma és amint én becsülöm, nálunk is egy-kétszáz főre rug- 
hat az évenként felnevelt ivadék száma, pedig bizony, sajnos, de ki kell mon- 
danom, hogy nálunk még bölcsőkorát is alig éli a madárkedvelés és tenyész- 
tésnek nemes passziója, mely amellett, hogy vele a tudománynak is szolgálunk. 
még hasznothajtó kereseti ággá is kinőheti magát, aszerint, ki hogyan műveli. 
Költőkalitul azonban egy pár részére legalább is egy seregélynek való jó nagy 
kalit szolgáljon, amelynél czélszerü, ha csak az előoldala van drótból, a többi 
pedig deszkából. Kisebb kalitokban nem igen szeretnek költeni, mert a 
kuszásra, röpködésre való tágas helyet megkivánják. A fészek közönséges odu- 
fészek legyen, melyet helykimélés szempontjából a kalit külső oldalán helye- 
zünk el befelé nyiló bejárólyukkal és az odufészek fenekére egy-két ujjnyi 
fürészport kell hinteni. Ez szolgál nekik tojóágyul. i 


Költési időül leginkább november, deczember, január és február, szóval 
a téli hónapokat választják. A nőcske egy-egy napi időközökben rakja le átlag 
négy tojását, de.rak néha 6—8-at is. A költési idő 16—18 nap a körülmények 
szerint és 30—35 nap mulva. a fiatalok élénk csicsergés közt, vigan kirepül- 
nek a fészekből. A költést rendszerint a nőcske maga végzi és a him a bejáró- 
lyuk előtt -ülve, vigyáz .és éteti, de megtörténik gyakran, hogy a himecske is 
segit a .költésben. A fiókák tollazata hasonlit az öregekéhez, de fakóbb, elmo- 
sódottabb és fátyolozottabb szinü emezekénél. 


ő Mihelyt a párocska fészkelni, azaz a nő tojni kezd. a fent leirt étekhez, 
még a következő keverék adandó, amely egyuttal a fiatalok táplálékául is szol- 
gál. Ez a. keverék" természetesen minden nap fÍrissen készitendő. Keményre 
főtt és apróra, vagdalt tojássárga, forró vizgőz által megpuhitott hangyatojás 
és vizbe áztatott, de erősen kicsavart száraz zsemlye, egymással jól össze- 
kéverendő, egyenlő részekben. E mellé forró vizben megpuhitott, de teljesen 
szárazra törült hámozott zab. Meg lehet próbálni a rizskását is, Ezt annyira 
kell főzni, hogy puha legyen, de kásaszerüen össza ne ragadjon, hanem a 
szemek szétperegjenek. Én nálam szivesen ették ugy az öregek, mint a fiata- 

lok a maláyi módon igy megpuhitott rizskását, sőt még az öregebb szemü édes 
kukoriczadarát is és igen jól és hamar fejlődtek mellette. 

Hogy milyen kitartó és erős természetü ez a kis szárnyas, mutatja az. 
hogy a mi telünket nemcsak a fütetlen szobában, hanem még a szabadban is 
minden baj nélkül kiállja. 

Gourcy B. belga grófnak két pár hullámos papagája kirepült a kalitból 
és eltünt. A gróf már egészen elveszettnek hitte őket, midőn legnagyobb meg- 
lepetésére ősz táján az érett zabföldeken egy tizennégy főből álló ragyogó 
papagájcsapat jelent meg hangos csiripelés közt, mely lakmározása után 
visszatért a folyó melletti füzesbe. Ez volt a lakóhelyük és a füzfák odvaiban 
költöttek. Althammer Luiginak Tirolban repült el egy pár kis hullámos papa- 
gája, mely a telet egész jól kiállta és május végén egy odvas almafában fész- 
kelni kezdett és hat fiókát nevelt fel. Hollandiában, Németországban szintén 
több esetben egész jól megmaradtak és szaporodtak az elszökött párocskák, 
amelyeknek egy részét sikerült ujra befogni. Ezeknek a tollazata sokkal fény- 
lőbb, ragyogóbb és szindusabb volt, mint a fogságban élőké. Több német és 
franczia madártenyésztő pedig a kertjében és parkjában álló szabad, fütetlen 
volierekben és kalitokban teleltette ki őket minden baj nélkül. 

A nymphapapagáj mellett ez a második kajdácsfaj, amelyről bebizo- 
nyosodott, hogy mérsékelt égövünk alatt, tehát hazánkban is egész szépen 
meg lehetne honositani őket. A kinek parkja és kertje van, ezt a kisérletet köny- 
nyen megtehetné, mert nem kerülne sokba. Micsoda remek diszei és ékei len- 
nének ezek a kecses kis szárnyasok parkjainknak, ligeteinknek és erdeinknek. 
Természetesen okszerü felvilágositással és védelemmel kellene vidék és megye- 
szerte gondoskodni arról, hogy ezeket a kis megtelepülőket a vasárnapi pus- 
kások le ne lövöldözzék, vagy pedig a notoriusan ismert s madárfogóknak 
nevezett rablók be ne fogdossák. 

Gazdászaink, vadászaink erre ugyan azt mondhatják, hát mi haszon 
lenne ebből a meghonositásból? 

Hát az, hogy ők is közremüködnének abban az általános munkájában a 
természetnek, melyet az a madárvilágra rótt, t. i. hogy az ezerszemü és ezer- 
karu kertész munkáját végezzék a növényvilágban, megnépesitenék, élénk, 
mozgó zajgásukkal és pompás szineikkel felékesitenék és felvidámitanák 
kihalt ligeteinket és minden embernek, aki csak nincs egészen a szive fene- 
kéig elfásulva, örömet és gyönyörüséget okoznának. 

Ugy hiszem ezekkel bőven kárpótolva lenne a meghonositás csekély 
munkája! 

A hullámos papagáj állandó és legközönségesebb vendége a madár- 
piacznak. Minden időben és majdnem mindenhol kapható, ahol madarakat 
árulnak, mert évente nemcsak nagy import kerül belőle Európába, hanem 
kétszer-háromszorannyi itt költött példány kerül belőle piaczra. Az Európá- 
ban tenyésztettek arról ismerhetők fel, hogy szinezetük kissé halványabb, tol- 
lazatuk nélkülöz minden fényt és élénkséget. 

Az utóbbi években nagy ritkaságként és igen drága árban tiszta kanári- 
sárga tollazatu hullámos papagájok is kerültek piaczra. Szerintem azonban 

az eredeti szinüek sokkal szebbek és kedvesebbek, mint ezek a kényes természetü 
fakósárga kisértetek, amelyek inkább kisérleti curiosumoknak tekinthetők, 
mint diszmadaraknak. Tollazatuk fakó kanárisárga, az eredeti törzs hullám- 
vonalas rajzai nélkül, s amilyen vigak, mozgékonyak azok, ép olyan lusták 
és egykedvüek ezek, mert a rendellenes tenyésztés elgyengitette és kivetkőztette 
őket eredeti mivoltukból. 

Ma már nem mennek ritkaságszámba és olcsóbban kaphatók, mert azon 
a módon, ahogy az eredeti zöld kanáriból sárga lett, tenyésztik ezeket, vagy 
pedig olaj és szalonnával való táplálás által érik el azt a nagyon is kétes 
értékü eredményt. ` 





Étifecske fészektelep. 


A koronás 
galamb. 


Az eddig elismert galamb- 
fajok között a legnagyobb és öt 
fajtája ismeretes, a melyek a 
mesés bujaságu növényzettel 
megáldott Új-Guinea és szom- 
szédos szigetvilágán élnek. Ebből az öt fajtából a fentnevezett és a Victoria ko- 
ronás-galamb (Lophyrus Victoriae) kerül hozzánk leggyakrabban. Testnagvsá- 
guk egy tyukénál jóval nagyobb és szép szinezetükkel s legyezőszerüleg fel- 
rmiereszthető, pompás bóbitájukkal, a legragyogóbb szinü exotikus galamb- 
fajok mellett is méltán helyet foglalhatnak, mert az elsőnek alapszinezete 
igen szép pala-kék, vörösded-gesztenyebarnás háttal és szárnyakkal, melyek- 
ben fehér sáv ékeskedik s kócsagtollformán foszlósan szálalt lenge tollkoro- 
nája alatt feketével szegett skarlát-vöröses szemei s fehéren beporzott pirosas 

lábai mellett, meglehetős hosszu farka fehérrel van a végén övelve. A Victoria 
koronás-galamb valamivel nagyobb testalkatu, főszine ennek is élénk pala- 
kék, de alsó teste vöröses-gesztenyebarna, szárnyöve kékes-, farköve ellenben 
fehéresszürke, tollkoronája pedig végein. nem foszlósan szálalt, hanem mind- 
egyiken egy háromszögalaku diszes tollzászlócska ékeskedik, mely leirhatat- 
lanul kecses formát kölcsönöz ennek a legyezőszerüleg szétterülő dus tollkoro- 
nának, amely mint egy indiánfőnöknek a tollkoronája ékesiti fejét. 

Ezeket az impozáns nagyságu galambokat körülbelül 1700. óta ismerik 
Európában, különösen a diszszárnyasokat nagyon kedvelő és ugyszólván leg- 
régebben importáló Hollandiában, ellenben az öreg Dampier már 1660. körül 
látta őket Kelet-Indiában és a Szunda-szigeteken meghonositva, hol az udva- 
rokon és majorságokban háziszárnyasként, a pompakedvelő rajáhk és maha- 
radzsák állatkertjei és parkjaiban pedig diszmadarakként neveltettek. 

Ami életmódjukat illeti: Uj-Guinea partvidékén és Waigiu-, Salavati-. 
Misool-szigeteken a koronás galamb, melyet a benszülöttek Mambruknak 
neveznek, elég nagy számban él, mert a ragadozó állatok, orvmadarak és a 
nagyobb hüllőfélék majdnem teljesen hiányozván, nem pusztitják e pompás 
szárnyasokat; a Titinek nevezett Victoria koronás galamb ellenben valamivel 
ritkább és Uj-Guineának a délibb vidékeit lakja, mindazáltal Amboinán, Ban- 
dán és Jáván át oly gyakran kerül ez is, a másikkal együtt Európába, hogy 
a nagyobb állatkereskedőknél rendesen kapható . . . 

Ami természetüket illeti, sok van bennük a tyukokéból, azaz inkább a 
fáczánokéból, mert kisebb csapatokban jóformán egész nap az erdőben és cser- 
jésben, a fák és bokrok alján ide-oda kóborolnak a lehullott gyümölcsökből, 
bogyókból és husosabb magvakból táplálkozva, a lehullott levelek közt kapa- 
rásznak és csak felriasztva szállnak a legközelebbi fára, s ugyanigy éjjeli 
tanyául is annak a legközelebbi fának az ágait választják, ahol éppen rájuk 
esteledik. 

Vadászatai mód felett könnyü, azért az igazi szenvedélyes vadásznak 
kevés élvezetet nyujt, miután felzavarva, a fák ágairól egyik a másik után, 
minden bujkálás és meglopás nélkül könnyen lelőhető. A durranásra a csapat 
a szomszéd fára száll és ha innen is lelőnek egyet-kettőt közülök, átszállnak 
a harmadik, negyedik fára, ugy, hogy kevés idő alatt, mintha csak egyszerü 
czéllövészet lenne, az egész csapat minden fáradtság nélkül egymásután 
iedurrantható. 

Ez az ostoba és kevés észtehetségre mutató viselkedésük daczára, elég 
eszes és intelligens szárnyasnak mondható mind a két faj, ami pedig állatkerti- 
és park- vagy diszszárnyas értéküket illeti, abban szépségük, a fogságban való 
kitartásuk, viselkedésük a szárnyasok között első rangot biztosit számukra... 

Természetesen ez az állitásom egészen relativ dolog, mert egyenesen ki 
merem mondani, hogy kényes madár, vagy állat nincs, csak a neki megfelelő 
ápolást és létfeltételeket megadja nekik az ember mindenha, mert a dolog 
kriteriuma és nehézsége csak abban kulminál, hogy munkát, fáradtságot és 
tudást nem kimélve, a szabad életmódot legjobban megközelítő lakhelyet, ele- 
delt és egyéb szükségletet megszerezzük nekik. 


A: KORONÁS GALAMB" 345 


Két pár volt belőlük birtokomban, s midőn megérkeztek, vadak voltak 
ugyan egy kissé, de ezt a vadságukat pár nap mulva teljesen levetközték és 
a világ legszelidebb teremtményei lettek. Megengedték pompás hátukat simo- 
gatni, kézből ettek és pompás gránátvillogásu szemeikkel minden mozdula- 
tomat kisérték. 

Mind a két párt 1884-ben Ziwsa G. troppaui állatkereskedőtől hozattam 
s akkoriban még nagyon drágák voltak, mert egy pár Lophyrus coronatusért 
140 márkát, a Lophyrus Victoriáért pedig 185 márkát fizettem. Noha ez utób- 
biakat három hóval később kaptam, mégis midőn betettem a másikakhoz a 
volierba, mindjárt az első perczekben összebarátkoztak. 

A volier két és egynegyed méter hosszu, egynegyed méter széles és két 
méter magas volt, homokkal behintve, két ágas-bogas lycium bokorral és ülő 
fákkal. Eledelül pár hétig vizben lágyitott, de szárazra törölt tengerit, vizbe 
áztatott és jól kicsavart fehér kenyeret, zsemlyét, salátát, darabokra vágott 
sárgarépát, főtt burgonyát, ribizlit, egrest, almát kaptak, midőn pedig a 
bodzabogyó érni kezdett, ezt kapták, később pedig a lycium bogyóit . . . Pár 
hét mulva a kukoriczát keményen kapták és ezt nagyon szerették és vegyesen 
ették a zöldség-. bogyó-, vagy gyümölcsfélével és pompásan érezték 
magukat mellette. Vizet nem tulsokat ittak, fürödni egyszer láttam egyi- 
ket a vizben, a homokban ellenben egész kényelemmel elnyujtóztak és fürödtek 
néha naponként többször is. A nap sugarai után nem nagyon vágyódtak, 
mert ha besütött kalitjuk egy részébe, legtöbbször az aláhajló lycium bokor 
alá vonultak. 

Nagy szelidségük daczára a lárma és nesz iránt — kivált, ha az köze- 
lükben. történt — mindig érzékenyek és ijedősek maradtak, ugyszintén az 
idegenek jelenléte is zavarta, neszessé tette őket, ellenben akit párszor már 
láttak, vagy aki néhányszor enni adott nekik, annak a jelenlétét fel sem vet- 
ték, aki pedig rendesen gondozta őket, az benyulhatott a kalitjukba, rendez- 
hetett s tisztogathatott kedve szerint, anélkül, hogy legkisebbet is megriadtak 
volna. A fészkeléshez, párzáshoz nálam semmi kedvet se mutattak és ugy 
tudom, még eddig egy állatkertben sem nevelték fel fiaikat, ha a tojás kikelt 
is, mert a fogságban nagyon gondatlan és lusta szülőkké változnak át. Ha a 
nőstény 2—3 napig szorgalmasan üli is a tojást, a negyedik napon már ott- 
hagyja, ha pedig a tojás kikel, akkor már ráunt a fiókák felnevelésére. 

Hogy mennyire kitartók és szivósak jó gondozás mellett a mi éghajla- 
tunk alatt is, azt mutatja az a körülmény, hogy az akkori meglehetős kemény 
télen nálam fütetlen szobában igen jól érezték magukat és midőn egy vasár- 
nap délután egészen. hétfő reggelig véletlen elnézésből a szoba ablakai és ajtója 
nyitva maradtak, azt abszolute fel sem vették, noha vagy 12 fok hideg volt 
és a szél egész csomó havat sodort kalitjukba. 

E pompás galambfajták circa egy és háromnegyed évig voltak birtokom- 
ban s ekkor megváltozott körülményeim ugy kivánták, hogy megváljak tőlük 
és tőlem gróf York-Wartemburg, a hires német madártenyésztő és kedvelő 
birtokába. jutottak, kinél a leirt gondozás mellett szintén igen jól kitartottak, 
sőt, mint hallottam fészkelni is kezdtek pompásan berendezett madárszobájá- 

ban, miután jámbor és a többi szárnyassal nem törődő természetük miatt, 
más egyéb kisebbfajta madarakkal is együtt tarthatók . . . 

Ma már, mint a legtöbb importált exotikus szárnyasnak, nekik is jóval 
alább szállott az áruk, ugy, hogy páronként 70—80 koronáért, sőt még olcsób- 
ban is beszerezhetők a nagyobb állatkereskedőktől vagy szállítóktól. 


A kanadai lud. 


A ludfajok között ez az óriás és mellette egyike a legnemesebb és legtet- 
szetösebb egyedeknek minden. tekintetben. Majdnem egy méter hosszu, hatal- 
inas, imponáló testü szárnyas; feje, nyakának hátsó része és farka; fekete. 
pofái és torka világosszürkék vagy fehérek, felső teste szürkésbarna világosan 
szegett tollakkal, nyakának felső része és melle hamuszinü, hasa fehér. Csőre 
fekete, lábai feketések és szemei szürkésbarnák. A nőstény kisebb a gunárnál. 

Hazája egész Észak-Amerika, de Bonnaterra, Coves és Stevenson álli- 
tása szerint, vándorutjában néha Európába is áttévedt az északon fekvő 
nagyobb vizekre. Sajátságos, hogy a. déli részeken, hol az európai bevándorlók 
megtelepülnek, a település arányában mindinkább ritkul és észak felé ván- 
dorol, miután az ember közellétét és a kulturat, neszes, óvatos természete 
miatt kerüli. Vándorlása leginkább október hóban történik dél felé, ahonnan 
áprilisban tér vissza északi honába 20—30 főből álló csapatokban. Eledele 
ugyanaz, mint a mi vadludunké, épp ugy szeret legelni, mint ez; továbbá igen 
szeret gágogni, hangja azonban nem a ludakéhoz, hanem inkább a hattyuéhoz 
hasonló, érczesen bugó, erős kiáltás trombitaszerü recsegéssel. 

Fészkelése rendszerint márcziusban kezdődik és ebben az időben a 
gunarak annyira harczrakészek és ingerültek, hogy folytonosan tépik, czibál- 
ják egymást. Fészküket a viztől félreeső helyen, a sürü fü közé, vagy bokrok 
tövében épitik, sőt nem ritkán egyik-másik magas jegenye- vagy gyapotfára 
is rakja. Wied herczeg emlit egy esetet, hogy egy magas jegenyefán egy pár 
kanadai lud a fehérfejü halász sas fészke alá rakta az övét; Bonnaterra pedig 
egy, a viz által összehordott uszófa és tuskóhalom között akadt egy kanadai 
ludfészekre. A fészek rendszerint nagy gonddal lesz épitve és szalmaszerü, erős 
füvekből összebordott magas halomból áll, a tojóágy pedig pehelylyel van 
dusan kibéllelve. A tojások száma 3—7, vagy 4 és 9 és huszonnyolcz napi 
keltés után bujnak ki a pelyhes fiatalok, melyek, egy-két nap mulva. már vigan 
követik anyjukat a vizre és csak estefelé térnek vissza a szárazföldre pihenni, 
sütkérezni és hogy az éjszakát anyjuk meleg és védő szárnyai alatt töltsék. 
Fiait mind a két ivar nagy szeretettel gondozza és még nagyobb bátorsággal 
védelmezi minden veszély ellen. Szülei szeretetétől ösztökélve, a gunár nálánál 
nagyobb állatokat is megtámad, sőt még az emtert is erős szárnycsapásokkal 
támadja meg, ha fészkéhez közeledik. 

Audubon egy izben tanuja volt egy ilyen küzdelemnek egy vadmacská- 
val. A him és nő a fészek mellett foglaltak állást és a rájuk szökellő macskát 
szárnyaik ütésével néha két-három méternyire is ellökték. A macska fujt, 
nyávogott és vertyogott valahányszor a him erős csőrével egész csomó szört 
tépett ki bundájából és utóljára is holtra fáradva, feladta a harczct és elsom- 
polygott, a két lud pedig, mintha győzelmüket akarnák ünnepelni, hatalmas 
trombitaszerü gágogással adott kifejezést örömének. 

` Ez a rövid biografiája ennek a pompás szárnyasnak, amely azonban 
nagyon hiányos lenne, ha. ki nem egészitenők még a következőkkel: 

A kanadai lud (Anser canadensis) szokásaiban, életmódjában és tulaj- 
donságaiban egyezik ugyan a mi vadludunkkal, de mégis ég és föld különbség 
van közöttük. Ez, bár ellentmondásnak látszik, de mégis ugy van! 

Vadászaink egész regekört tudnak beszélni a mi vadludaink szemességé- 
ről, óvatosságáról és elővigyázatosságáról. Nos, hát a mi vadludunk ebben a 
tekintetben olyan, mint a tercziás diák az első eminens mellett, azaz a mi vad- 
ludunk szemességet, okosságot, elővigyázatot és ravaszságot a kanadai ludhoz 
mehetne tanulni, mert ennél okosabb, elővigyázatosabb, agyafurtabb ravasz- 
ságu és élesebb érzékü szárnyas alig létezik a világon és ugyancsak összeszedje 
mind az öt érzékét és ha több volna ennél, még azt is, az a vadász, aki ezt a 
szárnyast meglepni vagy meglopni akarja. 

Mert a kanadai lud legyen akár a legkövérebb vetések eldorádójában,, 
akár a minden jóban bővelkedő tavakon, a szemességről és elővigyázatról şoh- 
sem feledkezik meg. Ört állít mindenkor, mely a közeledő veszélyről jó ideje- 
korán hirt ad és alarmirozza az egész csapatot. Egy közeledő ökörcsorda, vagy 
egy átvonuló bölénycsapat a legkisebb nyugtalanságot se okozza közöttük, de 
közeledjék csak egy medve, róka, jaguár vagy más efféle meg nem bizható 
karakterü állat, az egész csapat egy pillanat alatt a tó közepére vonul és ha 
a közeledő ellenség a vizbe is szándékszik követni őket, a vezérgunár szavára 
az egész csapat a levegőbe emelkedik és ékalakban sorakozva, menekül tovább. 

Éles hallásával nemcsak a legtávolabbi zajt is észreveszi, hanem ezt a 
zajt csudálatraméltóan meg is tudja különböztetni, hogy micsoda! Ha egy 
száraz ág a közeli erdőben megrecscsen, rögtön megtudja, hogy azt valami 
kóbor állat vagy egy közeledő ember léptei okoztak-e és egész nyugodtan usz- 
kálnak, bukdácsolnak, ha. egy-egy tuczat nagy teknősbéka vagy egy-egy ter- 
metes alligátor bármily nagy zajjal veti is magát a vizbe, ellenben az egész 
csapat azonnal szárnyra kerekedik, mihelyt a távolban a legkisebb evező- 
csapás hangja hallatszik, vagy pedig, ha a nádas és szárazgaly emberi léptek 
alatt ropog. 

-A rejtőzködésben és tettetésben szintén a legnagyobb mesterek! Akár- 
hogy ügyeskedjék is a vadász, akárhogy, akármerre kerülgesse is őket, a fü 
között, a bokrok alatt, oly ügyesen, olyan észrevétlenül ellopják magukat, 
mintha ott se lettek volna, vagy ugy lelapulnak és eldugják magukat a fü 
közé, hogy ritkán akadni rájuk. Amelyiket szárnyon éri a lövés, az ugy tetteti 
magát, mintha semmi baja se lenne s addig lót-fut, mig el nem tudja rejteni 
magát a növényzet, vagy a part leomló görgetegei között. 

A hires Audubon beszéli, hogy Labrador tartományban tett tanulmány- 
utjai egyikén egy kanadai ludra akadt, mely a vedlés következtében nem volt 
képes repülni. Midőn csónakján üzőbe véve, hol itt, hol ott bukott le, mig egy- 
szerre csak végleg eltünt a szemei elől. Hosszu keresgélés után végre rátalál- 
tak. A csónak hátulja mögé rejtette magát, ugy, hogy csak a feje látszott ki 
a vizből és oly gyorsan követte a csónakot, hogy mindig fedezve maradt annak 
fara által és nem vették észre. A vadászok egyike meg akarta fogni, mire vil- 
lámgyorsan alábukott és hiába iparkodtak a többiek is; a ravasz, vén gunár 
oly ügyesen bukdosott a csónaknak majd az egyik, majd a másik, oldalán, hogy 
sohse ott jött fel, ahol várták és bármit csináltak is, nem birták elfogni. Óvatos 
elővigyázatosságára mutat továbbá az is, hogy napközben mindig oly maga- 
san repül, hogy a fegyver be nem éri; csakis éjjeli vándorlásaiban száll alacso- 
nyabban. és ilyenkor néha, megesik, hogy a sürü ködben a csapatok eltévednek 
és a világitótornyok üvegeinek repülve, összezuzzák magukat, amint ez a 
különféle vándormadárcsapatokkal is megtörténik. 

Amerikában egyike a legkeresettebb és legvadászottabb szárnyasoknak, 
mert husát frissen, besózva vagy füstölve egyaránt kedvelik és egyik legkere- 
settebb czikke az élelmi-piaczoknak, azért nemcsak vadászva, hanem betanitott 
csalgunarakkal és ludakkal, továbbá hálók, tőrök s e czélra készitett fogdák 
segitségével százanként és százanként fogják őket. 

Az Egyesült-Államok északi részében pedig mai nap már egészen házi- 
szárnyassá nevelődött. A legkisebb telepen épp ugy, mint a legnagyobb gaz- 
daságok udvarain feltalálható, mert több hasznot hajt s igy többre is becsülik 
a rendes házi-ludnál. Nagyon el van terjelve a házi-luddal való keresztezése 
is, mert ez az ivadék sokkal hamarább és sokka? nagyobbra hizik, mint maga 
a kanadai vagy házi-lud és husa is levesesebb, izletesebb, mint emezeké, tol- 
lazata, és pelyhe pedig minden tekintetben felülmulja, a házi-ludét — és külö- 
nösen a pelyhe mennyiségre, finomságra, könnyüségre és melegtartásra nézve 
közel áll a drága és keresett dunna-kacsapehelyhez. 

